
Įvadas 


EUSEBIJAS PAMFILAS 


Vienas iš daugelio autorių, IV-V a. rašiusių patristinius veika- 
lus,buvo Eusebijas Pamfilas, Cezarėjos (Palestinoje) vyskupas. Jis 
labai domėjosi praeitimi, kartu aktyviai dalyvavo to meto Bažny- 
čios gyvenime. Tai buvo ne tik istorikas, bet ir religinių kovų 
vadovas, vienas iš paskutinių apologetų ir pirmasis kronikų 
autorius bei senųjų Bažnyčios dokumentų rinkėjas. Eusebijo raš- 
tuose atsispindi tometo pasaulio istorijoje vykę pokyčiai. Jis buvo | 
vienas iš tų, kurie matė pirmąjį krikščionį imperatorių. 

Manoma, jog Eusebijas gimė Cezarėjoje, kuri tapo nemažu 
mokslo centru po to, kai ištremtas iš Aleksandrijos Origenas čia 
įsteigė savo mokyklą ir įkūrė biblioteką, kurią vėliau išplėtė 
kunigas Pamfilas. Šioje mokykloje žinių sėmėsi ir Eusebijas. Jį 
sužavėjo ne tik didysis Aleksandrijos mokytojas, bet ir kunigas 
Pamifilas, kurio dvasiniu sūnumi save vadino. Kai 310 m. Pamfi- 
las buvo nukankintas dėl Kristaus, Eusebijas iš pagarbos parašė 
jobiografiją. Pats Eusebijas išvengė mirties, nes spėjo pabėgti nuo 
persekiotojų į Tėbų dykumą, nors vėliau ir buvo suimtas. 

313 m. Milane buvo paskelbtas krikščionių laisvės ediktas, 
todėlir Eusebijas išėjo į laisvę. Netrukus jis tapo Cezarėjos vysku- 
pu. Manydamas,jog galės išspręsti užsitęsusius ginčus tarp dvie- 
jų grupuočių, suartėjo su arijonais. Jis parašė kelis Arijų ginančius 
laiškus ir turėjo įtakos Cezarėjos sinodui, kuris paskelbė, jog 
Arijaus pateiktas “Tikiu" tekstas yra teisingas ir vyskupai turi jam 
pritarti. Tačiau 325 m. Antiochijos sinode Eusebijas buvo atskirtas 
nuo Bažnyčios. Tais pačiais metais vykusiame Nikėjos visuotinia- 
me vyskupų suvažiavime jis mėgino ir toliau taikyti prieštarau- 
jančias puses ir vadovavo centristams, kurie rekomendavo Kri- 
staus dieviškumą išpažinti išimtinai bibliniais terminais ir atmetė 

Įvadas 


šiuo klausimu vartojamą graikišką žodį “homoouios" (lotyniškai 
“consubstantialis“) - “tos pačios prigimties“, kurį siūlė Aleksand- 
rijos vyskupas Atanazas. Eusebijo nuomone,to žodžio vartojimas 
atves prie Sabelijaus klaidatikystės. Pagaliau ir jis pasirašė Nikė- 
joje sustatytą “Tikiu“, daugiau paklusdamas imperatoriaus no- 
rui, negu iš įsitikinimo. Netrukus jis viešai parėmė Nikomedijos 
vyskupą Eusebiją ir aktyviai dalyvavo 330 m. Antiochijos sinode, 
kur buvo iš vyskupo sosto išmestas vietinis vyskupas Eustatijus, 
ir 335 m. - Tyro sinode, kur buvo nuo Bažnyčios atskirtas Alek- 
sandrijos vyskupas Atanazas. Be to, jis parašė du raštus prieš 
Marcelį, Ankyros vyskupą, kuris po metų taip pat buvo išmestas 
iš vyskupų. 

Jo susižavėjimas imperatoriumi Konstantinu, kuris padarė 
taiką tarp Bažnyčios ir valstybės po kruvinų persekiojimo šimt- 
mečių, buvo beribis, jis labai džiaugėsi imperatoriaus sėkme. 
Imperatoriaus valdžios dvidešimties ir trisdešimties metų sukak- 
čių proga Eusebijas parašė panegirikas. O po Konstantino mirties 
sukūrėjo atminimui padėkos himną. Eusebijas galėjo turėti įtakos 
imperatoriaus pastangoms prieš ortodoksus vyskupus, nes buvo 
jo patarėjas teologiniais klausimais. Eusebijas mirė praėjus kele- 
riems metams po Konstantino mirties, apie 340 metus. 


Eusebijo raštai 


Išskyrus Origeną, Eusebijas pralenkia visus kitus Graikų 
Bažnyčios Tėvus savo raštų gausumu, tyrinėjimais ir r mokytumu. 
Jis buvo nenuilstamas darbuotojas ir rašė iki pat senatvės, tačiau 
daugelis jo kūrinių ž žuvę. I Išlikę literatūriniai veikalai, nepaisant 
to, kad kai kurie iš jų yra arioniškos krypties, liudija nuostabų 
autoriaus išsimokslinimą. Jis buvo puikiai išstudijavęs Šv.Raštą, 
pagonių ir krikščionių istoriją, senovės literatūrą, filosofiją, ge0- 
grafiją, techninę chronologiją, egzegezę, filologiją ir paleografiją. 
Tačiau jo raštams trūksta stiliaus išradingumo. Potijaus žodžiais 
tariant, jo “stilius nei malonus, nei išradingas, bet jo veikalai - tai 
tikro mokslininko darbas“. Nors Eusebijo veikaluose gausu apo- 
logetinių žinių, bet jis nebuvo labai žinomas senovės krikščionių 
teologams. Tik savo svarbiausiais istoriniais veikalais jis nusipel- 
nė amžiną šlovę. 


Eusebijas Pamfilas 


Bažnyčios istorija 


Veikalas, kuris išgarsino Eusebiją, - “Bažnyčios istorija“. Jį 
sudaro dešimt knygų, kuriose aprašomas laikotarpis nuo Bažny- 
čios įkūrimo iki 324 m., kai, sumušus Licinijų, vieninteliu Imperi- 
jos valdovu tapo Konstantinas. Knygos pavadinimas nepasikei- 
čia, nors Eusebijas kartu parodo ir tuos pokyčius, kurie vyko 
Bažnyčioje nuo jos pradžios iki jo laikų. Veikale jis nesistengia 
parodyti visus istorinius įvykius, nebando nagrinėti krikščiony- 
bės išplitimo priežasčių. Jo knyga - tai labai turtingas istorinių 
faktų, dokumentų, paimtų iš gausios ankstyvosios krikščionybės 
raštų, rinkinys. Knygos pradžioje autorius pats apsako tvarką, 
kaip jis surinko jam reikalingą medžiagą. Tai būtų tokia eilė: 1) 
vyskupų ir svarbiausių bendruomenių sąrašas; 2) krikščionių 
mokytojai ir autoriai; 3) klaidatikiai; 4) Dievo bausmės Žydų 
tautai; 5) krikščionių persekiojimai; 6) kankinystės ir galutinė 
Kristaus religijos pergalė. Toks išdėstymas turi pirmiausia apolo- 
getinį tikslą: parodyti, jog Bažnyčia buvo įsteigta ir vedama Dievo 
į galutinę pergalę prieš pagonių valstybės galybę. 

Laikai, kada gyveno Eusebijas, buvo audringi, istoriniai įvy- 
kiai palietė ir jo asmeninį gyvenimą. Jis buvo priverstas keletą 
kartų peržiūrėti rašomą veikalą, kol jis buvo išleistas. Taip jo 
“Bažnyčios istorija“ perėjo net keletą savo vystymosi fazių, vadi- 
namųjų leidimų. E.Schwartzas teigia, kad I-VIII knygos buvo 
parašytos iki 312 m. IX knyga baigta 315 m., X - 317 m, 0 
aprašymas apie Licinijaus pralaimėjimą -325 m. Tačiau H.J.Law- 
loras mano, kad pirmosios knygos buvo šiek tiek anksčiau išleis- 
tos negu teigia E.Schwartzas. Pastarųjų metų tyrinėjimai iškėlė 
mintį, kad I-VII knygos buvo parašytos prieš Diokletiano perse- 
kiojimų sustiprėjimą 303 m. 

“Bažnyčios istorija“ nuo pat pradžios buvo daugybę kartų 
perrašinėjama. Dabartinis graikiškas knygos tekstas remiasi sep- 
tyniais rankraščiais, perrašytais IX-XI amžiais. Trys iš jų yra 
Paryžiaus Nacionalinėje bibliotekoje (Codex Parisinus), du - Flo- 
rencijos Laurentiano bibliotekoje (Codex Laurentianus), vienas - 
Venecijos šv. Morkaus bibliotekoje (Codex Marcianus) ir vienas - 
Maskvoje (Codex Mosguensis). 


Įvadas 


Šalia to iš senovės mus yra pasiekę trys vertimai. Ankstyviau- 
sias - sirų kalba, atrodo, atliktas ketvirtajame amžiuje. Knyga 
labai anksti buvo išversta ir į armėnų kalbą. 403 m. Rufinas 
“Bažnyčios istoriją" išvertė į lotynų kalbą. Tačiau siriškasis verti- 
mas daug geresnis,nes Rufinas knygą vertė gana laisvai, pridėda- 
mas dar 70 metų istoriją iki 397 m. Teodozijaus Didžiojo mirties. 
Lotyniškasis Rufino vertimas gana plačiai paplitęs Vakaruose. 

Įietuvių kalbą Eusebijo “Bažnyčios istorijos" I-VII knygas iš 
graikų kalbos išvertė kun. Česlovas Kavaliauskas, o VIII-X iš 
anglų kalbos - Audrius Remeika. 


Kun. Algimantas Kajackas 


KELIOS PASTABOS APIE 
EUSEBIJĄ CEZARIETĮ, 


Eusebijas Cezarietis (kitaip vadinamas Eusebiju Pamfilu) + 
pirmasis Bažnyčios istorikas. Jis sąmoningas krikščionių senovės 
liudytojas, stovintis dviejų epochų sandūroje - tarp merdinčios 
pagonybės ir plintančios krikščionybės. Savo išsimokslinimu ir 
gyvenimo patirtimi jis artimas senajai - ikinikėjinei Bažnyčiai. 
Kaip vyskupas ir Bažnyčios veikėjasjis visa siela priklauso Kons- 
tantino laikmečiui. Taigi jis ne tik kankinių laikotarpio krikščio- 
nis, bet ir tikėjimo pergalės bei teologijos gimimo liudytojas. Be 
galo reikšminga, kad jis pirmasis suvokė būtinumą įamžinti 
apaštalinės Bažnyčios kilmę ir dokumentuoti jos pirmuosius 
žingsnius pasaulyje. Eusebijo dėka turime išryškintas apaštalų 
sukcesijas - įpėdinystės sąrašus, - turime išsaugotą aibę doku- 
mentų, kurie kaip savarankiški vienetai yra žuvę. Eusebijas nebu- 
vo teoretikas ar teologijos žinovas, tačiau nuoširdžiai mylėjo 
Bažnyčią ir mokėjo vertinti tai, kas brangiausia - Kristaus paliki- 
mą tiek šventųjų knygų pavidalu, tiek apaštalų įpėdinyste. Beje, 
reikia pažymėti, kad Eusebijas aprašė ne tik šviesiąsias Bažnyčios 
gyvenimo puses, bet taip pat paminėjo gausius Bažnyčios atstovų 
trūkumus bei klaidas. Antai aštuntoji Bažnyčios istorijos knyga 
mums pasakoja, kaip pagerėjusios Bažnyčios gyvenimo sąlygos 

Eusebijas Pamfilas , 


prisidėjo prie kai kurių Bažnyčios vadovų ydų, visų pirma, godu- 
mo, geresnių vietų ieškojimo ir tarpusavio rietenų, plitimo. Pažy- 
mėtina, kad Eusebijas nė nemano, jog būtų reikalinga slėpti 
ganytojų nusižengimus: “Tie, kurie tariamai buvo mūsų ganyto- 
jai, griovė tikėjimo pagrindus ir degė tarpusavio pavydu, ir vis 
labiau plėtėsi jų barniai, grasinimai, pavydas, nedraugiškumas ir 
neapykanta“ (VIII, 1). Ir būtina priminti, kad Eusebijas laiko 
tolimesnius Bažnyčios persekiojimus Dievo bausme už Bažny- 
čios vyrų nuodėmes... Taigi Eusebijui netrūko svarbios istoriko 
savybės, būtent, savikritikos. Dėl tokio įvykių vertinimo jo raštai 
itin vertingi. Skaitydami jo “Bažnyčios istoriją“, regime ne ideali- 
zuotą, bet gyvą Dievo Bažnyčią, vargingai plintančią tarp silpnų 
žmonių. Ir vis dėlto, skaitydami Eusebiją, privalome nepamiršti, 
jog tai - IV a. pradžios rašytojas, be akademinių pretenzijų ir be 
mūsų laikų kriticizmo. 

Eusebijas gimė apie 263 m. Palestinoje, galbūt Cezarėjos mies- 
te. Jis gavo neblogą išsimokslinimą Cezarėjos krikščionių mokyk- 
Joje bei bibliotekoje, kurią buvo įkūręs didysis ano meto enciklo- 
pedistas Origenas (185-254). Jį globojo ir mokslino bibliotekoje 
Pamtilas, kuris Eusebiją iš vergo padarė tikru Bažnyčios istoriku. 
Atsidėkodamas mokytojui, Eusebijas dažniausiai vadindavo sa- 
ve EusebijuPamfilu. 

Gana anksti pradėjo rašyti. Jo darbus nutraukė aršus krikščio- 
nių persekiojimas, prasidėjęs 303 metais. Žuvus mokytojui Pam- 
filui, kuriam Eusebijas pastatė paminklą, parašydamas jo biogra- 
fiją, pabėgo į Tyrą, o iš ten - į Egiptą. Apie 313 m. tapo Cezarėjos 
vyskupu ir atsitiktinai susidraugavo su imperatoriumi Konstan- 
tinu. Eusebijas dažnai vadinamas imperatoriaus pataikūnu, ta- 
čiau negalima pamiršti, jog jis nuoširdžiai mylėjo Bažnyčios 
globėją Konstantiną irlaikėjį Apvaizdos vyru. Beje, jis darė didelę 
įtaką imperatoriui ir savo enciklopedinėmis žiniomis bei komp- 
romisine laikysena origenizmo ir arianizmo ginčuose. Ir čia taip 
patbūtina suprasti Eusebiją kaip praktiką, nuoširdų, bet nestiprų 
teologijos atstovą. Antiochijos Sinodas (325) Eusebiją buvo net 
ekskomunikavęs už tai, kad atsisakė priimti prieš Arijų nukreiptą 
tikėjimo išpažinimą. Nikėjos susirinkime (325) jis palaikė komp- 
romisinę formule apie Kristaus dievystę, nenorėdamas kad būtų 

Įvadas 


pasmerkti Arijaus šalininkai. Taigi Eusebijas pasirašė Nikėjos 
išpažinimą su restrikcijomis. Jis taip pat dalyvavo ir Tyro sinode, 
kurbuvo pasmerktas Atanazas (335). Tais pačiais metais, šventi- 
nant Jeruzalėje Viešpaties kapo bažnyčią, Eusebijas paskelbė 
apologetinę kalbą, o vėliau, švenčiant Konstantino 30 metų val- 
dymo jubiliejų, pasakė oficialią kalbą, kurioje be galo išaukštino 
Konstantino nuopelnus. Kai kas tvirtino, esą Eusebijas buvęs per 
daug dvariškis ir per mažai Bažnyčios vyras. 

Eusebijas parašė daug knygų, tačiau išjų ypatingą reikšmę turi 
Bažnyčios istorija, aprašanti įvykius nuo Bažnyčios įsteigimo iki 
Konstantino pergalių (324). Istorijoje panaudota gausi medžiaga, 
kurios Eusebijas sėmėsi ne tik Pamfilo bibliotekoje, bet ir impera- 
toriaus archyvuose.Septynios knygos, matyt, pasirodė labaianksti 
- 303 metais. Audringai besivystant įvykiams, reikėjo veikalą 
deramai išplėsti ir pratęsti. Taigi, žlugus Licinijui (324), ir buvo 
užbaigta pirmoji mūsų Bažnyčios istorija. 403 m. Rufinas pasirū- 
pino istorijos vertimu į lotynų kalbą ir įvykių aprašymą pratęsė 
iki 397 m. 


EUSEBIJO RAŠTAI 


1. Istoriniai raštai: 

a. Kronika, kuri pasirodė apie 303 m. 

Išliko tik fragmentai graikų kalba, tačiau yra IV a. armėniškas 
vertimas. Pirmoje dalyje pasakojama apie senųjų tautų (chaldėjų, 
asirų, Žydų, egiptiečių, graikų, romėnų) praeitį. Pateikiama iš- 
traukų iš Eusebijo žinomų šaltinių, chronologinių lentelių nuo 
Abraomo gimimo 2016 m. pr. Kr. Antroje dalyje duodama istori- 
nių Žinių iki 378 m. Apskritai, Eusebijas stengiasi parodyti, kad 
žydų ir krikščionių tradicijos yra senesnės už graikų kultūrą. 

b. Apie Palestinos kankinius. Knyga realistiškai vaizduoja 
krikščionių persekiojimus, vengia fantazavimo. Mini, kad būta 
nemažai atkritimų nuo tikėjimo. Taigi, lyginant su viduramžių 
religinėmis knygomis, Eusebijas pasirodo esąs gerokai objekty- 
vesnis istorikas. 

c. Bažnyčios istorija. Nuo Bažnyčios įsteigimo iki Konstan- 

Eusebijas Pamfilas 


tino pergalės prieš Licinijų 324 m. 
2. Panegiriški raštai - jie skirti Konstantino garbei. 

a. Vita Constantini (keturios knygos). 

b. Laus Constantini, skirta imperatoriaus 30-mečio jubiliejui. 

c. Ad caetum sanctorum. Pamokslai, parašyti apie 323 m. 

3. Apologetiniai raštai. Jie ypač vertingi dėl savo citatų. 

a. Praeparatio Evangelica. Iš viso penkiolika knygų. Aukš- 
tinamos žydų doktrinos ir pabrėžiama jų pirmenybė prieš pago- 
nių filosofus. 

b. Demonstratio Evangelica. Dvidešimt knygų. Tęsiamas 
knygos Praeparatio Evangelica turinys. Aukštinamas Mozės įstaty- 
mas ir pranašystės apie Mesiją. 

c. Theofania. Krikščionybės apologija, parašyta 333 m. 
Knygoje minimas apaštalo Petro palaikų garbinimas Vatikano 
kalvoje. Pasakojama apie maldininkų minias prie Galilėjos žvejo 
kapo 

d. Bendrasis įvadas. Apie mesijines pranašystes Senajame 
Testamente. 

e. Prieš neoplatoniką Porfirijų. 

£. Prieš Heraklą. Krikščionybės apologija. 

4. Bibliniai veikalai 

a. Psalmių komentarai. 

b. Izaijo komentarai. 

c. Neaiškumai Evangelijose. 

d. Apie Velykų šventę. 

e. Evangeliniai kanonai. Paralelinis Evangelijų tekstų suly- 
ginimas. 

£. Onomasticon. Išliko tik ketvirtoji dalis. Eusebijas patei- 
kia alfabetinį biblinių vietovių aprašymą. 

5.Du dogminiai raštai. Prieš Ankyros vyskupą Marcelą irapie 
teologiją, kur ginamas Origeno mokymas apie dieviškąjį Logosą. 
6. Laiškai ir pamokslai. 


Kun. Česlovas Kavaliauskas 

Pirmoji knyga 


KRISTAUS KILMĖ. JO BENDRAAMŽIAI. 
KAIP JIS RINKOSI MOKINIUS. 
SUSIRAŠINĖJIMAS SU ABGARU. 


Sumanyto veikalo pagrindai 


1. Noriu perduoti raštu palikuonims šventųjų apaštalų pavel- 
dą! bei papasakoti apie laikus, prabėgusius nuo mūsų Išganytojo 
žmogiškojo kelio iki šių dienų, būtent, apie viską, kas didinga ir 
svarbu atsitiko Bažnyčios istorijoje, kokie įžymūs vyrai šauniai 
vadovavo svarbiausioms Bažnyčioms, kokie asmenys iš kartos į 
kartą žodžiu bei raštu dirbo Dievo žodžio tarnyboje. Noriu papa- 
sakoti, kokie žmonės, kokios svarbos ir kuomet apsvaiginti nau- 
jovių vilionėmis nuklydo į grubiausias klaidas, apsišaukė “klai- 
dingo mokslo“? kūrėjais ir be jokio gailesčio tarsi “plėšrūs vilkai"? 
draskė Kristaus kaimenę. 

Noriu apsakyti likimą, kuris po nusižengimo mūsų Išganytojo 
asmeniui ištiko visą žydų tautą, kaip atkakliai, kokiu būdu ir 
kokiais laikais pagonys kovojo su Dievo žodžiu, kokie anuomet 
žmonės, nepabūgę kraujo ir kentėjimų, drįso stoti į kovą, paga- 
liau, kokie buvo jau mūsų dienomis kankiniai, o galiausiai apie 
mūsų Išganytojo gailestingumą bei maloningumą - štai ką nu- 
sprendžiau perduoti palikuonims. Ir nepradėsiu nuo konors kito, 
o tik išdėstysiu išganymo planą, kurį įvykdė mūsų Išganytojas, 
Viešpats Jėzus, Dievo Pateptasis. 

Šis veikalas turėtų man atnešti maloniųjų skaitytojų palanku- 
mą: prisipažįstu, jog tobulas bei išsamus manojo užmojo įvykdy- 
mas pranoksta mano jėgas. Juk aš pirmasis imuosi šito uždavinio 
ir žengiu tuščiu dar nepramintu keliu. Todėl maldauju, idant. 

Dievas būtų mano kelrodžiu, o Viešpaties galybė - mano atrama. 
Mattokių žmonių, kurie jau būtų žengę tuo pačiu keliu nepažįstu 
ir negaliu atrasti jų pėdsakų. Galbūt yra kokios nors neryškios 
žymės, kurios liudija, jog vienas ar kitas savo laiku yra palikęs 
neišbaigtų pasakojimų kažkur tolumoje tarsi klaiduokles ugne- 
les. Jie kalbina mus iš žilos senovės, iš neįžvelgiamos tolumos ir 
tarytum iš sargybos bokšto šaukia bei aiškina, kur reikėtų eiti ir 
kokį paprastą bei saugų pasirinkti pasakojimo kelią. 

Todėl surinkau visa, kas man atrodė esant reikalinga pradėta- 
jam veikalui;surankiojau šen bei ten išbarstytus pranešimus, tarsi 
išdvasios pievų nuskyniau anų senovės rašytojų stebėjimų žiede- 
lius. Istoriškai suvokęs dalykus, mėginsiu sukurti visumą, būda- 
mas laimingas, kad išgelbėsiu iš užmaršties gal ne visus, betgi 
bent įžymesnius mūsų Išganytojo apaštalus ir svarbiausius pa- 
veldus iki šiol garsiose Bažnyčiose. 

Kartu mano darbas, atrodo, pasitarnaus būtinam reikalui, nes 
iki šios dienos nežinau nė vieno bažnytinio rašytojo, kuris būtų 
pasišventęs tokiam veikalui surašyti. Turiu vilties, kad darbas 
bus naudingas tiems, kuriems patinka istorijos mokslas. 

Štai kodėl jau seniau savo Kronikoje sudariau anų įvykių trum- 
pą sąrašą, o dabar rengiuosi juos išsamiai papasakoti. , 

Taigi pradėsiu savo darbą, kaip jau minėjau, nuo aukštesnio ir 
galingesnio už viską, kas žmogiška, būtent, nuo išganymo plano 
ir Kristaus teologijos. 

Juk kas trokšta rašyti apie Bažnyčios mokymo praeitį, visų 
pirma privalo pradėti nuo paties Kristaus ekonomijos (t.y. išga- 
nymo plano), nes iš jo esame gavę vardą; nuo jo ekonomijos, 
kurioje esama daugiau dieviškumo, negu daugelis žmonių mano. 


Trumpos žinios apie mūsų Išganytojo ir Viešpaties, Dievo 
pateptojo, preegzistenciją 


2. Kristus yra dvejopos prigimties: viena panaši į mūsų kūno 
galvą, kurios dėka jame atpažįstame Dievą; kita artimesnė mūsų 
kojoms; jos dėka mūsų išganymui Jis priėmė žmogišką išvaizdą, 
kaip ir mes pavaldžią kentėjimams. Todėl mūsų tolimesnis pasa- 
kojimas bus visais atžvilgiais tobulas, jei visus Kristaus darbus 
pradėsime nuo to, kas jame svarbiausia ir reikšmingiausia. Tokiu 

būdu parodysime krikščionybės senovę ir dievišką rimtį tiems, 
kurie ją (krikščionybę) laiko esant naujove ir svetimu dalyku. 

Norint apsakyti Kristaus giminę, kilnumą, pačią esybę ir pri- 
gimtį, mums neužteks žodžių, kaip tvirtina Dievo Dvasia prana- 
šystėse, “Kas gi apsakys jo giminę?““ “Tėvo niekas nepažįsta, tik 
Sūnus ir kam Sūnus panorės apreikšti'“. 

Tai šviesa, kuri spindėjo prieš pasaulio atsiradimą,, tai Išmin- 
tis, buvusi prieš amžius, protinga ir asmeninė", to paties gyvojo 
Dievonuo pradžios buvusi kartu su Tėvu;tai Dievo Žodis*irtodėl 
kas gi, be paties Dievo, galėtų jį aiškiai suvokti? Jis buvo prieš 
visus tvarinius" ir prieš regimųjų bei neregimųjų dalykų sutvėri- 
mą, pirmoji ir vienintelė Dievo atžala!!"Jis yra dangaus kariuome- 
nės nemirtingųjų dvasių Vyriausias Vadas!!. Jis didžiojo Patari- 
mo angelas! Jis - neišsakomos Tėvo minties Tarnas!". Kartu su 
Tėvu visų dalykų Kūrėjas; Antroji po Tėvo viso pasaulio Priežas- 
tis! Dievo Sūnus, tikrasis Pirmgimis; visų kūrinių Viešpats bei 
Dievas ir Karalius; Jis, kuris iš Tėvo pasiėmė viešpatavimą ir 
valdžią kartu su dievyste, galybe iršlove! Taip apie jįsako mistinė 
šventųjų knygų teologija: 

“Pradžioje buvo Žodis. 

Tas Žodis buvo Dievas. 

Jis pradžioje buvo pas Dievą. 

Visa per Jį atsirado, 

ir be Jo neatsirado nieko“ V. 

Tą patį mokslą taip pat aiškina didysis Mozė, seniausias iš 
pranašų, Šventosios Dvasios įkvėpimu pasakodamas apie pasau- 
lio sutvėrimą ir sutvarkymą. Štai pasaulio Kūrėjas ir visų dalykų 
Viešpats pavedė sutverti antraeiles būtybes pačiam Kristui ir 
niekam kitam, o vien tik savo iš tiesų dieviškam ir pirmgimiui 
Žodžiui; su juo tarėsi prieš žmogaus sutvėrimą: 

" “Ir Dievas tarė: “Padarykime žmogų, pagal mūsų paveikslą ir 
mūsų panašumą"“, 

Užtą pačią tiesą imasi atsakomybės dar vienas pranašas, kuris 
taip pat gieda apie Dievą: 

“Jis pats tarė ir atsirado, 

Jis pats liepė ir buvo sutverti" *. 

Taigi pranašas tais žodžiais vaizduoja aukščiausiąjį vadą, 

kuris leidžia įsakymus karališku paliepimu, o po jo eina Dievo 
žodis, kurio liudytojai mes esame ir kuris yra pasirengęs tarnauti 
Tėvui. į 

Visi, kurie nuo žmonijos atsiradimo pasižymėjo teisingumu 
bei dievobaimingumu, dorybe, didžiojo Dievo tarno Mozės mo- 
kiniai, o prieš tai - pirmasis Abraomas kartu su savo vaikais, taip 
patir tie, kurie vėliau pagarsėjo kaip teisuoliai ir pranašai, regėjo 
ji grynosios dvasios akimis, jį pažino ir atidavė jam garbę, kurios 
vertas Dievo Sūnus. 

Ojis pats niekuomet nepamiršo atiduoti Tėvui deramos pa- 
garbos ir tapo visiems Tėvo pažinimo mokytoju. Antai žinoma, 
jog Viešpats ir Dievas paprasto žmogaus pavidalu apsireiškė 
Abraomui, sėdinčiam Mambrėje po medžiu!?. Abraomas tuoj pat 
puolė jam po kojų ir, nors regėjo jį žmogaus akimis, atidavė jam 
šlovę kaip Dievui, meldė jį kaip Viešpatį ir išpažino, sakydamas, 
kad žinąs, kas jis esąs, kreipdamasis tokiais žodžiais: 

“Viešpatie, kuris teisi visą žemę, niekados nepadarysi tokio 
teismo“'?š, 

Apskritai neįmanoma sutikti, kad nepagimdyta ir nekintama 
visagalio Dievo esybė virstų dieviškąja būtybe ar kažkokio su- 
tverto vaiduoklio pavidalu apgautų akis, arba Šventasis Raštas 
būtų išgalvojęs melagingą pasakojimą. Iš tiesų žmogaus pavidalu 
apsireiškė Viešpats ir Dievas, kuris teisia visą žemę ir vykdo 
teisėtumą. Jeigu čia netiktų tvirtinti, kad tai pirmoji pasaulio 
priežastis, tai kuo gi jį reikėtų pripažinti, jeigu ne amžinuoju 
Žodžiu? Apie jį taip pat pasakyta psalmėse: 

“Jis siuntė savo žodį jų pagydyti ir išgelbėti juos nuo pražuvi- 
mo“? 

Ji, kaip antrąjį po Tėvo, aiškiausiai vadina Mozė, sakydamas: 

“Tuomet Viešpats lydino ant Sodomos ir Gomoros siera ir 
ugnimi nuo Viešpaties iš dangaus“? 

Ji. pasirodžiusį Jokūbui žmogaus pavidalu, Šventasis Raštas 
vadina Dievu, būtent tą, kuris kalba Jokūbui: 

“Toliau tavo vardas bus nebe Jokūbas, bet Izraelis; nes jei 
buvai galingas prieš Dievą, kaipgi labiau būsi galingas prieš 
žmones?! 

Todėl Jokūbas aną vietą pavadino “Dievo regėjimu“, sakyda- 
mas: 

“Mačiau Dievą veidu į veidą, ir mano siela liko gyva“. 

Netinka šių Šventajame Rašte paskelbtų apreiškimų taikyti 
angelams, Dievo pavaldiniams ar tarnams. Kiek kartų pastarieji 
pasirodo žmonėms, Raštas šito neslepia, bet aiškiai vadina vardu 
irbūtent ne Dievo ar Viešpaties, bet angelų, ir tuo lengva įsitikinti 
iš aibės liudijimų. 

Jį (Kristų) taip pat mini Mozės įpėdinis Jozuė (Jėzus), vadinda- 
mas dangaus angelu irarkangelu bei ano pasaulio galybių valdo- 
vu, Tėvo galybe ir išmintimi, kuris viešpataudamas pasauliui 
užima antrąją vietą. Vadina aukščiausiuoju Dievo jėgos vadu ir 
matė jį žmogaus pavidalu ir išvaizda. 

Antai Šventasis Raštas sako: 

“O Jozuė būdamas Jeriche pakėlė akis ir pamatė stovintį ties 
savimi vyrą, laikantį ištrauktą iš makšties kalaviją; jis priėjo prie 
joirtarė: “Ar mūsiškis esi ar iš priešų?“ Anas atsakė: “Visai ne,bet 
esu Viešpaties kariuomenės kunigaikštis ir dabar ateinu“. Jozuė 
puolė kniūbsčias žemėje ir pagarbindamas jį tarė: “Ką mano 
Viešpats turi pasakyti savo tarnui?“ Jis tarė: “Atsirišk nuo savo 
kojų autuvą, nes vieta, kurioje stovi, yra šventa“2. 

Iš šitų žodžių galima suprasti, kad ten buvo ne kas kitas, o tas 
pats asmuo, kuris kalbėjo su Moze, nes Šventasis Raštas apie jį 
pasakoja tais pačiais žodžiais ir tokiu pačiu būdu: 

“Viešpats gi matydamas, kad jis eina pasižiūrėti, pašaukė jį iš 
vidurio krūmo ir tarė: “Moze, Moze!“ Šis atsakė: “Aš čia!“ Ojisai 
tarė: “Nesiartink čia. Atrišk nuo savo kojų apavą, nes vieta, 
kurioje stovi, yra šventa žemė“ .Ir dar sakė: “Aš tavo Tėvo Dievas, 
Abraomo Dievas, Izaoko Dievas ir Jokūbo Dievas“. 

Kad iš tikrųjų yra esybė, egzistuojanti prieš pasaulio sutvėri- 
mą, kuri visų dalykų Tėvui ir Dievui pasitarnavo sutveriant visa, 
kasatsirado, pavadinta Dievo Žodžiu ir Išmintimi, galima spręsti 
netik iš minėtųjų įrodymų, bet ir iš pačių lūpų tos Išminties, kuri 
per Saliamoną aiškiausiai atskleidžia savo slėpinius šiais Žo- 
džiais: 

“Aš, išmintis, gyvenu su patarimu 

ir esu akylose mintyse... 
Per mane karaliauja karaliai 
ir įstatymų leidėjai daro teisingus nutarimus. 
Per mane viešpatauja kunigaikščiai 
ir galiūnai daro teisybę“, 
Prie šių žodžių dar priduria: 
“Viešpats turėjo mane savo kelių pradžioje, 
pirma, negu yra ką nors padaręs nuo pat pradžios. 
Aš esu įstatyta nuo amžių 
ir nuo senovės laikų, pirma, negu buvo padaryta žemė. 
Dar nebuvo gelmių, o aš jau buvau pradėta; 
dar nebuvo ištryškę vandenų šaltiniai, 
Dar kalnai nebuvo iškilę su baisia sunkybe, 
aš buvau pagimdyta pirm kauburių... 
Kada jis rengė dangų, aš ten buvau, 
kai tikru įstatymu vedė sienas aplink gelmes, 
Kai stiprino aukštybėse oro sritis 
ir svėrė vandenų šaltinius... 

Aš buvau drauge su juomi, visa tvarkydama, 

ir gėrėjaus kasdien, žaisdama visą laiką jo akivaizdoje, 

Žaisdama ant žemės skritulio, 

ir mano pasigėrėjimas būti su žmonių vaikais“ *, 

Jau tada buvo amžinasis Dievo žodis, ir jis apsireikšdavo kai 
kuriems žmonėms, beje, ne visiems - štai kokia mano trumpa 
išvada. 

Kodėlsenaisiais amžiais Dievo Žodis nebuvoskelbiamas, kaipjis 
skelbiamas šiandien, visiems žmonėms ir visoms tautoms, paaiški- 
nama tuo, kad senovės žmonių gyvenimas dar nebuvo priaugęs 
priimti Kristaus mokslą, kuriame tiek daug išminties ir dorybės. 

Mat pirmasis žmogus iš pat pradžių, po pirmųjų laimingų 
dienų paniekino Dievo įsakymą ir pasinėrė į šitą mirtingą bei 
vargingą mūsų gyvenimą, pasiėmė mūsų žemę, apsunkintą pra- 
keikimo, vietoj ankstesnių Dievo džiaugsmų. O žmogaus pali- 
kuonys, kurie pripildė žemę, su mažomis išimtimis tapo dar 
blogesni: pasisavino kažkokius žvėrių įpročius ir gyveno nedorą 
gyvenimą. 

Valstybė, valdžia, menas ar mokslas nesirūpino dėl tokios padė- 


20 


Kristaus kilmė 


ties; anuomet žmonės dar visai nepažino įstatymų, teismų, dar 
mažiau dorybės ir filosofijos. Gyveno klajoklių gyvenimą dykumo- 
je, kaip laukiniai neprijaukinti gyvuliai. Įgimti protiniai gabumai, 
taip patsveiko protobei kultūros pradai, kurie slypi žmogaussieloje, 
buvo naikinami besaikio ir sąmoningo pagedimo. Žmonės buvo 
pasidavę visokioms nedorybėms, naikino vieni kitus, žudėsi ir net 
ėdė vieni kitus. Jie netgi drįso kovoti su Dievu ir leidosi į milžinų 
kautynes. Sumanė paversti žemę ginama tvirtove prieš dangų. 
Apkvaišę dėl beribės puikybės ginklavosi karui su Aukščiausiuoju. 

Todėl Dievas, kuris visus sergėja, baudė tuos, kurie iškreipė 
papročius; baudė potvyniais, ugnimi, kurie siautėjo visoje žemėje 
tarsi nykioje dykumoje; naikino juos nesiliaujančiais badmečiais, 
antkryčiais, karais bei iš dangaus plakančiais griausmais ir tokio- 
mis skaudžiomis rykštėmis stabdė baisios ir sunkios dvasinės 
ligos plitimą. 

Kai beveik visus žmones užvaldė baisus įniršis, kai kažkoks 
pašėlimas užtemdė beveik visų žmonių sielas, tuomet pirmgimė, 
prieš visa kita sutvertoji Išmintis, pats Amžinasis Žodis, kupinas 
meilės, pasirodė žmonėms, savo pavaldiniams angelų regėjimuo- 
se ar asmeniškai, kaip išganinga Dievo galybė. Tai vienam, tai 
kitam iš seniau Dievui mielų žmonių tarpo pasirodydavo (Amži- 
nasis Žodis), tačiau vien tik žmogaus pavidalu, nes, atsižvelgiant 
į Žmonių padėtį, kitaip ir negalėjo būti. 

Tie gerieji plačiai buvo pasėję dievobaimingumo sėklą, ir tuo 
būdu iš žydų giminės iškilo visa tauta, atsidavusi Dievui. Vis 
dėlto daugelis laikėsi senų įpročių, todėl Dievas jiems per Mozę 
siuntė ženklus bei simbolius mistinio šeštadienio ir apipjaustymo 
pavidalais, davė įžanginį kitų dvasinių mokslų suvokimą, tačiau 
neatvėrė jiems pačių paslapčių. 

Kai išsivystė jų įstatymdavystė ir tarsi kvepiantis dvelkimas 
aplankė žmones, tada, visur veikiant teisininkams bei filosofams, 
pasikeitė daugelio tautų būdas, sušvelnėjo žiaurūs ir laukiniai įpro- 
čiai tiek, kad tautos pradėjo gyventi taikiai, draugiškai ir ėmė bend- 
rauti tarpusavyje. Tuomet visiems žmonėms ir visoms žemės tau- 
toms, jau paruoštoms ir tinkamoms priimti mokslą apie Tėvą, vėl 
apsireiškė tas dorybių Mokytojas, Tėvo tarnas geriems darbams, 
Dievo ir dangaus reikalams. Dievo Žodis pasirodė kaip žmogus, 
kuris savo kūno esybe nepakeitė mūsų prigimties; jis pasirodė, kai 

suklestėjo Romos karalystė. Jis viską darė ir viską iškentėjo, kaip 
skelbė pranašystės, kurios bylojo, jog žmogus ir kartu Dievas pasiro- 
dys viešajame gyvenime,bus stebukladarys ir visų tautų mokytojas, 
kad parodytų, kaip reikia garbinti Tėvą. Tai skelbė jo stebuklingas 
gimimas, naujas mokslas, stebuklingi darbai, paskui mirtis, prisikė- 
limas ir pagaliau jo dieviškas įžengimas į dangų. 

Jogalutinį viešpatavimą regėjo pranašas Danielius Šventosios 
Dvasios dėka ir tą dieviškąjį reginį labai žmogišku būdu aprašė 
tokiais žodžiais: 

“Aš žiūrėjau, iki buvo pastatyti sostai ir Ilgaamžis atsisėdo. Jo 
drabužiai buvo balti kaip sniegas ir jo galvos plaukai kaip tyra 
vilna; jo sostas buvo ugnies liepsnos, sosto tekiniai - liepsnojanti 
ugnis. Srauni ugnies upė ėjo nuo jo; tūkstančių tūkstančiai tarna- 
vojam ir dešimtis tūkstančių kartų šimtai tūkstančių stovėjo prie 
jo; teismas atsisėdo, ir knygos buvo atskleistos“ 7. 

Ir toliau: 

“Taigi aš žiūrėjau nakties regėjime, ir štai su dangaus debesimis 
ėjoartyn tarsi žmogaussūnusiratėjo iki Igaamžiui; jis buvo atvestas 
jo akivaizdon. Tasai davė jam valdžią, garbę ir karalystę, ir visos 
tautos, giminės ir kalbos turės jam tarnauti; jo valdžia yra amžina 
valdžia, kuri nebus atimta, ir jo karalystė nebus sugriauta“. 

Aiškus dalykas, kad visi šie žodžiai taikomi ne kam kitam, o 
mūsų Išganytojui, kuris iš pradžių buvo pas Dievą, kaip Dievo 
Žodis? ir kuris persavo įsikūnijimą gavo Žmogaus Sūnaus vardą. 

Atskiruose užrašuose aš surinkau Pranašysčių rinkinį“, kur 
kalbama apie mūsų Išganytoją Jėzų Kristų, o kituose veikaluose 
dar plačiau išdėsčiau tai, kas apie jį pasakyta, todėl dabar užbaig- 
siu savo pasakojimą. 


Jėzaus ir Kristaus vardai, kurie jau nuo seno Dievo 
pranašams buvo žinomi ir didžiai jų gerbiami 


3. Dabar laikas parodyti, kad vardus "Jėzus" ir "Kristus" jau 
senieji, malonūs Dievui pranašai labai gerbdavo. 

Kad vardas "Kristus" yra kilniausias ir garbingiausias, tą 
pirmasis suprato Mozė, kuris pateikė dangiškųjų dalykų vaizdi- 
nius, simbolius bei paslaptingus paveikslus, paklusdamas Dievo 
priesakui, kuris jam liepė: 

“Žiūrėk, kad visa padarytum pagal pavaizdą, kurs tau paro- 
dytas kalne“?! 

Po to jis pašventė vyriausiuoju kunigu, kaip tik įmanoma 
pašvęsti žmogų, ir pavadino jį Kristumi? ir šalia vyriausiojo 
kunigo orumo, jo nuomone pranokstančio visokį žmogiškąjį oru- 
mą, prideda Kristaus vardą. Mat Mozėbuvo įsitikinęs, jog Kristus 
- tai dieviška Būtybė. 

Šventajai Dvasiai padedant, Mozė regėjo ateitį ir aiškiai supra- 
to Jėzaus vardą bei ypatingu būdu jį pagerbė. Jėzaus vardo išvis 
nebuvo ištarę žmonės, kol jo nepažino Mozė. Pastarasis pirmą 
kartą jį davė tam, apie kurį žinojo, kad po jo mirties bus vaizdas 
bei simbolis ir užims vyriausiąją valdžią. 

Prieš taijo įpėdinis nesivadino Jėzumi (Jozue),bet turėjo vardą 
Ausė, kurį jam buvo davę tėvai. Jėzumi (Jozue) jį pavadino Mozė 
irsuteikė jam tam tikrą orumą, brangesnį už karalių vainikus, nes 
Jozuėbuvo mūsų Išganytojo simbolis ir, Mozei mirus- pasibaigus 
simbolinei Dievo tarnybai, kurią tasai buvo įvedęs, - Jozuė pats 
vienas užėmė vadovybę tikrosios ir grynosios religijos srityje. 

Taigi Mozė dviem žmonėms, kurie dorybėmis bei garbe stovė- 
joaukščiau už tautą, - vyriausiajam kunigui ir vyriausiajam vadui 
- suteikė mūsų Išganytojo Jėzaus Kristaus vardus, norėdamas 
apsupti juodu aukščiausia pagarba. 

Lygiai aiškiu būdu vėlesnieji pranašai skelbė būsimąjį Kristų 
ir minėjo jo vardą, pranašingai kalbėdami apie būsimąjį žydų 
sąmokslavimą prieš jį bei apie pagoniškųjų tautų pašaukimą. 
Anuomet Jeremijas taip raudojo: 

“Mūsų burnos kvapas, pateptasis, valdovas, sugautas dėl 
mūsų nuodėmių; jis, kuriam sakėme: Tavo ūksmėje mes gyvensi- 
me tarp tautų“. 

Anuomet ir nustebintas Dovydas klausė: 

“Kodėl triukšmauja pagonys 

ir tautos galvoja tuščius dalykus? 
Žemės karaliai sukyla 

ir kunigaikščiai daro sąmokslą išvien 
Prieš Viešpatį ir prieš jo Kristų'“*. 
Ir dar priduria tarsi paties Kristaus lūpomis: 

“Viešpats man tarė: “Tu mano sūnus, aš šiandien 

pagimdžiau tave. 

Reikalauk iš manęs - ir aš tau duosiu tėvonystėn pagonis 

ir tau paveldėti žemės galus“, 

Tad ne tik vyriausius kunigus, simboliškai pateptus švęstu 
aliejumi, pas žydus puošdavo Kristaus vardas, bet taip pat ir 
karalius, kuriuos pranašai taip pat patepdavo ir Dievo įkvėpimu 
juose nurodydavo tarsi Kristaus atvaizdą. Ir jie buvo paties ir 
tikrojo Kristaus - Dievo Žodžio karališkosios ir aukščiausios 
valdžios atvaizdai, nes Kristus viešpatauja visiems. 

Be to, žinome, kad netgi kai kurie pranašai buvo vaizdingu 
būdu vadinami Kristaus vardu. Vadinasi, jie visi turi ryšį su 
tikruoju Kristumi, Dievo ir dangaus Žodžiu, vieninteliu viso 
pasaulio vyriausiuoju kunigu, vieninteliu viso sutvėrimo kara- 
liumi ir vieninteliu visų Tėvo pranašų vyriausiuoju pranašu. 

Aukščiau pateiktieji parodymai tvirtina, kad nė vienas iš anų 
senovės simbolinių pateptųjų, kunigų, karalių ar pranašų neturė- 
jo tokios galybės Dievo dorybėse, kaip mūsų Išganytojas ir Vieš- 
pats Jėzus, vienintelis ir tikrasis Kristus. 

Nė vienas iš pranašų, nors tarp savo kartų ir garsėjo rimtumu 
bei garbe, neperdavė krikščionių vardo, nors ir patys turėjo 
simbolinį Kristaus titulą. Nė vieno iš jų šalininkai negerbė kaip 
Dievo, joks pranašas po mirties nesukėlė tokio užsidegimo, kad 
kas nors ryžtųsi už jį mirti. Nė vienas taip giliai nesukrėtė visų 
žemės tautų, nes jų simboliškumo jėga negalėjo taip veikti, kaip 
pati tiesa, pasireiškusi mūsų Išganytojo asmeniu. 

Jis iš nieko nepriėmė vyriausiojo kunigo simbolių ar atvaizdų, 
nebuvo kilęs savo kūnu iš kunigų giminės, jo neiškėlė ant karališ- 
ko sosto ginkluota gvardija, jis net nebuvo pranašas, panašus į 
senuosius pranašautojus, neturėjo tarp žydų jokios kilmingos ar 
aukštos vietos ir vis dėlto visais šitais kilnumo titulais jį apdova- 
nojo Tėvas. 

Nors anuomet jis neturėjo titulų, panašių į minėtuosius, vis 
dėlto jis vadinosi Kristumi daug tikriau nei anie visi. Ir kadangi jis 
yravienintelis ir tikrasis Dievo Pateptasis - Kristus, visas pasaulis 
prisipildė krikščionių, iš tikrųjų garbingu bei šventu vardu, o 
Viešpats davė savo mokiniams ne figūras ar atvaizdus, bet tikras 

dorybes ir dangišką gyvenimą, paremtą tiesos mokslu. 

Jo patepimas nebuvo atliktas žmogaus ranka, bet gautas iš 
Dievo per Dievo Dvasią tokiu būdu, kad dalyvauja nepagimdy- 
toje ir tėviškoje dievystėje. Šito mus moko tas Izaijas, kuris šaukia 
tarsi paties Kristaus lūpomis: 

“Viešpaties Dvasia ant manęs, 

nes jis patepė mane, 

kad neščiau gerąją naujieną vargdieniams. 

Pasiuntė skelbti belaisviams išvadavimo, 

akliesiems - regėjimo“. ž 

Ir ne tik Izaijas, bet ir Dovydas kalba kreipdamasis į jį: 

“Tavo sostas, Dieve, per amžių amžius; 

lygybės skeptras yra-tavo karališkoji lazda. 
Tu myli teisybę ir nekenti neteisybės; 
todėl patepė tave, Dieve, tavo Dievas 
linksmybės aliejumi daugiau negu tavo bendrininkus“*?, 

Tais žodžiais Šventasis Raštas pirmoje eilutėje vadina Jį Dievu, 
antroje pagerbia jį valdžios karališka lazda, o trečioje parodo, 
kokiu būdu jis tapo Pateptuoju - Kristumi, pateptu ne medžiagi- 
niu, bet dieviškuoju džiaugsmo aliejumi. 

Šitaip Šventasis Raštas parodo jo pirmenybę, didesnę galybę ir 
skirtumą tarp jo ir tų, kurie anksčiau kūno vaizdingumu yra gavę 
patepimą. 

Dar kitoje vietoje tas pats Dovydas aiškiai sako: 

“Viešpats tarė mano Viešpačiui: Sėskis mano dešinėje, 

kolei aš nepadarysiu iš tavo neprietelių tavo kojoms 
pakojo“?*, ' 

Ir ten pat byloja: 

“.„prieš aušrą kaip rasą aš pagimdžiau tave“. 

Viešpats prisiekė, ir jis nesigailės: 

“Tu kunigas per amžius Melchizedeko tvarka““. 

Šitą Melchizedeką šventosios knygos vaizduoja kaip aukš- 
čiausiojo Dievo kunigą, kuris buvo iškeltas ne aliejaus apeigomis 
ir ne paveldėjimo keliu pasiekęs žydų kunigystę. Todėl mūsų 
Išganytojas vadinamas Kristumi bei kunigu priesaikos galia, one 
savo ar kitų apeigomis, kur žmonės įgydavę tik simbolius ar 
figūras. Todėl pagal Melchizedeko, o ne pagal kitų - įgijusių tik 

simbolius ir figūras - tvarką mūsų Išganytojas priesaikos galia 
pavadintas Kristumi ir kunigu. 

Todėl istorija mums nesako, kad Išganytojas būtų iš žydų 
gavęs kūno patepimą ir kad būtų kilęs iš kunigų giminės,bet sako, 
kad gavęs savo būvį iš paties Dievo “prieš aušrą“ „tai reiškia prieš 
pasaulio sutvėrimą ir kad per visus amžius turi nemirtingą ir 
nesenstančią kunigystę. 

Štai jo nemedžiaginio ir dieviško patepimo didis ir akivaizdus 
įrodymas. Iš visų žmonių, kurie gyveno iki šiol ir dabar gyvena, 
iš visų pasaulio gyventojų jis liko pavadintas Kristumi. Visi jam šį 
vardą pripažįsta ir liudija. Graikai ir barbarai sergi jo vardą 
atmintyje. Dar šiandien jo mokiniai, išsklaidyti visame pasaulyje, 
gerbia jį kaip karalių, aukština labiau už pranašą, gerbia jį kaip 

tikrą ir vienintelį aukščiausią Dievo kunigą, lenkiasi jam kaip 
Dievui, nesjis yra Dievo Žodis, kuris amžinas iresantis prieš visus 
laikus, kuris iš Tėvo gavo aukščiausiąją garbę ir priima dievišką 
pagarbą. 

Pagaliau keisčiausias dalykas: mes -jam pašvęstieji, garbiname jį 
netik lūpų bei žodžių garsais, bet visais sielos jausmais tokiu būdu, 
kad esame pasiruošę jo liudijimui atiduoti savo gyvybę. 

Kristaus visoms tautoms paskelbtasis tikėjimas nėra nei 

naujas, nei svetimas 

4. Turėjau parašyti tokią įžangą istorijai, kad atsižvelgdamas į 
jo žmogiškojo gyvenimo laikus nė vienas negalvotų, jog mūsų 
Viešpats ir Išganytojas egzistavo tik pastaraisiais laikais. 

Taip pat, kad niekas nemanytų, jog jo mokslas naujas bei 
svetimas, jog yra atsiradęs iš žmogaus, kuris niekuo nesiskiria 
nuo kitų žmonių; būtina iršiuos dalykus bent trumpai paaiškinti. 

Kai dar neseniai mūsų Išganytojo Jėzaus Kristaus atėjimas 
suspindėjo visų žmonių akivaizdoje, atsirado tauta, be abejonės 
nauja, nemaža ir nesilpna. Ji nebuvo apribota kokio nors žemės 
užkampio, bet tapo gausiausia ir dievobaimingiausia iš visų 
tautų, nesunaikinama ir nenugalima, nes ją visuomet rėmė Die- 
vas. Toji tauta gimė staiga, paslaptingu būdu ir tapo pavadinta 
garbingu Kristaus vardu. 

Tuolabai stebėjosi vienas pranašas, kuris Dievo Dvasios žvilg- 
sniu numatė ateitį, todėl ir prabilo tokiais žodžiais: 

“Kas girdėjo kada nors tokį dalyką? 

kas matė ką panašaus? 
argi viena diena šalis gimdo? 
arba ar gimsta giminė drauge?““", 

Pranašas kartu nurodo ir būsimąjį jos vardą, tardamas: 

“dr vadins savo tarnus kitu vardu““!, 

Nors, be abejonės, esame nauji žmonės, nors tas iš tikrųjų 
naujas krikščionių vardas žinomas visoms tautoms, pateiksime 
įrodymus, kad nesutvėrėme tik dabar mūsų gyvenimo bei papro- 
čių, paremtų dievobaimingumu, bet nuo pirmos žmonių giminės 
atsiradimodienos iš prigimtų idėjų senovės laikų Žmonėseišsi- 
vystė tas gyvenimas. 

Nėra nauja žydų tauta, bet tarp visų žmonių ji žinoma savo 
senumu ir visi apie ją žino. Antai jos darbai ir raštai pasakoja apie 
senovės vyrus, kurių buvo nedaug, bet kurie užtat garsėjo pamaldu- 
mu, teisingumu ir kitomis dorybėmis. Jau prieš tvaną buvo tokie, o 
kiti iškilo vėliau tarp Nojaus vaikų ir vaikaičių. Toks vyras buvo 
Abraomas,kuriuožydaididžiuojasi,kaipsavo pirmtaku ir protėviu. 

Jei kas nors tvirtintų, kad jie visi kylant nuo Abraomo aukštyn 
iki pirmojo žmogaus savo neabejotinu teisingumu darbais buvo 
krikščionys, nors. taip ir nesivadino, - nesuklystų. 

Mat tas vardas aiškiai liudija, kad krikščionis Kristaus pažini- 
mo ir jo mokslo dėka pasižymi išmintingumu, teisingumu, nuo- 
saikiu gyvenimu, vyriškomis dorybėmis, pagaliau išpažinimu 
vienintelio aukščiausiojo Dievo. Ir šitomis savybėmis bei uolumu 
pasižymėjo kai kurie senovės vyrai. 

Jie nepripažino kūno apipjaustymo, kaip ir mes; jie nesirūpin- 
davo šeštadienio šventimu, kaip ir mes. Jie nesirūpino ir nevengė 
kai kurių maisto rūšių nei kitų dalykų, kuriuos buvo įsakęs Mozė, 
kaip pirmasis ateinančioms kartoms simboliniams tikslams, - 
panašiai kaip anie senieji, taip ir krikščionys nesirūpina panašiais 
nuostatais. Tačiau senieji gerai žinojo apie Dievo Kristų. Paro- 
džiau aukščiau, kad jis buvo apsireiškęs Abraomui, kad mokė 
Izaoką, kad kalbėjo su Izraeliu, Moze ir vėliau gyvenusiais 
pranašais. 

Todėl Rašte galima atrasti, jog anie Dievui brangūs vyrai netgi 
buvo pagerbti Kristaus vardu: 

“Nelieskite mano kristų (pateptųjų) 
ir nedarykite pikta mano pranašams““?, 

Todėl reikia pripažinti, kad pirmoji, seniausioji, rimčiausia am- 
žiumi, tokių Dievui mielų vyrų, kaip Abraomas, atrastoji religija yra 
ta pati, kurią visoms tautoms skelbia Kristaus mokslas. 

Į priekaištą, kodėl Abraomas taip vėlai gavo apipjaustymo 
įsakymą, galima atsakyti, kad jau anksčiau jo teisingumas, išplau- 
kiąs iš tikėjimo,buvo patvirtintasir paskelbtas. Antai Dievo Žodis 
kadaise kalbėjo: 

“Abraomas patikėjo Dievu,irtaijam buvo įskaityta teisu mu“, 

Kadangi Abraomas buvo teisus žmogus prieš apipjaustymą, 

tuomet ir iš Dievo, kuris jam apsireiškė (tai buvo pats Kristus), 
kaip Dievo Žodis, gavo pranašystę, saistančią tuos, kurie tokiu 
būdu turėjo būti išteisinti. Antai pranašystės žodžiai: 

“Tr tavo palikuonyse bus palaimintos visos žemės tautos““. 

Ir toje pačioje knygoje sakoma: 

“Kad išjo kils didelė ir garbingiausia tauta, ir jame turi būti 
palaimintos visos žemės tautos“. 

Turbūt nesunku suprasti, kad žodžiai išsipildė mūsų atžvil- 
giu. Tikėdamas Dievo Žodžiu arba Kristumi, kuris jam apsireiš- 
kė, Abraomas gavonuteisinimą. Atsisakęs savo tėvų stabmeldys- 
tės ir buvusio gyvenimo klaidų, pradėjo išpažinti vieną Aukš- 
čiausiąjį Dievą ir tarnauti jam dorybės veiksmais, nors ir nevykdė 
Mozės įstatymo, kuris buvo duotas vėliau. Štai tokiam vyrui buvo 
pasakyta, kad visos žemės giminės ir visos tautos bus jo dėka 
palaimintos. 

Ir dabar už žodžius kilnesniais darbais vien tik per pasaulyje 
pasklidusius krikščionis pasireiškė ta pati Abraomo religija. 

Kodėl negalėtume manyti, kad mes, kurie esame kilę iš Kri- 
staus, iš tikrųjų turime tą patį gyvenimo būdą ir tokią pačią 
religiją, kurią kadaise turėjo anie Dievo bičiuliai? Vadinasi, mūsų 
tikėjimas nėra nei naujas, nei svetimas, bet iš tiesų pirmykštis, 
vienintelis ir tikras Dievo tarnybos būdas, būtent tas, kurį mums 
davė Kristaus mokslas. Tiek ir užteks. 

Apie laiką, kuomet Kristus pasirodė tarp žmonių 


5. Po šito būtino pasiruošimo mano Bažnyčios istorijai galima 
leistis į kelionę. Kelią pradėsime nuo mūsų Išganytojo įsikūniji- 
mo. Šaukiuosi Dievo, Žodžio Tėvoir to, apie kurį kalbame, Jėzaus 
Kristaus, mūsų Išganytojo, Dievo Žodžio, kad mane globotų ir 
padėtų skelbti tiesą. 

Buvo Augusto viešpatavimo keturiasdešimt antrieji metai, 
dvidešimt aštuntieji Egipto užkariavimo bei Antonijaus ir Kleo- 
patros mirties metai, kai Egipte užgeso Ptolomėjų dinastija, pir- 
mojo žmonių surašymo Sirijos valdytojo Kvirino laikotarpiu, kai 
Betliejuje, Judo žemėje, užgimė mūsų Išganytojas ir Viešpats 
Jėzus Kristus, kaip skelbė jam skirtosios pranašystės. 

Apie tą patį žmonių surašymą valdant Kvirinui užsimena ir 
Juozapas Flavijus, žymiausias žydų istorikas. Jis pateikia pasako- 
jimą apie anuo metu išplitusią galilėjiečių sektą, apie kurią byloja 
ir mūsų Lukas “Apaštalų Darbuose“ tokiais žodžiais: “Po jo, 
gyventojų surašymo dienomis, atsirado Judas Galilėjietis ir pa- 
traukė dalį žmonių paskui save. Jis taip pat žuvo, o visi jo sekėjai 
buvo išblaškyti“. 

Sutinkamai su šitais žodžiais, minėtasis Juozapas savo Žydų 
senovės XVIII knygoje priduria: “Kvirinas, vienas iš Senato narių, 
kuris buvo užėmęs ir kitas aukštas vietas bei pasiekė konsulatą, 
būdamas visų didžiai gerbiamas, pagal Imperatoriaus įsakymą 
su didele palyda atvyko į Siriją, kaip liaudies teisėjas ir turto 
cenzorius"'*?, 

Toliau jis taip byloja: “Judas Galilėjietis, kilęs iš Gamalio 
miesto, kartu su fariziejumi Sadoku iškėlė maišto vėliavą, skelb- 
dami, kad nuolaidumas veda į nelaisvę, ir kvietė žmones ginti 
laisvę“, 

Antroje Žydų karo knygoje jis taip rašo: “Anuo metu skatino 
savo tautiečius sukilti vienas galilėjietis, vardu Judas, kuris smer- 
kė žydus už tai, kad jie romėnams moka mokesčius ir šalia Dievo 
pakenčia mirtingus valdovus“*. Taip rašo Juozapas. 

Kaip Kristaus dienomis, sutinkamai su pranašystėmis, 
sunyko žydų tautos vadovų valdžia 


6. Kai Erodas, pirmasis svetimšalis, ėmė valdyti žydų tautą, 
išsipildė Mozės pranašystė, kad nepritruks Judo kunigaikščių ir 
valdovų, kol ateis tas, kuriam skirtas viešpatavimas ir kurio 
apsireiškimo ilgėsis tautos“, 

Ta pranašystė neišsipildė, kol žydai galėjo gyventi savo gimi- 
nės kunigaikščio valdžioje, pradedant Moze ir baigiant Augustu. 
Augusto laikais valdžią žydams gavo iš romėnų kilęs svetimšalis 
Erodas. Kaip nurodo Juozapas, jis buvęs idumietis iš tėvo pusės 
irarabas iš motinos pusės. Kaip pasakoja garsus rašytojas Afrikie- 
tis“!, tie, kurie domėjosi Erodo kilme, teigia, kad jo tėvas buvęs 
Antipatras, kažkokio Erodo Askaloniečio sūnus. Tas Askalonietis 
buvęs Apolono šventyklos tarnas. 

Antipatras, būdamas vaikas, pateko idumiečių nelaisvėn ir 
pasiliko joje, nes tėvas nesugebėjęs jo išpirkti. Todėl jis buvęs 
išauklėtas idumiečių dvasia, o vėliau labai patikęs vyriausiajam 
kunigui Hirkanui. Taigi šito Antipatro sūnus ir buvo Erodas, 
gyvenęs mūsų Išganytojo laikais. 

Kadangi šitam Žmogui teko viešpatauti žydams, duryse pasi- 
rodė tasai, kuris, pasak pranašavimų arba pasak pranašų, buvo 


- tautų laukiamas. Nuo to meto pritrūko kunigaikščių ir valdovų, 


kurie nuo Mozės laikų ėjo vienas paskui kitą nepertraukiama 
grandine. 

Prieš Babilonijos nelaisvę ir ištrėmimą žydus valdė karaliai, 
pradedant Sauliumi ir Dovydu. O prieš karalius valdė vadina- 
mieji teisėjai, tuoj po Mozės ir jo įpėdinio Jozuės. 

Grįžus iš Babilonijos, valdžia buvo aristokratijos bei oligarchi- 
jos rankose, kunigams laikant rankose viešųjų reikalų vairą, kol 
atvyko Romos vadas Pompėjus. Jis užėmė Jeruzalę, išniekino 
šventenybės, įsiveržęs į švenčiausiąją vietą. Aristobulą, kuris 
paveldėjimo iš protėvių keliu iki to laiko turėjo karaliaus bei 
vyriausiojo kunigo postus, kaip belaisvį kartu su vaikais išsiuntė 
į Romą, o kunigystę pavedė jo broliui Hirkanui. Žydų tauta nuo 
to meto buvo įpareigota mokėti duoklę romėnams. 

Netrukus poto Hirkanas, paskutinis vyriausiojo kunigo įpėdi- 
nis, pakliuvo į partų nelaisvę ir tuomet, kaip buvo sakyta, pirmą 
kartą svetimtautis Erodas, Romos Senato ir imperatoriaus Au- 
gusto liepimu, užėmė valdžią žydų tautos soste. 

Tuometir įvyko regimasis Kristaus atėjimas,o poto Išganymo 
laukimas bei pažadėtasis tautų pašaukimas išganyman. Nuo tos 
valandos jau nebebuvo kunigaikščių ir Judėjos valdovų, tai yra 
kilusių iš žydų tautos, ir taip prasidėjo sąmyšis vyriausiojo kuni- 
go Tarnystėje, kuri iki ano meto paveldėjimo teisės pagrindu iš 
protėvių pereidavo artimiausiems giminaičiams. 

Šiuo klausimu turime patikimą Juozapo liudijimą??, kur pasa- 
kojama, kad Erodas, gavęs valdžią iš romėnų rankų, daugiau 
nebeskirdavo vyriausiųjų kunigų iš senovės giminės, bet šioms 
pareigoms skirdavo abejotinos kilmės asmenis. Panašiai kaip 
Erodas, kunigų skyrimo klausimu elgėsi jo sūnus Archelajas,o po 
jo romėnai, užvaldę žydų valstybę. 

Tas pats rašytojas (Juozapas Flavijus) pasakoja, kad Erodas 
pirmasis sergėjo po savo raktu ir antspaudu šventuosius vyriau- 
siojo kunigo drabužius ir neleido jų saugoti patiems vyriausiems 
kunigams. Tą patį po jo darė Archelajas, o vėliau - romėnai. 

Visa tai reikėjo pridurti, kad patvirtintume, jog išsipildė dar 
viena pranašystė, saistanti mūsų Išganytojo, Jėzaus Kristaus atėji- 
mą. Antai Danieliaus knygoje?3 Raštas tiksliai pateikia vadinamų- 
jų savaičių skaičių iki laikų Valdovo, vardu Kristaus; beje, apie tai 
esu rašęs kitur“. Be to, jis pranašauja, kad, toms savaitėms pasi- 
baigus, tarp žydų neliks pateptųjų. Tai išsipildė visai aiškiai, 
gimus mūsų Išganytojui, Jėzui Kristui. 

Tas įžangines pastabas E pateikti, kad anie laikai būtų 
nušviesti teisingai. 


Apie tariamuosius evangelijų nesutapimus 
Kristaus kilmės sąrašų klausimu 


7. Evangelistai Matas ir Lukas mums pateikia skirtingas Kri- 
staus genealogijas (kilmės sąrašus), todėl daugybė žmonių mano, 
kad jie vieni kitiems prieštarauja. Kadangi tikintieji, nežinodami 
teisybės, stengiasi išaiškinti neaiškumus, aš pateikiu žinių, išliku- 

sių iki mūsų laikų. Jas duoda minėtasis Afrikietis“ laiške Aristi- 
dui “Apie Evangelijų genealogijų harmoniją". Čia jis atmeta kitas 


pažiūras kaip klaidingas, o po to pasakoja, ką buvo girdėjęs, | 


tokiais žodžiais: 

“Giminės sąrašo vardai Izraelyje buvo skaičiuojami arba natū- 
raliu, arba teisiniu pagrindu. Natūraliu pagrindu tuomet, kai 
buvo nurodomas tikrasis sūnus; teisiniu pagrindu - kai vaikas 
būdavo kiles iš brolio, o vardas ir kilmė būdavo vedami iš mirusio 
bevaikio brolio...“** Mat žydai dar nė nepažino aiškios prisikėli- 
mo vilties, kurią jie turėjo vėliau gauti, todėl anuo metu įsivaiz- 
duodavo sau tokį mirtingo pobūdžio prisikėlimą, idant neišnyk- 
tų mirusiojo (bevaikio) vyro vardas. 

Taigi tarp įrašytųjų tame kilmės sąraše yra tokių, kurie pavel- 
dėjo palikimą gimimo keliu, sūnus po tėvo, bet taip pat yra ir 
tokių, kurie buvo gimę iš kitų asmenų, kurių vardus ir turi; tai yra 
tikri ir įsūnyti vaikai. 

Taigi jokia Evangelija neprasilenkia su tiesa, tik vienu atveju 
mini natūraliai gimusį asmenį, o kitu atveju - įteisintą asmenį. 
Tokiu būdu susimaišė Salmono ir Natano gentys ir taip atsitiko 
perduodant mirusių bevaikių vyrų vardus, sudarant antrąsias 
santuokas. Taip būdavo “pažadinami palikuonys“, kai vaikai 
vienų ar kitų tėvų būdavo įsūnijami. Ir vienas, ir kitas giminės 
sąrašas yra teisingi ir abu sąrašai ateina iki Juozapo; beje, painiu, 
tačiau visiškai teisėtu būdu. 

Kad būtų lengviau suprasti, ką esu pasakęs, dar paaiškinsiu, 
kaip susimaišo giminės. Jei skaičiuosime giminystę nuo Dovydo 
per Salmoną, tuomet trečioje vietoje nuo galo?" rasime Mataną, 
kuriam gimė Jokūbas, Juozapo tėvas. Nuo Natano, Dovydo sū- 
naus, pasak Luko“, taip pat trečias nuo galo yra Melchis. Juoza- 
pas yra sūnus Helio,otas yra Melchio sūnus. Vadinasi, klausimas 
kyla dėl Juozapo. 

Reikia parodyti, kaip gali būti, kad vienas ir kitas bei Jokūbas, 
kilęs iš Salmono ir Helio, kilusio iš Matano, yra laikomas Juozapo 
tėvu. O pirmiausia, kaip jie - Jokūbas ir Helis buvo broliai, ir kaip 
galima jų tėvus Mataną ir Melchį, nepaisant skirtingos kilmės, 
laikyti Juozapo seneliais? 

Pasirodo, kad Matanas ir Melchis buvo iš eilės vedę tą pačią 
moterį ir turėjo sūnų, kurie buvo broliai iš tos pačios motinos. Mat 

teisė nedrausdavo laisvai moteriškei, netekėjusiai, išsiskyrusiai 
ar našlei, išeiti už vyro antrą kartą. 

Tuomet iš Estos (tokį vardą pateikia padavimas) pirmasis Mata- 
nas iš Salmono linijos turėjo Jokūbą; po Matano mirties, Melchis iš 
Natano linijos, taigi tos pačios kilmės, nors ir kitos giminystės, vedė 
našlę, kaip jau minėta anksčiau, ir turėjo sūnų Helį. 

Taigi, kaip matome, Jokūbas ir Helis, nors ir kilę iš skirtingų 
giminių, buvo broliai iš tos pačios motinos. Vienas jų - Jokūbas po 
savo bevaikio brolio Helio, vedė jo žmoną ir su ja turėjo kaip 
trečiąjį vaiką - Juozapą. Tai buvo jo tikrasis sūnus, kaip sako 
Raštas: “Jokūbui gimė Juozapas“'*?. 

Tuo tarpu teisiniu požiūriu Juozapas buvo Helio sūnus. Bū- 
tent, brolis Jokūbas pažadino jo palikuonis. 

Ir toks kilmės užrašas negali būti laikomas neteisingu. Evan- 
gelistas Matas taip sako: “Jokūbui gimė Juozapas““. O tuo tarpu 
Lukas atvirkštine tvarka taip išvardija: “Jis (ty. Jėzus) buvo 
laikomas sūnumi Juozapo, sūnaus Helio, sūnaus Matato, sūnaus 
Levio, sūnaus Melchio...“*l. 

Aiškiau išsakyti ar užrašyti kilmės teisiniu pagrindu nebuvo 
įmanoma. Lukas niekur kitaip neaiškina, kaip sąvoka "sūnus" iki 
pat viršaus: “Sūnaus Adomo, kuris buvo Dievo““?, 

Tai nėra tvirtinimas be įrodymų arba paviršutiniškas teigimas. 
Mat Išganytojo giminaičiai, norėdami atkreipti į save dėmesį ar 
paprasčiausiai tam, kad mums tiksliai perduotų žinias, kiekvienu 
atveju laikydamiesi tiesos, dar paliko tokių smulkmenų: “Kai 
plėšikai idumiečiai įsiveržė į Askaloną, Palestinos miestą, jie iš 
Apolono šventyklos, pastatytos miesto mūrų apsaugoje, išsivarė 
į nelaisvę kartu su kitokiu turtu Antipatrą, kažkokio kunigo 
Erodo sūnų. Kadangi kunigas negalėjo surinkti už sūnų išpirkos, 
Antipatras buvo auklėjamas pagal idumiečių papročius, o vėliau 
susilaukė vyriausiojo žydų kunigo Hirkano malonės. 

Atlikdamas Hirkano vardu pasiuntinybę pas Pompėjų, išrūpi- 
nojam valdžios pilnatvę, kurią buvoapkarpęs brolis Aristobulas, 
o sau pačiam Antipatras išsirūpino epimeleto Palestinoje titulą. 
Antipatro, kurį klastingai nužudė pavydėdami jam didžio pasi- 
sekimo, įpėdinis buvojo sūnus Erodas. Gavę Senato patvirtinimą, 
Antonijus ir Augustas pripažino jam viešpatystę žydams. Jo 

sūnus buvo Erodas ir kiti tetrarchai. Visa tai sutampa su graikų 
istoriniais memuarais. 

Iki anų laikų buvo išsilaikę archyvuose žydų kilmės sąrašai bei 
genealogijos tų, kurie buvo gimę iš garsių prozelitų, kaip antai 
Achjoro Amoniečio arba Rutos Moabietės, bei tų, kurie su žydais 
buvo iškeliavę iš Egipto ir susiję su jais santuokos ryšiais. Tuo tarpu 
Erodojokieryšiai nesiejosu žydų tauta,beto,jis jautriai išgyvendavo 
dėlsavo žemos kilmės. Jis sudegino kilmės sąrašus, norėdamas, kad 
jį laikytų kilmingu asmeniu, vadinasi, niekas negalėsiąs oficialių 
dokumentų pagrindu išvesti savo kilmės iš patriarchų, prozelitų ar 
kitų svetimšalių, sudariusių mišrias santuokas su žydais“. 

Tik nedaugeliui toliaregių žmonių, kurie turėjo privačius do- 
kumentus arba laikė atmintyje sąrašų duomenis, arba turėjo 
nuorašus, galėjo vėliau pasigirti, kad jie išsaugoję savo garbingą 
kilmę. Tokiems priklausė ir tie “Viešpaties žmonės“, kurie buvo 
giminės su Išganytoju iš žydų vietovių Nazareto ir Kochbos. Jie 
pasklido po pasaulį ir, remdamiesi “Dienų knyga“, skelbė savo 
genealogiją taip tiksliai, kaip įmanydami". Ar taip yra iš tikrųjų? 
Mano ir kiekvieno išmintingo žmogaus manymu, neįmanoma 
atrasti geresnio paaiškinimo. Lai ir mums jo užtenka, nors nėra 
paremtas jokiu liudijimu, nes nieko geresnio ar artimesnio tiesai 
negalima pasakyti. Kiekvienu atveju Evangelijos skelbia tiesą. 

To paties laiško pabaigoje Afrikietis dar priduria: “Natanas iš 
Salmono linijos buvo Jokūbo tėvas. Po Matano mirties Melchis iš 
Natano linijos iš tos pačios moteriškės susilaukė sūnaus Helio. 
Vadinasi, Helis ir Jokūbas buvo tos pačios motinos sūnūs. Kadan- 
giHelisnumirė bevaikis, Jokūbas atstatėjo įpėdinystę, duodamas 
pasauliui Juozapą. Šis buvo jo tikras sūnus, tačiau teisiniu požiū- 
riu jis buvo laikomas Helio sūnumi. Taigi Juozapas buvo laiko- 
mas ir vieno, ir antro sūnumi“. Taip aiškina Afrikietis. 

Iš nustatytos Juozapo genealogijos išplaukia, kad ir Marija yra 
buvusi tos pačios giminės. Mat Mozės įstatymas draudė sudari- 
nėti santuokas su kitos giminės atstovais. Reikėjo tuoktis tos 
pačios giminės ir net tos pačios genties ribose, kad palikimas iš 
vienos šeimos nepereitų svetimai. Tiek bus gana šiuo klausimu. 

Apie baisų Erodo nusikaltimą vaikeliams. 
Apie jo siaubingą mirtį 

8. Kristui gimus, kaip skelbė pranašystės, Judos Betliejuje, 
mūsų aprašytais laikais, Rytų žyniai teiravosi Erodo, kur turėjęs 
užgimti naujasis žydų karalius. Matjie buvo pastebėję jožvaigždę 
ir todėl išsirengė į kelionę, trokšdami Naujagimiui atiduoti die- 
višką pagarbą. Dėl to įvykio Erodas labai susijaudino, nes jam 
pasivaideno, kad jo viešpatavimui iškilo pavojus. Todėl jis klau- 
sinėjo mokytojus, kurie liaudžiai aiškindavo Įstatymą, kur jie 
tikėjosi gimsiant Kristų. Sužinojęs, kad Mikėjo pranašystė“ mini 
Betliejų, jis išleido ediktą, kuriuo įsakė Betliejuje ir visoje apylin- 
kėje nužudyti kūdikius - visus berniukus nuo dviejų metų ir 
mažesnius, pagal žynių nurodytą gimimo laiką. Erodas tikėjosi, ir 
tai buvo labai įtikėtina, kad Jėzų ištiksiąs toks pats likimas, kaip 
ir jo bendraamžius. 

Tačiau kūdikis prieš žudynes buvo išgabentas į Egiptą, kaip jo 
tėvams paliepė apsireiškęs angelas, kuris pranešė, kas atsitiksią. 
Beje, tą patį mums skelbia Šventoji Evangelijos knyga“. 

Ta pačia proga verta prisiminti bausmę, kuria buvo nubaustas 
Erodas už tai, kad ėmėsi tokių žiaurumų prieš Kristų ir jo bend- 
raamžius. Dievoteisingumas pasiekė jį gyvenime netrukus, paro- 
dydamas iš anksto, kas jo laukė po mirties. 

Taigi apgaulingą savo karaliavimo spindesį Erodas užtemdė 
nusikaltimais, kuriuos vieną po kito padarė savo namuose: nužu- 
dė žmoną, vaikus, artimiausius giminaičius ir geriausius bičiu- 
lius. Negaliu čia išvardyti visų nusikaltimų, prieš kuriuos nu- 
blanksta visos kitos tragedijos; juos plačiai papasakojo Juozapas 
savo istorijoje. 

Tuojau po sąmokslo prieš Išganytoją ir kitus kūdikius jį pasie- 
kė Dievo rykštė, kuri jį mirtinai užkankino. Bus, matyt, geriausia, 
jei paklausysime apie tuos nusižengimus istoriko, kuris savo 
Žydų senovės XVII knygoje šitaip aprašo baisią Erodo gyvenimo 
pabaigą. 

“Tuo tarpu Erodo liga vis stiprėjo. Šitaip Dievas rodė teisingu- 
mą už padarytus nusikaltimus. Jį kankino lėta ugnis, kuri ne tiek 
degino iš oro, kiek ryte rijo jo vidurius. Jis gavo kęsti baisų alkį, 

kurio nieku būdu nebuvo galima numalšinti. Jo viduriai buvo 
pilni žaizdų, todėl jį labiausiai kankino vidaus skausmai. Kojos 
buvo sutinusios ir šviesiai vandeningos. 

Panašiai buvo ir su pilvu, net gėdingos dalys buvo suirusios ir 
ten atsirado kirmėlių. Kvėpavo labai sunkiai ir visiškai negalėjo 
gulėti. Jo alsavimas buvo pasibjaurėtinas dėl blogo kvapo ir 
nuolatinio dusulio. 

Be to, visą jo kūną tampė labai stiprūs traukuliai. Burtininkai 
ir žiniuonys, kurie mokėdavo pagelbėti sergantiems panašiomis 
ligomis, šnekėjo, kad pats Dievas taip baudžiąs karalių už jo 
gausias ir bedieviškas piktadarybes". 

Taip rašo Juozapas minėtame veikale. Antroje savo istorijos - 
Žydų karas - knygoje jis pasakoja tą patį kitais žodžiais: “Liga 
užvaldė visą jo kūną ir kankino Erodą įvairiomis kančiomis. Jis 
labai nekarščiavo, bet jam baisiai peršėjo visa oda ir nesiliovė 
skausmas viduriuose. Jo kojos pabrinko,kaip sergantvandenlige, 
0 pilve degino tarsi ugnis. Gėdingose dalyse iškilo pūliniai, ir 
juose įsiveisė kirminų. Be to, jam trūko oro ir jis visiškai negalėjo 
gulėti. Visus sąnarius vargino traukuliai". 

Burtininkai šnekėjo, kad jo kančia yra bausmė. Tačiau jis pats 
kovojo su baisiomis kančiomis, troško gyventi, nesiliovė tikėjęs, 
kad pasveiks, ir ieškojo vaistų. Liepėsave nugabenti prie Jordano, 
prie šiltų Kaliroės šaltinių, kad galėtų maudytis. Tie vandenys 
atplaukia iš asfaltinio ežero“ ir yra tokie saldūs, kad galima gerti. 

Gydytojai nusprendė, kad pirmiausia visą jo kūną reikia sušil- 
dyti alyvoje. Tačiau panertas į vonią su šilta alyva Erodas visai 
nusilpo, jo akys atsistojo stulpu, lyg mirštančiojo. Tarnams ėmus 


Tada liepė kiekvienam kareiviui išmokėti po 50 drachmų, o 
dvariškiams dar didesnes sumas. 

Keliaujant atgal, jie užsuko į Jeriką, kur ištiko juodosios geltli- 
gės priepuolis. Tarsi norėdamas pasikviesti mirtį, sugalvojo siau- 
bingą planą. Jis įsakė surinkti iš visos Judėjos kaimų garbingiau- 
sius vyrus ir uždaryti juos vadinamajame hipodrome. 

Poto pasikvietė pas saveseserį Salome beijos vyrą Aleksandrą 
irtaip įjuos prabilo: “Žinau, kad žydai mano mirties dieną trokšta 

paversti džiaugsminga švente. Bet jūs tik paklausykite mano 
paliepimo ir bus po manęs ir gedulas, ir puikios laidotuvės. Kai 
išleisiu paskutinį kvapą, įsakykite kareiviams apsupti uždary- 
tuosius ir juos visus nužudyti, kad visa Judėja ir visi namai turėtų 
ko po manęs verkti"“*. 

Kiek toliau Juozapas priduria: “Ir vėl jį ėmė kankinti alkis ir 
dusinti kosulys,o kai vėljį suspaudė kančios, pasiryžo išvengti to, 
ką jam lėmė likimas. Paėmė obuolį ir pareikalavo peilio, nes 
visuomet buvo pratęs valgyti obuolius su peiliu rankoje. Paskui 
apsižvalgęs, ar nėra nieko, kas jį galėtų sulaikyti, pakėlė ranką ir 
norėjo nusižudyti"*?. 

Be to, tas pats istorikas pasakoja, kad Erodas paskutinę savo 
gyvenimo minutę davė įsakymą nužudyti dar vieną tikrą savo 
sūnų - tretįjį - po dviejų nužudytųjų ir kad po to baigė gyvenimą 
baisiose kančiose. 

Tokia buvo Erodo mirtis. Jis gavo teisingą bausmę už Betlie- 
jaus kūdikių išžudymą ir pasikėsinimą prieš Išganytoją. Po jo 
mirties Egipte Juozapui sapne pasirodė angelas ir liepė grįžti su 
vaikeliu bei jo motina į Judėją, sakydamas, kad numirė tie, kurie 
norėjo kūdikio mirties. Evangelistas dar priduria: “Išgirdęs, jog 
Archelajus valdo Judėją po savo tėvo Erodo, pabūgo ten vykti. 
Įspėtas sapne, nukeliavo į Galilėjos sritį ir apsigyveno Nazareto 
mieste“'??, 


Piloto lnikai 


9. Apie Archelajaus iškėlimą sostan po Erodo mirties aukščiau 
minėtas istorikas pateikia tas pačias žinias. Jis aprašo, kokiu būdu 
Archelajus savo tėvo Erodo testamento galia ir imperatoriaus 
Augusto potvarkiu perėmė viešpatavimą žydams ir kaip po 
dešimties metų prarado valdžią, o jo broliai, Pilypas ir Erodas 
Jaunesnysis bei Lizanijas, gavo savo tetrarchijas. 

Tas pats istorikas XVIII Žydų senovės knygoje pasakoja, kad 
dvyliktaisiais Augusto, viešpatavusio pasauliui 57 metus, įpėdi- 
nio Tiberijaus valdymo metais Poncijus Pilotas tapo Judėjos vie- 
tininku ir ėjo tas pareigas ištisus dešimtį metų, beveik iki Tiberi- 
jaus mirties. 

Todėl aišku, jog pasakojantys apie mūsų Išganytoją anie “Ak- 
tai“"!, kurie neseniai pasirodė, yra paprasta klastotė, nes jau 
laikas, nurodytas jų antraštėje, patvirtina šito rašinio netikrumą. 

Žydų nusikaltimas ir Išganytojo nukryžiavimas turėjęs įvykti 
ketvirtojo Tiberijaus konsulato metu, arba septintaisiais jo val- 
džios metais. Tuo tarpu visiškai aišku, kad anuo metu Pilotas dar 
nevaldė Judėjos, kiek galima remtis Juozapo liudijimu. Aukščiau 
minėtame veikale aiškiai pažymėta, kad Tiberijus dvyliktaisiais 
valdymo metais paskyrė Pilotą vietininko pareigoms. 


Apie žydų vyresniuosius kunigus, kuriems valdant 
Kristus skelbė savo mokslą 


10. Tuomet - o tai, pasak evangelisto", buvo penkioliktieji 
imperatoriaus Tiberijaus valdymo metai - ketvirtaisiais Poncijaus 
Piloto vietininkavimo metais, kai likusioje Judėjoje tetrarchai 
buvo Erodas, Lizanijas ir Pilypas, mūsų Išganytojas ir Viešpats, 
dieviškasis Jėzus Kristus, maždaug trisdešimtaisiais savo gyveni- 
mo metais leidosi Jono apkrikštijamas ir pradėjo Evangelijos 
skelbimą. 

Dievo Raštas sako", kad visas Kristaus mokymo laikas prabė- 
go valdant vyriausiems kunigams Anui ir Kajafui, ir pažymi, jog 
Išganytojo skelbimas vyko šitų žmonių vadovavimo metu. Jis 
pradėjo savo veiklą prie vyriausiojo kunigo Ano ir mokė iki 
Kajafo valdymo, taigi šis laikotarpis truko neilgiau kaip ketverius 
metus. 

Nuo ano meto buvo panaikinti šventojo Įstatymo papročiai. 
Tarnyba Dievui daugiau nebuvo nustatyta visam amžiui ir pavel- 
dima iš tėvų. Romos vietininkai atiduodavo vyriausiojo kunigo 
pareigas vienam ar kitam asmeniui, ir jie tarnaudavo ne ilgiau 
kaip vienerius metus. 

Antai Juozapas sako, kad po Ano buvo net keturi vyriausieji 
kunigai iki Kajafo. Jis taip rašo savo Žydų senovės knygose: “Vale- 
rijus Gratas atėmė iš Ananijo vyriausiojo kunigo pareigas ir 
patikėjo jas Izmaeliui, Fabio sūnui, tačiau ir pastarąjį neužilgo 
atleido iš pareigų ir pašaukė Eleazarą, vyriausiojo kunigo Anani- 

jo sūnų. 

Po metų jį taip pat pašalino iš pareigų ir vyriausiojo kunigo 
tarnystę pavedė Simonui, Kamito sūnui. Bet ir šis netarnavo 
ilgiau kaip metus, ir Juozapas, taip pat vadinamas ir Kajafu, tapo 
jo įpėdiniu". 

Taigi, kaip matome, visas mūsų Išganytojo mokymo laikotarpis 
netruko nė ketverių metų, nes visi keturi vyresnieji kunigai nuo 
Ananijoiki Kajafo paskyrimo tarnavo Dievui. Evangelija mini Kajafą 
kaip vyriausiąjį kunigą tais metais, kai Išganytojas kentėjo kryžiaus 
kančią". Vadinasi, atsižvelgiant į Jėzaus kančią ir susijusius su ja 
įvykius, galima nustatyti Kristaus mokymo laikmetį. 

Mūsų Išganytojas ir Viešpats, vos pradėjęs skelbti savo moks- 
lą, pasivadino dvylika mokinių ir juos pavadino apaštalų vardu, 
norėdamas pažymėti jų ypatingą vietą. Be to, jis paskyrė dar 
“kitus septyniasdešimt du mokinius ir išsiuntė juos po du, kad 
eitų pirma jo į visus miestus bei vietoves, kur jis pats ketino 
vykti“, 


Liudijimai apie Joną Krikštytoją ir Kristų 


11. Netrukus po to Erodas jaunesnysis, kaip primenama die- 
viškajame Evangelijos Rašte, liepė nukirsdinti Jono Krikštytojo 
galvą. Tą patį pasakoja ir Juozapas", kuris prieš tai mini Erodija- 
dą,su kuria Erodas, nepaisant, kad tai jo brolio žmona, susituokė. 
Jis išsiskyrė su pirmąja, teisėta žmona, Petriečių karaliaus Areto 
dukterimi, ir atplėšė Erodijadą nuo dar gyvo vyro. Dėljos nužudė 
Joną ir stojo į karą su Aretu, kurio dukrai buvo nuplėšęs garbę. 

Kai tame kare vyko mūšis, pasak Juozapo, Erodas pražudė 
visą savo kariuomenę, nes tai buvo bausmė už nusikaltimą, kurį 
buvo padaręs Jonui. 

Tas pats istorikas pripažįsta, kad Jonas Krikštytojas buvęs 
vienas iš teisingiausių žmonių. Juozapo liudijimas patvirtina tai, 
ką apie Joną rašo Evangelija. Jis toliau pasakoja, kad Erodas dėl 
tos pačios Erodijados prarado savo sostą ir kartu su ja buvęs 
nuteistas ištrėmimui į Vjenos miestą Galijoje. 

Visa tai randama Žydų senovės XVIII knygoje, kur apie Joną 
pasakojama šitaip: į 

“Kai kuriems žydams atrodė, jog Erodo kariuomenę sunaiki- 
no pats Dievas, kuris teisingai atseikėjo už Jono, vadinamojo 

Krikštytoju, mirtį. Mat Erodas buvo įsakęs jį nužudyti; jį - garsų 
vyrą, kuris kvietė žydus į dorybingą gyvenimą, kad jie būtų 
teisingi vieni kitiems, pamaldūs Dievui ir priimtų Krikštą. Pasak 
jo, tuomet ir Krikštas būsiąs naudingas, jeigu jį priimsią ne tik 
kaip permaldavimą už savo nuodėmes, bet kad pašvęstų savo 
kūną, nes siela jau prieš Krikštą yra tapusi tyra ir teisinga. 

Taigi, kai prie jo gausiai rinkosi žmonės ir godžiai klausė jo 
žodžių, Erodą apėmė baimė, kad savo galinga įtaka nesukeltų 
liaudies maišto, matjam šaukiantžmonės buvo viskam pasiruošę. 
Todėl Erodas manė, kad būsią kur kas saugiau, jei paskubės 
suimti Joną pirmiau nei kils sąmyšis, kad netektų gailėtis, jog dėl 
perverso gali pakliūti įbėdą. Dėl tokio įtarimo Erodas liepė suimti 
Joną, nugabenti jį į aukščiau minėtą Machairunto pilį ir ten 
nužudyti", 

Taip apie Joną pasakoja Juozapas Flavijus. Beje, jis užsimena 
apie Išganytoją tame pačiame istoriniame veikale tokiais ŽO- 
džiais: “Apie tą patį laiką gyveno Jėzus, išmintingas žmogus,kiek 
apskritai jį galima pavadinti žmogumi. Mat jis darė nepaprastus 
dalykus, buvo mokytojas žmonių, kurie su džiaugsmu priimda- 
votiesą; jis prie savęs patraukė daugelį graikų. Toksbuvo Kristus. 
Mūsų vadovai stojo prieš jį, o Pilotas jį nuteisė mirti ant kryžiaus. 
Tačiau tie, kurie prieš tai jį mylėjo, nepamiršo jo, nes jis apsireiškė 
jiems vėl gyvas trečią dieną po mirties. Dievo pranašai buvo apie 
jį viską paskelbę - ir tuos, ir daugybę kitų stebėtinų dalykų. Ir po 
šiai dienai gyvuoja krikščionių tauta, kuri jam dėkinga už savo 
vardą'*", 

Jeigu bendraamžis ir, be to, žydų rašytojas savo veikale patei- 
kia tokias smulkmenas apie Joną Krikštytoją ir mūsų Išganytoją, 
kaipgi galės apsiginti nuo kaltinimo įžūlumu tie, kurie sukūrė 
tuos įvykius liečiančią klastotę, vardu “Dienoraščiai. Lai šitobus 
gana. 


Apie mūsų išganytojo mokinius 
12. Mūsų Išganytojo apaštalų vardai kiekvienam mūsiškiui 
gerai žinomi iš evangelijų, tačiau niekur nėra septyniasdešimties 


mokinių sąrašo. Vienas iš jų turėjęs būti Barnabas, kurį tai vienur, 
tai kitur mini Apaštalų Darbai ir pirmiausia Paulius savo Laiške 

Galatams*!. Jiems priklausė ir Sostenas, kuris kartu su Pauliumi 
rašė Laišką Korintiečiams“?, 

Apie tai byloja Klemensas savo Pastabų penktoje knygoje, kur 
tvirtina, esą tarp anų mokinių buvęs ir Kefas, apie kurį rašė 
Paulius: “Kai Kefas atvyko į Antiochiją, aš jam pasipriešinau į 
akis, nes jis buvo nusižengęs“*?, taigi Kefas buvęs vienas iš 70 
mokinių ir taip pat turėjęs Petro vardą. 

Panašiai ir Motiejus, priskirtas prie apaštalų vietoj Judo, ir jo 
bendražygis įrašytas kartu (Juozapas)“; juodu taip pat buvo 
anksčiau pašaukti į septyniasdešimties (Viešpaties mokinių) bū- 
rį. Vienas jų turėjęs būti ir Tadas, apie kurį netrukus pradėsiu 
pasakojimą, išlikusį iki mūsų laikų. 

Tikslūs tyrimai rodo, kad yra buvę daugiau nei 70 Išganytojo 
mokinių. Tai liudija Paulius, kuris sako, jog prisikėlęs Kristus 
pasirodęs pirmiausia Kefui, po to dvylikai, paskui daugiau nei 
penkiems šimtams brolių kartu, iš kurių kai kurie, rašant šį 
laišką“, yra mirę, o didesnė dalis dar tebegyveno. 

Toliau Paulius sako, kad Išganytojas pasirodęs Jokūbui, vie- 
nam iš vadinamųjų Išganytojo brolių. Kadangi be jų yra buvę dar 
daugiau tokių, kuriuos vadino apaštalais, panašiais į dvylika, 
kuriems priklausė ir pats Paulius, jis dar priduria: ...paskui pasi- 
rodė visiems apaštalams. Tiek šiuo klausimu. 


Pasakojimas apie Edesos valdovą 


13. Tado istorija. 

Žinia apie mūsų Viešpaties ir Išganytojo Jėzaus Kristaus die- 
vystę jo stebuklų galybe pasklido visame pasaulyje ir patraukė 
tūkstančius žmonių iš tolimiausių Judėjos pakraščių. Žmones 
traukė viltis, kad jiebūsią išgydyti iš savo ligų bei išvaduoti iš visų 
kentėjimų. 

Pavyzdžiui, karalius Abgaras, kuris šauniai valdė tautas Eufrato 
krašte, sirgo baisia ir žmonių priemonėmis nepagydoma liga. Jį 
pasiekė gandas apie Jėzų ir jo galybę. Visi šnekėjo apie Jėzų, ir 
Abgaras išsiuntė per pasiuntinį Jėzui laišką, prašydamas išgydyti. 

Tačiau anuomet Išganytojas jo neišklausė, o tik pagerbė savo 
ranka rašytu laišku ir prižadėjo atsiųsti vieną savo mokinį, kuris 

ji išgydysiąs ir atnešiąs Išganymą ir jam, ir jo pavaldiniams. 

Neužilgo tas pažadėjimas išsipildė. Po Kristaus prisikėlimo ir 
įžengimo į dangų vienas iš dvylikos apaštalų - Tomas, Dievo 
įkvėptas, pasiuntė Tadą, kuris priklausė septyniasdešimties Kri- 
staus mokinių būriui, keliauti į Edesą. Edesoje jis privalėjo kaip 
pamokslininkas ir evangelistas skelbti Kristaus mokslą. Per jį 
išsipildė ir mūsų Išganytojo pažadai. 

Turime raštišką tų įvykių liudijimą, paimtą iš archyvų Edesoje, 
kuri anuo metu buvo karaliaus sostinė. Tuose viešuose dokumen- 
tuose, kuriuose aprašyti senovės įvykiai, taip pat yra aktų iš Abgaro 
laikų ir juose mums išsaugotas anų įvykių aprašymas. 

Bus geriausia pasiklausyti paties laiško, išimto iš archyvų ir 
pažodžiui išversto iš sirų kalbos: 

Nuorašas laiško, kurį Toparchas Abgaras parašė Jėzui 
ir pasiuntė jam į Jeruzalę per pasiuntinį Ananiją. 

“Abgaras, Uchamaso sūnus, Toparchas, Jėzui, Gerajam Išga- 
nytojui, kuris pasirodė Jeruzalės apylinkėse, sveikinimai. 

Girdėjau apie tave ir tavo gydymus, kad jie įvyksta be vaistų 
ir be žodžių, vien tavo rankomis. Kaip sklinda žinios, tu aklie- 
siems grąžini regėjimą, luošiesiems vaikščiojimą ir apvalai raup- 
suotuosius. Tu išvarai nešvariąsias dvasias bei demonus, išgydai 
sunkiai sergančius ir net prikeli mirusius. 

Girdėdamas visa taiapie tave, esu įsitikinęs: arba tu esi Dievas, 
kuris nužengė iš dangaus ir daro tokius stebuklus, arba tu - Dievo 
Sūnus, atliekantis stebėtinus darbus. 

Todėl tau rašau ir prašau tavęs: teikis atvykti pas mane ir 
išvaduoti mane iš kentėjimų. Esu girdėjęs, kad žydai nenori tavęs 
priimti ir netgi ruošiasi tave nuskriausti. Nors mano miestas 
nedidelis, bet jis puikus ir mudviem jis bus pakankamai didelis“. 

Taip rašė Abgaras, nors anuomet jam švietė tik silpna Dievo 
švieselė. Reikalinga taip pat išklausyti ir Jėzaus atsakymą, kuris 
buvo nusiųstas per tą patį pasiuntinį. Jėzaus laiškas turi nedaug 
eilučių, tačiau jis kupinas galybės. Štai kaip jis skamba. 

Jėzaus atsakymas, nusiųstas per pasiuntinį Ananiją 
Toparchui Abgarui 

“Palaimintas, kuris įtikėjai manimi, nors manęs nesi matęs. Mat 
apie mane parašyta, jog tie, kurie mane regės, - netikės manimi, kad 

tie, kurie manęs neregėjo, iš tiesų patikėtų manimi ir būtų gyvi. Dėl 
to,kąesi man parašęs, kadatvykčiau pas tave,visų pirma, reikalinga, 
kadišsipildytų visa,kamesusiųstas,irkad,visaatlikęs,ašsugrįžčiau 
pas tą, kuris mane buvo pasiuntęs. O kai būsiu pakilęs aukštyn, 
tuomet pasiųsiu pas tave vieną iš mokinių, kuris išvaduos tave iš 
kentėjimų ir duos tau gyvybę kartu su tais, kurie tau artimi“. 

Prie šitų laiškų randame kitą priedą sirų kalba: “Jėzui įžengus 
į dangų, Judas, vadinamas taip pat Tomu, išsiuntė pas karalių 
apaštalą Tadą- vieną iš septyniasdešimties mokinių. Šis atkeliavo 
irapsigyveno pas Tobiją, sūnų Tobijo. Kai apie jį pasklido garsas, 
Abgarui buvo pranešta: “Atvyko Jėzaus apaštalas, kaip tau buvo 
parašyta laiške“. 

O Tadas Dievo galia pradėjo gydyti visokias ligas ir negalias. 
Visi didžiai stebėjosi. Kai Abgaras išgirdo apie jo didžius bei 
stebuklingus darbus, apie ligonių išgydymus, suprato, kad jis ir 
esąs tas žmogus, apie kurį Jėzus parašė laiške: “Kai pakilsiu (į 
dangų), tuomet pasiųsiu pas tave vieną mokinį, kuris išvaduos 
tave iš kentėjimų“. 

Ir tuomet pasišaukė Tobiją, pas kurį Tadas gyveno, ir tarė: 
“Girdėjau, kad atkeliavo galingas vyras ir apsigyveno tavo na- 
muose; atsiųsk jį pas mane“. Tobijas grįžo namo pas Tadą ir 
pasakė: “Toparchas Abgaras pasivadino mane ir liepė man at- 
siųsti tave pas save, kad jį išgydytum“. Tadas atsiliepė: “Nueisiu, 
nes esu pasiųstas pas jį su galybe“. 

Kitą dieną, anksti rytą, Tobijas pakilo, pasiėmė Tadą ir nuėjo 
pas Abgarą. Kai juodu įžengė į rūmus, Abgaras, savo dvariškių 
apsuptas, staiga išvydo apaštalo Tado veide kažkokią stebuklin- 
gą šviesą. Tai pamatęs jis puolė žemėn prieš Tadą, o dėl to visi 
aplinkesantys labai stebėjosi. Matjie nematė regėjimo, kuris buvo 
duotas tik Abgarui. 

Šis paklausė: “Ar tu iš tikrųjų esi Jėzaus, Dievo Sūnaus, moki- 
nys? Jis man yra pasakęs, atsiųsiu pas tave vieną savo mokinį, 
kuris tave išgydys irduos tau gyvenimą“. Tadas atsakė: “Kadangi 
tvirtai įtikėjai tam, kuris mane pasiuntė, todėl ir esu pas tave. 
Maža to, jei įtikėsi jį, tuomet pagal tavo tikėjimą išsipildys ir tavo 
širdies troškimai“. 

Tuomet Abgaras tarė: “Taiptvirtai jį įtikėjau,kad norėjau surinkti 
kariuomenę ir užpulti žydus, kurie jį nukryžiavo. Bet Romos impe- 
rija buvo man kliūtis“. Tadas jam pasakė: “Mūsų Viešpats įvykdė 
savo Tėvo valią ir ją įvykdęs sugrįžo atgal pas Tėvą“. 

Abgarasjam išpažino: “Aš jį įtikėjau ir įtikėjau jo Tėvą“. Tadas 
jam tarė: “Todėl jo vardu aš uždedu ant tavęs ranką“. Ir vos tai 
padarė, Abgaras kaip mat pasveiko iš savo ligos ir išsivadavo iš 
kentėjimų. 

Abgaras didžiai stebėjosi: ką buvo girdėjęs apie Jėzų, dabar 
įsitikino per jo mokinį Tadą, kuris jį buvo išgydęs be jokių vaistų 
ir žolių. Ir išgydė ne tik jį, bet ir Abdosą, Abdoso sūnų, kuris 
kentėjo nuo podagros. Mat ir šis atėjo pas Tadą, puolė jam po kojų. 
Jam Tadas uždėjo rankas kartu su malda. Ir šis atgavo sveikatą. 
Apaštalas išgydė dar daugelį kitų miesto gyventojų, atliko ste- 
buklingus ir didingus darbus bei skelbė Dievo žodį. 

Poto Abgaras prabilo: “Tu, Tadai, darai stebuklus Dievo galia. 
Mes didžiai nustebę, todėl prašau tavęs, papasakok man apie 
Jėzaus atėjimą, koks jis buvo, papasakok apie jo galybę ir kieno 
galia jis darė tai, ką esu girdėjęs“. 

Tadas jam pasakė: “Dabar nekalbėsiu, tačiau, kadangi esu 
siųstas skelbti žodį, suvadink rytoj man visus gyventojus ir aš 
jiems papasakosiu ir pasėsiu tarp jų gyvybės žodį: apie Jėzaus 
atėjimą, koksjis buvo,apiejo pasiuntinybę ir kodėl Tėvas jį siuntė. 
Apie jo galybę bei darbus, apie paslaptis, kurių mokė žmones ir 
kokia galia visa tai darė. Apie jo naująjį mokslą, apie nusižemini- 
mą, nuolankumą, apie tai, kaip save nužemino atsižadėdamas ir 
paslėpdamas savo dievystę; kaip jis buvo nukryžiuotas, kaip 
nužengė į pragarus ir suardė nuo amžių neperžengiamą užtvarą; 
kaip jis prikeldavo mirusius, kaip pats vienas nužengė į požemį 
ir po to didelės minios akivaizdoje įžengė pas savo Tėvą". 

Tada Abgaras tuoj pat įsakė rytoj nuo ryto sukviesti gyvento- 
jus ir išklausyti Tado pamokslų. Paskui liepė duoti jam kaltinio ir 
nežymėto aukso, tačiau Tadas jo nepriėmė tardamas: “Jeigu mes 
atsižadėjom savo nuosavybės, tai kaipgi imsime svetimą?“ 

Tai įvyko 340 metais''*s, 

Atrodo, kad su nauda pateikiau šitą vertimą iš sirų kalbos*?. 

keliavo, rinko knygas, draugavo su 
Origenu ir palaikė ryšius su Edesos 
kunigaikščiais. Mirė po 240 m. 

52 Jos. Ant. XV ir XVIII, 2,1-2; XX, 1,1-2. 
53 Plg. Dan 9,24-27. 

54 Plg. Demonstratio Evang. 8,2. 
55 Pilnas vardas: Julius Sexhus 
Africanus. 

56 Tokia levirato teisė. 

57 Pig. Mt 1,15. 

58 Plg. Lk 3,23-24. 

59 Plg. Mt 1,16. 

60 Mt 1,16. 

61 Lk3,23-24. 

62 Lk3, 38. 

63 Septuaginta, Ex 12, 19. 

64 Mik 5,2. 

65 Plg. Mt 2/1-7 ir 13-16. 

66 Ant. XVII, 6, 5. 

67 Tai yra Mirties jūros. 

68 Bel. I, 33, 5-6. 

69 Ten pat, I, 33,7. 

70 Mt 2, 22-23. 

71 Kalbama apie "Piloto aktus“, „kurie 
atsirado IV a. pradžioje. 

72 Pig. Lk 3,1. 

73 Plg. Lk 3,2. 

74 Ant. XVIII, 2,2. 

75 Plg. Mt 26,3-57; Jn 11,49; 18, 13-28. 
76Lk 101. 

77 Ant. XVIII, 5. 

78 Ant. XVIII, 5, 2. 

79 Ant. XVIII, 33. 

80 Mūsų pateiktas tekstas, be abejo, 

buvo krikščionių iškreiptas. 1971 m. 
Shloma Pines Jeruzalėje išleido atrastą 
arabišką Flavijaus tekstą: “Tuo metu ten 
gyveno išmintingas Žmogus, vadinamas 
Jėzumi. Jo gyvenimo būdas buvo 
pavyzdingas, ir jis garsėjo dorybingu- 
mu. Daug Žmonių iš žydų ir kitų tautų 
tarpo tapo jo mokiniais. Pilotas nuteisė 
jį nukryžiuoti mirčiai, tačiau jo mokiniai 
neapleido savo būrio. Jie pranešė, kad 
jis trečią dieną po nukryžiavimo 
pasirodęs jiems ir kad buvęs gyvas. 
Todėl, galimas dalykas, jis ir buvo 
Mssijas, apie kurį pranašai buvo 
paskelbę nuostabių dalykų" (Shloma 
Pines, An Arabic Version of the 
Testimonium Flavianum and its 
Implications, Jerusalem 1971). 

81 Plg. Gal 2,1. 9. 13. 

821 Kor14. 

83 Gal 2,11. Minimas Klemensas 
Aleksandrietis, kuris šiuo atveju 


suklydo. Paulius kalba apie Kefą - Petrą. 


84 Apd 1,23. 

85 Plg. 1 Kor 15, 5-7. 

86 T.y. 28 arba 29 metais. Nurodytieji 
340 metai - tai Seleukidų kalendoriaus 
data. 

87 Istorija apie Tadą ir Abgarą 
visuomet buvo laikoma išgalvota 
legenda. Jau Augustinas ir Jeronimas 
tvirtino, kad negali būti jokių autentiškų 
Kristaus laiškų. Bet pastaruoju metu 
ryšium su Torino drobule anglų 

istorikas Janas Vilsonas iškėlė hipotezę, 
kad pasakojimas turįs tam tikrą 
protingą pagrindą (Jan Wilson, The 
Shrond of Turin, New York, 1978). 
Vilsonas mano, kad Kristaus drobulė 
Yra susijusi su Edesos atvaizdu, kuris 
vėliau paplito Konstantinopolyje. Jis 
buvo vadinamas “Mandilion" ir 
laikomas ypatingoje pagarboje. Pasak 
Vilsono, Jėzaus įkapės negalėjo būti 
saugomos Jeruzalėje, nes tai griežtai 
draudė Mozės įstatymas. Todėl Kristaus 
mokinys Tadas arba Adajus išgabeno 
drobulę į Edesą. Apie 57 metus drobulė 
buvusi paslėpta, nes Abgaro sūnus 
Manus grįžęs į pagonybę ir ėmęs 
persekioti krikščionis. VI a. drobulė 
buvo surasta. Atsirado ir Jėzaus 
atvaizdų, kurie itin pagarsėjo, kai 
drobulė buvo perkelta į Konstantinopo- 
lį. Mes nenorime identifikuoti “Mandi- 
liono" su Turino drobule, tik spėjame, 
kad “Mandilionas" buvo pieštas 
naudojantis drobule. Iš čia apokrifinės 
kalbos apie tariamąjį Jėzaus "portretą". 
Tado istorijos yra dvi versijos: 

a) Edesos archyvų pasakojimas, kurį 
paskelbė Eusebijas; 

b) “Doctrina Addaei“, paskelbta sirų 
kalba 1876 m. Šis variantas panašus į 
Eusebijo pasakojimą, tik Jėzaus 
atsakymas buvęs žodinis. Be to, 
pasakojama, kad Abgaro pasiuntinys 
nutapęs Jėzaus portretą. 


Antroji knyga 


NUO TIBERIJAUS IKI NERONO. 
APAŠTALŲ DARBAI NUO MOTIEJAUS 
PASIRINKIMO IKI PETRO IR 
PAULIAUS MIRTIES 


(Šią knygą surašiau remdamasis Klemenso, Tertuliano, 
Juozapo ir Filono raštais) 


Prologas 


Visa, ką reikėjo apsvarstyti kaip įžangą į Bažnyčios istoriją, 
būtent, Išganingojo Žodžio teologiją, mūsų mokslo tiesų senumą, 
krikščionių evangelinio gyvenimo senovę ir pirmiausia neseniai 
įvykusį Kristaus apreiškimą, jo kančią ir apaštalų pašaukimą, - 
visa tai išdėsčiau pirmoje knygoje trumpai pagrįsdamas įrody- 
mais. 

Dabar mes privalome tiksliai ištirti, kas įvyko Viešpačiui 
įžengus į dangų, iš dalies remdamiesi Šventuoju Raštu, iš dalies - 
kitais šaltiniais, kuriuos paminėsiu deramose vietose. 


Apie apaštalų gyvenimą Kristui įžengus į dangų 


1. Pirmiausia vietoj išdaviko Judo apaštalu burtų keliu buvo 
pašauktas Motiejus, kuris, kaip jau sakyta, buvo vienas iš Viešpa- 
ties mokinių!. Po to apaštalai malda ir rankų uždėjimu paskyrė 
būti diakonais ir tarnauti bendruomenės vadovybėje septynetą 
patyrusių vyrų - Steponą ir jo draugus (Plg. Apd 6, 1-6). Steponas, 
pirmasis po Viešpaties, netrukus po rankų uždėjimo, tarsi tam 
tikslui ir būtų gavęs šventimus, buvo akmenimis užmuštas tų 
pačių, kurie užmušė Viešpatį, taigi gavo Kristaus kankinių perga- 

lės vainiką, beje, jo vardas kaip tik ir reiškė “vainikas".. 

Anuo metu Jokūbas, pavadintas Viešpaties broliu, - jį taip pat 
vadino ir Juozapo sūnumi (Juozapas buvo laikomas Kristaus 
tėvu), o jo sužadėtinė mergina, pirmiau nei apsigyveno vienoje 
vietoje, pradėjo iš Šventosios Dvasios, kaip mus moko Evangeli- 
jos Šventasis Raštas?), taigi tas Jokūbas, kurį senieji dėl jo dorybin- 
gumo pavadino “teisinguoju", Pirmasis užėmė Jeruzalės Bažny- 
čios vyskupo sostą. 

Klemensas savo “Užrašų" VI knygoje štai ką rašo: “Pasakoja, 
kad Petras, Jokūbas ir Jonas, Išganytojui įžengus į dangų, neieško- 
jo asmeninės garbės, nors Išganytojas juos aiškiai buvo išskyręs iš 
kitų. Jokūbas “teisingasis“ buvęs išrinktas Jeruzalės vyskupu“. 

Tų pačių “Užrašų“ VII knygoje dar apie jį sakoma: “Jokūbui 
“teisingajam" „Jonui ir Petrui prisikėlęs Viešpats davė žinią, kurią 
jie perdavė kitiems apaštalams ir toliau - septyniasdešimčiai, tarp 
kurių buvo Barnabas“. 

Beje, buvo du Jokūbai ir abu nužudyti: vienas, vadinamas 
“teisinguoju“,numestas nuo šventovės šelmens ir paskui užmuš- 
tas skalbimo lazda, o kitam nukirsta galva. Jokūbą “teisingąjį" 
prisimena ir Paulius. Jis rašo: “Kitų apaštalų man neteko matyti, 
tiktai Viešpaties brolį Jokūbą“. 

Anuo metu taip pat išsipildė mūsų Išganytojo pažadas, duo- 
tas izraeliečių karaliui. Taigi Tomas, Dievo įkvėptas, siunčia į 

“ Edesą Tadą, kaip Kristaus mokslo skelbėjąirevangelistą, kaip esu 
minėjęs remdamasis ten atrastu laišku“. 

"Atvykęs į aną šalį, Tadas pagydė Abgarą Kristaus žodžiu ir 
sukėlė visų piliečių nusistebėjimą nepaprastais stebuklais. Kai 
savo darbais paruošė žmones ir paskatino juos nusilenkti Kri- 
staus galybei, padarė juos Išganymo mokslo išpažinėjais. Nuo to 
laiko iki šios dienos visa Edesos karalystė yra susijusi su Kristaus 
vardu ir turi iš tiesų nepaprastus mūsų Išganytojo maloningumo 
įrodymus. 

Visa tai paėmiau iš senovinio pasakojimo; tačiau grįžkime prie 
Dievo Rašto. Po Stepono kankinio mirties prasidėjo pirmasis atkak- 
lusJeruzalės Bažnyčios persekiojimas,ir visi mokiniai išskyrus tiktai 
pačius pirmuosius dvylika apaštalų, išsisklaidė po Judėją ir Samari- 
ją“, o kai kurie jų, kaip sako Dievo Raštas, pasiekė Finikiją, Kiprą ir 


48 . 


Nuo Tiberijaus iki Nerono 


Antiochiją“. Tačiau iki to laiko jie dar nebuvoišdrįsę kreiptis į pagonis 
tikėjimo žodžiu, nes visa jie skelbė tik žydams. 

Anuomet Paulius dar persekiojo Bažnyčias, įsiverždavo į 
tikinčiųjų namus, išsivarydavo vyrus ir moteris ir uždarydavo 
juos į kalėjimą". 

Tuo pat metu Pilypas, vienas iš išrinktųjų kartu su diakonu 
Steponu, buvo tarp išsisklaidžiusių. Jis atvyko į Samariją ir pilnas 
Dievo galybės pirmasis ten ėmė skelbti Evangeliją. Jį lydėjo tokia 
galinga Dievo malonė, kad jo žodžiai pasiekė ir Simoną Burtinin- 
ką bei daugelį kitų. 

Simonas anuomet buvo labai garsus. Jis taip apkerėjo savo 
mokinius, kad šie jį laikė Didžiąja Dievo galybe. Vis dėlto ir jį 
paveikė stebuklai, kuriuos Dievo galia parodė Pilypas; jis griebėsi 
gudrybės ir tol nudavė tikįs Kristų, kol buvo pakrikštytas. 

Stebėtinas dalykas, bet šitos bjaurios sektos šalininkai ir 
šiandien taip elgiasi. Sekdami savo pirmtako pavyzdžiu, jie įsi- 
brauna į Bažnyčią, lyg koks maras, ir platina didelį sugedimą tarp 
tų, kuriuos užnuodija savo slaptais nuodais - tokiais pražūtingais 
ir baisiais. Tačiau jau daug tokių žmonių pavyko išvaryti laukan, 
išaiškinus jų klastingumą. Taip atsitiko ir su Simonu - Petras 
parodė jo tikrąjį veidą ir deramai jį nubaudė. 

Kai Išganymas kasdien buvo vis plačiau skelbiamas, kažkoks 
įvykis iš Egipto atvedė jo karalienės didiką; beje, pagal seną 
paprotį dar ir šiandien toje šalyje karaliauja moterys?. Taigi, tas 
ateivis, kaip pirmasis pagonis, Pilypo pastangomis ir per Apreiš- 
kimą pradėjo dalyvauti Dievo Žodžio paslaptyje ir tapo pirmuoju 
tarp tikinčiųjų plačiame pasaulyje. Kaip byloja padavimas, jis 
pirmasis sugrįžęs į tėvynę ėmė skelbti visų dalykų Dievo pažini- 
mą ir papasakojo apie išganingą mūsų Išganytojo gyvenimą tarp 
žmonių. Taip jo dėka įvyko pranašystė: “Pirmoji Etiopija išties 
savo rankas Dievop“!?. 

Ir tuomet Paulius, išrinktasis įrankis, tampa apaštalu ne 
žmonių dėka, ne per žmones, bet per apreiškimą paties Jėzaus 
Kristaus ir Dievo Tėvo, kuris prikėlė Kristų iš mirusiųjų. Paulius 
buvo pagerbtas pašaukimu regėjimo ir balso dėka, kuris apreiški- 
mo metu nuskambėjo iš dangaus. 

Kaip susijaudino Tiberijus gavęs iš Piloto žinią apie Kristų 


2. Žinia apie mūsų Išganytojo stebuklingą prisikėlimą ir 
įžengimą į dangų pasklido beveik po visas šalis. Buvo senas 
paprotys, pagal kurį provincijų valdytojai privalėjo pranešinėti 
imperatoriui apie visus naujus ir svarbius įvykius, kad niekas 
nebūtų paslėpta nuo valdovo akių. Pilotas pranešė imperatoriui 
Tiberijui, apie ką Palestinoje visi jau garsiai kalbėjo, - apie mūsų 
Išganytojo Jėzaus prisikėlimą. 

Taip pat pranešė, jog iš lūpų į lūpas sklinda ir kitokios žinios 
apie Viešpaties stebuklus, kad esą daug tokių, kurie jau įtikėję jo 
dievyste, nes jis po mirties prisikėlęs. Tiberijus, kaip manoma, 
kreipėsi į Senatą, kuris atmetė jo pasiūlymus todėl, kad visas 
reikalas nebuvęs anksčiau perduotas jam svarstyti, o senovinis 
įstatymas skelbė, jog nė vieno negalima įrašyti į Romos dievų 
skaičių be Senato pritarimo ir sprendimo. Iš tikrųjų taip atsitiko, 
nes Išganytojo dieviškam Evangelijos mokslui nebuvo reikalingas 
nei žmonių įvertinimas, nei žmogiški nuostatai. 

Taigi anuomet Romos Senatas atmetė pasiūlymą svarstyti 
mūsų Išganytojo klausimą. Vis dėlto Tiberijus laikėsi savo nuomo- 
nės ir niekuomet nerodė Kristaus mokslui priešiškumo. 

Apie tai kalba Romos teisės žinovas Tertulianas, garsus vyras, 
vienas iš įžymiausių romėnų, savo krikščionių “Apologijoje", 
parašytoje lotynų kalba ir išverstoje į graikų kalbą. 

Štai jo paties žodžiai: “Reikėtų apsvarstyti tokios rūšies teisių 
kilmę. Taigi. yra buvęs senas dėsnis, kad imperatorius nieko 
neiškeltų į dievų garbę, jeigu jo prieš tai nėra pripažinęs Senatas. 
Taip yra pasielgęs Morkus Emilijus su kažkokiu dievuku Albur- 
nu. Mūsų klausimo naudai kalba toji aplinkybė, jog pas jus dėl 
dievybės sprendžia žmonės. Jei dievybė žmogui nepatinka, ji ir 
netampa dievu. Vadinasi, dievas reikalauja žmogiškojo malonin- 
gumo". ž 

Tiberijus, kurio laikais pasaulyje atsirado krikščionių vardas, 
apiejų mokslą gavo žinių iškrikščionybės lopšio- Palestinos. Taigi 
jis kreipėsi į Senatą ir neslėpė, kad tas mokslas yra jį įtikinęs. Tuo 
tarpu Senatas jį atmetė ir todėl krikščionybės nepripažino. Tiberi- 
jus neatsisakė savo nuomonės ir net pagrasino mirtimi tiems, 
kurie kaltino krikščionis“. Dievo Apvaizdos sprendimu cezario 

protas buvo taip nuteiktas, kad Evangelijos žodis iš pat pradžių 
galėtų plisti be jokių kliūčių. ; 


Kaip Kristaus mokslas trumpu laiku paplito 
visame pasaulyje 


3. Taigi dangui lemiant ir jo galybės dėka Išganymo žodis 
tarytum saulės šviesa pasklido po visą pasaulį. Bematant, pasak 
Dievo Rašto, “visoje žemėje nuskambėjo balsas“!2- tai buvo evan- 
gelistų bei apaštalų skelbimas ir “iki žemės pakraščių jų žodžiai“. 

Visuose miestuose ir kaimuose atsirado bažnyčios, kaip užpil- 
dytame kluone - visur tūkstančiai tikinčiųjų. Tuos žmones, kurių 
sielas buvo supančiojęs protėvių palikimas su pasenusių prietarų 
liga ir stabmeldyste, Kristaus galybė išlaisvino savo mokslu ir 
Išganytojo mokinių stebuklais iš žiaurių tironų bei sutrupino jų 
pančius. Jie su pasibaisėjimu nusigręžė nuo šėtoniškos daugdievys- 
tėsirišpažino tik vieną Dievą, visų dalykų Kūrėją,iratidavė jam tikro 
dievobaimingumo pagarbą, kuri sklido iš dieviškos bei protingos 
religijos, mūsų Išganytojo įdiegtą žmonių širdyse. 

Ir iš tiesų - Dievo malonė galiausiai išsiliejo pagonių tautoms. 
Palestinos Cezarėjoje pirmasis Kristaus tikėjimą priėmė Korneli- 
jus su visais savo namais. Tai įvyko Dievo apreiškimo dėka ir 
Petrui bendradarbiaujant?". Po to tikėjimą priėmė labai daug kitų 
graikų Antiochijoje, kur Evangeliją skelbė tie, kurie buvo išsisklai- 
dę Stepono persekiojimo metu. Trumpu laiku Antiochijos Bažny- 
čia suklestėjo ir galutinai subrendo, nes ten susibūrė daugiau 
Jeruzalės pranašų, su jais Barnabas, Paulius ir visas būrys brolių. 
Tenpirmą kartą nuskambėjo krikščionių vardas, tarsi pasirodęs iš 
naujo ir gausaus šaltinio. 

Kai Agabas - vienas iš tenykščių pranašų - nusakė, kad ateisiąs 
badas, buvo išsiųstas Paulius ir Barnabas, kad pagelbėtų broliams“. 


Tiberijui mirus, Gajus iškelia Agripą į žydų sostą ir 
pasmerkia Erodą ištrėmimui iki mirties 
4. Tiberijus viešpatavo beveik 22 metus“, o jo įpėdinis Gajus 


nedelsdamas atidavė žydų karūną Agripai ir paskyrė jį karaliumi 
Pilypo ir Lizanijaus tetrarchijose, prie kurių netrukus dar pridėjo 

Erodo tetrarchiją. Tą patį Erodą kartu su žmona Erodijada po 
Išganytojo mirties nubaudė už daugybę nusikaltimų ištrėmimu 
iki gyvos galvos. Tai liudija Juozapas“. 

Anuomet toli ir plačiai garsėjo Filonas, labai autoritetingas 
vyras, kuris garsėjo ne tik tarp mūsiškių, bet ir tarp tų, kurie buvo 
baigę svetimas filosofines mokyklas. Beje, jis buvo kilęs iš senos 
žydų šeimos, tačiau nenusileido savo padėtimi jokiam Aleksand- 
rijos viršininkui. 

Visiems žinoma, kaip jis buvo pasišventęs titaniškam darbui 
-išnagrinėti Dievo ir tautos mokslus. Neverta kalbėti, kokį jis buvo 
pasiekęs aukštą filosofinį ir humanistinį išsimokslinimą. Reikia 
manyti, kad jis pranoko visus amžininkus Platono ir Pitagoro 
filosofijos pažinimu. 


Filono pasiuntinybė pas Gajų žydų klausimu 


5. Taigi Filonas pasakoja penkiose knygose apie žydų likimą, 
valdant Gajui". Jis byloja apie cezario pamišimą, kaip jis pats save 
įrašėį dievų luomą ir begalę kartų piktnaudžiavo savo valdžia. Be 
to, aprašo nelaimes, kurios jam valdant ištiko žydus, taip pat 
pasiuntinybę, kurioje jis dalyvavo Aleksandrijos tautiečių pasiųs- 
tas į Romą. Rašo, kaip jis kalbėjęs Gajui, gindamas tautiečių teises, 
irkaip vietoj atsakymo buves tik išjuoktas ir sulaukė patyčių, o jo 
gyvybė buvo atsidūrusi pavojuje. 

Apie tai užsimena taip pat ir Juozapas, kuris savo “Senovės" 
XVIII knygoje rašo: “Kai Aleksandrijoje iškilo vaidai tarp ten 
gyvenančių žydų ir graikų, kiekviena pusė išsirinko po trejetą 
pasiuntinių, kurie vyktų pas Gajų. 

Vienas Aleksandrijos pasiuntinys buvo Apionas, kuris apie 
žydus prikalbėjo daug pikta, kaltindamas juos, esą jie nepaisą 
pagarbos cezariui. Kiti Romos valstybės pavaldiniai statą Gajui 
aukurus bei šventyklas ir garbiną jį tarsi dievą, o žydai galvoją 
esant netikusiu dalyku statyti cezariui paminklus ir prisiekti jo 
vardu. Ę 

Apionas iškėlė daug sunkių kaltinimų ir taip juos suformulavo, 
kad jie galėjo sukelti Gajaus rūstybę. Žydų pasiuntinybės vadovas 
Filonas, garsus vyras, alabarcho'* Aleksandro brolis, įžymus filoso- 
fas,beabejonės, savo gynimo kalboje galėjo atmesti tuos kaltinimus. 

„Tuo tarpu Gajus užčiaupė jam lūpas ir liepė išeiti. Be to, 
pagautas pykčio neslėpė, jog pradėsiąs persekioti žydus. Tad 
Filonas, patyręs didelį paniekinimą, išėjo ir laukiantiems jo Žy- 
dams tepasakė, kad nereikia prarasti drąsos, kad Gajus esąs ant jų 
supykęs,tačiau iš tikrųjų jis esąs užsitraukęs ant savo galvos Dievo 
rūstybę“. Tiek iš Juozapo. 

Savo “Pasiuntinybėje"'? Filonas tiksliai ir smulkmeniškai ap- 
rašo visa, ką buvo padaręs. Didesnę dalį šito pasakojimo praleisiu, 
o pridursiu vien tai, iš ko skaitytojai galės aiškiai suvokti apie 
lemtį, kuri netrukus ištiko žydus už nusikaltimą Kristui. 

Pirmiausia Filonas pasakoja, kad Romoje, viešpataujant Tibe- 
rijui, Sejanas, kuris turėjo didelę įtaką cezariui, labai stengėsi 
visiškai išnaikinti žydų tautą. O Judėjoje Pilotas, kuriam valdant 
buvo nusikalsta Išganytojui, išdrįso Jeruzalės šventovėje įvykdyti 
nemaža šventvagysčių, kurios iki tol buvo negirdėtas dalykas tarp 
žydų ir todėl sukėlė jų sąmyšį. 


Kokios nelaimės ištiko žydus už nusikaltimą Kristui? 


6. Po Tiberijaus mirties valdymą perėmė Gajus, kuris dažnai 
skriausdavo žmones,o labiausiai nuskriaudė visą žydų tautą. Tuo 
nesunku įsitikinti iš Filono aprašymo, kuris taip skamba: 

“Taip žiauriai Gajus elgdavosi su visais, o pirmiausia su žydų 
tauta. Jis jautė žydams gyvą neapykantą, atiminėjo miestuose jų 
maldos namus, pradėdamas nuo Aleksandrijos, kur šventovėje 
iškabino savo paveikslus ir pastatė savo statulas. Leisdamas ir 
kitiems panašiai elgtis, jis paremdavo juos savo autoritetu. Tuo 
tarpu Dievo namus šventajame mieste, iki tol neliečiamus ir 
apdovanotus neliečiamybės privilegija, jis pakeitė pagal savo 
sumanymą, paversdamas savąja šventykla, kuri turėjo vadintis 
naujai apreikštojo Dzeuso - Gajaus vardu“? 

Apie tūkstančius dar kitokių žiaurių ir netgi neaprašomų nelai- 
mių, kurios minimojo valdymo metu krito ant žydų galvos Alek- 
sandrijoje, pasakoja Filonas kitame savo veikale- “Apie dorybes“.Su 
juo sutinka ir Juozapas, kuris pažymi, jog visos tautos negandos 
prasidėjusios Piloto laikais, kada buvo nusižengta Išganytojui. 

Taigi paklausyk, ką jis pasakoja savo antroje “Žydų karo“ 
knygoje: “Pilotas, kurį Tiberijus pasiuntė į Judėją kaip prokurato- 

rių, įsakė vieną naktį įnešti į Jeruzalę apdengtus cezarioatvaizdus, 
vadinamąsias vėliavas. Prašvitus tarp žydų prasidėjo neregėtas 
sąmyšis. Esantys netoliese žmonės tai pamatę labai pasipiktino 
dėl įstatymo išniekinimo, nes įstatymas draudė laikyti mieste bet 
kokius atvaizdus“?! 

Dabar palygink visa tai su Evangelijos aprašymu ir įsitikinsi, 
kokiu trumpu laiku atsisuko prieš žydus tas riksmas, kai jie šaukė 
tam pačiam Pilotui, sakydami, jog neturi kito karaliaus, o tik 
cezarį. 

Toliau tas pats rašytojas pasakoja apie kitokią nelaimę, kuri 
juos ištiko, tokiais žodžiais: “Dar vėliau jis sukėlė naujus neramu- 
mus, nes vandentiekio statybai sunaudojo šventyklos lobį, vadi- 
namą korbanuž. Tas vandentiekis turėjo būti 300 stadijų ilgumo?. 

Dėl šios priežasties žmonės vėl labai pasipiktino, ir kai Pilotas 
pasirodė Jeruzalėje, žydai apsupo jį su triukšmu. Tačiau jis, laiku 
įspėtas apie galimus neramumus, liepė pasirengusiems karei- 
viams persirengti paprastais piliečiais ir įsimaišyti į minią, kad jie 
ne kalavijais, o lazdomis imtų mušti rėksnius. Jis pats davė jiems 
iš tribūnos ženklą. Tuomet šitaip sumuštų žuvo daug žydų, - vieni 
iš karto, o kiti bėgdami ir mindydami vieni kitus. Baimė, kurią 
liaudyje sukėlė šito įvykio aukos, nuramino žmones“, 

Išto paties autoriaus sužinome, kad Jeruzalėje įvyko dar daug 
kitokių neramumų; be to, nuo ano meto tiek mieste, tiek visoje 
Judėjoje vis nesibaigė sąmyšiai, karai ir visokios negandos iki pat 
miesto apgulimo valdant Vespasianui. Štai kokios Dievo bausmės 
ištiko žydus už tai, kad jie nusižengė Kristui. 


Apie Piloto savižudybę 


7. Betgi verta žinoti ir tai, ką istorija byloja apie Pilotą", kuris 
gyveno Kristaus laikais. Antai, valdant Gajui, kurio laikmetį jau 
esame aprašę, Pilotą ištiko tokios didelės nelaimės, jog jis užbaigė 
savo gyvenimą savižudybe ir tapo savo paties budeliu. Vadinasi, 
trumpu laiku ant jo krito pelnyta Dievo bausmė. Apie tai pasakoja 
graikų rašytojai, kurie darė olimpiadų sąrašą bei papasakojo, kas 
įvyko atskirais metais“, 

Klaudijaus laikų badas 


8. Tuo tarpu Gajus nepilnus ketverius metus laikė valdžią, o 
po jo stojo cezaris Klaudijus?. Jam valdant šalį nualino badas. 
Apie tai savo istorinėse knygose pasakoja ir tie rašytojai, kurie 
neturėjo nieko bendra su tikėjimu. Tokiu būdu išsipildė pranašo 
Agabo pranašystė, paminėta Apaštalų darbuose, kad badas var- 
ginsiąs visą žemę“. Apie šį badą Klaudijaus laikais užsimena 
Lukas Apaštalų darbuoseir pasakoja, kaip Antiochijos broliai per 
Paulių ir Barnabą pasiuntė dalį savo išteklių broliams Judėjoje. Po 
to šitaip kalba toliau. 


Apaštalo Jokūbo kankinystė 


9. "Tuo pačiu metu, - tai reiškia valdant Klaudijui, - Erodas 
pradėjo persekioti kai kuriuos Bažnyčios žmones. Jis nukirsdino 
Jokūbą, Jono brolį"? 

Apie šį Jokūbą pasakoja Klemensas, pasiremdamas senu 
padavimu savo “Užrašų“ VII knygoje; jis mini vertą paminėti 
įvykį. Taigi tas žmogus, kuris buvo Jokūbą patraukęs teisman, 
regint pastarojo kankinystę, taip susijaudino, kad jis pats prisipa- 
žino esąs krikščionis. 

“Tuomet abudu kartu, - pasakojama toliau, - vedė nužudyti. 
Pakeliui žmogus maldavo Jokūbą atleidimo. Jokūbas valandėlę 
paskendo savo mintyse, o paskui tarė: “Ramybė tau!“ ir pabučia- 
vo žmogų. Tada jie abu buvo nukirsdinti“. 

Tuomet Erodas, kaip pasakoja šventasis Raštas?“, matyda- 
mas, kad žydai džiaugiasi dėl Jokūbo nužudymo, suėmė ir Petrą, 
uždarė jį kalėjime ir nedaug trūko, kad būtų atėmęs gyvybę. 
Tačiau Dievui įsikišus, nes nakties metu jam pasirodęs angelas ir 
stebuklingai nukritę pančiai, Petras atgavo laisvę, kad galėtų 
tarnauti Evangelijai. Štai, kokia buvusi Dievo valia Petro reikalu. 


Agripa, vadinamas Erodu, už apaštalų persekiojimą 
susilaukė greitos Dievo bausmės 


10. Už nedorus sąmokslus, įvykdytus prieš apaštalus, visai 
trumpu laiku karalių Erodą pasiekė Dievo bausmė ir jį pagavo 

Dievo teisingumo angelas - keršytojas. Netrukus po apaštalų 
persekiojimo, kaip pasakojama Apaštalų darbuose?" karalius iške- 
liavo į Cezarėją ir ten šventės iškilmių metu apsirengė puošniu, 
karališku apsiaustu ir iš aukštos tribūnos prabilo į liaudį. Žmonės 
daug jam plojo ir aukštino kalbos metu, tarsi tai būtų buvę Dievo, 
o ne žmogaus žodžiai. Paskui, kaip pasakojama Rašte, jį užgavo 
Viešpaties angelas ir pagaliau, kirminų suėstas, jis atidavė dvasią. 

Reikia stebėtis, jog šiuo nesuprantamu atveju Šventasis Raštas 
sutampa su Juozapo pasakojimu, kuris savo "Senovės" XX knygo- 
je pateikia vaizdingą tiesos liudijimą, teisingai ir pažodžiui apra- 
šydamas minėtąjį stebuklą. 

“Prabėgo treji metai viešpataujant visai Judėjai. Karalius nu- 
vyko į Cezarėją, kuri seniau vadinosi Stratono bokštu. Ten jis 
dalyvavo iškilmėse, kurios buvo surengtos cezario garbei, ir žino- 
jo,jog šventė buvo papuošta iškilmėmis, kad cezarį lydėtų sėkmė. 
Ten buvo gausiai suvažiavę valdininkų ir eparchijos vadai. 

Kitą dieną karalius užsivilko pasidabruotą apsiaustą, nuosta- 
baus darbo kūrinį, ir dienai auštant pasirodė teatre. Tuomet 
užtekančios saulės spinduliai taip stebėtinai suspindėjo sidabro 
apsiauste, kad bežiūrinčius žmones pagavo kažkokia reginio grės- 
mė ir baimė. 

Netrukus iš visų pusių ėmė skambėti nieko gera nežadantys 
pataikūnų šauksmai. Jie vadino jį dievu ir šaukė: Būk mums 
gailestingas! Iki šiol tavęs bijojome kaip žmogaus, o dabar išpažįs- 
tame, jog esi išaukštintas virš mirtingųjų! 

Karalius jų nesudraudė ir neatmetė bedieviško pataikavimo. 
Netrukus jis pakėlė aukštyn akis ir pamatė angelą, taikantį jam į 
galvą. Tą pačią akimirką jis suprato, jog tai esąs nelaimės šauklys, 
panašiai, kaip kadaise jis buvo laimės skelbėjas, ir karaliaus širdį 
pervėrė skausmas. 

Baisus skausmas suspaudė jo vidurius ir baisia jėga sugniuž- 
dėjį. Jis pažvelgė į savo dvariškiusir tarė: “Aš-jūsų dievas, betesu 
pasmerktas mirti. Likimas viena akimirka patvirtino jūsų mela- 
gystę, kai man šaukėte. Aš, kurį tik ką vadinote “nemirtinguoju“, 
-jau žengiu į mirtį. Betgi reikia priimti likimą, kaip Dievas pasky- 
rė. Niekuomet nebuvo menkas mūsų gyvenimas ir labiau pagar- 
sėjo savo didybe“. Taip jam bekalbant jo kančia dar sustiprėjo. 

Tuomet jį skubiai nunešė į karaliaus rūmus, o žinia apie 

negandą pasklido į visas puses bylodama, kad neatšaukiamai 
artėja jo gyvenimo galas. Tuoj pat visa minia su moterimis ir 
vaikais, pagal tėvų paprotį, atsigulė ant maišų ir ėmė maldauti 
Dievą. Visur sklido vaitojimai ir raudos. O karalius gulėjo viršuti- 
nio aukšto kambaryje ir pamatęs, kaip žmonės krinta veidu že- 
mėn, pats negalėjo suvaldyti ašarų. 

Penkias dienas be pertraukos skausmai draskė jam vidurius ir 
po to 54-aisiais savo gyvenimo metais jis pasimirė. Tai buvo jo 
viešpatavimo septintieji metai. Ketverius metus jis buvo karalius 
prie cezario Gajaus; tris pirmuosius metus valdė Pilypo tetrarchi- 
ją; ketvirtaisiais metais dar gavo Erodo tetrarchiją; paskui trejus 
metus valdė prie cezario Klaudijaus“. 

Mane stebina, kaip Juozapas čia ir kitose vietose aprašo tiesą 
kuri sutampa su Šventuoju Raštu. Galėtų manatrodyti, jog tarpjų 
atsiradęs skirtumas paduodant karaliaus vardą, tačiau laikai ir 
įvykiai rodo, jog kalbama apie tą patį asmenį. Galbūt dėl raštinin- 
ko klaidos buvo pakeistas vardas, o gal karalius, kaip ir daugelis 
kitų, turėjo du vardus??. 


Apie apgaviką Teudą 


11. Lukas Apaštalų darbuose dar mini Gamalielį, kuris apašta- 
lų tardymo metu sakė, jog anuo metu buvo pasirodęs kažkoks 
Teudas, kuris laikė save nepaprastu, tačiau buvo pasmerktas 
mirti,ir tie,kuriuos buvo suvedžiojęs, išsisklaidė“. Palyginkime jo 
žodžius su tuo, ką šiuo klausimu rašo Juozapas, tik ką minėtoje 
knygoje. 

“Kai Fadas buvo Judėjos vietininkas, vienas apgavikas, vardu 
Teudas, patraukė paskui save didelę gausybę žmonių, kurie su 
visu turtu nužygiavo paskui jį į Jordano pusę. Jis pasakojo esąs 
pranašas ir sakė, kad jam paliepus upė atvers taką ir bus galima 
laisvai pereiti. Tokiomis kalbomis jis suvedžiojo daugybę žmonių. 

Tačiau Fadas nepanorėjo ramiai stebėti šito neprotingo žaidi- 
mo ir išsiuntė raitelių dalinį, kuris juos staiga užpuolė, daugybę 
užmušė ir nemažą skaičių paėmė nelaisvėn. Patį Teudą sugavo 
gyvą, nukirto jam galvą ir ją atnešė į Jeruzalę"?! 

Paskui Juozapas užsimena apie bado negandą valdant Klau- 
dijui ir taip rašo. 

Apie Eleną, adiabeniečių karalienę 


12. “Šitų vietininkų laikais prasidėjo didelis badas Judėjoje. 
Tuomet karalienė Elena už didelius pinigus užpirko Egipte javų, 
kuriuos liepė išdalyti neturtėliams“*. 

Ši žinia sutampa su Apaštalų darbais“, kuriuose sakoma, jog 
mokiniai Antiochijoje tiksliai nustatė, kiek kiekvienas iš savo 
atsargų turėjęs pasiųsti paramos Judėjos gyventojams. Taip buvo 
padaryta, ir viskas buvo išsiųsta į presbiterių rankas per Barnabą 
ir Paulių. 2 

O dėl Elenos, kurią mini Juozapas, tai ir šiandien tebėra 
puikūs paminkliniai stulpai, stovintys šiuolaikinės Aelijos prie- 
miesčiuose??. Atrodo, kad ji buvusi adiabeniečių karalienė. 


Simonas Burtininkas 


13. Kai mūsų Išganytojo Viešpaties Jėzaus Kristaus tikėjimas 
pasiekė beveik visus žmones, žmonių išganymo priešininkas pa- 
noro gudriai užvaldyti valstybės sostinę, todėl nuvedė ten jau 
minėtąjį Simoną. Jis padėjo tam žmogui daryti išmoningus pokš- 
tus, jais suviliojo daugybę romėnų ir užvaldė juos. 

Apie tai pasakoja Justinas, gyvenęs poapaštaliniais laikais ir 
pasižymėjęs mūsų tikėjimo gynimu. Savo laiku pateiksiu apie jį 
reikalingų žinių. Antai savo tikėjimo “Apologijoje" „skirtoje Anto- 
ninui, jis taip rašo: 

“Viešpačiui įžengus į dangų, demonai apsėdo kai kuriuos 
žmones, ir jie tvirtino esą dievai. Jūs ne tik jų nepersekiojate, bet 
dar apsupote garbe. Prie jų priklauso tūlas Simonas, kilęs iš 
Samarijos vietovės Gitono. Imperatoriaus Klaudijaus laikais, de- 
monų padedamas, jis rodė stebinančius burtus, ir cezaris Romoje 
buvo palaikytas dievu. Jo garbei jūs prie Tiberio, tarp dviejų tiltų, 
pastatėte jo statulą su tokiu lotynišku užrašu: Simonui, šventajam 
dievui. 

Beveik visi samariečiai bei saujelė kitų tautybių žmonių išpa- 
žįsta ir garbina jį tarsi aukščiausiąjį dievą. Kažkokią Eleną, kuri 
anuo metu kartu su juo valkiojosi po pasaulį, o anksčiau buvo 
paleistuvystės namuose Finikijos Tyre, vadina jo pirmąja idėja“. 
Tiek iš Justino. 

Su juo sutinka ir Irenėjas“, kuris pirmoje knygoje “Prieš 
erezijas“ aprašo šitą žmogų, jo bedievišką ir bjaurų mokslą. Tuš- 
Čias reikalas būtų čia jį dėstyti. Kam tatai rūpėtų, galėtų minėtoje 
Irenėjo knygoje tiksliai sužinoti apie klaidingą mokslų pradžią, 
vystymąsi bei jų turinį, be to, galėtų sužinoti apie visus klaidų 
kūrėjų veikalus, atsiradusius po Simono. 

Tokiu būdu sužinome, kad Simonas buvo visų erezijų protė- 
vis. Nuo anų dienų iki šiandien jo šalininkai veidmainiškai apsi- 
meta išpažįstą protingą bei paremtą doru gyvenimu krikščiony- 
bės doktriną. Jie lengva širdimi grįžta prie prietaringojo demonų 
garbinimo, kurio tariamai yra atsižadėję, tačiau tikrovėje jie len- 
kiasi prieš Simono atvaizdus bei raštus, kartu su juo šlovindami 
minėtąją Eleną ir garbina juodu degindami smilkalus, aukos apei- 
gomis ir libacijomis. 

Jų gilesnės paslaptys, kurias mini, esą jie gali užkerėti pirmą 
sykį juos klausančius, pasak užrašytos pranašystės, es4 galį sukel- 
ti siaubą - iš tiesų jų paslaptys pilnos siaubo, klaidų ir pamišimo. 
Jos tokios, kad nevalia jų nėaprašyti ir net žodžiai apiejas neturėtų 
išeiti iš padoraus žmogaus lūpų -tiek juose purvo ir bezėdiškumo. 

Mat visa, ką tik galima išgalvoti begėdiško, pranoksta bjau- 
riausioji erezija, kur žmonės naudojasi moterimis tarsi žaisliukais, 
darydami jas nelaimingas ir visokeriopai išniekintas. 


Apaštalas Petras skelbia Evangeliją Rom:o'e 


14. Taigi šitą Simoną, tokių pasibaisėtinų čaivių tėvą ir kūrė- 
ją, pikta ir žmonių išganymui priešiška galviė Nažajino, kaip 
grėsmingą priešą mūsų Išganytojo didiesiems ir šventiesiems 
apaštalams. 

Tuo tarpu dieviška ir dangiška malonė pask NVO tar- 
namsį pagalbą. Vos tik pasirodę apaštalai užgesino įsiliepsnojusią 
pikto ugnį ir jų dėka buvo pažeminta bei sunaikinta puikybė, 
sukilusi prieš Dievo išmintį. 

Todėl išdavikiška klasta anais laikais nepasisekė nei Simonui, 
nei kitiems, kurie buvo pakėlę galvas. Mat tiesos spindėjimas 
viską nugalėjo ir parodė savo pergalę. Pats Dievo Žodis atskleidė 
žmonėms Dievo šviesybę, kuri didingai pasklido žemėjeir suspin- 
dėjo apaštaluose. 

Ir anam burtininkui kažkokia stebuklinga Dievo šviesa už- 
temdė dvasios akis, vos tik Petras Judėjoje iškėlė į dienos šviesą jo 
nedorumą“?. Tuomet Simonas leidosi į didelę kelionę per jūrą, 
bėgdamas iš rytų į vakarus, galvodamas, kad tik tenai galėsiąs 
gyventi kaip norėdamas. 

Jis atvyko į Romą, kur padedamas ten pasislėpusios pikto 
galybės tiek pasiekė, kad gyventojai jo garbei - kaip Dievui pastatė 
paminklą. 

Tačiau neilgai jį lydėjo sėkmė. Paskui jį, dar prie Klaudijaus, 
geroji ir visus žmones mylinti Apvaizda atvedė Romon prieš šį 
baisų gyvenimo priešą galingą ir didį apaštalą Petrą, kuris savo 
dorybe buvo pralenkęs visus kitus. Jis atvyko kaip šaunus Dievo 
karys, apsiginklavęs Dievo ginklais. Jis atnešė iš rytų vakarų 
žmonėms neįkainojamą dvasinės šviesos lobį, paskelbė Gerąją 
Naujieną apie pačią šviesą, apie išganingąjį Žodį ir apskelbė 
dangaus karalystę. 


Evangelija pagal Morkų 


15. Šitaip tarp romėnų apsigyveno Dievo žodis. Beje, kartu su 
Simonu užgeso ir sunyko jo galybė. 

Tokiu skaidrumu spindėjo tikėjimo šviesa Petro klausytojų 
širdyse, kad jiems buvo per maža vieną kartą išklausyti žodinį 
Dievo mokslo skelbimą. jie karštai prašė Morkų, Evangelijos 
autorių ir Petro palydovą, kad raštu paliktų žodžiu paskelbtojo 
mokslo atminimą. Jie nesiliovė prašę, kol šis neįvykdė jų prašymo. 

Jų dėka buvo surašyta Evangelija pagal Morkų. Apie tai, kas 
įvyko, Petras turėjo sužinoti per Šventosios Dvasios apreiškimą. Jį 
džiugino romėnų uolumas, ir jis pritarė, kad raštas būtų skaitomas 
bažnyčiose. Apietai rašo Klemensas savo "Užrašų" šeštoje knygo- 
je", o su juo sutinka Hierapolio vyskupas Papijas. Apie Morkų 
Petras užsimena savo “Pirmajame laiške“, kurį parašė pačioje 
Romoje, beje, vaizdingai pavadindamas Romą Babile tokiais žo- 
džiais: “Jus sveikina kartu išrinktoji Babilė ir mano sūnus 
Morkus“*?, 

Morkus pirmasis Egipte skelbia Kristaus mokslą 


16. Tas pats Morkus, matyt, pirmasis nukeliavo į Egiptą, 
skelbė ten Evangeliją, kurią buvo pats parašęs ir steigė Bažnyčias, 
o pirmiausia Bažnyčią Aleksandrijoje. 

Nuo pat pradžios Aleksandrijoje atsirado tiek daug tikinčiųjų 
- tiek vyrų, tiek moterų, - ir jų gyvenimo būde buvo tiek daug 
filosofijos bei griežtos askezės, jog Filonas pripažino, kad jų užsi- 
ėmimai, susirinkimai, vaišės ir visas gyvenimo būdas verti apra- 
šymo*s, 


Ką Filonas skelbia apie Egipto asketus 


17. Valdant Klaudijui, atrodo, jog Filonas Romoje susitikęs su 
Petru, kuris skelbė Evangeliją. Tame įvykyje nebuvo nieko nepa- 
prasto, juoba kad veikalas, kurį minime ir kurį parašė vėliau, 
praslinkus nemaža laiko, labai tiksliai mini ir šiandien pas mus 
išlikusius bažnytinius nuostatus. 

Kadangi Filonas dar pateikia smulkmenišką mūsų asketų 
gyvenimo aprašymą, tuo visiškai aiškiai patvirtindamas, jog ne tik 
pažinojo, vertino, gerbė ir aukštino anuomet gyvenusius apašta- 
liškus vyrus, kurie, kaipatrodo,buvo žydų kilmės, nes pagal žydų 
papročius laikėsi didžiumos senovės papročių. 

Filonas savo veikale “Apie kontempliacinį gyvenimą“ arba 
“Apie maldautojus"* garantuoja, jog prie savo pasakojimo nepri- 
dės nieko išgalvoto, kas nesutinka su tiesa. Jis rašo, kad tuos 
žmones vadino terapeutais, 0 su jais gyvenusias moteris - terapeu- 
tėmis, ir aiškina, kodėl jie taip vadinęsi. Matyt, jie manė, jog 
panašiai kaip gydytojai jie išlaisviną žmones nuo piktų aistrų, taigi 
gydą ir taisą žmonių sielas, kai šie į juos kreipiasi. Galbūt jie taip 
save vadino ir dėl tyros bei nesuteptos tarnystės ir pagarbos, kuria 
jie kreipdavosi į Dievą. 

Pagaliau, ar pats Filonas davė terapeutams jų vardą, dėl jų 
gyvenimobūdo,ar patysjų steigėjai nuo pradžios taip save vadino 
-nes anuomet dar nebuvo vartojamas krikščionių vardas, - never- 
ta ilgiau šito svarstyti. 

Pirmiausia Filonas teigia, kad terapeutai išsižadėdavo nuosa- 
vybės, ir sako, jog tokie, kurie pasišvęsdavo tokiam gyvenimui, 

savo turtą atiduodavo giminėms. Atsižadėję visų buitinių rūpes- 
čių, jie pasitraukdavo už miesto gyventi atokiose vietose bei 
gojuose, nes jie gerai žinodavo, kad bendravimas su kitokių 
pažiūrų žmonėmis apskritai esąs nereikalingas ir kenksmingas. 
Taip jie elgdavosi, kaip atrodo, iš didžiadvasiškumo bei karšto 
tikėjimo, lavindamiesi uoliai sekti paskui pranašus. 

Taip ir visuotinai pripažintieji Apaštalų darbai pasakoja“, kad 
visi apaštalų mokiniai parduodavo savo turtą ir nuosavybę, išda- 
lydami pinigus kiekvienam pagal reikalą, todėl tarp jų nebuvę 
vargdienių: “Tarp jų nebuvo vargšų. Kurie turėjo žemės sklypus 
ar namus, juos parduodavo, gautus pinigus sudėdavo prie apaš- 
talų kojų, ir kiekvienam buvo dalijama, kiek kam reikėjo“““. 

Visiškai panašius dalykus Filonas pasakoja apie terapeutus: 

“Daugelyje žemės vietovių gyvena tos rūšies žmonės, nes ir 
graikai, ir barbarai galėjo pažinti tokio tobulo gėrio naudą. Tačiau 
daugiausia jų yra Egipte, kiekviename vadinamajame nomose“?, 0 
visų pirma netoli Aleksandrijos. 

Iš visų pusių ten atvyksta geriausi terapeutai, tarsi tėviškėn, ir 
deramoje vietoje steigia gyvenvietes, ypač lygumoje priešais Ma- 
reočio ežerą, kur gera vietovės padėtis užtikrina saugumą ir 
sveiką orą“ *. 

Toliau Filonas aprašo jų namus ir apylinkės bažnyčias: 

“Kiekviename name yra šventa vieta, vadinama koplyčia ir 
vienatvės vieta. Tenjie vienatvėjeatlieka švento gyvenimo paslap- 
tingas apeigas. Jie neima su savim jokio gėrimo, jokio maisto ir 
apskritai jokio dalyko kūno reikalams patenkinti, vien tik Įstaty- 
mą, dieviškus pranašų posakius, himnus ir tai, kas padeda pakelti 
ir patobulinti žinojimą bei pamaldumą"*?. 

Truputį toliau jis priduria: “Jie visą laiką nuo ryto iki vakaro 
pašvenčia askezei. Skaito šventas knygas ir pasninkaudami alego- 
rijos metodu gilinasi į filosofinius savo tėvų išminties ieškojimus. 
Jie įsitikinę, kad žodžiai - tai paslėptos dalykų esmės simboliai, 
kuriuos alegoriškai reikia išaiškinti. 

Jie taip pat turi senovės vyrų, savo sektos kūrėjų raštus, 
kuriuos tarsi paminklus po savęs paliko, uždengę savo pažiūras 
alegorijos šydu. Tokie jų pavyzdžiai, nes jie pripažįsta tokią 
filosofijos-rūšį"*?. 

Atrodo, kad šitaip galėjo išsireikšti tik žmogus, kuris pats 
buvo girdėjęs, kaip jie aiškina Šventąjį Raštą. 

O tai, ką jie vadina senovės vyrų raštais, greičiausiai yra 
evangelijos bei apaštalų laiškai; gali būti ir kokie nors senųjų 
pranašų aiškinimai, kurie, pvz., randami Laiške žydams ir neretai 
kituose Pauliaus laiškuose. 

Toliau jie rašo apie tai, kaip terapeutai sukuria naujas psal- 
mes: “Jie ne tik būna paskendę mąstymuose, bet rašo giesmes ir 
himnus Dievo garbei įvairiomis eilėmis ir įvairioms gaidoms. Jie, 
aišku, rašo giesmes, kaip to reikalauja prigimtis, panaudodami 
rimtą ritmą““!. 

Dar daugelį smulkmenų mini Filonas toje pačioje knygoje. 
Man atrodė, kad verta paminėti tik tai, kas išreiškia būdingus 
Bažnyčios gyvenimo bruožus. 

Jei kam nors atrodo, kad šis pasakojimas apima ne tik evange- 
linio gyvenimo tvarką, kad galima paliesti ir kitus reikalus, lai mus 
įtikina tolimesnės Filono išvados. Jos įtikins skaitytoją, jeigu jo 
sveiki jausmai. Štai ką Filonas rašo: 

“Jie, tarytum pamatą, visų pirma sieloje įdiegia santūrumą, o 
paskui kitas dorybes. Nė vienas jų nepriima į burną nei maisto, nei 
gėrimo iki saulėlydžio, mat jie tiki, kad filosofavimą turi lydėti 
šviesa, o kūno poreikiai turi būti tenkinami tamsoje. Todėl jie šiam 
darbui (filosofavimui) pašvenčia dieną, o kūnui lieka tik trumpa 
nakties dalis. 

Daugelis jų dega didesniu išminties troškimu ir tik kas trečią 
dieną rūpinasi maistu. Vėl kiti su tokiu entuziazmu ir džiaugsmu 
gyvena išminties šviesa, teikiančia jiems mokslo lobius, jog dar 
dvigubai atsisako maisto ir tik kas šeštą dieną priima būtiniausią 
maisto kiekį"'*?. 

Tie Filono žodžiai, mano manymu, aiškiai ir neabejotinai 
skirti krikščioniškojo tikėjimo išpažinėjams. 

Jei kas nors atkakliai tai neigtų, tegul atsižada savo netikėjimo ir 
tesileidžia įtikinamas dar aiškesniais ženklais, kurių negalima atrasti 
kitur, jog taip yra su krikščionių tikėjimu, paremtu Evangelija. 

Filonas tvirtina, kad tarp terapeutų yra merginų, kurių dau- 
guma vyresnio amžiaus. Jos saugo savo mergystę ne iš prievartos, 
kaip kai kurios graikų šventikės, bet laisva valia, iš troškimo ir 
užsidegimo išminčiai, su kuria nepanorėjo išsiskirti gyvenime. 

Taip jos nenori mirtingų palikuonių, o vien tik nemirtingų, o 
tokius duoti tegali vien tik Dievą pamilusi siela. 

Toliau Filonas kalba dar aiškiau: “Šventąjį Raštą jie aiškina 
vaizdavimo ir alegorijų pagalba. Mat visa įstatymdavystė, jų 
manymu, panaši į gyvą būtybę. Kūnas - tai žodžių visuma, siela - 
tai žodžiuose slypinti neregimoji mintis. Jos atskleidimu rūpinasi 
tas Žmonių susibūrimas, stebintis, tarsi veidrodyje, neišsakomo 
grožio minties atspindėjimą". 

Nėra reikalo pasakoti apie jų susirinkimus, bendrus užsiėmi- 
mus, maldingas pratybas, kurios ir šiandien pas mus praktikuoja- 
mos, pavyzdžiui, kai šventuoju Viešpaties kančios laikotarpiu 
mes laikomės pasninkų, budime ir apmąstome Dievo žodį. 

Visa tai tiksliai savo knygoje pateikė mūsų minimas autorius 
ir nurodė tuos pačius papročius, kurių iki šios dienos pas mus 
laikomasi. Jis pasakoja apie naktines vigilijas prieš Didžiąją Šven- 
tę, apie pratybas, kurias tuo metu atliekame, apie himnus, kuriuos 
paprastai giedame. Jis taip pat kalba, kaip vienas pradeda giedoti 
psalmę, tiksliai laikydamasis ritmo, kaip visi kiti ramiai jo klauso 
ir pritaria jam tik skambant paskutiniams himno garsams; kaip 
tomis dienomis tikintieji guli ant žemės, ant šiaudinių patiesalų; 
neima į burną net vyno ir jokios mėsos, tegeria gryną vandenį, 
paimdami truputį duonos su druska ir izopu. 

Be to, dar aprašomas vadovavimas tų, kurie bažnyčioje atlie- 
ka liturgines diakonato apeigas ir apie labiausiai išaukštintą vys- 
kupystės orumą. O kas norėtų gauti visiškai tikslių žinių, lai ieško 
pamokymų minėtoje Filono knygoje“. Kad Filonas, rašydamas 
tuos žodžius, turėjo galvoje pirmuosius evangelinius skelbėjus ir 
ankstyvuosius, apaštalų paliktuosius papročius, tai kiekvienam 
aiškus dalykas. 


Filono raštai, išlikę iki mūsų laikų 


18. Filonas - vaisingas ir iškalbingas rašytojas, gilus turinio 
požiūriu, kilnus ir toli matąs tyrinėjant Šventąjį Raštą, - pateikė 
subtilių ir įvairių šventųjų knygų aiškinimų. Pirmiausia jis apžvel- 
gė iš eilės tai, kas pasakojama “Pradžios“ knygoje savo veikale 
“Šventųjų alegorijų taisyklės“. Paskui jis pateikė atskirų Biblijos 
skyrių aiškinimą, kėlė klausimus ir sprendė juos veikale, pavadin- 

tame “Klausimai iš Pradžios bei Išėjimo knygų ir jų sprendimas“. 

Be to, iš po jo plunksnos išėjo puikūs veikalai, nagrinėjantys 
specialius dalykus. Prie tokių priklauso dvi knygos “Apie žemės 
ūkį“ ir tiek pat knygų “Apie girtuoklystę“ bei eilė kitų įvairiais 
klausimais, pvz., “Apie tai, ko trokšta blaivus protas - o ko jis 
nekenčia“,/“ Apie kalbų susimaišymą“, “Apie pabėgimą ir atradi- 
mą“, “Apie susirinkimus auklėjimo reikalais“ ,“ Apie Dievo gėry- 
bių paveldėtojus, arba dalybos lygiomis ir nelygiomis dalimis“, 
"Apie tris dorybes, kurias kartu su kitais aprašė Mozė“; be to: 

“Apie vardų pakeitimą ir kodėl jis įvyko“. Šiame veikale jis 
sako, jog yra parašęs ir knygą “Apie testamentus" - pirmą ir antrą 
dalis. 

Filonas taip pat yra autorius tokių darbų: “Apie emigraciją“, 
“Apie išminčiaus gyvenimą, kai jis ištobulėja teisingumu, arba 
apie nerašytinius įstatymus“; toliau: “Apie milžinus arba apie 
Dievo nekintamumą"“, “Apie tai, kad, pasak Mozės, sapnai ateiną 
iš Dievo“ - penkios knygos. Štai, visa, kas išliko iš jo aiškinimų 
"Pradžios" knygai. 

Iš komentarų “Išėjimo“ knygai esame susipažinę su penkio- 
mis knygomis “Klausimai ir jų išaiškinimas“, keturios knygos - 
“Apie palapinę“, “Apie dekalogą“, “Apie įstatymus, išleistus 
pagal svarbiausiųjų dekalogų įsakymų pavyzdį“, “Apie aukos 
žvėris ir aukų rūšis“, “Apie Įstatyme numatytą atlyginimą gerie- 
siems ir apie bausmes bei prakeikimus blogiesiems“. 

Prie visų šitų darbų dar reikia pridėti jo vienatomius raštus, 
pirmiausia, “Apie žydus“, po to “Aleksandras arba apie tai, jog 
nebylūs žvėrys turi protą“, “Apie tai, kad kiekvienas blogas 
žmogus yra belaisvis“ „ir “Kiekvienas geras žmogus yra laisvas“. 

Jis dar parašė: “Apie kontempliacinį gyvenimą arba apie 
maldautojus“; iš šios knygos aš atpasakojau apie apaštalinių vyrų 
gyvenimą. Be to,jam priskiriama knyga “Hebraiškų vardų,randa- 
mų Įstatyme ir Pranašuose aiškinimas“. 

Kai Filonas, Gajui viešpataujant atvyko į Romą, parašė knygą - 
apie cezario bedievystę ir sąmojingai bei su ironija pavadino: 
“Apie dorybes“. Pasakojama, kad prie Klaudijaus Filonas skaitė 
savo knygas visuotiniame Senato susirinkime, kur jo knygos labai 
patiko ir joms atiteko garbė būti priimtoms į bibliotekas. 

Anuo metu Paulius baigė savo sunkią kelionę iš Jeruzalės į 

Ilyriją, o Klaudijus išvarė iš Romos žydus. Be to, Akvilas ir Priscilė 
kartu su kitais žydais apleido Romą ir apsistojo Azijoje. Ten juodu 
arčiau susipažino su Pauliumi, kuris stiprino neseniai padėtus 
Bažnyčios pamatus. Apie tai mums pasakoja Šventasis Raštas, 
Apaštalų darbais“. 


Velykų dienos nelaimės, ištikusios žydus Jeruzalėje 


19. Dar Klaudijus savo rankose laikė aukščiausiąją valdžią, 
kai Velykų švenčių metu Jeruzalėje kilo tokie neramumai ir sąmy- 
šiai, jog vien tik žydų, besiveržiančių ir besistumdančių prie 
šventyklos vartų, žuvo apie trisdešimt tūkstančių. Šventė pavirto 
visos tautos gedulu ir kiekvienoje šeimoje išspaudė ašaras. Taip 
sako Juozapas“. 

Tuo tarpu Klaudijus į žydų sostą iškėlė Agripą, Agripo sūnų, 
o Festą paskyrė visos Samarijos, Galilėjos ir vadinamosios Perėjos 
prokuratoriumi;jis pats valdė 13 metų ir 8 mėnesius, po to pasimi- 
rė, palikdamas įpėdiniu Neroną“. 


„Apie įvykius Jeruzalėje Nerono laikais 


20. Prie Nerono, kai Feliksas buvo Judėjos prokuratorius, tarp 
kunigų kilo vaidai, apie kuriuos Juozapas savo “Senovės“ 
XX knygoje?" taip pasakoja: 

"Be to, įsiliepsnojo ginčai tarp vyresniųjų kunigų bei eilinių 
kunigųirkilmingiausiųjų Jeruzalės gyventojų. Kiekvienas stengė- 
Si suorganizuoti savo reikalams gaujas žmonių, pasiruošusių bet 
kam ir tinkamų bet ką padaryti, ir stojo jų priešakyje. Kai tik jie 
susiburdavo, kildavo užgauliojimai ir pasipildavo akmenys. Ne- 
atsirado kas juos sudraustų; kadangi mieste nebuvo deramo va- 
dovo, įsiviešpatavo savivalė. 

Vyresnieji kunigai ėmė elgtis taip begėdiškai ir įžūliai, jog 
įsakė savo tarnams iš sandėlių grobti kunigams priklausančias 
dešimtines. Buvo tokių, kurie matė neturtėlius kunigus, mirštan- 
čius badu. Taip baisiai neteisinga prievarta pasmaugė teisingu- 
mą“. 

Tas pats istorikas dar pasakoja, kad anuomet Jeruzalėje susi- 
būrė kažkokios žmogžudžių gaujos““, kurios, pasakojama, šviesią 

dieną ir miesto viduryje žudydavo sutiktus žmones. 

Jos ypač švenčių metu įsimaišydavo į minią ir žudydavo 
priešininkus trumpais peiliais, paslėptais po apsiaustu. Kai auka 
krisdavo, žudikai puldavo tuos, kurie reiškė pasipiktinimą: Jie 
mokėdavo nuduoti padorius žmones ir jų būdavo neįmanoma 
pagauti. 

Nuo jų užpuolimo pirmasis krito vyriausias kunigas Jonatanas, 
o pojo kasdien žūdavo daugelis. Baimė dar labiau plito dėl pasibai- 
sėjimo tarsi karo metu, kai žmonės nuolat laukdavo mirties. 


Apie egiptietį, kuris minimas Apaštalų darbuose 


21. Šiek tiek toliau Juozapas priduria: “Dar didesnė žydų 
neganda buvo melagingas pranašas, atvykęs iš Egipto. Tas apga- 
vikas, pasirodęs šalyje, išgarsėjo kaip pranašas, pritraukė prie 
savęs apie 30 tūkstančių tokių, kurie leidosi suvedžiojami, su jais 
pajudėjo iš dykumos ir sustojo ant Alyvų kalno. Iš čia įsiveržė į 
Jeruzalę, išmušė romėnų įgulą ir pasiglemžė valdžią, suorgani- 
zuodamas iš bendrininkų asmeninę sargybą. - 

Tada Feliksas sustabdė jo puolHmus, užpuldamas su romėnų 
hoplitais, o jį rėmė visa liaudis su ginklais rankose. Prasidėjus 

-mūšiui, egiptietis pabėgo su saujele šalininkų, o dauguma jo 
bendrų buvo arba užmušta, arba paimta į nelaisvę". 

Taip pasakoja Juozapas antroje “Žydų karas“ knygoje. Verta 
šitą pasakojimą apie egiptietį palyginti su tuo, kas rašoma Apaštalų 
darbuose. Ten yra užrašyta, kaip Felikso laikais karo tribūnas 
Jeruzalėje prabilo į Paulių, kai žydų minia sukilo prieš apaštalą: 
“Vadinasi, tu - ne anas egiptietis, kuris neseniai sukėlė sąmyšį ir 
išsivedė į dykumą keturis tūkstančius sikarijų!"* Štai kokie atsiti- 
kimai įvyko Feliksui valdant. 


Paulius, išsiųstas kaip kalinys iš Judėjos į Romą, prabyla 
savo gynyboje ir tampa išteisintas 


22. Kaip Felikso įpėdinį Neronas atsiuntė Festą“!. Prieš jį 
Paulius pasakė apsigynimo kalbą ir anas jį pasiuntė į Romą“. 
Kartu keliavo Aristarchas, kurį Paulius viename laiške vadina 
bendrakeleiviu. Apaštalų darbų autorius Lukas baigė savo pasako- 

jimą, paminėdamas, kad Paulius ištisus dvejus metus išbuvo 
Romoje laisvas ir netrukdomas skelbė Dievo žodį. 

Posavo apsigynimo tribunole apaštalas, matyt, leidosi į naują 
kelionę skelbti Evangelijos, o po to sugrįžo į sostinę ir ten užbaigė 
savo gyvenimą kankinio mirtimi. Tuomet iš kalėjimo jis parašė 
savo “Antrąjį laišką Timotiejui“ ,kuriame įsakmiai prisimena savo 
pirmąjį apsigynimą ir artėjantį galą. 

Štai jo paties liudijimas: “Mano pirmajame apsigynime nė 
vieno nebuvo su manimi, visi mane apleido. Tenebus jiems tatai 
palaikyta nusikaltimu! Viešpats buvo su manim ir mane sustipri- 
no, kad toliau skelbčiau Evangeliją ir visos tautos ją išgirstų; jis 
mane ištraukė iš liūto nasrų““. 

Tais žodžiais apaštalas aiškiausiai tvirtina, jog pirmuoju atve- 
ju, kad galėtų skelbti Evangeliją, jis buvęs “ištrauktas iš liūto 
nasrų“. Taip, atrodo, jis pavadino Neroną dėl šio žiaurumo. Juk 
vėliau jis nepridūrė nieko panašaus prie anų žodžių, būtent: 
"ištrauks mane iš liūto nasrų“. Mat jis dvasia jautė artėjančią 
pabaigą. 

Todėl po žodžių: “jis mane ištraukė iš liūto nasrų“, sakoma: 
“Viešpats mane vėl ištrauks iš visų piktų kėslų ir išgelbės paimda- 
mas į savo dangiškąją karalystę“**, 

Tokiu būdu Paulius nurodė savo kankinystę. Ir dar aiškiau 
nusako ją tame pačiame laiške, tardamas: “Aš jau esu atnašauja- 
mas, ir mano iškeliavimas arti"9. 

Beto, Paulius savo “Antrajame laiške Timotiejui" sako, jog su 
juo tebuvęs Lukas, kai rašė tą laišką (4,11.16),0 pirmojo apsigyni- 
mo metu ir jo nebuvę. Todėl Lukas, tikriausiai, iki ano laiko baigė 
Apaštalų darbus, nes jis pasakojo įvykius, kuriuos buvo išgyvenęs 
kartu su Pauliumi. 

Tai pridedu, kad patvirtinčiau, jog Paulius dar nebuvo miręs 
kankinio mirtimi ano buvimo Romoje metu, kai jį aprašė Lukas. 

Iš tiesų panašu, kad Neronas savo viešpatavimo pradžioje 
buvęs žymiai ramesnis, su didesniu maloningumu priėmė Pau- 
liaus apsigynimą. Tik vėliau, kai giliai įbrido į nusikaltimus, jis 
pasikėsino į apaštalų gyvybę, panašiai, kaip elgėsi su kitais žmo- 
nėmis. 

Apie Viešpaties broliu vadinamo Jokūbo kankinystę 


23. Kai Paulius apeliavo į cezarį, o Festas jį pasiuntė Romon“, 
žydai, kurie buvo suorganizavę sąmokslą, nusivylė. Tada jie 
sukilo prieš Jokūbą, Viešpaties brolį, kuriam apaštalai buvo pati- 
kėję vyskupo sostą Jeruzalėje. Štai, ką jie prieš jį sumanė. 

Jie pasistatė jį savo akivaizdoje ir pareikalavo, kad jis prieš 
visą liaudį išsigintų tikėjimo Kristumi. Tačiau šis, kitaip nei jie 
manė, visiškai laisvai ir dar drąsiau nei jie galvojo, prabilo į minią 
ir išpažino, kad Jėzus, mūsų Išganytojas ir Viešpats, yra Dievo 
Sūnus. Jie negalėjo pakęsti šito liudijimo ir atėmė žmogui gyvybę. 
Jis buvo teisingo žmogaus pavyzdys ir dėl tobulos išminties bei 
pamaldaus gyvenimo buvo visų gerbiamas. Jo priešams pagelbėjo 
laikinos anarchijos momentas. Tada Judėjoje pasimirė Festas“, ir 
provincija liko be galvos ir valdžios. . 

Jokūbo mirties aplinkybes žinome iš jau aukščiau minėto 
Klemenso pasakojimo, kur bylojama, kad Jokūbas buvęs numes- 
tas nuo šventyklos stogo, o po to pribaigtas baslio smūgiais. Jo 
gyvenimą tiksliai atpasakojo Hegezipas, kuris priklausė pirmajai 
poapaštalinei kartai. Savo “Dienoraščių“ penktoje knygoje jis taip 
rašo: 

“Bažnyčioje valdžią kartu su apaštalais perėmė Viešpaties 
brolis Jokūbas, tas pats, kurį nuo Kristaus laikų iki mūsų dienų visi 
vadino Teisinguoju,nes daugelis kitų taip pat turėjo Jokūbo vardą. 

Iš pat motinos įsčių jis buvo šventas; negėrė nei vyno, nei 
svaigalų“. Jis nevalgė nė mėsos; skustuvas nepalietė jo šalies, jis 
nepasitepdavo alyva ir nesinaudojo maudykle. 

Jam buvo leista įžengti į šventą vietą, nes jis nenešiojo vilnos 
drabužių, o tik lino audeklą. Jis vienas įžengdavo į šventovę ir jį 
atrasdavo klūpantį, besimeldžiantį už žmones. Jo keliai buvo 
sustorėję tarsi kupranugario, nes jis visuomet klūpėdavo prieš 
Dievą, melsdamas žmonėms atleidimo. 

Dėl nepaprasto jo teisumo jam buvo duota pravardė: Teisin- 
gasis ir Oblijas, - tai reiškia graikiškai: tautos apsauginis teisingu- 
mo mūras, kaip apie jį skelbė pranašai. 

Keli nariai iš liaudyje gyvenančių partijų (apie kurias jau 
anksčiau rašiau savo “Dienoraščiuose") klausė jį: “Kokie vartai 
veda į Jėzų?“ Jis atsakė, kad Jėzus yra Išganytojas. 

Kai kurie iš jų įtikėjo, kad Jėzus yra Kristus. Bet anų partijų 
nariai nepatikėjo nei jo prisikėlimu, nei tuo, kad ateis atmokėti 
kiekvienam pagal jo darbus. Bet visi, kurie priėmė tikėjimą, gavo 
jį per Jokūbą. 

Otuomet daugelis įtikėjo, netir kai kurie vadovai, tada pakilo 
žydų riksmas; rašeivos ir fariziejai šaukė: “Visai liaudžiai gresia 
pavojus! Žmonės ims laukti Jėzaus, kaip Kristaus". Tuomet nuėjo 
pas Jokūbą ir sakė: “Prašome tave: sutramdyk liaudį! Žmonės 
apsirinka,manydami,kad Jėzus esąs Kristus. Prašome tave, įkvėpk 
teisingą mintį apie Jėzų visiems, kurie atvyko Velykų švęsti. 
Tavimi mes pasitikime, tau liudijame kartu su visa liaudimi, jog 
esi teisingas ir nepaisai asmens. 

Todėl prabilk ir įtikink žmones, kad neapsigautų Jėzumi. Visa 
liaudis ir mes pasitikime tavimi. Tad atsistok ant šventyklos 
šelmens, kad ten iš aukšto tave galėtų matyti žmonės, kad išgirstų 
tavo žodžius“. Mat Velykų proga buvo susirinkusios visos kartos, 
atkeliavo netgi pagonys. 

Tada anie raštininkai ir fariziejai pastatydino Jokūbą ant 
šventovės šelmens ir šaukė jam tais žodžiais: “Teisingasis! Kurio 
visi privalo klausyti! Kai liaudis apsigauna Jėzumi Nukryžiuoto- 
ju, pasakyk mums, kokie vartai veda prie Jėzaus?" 

Ir jis atsiliepė didžiu balsu: “Kam mane klausiate apie Žmo- 
gaus Sūnų? Jis iš tiesų sėdi danguje Didžiosios Galybės dešinėje, 
jis ateis dangaus debesyse!" 

Daugelis tvirtai įtikėjo ir, priėmę Jokūbo liudijimą, kalbėjo: 
"Osana Dovydo Sūnui!“ Tada vėl tie patys raštininkai ir fariziejai 
kalbėjo sau: “Blogai padarėme, kad patys paruošėme tokį liudiji- 
mą Jėzaus garbei. Lipkime aukštyn ir nutrenkime jį žemėn, kad 
juos pagautų baimė ir jie nebetikėtų juo“. 

Jie ėmė šaukti: “O, o, teisingasis, o paklydai!“ Ir išsipildė 
pranašystė, užrašyta pas Izaiją: “/Nužudykime teisingąjį, nes jis - 
mums kliūtis; tada jie valgys savo darbų vaisius"**.Ir jie užlipo ant 
viršaus ir nutrenkė teisųjį žemėn. 

Ir tarė sau: “Užmuškime Jokūbą teisųjį akmenimis!“ Ir pradė- 
jo akmenis laidyti, - mat jis nukrito, bet tebebuvo gyvas. Jis pakilo 
ant kelių ir meldė: “Prašau tave, Viešpatie, Dieve, Tėve, atleisk 
jiems, nes nežino, ką daro“. 

Jiems taip bemušant akmenimis, vienas iš kunigų, Rechabo 

sūnų, sūnaus Rechabino, apie kuriuos liudija pranašas Jeremijas", 
ėmė šaukti: “Liaukitės! Ką darote! Teisingasis meldžiasi už jus!" 

Ir vienas jų, kažkoks mazgotojas, paėmė audeklams lyginti 
volelį ir užgavo juo teisingojo galvą. Tas mirė kankinio mirtimi ir 
buvo palaidotas toje vietoje prieš šventyklą. Ir prieš šventyklą dar 
tebestovi akmeninis antkapis. Jis tapo patikimas liudytojas žy- 
dams ir graikams, kad Jėzus yra Kristus. O po to netrukus Vespa- 
sianas pradėjo jų apsupimą“. 

Šis platus Hegezipo pasakojimas sutinka su Klemensu. Jokū- 
bas pažadino tokį nusistebėjimą ir taip plačiai išgarsėjo dėl savojo 
teisingumo, kad net protingesni žydai galvojo, jog jo kankinystė 
tapo Jeruzalės apgulimo priežastimi. Tas apgulimas prasidėjo 
netrukus ir jis ištiko žydus kaip tik dėl šio kruvino nusikaltimo. 

Juozapas tuo neabejojo, rašydamas: “Tos nelaimės ištiko žy- 
dus, kaip kerštas už Jokūbą teisųjį, kuris buvo Jėzaus, vadinamo 
Kristumi, brolis, nes žydai jį užmušė, nors jis buvo teisaus žmo- 
gaus pavyzdys"), 

Juozapas pasakoja apie Jokūbo mirtį taip pat savo “Žydų 
senovės“ dvidešimtoje knygoje tokiu būdu: “Kai cezaris sužinojo 
apie Festo mirtį, pasiuntė Albiną į Judėją, kaip eparchą. Ananas 
Jaunesnysis, kuris, kaip jau sakyta, gavo vyriausiojo kunigo vietą, 
buvo linkęs į prievartą ir rizikavimą, be to, jis priklausė sadukiejų 
partijai. Kaip minėjau,sadukiejai iš visų žydų, vykdančių teismus, 
pasižymi didžiausiu žiaurumu. 

Kai Festas pasimirė, o Albinas tebebuvo kelionėje, Ananas 
pagal savo charakterį manė, kad atėjusi tinkama valanda. Jis 
sušaukė teismą, pastatė jo akivaizdon Jėzaus, vadinamo Kristumi, 
brolį, vardu Jokūbą, bei kelis kitus, sakydamas, kad jie nusikaltę 
Įstatymui, ir pasmerkė juos užmušti akmenimis. 

Ramius gyventojus, kurie rimtai laikėsi teisėtų įstatymų, toks 
poelgis labai papiktino. Jie slapčia išsiuntė pas karalių pasiunti- 
nius ir paprašė, kad jis Ananui paskelbtų, jog nevalia taip elgtis, 
juoba kadjis iki to laiko dar nepadaręs nieko gera. Kai kurie jų net 
iškeliavo pasitikti Albiną,kurisbuvo pakeliui iš Aleksandrijos. Šie 
atkreipėjo dėmesį į tai,kad Ananas be valdytojo sutikimo neturėjo 
teisės sušaukti sinedriono. 

Albinas, pamatęs, jog pranešimas su pagrindu, labai užsirūs- 
tino ir laišku prigrasino Ananui jį nubausiąs. Karalius Agripa dėl 

šitos priežasties atėmė iš jo vyriausiojo kunigo pareigas, kurias jis 
vykdė tris mėnesius ir atidavė jas Jėzui, Damėjo sūnui“7?, 

Tiek žinių apie Jokūbą, kuriam priskiriamas pirmasis iš vadi- 
namųjų “Katalikiškų laiškų“. ) 

Reikia žinoti, jog šis laiškas laikomas padirbtas. Iš senųjų 
rašytojų nedaugelis apie jį kalba, panašiai kaip ir apie laišką 
priskiriamą Judui, - taip pat vienam iš septynių “katalikiškųjų". 
Vis dėlto mes žinome, kad vienas ir kitas laiškas viešai skaitomi 
daugumoje Bažnyčių. 


Anjanas - pirmasis Aleksandrijos Bažnyčios 
vyskupas po Morkaus 


24. Aštuntaisiais Nerono viešpatavimo metais, po evangelis- 
to Morkaus, kaip pirmasis jo įpėdinis Aleksandrijos Bažnyčios 
valdymą perėmė Anjanas. 


Apie Nerono persekiojimus, kurių metu 
Petras ir Paulius tapo kankiniais 


25. Galutinai įsitvirtinęs valdžioje, Neronas puolė į bedieviš- 
ką darbų sūkurį ir ėmė ruoštis kovai prieš visų dalykų sutvėrėjo 
Dievo tikėjimą. Bet jo nedorybių aprašymas nepriklauso mūsų 
veikalo tikslui. 

O kad daugelis perdavė įpėdiniams tikslų jo gyvenimo apra- 
šymą, kas nori, gali jų knygose įsižiūrėti į šito keisto žmogaus 
pašėlimą. Be jokio pagrindo jis tūkstančiams atimdavo gyvybę, 
kol taip susitepė žiauriomis žmogžudystėmis, jog nebegailėjo nei 
giminių, nei bičiulių ir netgi motinos, brolių, žmonos ir daugybės 
šeimos artimųjų - tarytum jie būtų jo priešai - liepdamas visus 
įvairiais būdais išžudyti. 

Prie šitų visų nusižengimų reikia pridurti, kad jis buvo pirma- 
sis cezaris, kuris kaip priešas stojo prieš Dievo tikėjimą. 

Tai kaip tik primena romėnas Tertulianas tokiais žodžiais: 
“Skaitykite savo metraščius ir juose atrasite, kad Neronas, paver- 
gęs visus rytus, Romoje siautėjo rodydamas žiaurumą visiems ir 
pirmasis persekiojo tą mokslą. Mums pasididžiavimas, kad toks 
žmogus pradėjo mus persekioti. Kas jį pažino, tam visiškai aišku, 

kad Neronas pasmerkdavo myriop tik geriausius žmones“ ?. 

Taip anuomet tas, kuris žinomas kaip pirmasis tarp didžiųjų 
Dievo priešininkų, buvo pasirengęs išžudyti apaštalus. Istorija 
pasakoja, kad jam viešpataujant Romoje Pauliui buvo nukirsta 
galva, o Petras buvo prikaltas prie kryžiaus. Tas žinias patvirtina 
Romos kapinių pavadinimai - ten yra Petro ir Pauliaus atminimas. 

Tai liudija ir bažnyčios vyras, vardu Gajus, gyvenęs Romos 
vyskupo Zefirino laikais. Savo veikale prieš Proklą, katafrigiečių 
sektos galvą, jis taip kalba apie vietas, kur palaidoti minėtų apaš- 
talų kūnai. 

"Aš galiu parodyti apaštalų trofėjus (paminklus). Nuženk į 
Vatikano kalvą arba nueik keliu į Ostiją ir atrasi ten paminklus tų, 
kurie įkūrė šitą Bažnyčią“. 

Kad abu apaštalai iš tikrųjų tuo pačiu metu mirė kankinių 
mirtimi, tvirtina Korinto vyskupas Dionyzas savo “Laiške romė- 
nams“, kur taip rašo: “Tada ir jūs tokiu nuoširdžiu minėjimu 
glaudžiai susiejote Romą su Korintu, - abu medelius, kuriuos 
pasodino Petras ir Paulius. Jie abu mūsų Korinte sodino tą medį ir 
skelbė mums mokslą. Taip pat ir Italijoje. Kartu nešė mokslą ir 
vienu metu pasimirė kankinių mirtimi“. 

Paminėjau tuos tekstus, kad pasakojimas būtų paremtas sva- 
resniu įrodymu. 


Kaip žydus prislėgė įvairiausios negandos ir kaip jie stojo į 
kovą su romėnais 


26. Juozapas dar aprašinėja įvairias negandas, kurios ištiko 
visą žydų tautą ir tarp daugelio kitų smulkmenų pažodžiui sako, 
kad pačioje Jeruzalėje Floras įsakė tūkstančius įžymių žydų išnie- 
kinti plakant botagais ir nukryžiuojant. Jis buvo Judėjos vietinin- 
kas, kai karo liepsna tik pradėjo iš naujo įsiliepsnoti pirmaisiais 
Nerono valdymo metais. 

Paskui Juozapas priduria, kad visoje Sirijoje, prasidėjus žydų 
sukilimui, ėmė plėstis grėsmingi sąmyšiai. Visur miestų gyvento- 
jai negailestingai ėmė naikinti žydus kaip priešus, ir miestuose 
buvo galima matyti daugybę nepalaidotų lavonų, kur vaikų kūnai 
mėtėsi šalia mirusių senolių, o moterų kūnai buvo išmetami visai 
pliki ir visa eparchija paskendo neišpasakytuose žiaurumuose. 

Bet praeities baimė buvo praslinkusi, o daug didesnis siaubas 


grėsė ateityje""*. 


Štai aiškūs Juozapo žodžiai. Tokie anuo metu buvo žydų 


reikalai. 

Trečioji knyga 
NUO VESPASIANO IKI TRAJANO. APAŠTALŲ BEI JŲ 
SEKĖJŲ RAŠTAI IR JŲ PLITIMAS.. 
BAŽNYČIOS VIDAUS PRIEŠAI. 
PERSEKIOJIMAI 


Kuriuose kraštuose apaštalai skelbė Kristų 


1. Anuo metu tokia buvo žydų padėtis, kai mūsų Išganytojo 
šventieji apaštalai ir mokiniai išsisklaidė po visą pasaulį. Kaip 
sako padavimas, Tomas tarsi savo dalį gavo Partėją, Andriejus - 
Skitiją, Jonas - Aziją, kur jis gyveno ir Efeze pasimirė!. 

Petras skelbė evangeliją svetur pasklidusiems žydams - Ponte, 
Galatijoje, Bitinijoje, Kapadokijoje ir Azijoje. Paskui nuvyko į 
Romą, kur buvo nukryžiuotas galva žemyn, kaip pats buvo norė- 
jęs kentėti. 

Ką reikėtų pasakyti apie Paulių? Pradėjęs jis skleidė Kristaus 
evangeliją nuo Jeruzalės iki Ilyrijos ir galiausiai Romoje, valdant 
Neronui, mirė kankinio mirtimi. Taip pažodžiui rašo Origenas 
trečiame Genezės komentarų tome. 


Kas iš pradžių vadovavo Romos Bažnyčiai 
2. Po Pauliaus ir Petro kankinystės Romos Bažnyčios vyskupu 
buvo išrinktas Linas. Paulius rašydamas iš Romos Timotiejui 
prisimena jį sveikinimuose laiško pabaigoje. 


Apaštalų laiškai 


3. Vadinamas pirmuoju Petro laiškas yra visuotinai pripažin- 

tas, ir senovės presbiteriai (vyresnieji)? savo raštuose naudojosi 
juo, kaip abejonių nekeliančiu dokumentu. Apie antrąjį laišką yra 
padavimas, kad jis nepriklausęs Testamentui?, tačiau daugelis 
laikė jį naudingu, todėl jis išliko kartu su kitais šventaisiais raštais. 

Petro vardu pavadinti Darbai“ bei jo vardo Evangelija, Pamokslai 
ir Apreiškimas, kaip žinome, iš tiesų nebuvo perduoti kartu su 
bažnytiniais raštais, nes jokie Bažnyčios rašytojai - nei senieji, nei 
dabartiniai - nesinaudoja jų liudijimu. 

Bus naudinga, jei tolimesniuose Istorijos puslapiuose kartu su 
sukcesijomis pažymėsiu, kurie bažnytiniai rašytojai pasinaudojo 
abejotinais raštais, kokie tie raštai buvo, kas pasakyta apie Testa- 
mento ir pripažintąsias knygas ir kas pasakyta apie kitokio pobū- 
džio raštus. 

Štai ir viskas, ką galėčiau pasakyti apie raštus, priskiriamus 
Petrui. Išjų težinau vieną laišką, kurį senieji presbiteriai pripažino 
esant tikrą. 

O dėl keturiolikos Pauliaus laiškų - viskas aišku ir tikra. Vis 
dėlto pravartu žinoti, jog kai kurie žmonės atmetė Laišką Žydams, 
remdamiesi Romos Bažnyčia, kuri nepripažįsta jį buvus Pauliaus 
rašytą. Oaš pridursiu, ką apie jį galvojo mūsų pirmtakai - vadina- 
mųjų Pauliaus Darbų neradau tarp neabejotinų raštų. 

Tas pats apaštalas sveikinimuose Laiško Romėnams pabaigoje 
tarp kitų mini ir Hermą, kuriam priklauso knyga Ganytojas. Reikia 
žinoti, kad kai kurie žmonės abejoja šia knyga ir nelaiko jos 
pripažinta. Kiti ją laiko privaloma tiems, kurie gauna pradinį 
mokymą. Be to, kaip žinome, ji viešai skaitoma bažnyčiose, ir aš 
pats atradau, kad ja pasinaudojo kai kurie senieji rašytojai. 

Tiek užteks nustatyti, kurie Dievo raštai nekelia abejonių, o 
kurie nėra visuotinai pripažinti. 


Pirmieji apaštalų įpėdiniai 


4. Kad Paulius, skelbdamas evangeliją tarp pagonių, padėjo 
Bažnyčios pamatus, pradedant Jeruzale ir baigiant Ilyrija, aiškiai 
matyti išjo paties žodžių ir iš to, ką Lukas pasakoja savo Darbuose. 

Taip pat iš Petro žodžių sužinome, kuriose provincijose jis 
skelbė Kristaus evangeliją kilusiems iš apipjaustytųjų. Jis dėstė 
jiems Naujojo Testamento mokslą - tai atsispindi laiške, kuris laiko- 

mas visuotinai pripažintu. Ten jis rašožydų kilmės tikintiesiems, 
gyvenantiems svetur - Ponte, Galatijoje, Kapadokijoje, Azijoje ir 
Bitinijoje?. 

Kiekir kokių būta tikrųjų apaštalų įpėdinių, vertų eiti ganytojų 
pareigas savo išugdytose Bažnyčiose, - nelengva pasakyti, nebent 
surašytume tuos, kurių vardai minimi Pauliaus raštuose. 

Mat Paulius turėjo daug bendradarbių arba, kaip jis pats sakė, 
- bendražygių. Jo dėka dauguma šių žmonių buvo įamžinta, nes 
juos dažnai minėdavo savo laiškuose. Beto,ir Lukas savo Darbuose 
išvardija jo mokinius ir mini jų vardus. 

Apie Timotiejų pasakojama, kad jis pirmasis gavo Efezo para- 
pijos* vyskupystę, panašiai kaip Titas Kretoje. 

Lukas, kilęs iš Antiochijos, iš profesijos gydytojas, nuolat lydė- 
davo Paulių ir kartais susitikdavo su kitais apaštalais. Jis įrodė, 
kadišjųišmoko gydyti sielas,nes paliko mums dvi Dievo įkvėptas 
knygas. Viena jų - Evangelija. Jis parašė ją, kaip pats sakosi, 
remdamasis liudytojų pasakojimais. Su jais jam buvo tekę susitik- 
ti. Antroji knyga - Apaštalų Darbai,buvo parašyta vadovaujantis ne 
tuo, ką buvo iš kitų nugirdęs, bet tuo, ką matė savo akimis. 

Panašiai ir Paulius buvo įpratęs minėti jo Evangeliją, tarsi savo 
veikalą, nes parašė: “Kaip sako mano Evangelija". 

Kitas Pauliaus bičiulis Krescensas, Pauliaus liudijimu, gavo 
pasiuntinybę Galijoje (Galatijoje). Linas, kurio buvimą Romoje 
kartu su juo Paulius prisimena Antrajame laiške Timotiejui, buvo 
pirmasis po Petro išrinktas Romos Bažnyčios vyskupu, kaip jau 
minėjome anksčiau. 

Taip pat ir Klemensas - trečiasis Romos Bažnyčios vyskupas, - 
pasak Pauliaus, buvo jo pagalbininkas ir bendražygis. 

Be to, matyt, ir anas areopagitas, vardu Dionisijas, apie kurį 
Lukas rašo Apaštalų Darbuose, būtent, Pauliui prabilus į atėniečius 
Areopage, pirmasis priėmė tikėjimąir pirmasis tapo Atėnų vysku- 
pu. Taip pasakoja kitas Dionisijas, vienas iš senųjų Korinto para- 
pijos ganytojų. 

Toliau tam tikroje vietoje bus kalbama apie apaštalų įpėdinys- 
tę,- kaip ilgainiui apaštalų vietas užimdavojų įpėdiniai. Tuo tarpu 
tęsime toliau savo istoriją. 

Paskutinis po Kristaus žydų apsupimas 


5.Po Nerono, kuris viešpatavo trylika metų", valdžią paėmė 
Galba ir Otonas, ir juodu buvo tik vienerius metus ir šešis mėne- 
Sius. Tuo metu kariuomenė, buvusi Judėjoje, cezariu paskelbė 
Vespasianą, išgarsėjusį kovose su žydais. Vespasianas kaip mat 
iškeliavo į Romą, tolimesnį vadovavimą žydų karui patikėjęs savo 
sūnui Titui?, 

Mūsų Išganytojui įžengus į dangų, žydams dar nebuvo gana 
nusikaltimo, padaryto jo asmeniui, jie spendė nesuskaičiuojamas 
pinkles jo apaštalams. Pirmiausia jie užmušė akmenimis Steponą, 
paskui nukirsdino Jokūbą, Zebediejaus sūnų ir Jono brolį. Tokiu 
pat būdu neteko gyvybės Jokūbas, kuris, mūsų Išganytojui įžen- 
gus į dangų, pirmasis atsisėdo į Bažnyčios vyskupo kėdę. Galiau- 
siai kiti apaštalai, kurių gyvybei grėsė tūkstančiai pavojų, apleido 
Žydų žemę ir leidosi skelbti bei mokyti visas tautas, remdamiesi 
Kristaus galia, kuris jiems buvo įsakęs: 

“Eikite ir padarykite mano mokiniais 

visų tautų Žmones... mano vardu“!*. 

Tuo tarpu Jeruzalės Bažnyčia Dievo valia rinktiniams savo 
nariams gavo pranašingą nurodymą, kad jie, dar karui neprasidė- 
jus, apleistų miestą ir vyktų į Perėją, vadinamą Pela. Kristaus 
ištikimiesiems iškeliavus iš Jeruzalės, nebeliko šventų žmonių nei 
karališkoje žydų sostinėje, nei visoje Judėjoje. Tuomet Dievo tei- 
singumas palietė tuos, kurie didžiai nusikalto Kristui bei jo apaš- 
talams, ir išnaikino aną bedievių kartą. 

Kokios baisios nelaimės anuomet apniko žmones, ypač Jeruza- 
lės gyventojus, kurie kentėjo didžiausią priespaudą! Kiek tūkstan- 
čių jaunų vyrų, moterų bei vaikų žuvo nuo kalavijo, bado ir dėl 
kitokių nelaimių! Kiek žydų miestų buvo žiauriai apgulta! Kokias 
dar didesnes baisybes regėjo tie, kurie pasislėpė Jeruzalėje, nes ji 
buvolaikomaneįveikiama tvirtove! Kokia buvo karoeigair atskiri 
įvykiai, kaip pranašų skelbtoji sunaikinimo baisybė užgožė netgi 
tokią nuo seno šlovingą Dievo šventovę, kuri buvo sunaikinta ir 
galiausiai sudeginta, - kam tai įdomu sužinoti, gali pasiskaityti 
Juozapo parašytuose Darbuose!. 

Reikia atkreipti dėmesį į vieną aplinkybę, kurią paminėjo 
autorius: anuo metu iš visos Judėjos susirinko apie tris milijonus 

žmonių Velykų šventėms, ir jie, pasak jo, atsidūrė Jeruzalėje lyg 
kalėjime. 

Suprantama, kodėl žydai tomis dienomis, kuriomis jie buvo 
nukankinę Dievo Kristų (Pateptąjį) - visų Išganytoją ir Geradarį, 
tapo uždaryti lyg kalėjime; ir kodėl juos ištiko toks žiaurus liki- 
mas, kurį jiems paskyrė dieviškasis teisingumas. 

Apeisiu tylomis atskirus negandus, kurie juos ištiko; kiek jie 
gavo iškentėti nuo kalavijo ir dėl kitų priežasčių, tačiau man 
atrodo, jog privalau priminti bent kentėjimus, kuriuos atnešė 
badas, idant mano Istorijos skaitytojas vien tik iš to sužinotų, kaip 
juos prispaudė Dievo bausmė netrukus po nusikaltimo, padaryto 
Dievo Pateptajam. 


Apie badą, alinusį žydus 


6.Taigi paimkime vėl į rankas Juozapo Darbų penktąją knygą ir 
pažiūrėkime į ano laikotarpio tragediją. 

“Turtuoliams, - rašo jis - pasilikti mieste buvo tas pats, kaip 
pasmerkti save mirčiai. Juos taip pat užmušdavo, nurodydami 
dingstį, esą jie norėję pabėgti pas priešą. Kai vis labiau ėmė spausti 
badas, didėjo sukilėlių įtūžis, ir abi blogybės kasdien darėsi grės- 
mingesnės. 

Niekur nebeliko grūdų, tad sukilėliai verždavosi į namus ir 
juos iškratydavo. Jei rasdavo, kankindavo žmones, kam slėpė. Iš 
nelaimingųjų išvaizdos spręsdavo, ar jie turi maisto, ar ne. Kuris 
dar laikėsi ant kojų, tas,matyt, turėjo maisto. Tuos, kurie merdėjo 
dėl išsekimo, palikdavo ramybėje; Jųmanymu, nereikalinga žudy- 
ti žmogų, kuris beregint mirsiąs iš bado. 

Daugelis slapčiomis atiduodavo visą turtą - turtingesnieji už 
kviečių saiką, o mažiau turtingi už avižų saiką. Po to jie užsidary- 
davo slapčiausiame namų kampelyje. Labiausiai išalkusieji suval- 
gydavo nemaltus grūdus, o kiti juos kepdavo - kiek tai atlikti 
leisdavo badas ir baimė. 

Niekas daugiau nebedengdavo stalo. Traukdavo iš ugnies 
nebaigtus gaminti patiekalus ir ryte juos prarydavo. Tai buvo 
varganas maistas, ir norėjosi verkti matant, kaip galingieji maudė- 
si prabangoje, o silpnieji tegalėjo dejuoti. 

Badas nuslopina visus jausmus, tačiau labiausiai sunaikina 

pagarbos jausmą. Kas buvo laikoma pagarboje, tas badmečiu 
buvo mindoma kojomis. Antai žmona išplėšdavo maistą tiesiog iš 
vyro burnos, vaikai - iš tėvų ir, baisiausias dalykas, motinos - iš 
kūdikių, o kai jų brangiausios būtybės mirdavo ant jų rankų, jos 
nesigėdindavo atimti paskutinius gyvybę palaikančius lašus. 

Betirsu tokiu maistu nebuvo galima pasislėpti. Visur knibždė- 
te knibždėjo sukilėliai, kurie ir tai bemat atimdavo. Uždarytos 
namų durys jiems buvo ženklas, kad jų gyventojai ką nors valgo. 
Tuojpat išlauždavo duris, įsiverždavo vidun ir išplėšdavo tiesiog, 
iš gerklės netgi trupinius. 

Seniai, kurie gindavo savo maistą, gaudavo mušti. Moterys, ką 
nors paslėpusios savo rankoje, būdavo tąsomos už plaukų. Nebuvo 
gailesčio nei žiliems plaukams, nei kūdikiams. Maža to: vaikus, 
nepanorėjusius atiduoti kąsnio, iškeldavo aukštyn ir sviesdavo že- 
mėn. O tiems, kurie, aplenkę grobikus, suspėdavo ką nors praryti, 
sukilėliai būdavo itin žiaurūs, tarsi šie būtų juos nuskriaudę. 

Kad išplėštų maistą, išgalvodavo baisiausius kankinimus. Žir- 
niais užkimšdavo gėdingas angas, 0 į sėdynę kaldavo nusmailin- 
tus strypus. Baisu klausyti, ką turėdavo daugelis iškentėti, kol 
prisipažindavo turįs kepalėlį duonos ar parodydavo, kur slepia 
avižų saują. 

Opatys budeliai nejautė nė mažiausio trūkumo. Jų poelgiai, be 
abejonės, būtų buve ne tokie niekšingi, jei būtų kilę iš skurdo. 
Tačiau jie siautėjo apimti baisaus žiaurumo, nes kaupė atsargas 
ateičiai. į 

Jie išbėgdavo pasitikti žmonių, kurie nakties metu, saugoda- 
miesi romėnų sargybų, rinkdavo daržoves ar žolynus, ir atimdavo 
laimikį tuo metu, kai rinkėjai tikėdavosi jau išvengę budrių priešų. 
Neretai atsitikdavo, kad vargdieniai maldaudavo ir priesaikinė- 
davo baisiu Dievo vardu palikti bent dalį laimikio, atsinešto 
rizikuojant galva. Tačiau sukilėliai atimdavo viską: ir būdavo 
laikoma laime, jei viskas pasibaigdavo apiplėšimu, o ne nužudy- 
mų“l2, 

Prie to, kas pasakyta, Juozapas dar priduria: “Nuo tos valan- 
dos, kai daugiau nebuvo galima išeiti iš miesto, žydams išblėso 
paskutinė viltis išsigelbėti. Vis labiau įsisiautėjus badui, žmonės 
mirėmasiškai namuose, tiesiog šeimynomis. Antstogų buvo pilna 
negyvų moterų ir vaikų, o gatvės užverstos senelių lavonais. 

Vaikai ir jaunuoliai, sutinę iš bado, tarsi šmėklos klaidžiojo po 
turgavietes ir krisdavo ten, kur juos įveikdavo silpnumas. Niekas 
nebeturėjo jėgų palaidoti savo artimuosius, o tiems, kurie šiaip 
taip laikėsi, nekildavo rankos, regint lavonų krūvas ir savo likimo 
netikrumą. Daug buvo ir tokių, kurie, laidodami kitus, patys 
ištikti nevilties čia pat krisdavo ant negyvėlių, ir daugybė tokių, 
kurie, prieš jausdami artėjančią.mirtį, patys nuslinkdavo prie 
kapo. ' 

Tarp šitų negandų nebuvo girdėti nei verksmo, nei skundo: 
badas užgniaužė visus jausmus. Merdintieji sausomis akimis 
žvelgė į tuos, kuriuos jau nutildė ramybė. Nebyli tyluma užklojo 
miestą, ir jį apgaubė mirties naktis. Tačiau ir už tas baisenybes dar 
baisesni buvo galvažudžiai.. 

Norėdami apvogti lavonus, jie įsiverždavo į butus, plėšdavo 
negyvėlius, apnuogindavo kūnus nutraukdami nuo jų įkapes ir 
kvatodami eidavo šalin. Pasitaikydavo, jog kai kurie į lavonus 
išbandydavo savo kardų ašmenis, pasitaikydavo ir tokių, kurie 
bandydavo geležį su dar nepasimirusiais... Bet, jei kas maldauda- 
vojų užduoti paskutinį kirtį, jie tokį išjuokdavo ir palikdavo bado 
mirčiai. Kiekvienas merdėdavo įsmeigęs akis įšventyklą, stebėda- 
mas pasiliekančius gyventi sukilėlius. 

Šie iš pradžių liepdavo laidoti mirusius valdžios iždo lėšomis, 
nes buvo neįmanoma pakęsti lavonų tvaiko. Bet vėliau niekas 
nebespėjo laidoti, ir lavonus nuo mūrų mesdavo į skardį. Kai 
apžiūros metu Titas pamatė įkalnę, pilną lavonų, kai pastebėjo 
kraujo klanus, - sudejavo ir, iškėlęs rankas, šaukėsi Dievą liudyto- 
ju, kad tai ne jo darbas". 

Po to Juozapas pasakoja kitus dalykus, o paskui priduria: 
“Nedvejoju pasakyti tą, ką man liepia pasakyti skausmas. Jeigu 
romėnai būtų dar ilgiau uždelsę su šitų piktadarių išnaikinimu, 
manau, kad, tikriausiai, būtų sudrebėjusi žemė ir prarijusi tą 
miestą, arba jį būtų užlieję potvynio vandenys ar sudeginusi 
Sodomos ugnis, nes jame būta žymiai piktesnės kartos už tuos, 
kurie nukentėjo nuo negandų. Dėl jų beprotybės pražuvo visa 
tauta", 

Šeštoje knygoje Juozapas rašė: “Tų, kurie mieste žuvo iš bado, 
buvo nesuskaičiuojama daugybė, o žiaurumai - neaprašomi. Kiek- 
viename name, jei tik pasirodydavo valgio šešėlis, suliepsnodavo 

karas, ir geriausi bičiuliai sukeldavo muštynes, kad atimtų men- 
kus trupinius. Netgi mirštantiems netikėta, kad jie nieko neslepia. 

Galvažudžiai kratydavo merdėjančius, ar neslepia užantyje 
kokio nors maisto ir ar tikrai miršta. Išbadėję žmonės svirduliuo- 
davo atvėpusiomis lūpomis, tarsi pasiutę šunys; puldavo prie 
durų lyg girti ir apkvaitę du tris kartus per valandą verždavosi į 
tuos pačius namus. 

Iš baisaus alkio žmonės dėdavo į burną kas pakliūdavo, netgi 
tai, nuo ko bjauriausias žvėris nusigręžtų, - jie rinkdavo tai ir 
rydavo. Jie suvalgė visus diržus ir avalynę, nudraskė odas nuo 
skydų ir kramtė jas; kai kurie maitinosi šieno gniūžte, o dar kiti 
rankiojo šiaudus ir pardavinėjo ryšulėlį už keturias atines drach- 
mas. 

Bet kam aprašinėti šlykštų potraukį prie dvėsenos, kurį buvo 
sukėlęs badas? Verčiau papasakosiu apie įvykį, kurio nežinojo nei 
graikai,neibarbarai. Apie jį pasakojantkyla pasibaisėjimas:sunku 
patikėti, jog taip galėjo būti! Tegu niekas nemano, kad rašau 
palikuonims išgalvotus dalykus ir neįtikimas istorijas. Galėčiau tą 
niekšybę išvis nutylėti, jei nebūtų aibės liudininkų tarp mano 
bendraamžių. Beto,ir savo tėvų miestui padaryčiau blogą paslau- 
gą, jei nuslėpčiau tai, ką jis iš tikrųjų yra iškentėjęs. 

Anapus Jordano tarp žydų gyveno moteris, vardu Marija, 
Eleazaro duktė iš Betedzoro kaimo (jo vardas reiškia hysopo 
namus), kilusi iš garsios giminės ir turtinga. Kartu su daugeliu ji 
pasislėpė Jeruzalėje ir kentėjo apgulimą. 

Visąjos turtą, kurį buvo atsigabenusi iš Perėjos į miestą, išplėšė 
tironai, o jos brangenybių likučius ir kiekvieną maisto kąsnelį 
atimdavo ginkluoti plėšikai, kasdien apsilankantys jos namuose. 
Moteriškę pagavo neišsakomas pasipiktinimas, ir ji dažnai keik- 
davo ir plūsdavo grobikus, sukeldama jų rūstybę. 

Bet nė vienas jų nenorėjo jos užmušti nei iš piktumo, nei iš 
pasigailėjimo. Galiausiai, kai jai pasidarė koktu ieškoti kitiems 
maisto, kurio jau ir atrasti nebuvo įmanoma, kai badavimas susu- 
kojai vidurius ir persmelkė iki kaulų čiulpų, kai pasipiktinimas ją 
degino labiau nei badas, visiškai nesivaldydama ir be galo nuskur- 
dusi, ryžosi priešingam gamtai nusikaltimui. Ji pagriebė savo 
kūdikį, dar tebemaitinamą krūtimi, ir sušuko: 

“Nelaimingas kūdiki! Kuriam galui laikyti tave siaučiant ka- 

rui, badui ir sąmyšiui? Pas romėnus mūsų laukia nelaisvė, žino- 
ma, jei liksime gyvi. O kol toji nelaisvė ateis, vis labiau siaučia 
badas, įžūlėja sukilėliai,baisesni ir užbadą,ir užromėnus. Verčiau 
pavirsk man maistu, sukilėliams - keršto dvasia, o žmonijai - 
neįtikimu pasakojimu apie tai, ko dar trūko nelaimėms, ištiku- 
sioms žydus!" 15 

Tai pasakiusi, ji nužudė savo sūnelį, iškepė jį, suvalgė pusę, o 
kitą paslėpė. Kaip mat atsirado ir sukilėliai, to. baisaus kepsnio 
privilioti. Jie ėmė grasinti nužudysią ją vietoj, jei neparodys paga- 
minto patiekalo. Ji atsišiepė jiems, jog kaip tikjiems palikusi puikią 
dalį ir parodė savo kūdikio liekanas. 

Plėšikus suėmė išgąstis ir pasibaisėjimas. Kaip.žemėj įkasti jie 
sustingo vietoje. O ji atsiliepė: 

- Tai mano kūdikis! Tai mano darbas! Užvalgykite, nes ir aš 
užkandau! Nebūkite jautresni už moteriškę ir švelnesni už moti- 
ną! O jeigu esate tokie pamaldūs, kad nusigręžiate nuo mano 
aukos, - tuomet aš suvalgysiu ir jūsų dalį, man tiks ir likutis! 

Jie pasišalino drebėdami visu kūnu, bent sykį pagauti siaubo ir 
priversti palikti motinai tokį maistą. Bematant po visą miestą 
pasklido žinia apie nusižengimą, ir kiekvienas apie tai mąstė ir 
virpėjo, tarsi pats būtų nusikaltęs. 

O tie, kuriuos marino badas, dabar patys troško numirti, ir 
laimingesniais buvo laikomi numirėliai, kuriems neteko nei regė- 
ti, nei girdėti tokių baisenybių"', 


Apie Kristaus pranašavimus 


7. Štai kokios bausmės buvo ištikusios žydus už nusižengimus 
ir bedievystę, kuriomis jie įžeidė Dievo Pateptąjį. 

Verta pridurti neklaidingą mūsų Išganytojo pranašystę, kuri 
viską iš anksto nusako. Štai jo pranašavimas: 

“Koks vargas laukia nėščių ir žindančių anomis dienomis! 
Melskitės, kad jums netektų bėgti žiemą ir šeštadienį. Tuometbus 
didelis suspaudimas, kokio nėra buvę nuo pasaulio pradžios iki 
dabar ir kokio daugiau nebebus“ "?, 

Bendras skaičius žuvusių iš bado ir nuo kalavijo, pasak Juoza- 
po, lygus vienam milijonui ir šimtui tūkstančių asmenų!*. Sukilė- 
liai ir galvažudžiai, kurie liko gyvi, užėmus miestą išdavinėjo 

vieni kitus ir buvo nubausti mirti. Augalotus bei dailius jaunuo- 
lius paliko gyvus triumfo apeigoms; kiti, vyresni kaip 17 metų, 
buvo sukaustyti grandinėmis. Juos išsiuntė į Egipto katorgą, 
tačiau didesnė dalis buvo paskirstyta provincijose, kad teatruose 
žūtų nuo kalavijo ir laukinių žvėrių. Visus jaunesnius kaip 17 
metų paėmė į nelaisvę ir pardavė; tokių atsirado 90 tūkstančių. 

Visa tai įvyko antraisiais Vespasiano valdymo metais, pagal 
pranašingus mūsų Viešpaties ir Išganytojo Jėzaus Kristaus žo- 
džius. Ojis dieviška galia regėjo ateitį, tarsi tai būtų vykę dabar, ir 
liejo ašaras, kaip liudija šventieji evangelistų raštai. Jie perduoda 
jo žodžius, tarsi skirtus Jeruzalei. 

“Okad tušiandien suprastum, kas tau atneša ramybę! Deja, tai 
paslėpta nuo tavo akių. Tu sulauksi dienų, kai tavo priešai apjuos 
tave pylimu, apguls iš visų pusių ir suspaus tave: jie parblokš ant 
žemės tave ir tavo vaikus“. 

Paskui sako, tarsi tautai: 

“Baisi nelemtis užklups kraštą ir rūstybė šią tautą. Žmonės kris 
nuo kalavijo ašmenų ir bus išvaryti nelaisvėn į įvairius kraštus, o 
Jeruzalę mindžios pagonys, kol baigsis pagonių laikai“??. 

Ir vėl: 

“Kai matysite Jeruzalę, supamą kariuomenės, žinokite, jog 
prisiartino jos nuniokojimas"2!, 

Jei dabar palyginsime mūsų Išganytojo žodžius su tuo, ką 
istorikas rašo apie visą karą, argi nereikės stebėtis ir pripažinti, 
kad mūsų Išganytojo numatymas ir pranašavimai iš tiesų buvo 
dieviški ir nuostabūs? 

Nėra reikalo prie istoriko pasakojimo pridurti, kas atsitiko su 
visa tauta po Išganytojo kančios ir po anų šauksmų, kuriais žydų 
minia prašė panaikinti plėšikui ir galvažudžiui mirties nuospren- 
dį ir reikalavo nužudyti gyvenimo kūrėją. 

Verta pateikti dar vieną apvaizdos gerumo įrodymą: keturias- 
dešimt metų po įvykusio nusižengimo Kristui, Dievas atidėliojo 
žydų pražūtį. Per tą laiką gyveno beveik visi apaštalai ir mokiniai, 
tarp jų ir Jokūbas - pirmasis Jeruzalės vyskupas, vadinamas Vieš- 
paties broliu. Jie gyveno pačiame Jeruzalės miesteir buvo jam tarsi 
apsaugos pylimas. 

* Dievas stebėjo ir buvo kantrus, kad žydai galėtų apgailėti savo 
darbus, gauti atleidimą ir pasiekti išganymą. Kartu su nepaprastu 

savo gailestingumu Dievas dar parodė pranašingus ženklus to, 
kas jų laukia, jei neatgailautų. Kadangi čia pat minėtas istorikas 
pripažino, jog verta išsaugoti atmintyje tuos ženklus, mes pasi- 
stengsime juos pateikti ir šito veikalo skaitytojams. 


Apie ženklus, kurie buvo matomi prieš karą 


8.Paimk šeštąją jo Istorijos knygą ir skaityk, ką Juozapas rašo: 

“Nelaimingi žmonės tuomet patikėjo žodžiais suvedžiotojų ir 
apgavikų, kurie vaizdavo esą Dievo pasiuntiniai. Tuo tarpu nie- 
kas nekreipė dėmesio į reikšmingus besiartinančio žlugimo žen- 
klus ir niekas jais netikėjo. Tarytum žmones apkurtino griaustinis, 
tarytum jie neturėjoakių ir proto - taipneklausė dieviškų įspėjimų. 

Antai virš miesto pasirodė žvaigždė, panaši į didelį kalaviją, 
beveik ištisus metus švietė danguje kometa. Paskui, dar prieš 
sukilimo pradžią, prieš karo sąmyšį, kai žmonės buvo susirinkę 
Neraugintos duonos šventei,balandžio aštuntą dieną, apie devin- 
tą valandą nakties? altorius ir šventovė nušvito taip ryškiai, jog 
atrodė, tarsi būtų išaušusi šviesi diena; reiškinys truko apie pusę 
valandos. Nesupratingi žmonės čia įžiūrėjo laimingą ženklą, ta- 
čiau šventųjų knygų žinovai bematant įspėjo, jog tai reiškia liūdną 
ateitį. 

Tos pačios šventės metu aukštojo kunigo vedama karvė pačia- 
me šventyklos viduje atvedė veršelį. 

Toliau buvo pastebėta, kaip rytų pusės vidiniai vartai - nulieti 
iš ketaus ir tokie sunkūs, jog dvidešimt vyrų kas vakarą su vargu 
juos uždarydavo, apkalti geležim ir užsklęsti, giliai įleista velke, - 
atsidarė vidurnaktį patys. 

Kelioms dienoms praslinkus po švenčių, gegužės dvidešimt 
pirmąją, visi matė kažkokį nepaprastą ir tiesiog neįtikimą reginį. 
Galima pagalvoti, jog tai, ką papasakosiu, - pasaka, jei nebūtų jo 
liudininkų ir jei ne nelaimės, įvykusios vėliau ir patvirtinusios 
ženklus. Taigi prieš saulėlydį žmonės matė, kaip ore virš visos 
apylinkės karo vežimai ir apginkluotos falangos paskubomis tarp 
debesų supo kažkokius miestus. 

Šventės, vadinamos Sekminėmis, metu kunigai pasakojo, kad 
eidami, kaip buvo pratę, šventovėn atlikti apeigų, pirmiausia girdėjo 
bildesį ir šauksmus, o paskui ryškius balsus: “Išeikite iš čia!“ 

Bet štai - dar baisesnis reiškinys: tūlas vyriškis, vardu Jėzus, 
Ananijo sūnus, paprastas kaimietis, ketverius metus prieš karą, 
miestui klestintir tebegyvenant ramybėje, atvyko į šventes, kurių 
metu žydai pagal paprotį Dievo garbei stato palapines, prisiartino 
prie šventyklos ir staiga ėmė šaukti: 

“Balsas iš rytų! 

Balsas iš vakarų! 

Balsas nuo keturių vėjų! 

Balsas Jeruzalei ir šventyklai! 

Balsas sužadėtiniams ir sužadėtinėms! 

Balsas visai tautai!“ 

Taip jis šaukė per dienas ir naktis, bėgiodamas po gatves. Kai 
kurie žymesnieji gyventojai, giliai sujaudinti tokiais pikta lemian- 
čiais šūksniais, suėmė tą žmogų irskaudžiai nuplakė. Tuo tarpu jis 
netarė nė žodžio sau apginti, bet ir toliau prie jų rėkė apie tuos 
pačius balsus. 

Seniūnas, įsitikinęs, jog tai ne veltui, jog tą Žmogų skatina 
nežemiška galybė, nuvedė jį pas Romos vietininką. Ten sumuštas 
taip, jog kaulai lindo pro odą, neprašė pasigailėti ir neverkė, bet po 
kiekvieno smūgio dar skausmingiau klykė: “Vargas! Vargas Jeru- 
zalei!'23, į 

Tas pats istorikas pasakoja dar apie nuostabesnį įvykį, būtent: 
šventose knygose buvo atrasta kažkokia pranašystė, jog tuo metu 
iškų žemės kilsiąs vyriškis, kuris valdysiąs žemę?*. Juozapas mano, 
jog ta pranašystė lietusi Vespasianą. 

Tačiau Vespasianas valdė ne visą žemę, o tik Romos.imperiją. 
Vadinasi, reikėtų tą pranašavimą taikyti Kristui, kuriam Tėvas 
taip pasakė: 

“Reikalauk iš manes - ir tau duosiu tėvonystėn pagonis ir tau 
paveldėti žemės galus“, 

Štai pagal tuos žodžius anuo metu nuskambėjo šventųjų apaštalų 
balsas visoje žemėje, ir jų žodžiai pasiekė net pasaulio pakraščius“. 


Juozapas Flavijus ir jo raštai 
9.Po viso to dera, be abejo, geriau pažinti patį Juozapą, kuris 
taip papildė šitą istoriją. Reikia paminėti jo kilmę ir giminę, iš 
kurios jis kilo. Beje, jis pats byloja apie tai tokiais žodžiais: 

. “Juozapas, Matijo sūnus, kunigas iš Jeruzalės, iš pradžių karo 
suromėnais dalyvis,o paskui vėlesniųjų įvykių priverstinis liudy- 
tojas“. 

Jis buvo labai garsus tarp žydų, ir ne tik tarp savo tėvynainių, 
bet ir tarp romėnų, kurie pagerbė jį pastatydami jam paminklą 
Romoje ir atiduodami jo knygas į viešąją biblioteką. 

Jis aprašė visą žydų senovę dvidešimtyje knygų?, o Romos karo 
įvykius jo gyvenamu metu - septyniose knygose, kuriose palikuo- 
nims visa perdavė ne tik graikų, bet ir gimtąja kalba, kaip pats 
pasisako ?. Jo žodžiai, atsižvelgiant į aplinkybes, verti pasitikėjimo. 

Be to, po jo dar liko dvi vertos skaityti knygos: apie žydų 
senovę“. Jose yra atsakymas į priekaištus gramatiko Apiono, 
anuometišleidusio knygą prieš žydus,bei kitų, kurieišjuokė žydų 
tautos papročius. 

Pirmoje šių knygų Juozapas nurodo vadinamojo Senojo Testa- 
mento knygų skaičių ir moko, kurias išjų 98! laikė neabejotino- 
mis, pagal seną padavimą. 


Juozapo minimos Dievo knygos 


10.Nėra pas mus aibės knygų, kurios nesutartų tarpusavyje ar 
viena kitai prieštarautų. Jų esama tiktai dvidešimt dvi, ir jose 
randama visų amžių istorija; pagrįstai tikima, kad jos dieviškos. 

Penkios jų buvo Mozės surašytos. Jose pasakojama apie žmo- 
nijos įstatymus ir įvykius nuo pradžios iki Mozės mirties ir apima 
trijų tūkstančių metų laikotarpį. 

Nuo Mozės mirties iki Artakserkso, Kserkso įpėdinio persų 
soste, pranašai, atėję po Mozės, aprašė savo laikų įvykius trylikoje 
knygų. Likusios keturios knygos apima himnus Dievo garbei ir 
gyvenimiškuosius patarimus žmonėms. 

Deja, nuo Artakserkso iki mūsų laikų buvo viskas užmiršta, 
tačiau tai nėra taip tikėtina, kaip ankstesnieji raštai, mat nebuvo 
išsaugota tiksli apaštalų įpėdinystė. 

Su kokia pagarba mes saugome savo raštus, rodo ta aplinkybė, 
jog per tiek šimtmečių niekas neišdrįso ko nors prie jų prirašyti ar 
ką nors išjų išbraukti, ar jas pakeisti. Kiekvienas žydas nuo pačios 
jaunystės turi įdiegtą tikėjimą, kad tai - "dieviškas mokymas ir 
būtina jį išsaugoti, o reikalui esant atiduoti už jį gyvybę"?! 

Pateiktuosius aukščiau žodžius iš tiesų buvo verta cituoti. 
Juozapas dar parašė kitą svarbų veikalą: apie proto galią, kitaip - 
Makabaikon, nes jame aprašomos žydų kovos**. Mat, pagal Maka- 
bėjų knygas, žydai vyriškai gynė Dievo garbę. 

Be to, Žydų senovės dvidešimtosios knygos gale tas pats Juoza- 
pas kalba, jog ruošiasi parašyti keturias knygas apie Dievą ir jo 
esmę, pagal tautinius žydų įsitikinimus, ir dar knygą Apie Įstaiy- 
mus, būtent, aiškindamas, kodėl vieni dalykai leistini, o kiti drau- 
džiami“. Pagaliau jis primena ir kitus savo parašytus veikalus. 

Norėdami patvirtinti išjo sužinotus liudijimus, mes dar pateik- 
sime žodžius, kuriuos jis pridūrė savo Žydų senovės pabaigoje. Jis 
priekaištauja Justui iš Tiberiados,kuris kaip ir Juozapas ėmė rašyti 
savo laikotarpio istoriją, kad nepateikė tiesos ir, gar kaltina jį dėl 
daugybės klaidų, užbaigdamas: 

“Ašiš tiesų nebijojau dėl savo knygų likimo, kas ištiko tavąsias, 
bet atidaviau jas į paties Cezario rankas dar tuomet, kai įvykiai 
tebestovėjo prieš akis. Mat aš žinojau, jog laikiausi tiesos, ir dėl to 
ramus laukiau vertinimo ir nebuvau apviltas. 

Be to, Žydų karą aš pateikiau daugeliui kitų asmenų, kurių ne 
vienas dalyvavo tame kare, pavyzdžiui, karalius Agripa ir kai 
kurie jo giminaičiai. 

Imperatorius Titas labai norėjo, kad tų įvykių atminimas būtų 
išsaugotas tiktai mano raštų dėka. Tadjis savo ranka davė įsakymą 
išleisti juos valstybės rūpesčiu. Karalius Agripa pasirašė šešiasde- 
šimt dviejuose laiškuose, patvirtindamas mano pasakojimo tikru- 
mą“. Iš tų laiškų Juozapas pateikia pora, tačiau užteks apie tai. 
Teskime mūsų Istoriją. 


Jokūbui mirus, Jeruzalės Bažnyčiai vadovauja Simeonas 


11. Po Jokūbo kankinystės ir po netrukusio Jeruzalės sugriovi- 
mo apaštalai ir Viešpaties mokiniai, dar likę gyvi, susirinko, kaip 
"pasakojama, iš visų kraštų ir susibūrė su Viešpaties giminaičiais, 
mat kai kurie jų dar tebegyveno. Jie kartu tarėsi, kas būtų vertas 
užimti Jokūbo vietą. Ir visi vienbalsiai pareiškė, kad Simeonas, 
Kleopo sūnus, apie kurį užsimena ir Evengelija, yra vertas užimti 
anos parapijos sostą. Jis buvo Išganytojo giminaitis, mat Hegezi- 
pas pasakoja, kad Kleopas buvęs Juozapo brolis. 

Vespasianas ieško Dovydo ainių 


12. Po to, kai buvo sugriauta Jeruzalė, Vespasianas įsakė suieš- 
koti visus, kilusius iš Dovydo giminės, kad tarp žydų nebeliktų 
nieko iš karališkosios giminės. Dėl šios priežasties vėl prasidėjo 
žiaurus žydų persekiojimas. 


Anakletas - antrasis Romos vyskupas 


13. Po Vespasiano, kuris viešpatavo dešimt metų““, sostą už- 
ėmėjo sūnus Titas. Antraisiais jo valdymo metais vyskupas Linas, 
vadovavęs Romos bažnyčiai dvylika metų, paliko savo vietą 
Anakletui“. Tito įpėdiniu po dvejų metų ir dviejų mėnesių tapo jo 
brolis Domicianas“. 


Abilijus - antrasis Aleksandrijos Bažnyčios vadovas 


14. Ketvirtaisiais Domiciano valdymo metais mirė Anianas, 
kuris, būdamas pirmasis Aleksandrijos vyskupas, ėjo savo parei- 
gas dvidešimt dvejus metus. Jo vietą kaip antrasis užėmė Avilijus. 


Klemensas - trečiasis Romos vyskupas 


15.Dvidešimt antraisiais imperatoriaus viešpatavimo metais 
po Anakleto, ištarnavusio daugiau kaip dvylika metų, Romos 
vyskupu tapo Klemensas. Laiške Filipiečiams apaštalas vadina jį 
savo bendradarbiu tokiais žodžiais: “Kartu su Klemensu ir kitais 
mano bendradarbiais, kurių vardai įrašyti gyvenimo knygoje“??. 


Klemenso laiškai 


16. Vienas Klemenso laiškas yra pripažintas autentišku. Jis 
ilgas ir puikus, parašytas Romos Bažnyčios vardu Korinto Bažny- 
čiai, mat anuo metu Korinte kilo nesantaika. Mes žinom, kad šis 
laiškas skaitomas viešai Susirinkimų metu labai daugelyje bažny- 
čių nuo seniausių laikų iki mūsų dienų. Kad nesutarimai anuomet 
sukėlė Korinto Bažnyčioje sąmyšį, - patikimu būdu liudija 
Hegezipas. 

„ Persekiojimai Domiciano valdymo metais 


17. Domicianas nesykį žiauriai susidorojo su daugeliu piliečių. 
Jis be jokio teismo sprendimo išžudė Romoje daugybę kilmingų 
bei žymių vyrų. Daug garsių žmonių jis pasmerkė ištrėmimui, 
konfiskavo jų turtą ir galiausiai tapo Nerono įpėdiniu savo neapy- 
kanta Dievui, kuriam paskelbė karą. Jis buvo antrasis pradėjęs 
mus persekioti. Jo tėvas Vespasianas neturėjo prieš mus jokių 
piktų užmačių. 


Apaštalas Jonas ir Apreiškimo knyga 


18. Anuo metu, kaip sako padavimas, dar tebegyveno Jonas - 
apaštalas ir evangelistas. Dėl liudijimo, kurį jis atidavė Dievo 
Žodžiui, teismo sprendimu buvo ištremtas į Patmos salą. 

Penktoje knygoje Prieš erezijas Irenėjas aiškina pranašingą skai- 
čių, žymintį antikristo vardą, užrašytą vadinamojeApreiškimo Jo- 
nui knygoje. Jis taip sako: 

“Jei dabar viešai reikėtų paskelbti antikristo vardą, tai atlikti 
galėtų asmuo, gavęs apreiškimą,o jis neseniai regėjo, beveik mūsų 
dienomis, baigiantis Domiciano viešpatavimui“. 

Anais laikais mūsų tikėjimo mokslas buvo toks populiarus, jog 
net mūsų įsitikinimams priešingi rašytojai nesvyruodami savo 
istoriniuose veikaluose pateikė žinių apie persekiojimus ir krikš- 
čionių kankinimus, jie netgi tiksliai užrašė tų įvykių datas. Antai 
jie pasakoja, kad penkioliktaisiais Domiciano valdymo metais su 
daugybe kitų žmonių Flavia Domicėlė, vieno iš tuofnetinio Romos 
konsulų Flavijaus Klemenso seserėčia, buvo ištremta į Pontijaus 
salą už tai, kad liudijo Kristų. 


Domicianas įsako išnaikinti Dovydo ainius 


19.Tas pats Domicianas išleido įsakymą nužudyti visus, kilu- 
sius iš Dovydo giminės. Senas padavimas sako, jog kažkokie 
eretikai apskundė Judo, mūsų Išganytojo brolio, palikuonis, esą, 
jie kilę iš Dovydo giminės ir yra paties Kristaus giminaičiai. Tai 
perduoda Hegezipas, kuris taip sako: - 

Mūsų Išganytojo giminaičiai 


20. “Iš Viešpaties giminės dar tebegyvena vaikaičiai Judo, 

vadinamojo Viešpaties brolio, pagal kūną. 

Apie juos buvo pranešta, jog jie kilę iš Dovydo giminės. 

Evokatas atgabeno juos prieš imperatorių Domicianą“s, 

kuris bijojo Kristaus atėjimo, 

panašiai, kaip Erodas. 

Jis užklausė, ar jie kilę iš Dovydo. 

Jie atsiliepė, kad iš tiesų - taip, 

tada jis klausė, kokio dydžio jų nuosavybė 

arba kokio didumo jų turtas. 

Jie atsiliepė, kad abu kartu turi devynis tūkstančius denarų“. 

Ir kiekvienam priklauso pusė. 

Šis turtas, kaip sakė, ne grynais pinigais, bet pagal 

trisdešimt devynis pletrus*" žemės. 

Iš jos jie apmoką mokesčius ir iš jos jie pragyveną. 

Paskui parodė savo rankas ir 

norėdami įrodyti, jog yra darbininkai, 

jie parodė šiurkštų savo kūną, 

o ant rankų nuospaudas - kasdienio darbo pėdsakus. 

Paklausti apie Kristų ir jo karalystę, - 

kokie jie - 

ir kame bei kada apsireikš, 

jie atsakė, kad ji ne iš šio pasaulio 

ir ne iš šios žemės. 

Ji - dangiška ir angeliška, 

Ji pasirodys pasaulio gale, 

kai jis ateis garbėje 

ir teis gyvuosius ir mirusius; 

kai kiekvienam atmokės, pagal savo darbus. 

Išklausęs šito, Domicianas neatrado jokios kaltės ir nusigręžė 
nuojųsu panieka,kaip nuo prastuolių, paleido juos laisvėnir liepė 
nustoti persekiojus Bažnyčią. 

Ojie po išlaisvinimo valdė Bažnyčias, 

kaip kankiniai ir Viešpaties giminaičiai; 

atėjus ramybei, jie nugyveno iki Trajano laikų“. 

Tiek Hegezipas. Bet ir Tertulianas tą patį pasakoja apie Domi- 
cianą: “Domicianas vieną sykį bandė padaryti tą patį, ką Neronas, 
mat savo žiaurumu jis buvo panašus į aną. Vis dėlto, manau, 
turėdamas truputį proto jis nusiramino ir netgi leido sugrįžti 
namo tiems, kuriuos buvo pasmerkęs ištrėmimui*!, 

Kai po penkiolikos Domiciano viešpatavimo metų valdžią 
užėmė Nerva, Romos senatas priėmė nuosprendį panaikinti Do- 
miciano garbingą atminimą, nuteistiesiems leisti sugrįžti į savo 
gimtinę ir grąžinti jiems nuosavybę. 

Anuomet, pagal seną mūsų padavimą, apaštalas Jonas grįžo iš 
ištrėmimo saloje ir vėl apsigyveno Efeze. 


Kerdonas - trečiasis Aleksandrijos vyskupas 


21.Nerva valdė šiek tiek ilgiau nei vienerius metus“, o jo vietą 
užėmė Trajanas. Pirmaisiais jo valdymo metais Kerdonas gavo 
įpėdinystę po Abilijaus, kuris trylika metų stovėjo Aleksandrijos 
Bažnyčios priešakyje. Tai buvo trečiasis anos vietovės vyskupas, 
skaičiuojant po pirmojo Anijano. Tuomet Romos Bažnyčią dar 
tebevaldė Klemensas, taip pat trečiasis iš eilės tenykštis vyskupas, 
po Pauliaus ir Petro, Linui buvus pirmam, o Anakletui antram. 


Ignotas - antrasis Antiochijos vyskupas 


22.Antiochijoje pirmasis vyskupas buvo Evodijus, o antrasis - 
anuo metu išgarsėjęs Ignotas. Tais pačiais laikais Simeonas, kaip 
antrasis po mūsų Išganytojo brolio, valdė Jeruzalės Bažnyčią. 


Pasakojimas apie apaštalą Joną 


23.Anuomet Azijoje tebegyveno tas, kurį mylėjo Jėzus, - Jonas 
-apaštalasir evangelistas. Jis valdė tenykštes Bažnyčias, po Domi- 
ciano mirties sugrįžęs iš ištrėmimo. 

Kad anuo metu jis tebegyveno, tegul patvirtina žodžiai dviejų 
liudytojų, kurie iš tiesų nusipelno senų bažnytinės tiesos gynėjų 
vardus, - Irenėjo ir Klemenso Aleksandriečio. 

Pirmasis jų antroje savo knygoje Prieš erezijas“ taip rašo: "Ir visi 
presbiteriai, kurie Azijoj susitikdavo su Jonu, Viešpaties mokiniu, 

liudija, kad šias žinias gavę iš Jono. Mat jis gyveno tarp jų net ligi 
Trajano laikų" *. 

Trečioje to paties veikalo knygoje jis taip rašo: “Bet ir Bažnyčia 
Efeze, kurią įsteigė Paulius ir kurioje gyveno Jonas iki Trajano 
laikų, yra patikimas apaštalų pasakojimo liudytojas“ *. 

Klemensas taip pat panašiai mini tuos laikus, tačiau jis pateikia 
pasakojimą, itin patrauklų tiems, kurie mėgsta skaityti gražius ir 
naudingus dalykus. Jį randame knygoje Kuris turtuolis bus išgany- 
tas. Taigi paimk tą knygą į rankas ir perskaityk joje pateiktą 
padavimą, kuris taip skamba: 

“Pasiklausyk legendos apie apaštalą Joną, teisingiau, ne legen- 
dos, bet tikro pasakojimo, kurį mums išsaugojo padavimas ir 
atmintis: 

kai Jonas, tironui mirus, iš Patmos salos sugrįžo į Efezą, jis 
išsirengė kelionėn kaimyninių provincijų gyventojų kviečiamas, 
kad ten paskirtų vyskupus, kad suburtų visas Bažnyčias bei 
atrinktų dvasininkais tuos, kuriuos jam Dvasia nurodys. 

Jis atvyko į vieną netolimą miestą, kurio netgi vardą kai kas 
pateikia“. Pirmiausia jis sustiprino brolius, po to kreipėsi į vyskupą, 
stovėjusį Bažnyčios priešakyje, ir pastebėjęs gražios išvaizdos jau- 
nuolį - malonų ir karštos dvasios - tarė: “Šį jaunuolį pavedu tavo 
rūpestingai globai ir mano liudininkai tebūnie Bažnyčia ir Kristus“. 
Vyskupas jį priėmė, pažadėjęs viską atlikti, o Jonas pakartojo savo 
žodžius ir patvirtino savo liudytojus. Paskui sugrįžo į Efezą. 

Presbiteris*7 pasiėmė į savo namus patikėtąjį jaunuolį, auklėjo 
jį, globojo, reiškė jam savo palankumą ir galiausiai jį išmokslino. 
Tačiaujisišleido jį išrūpestingos globosir sumažino budrumą, nes 
buvo aprūpinęs jį tobuliausia apsauga - Viešpaties antspaudu““. 

Tuo tarpu jaunuolis, gavęs laisvę, atsidūrė tarp savo bendra- 
amžių tinginių, pramuštgalvių ir niekdarių. Pirmiausia jie pavi- 
liojo jį prabangiomis vaišėmis, paskui imdavo jį su savim į nakti- 
nius plėšimus ir galiausiai ėmė laikyti jį tinkamu dalyvauti sun- 
kiuose nusikaltimuose. 

Jis pamažu priprato prie tokio gyvenimo, be to, audringas jo 
būdas smarkiai stūmė jį į pražūtį, kaip nežabotą ir tvirtą arklį, 
kuris išklysta iš tiesaus kelio ir graužia žąslus. 

Galiausiai jis nustojo paisyti Dievo išganymo. Jo nebedomino 
maži prasikaltimai, jis ieškodavo sunkių nusikaltimų. Kadangijau 


94 


Nuo Vespasiano iki Trajano 


ir taip buvo viską praradęs, nusipelnė savo draugų likimo. Jis 
subūrė, sudarė žmogžudžių gaują, tapo jos vadeiva, nes buvo už 
visus smarkesnis, didžiausias kraugerys ir žiauruolis. 

Tokia buvo padėtis, kai iškilo reikalas pakviesti Joną. Sutvar- 
kęs reikalus, dėl kurių buvo atvykęs, jis tarė: “Na, vyskupe, 
atiduok mums užstatą, kurį aš ir Kristus tau patikėjome akivaiz- 
doje Bažnyčios, kuriai vadovauji“. 

Pirmą akimirką vyskupas nustebo ir pagalvojo, kad kalbama 
apie kažkokius pinigus, kurių jis nebuvo paėmęs. Jam buvo 
sunku patikėti apie užstatą, kurio neturėjo, o kita vertus - nebuvo 
galima abejoti Jono žodžiais. Gi Jonas tarė: “Noriu iš tavęs ano 
jaunuolio ir giminingos sielos“. Senelis sunkiai atsiduso, apsiaša- 
rojo ir pasakė: “Tas numirė“. “Kaip ir kokia mirtimi?“ “Jis numirė 
Dievui, - atsakė vyskupas, - jis pasitraukė ir tapo piktu, visai 
sugedusiu žmogumi. Kas blogiausia - jis tapo žmogžudžiu. Šiuo 
metu jis laiko šį kalną prieš bažnyčią savo galioje kartu su pana- 
šiais į save plėšikais“. | 

Apaštalas perplėšė savo drabužius, garsiai sudejavo, susiėmė 
už galvos ir tarė: “Na, ir gerą sargą pastačiau giminingai sielai! 
Tuojau paduokit man arklį ir palydovą!“ - ir kaip stovėjo, išėjo iš 
bažnyčios. 

Kai atvyko vieton, pateko į plėšikų sargybinių rankas. Jis 
nesistengė pabėgti, nieko nereikalavo,tik šaukė: “Aš čia atvykau 
su reikalu, nuveskite mane pas savo vadą!“ 

Tas apsiginklavęs laukė jo. Belaisviui prisiartinus, jis pažino 

Joną ir iš gėdos šoko bėgti. Apaštalas, pamiršęs savo senatvę, 
puolė jam iš paskos, kiek jėgos leido, šaukdamas: 
“Ko, vaikeli, bėgi nuo manęs, savo tėvo, beginklio ir seno? 
Pasigailėk manes, vaikeli! Nebijok, dar neužgeso tau gyvenimo 
viltis! Aš už tave maldausiu Kristų. Jei reikės -ir numirsiu už tave, 
kaip Viešpats numirė už mus. Už taveatiduosiu savo gyvybę. Stok 
ir tikėk! Kristus pasiuntė mane!“ 

Jaunuolis tai išgirdęs sustojo, bet nedrįso pakelti akių. Paskui 
numetė šalin ginklą ir visas drebėdamas karčiai apsiverkė. Kai 
senelis prie jo prisiartino, puolė jam į glėbį raudodamas, kaip 
mokėjo -atsiprašinėjo ir tuo būdu antrą kartą buvo savo ašaromis 
pakrikštytas. Tik nedrįso ištiesti savo dešinės. 

Apaštalas jam užtikrino, prisiekė, kad iš Išganytojo gavo jam 

atleidimą, prašė jį, puolė ant kelių, netgi pabučiavo jo dešinę - 
numazgotąatgailos ašaromis-ir nusivedė jį į bažnyčią. Čia kalbėjo 
užjį ilgas maldas, ištvermingai su juo pasninkavo ir savo žodžiu, 
malone laimėjo jo sielą. Pasakoja, kad neatleido jo, kol galutinai 
neatidavė Bažnyčiai, iškeldimas nuoširdžios atgailos pavyzdį, 
iškilmingą atgimimo įrodymą, pergalingą akivaizdaus prisikėli- 
mo iš numirusių ženklą"“?. 

Štai šį Klemenso pasakojimą pridūriau, norėdamas pamokyti 
bei sustiprinti skaitytojus. 


Apie Evangelijų tvarką 


24. Pasistengsiu dabar atskirti šito apaštalo raštus, kurie neke- 
lia jokių abejonių. . 

Pirmiausia reikia pripažinti Evangeliją pagal Joną , gerai žinomą 
visoms Bažnyčioms, esančioms po saule. Kad vyresnieji pagrįstai 
pateikė ketvirtąją po kitų trijų Evangelijų, išplaukia iš šių motyvų: 

Dievo įkvėpti ir Dievo verti vyrai (čia kalbu apie Kristaus 
apaštalus, gyvenusius tyrą kaip ašara gyvenimą ir savo sielas 
išpuošusius dorybėmis), be abejo, gerai nemokėjo valdyti kalbos. 
Jie buvo galingi dieviška stebuklus rodančia galybe, kurią dova- 
nai gavo iš Išganytojo. Iškalbos mokslo ir žodžio meno nemokėjo 
ir nenorėjo dėstyti, remdamiesi vien tik apsireiškimu Šventosios 
Dvasios, kuri veikia su jais Kristaus galia, kuri per juos darė 
stebuklus. Evangelistai paskleidė dangaus karalystės pažinimą 
visoje žemėje. Tačiau rašyti knygų jie negalvojo. 

Taip jie elgėsi stengdamiesi įvykdyti aukštą bei žmogaus su- 
pratimą pranokstančią tarnystę. Netgi Paulius, kuris kitus aplen- 
kė iškalba bei minčių turtingumu, nieko daugiau neparašė, kaip 
tik trumpus laiškus. O juk jis galėjo atskleisti tūkstančius įstabių 
paslapčių, nes jo regėjimai siekė net trečiąjį dangų, o dvasios 
pagava iiškėlėjį iki dieviškojo rojaus aukštybių, kur jam buvo leista 
klausyti neišsakomų žodžių. 

Tuos pačius dalykus patyrė ir kiti Viešpaties mokiniai, anie 
dvylikaapaštalų bei septyniasdešimt mokinių ir daugelis kitų. Vis 
dėlto iš jų visų tiktai Matas ir Jonas mums paliko Viešpaties kalbų 
atminimą, tačiau ir jie, kaip sako padavimas, tik iš reikalo ėmėsi 
plunksnos. 

Antai Matas pirmiausia skelbė žydams mokslą gyvu žodžiu ir 
tik ruošdamasis iškeliauti į kitas tautas parašė savo Evangeliją 
gimtąja kalba, kad tiems, kuriuos ruošėsi apleisti, atstotų jo nebu- 
vimą. 

Taip pat Morkusir Lukas paliko savo Evangelijas,o Jonas, kaip 
pasakoja, vis dar tebesinaudoja gyvu žodžiu. Bet ir jis galiausiai 
griebėsi plunksnos dėl šios priežasties: trys anksčiau parašytos 
Evangelijos jau buvo visur žinomos ir pateko jam į rankas. Jis 
pripažino jas, kaip pasakoja, ir paliudijo, kad jose surašyta tiesa. 
Mat iki to laiko nebuvo raštu patvirtinto pasakojimo apie tai, ką 
Kristus nuveikė iš pradžių ir pradėdamas skelbti savo mokslą. 

Taip yra iš tikrųjų. Lengva pastebėti, kad trys pirmieji evange- 
listai aprašė, ką Išganytojas darė tais metais, kai buvo įkalintas 
Jonas Krikštytojas; beje, jie patys tai sako pradėdami pasakojimą. 

Aprašęs keturiasdešimties dienų pasninką ir po jo ėjusį gundy- 
mą, Matas pažymi savo knygoje apžvelgtą laiką tokiais žodžiais: 

“Išgirdęs, kad Jonas suimtas, Jėzus pasitraukė į Galilėją“*", 

Morkus sako tą patį: 

“Kai Jonas buvo suimtas, Jėzus sugrįžo į Galilėją“*!. 

Ir Lukas, prieš pasakodamas apie Jėzaus darbus, daro beveik 
tokią pačią pastabą sakydamas, jog; Erodas prie visų savo nusikal- 
timų pridėjęs dar ir tą, kad “uždarė Joną į kalėjimą“*?. " 

Dėl šios priežasties, kaip pasakojama, buvo kreiptasi į apaštalą 
Joną, prašant, kad savo Evangelijoje aprašytų laikotarpį, kurį anks- 
tesni evangelistai nutylėjo, būtent, ką Išganytojas nuveikė iki 
Krikštytojo įkalinimo. Pats apaštalas tai patvirtino sakydamas: 

“Tokią stebuklų pradžią Jėzus padarė““?, taip pat ir pasakoda- 
mas Jėzaus darbus, prisiminė Krikštytoją, tuo metu dar tebekrikš- 
tijusį Erone, netoli Salimo. Tuomet jis aiškiai sako: 

“Tuomet Jonas dar nebuvo įmestas į kalėjimą““*. 

Taip Jonas savo Evangelijoje pateikia tai, ką Jėzus nuveikė prieš 
uždarant Krikštytoją kalėjime. O trys kiti evangelistai pasakoja, 
kas atsitiko po jo įkalinimo. . 

Kas tai supranta, tam neatrodys, jog Evangelijos tarpusavyje 
prieštarauja, nes Evangelija pagal Joną apima Kristaus darbų pra- 
džią, o kitos Evangelijos - ką Kristus padarė savo gyvenimo 
pabaigoje. Be to, Jonas pagrįstai nutylėjo Išganytojo genealogiją, 
nes ją pateikė Matas ir Lukas. Jis pradėjo nuo dievystės, mat šiuos 

dalykus jam, kaip vertesniam asmeniui, tai paskyrė atlikti Šv. 
Dvasia. 

Tiek apie Evangeliją pagal Joną. Kas paskatino Morkų parašyti 
savo Evangeliją - nurodžiau anksčiau“. 

Pagaliau Lukas pats savo knygos pradžioje nurodo priežastį, 
paskatinusią jį rašyti. Jis sako, kad buvo daug tokių, kurie drąsiai 
ėmė pasakoti įvykius, kuriuos jie išsamiai ištyrė, manydami esant 
reikalinga pašalinti abejotinos vertės padavimus, jis savo Evange- 
lijoje davė tikslų pasakojimą, kurio tikrumą patvirtino savo bend- 
ravimu ir gyvenimu su Pauliumi bei pokalbiais su kitais 
apaštalais. 

Tokia mano nuomonė šiuo klausimu. Esant progai,pasisteng- 
siu pateikti senųjų laikų rašytojų nuomones ir kartu parodyti, ką 
tuo klausimu kiti galvoja. 

Iš Jono raštų ir senieji, ir dabartiniai žmonės šalia Evangelijos, 
pripažįsta esant neabejotiną pirmąjį jo laišką. Du kiti laiškai - 
abejotini. 

Dėl Apreiškimo knygos dar ir šiandien nuomonės labai skiriasi. 
Tačiau savo metu išspręsime ir šį klausimą, remdamiesi senovės 
rašytojų liudijimu. 


Apie pripažintąsias ir nepripažintąsias knygas 


25.Mūsų pasakojimas pažengė į priekį ir galima į vieną vietą 
surinkti Naujojo Testamento raštus, kuriuos jau minėjome. Į pirmąją 
vietą reikia iškelti Šventąjį evangelijų ketvertą, po kurio eina 
Apaštalų Darbų knyga. 

Pojosreikia į sąrašą įrašyti Pauliaus laiškus, paskui vadinamąjį 
pirmąjį Jono laišką, taip pat pirmąjį Petro laišką; be to, galima 
prijungti - kiek tai atrodo teisėta - Apreiškimą Jonui. Prie progos 
išdėstysime požiūrį į šias knygas. 

Tai yra visuotinai pripažintos knygos. Prie abejotinų - nors 
daugelis jas ir pripažįsta autentiškomis - reikia skirti vadinamąjį 
Jokūbo laišką, Jono laišką, antrąjį Petro laišką bei antrąjį ir trečiąjį 
Jono laiškus. O dėl Jono - tai gali būti ir evangelistas, ir kitas 
bendravardis. 

Prieapokrifų reikėtų priskirti Pauliaus Darbus, rašinį, pavadin- 
tą Ganytoju, Apreiškimą Petrui, be to, laišką Barnabui, vadinamuo- 

sius Apaštalų pamokymus ir, kaip minėjau, jei kam tai atrodo 
pamatuota, - Apreiškimą Jonui. Yra tokių, kurie jį atmeta, bet kai 
kurie jį priskiria prie visuotinai pripažintų raštų. 

Prie tos pačios rūšies knygų kai kurie dar priskiria Evangeliją 
pagal žydus, kurią labiausiai mėgsta žydų kilmės krikščionys. 

Visi šitie raštai turi būti priskirti prie abejotinų, ir būtina 
sudaryti jų sąrašą, kad būtų galima atskirti knygas, kurias Bažny- 
čios padavimas laiko autentiškomis, neiškraipytomis ir pripažin- 
tomis, kad jos būtų atskirtos nuo kitų abejotinų knygų, neįeinan- 
čių į Naująjį Testamentą, nepaisant to, kad dauguma bažnytinių 
rašytojų reiškia joms pagarbą. Šitaip galima pamatyti skirtumą 
tarp šitų ir anų (apokrifinių) raštų, kuriems eretikai prikergia 
apaštalų autorystę. Prie pastarųjų priklauso: Petro, Tomo ir Mato 
Evangelijos ir dar kelios knygos - Andriejaus, Jono ir kitų apaštalų 
darbai. Joks bažnytinis vyras per netrumpą laikotarpįnepripažino 
tuos raštus turint kiek nors didesnę vertę. 

Be to, jų stilius skiriasi nuo apaštalų papročių, o mintys ir 
išsakyti principai - nuo tikrojo tikėjimo, todėl aiškiai galima su- 
vokti,jog jos yra eretikų klastotės. Vadinasi, jų ne tik nereikia skirti 
prie neautentiškų raštų, bet privalu jas visai atmesti, kaip netiku- 
sias ir bedieviškas. 

Ženkime toliau prie mūsų istorijos. 


Apsimetėlis Menandras 


26.Po Simono Burtininko pasirodė jo įpėdinis Menandras. Per 
šį velnio įrankį, kaip ir per jo pirmtaką, apsireiškė nė kiek ne 
menkesnė velnio veikla. Jis taip pat buvo samarietis ir, kaip jo 
mokytojas, pasiekė burtų srityje tobulumą. Be to, jis turėjo labai 
neįtikimų pasakojimų atsargą. Antai jis tvirtino esąs išganytojas, 
iš aukštybių pasiųstas neregimųjų eonų išganyti žmones. 

Beto,jis mokė, kad galima įgyti valdžią netangelams - pasaulio 
kūrėjams. Šito galima pasiekti tik per pasišventimą magijos moks- 
lui, kurį jis skelbė, ir per jo išgalvotą krikštą. Kas taps vertas šito 
krikšto - tas gausiąs amžinąjį nemirtingumą jau šiame gyvenime; 
niekad nemirsiąs ir liksiąs toks pat, būsiąs amžinai jaunas ir 
nemirtingas. Apie tai galima sužinoti iš Irenėjo raštų“. 

Taip pat ir Justinas, prisimindamas Simoną, apie Menandrą 

taip pasakoja: “Žinomas dalykas, jog tūlas Menandras, taip pat 
samarietisiš Kaparatijos,tapo Simono mokiniu ir kaip jis, demono 
apsėstas, pasirodė Antiochijoje ir savo magijos menu suvedžiojo 
daugybę žmonių. Jis įkalbėjo savo sekėjams, kad jie nemirsią. Dar 
ir šiandien yra saujelė jo mokinių, kurie tvirtina tą patį“?. 

Tai buvo iš tikrųjų velnio veikla, kad tokie burtininkai, prisi- 
dengę krikščionybe, dėjo pastangas magijos pagalba sunaikinti 
didžiąją religijos paslaptį ir sugriauti Bažnyčios dogmas apie 
sielos nemirtingumą ir mirusiųjų prisikėlimą. Tai žmonės, kurie, 
pasirinkę sau tokius išganytojus, prarado tikrąją išganymo viltį. 


Ebionitų klaidatikystė 


27. Negalėdamas kitaip atitraukti nuo ištikimybės Dievo Pa- 
teptajam, daugelį kitų piktasis demonas pasigriebė sau iš kito 
krašto. Juos pagrįstai senieji pavadino ebionitais, nes jų požiūris į 
Kristų buvo labai skurdus ir lėkštas. 

Mat jie laikė Kristų paprasta ir kasdieniška būtybe, tik žmogu- 
mi, kuris pasiekė tobulumą savo teisingu gyvenimu. Jis gimęs iš 
Marijos ryšio su vyriškiu. Būtinu dalyku jie laikė Mozės įstatymų 
sergėjimą, tarsi nebūtų įmanoma pasiekti išganymo tikėjimu Kri- 
stumi ir gyvenant vadovaujantis tikėjimu. 

Be to, ir kiti tokie pat klaidatikiai, kurie išvengė anksčiau 
minėtų klaidų ir neginčijo, kad Viešpats yra gimęs iš Mergaitės ir 

" Šventosios Dvasios, nepripažino Kristaus, kaip Dievo Žodžio ir 
Išminties preegzistencijos. Jie paskendo toj pačioj bedievybėj, 
nepaisantto, kad su didžiausiu uolumu, kaipirjųbendravardžiai, 
dalyvaudavo Mozės įstatymų ceremoniale. 

Jie laikėsi nuomonės, jog reikia atmesti visus Pauliaus laiškus ir 
vadino jį atkritėliu nuo Įstatymo. Jie naudojosi vien tik Evangelija 
pagal Žydus; kitoms evangelijoms nedaug teikė reikšmės. 

Be to, jie laikėsi šabo ir kitų žydiškų papročių, kartu su kitais 
ebionitais, tačiau švęsdavo sekmadienį, beveik kaip ir mes, minė- 
dami Išganytojo prisikėlimą. 

Dėl tokio mokymo jie ir gavo ebionitų vardą, kuris pažymi jų 
minties skurdumą; mat žydai tuo vardu vadindavo elgetas. 

Apie klaidintoją Kerintą 


28. Yra žinoma, kad tuo pačiu laiku ėmėreikštis naujos erezijos 
kūrėjas Kerintas. Gajus, kurio žodžius jau sykį minėjau“, taip rašo 
apie jį savo Nagrinėjime: 

“Betir Kerintas savo Apreiškimuose, surašytuose pagal didžiojo 
apaštalo pavyzdį, pateikė melagingus pasakojimus apie netikrus 
stebuklus, kuriuos tariamai jam parodė angelai. Jis pasakoja, kad 
po kūno prisikėlimo žemėje prasidės Kristaus karalystė, jog kūnas 
grįš į gyvenimą ir Jeruzalėje džiaugsis malonumais bei prabanga. 
Kaip Dievo raštų priešininkas ir suvedžiotojas, jis tvirtino, kad 
vestuvinė šventė tęsis tūkstantį metų“. 

Taip pat ir Dionyzas, kuris mūsų laikais sėdėjo Aleksandrijos 
Bažnyčios soste, antroje savo pažadų knygoje, remdamasis senu 
padavimu, pateikia kai kurias smulkmenas apieApreiškimą Jonui ir 
ta proga pasakoja apie tą patį Kerintą tokiais žodžiais: 

“Kerintas, savo vardu pavadintos klaidatikystės kūrėjas, ieš- 
kojo savo kūriniui pavadinimo, kuris žadintų pasitikėjimą. Jo 
mokymo pagrindinis dėsnis skelbė, kad mūsų žemėje prasidė- 
sianti Kristaus karalystė. 

Ji būsianti, svajoja jis, tokia, kokios jis pageidautų. O jis buvo 
visiškai kūniškas ir pojūčių žmogus ir tesirūpino pilvo reikalais; 
kalbant švelniau, valgį, gėrimą ir meilę jis vadino šventėmis - 
aukomis ir pokyliais aukojimo proga“. 

Tiek Dionyzas. Irenėjas pirmoje savo veikalo Prieš erezijas 
knygoje nurodo dar kai kuriuos niekingus jo iškrypimus, o trečioje 
knygoje paliko mums pasakojimą, kurį iškėlė iš užmaršties“. Jis 
rašo sužinojęs iš Polikarpo, kad vieną sykį Jonas atėjo į pirtį 
išsimaudyti, bet vos tik pastebėjęs, kad ten esąs Kerintas, kaip mat 
pasuko atgal ir puolė pro duris, nes negalėjo pakęsti, kad liktų su 
tuo žmogumi po vienu stogu. Taip pasielgti jis patarė ir savo 
draugams, tardamas: “Bėkime laukan, nes pirtis gali sugriūti, 
kadangi joje yra Kerintas - tiesos priešas!“ 


Apie Nikolajų ir jo sekėjus 
29. Anuo metu buvo žinoma dar viena erezija - vadinamieji 


nikolaitai. Ji egzistavo trumpą laiką; apie ją užsimenama Apreiški- 

me Jonui. Savo kūrėju nikolaitai skelbė buvus Nikalajų, vieną iš 
diakonų, apaštalų išrinktų kartu su „Steponu patarnauti varg- 
šams“. Iš tiesų, Klemensas Aleksandrietis savo Margiimynų ("Stro- 
mata“) trečioje knygoje pasakoja apie jį tokią istoriją: 

“Jis, kaip pasakojama, turėjęs gražią žmoną. Kai Kristui įžen- 
gus į dangų apaštalai jam priekaištavę, jog jis dėl jos pavyduliau- 
jąs,jis atsivedė ją įsusirinkimą ir pareiškė: kas norįs - galįs ją vesti. 
Sako, jis taip pasielgęs pagal principą: “reikia niekinti kūną“. 
Priėmę šį pavyzdį ir principą pažodžiui, jo erezijos šalininkai 
pradėjo gyventi palaidą gyvenimą. 

Tuo tarpu Nikalajus, kaip sužinojau, be savo žmonos, nepaži- 
nojo jokios kitos moters. Jo dukros paseno mergystėje, o sūnūs 
gyveno garbingai. Tuo būdu anas viešas apaštalams girdint atsi- 
žadėjimas moters, kurios jam pavydėjo, iš tikrųjų buvo aistros 
sutramdymas, o jo santūrumas malonumų atžvilgiu buvo pamo- 
kymas, jog iš tiesų “reikia niekinti kūną“, manau, kad jis, pagal 
Išganytojo žodžius, nenorėjęs “tarnauti dviem ponams - malonu- 
mui ir Viešpačiui“. 

Panašiai ir Matas skelbęs tokį pat mokymą, kad reikia kovoti su 
kūnu, niekinti jį, neduoti jam jokių malonumų, o sielą stiprinti 
tikėjimu ir mokslu““!, 

Lai pakaks apie tuos, kurie anuomet stengėsi suklastoti tiesą, - 
jie išnyko greičiau nei žodžiai, mesti pavėjui. 


Apie apaštalus, gyvenusius santuokoje 


30. Klemensas, kurio žodžius ką tik minėjome, atsižvelgdamas 
į žmones, smerkiančius santuoką, primena tuos apaštalus, kurie 
gyveno santuokoje, ir taip klausia: “Argi jie išdrįstų pasmerkti ir 
apaštalus? Juk Petras ir Pilypas turėjo vaikų, Pilypas irgi savo 
dukteris išleido už vyrų, o Paulius nebijojo viename laiške“? pa- 
sveikinti žmoną, kurią imdavo su savimi, kad galėtų geriau atlikti 
savo tarnybą““?, 

Kalbant apie tai, verta pridurti kitą įdomų to paties rašytojo 
pasakojimą, esantį septintoje Margirmynų knygoje, kur skaitome 
tokius žodžius: , 

“Kai Petras, - pasakojama, - pamatė savo žmoną, žengiančią į 
mirtį, apsidžiaugė jos pašaukimu ir sugrįžimu į tėvynę. Jis kreipėsi 

į ją vardu ir tokiais žodžiais iš širdies ją paskatino: “Atsimink, 
brangiausioji, Viešpatį!" 

Taip atrodo palaimintųjų žmonių santuoka ir koks gilus prisi- 
rišimas jungė tuos, kurie iš širdies mylėjo vienas kitą"**. 

Tai pasakojau kaip įvykį, kuris tinka mano pasakojimui. 


Apie Jono ir Pilypo mirkį 


31. Jau anksčiau aprašėme“ Pauliaus ir Petro mirties laiką ir 
būdą, taip pat ir vietą, kur buvo palaidoti jų palaikai. 

Jono gyvenimo laiką““ pažymėjome prabėgomis, o apie jo ant- 
kapio vietą galima sužinoti iš Polikrato, Efezo vyskupo, laiško, 
parašyto Viktorui, Romos vyskupui. Jis užsimena ir apie apaštalą 
Pilypą bei jo dukteris tokiais žodžiais: 

“Nes ir Azijoje užtekėjo didžios žvaigždės, 

kurios ir vėl iškils paskutinę Viešpaties atėjimo dieną, 

kai iš dangaus jis ateis 4zarbėje 

ir pažadins visus šventuosius. 

Tai - Pilypas, vienas iš dvylikos apaštalų, 

palaidotas Hierapolyje, 

ir dvi jo dukterys, pasenusios mergystėje, 

ir dar viena duktė, kuri gyvena kupina Šventosios Dvasios, - 

ji ilsisi Efeze. 

Tai ir Jonas, kuris buvo prigludęs prie Viešpaties krūtinės, 

kuris, kaip kunigas, nešiojo diademą. 

Jis buvo ir kankinys, ir mokytojas; 

jis taip pat ilsisi Efeze". 

Tiekapiejų mirtį. Beto,neseniai minėjome Gajaus dialoge“',jog 
Proklas priešiškoje diskusijoje sutinka su tuo, kas pasakyta apie 
Pilypo ir jo dukterų mirtį, ir priduria: “Po jo Azijos Hierapolyje 
gyveno keturios pranašės, Pilypo dukterys; ten yra jų bei jų tėvo 
kapai“. Tokie jo žodžiai. 

Ir Lukas savo Apaštalų darbuose užsimena, kad Pilypo dukterys 
gyveno žydų Cezarėjoje kartu su tėvu ir pasižymėjo pranašystės 
dovana. Jis taip sako“: 

“Kitą dieną vėl keliavome ir atvykome į Cezarėją. Ten nuėjome į 
evangelisto Pilypo, vieno iš Septynių, namus ir pas jį pasilikome. Jis 
turėjo keturias netekėjusias dukteris, kurios buvo pranašės“. 

Išdėstytas pažiūras skyrėme tam, kas mus pasiekė apie apašta- 
lus ir apaštalų laikus; apie šventąsias knygas, kurias jie mums 
paliko,ir apie abejotinas knygas, tačiau viešai skaitomas daugely- 
je bažnyčių, pagaliau apie suklastotus raštus, neturinčius nieko 
bendra su apaštalų tiesa. Bet grįžkime prie mūsų pasakojimo. 


Simeono, Jeruzalės vyskupo, kankinystė 


32. Po Nerono ir Domiciano, viešpataujant imperatoriui, kurio 
laikai mus dabar domina“, dėl liaudies bruzdėjimų kai kuriuose 
miestuose, kaip pasakojama, prasidėjo mūsų persekiojimas. To- 
kiu metu, pasak padavimo, Simeonas, Kleopo sūnus, kurį jau 
minėjome““, baigė gyvenimą kankinio mirtimi kaip antrasis Jeru- 
zalės vyskupas. 

Tai liudija Hegezipas, kurio žodžiais jau ne sykį naudojausi 
anksčiau. Kalbėdamas apie kai kuriuos klaidatikius, jis pasakoja, 
kad Simeonas anuomet buvo jų apskųstas ir dėl to kelias dienas 
kankinamas. Jis labai nustebinęs teisėją bei jo žmones ir galiausiai 
užbaigęs gyvenimą kentėjimais, panašiais į mūsų Viešpaties. 

Bet verčiau paklausyti, ką jis pats parašė: 

“Aiškus dalykas, jog kai kurieiš šitų eretikų apskundė Simoną, 
Kleopo sūnų", kad jis esąs Dovydo ainis ir krikščionis. Tuomet jis 
ir sulaukė kankinio mirties, turėdamas šimtą dvidešimt metų, 
viešpataujant imperatoriui Trajanui ir esant legatui Atikui“. 

Tas pats istorikas dar pasakoja, kaip anie skundikai atsidūrė 
toje pačioje padėtyje, nes anuomet - uoliai beieškant žydų karališ- 
kosios giminės ainių - jiems patiems buvo įrodyta, kad jie priklau- 
są tai giminei. 

Apie Simeoną galima pagrįstai teigti, kad jis buvo iš tų, kurie 
regėjo ir girdėjo Viešpatį. Tai įrodyti gali jo ilgas gyvenimas ir 
Evangelijoje paminėta žinia apie Mariją, Kleopo žmoną, taigi jo 
motiną, kaip jau anksčiau minėjome?“, 

Tas pats autorius sako, kad dar kiti vieno iš vadinamųjų 
Viešpaties brolių, būtent Judo, ainiai sukėlė to paties imperato- 
riaus pyktį, prie Domiciano paliudiję, - kaip anksčiau minėta - 
savo tikėjimą Kristumi. Štai, ką jis rašo: 

“Taip jie sugrįžta ir bažnyčioje žengia visų priešakyje, kaip 
kankiniai ir Viešpaties giminaičiai. Kai visoje Bažnyčioje įsivieš- 

patavo gili ramybė, jie išliko gyvi iki imperatoriaus Trajano laikų. 
Tuomet Viešpaties dėdės vaikaitis, aukščiau minėtas Simonas, 
Kleopo sūnus, eretikų apskųstas stojo prieš Atiką - konsulinį 
legatą. Per daugel dienų jis kentėjo kančias ir liudijo tikėjimą taip, 
kad visi buvo nustebinti - netgi legatas - ištverme senelio, kuriam 
buvo šimtas dvidešimt metų. Jis buvo pasmerktas nukryžiuoti“. 

Tas pats autorius pasakodamas ano meto įvykius, dar priduria, 
kad ligi to meto Bažnyčia buvo tarsi mergaitė - tyra ir nepaliesta. 
Didžiausioje tamsoje ir miško tankumyne slėpėsi tokie - jei išvis 
tokių būta, - kurie stengėsi išgriauti neiškreiptą Išganytojo mokslo 
pagrindą. 

Kai šventasis apaštalų būrelis įvairiais mirties keliais pasitrau- 
kė iš gyvenimo, kai išmirė ana žmonių karta, kuriai buvo leista 
savo ausimis girdėti Dievo Išmintį, tik tada bedieviška klastotė 
ėmė kelti galvą, veikiant klaidos mokytojų apgaulei. Dabar, nebe- 
likus nė vieno apaštalo, jau visai atvirai pasirodė klaidintojai, 
stengdamiesi vietoj tiesos mokymo klastingai iškelti vadinamąjį 
“žinojimą" (“gnoziją“). 


Trajanas draudžia ieškoti krikščionių 


33. Tuo tarpu daugelyje vietų prasidėjo smarkūs mūsų perse- 
kiojimai. Plinijus Jaunesnysis, vienas iš žymiausių imperatoriaus 
vietininkų, sunerimęs dėl daugybės kankinių, pranešė imperato- 
riui apie didelį skaičių tų, kurie mirė už tikėjimą. Taip pat tame 
pačiame laiške pranešė, jog nepastebėjęs, kad jie būtų darę ką nors 
neteisėto ar priešinga įstatymams, išskyrus tai, kad keliasi kartu su 
aušra ir gieda himnus Kristui kaip Dievui. Jie neturį nieko bendra 
su svetimavimu, žudynėmis ir panašiais nusikaltimais, žiauru- 
mais, - priešingai - visas jų gyvenimas suderintas su įstatymais. 

Trajanas į tai atsakė dekretu, pagal kurį krikščionių nereikia 
ieškoti,o tik bausti, jei pakliūtų į rankas". Poto anie žiaurūs persekio- 
jimai, kurie buvo įsiliepsnoję tarsi didžiulis gaisras, pamažu aprimo. 
Vis dėlto, kas norėjo mums kenkti, tebeturėjo daug galimybių. Antai 
vienoje vietoje prieš mus sukyla minia, kitur vietos valdininkai 
organizuoja prieš mus sąmokslą. Taigi nors ir nebuvo atviros prie- 
spaudos, tačiau provincijose pasitaikydavo vietinio pobūdžio perse- 

Ši žinia paimta iš lotyniškos Tertuliano Apologijos, kurios Žo- 
džiai taip skamba": 

“Juk atradome netgi įsakymą, kad mūsų nebūtų ieškoma. Štai 
Plinijus Jaunesnysis savo vietininkavimo metu nuteisė kelis krikš- 
čionis ir pažemino jų garbę. Sunerimęs dėl krikščionių skaičiaus 
didėjimo, nežinojo, kaip toliau elgtis, todėl kreipėsi į Trajaną 
patarimo. Jis parašė, kad krikščionių aplinkoje jis neradęs nieko 
nusikalstamo, išskyrus tai, kad jie nenorį garbinti stabų. Po to jis 
rašė, kad krikščionys keliasi kartu su aušra ir gieda himnus 
Kristaus, kaip Dievo, garbei. Jų mokslas draudžiąs jiems žudyti, 
svetimauti, apgaudinėti, plėšti ir daryti panašius nusikaltimus. 
Trajanas parašė, kad krikščionių giminės nereikią ieškoti, bet 
būtina bausti, jeigu jie pakliūtų į rankas". 

Ir taip buvo iš tikrųjų. 


Evaristas - ketvirtasis Romos vyskupas 


34. Trečiaisiais aukščiau minėto imperatoriaus metais“ Romos 
vyskupas Klemensas perdavė savo pareigas Evaristui ir pasimirė. 
Jis valdė devynerius metus, skelbdamas Dievo žodį. 


Justas - trečiasis Jeruzalės vyskupas 


35. Kai ir Simeonas žuvo aukščiau aprašyta mirtimi, po jo 
vyskupo sostą Jeruzalėje užėmė žydas, vardu Justas, vienas iš 
gausaus skaičiaus žydų, įtikėjusių Kristų. 


Ignotas ir jo laiškai 


36. Anais laikais Azijoje garsėjo apaštalų mokinys Polikarpas, 
kurį Smirnos vyskupu paskyrė asmenys, patys matę Viešpatį ir 
jam tarnavę. 

Anuomet buvo žinomas ir Papijas, Hieropolio Bažnyčios vys- 
kupas, bei ligi šiol šlovingas Ignotas, kuris, kaip antrasis Petro 
įpėdinis, užėmė Antiochijos vyskupystę. 

Jis, kaip pasakojama, buvo iš Sirijos išsiųstas į Romą, kad ten 
paliudytų savo tikėjimą Kristumi ir taptų laukinių žvėrių auka. 

Budrios kareivių sargybos stebimas, jis keliavo per Aziją ir 
savo pamokslais bei raginimais stiprino Bažnyčias visuose mies- 

tuose, per kuriuos vedė jo kelias. Pirmiausia jis ragino tikinčiuo- 
sius saugotis anuo metu kylančių erezijų ir skatino tvirtai laikytis 
apaštalų mokymo, kurį jis pats liudijo ir net zalvojo esant būtina 
išdėstyti palikuonims raštu. 

Atsidūręs Smirnoje, kur gyveno Polikarpas, jis parašė laišką 
Efezo Bažnyčiai, kuriame mini jos ganytoją Onezimą. Kitą laišką 
skyrė Magnezijos Bažnyčiai prie Meandro, kuriame mini vyskupą 
Damazą. Trečią laišką parašė traliečiams, paminėdamas tuo metu 
buvusį jų vyskupą Polibijų. 

Jis taip pat rašė Romos Bažnyčiai, į kurią kreipėsi su karštu 
prašymu nedaryti pastangų jo išvadavimui nuo kankinio mirties, 
kurios jis taip trokštąs. Iš jo laiškų verta bent trumpai pateikti kelis 
pavyzdžius, kad būtų patvirtinta tai, kas mūsų pasakojama. Štai 
Ignoto žodžiai: 

“Nuo Sirijos iki Romos kovoju su žvėrimis - žemėje ir jūroje, 
naktimis ir dienomis - prikaustytas prie dešimties leopardų, tai 
yra kareivių būrio, kuris tampa piktesnis, kai jam rodomas geru- 
mas. Tas jų piktumas man darosi vis geresnė mokykla, nes “dėl to 
aš dar nesu išteisintas". 

O, kad jau būčiau tarp žvėrių, kurie manęs laukia! O, kad jie 
kuo greičiau pultų mane! Aš juos netgi palepinsiu, kad tik jie 
bematant manesurytų -ne taip, kaip yraatsitikęsu kitais, kurių jie 
pabūgo ir nepalietė. O jeigu jie priešintųsi ir nenorėtų manęs - aš 
juos priversiu! 

Supraskite mane: juk aš išmanau, kas yra naudinga! Dabar 
"pradedu būti mokiniu. Lai jokia regimo ar neregimo pasaulio 
būtybė nesirūpina manim, kad tik aš paveldėčiau Kristų! 

Ugnisirkryžius, kova su žvėrimis, sąnarių dalymas, sudrasky- 
mas, kaulų laužymas, sąnarių spaudimas, viso kūno gniuždymas 
-lai velnio kankinimai išbando mane, kad tik paveldėčiau Kristų!" 

Taip jis rašė iš minėto miesto aukščiau išvardytoms Bažny- 
čioms. Jau toli nuo Smirnos - iš Troadės jis vėl rašė Filadelfijos 
tikintiesiems ir Smirnos Bažnyčiai, po to atskirai Polikarpui - 
buvusiam savo vyskupui. Pažinojo jį kaip apaštalinį vyrą ir kaip 
tikras bei geras ganytojas pavedė jo globai Antiochijos kaimenę, 
laikydamas jį vertu uoliai ją globoti. 

Laiške Smirniečiams pasakoja kai kurias smulkmenas apie Kri- 
stų, paimtas neaišku iš kokio šaltinio: 

“Beto, aš žinau, kad jis buvo su kūnu taip patir po prisikėlimo, 
ir tikiu, kad jis ir dabar tebeturi kūną. Kai atėjo pas Petrą ir 
buvusius su juo kartu, tarė jiems: “Imkite, lieskite mane ir įsižiū- 
rėkite, kad nesu be kūno“. Ir jie palietė jį ir įtikėjo“. 

Apiejo kankinystę žinojo taip patirIrenėjas, kuris taip prisime- 
na jo laiškus ir rašo: “Kaip yra pasakęs vienas mūsiškių, kurį dėl 
Dievo liudijimo pasmerkė kovoti su laukiniais žvėrimis: Esu 
Dievo kviečiai, lai mane į miltus sumala laukinių žvėrių dantys, 
kad tapčiau gryna Kristaus duona“? 

Taip patir Polikarpas tai prisimena savo Laiške Filipiečiams, kur 
rašo: 

“Todėl aš prašau jus visus: būkite paklusnūs teisingumo žo- 
džiams! Pasilikite nepajudinami kantrybėje, kaip esate regėję savo 
akimis - ne tik Ignoto, Zosimo ar Rufo, bet ir kitų iš jūsų būrio 
pavyzdžių -ir paties Pauliaus bei kitų apaštalų pavyzdžio. Būkite 
tikri: jie visi bėgo ne veltui! Jie bėgo tikėjimeir teisingume. Ir dabar 
užima deramą vietą pas Viešpatį, kurio draugėje jie kentėjo. Jie 
nemylėjo dabartinio amžiaus, bet tiktai tą, kuris už mus numirė ir 
kurį už mus Dievas prikėlė". 

Po to priduria: 

“Rašėte man irjūs, ir Ignotas, kad jei kas nors keliautų į Siriją - 
paimtų ir jūsų laišką. Aš tai padarysiu radęs tinkamą laiką arba 
išsiųsiu pasiuntinį savo ir jūsų vardu. 

Mums adresuoti Ignoto laiškai ir visi likusieji, kuriuos turėjo- 
me, dabar siunčiami jums, kaip to norėjote. Pridedame juos prie 
šito laiško. Galėsite iš jų pasisemti daug naudos, nes jie byloja apie 
tikėjimą, kantrybę ir visa, kas tik gali pamokyti ir patraukti prie 
mūsų Viešpaties“. 

Tiek apie Ignotą. Jo įpėdinis, Antiochijos vyskupas, buvo He- 
rosas. 


Apie įžymiausius to meto evangelistus 


37. Vienas iš ano laikotarpio įžymiųjų vyrų buvo Kvadratas, 
kuris panašiai kaip ir Pilypo dukterys turėjo pranašystės dovaną. 
Be to, anais laikais tebegyveno daug kitų asmenų, kurių vardai 
buvo garsūs ir kurie tarp apaštalų įpėdinių buvo pirmieji. Garbin- 
gi tokių mokytojų mokiniai ant Bažnyčių pamatų toliau tęsė 

statybos darbą, kurį apaštalai buvo pradėję įvairiose vietose. Jie 
vis tolyn nešė Evangelijos mokymą ir plačiu mostu visoje žemėje 
sėjo Dievo Karalystės ir Išganymo sėklą. 

Iš tikrųjų anuo metu buvo daug mokinių, kurių sielas Dievo 
žodis uždegė karšta meile filosofijai. Jie pirmiausia įvykdė Viešpa- 
ties pageidavimą ir išdalijo vargšams savo turtus?ė. Paskui jie 
žengė į pasaulį ir vykdė evangelistų uždavinį??, uoliai skleisdami 
mokslą ir tikėjimą tiems, kurie iki tol nebuvo jo girdėję, ir pateik- 
dami dieviškosios Evangelijos raštus. 

Svetimuose kraštuose jie dėjo vien tikėjimo pamatus, o paskui 
skirdavo kitus vyrus ganytojais ir jiems patikėdavo puoselėti tik 
ką įsigytą dirvą, o jie patys su Dievo malone ir pagalba keliavo į 
kitas šalis bei kitas tautas. Anuomet per juos tebeveikė įvairios 
stebuklingos Dievo Dvasios apraiškos, jog staiga, tuoj po jų pirmo 
pasakojimo, ištisos minios kuo nuoširdžiausiai priimdavo dvasia 
visų dalykų Kūrėjo religiją. 

ia neįmanoma išvardyti visų, kurie kadaise, pirmaisiais lai- 
kais po apaštalų,buvo pasaulyje išsklaidytose Bažnyčiose ganyto- 
jai ir evangelistai. Pasistengsime įamžinti raštu bent tuos, kurių 
vardai apaštalų mokymo rašytiniuose paminkluose išsilaikė iki 
mūsų dienų. 


Klemenso laiškas ir jo tariamieji raštai 


38. Čia priklauso Ignotas su savo laiškais, apie kuriuos jau 
esame kalbėję, taip pat Klemensas su visuotinai pripažintu laiš- 
ku?", kurį jis parašė Romos Bažnyčios vardu korintiečiams. Jis mini 
daug minčių, paimtų iš Laiško Žydams, netgi pažodžiui išrašo iš jo 
sakinius, tuo patvirtindamas, kad rašinys nėra naujas. 

Dėl šios priežasties ne be pagrindo Klemenso laiškas buvo 
priskirtas prie apaštalinių raštų. Paulius, matyt, rašė žydams savo 
gimtąja kalba. Pasak vienų, jo laišką išvertęs evangelistas Lukas, o 
pasak kitų - Klemensas. 

Taantroji prielaida tikėtina todėl, kad Klemenso laiško ir Laiško 
Žydams toks pat stilius, o abiejų laiškų minčių pasaulis labai 
artimas. 

Be to, reikia žinoti, kad dar egzistuoja antrasis Klemenso laiš- 
kas, bet mes žinome, kad jis nėra toks garsus, kaip pirmasis, nes 

senieji autoriai juo visiškai nesinaudojo. 

Pagaliau šiomis dienomis į dienos šviesą iškilo dar kiti rašiniai 
- žodiniai ir platūs, tariamai kilę iš Klemenso ir pateikiantys Petro 
ir Apiono dialogus. Bet ir apie juos visiškai neužsimena senieji 
autoriai. Juose taip pat iškreiptas apaštalų tikėjimo mokymas"!. 
Tokia padėtis yra su autentišku Klemenso laišku. Be to, čia pridū- 
rėme ir tai, kas susiję su Ignoto bei Polikarpo raštais. 


Papijo rašiniai 


39. Papijui, kaip autoriui, priklauso penkios knygos: Viešpaties 
žodžių aiškinimai. Apie jas užsimena Irenėjas, sakydamas, jog tai 
vieninteliai Papijo rašiniai, tokiais žodžiais: “Papijas, Jono moki- 
nys ir Polikarpo draugas, senųjų laikų vyras, liudija tai raštu savo 
ketvirtoje knygoje. Mat yra jo parašytos penkios knygos“? Tiek 
sako Irenėjas. 

Pats Papijas savo veikalo įžangoje niekur netvirtina, kad regė- 
jęsar girdėjęs šventuosius apaštalus, bet jis sakosi tikėjimo mokslą 
gavęs iš tų, kurie pažinojo apaštalus. Štai ką jis sako: 

“Visa, ką tiksliai sužinojau iš presbiterių ir kas puikiai išliko 
atmintyje, aš noriai išdėstysiu tau kartu su paaiškinimais, kad 
patvirtinčiau šitų dalykų tiesą. Aš nemėgstu daug kalbančių, bet 
ieškojau tokių, kurie mokė tiesos. Neklausiau tokių, kurie citavo 
kažkokius svetimus priesakus, bet klausiau tokių, kurie pateikda- 
vo mūsų Viešpaties įsakymus, kilusius iš pačios tiesos. 

Kur tik sutikdavau tokį, kuris bendravo su vyresniaisiais, 
klausinėdavau jo apie vyresniųjų žodžius: ką sakė Andriejus, ką 
Petras ar Pilypas, ar Tomas, ar Jokūbas; ką sakė Jonas ar Matas, ar 
kitas iš Viešpaties mokinių, be to, ką kalbėjo Aristionas ir Jonas 
presbiteris- Viešpaties mokiniai. Manatrodė, kad iš knygų negau- 
siu tiek naudos, kiek iš gyvųjų žodžių". | 

Šia proga verta pažymėti, kad Papijas du kartu mini Jono 
vardą. Pirmą sykį ištaria jį kartu su Petru, Jokūbu, Matu ir kitais 
apaštalais, kartu pažymėdamas evangelistą. O antrąjį Joną mini 
visiškai kitaip - tarp kitų vyrų, ne iš apaštalų tarpo, - įvardydamas 
ji po Aristiono ir įsakmiai vadindamas presbiteriu. 

Kartu būtų teisinga padaryti išvadą, jog Azijoje buvę du vyrai 
tuo pačiu vardu ir kad Efeze esama dviejų antkapių, kurių ir 

vienas, ir antras vadinamas Jono kapu“*. Būtina priminti tai, nes, 
galimas dalykas, kad tai ir yra tas antrasis Jonas - jei kas atmena 
pirmąjį, kuris regėjo tą apreiškimą, žinomą Jono vardu“, 
Papijas, apie kurį dabar kalbame, pripažįsta, jog perėmė apaš- 
talų mokslą iš tų, kurie bendravo su apaštalais, ir sakosi girdėję 
savo ausimis kalbant Aristioną bei Joną presbiterį. Iš tikrųjų, savo 
raštuose jis dažnai mini jų vardus ir perteikia jų pasakojimus. 

Tai, kas parašyta, tikriausiai, neliks be naudos. Bet prie pateik- 
tųjų ištraukų iš Papijo rašinių verta pridurti ir kitas, kuriose jis 
pasakoja kažkokius stebėtinus dalykus ir smulkmenas, pagal jo 
girdėtus pasakojimus. 

Jis rašo, kad apaštalas Pilypas kartu su savo dukterimis gyveno 
Hieropolyje, - mes tai jau minėjome. Bet reikia pažymėti, kad 
Papijas, gyvenęs anais laikais, perduoda savo girdėtas tikras 
žinias. Antai jis pasakoja, kad anuomet prisikėlęs kažkoks negyvė- 
lis, o po to kalba apie kitokį stebuklą, susijusį su Justu, vadinamu 
Barsabu, kuris išgėrė nuodų, bet Viešpaties malonės dėka jam 
nieko neatsitiko. 

Tai buvo tas pats Justas, kurį apaštalai, Išganytojui įžengus į 
dangų, atvedė Viešpačiui kartu su Motiejumi ir meldėsi, kad 
burtas kristų tam, kuris vietoj išdaviko Judo turėjo papildyti 
apaštalų skaičių. Apaštalų Darbuosetaip sakoma: “Tr jie pasiūlė du: 
Juozapą, vadinamą Barsabu, pravarde Justas, ir Motiejų. Paskui 
meldėsi...“ 

Beto,tas pats Papijas pateikia darir kitokių smulkmenų, kurios 
jį pasiekusios žodinio perdavimo keliu, būtent - kažkokius neži- 
nomus Išganytojo palyginimus bei jo pamokslus ir dar kitokius, 
visiškai pasakiškus pasakojimus. 

Antai jis sako, kad po prisikėlimo ateisiąs tūkstančio metų laiko- 
tarpis, kai čia, žemėje, pasirodysianti regimoji Kristaus karalystė“. 
Manau, kad jis blogai suprato pasakojimus, nugirstus iš apaštalų, ir 
nesuvokė, kas jam buvo perduota simboliniais vaizdiniais. 

Atrodo, kad jis nepasižymėjo protingumu, kaip nesunku įsiti- 
kinti iš jo raštų. Betgi jis paveikė, kad po jo labai daug Bažnyčios 
rašytojų laikėsi panašios nuostatos, mat jie rėmėsi to senovės vyro 
autoritetu. Prie tokių priklausė, pvz., Irenėjas bei kiti, kurie pana- 
šiai pasisakė tuo klausimu. 

Savo veikale Papijas dar pateikia ir kitus jau minėto Aristiono 

pasakojimus apie Viešpaties žodžius bei Jono presbiterio teiki- 
mus. Nurodydamas juos smalsiems skaitytojams, manau būsią ne 
būtinai reikalinga pridurti, kas jau buvo cituota iš jo raštų, būtent 
pasakojimas apie evangelistą Morkų tokiais žodžiais: 

“Štai ką pasakė presbiteris: Morkus, kuris buvo Petro vertėjas, 
surašė tiksliai viską, kąbuvo išsaugojęs atmintyje, bet nesilaikyda- 
mas eilės, kuria ėjo Viešpaties žodžiai ir darbai. Jis pats nebuvo 
girdėjęs Viešpaties ir nepriklausė jo mokinių būriui; jis tik vėliau, 
kaip buvo sakyta, tapo Petro palydovu. Petras sakydavo pamoks- 
lus atsižvelgdamas į klausytojus ir nepaisė Viešpaties žodžių 
tvarkos. Tad Morkus nepadarė klaidos, rašydamas, kas buvo 
išlikę atmintyje. Jis tik stengėsi neišmesti nieko, ką buvo nugirdęs, 
ir neparašyti netiesos“. Štai ką Papijas pasakoja apie Morkų. 

Apie Matą jis taip byloja: “Matas surašė Viešpaties žodžius 
žydų kalba ir kiekvienas juos vertė kaip sugebėjo“. 

Papijas remiasi liudijimais, paimtais iš Jono ir Petro pirmųjų 
laiškų. Be to, jis dar prideda pasakojimą apie kažkokią moteriškę, 
kuri buvusi apskųsta Viešpačiui dėl daugybės nuodėmių??. Tas 
pats pasakojimas randamas ir Evangelijoje pagal Žydus, tačiau aš 
manau, kad prie to, kas jau papasakota,buvo reikalinga pridėti ir 
šitą smulkmeną. 


IŠNAŠOS 

1 Eusebijo vertėjas į lotynų kalbą nežinomi. 

Rufinas (miręs 410 m.) dar priduria: 5Plg. 1 Pet 11. 

"Matas gavo Etiopiją, o Bartolomėjus - 6 Parapija - (gr. paroikia, lot. Paroecia) - 
artimesnį Indijos kraštą“. krikščonybėje vadinamasis tikinčiųjų 

2 Presbiteriai (gr. presbiteros) dažniau: = sambūris tam tikroje vietoje, dažniausiai 
siai reikšdavo kokios nors tarybos ar mieste ar miestelyje. Iš pradžių nebuvo 
susibūrimo vyresnįjį - vadą. Pas žydus skirtumo tarp "vyskupijos" ir “parapi- 
taip vadinosi Senhedrino nariai. jos“. Vėliau, kai didesnis parapijų 
Krikščionybėje - vietinės Bažnyčios skaičius buvo pavedamas vienam 
vadovai, hierarchai, kartais vien tik "prižiūrėtojui" (gr. episkopos), parapija 
vyresnieji (pvz., Jono raštuose). Jų tapo pagrindiniu tikinčiųjų bendruome- 
pareigos buvo panašios į mūsiškių nės vienetu. 

kunigų". 7 Plg. Rom 2,16 ir 2 Tim 2,8. 

3 Turima omenyje Naujasis Testamentas. 8 Neronas valdė 54-68 metais. 
4 Čia kalbama apie apokrifinius 9 Vespasiano valdžios laikotarpis - 69- 
(nekanoninius) raštus, kurių autoriai 79 metai. 

10 Plg. Mt 28,19. 
11 Kalbama apie Juozapo Flavijaus 
istorinį veikalą “Žydų karas“. Juozapas 
buvo ne tik įvykių liudininkas, bet ir 
karo dalyvis jo pradžioje. 
12 Plg. De bello jud. V, 10, 2-3. 
13 Plg. De bello jud. V, 12,3-4. 
14 Pig. De bello jud. V, 13,6. 
15 Helerų mitologijoje buvo kalbama 
apie kerštingas dvasias - erinijas ir 
furijas. Žydai taip pat tikėjo keršto 
dvasia. 
16 Plg. De bello jud., VI, 3,3-4. 
17 Mt 24, 19-21. 
18 Plg. Op. cit. VI, 9,3. Tacitas nurodo 
gerokai mažesnį apsuptųjų Jeruzalėje 
skaičių - 600 tūkst. žmonių (plg. Hist. 
V.13). 
19 Lk 19,42. 
20 Lk 21, 23-24. 
21 Lk 21,20. 
22 Mūsų laiku - trečią valandą nakties. 
23 De bello jud. VI, 5,3. 
24 Ten pat, VI, 5,4. 
25 Ps 28. 
26 Plg. Ps 185. 
27 De bello jud. Įžanga 11. 
28 Antiguitatum judaicarum libri 20. 
29 De bello jud. Įžanga 1. 

30 Contra Apionem. 
31 Contra Apionem 1, 38-42. 
32 Šios knygos autorius - ne Juozapas 


Flavijus, bet nežinomas jo bendraamžis. 


33 Antiguitates jud. XX, 11,2. 

34 Vespasianas valdė 69-79 m. 

35 Domicianas valdė 81-96 m. 

36 Linas valdė ca 67-79 m. 

37Fl 42. 

38 Evokatas - administracijos darbuoto- 
jas iš kariškių - veteranų. 

39 Sidabro denaras svėrė 4,55 g. 
40 Pletras (gr. pletron) - 0,095 ha. 
41 Plg. Apol 5. 

42 Jis viešpatavo 96-98 m. 

43 Adversus haereses, II, 22,5. 

44 Trajano laikotarpis 98-117 m. 
45 Adversus haereses, III, 3,4. 

46 Pagal vieną kroniką (Chronicon 


7. 590 


Pascale) - tai buvusi Smirna. 

47 Čia kalbama apie vyskupą. 

48 Tai yra - Krikštu. 

49 Klemens Alex. Ouis Dives salvetur, c. 42. 
50 Mt 4,12. 

51 Mk 114, 

52 Lk 3,20. 

53 Jn 211. 

54 Jn 3,24. 

55 Plg. Hist. Ecd. I.15. 

56 Plg. Adversus haereses I, 23, 5. 

57 Apologia I, 26, 4. 

58 Pig. Hist. Eccl. II, 25, 6. 

59 Plg. Adversus haereses, I, 26; 1. II, 3,4; 
ir toliau: IV, 14, 6. 

60 Plg. Apd 655. 

61 Stromata. III. 52-53. 

62 Plg. Fil 4,3 ir 1 Kor 9,5-12. Šitie tekstai 
ne sykį buvo klaidingai interpretuojami. 
Paulius iš tiesų nebuvo vedęs. 

63 Stromata III, 52. 

64 Stromata VII, 63-64. 

65 Plg. šio veikalo II, 25,5. 

66 Plg. šio veikalo III, 23. 

67 Plg. šio veikalo III, 281. 

68 Apd 21,8-9. 

69 Kalbama apie imperatorių Trajaną, 
viešpatavusį 98-117 metais. 

70 Žr. šio veikalo III, 11. 

71 Šiame skyriuje dvejopai rašomas 
vyskupo vardas. Iš pradžių jis vadina- 
mas Simeonu, o paskui Simonu. 

72 Plg. Jn 19,25 ir šitame veikale III, 11. 
73 Plg. Plinius iun. Epist. X, 96. 

74 Tertul., Apologeticum c. 2. 

75 Tai buvo 99 metai. Klemenso 
laikotarpis: ca 90-99 m. 

761 Kor44. 

77 Adversus haereses, V, 28,4. 

78 Plg. Mt 10,9; Mk 6,8; Lk 9,3. 

79 Plg. Ef 411. 

80 Būtina skirti Klemenso laišką 
Korintiečiams (96-98) nuo jo vardu 
pavadinto laiško, parašyto apie 150 
metus. . 

81 Kalbama apie vadinamąsias 
“Pseudoklementinas“ - apokrifus, 
atsiradusius III a. pradžioje, greičiausiai, 

Romoje. 85 Apd 1,23-24. 

82 Adversus haereses, V, 33, 4. Originale 86 Papijas laikėsi chiliazmo doktrinos. 
pasakyta, kad Papijas buvęs Jono Anuo metu ji buvo paplitusi tarp 
“klausytojas“. nuoširdžių krikščionių, pvz., “krikščio- 
83 Plg. šio veikalo VII, 25. niškosios dogmatikos tėvas“ vyskupas 
84 Eusebijas kelia hipotezę, kad Irenėjas (miręs 202 m.) buvo chiliastas. 
paskutinę NT knygą - "Apreiškimą" 87 “Evangelija pagal Žydus“ - apokri- 
parašęs nę apaštalas Jonas, bet fas, turėjęs didelį pasisekimą tarp 
presbiteris Jonas. krikščionių, kilusių iš žydų. 

NUO TRAJANO IKI MARKO AURELIJAUS. 
VYSKUPŲ KAITA. JŲ RAŠTAI IR KANKINYSTĖ 


Kurie vyskupai Trajano laikais buvo 
Romoje ir Aleksandrijoje 


1. Apie dvyliktuosius Trajano viešpatavimo metus! gyvenimą 
užbaigė tik ką minėtas Aleksandrijos bažnyčios vyskupas?, o 
Primas užėmė sostą kaip ketvirtasis vyskupas po apaštalų. Tuo 
pat metu Romoje po aštuonerių pilnų Evaristo valdymo metų į 
vyskupų sostą atsisėdo Aleksandras, penktasis Petro ir Pauliaus 
įpėdinis. 


Kokie kentėjimai vargino žydus jo valdymo metu 


2. Mūsų Išganytojo mokslas ir Bažnyčia kasdien žengė vis 
gražesnio suklestėjimo ir tobulesnio išsivystymo keliu, o tuo tarpu 
žydus nuolat ištikdavo negandai. Prasidėjus aštuonioliktiesiems 
Trajano valdymo metams, tarp žydų kilo nauji sąmyšiai, kurių 
metu daugybė žmonių neteko gyvybės. Antai Aleksandrijoje bei 
visame Egipte, taip pat ir Kirenėje, žydai sukilo prieš savo graikiš- 
kuosiusbendrapiliečius. Atrodė, kad juos buvo apėmusi kažkokia 
audringo maišto dvasia. Vis labiau skatindami neramumo lieps- 
ną, kitais metais jie sukėlė gana rimtą karą. Tuo metu didysis 
Egipto valdytojas buvo Lupus. Sukilimo pradžioje žydams pavy- 
ko įgyti persvarą prieš graikus, kurie bėgo į Aleksandriją, kur 
gaudė ir žudė vietinius žydus. Tuo tarpu Kirenėje žydai, nors ir 
negaudami pagalbos iš Aleksandrijos, Lukuo (Lukuas) vadovau- 

jami, pradėjo plėšti Egiptą ir griauti jos sričių tvarką. Cezaris prieš 
juos pasiuntė Markijų Turbo su galingais pėstininkų, laivų bei 
raitelių daliniais. Po keletos smarkių mūšių ir ilgokai užsitęsusio 
karo, buvo išnaikinta daug tūkstančių žydų ne tik Kirenėje, bet ir 
apskritai Egipte už tai,kad teikė pagalbą savo karaliui Lukuo. Tuo 
tarpu Cezariui kilo įtarimas, jog žydai norėjęsukilti prieš vietinius 
gyventojus ir Mesopotamijoje. Tad jis įsakė Lucijui Kvetui, kad 
išnaikintų juos visoje provincijoje. Koeto žygis buvo sėkmingas ir 
labai daug žydų žuvo. Atsidėkodamas užatstatytą tvarką, Cezaris 
ji paskyrė Judėjos vietininku. Apie tai kalba tokiais pačiais Žžo- 
džiais ir graikų rašytojai, kurie nagrinėjo anų laikų istoriją. 


Hadriano laikų tikėjimo gynėjai 


3. Trajanas viešpatavo dvidešimt metų be šešių mėnesių. Po to 
valdžią paėmė jo įpėdinis Elijus Hadrianas“. Šitam imperatoriui 
"Kvadratas (Kodratos) dovanojo ir įteikė raštą - mūsų religijos 
“Apologiją". Mat kai kurie nedori žmonės anuo metu stengėsi 
pakenkti mūsų broliams. Dar ir šiandien šitas rašinys yra daugy- 
bės brolių rankose; aš jį taip pat turiu. Jame regimas didžių 
protinių gabumų liudijimas bei apaštališkojo tikro tikėjimo įrody- 
mas. Seną autoriaus amžių rodo jo rašinys: “Mūsų Išganytojo 
darbai visuomet buvo aiškiai matomi, nes jie rėmėsi tiesa. Tuos 
žmones, kuriuos jis pagydė arba kuriuos prikėlė iš mirusiųjų, 
buvo galima stebėti ne tik pagydymo ar prikėlimo metu, nes jų 
gyvenimas ir toliau tęsėsi. Ne tik Išganytojui esant žemėje, bet ir 
jam pasitraukus, tie žmonės gyveno ilgus metus; kai kurie jų netgi 
sulaukė mūsų dienų“. Tiek apie Kvadratą. 
Taip pat ir Aristidas, mūsų tikėjimui ištikimas vyras, panašiai 
kaip Kvadratas, paliko po savęs tikėjimo “ Apologiją",skirtą Had- 
rianui. Šis rašinys iki mūsų dienų labai paplitęs tarp brolių. 


Romos ir Aleksandrijos vyskupai Hadriano valdymo metu 


4. Trečiaisiais valdovo metais* mirė Aleksandras, Romos vys- 
kupas, kuris ėjo savo pareigas ištisus dešimt metų. Jo įpėdinis 
buvo Ksistas. Aleksandrijos bažnyčioje apie tą laiką, dvyliktaisiais 
savo vyskupavimo metais, gyvenimą užbaigė Primas. Jo įpėdiniu 
tapo Justas. 

Jeruzalės vyskupai nuo Išganytojo laikų iki Hadriano 


5. Užrašai, kuriuose sužymėti Jeruzalės vyskupų valdymo 
metai, neišliko, ir aš jų niekur neradau, tačiau visiškai tikra tradi- 
cija pasakoja, kad jų gyvenimas buvęs neilgas. Iš išlikusių raštų 
žinome, kad iki žydų apsiautimo Hadriano dienomis ten yra buvę 
penkiolika vyskupų sukcesijų (įpėdinysčių). Kiek žinoma, jie visi 
buvę žydai, nuoširdžiai priėmę Jėzaus mokslą. Šventi vyrai rado 
juos tinkamus užimti vyskupų sostą. Beje, visa Jeruzalės Bažnyčia 
anuo metu buvo sudaryta iš tikinčiųjų žydų. Taip buvo nuo 
apaštalų laikų iki ano-meto apsiautimo, kai žydai vėl pakėlė 
maištą prieš romėnus ir tapo nugalėti baisiame mūšyje. 

Kadangi nuo ano laikotarpio daugiau nebuvo vyskupų iš 
apipjaustytųjų tarpo, tikriausiai bus naudinga juos visus išvardy- . 
ti, pradedant pirmuoju. Taigi pirmasis buvo Jokūbas, vadinamas 
Viešpaties broliu. Antrasis po jo - Simeonas, trečiasis - Justas, 
ketvirtasis - Zachejus, penktasis - Tobijas, šeštasis - Benjaminas, 
septintasis - Jonas, aštuntasis - Motiejus, devintasis - Pilypas, 
dešimtasis - Senekas, vienuoliktasis - Justas, dvyliktasis - Levis, 
tryliktasis - Efras, keturioliktasis-Juozapasir galiausiai penkiolik- 
tasis - Judas. Tokie Jeruzalės vyskupai nuo apaštalų dienų iki 
minimųjų laikų; visi žydai. 

Dvyliktaisiais Hadriano valdymo metais baigėsi Kristo dešim- 
ties metų valdžia apaštalų soste Romoje. Jo įpėdiniu tapo Telesfo- 
ras - septintasis po apaštalų. Po metų ir kelių mėnesių Aleksand- 
rijoje šeštųjų rinkimų metu įpėdinystė atiteko Eumenui. Jo pirm- 
takas valdė ilgiau kaip vienuolika metų. 


Paskutinis žydų apsupimas Hadriano laikais 


6. Tuo metu žydų sukilimas vis plėtėsi ir apėmė vis didesnes 
sritis. Tuomet Judėjos vietininkas Rufas, gavęs imperatoriaus 
pagalbą, pasinaudojo jų (žydų) užsidegimu ir stojo į kovą. Jis 
visiškai išnaikino tūkstančius vyrų, vaikų ir moterų ir pagal karo 
įstatymą užėmė jų žemes. 

Anuo metu žydų vadas buvo Barkochbas; šis vardas reiškia 
žvaigždė. Jis buvo paprastas plėšikas ir galvažudys, bet pasinau- 
dodamas savo vardu ėmė valdyti žydus tarsi vergus, mat jiems 

prišnekėjo, kad atėjęs iš dangaus tarsi žvaigždė jų gyvenimo 
nelaimingai daliai apšviesti. 

Ypač žiaurūs mūšiai aštuonioliktaisiais Hadriano valdymo 
metais vyko prie Beteros, mažo, bet labai įtvirtinto miestelio, kuris 
stovėjo netoli Jeruzalės. Ilgai truko apsupimas; badas ir troškulys 
labai nuvargino maištininkus, ko! pagaliau jų vadovą ištiko pelny- 
ta bausmė. Nuo to laiko, remiantis Hadriano išleistais teisiniais 
nuosprendžiais bei potvarkiais, jokiam žydui nebuvo leidžiama 
prisiartinti prie Jeruzalės teritorijos. Jiems buvo net uždrausta iš 
tolo žiūrėti į gimtąją žemę. Taip pasakoja Aristonas iš Pelos. 

Irtaipįvyko, kad mieste užmūrosienų nebeliko žydų, nebeliko 
ir kitų senųjų gyventojų. Mieste apsigyveno nauji žmonės. Naujai 
iškilęs romėniškas miestas pakeitė savo pavadinimą ir imperato- 
riaus Elijaus Hadriano garbei gavo Elijos pavadinimą. Taip pat ir 
tenykštė bažnyčia buvo sudaryta iš pagonių. O pirmųjų vyskupų, 
kurie užėmė sostą po žydų, pirmtakas buvo Morkus. 


Apie ano meto klaidingo pažinimo teorijų kūrėjus 


7. Kai Bažnyčia tarsi rytmetinės žvaigždės paskleidė savo 
šviesą visame pasaulyje, o mūsų Išganytojo ir Viešpaties Jėzaus 
Kristaus tikėjimas sužydėjo visoje žmonijoje, tuomet demonas, 
liepsnojantis neapykanta visam kas gera, tiesos priešas ir nesutai- 
komas žmonių išganymo priešininkas, prieš Bažnyčią ėmė regzti 
savo klastingas pinkles. Kadaise jis skatino išorinius persekioji- 
mus, dabar šis kelias jam buvo uždarytas, todėl griebėsi kitokių 
priemonių, pasinaudodamas netikusiais žmonėmis, apgavikais 
kaip įrankiais, stengdamasis savo tarnų paslaugomis pražudyti 
sielas. Tam tikslui jis kūrė savo planus. Taigi apgavikai bei suve- 
džiotojai, vaizduodami esą mūsų tikėjimo išpažinėjai, traukė į 
pražūtį tikinčiuosius, kuriuos buvo pagavę į savo tinklus, kartu jie 
savo veikla gundė tikėjimo nepažįstančius ir kreipė juos į šalį nuo 
išganingojo mokslo. 

Iš Simono įpėdinio Menandro kilo galybė, panaši į dvikalbe ir 
dvigalvę pabaisą, kuri pagimdė du erezijų skleidėjus: Saturniną 
Antiochijoje ir Bazilidą Aleksandrijoje. Vienas Sirijoje, o kitas | 
Egipteįsteigė Dievui priešiškas erezijų mokyklas. Irenėjas pasako- 
ja, jog Saturninas daugiausia kartojo Menandro melagystes; tuo 

tarpu Bazilidas iki begalybės plėtojo savo mintis,slėpdamas jas po 
nesuprantamų paslapčių skraiste ir taip kūrė bedicviškas erezijos 
paskalas. 

Tuo metu daugybė Bažnyčios vyrų stojo į kovą užtiesą ir iškalbin- 
gai gynė apaštalų ir Bažnyčios mokslą. Kai kurie jų savo raštuose 
paliko ateinančioms kartoms ginklus prieš tik ką minėtas erezijas. Iš 
tų raštų iki mūsų dienų išliko žymiausia rašytojo Agripos Kastoro 
knyga “Bazilido kritika“. Ši knyga demaskavo pavojingas to žmo- 
gaus apgaules. Kastoras iškėlė į dienos šviesą jo slaptus mokymus ir 
pasakojo, jog jis buvo parašęs dvidešimt keturias knygas apie Evan- 
geliją, išsigalvojo pranašus,kuriuos pavadino Barkabuir Barkofu,bei 
kitokius, kurių iš viso nebuvo, išgalvodamas jiems keistus vardus, 
kad apgautų žmones, besidominčius keistenybėmis. Jis mokė, jog 
leidžiama valgyti stabams paaukotą mėsą, jog persekiojimų laiku 
leistina išsiginti tikėjimo,be to, pitagoriečių pavyzdžiu savo sekėjams 
skirdavo pareigą tylėti penkerius metus. Tas pats rašytojas pasakoja 
ir kitus panašius dalykus apie Bazilidą, aiškiai parodydamas jo 
erezijos kvailumą. 

Be to, Irenėjas rašo, kad tuo pačiu metu gyveno kitos erezijos - 
gnostikų - tėvas Karpokratas. Gnostikai užsiiminėdavo Simono 
magija, tik neslapukaudavo kaip jis (Karpokratas), bet veikė atvi- 
rai. Mažato,-jielabai aukštino kažkokį užburtą gėrimą, kurį patys 
rūpestingai gamindavo, vadovaudamiesi demono siunčiamais 
sapnais bei kitokiomis išmonėmis. Jie mokydavo, kad norintieji 
pažinti jų slaptingo mokslo gelmę (o tikriau jų šlykštynes) privalo 
leisti sau nedoriausius darbus; mat žemės galybės klausančios tik 
tų, kurie gyvena begėdišką gyvenimą. 

Tuomet piktas demonas pasitardavo su tais žmonėmis, kad 
pagautų ir pražudytų jų apgautuosius žmones, o pagonims duotų 
dingstį niekinti Dievo žodį, mat jų vardas užtraukė gėdą krikščio- 
nims. Dėl to anuomet tarpnetikinčiųjų pasklido apie mus bėgėdiš- 
kiirmelagingi gandai,esą mes palaikome kraujomaišos santykius 
su motinomis bei seserimis ir dalyvaujame kažkokiuose gėdin- 
guose pokyliuose. Betgi demono sėkmė buvo trumpa, nes pergalė 
atiteko tiesai, ir laikui bėgant tiesa suspindėjo skaisčiu spindesiu. 
Ltamsą paniro priešų išsigalvojimai, kuriuos tiesa nugalėjo. Erezi- 
ja ėjo po erezijos su savo mokymais. Jos viena po kitos gimdavo ir 
išnykdavo su savo įvairiomis išmonėmis. Tuo tarpu augo tikrąja 

šviesa spindinti visuomenė ir vienintelė tikra Bažnyčia. Šventi, 
garbingi, skaistūs ir išmintingi dieviškojo gyvenimo ir dieviškos 
išminties pradai skleidė šviesą visoms graikų ir barbarų tautoms. 
Ilgainiui nutilo ir šmeižtai, skleidžiami prieš mūsų tikėjimą. Tikė- 
jimas gyveno, laimėjo vis naujas pergales ir tapo visų pripažintas 
kaip geriausias dėl savo šventumo, išminties, dieviškųjų ir filoso- 
finių pradų. Dabar jau niekas nedrįsta niekinti mūsų tikėjimo; 
niekas nedrįsta kartoti šmeižtų, kuriais anksčiau taip noriai nau- 
dojosi mūsų priešininkai. 

Anais laikais tiesa pažadino daugybę gynėjų, kurie ne tik 
žodžiu, bet ir plunksna kovojo su begėdiškomis erezijomis. 


"Apie Bažnyčios rašytojus 


8. Iš šitų vyrų būrio pagarsėjo Hegezipas, kurio žodžius jau 
esame dažnai minėję, primindami jo pasakojimo pagrindu kai 
kurias smulkmenas iš apaštalų laikų. Savo penkiose paprastai 
surašytose knygose jis pateikia neklaidingą apaštalų mokslą ir 
pats nurodo savo gyvenimo datas. Apie žmones, kurie pirmieji 
buvo pastatę stabus, rašo taip: “...kuriems buvo statyti antkapiai ir 
šventyklos, kaip daroma ir mūsų dienomis. Prie jų priklauso taip 
pat Antinojas (Antinous), imperatoriaus Hadriano vergas, kurio 
garbei buvo organizuoti antinojiškieji žaidimai. Jis gyveno mūsų 
laikais ir įkūrė jo vardu miestą bei paskyrė jam pranašus““. 

Tuo pačiulaiku Justinas, karštas tikrosios filosofijos mylėtojas, 
dar tebebuvo pasišventęs graikų mokslui. Ir jis prisimena tuos 
pačius laikus savo “Apologijoje“ , skirtoje Antoninui, rašydamas: 
“Manome, būsiant naudinga čia paminėti Antinoją, kuris gyveno 
mūsų laikais ir kurį visi garbino iš baimės ir su dideliu uolumu 
kaip dievą, nors žinojo, kas jis buvo ir iš kur buvo kilęs". 

Ten pat autorius kalba ir apie ano meto žydų karą ir priduria: 
“Taigi šitame žydų kare Barkochbas, sukilimo vadas, liepė vien tik 
krikščionis atiduoti žiauriems kankinimams, jeigu tie neišsigins 
Jėzaus Kristaus ir nepiktžodžiaus jam". 

Tame pačiame rašte jis pasakoja apie savo atsivertimą iš graikų 
filosofijos į Dievo tikėjimą, teigdamas, jog taip pasielgė ne šiaip 
sau, bet gerai apsigalvojęs. Jis rašė: “Aš buvau Platono mokslo 
šalininkas ir girdėjau šmeižtus apie krikščionis. Tačiau pamatęs, 

kaip jie be baimės ėjo mirti ir kaip priimdavo baisius kankinimus, 
supratau, jog neįmanoma, kad jų gyvenimas būtų buvęs nedoras, 
o jie būtų paskendę prabangoje. Kuris gi prabangos mylėtojas, 
kuris palaidūnas ir žmogiškojo kūno mylėtojas galėtų be baimės 
pasitikti mirtį, kuri atima iš jo visus trokštamus malonumus? Argi 
tie žmonės visomis jėgomis nesistengtų amžinai pratęsti laiką, 
argi nesislėptų nuo valdžios užuot apskundę pačius save ir pasi- 
davę mirčiai?“ 

Tas pats rašytojas dar pasakoja, kad Hadrianas buvo gavęs iš 
Serenijaus Graniano - vieno iš žymiausiųjų valdytojų - laišką 
krikščionių reikalu. Laiške rašoma, kad neteisinga atiduoti mirčiai 
krikščionis be pateikto jiems kaltinimo, vien tik trokštant įsiteikti 
liaudžiai, skundžiančiai krikščionis. Cezaris davė atsakymą Mi- 
nucijui Fundanui, Azijos prokonsului, kad netrauktų teisman 
žmogaus, jei nėra įteikto skundo ir pagrįsto kaltinimo nusižengi- 
mu. Justinas pateikia laiško nuorašą, išsaugodamas lotynų kalbą, 
kuria jis buvo parašytas, o prieš tai šitaip sako: “Galingiausiojo ir 
šviesiausiojo imperatoriaus Hadriano, jūsų tėvo, laiško pagrindu 
galėtume laukti iš jūsų įsakymo, kad teismai vyktų tokiu būdu, 
kaip šito prašėme. Ne dėl to esame iškėlę savo troškimą, kad yra 
buvęs Hadriano nurodymas, bet, mūsų giliu įsitikinimu, mūsų 
prašymas remiasi teisingumu. Todėl pridedame Hadriano laiško 
nuorašą, kad žinotumėte, jog ir šiuo atžvilgiu sakome tiesą. Štai jo 
žodžiai:"... Čia minimas rašytojas teikia lotynišką teksto nuorašą, 
o mes, kaip įmanydami, išversime į graikų kalbą. Štai kaip jis 
skamba: 


Hadriano laiškas, draudžiąs mus bausti be teismo 


9. Minucijui Fundanui! 

Gavau laišką iš Serenijaus Graniano, įžymaus vyro, tavo pirm- 
tako. Nė nemanau, kad būtų galima šį reikalą nutylėti, nes nega- 
lima žmonėms kelti nerimo ir negalima lengvinti skundikų nedo- 
rybes. Beto, jei provincijos gyventojai gali palaikyti argumentuotą 
skundą prieš krikščionis tokiu būdu, kad būtų įmanoma iškelti 
bylą tribunole, - tegul taip ir daro; tik tegul neužsiima nepagrįstais 
reikalavimais ir riksmais. Bus daug geriau, jei tu pats spręsi, ar 
skundas pagrįstas. Jei skundikas įrodys, kad krikščionis įvykdė 

nusižengimą, - išleisk nuosprendį, atsižvelgdamas į nusikaltimo 
sunkumą. Betgi, dievaži, jei kas keltų bylą tiktai norėdamas žmo- 
gų apšmeižti, - pasmerk tokį negarbingą elgesį ir pasistenk skun- 
diką nubausti. 

Toks buvo Hadriano laiško turinys. 


Romos bei Aleksandrijos vyskupai Antonino valdymo metu 


10. Kai Hadrianas po dvidešimt vienerių viešpatavimo metų 
grąžino gamtai skolą, po jo Romos imperiją ėmė valdyti Antoni- 
"nas, vadinamas pamaldžiuoju“. Pirmaisiais jo valdžios metais 
gyvenimą baigė Telesforas, eidamas vienuoliktuosius savo tar- 
nystės metus. Vyskupo sostą Romoje užėmė Hyginas. 

Irenėjas pasakoja, jog Telesforas apvainikavo savo gyvenimo 
pabaigą kankinyste. Toje pačioje vietoje pažymi, kad tik ką pami- 
nėto Romos vyskupo Hygino laikais Romoje garsėjo Valentinas - 
savo erezijos kūrėjas ir Kerdonas - Markiono klaidos pradininkas. 
Štai ką jis rašo: 


Apie anų laikų erezijos kūrėjus 


11. Valentinas atvyko į Romą prie Hygino, plėtojo savo veiklą 
prie Pijaus ir sulaukė Aniceto laikų. Markiono pirmtakas Kerdo- 
nas prie devintojo išeilės vyskupo Hygino atėjo į bažnyčiąir atliko 
išpažintį, tačiau savo mokslą ir toliau skelbė paslapčiomis ir vėl 
atlikdavo išpažintį. Kai pagaliau jam buvo įrodyta, kad mokąs 
klaidingai, jis metė brolių bendriją. 

Taip pasakoja Irenėjas trečioje knygoje “Prieš erezijas", o pir- 
moje knygoje jis rašo apie Kerdoną: 

“Tūlas Kerdonas, kuris išėjo iš simoniečių mokyklos ir gyveno 
Romoje Hygino, devintojo po apaštalų įpėdinio, vyskupų soste, 
mokė, kad Dievas, kurį skelbė Įstatymas ir pranašai, nėra mūsų 
Viešpaties Jėzaus Kristaus Tėvas". Šitą (Jėzų) mes pažįstame, 0 
anas yra nepažįstamas. Vienas yra teisingas, o kitas - geras. Mar- 
kionas iš Ponto, jo įpėdinis, plėtojo šį mokslą ir papildė jį begėdiš- 
kais piktžodžiavimais“. 

Tas pats Irenėjas iš pagrindų išnagrinėjo gausių Valentino 
klaidų bedugnę apie materiją ir į dienos šviesą išvilko šį niekingąjį 
tarsi pasislėpusį šliužą. Jis pasakoja, kad anais laikais gyvenęs dar 

vienas apgavikas, vardu Morkus. Jis garsėjęs magijos menu. Apie 
jo ceremonijas ir bjaurias misterijas Irenėjas taip rašo: 

“Kai kurie iš jų kloja vestuvinį patalą ir atlieka slaptas apeigas 
ištardami kažkokius žodžius tiems asmenims, kurie priims slap- 
tąjį mokslą. Pasakojama, jog tai esančios dvasinės sutuoktuvės, 
panašios į dangišką santuoką. 

Vėl kiti savo šalininkus veda prie vandens, kur juos krikštija, 
sakydami: vardan nežinomojo visatos tėvo, vardan tiesos - visų 
dalykų motinos, kuri nužengė ant Kristaus. Dar kiti taria hebrajiš- 
kus posakius, idant dar labiau įbaugintų tuos, kuriuos įšventina į 
savo paslaptis“. 

Tuo tarpu, praėjus ketvirtiems vyskupavimo metams, pasimirė 
Hyginas“. Romos bažnyčios valdžią perėmė Pijus. Tuo tarpu Alek- 
sandrijoje po trylikos pilnų Eumeno vyskupavimo metų ganytoju 
buvo išrinktas Morkus. Praėjus dešimčiai metų, Morkus pasimirė. 
Aleksandrijos sostą užėmė Keladionas. Tuo tarpu Romoje penkiolik- 
taisiais vyskupavimo metais mirė Pijus; bažnyčios priešakyjeatsisto- 
jo Anicetas. Jo laikais, kaip pats pasakoja, atvyko Hegezipas į Romą 
ir pasiliko joje iki Eleutero vyskupavimo. Anais metais ypač pagarsė- 
jo Justinas, kuris, užsivilkęs filosofo apsiaustą, skelbė Dievo žodį, o 
savoraštais gynėttikėjimą. Jistaip patparašėknygą “Prieš Markioną“, 
kurioje užsimena, kad tas tebebuvo gyvas jam rašant knygą. Štai jo 
žodžiai: “Tūlas Markionas iš Ponto, gyvenąs iki šios dienos, moko 
savo šalininkus, jog reikia tikėti kažkokį kitą dievą, aukštesnį už tą, 
kuris sutvėrė pasaulį. Demonams padedant, jis suklaidino daugybę 
žmonių savo piktžodžiavimais, ir tie ėmė neigti, jog Sutvėrėjas yra 
buvęs Kristaus Tėvas. Matjie išpažino, kad vietoj jo esąs dar didesnis 
dievas. Taigi visi tie šalininkai, kaip jau minėta, vadinasi krikščioni- 
mis, kaip elgiasi filosofai, kurie skiriasi savo pažiūromis, tačiau visi 
vadina save filosofais“. 

Justinas dar priduria: “Mes taip pat surašėme knygą “Prieš 
visas esančias erezijas“, kurią įteiksime į jūsų rankas, jei tik pano- 
rėsite skaityti“. 

Tas pats Justinas išleido tobulus raštus, skirtus graikams, beto, 
“ parašė dar vieną veikalą - mūsų tikėjimo “Apologiją" kurią įteikė 
imperatoriui Antoninui, vadinamam Pamaldžiuoju, bei Romos 
Senatui. Mat jis gyveno Romoje. Kas jis esąs ir iš kur kilęs - pats 
šitaip rašo savo “Apologijoje". 

Apie Justino “ Apologiją", skirtą Antoninui 


12. “Visavaldžiui Titui, Elijui Hadrianui, Antoninui Pamal- 
džiajam, Cezariui, Augustui, taip pat jo sūnui Verisimui, filosofui, 
taip pat Lucijui, tikram Cezario sūnui filosofui, įsūniui Pijui, 
mokslų bičiuliui, galiausiai šlovingajam Senatui ir visai Romos 
liaudžiai už tuos, kuriuos skriaudžia neapykanta ir šmeižtai, aš - 
vienas iš jų - Justinas, Priskaus sūnus, Bacho sūnaitis iš Flavijos 
Neapolio Sirijos Palestinoje, kreipiuosi su šita prakalba ir prašy- 
mu“. 

Tas pats imperatorius, į kurį kreipėsi pagalbos ir kiti broliai 
Azijoje, nes jie patirdavę įvairių skriaudų iš vietos gyventojų, 
nusprendė išleisti Azijos sąjungai tokį potvarkį: 


Antonino laiškas Azijos Sąjungai apie mūsų mokymą 


13. “Visavaldis Cezaris, Markas Aurelijus, Antoninas, Augus- 
tas, armėnų nugalėtojas, vyriausias Pontifikas, liaudies Tribūnas 
penkioliktą kartą, Azijos Sąjungai siunčia sveikinimą". 

Gerai žinau, jog patys dievai budi, kad tos rūšies žmonės 
neliktų pasislėpę. Jie gali daug skaudžiau nubausti tuos, kurie 
nenori jų garbinti, negu jūs. O jūs tuos žmones, kuriems keliate 
nerimą, sutvirtinate jų įsitikinimus, kaltindami juos ateizmu. Vė- 
liau, kai jiems pateikiamas kaltinimas, jie įsitikinę, kad gali paro- 
dyti, jog eina už savo Dievą mirti, nebrangindami gyvenimo. Iš to 
plaukia jų pergalės, nes jie verčiau pražudo gyvenimą, negu 
sutinka daryti, ką jiems liepiate. O dėl žemės drebėjimų, kurie jau 
įvyko ar dar įvyksta, verta jus paskatinti, kad taip lengvai nepra- 
rastumėte drąsos ir palygintumėte savąjį elgesį su.jų laikysena. 
Juk jie labiausiai pasitiki Dievu, o jūs per visą laiką, tarytum 
pamiršdami protą, nenorite prisiminti nei kitų dievų, nei to Ne- 
mirtingojo, kurį garbina krikščionys, o jūs už tai juos kankinate ir 
„het mirtimi baudžiate. Jų reikalu jau rašė daugelis provincijų 

valdytojų mūsų dieviškajam Tėvui, o jis atsakė jiems, kad nereikią 
jų varginti, išskyrus atvejį, jeigu jie ruoštų sąmokslą prieš Romą. 
Daugelis kreipėsi šiuo reikalu į mane; aš atsakiau jiems, kaip pats 
manau.Jeikasnorsatkakliai norėtų įduoti kurį norsį teismą už tai, 
kad jis esąs krikščionis, - tokį skundą reikia atmesti, nors ir 

paaiškėtų, kad jis esąs iš tiesų krikščionis, skundikas turi būti 
nubaustas. 

Paskelbta Efeze, Azijos sąjungoje“. 

Kad taip buvo iš tiesų, liudija Melitonas, Sardų bažnyčios 
vyskupas, anais laikais garsus vyras. Tai matyti iš to, ką jis pasa- 
koja savo tikėjimo “Apologijoje", kurią įteikė cezariui Verui. 


Žinios apie apaštalų mokinį Polikarpą 


14. Anais laikais, kai Anicetas valdė Romos bažnyčią, dar buvo 
gyvas Polikarpas, kaip pasakoja Irenėjas, ir jis (Polikarpas) aplan- 
kė Romą, kad susitartų su Anicetu ginčijamu klausimu - apie 
dieną, kurią reikiašvęsti Velykas. Tas pats rašytojas pateikė mums 
daugiau žinių apie Polikarpą. Jas reikėtų prijungti prie tų dalykų, 
apie kuriuos buvo pasakota. Jie taip skamba: 

Iš trečiosios knygos “Prieš erezijas“. 

“Polikarpas buvo ne tik apaštalų mokinys, ne tik gyveno kartu 
su daugeliu asmenų, kurie buvo matę Viešpatį, bet apaštalų buvo 
paskirtas Smirnos vyskupu Azijos Bažnyčioje. Aš jį regėjau savo 
ankstyvos vaikystės metais. Jis iš tikrųjų gyveno labai ilgai ir baigė 
gyvenimą kaip žilas senelis, vainikuodamas savo kelią šlovinga 
kankinyste. Jis visuomet mokė to, ką buvo gavęs iš apaštalų, ką 
taip pat Bažnyčia skelbia ir kas iš tikrųjų yra tiesa. Visos Azijos 
bažnyčios liudija apie jį, o jo įpėdiniai iki mūsų dienų pasakoja, 
kad Polikarpas - tai tiesos liudininkas, vertas visai kitokios tiesos 
ir pasitikėjimo negu Valentas ir Markionas ar visa gausybė suklai- 
dintų protų". Aniceto laikais jis lankėsi Romojeir daugelį anksčiau 
minėtų eretikų atvertė Dievo Bažnyčion. Jis skelbia, jog esanti tik 
viena tiesa, kurią perėmė iš apaštalų ir kurią skelbia Bažnyčia. 

Dar tebegyvena žmonės, kurie girdėjo jį pasakojant, kad Vieš- 
paties mokinys Jonas vieną kartą Efeze nuėjo į pirtį. Ten pamatęs 
Kerintą, net nepradėjo maudytis ir išbėgo iš pirties šaukdamas: 

*“Bėkim, kad kartais pirtis nesugriūtų, nes ten yra Kerintas - tiesos 
priešininkas“. 

Pats Polikarpas, kai vieną kartą jam pastojo kelią Markionas ir 
paklausė: “Ar manęs nepažįsti?", atsakė: “Pažįstu, pažįstu šėtono 
pirmgimį“. Štai kokio atsargumo laikėsi apaštalai bei jų mokiniai; 
jie net kalbėti nenorėjo su tais, kurie klastodavo tiesą. Jie elgdavosi 

taip, kaip mokė Paulius: “Atskalūno, vieną kitą kartą įspėjęs, 
saugokis, žinodamas, jog jis nukrypėlis ir nusidėjėlis savo paties 
nuosprendžiu pasmerktas (Tit 3,10-11). 

Taip pat yra žinomas Polikarpo laiškas Filipiečiams. Kas nori ir 
kam rūpi išganymas, gali iš jo sužinoti, koks buvo Polikarpo 
tikėjimas ir kaip jis mokė tiesos“. 

Tiek Irenėjo žinių. Tik ką paminėjome Laiške Filipiečiams, jog 
Polikarpas remiasi liudijimais, paimtais iš Pirmojo Petro laiško. 

Antoninas, vadinamas Pamaldžiuoju, viešpatavo pilnus dvi- 
dešimt dvejus metus, o jo įpėdinis buvo Markas Aurelijus Veras, 
vadinamas taip pat Antoninu, bei jo brolis Lucijus!?. 


Kaip Vero laikais Polikarpas kartu su kitais mirė kankinio 
mirtimi Smirnos mieste 


15. Anuometu, kai Azijoje siautė baisūs persekiojimai, Polikar- 
pas baigė gyvenimą kankinio mirtimi. Manau, jog būtinai reika- 
linga prijungti priešios istorijos atminimą apiejo mirtį. Jisišsilaikė 
iki šios dienos. Išsilaikė laiškas, parašytas vardu bažnyčios, kurią 
jis valdė. Laiškas skirtas Ponto bažnyčioms ir pateikia jo darbus 
tokiais Žodžiais!!: 

“Dievo Bažnyčiai, kuri gyvuoja Smirnoje, Dievo Bažnyčiai, 
esančiai Filomelijoje, ir visoms parapijoms, kad ir kur jos būtų, 
priklausančioms Katalikų Bažnyčiai. Dievo Tėvo ir mūsų Viešpa- 
ties Jėzaus Kristaus gailestingumas, ramybė ir meilė tebūna jums 
gausiai dovanotos. Rašome Jums, broliai, apie kankinius ir apie 
palaimintąjį Polikarpą, kuris savo kankinyste tarytum pažymėjo 
ir sustabdė persekiojimą". 

Po tų žodžių, prieš pasakodami Polikarpo likimą, mini kitus 
kankinius, jų darbus ir aprašo, kokia buvusi jų kankinystė. Pasa- 
koja, kad ten stovinčius apimdavo susijaudinimas, kai jie žiūrėda- 
vo į kankinius, kuriuos plakimai taip sužalodavę, jog būdavo 
galima pamatyti vidines gyslas bei arterijas, taip pat kūno gilumo- 
je paslėptus vidurius ir narius. Pasakojama ir apie kitus kankini- 
mus antaštrių vinių ir kitokių daiktų, kaip jie kentėdavo, kankina- - 
mi įvairiausiais būdais, arba kaip jie būdavo atiduodami lauki- 
niams žvėrims sudraskyti. Pasakojama, kaip iš visų išsiskyrė 
didvyriškasis Germanikas, kuris, Dievo malone sustiprintas, nu- 

galėjo kūnui įgimtą mirties baimę. Kaip prokonsulas, norėdamas 
jį suvedžioti, minėjo jo jaunus metus ir jausmingai prašė, kad 
atsižvelgtų į savo jaunystę, į pražydusį gyvenimą, kad pagailėtų 
savęs, bet jis nė kiek nesusvyravo,drąsiai viliojo prie savęs laukinį 
žvėrį, beveik jėga traukė jį ir erzino, trokšdamas kuo greičiau 
pasitraukti iš neteisingo ir nedoro pasaulio. Tokios žiaurios mir- 
tHiesakivaizdoje visa minia stebėjosi kankinio didvyriškumu, kuris 
buvo malonus Dievui. Minią stebino krikščionių drąsumas, tačiau 
po to pasigirdo šauksmai: “Mirtis bedieviams! Sugauti Polikar- 
pą!“ Kai dėl šitų riksmų kilo sąmyšis, vienas iš krikščionių, frigie- 
tis, vardu Kvintas, neseniai atvykęs iš Frigijos, pamatęs žvėris bei 
kitų kankinimų grėsmę, prarado dvasią, pasidavė baimei ir pražu- 
dė savo išganymą. Minėtas laiškas pasakoja, kad Kvintas neatsar- 
giai ir neprotingai savo paties noru kartu su kitais stojo prieš 
“ teismą, o kai jis buvo sulaikytas su kitais - tapo atgrasančiu 
pavyzdžiu; mat negalima neprotingai ieškoti pavojų. Taip pasa- 
kojama apie anuos kankinius. 

Polikarpas buvo vertas didžiausios pagarbos. Pirmiausia jis 
neišsigando, kai jį pasiekė tos žinios, jis liko ramus, išlaikė pusiau- 
svyrą ir nepanorėjo bėgti iš miesto. Vis dėlto, jis paklausė savo 
mokinių, kurie buvo kitokios nuomonės ir prašė jo, kad iškeliautų. 
Tad jis pasitraukė į ūkį, esantį netoli miesto, ir pasiliko jame su 
keliais žmonėmis. Naktį ir dieną jis nieko kito nedarė, vien tik 
meldėsi Viešpačiui, prašydamas viso pasaulio bažnyčioms taikos, 
kaip ir visuomet buvo pratęs daryti. Melsdamasis, trys dienos 
priešsuėmimą matėregėjimą. Jis matė nakties metu, kaip pagalvę, 
ant kurios buvo padėjęs galvą, staiga pagavo ugnis ir ji sudegė. Jis 
nubudo ir tuoj pat ten buvusiems išaiškino savo regėjimą: jis 
išpranašavo, kas jo laukia, ir visai aiškiai paliudijo, kad dėl Kri- 
staus užbaigs savo gyvenimą ugnyje. Tie, kurie jo ieškojo, labai 
supykęsekė jo pėdomis. Tuomet, kaip pasakojama, dar sykį brolių 
prikalbintas nenoromis pasislėpė kitame ūkyje. Tačiau netrukus 
pasirodė valdžios sekliai, sugriebė du tarnus, kurių vieną taip 
iškankino, jog iš jo sužinojo, kur slepiasi Polikarpas. Jie atvyko 
vėlai vakare ir sužinojo, kad Polikarpas ilsisi antrame aukšte. Jis 
dar galėjo iš ten pabėgti, tačiau atsisakė tardamas: “Lai įvyksta 
Dievo valia!“ Patyręs, kad atėjo sekliai, - taip rašoma laiške, - jis 
nulipo apačion ir ėmė kalbėtis. Jo veidas buvo labai giedras ir 

malonus. Kadangi sekliai anksčiau jo nepažino, pagalvojo, kad 
mato nepaprastą žmogų, sprendžiant iš jo seno amžiaus ir nepa- 
prastos ramybės bei rimtumo. Jie dar stebėjosi, kam reikėjo tiek 
pastangų suimti tokį seną žmogų. O jis paliepė jiems skubiai 
paruošti stalą, paprašė juos gausiai pavalgyti, prašydamas duoti 
jam vieną valandą, kad galėtų ramiai pasimelsti. Jie sutiko, o jis 
ėmė melstis stovėdamas. Iš jo spindėjo tokia Dievo malonės gausa, 
jog visus pagavo nusistebėjimas, beklausant jo maldų. Daugelis 
net ėmė gailėtis, kad toks šventas ir dievobaimingas senelis turės 
būti nužudytas. Po to rašte apie jį pasakojama tokiais žodžiais: 
“Pagaliaujis baigė maldas,kuriose paminėjo visus pažįstamus, 
didžius ir mažus, prakilnius ir paprastus bei visame pasaulyje 
pasklidusią Katalikų Bažnyčią. Kai atėjo iškeliavimo valanda, jis 
buvo pasodintas ant asilo ir nugabentas į miestą. Tai buvo didelė 
šabo diena. Teisėjas Herodas ir jo tėvas Niketas išėjo jo pasitikti. 
Paėmė jį įsavo vežimą, pasodino šalia savęs ir taip ėmė jį įkalbinė- 
ti: “Na, kas gi čia blogo, jei kas nors sako “Imperatorius yra 
Viešpats“,o po tosudeda auką, kad išgelbėtų gyvybę?“ Iš pradžių 
jis tylėjo, bet jiems reikalaujant atsiliepė: “Aš nepadarysiu to, ką 
man patariate". Tie įsitikino, kad įkalbinėjimai nieko nepadės, ir 
ėmė jį įžeidinėti, o paskui taip žiauriai išstūmė jį iš vežimo, kad 
Polikarpas pargriuvo ir susižalojo koją. Nerodydamas piktumo, 
tarsi nebūtų nieko atsitikę, jis noriai ir skubiai žingsniavo į stadio- 
ną. Ten vyravo toks triukšmas, jog negalima buvo suprasti nė 
žodžio. Kai Polikarpas įžengė įareną, pasigirdo iš dangaus balsas, 
sakantis: “Drąsos, Polikarpai,būk vyras!" Teisybė,niekas nematė, 
kas taip sakė, bet daugelis mūsiškių balsą girdėjo. Kai jį įvedė, 
triukšmas dar sustiprėjo; mat sužinota, kad Polikarpas sugautas. 
Jį pastatė prieš prokonsulą, o tas jį paklausė, ar jis esąs Polikarpas. 
Jam patvirtinus, prokonsulas ėmė jį įkalbinėti atsisakyti tikėjimo 
ir pridūrė: “Turėk pagarbos savo senatvei“, o po to ėmė kalbėti, 
kas tokiais atvejais paprastai kalbama: “Prisiek imperatoriaus 
dievyste, pakeisk savo nusistatymą ir sakyk: Mirtis bedieviams!“" 
Tada Polikarpas rimtu žvilgsniu apžvelgė visą minią stadione, 
atsiduso, pakėlė akis į dangų ir tarė: “Mirtis bedieviams!" Prokon- | 
sulas toliau reikalavo: “Duok priesaiką ir būsi laisvas. Piktžo- 
džiauk Kristui!“ Polikarpas jam atsakė: “Aštuoniasdešimt šeše- 
rius metus esu jo tarnas, ir jis nepadarė man jokios skriaudos. 

Kaipgi dabar galėčiau piktžodžiauti savo Karaliui, kuris mane 
išganė?“ Anas dar labiau reikalavo: “Duok priesaiką imperato- 
riaus dievyste“. Polikarpas atsiliepė: “Klysti, jeigu manai, kad 
prisieksiu tariama imperatoriaus dievyste. Juk tu nuduodi neži- 
nąs, kas aš esu. Tad paklausyk, atvirai sakau: esu krikščionis. Jei 
nori pažinti krikščionių mokslą, duok man dieną laiko ir išklau- 
syk". Prokonsulas jam tarė: “Prabilk ir įtikink žmones“. Polikar- 
pas jam sakė: “Esi vertas, kad kalbėčiau su tavimi, nes mes esame 
išmokyti atiduoti deramą pagarbą valdžioms ir Dievo pastaty- 
tiems viršininkams, tai mums nekenkia. O anuos laikau nevertais 
klausytis mano apsigynimo". Tada prokonsulas pagrasino: “Tu- 
riu laukinių Žvėrių. Įmesiu tave, kad prarytų, jei nepakeisi savo 
nuomonės“. Šis atsakė: “Liepk atvesdinti žvėris, nes negalima 
mainyti geresnių dalykų į blogesnius; priešingai, - verta išmesti 
tai, kas blogiau, ir pasiimti tai, kas geriau“. Anas vėl pagrasino 
Polikarpui: “Liepsiu tave sudeginti ant laužo, jei tau nebaisūs 
žvėrysirjei nepakeisi savo nuomonės“. Polikarpas atsiliepė: “Gra- 
sini ugnimi, kuri dega valandėlę ir tuojpat užgęsta, mat nepažįsti 
ugnies teismo, kuris ateis. Nepažįsti amžinos bausmės - ugnies, 
kuri paruošta bedieviams. Kam gi delsi? Daryk, ką tik nori“. 

Jam kalbant tuos ir panašius žodžius, iš jo švietė drąsa ir 
- džiaugsmas, jo veidas spindėjo malone, o grasinimai jo negąsdino 
ir nejaudino. Priešingai, matyt, prokonsulas neteko pusiausvyros 
ir pasiuntė savo šauklį, kad tas stadiono viduryje tris kartus 
apskelbtų: Polikarpas prisipažino esąs krikščionis. Šaukliui ap- 
skelbus, visa minia, susidedanti iš pagonių ir žydų, gyvenančių 
Smirnoje, ėmė nesutramdomai šaukti visa gerkle: “Tai Azijos 
mokytojas, krikščionių tėvas, mūsų dievų griovėjas, kuris savo 
mokslu daugelį atitraukė nuo aukų ir pamaldų!“ Skambant to- 
kiems riksmams, jie reikalavo iš viršininko - Aziarcho Pilypo, kad 
paleistų Polikarpui liūtą. Pilypas atsakė neturįs teisės, nes žaidi- 
mų su žvėrimis metas pasibaigęs. Tada pakilo vieningas riksmas: 
“Tegul Polikarpas gyvas sudega!“ Tokiu būdu turėjo įvykti jam 
siųstas regėjimas, kai melsdamasis jis matė degančią jo pagalvę ir 
kai jis saviškiams pasakė: “Turiu būti sudegintas gyvas“. 

Su didžiausiu skubėjimu pradėtas vykdyti nuosprendis. Dar 
nesiliovė šauksmai, o žmonės jau tempė malkas ir šakas iš pirties 
ir dirbtuvių. Beje, kaip paprastai, žydai pasirodė esą itin uolūs. Kai 

laužas buvo sukrautas, Polikarpas pats išsirengė iš visų drabužių, 
nusijuosė ir ėmė mautis apavą, ko anksčiau nedarydavo, mat 
tikintieji visuomet stengdavosi paliesti jo kūną. Jį supo ypatinga 
. pagarba dėl jo dorybingo gyvenimo, kurį jis pradėjo būdamas 
jaunas. Bematant buvo sudėti visi daiktai, reikalingi sudeginti 
pasmerktąjį. Kai norėjo jį prikalti vinimis, jis atsiliepė: “Palikite 
mane taip, nes Tasai, kuris siunčia ugnies kentėjimus, taip pat 
suteiks pagalbos iškentėti vinių žaizdas, kad išstovėčiau vietoje 
antlaužo“. Tad jie neprikalėjo (prie stulpo), bet tik pririšo. Jis pats 
padavė atgalrankas pririšti (prie stulpo) ir liko stovėti kaiptobulas 
avinėlis, išrinktas iš gausios bandos aukai, maloningam sudegini- 
- mo atnašavimui, paruoštam Visagaliui Dievui. Polikarpas prabi- 
lo: “Mylimojo ir palaimintojo Sūnaus, Jėzaus Kristaus Tėve, Tu 
išmokei mus Tave pažinti. Angelų ir galybių ir visų tvarinių 
Dieve, visų teisingųjų Žmonių, gyvenančių Tavo akivaizdoje, 
Viešpatie! Šlovinu Tave, kad padarei mane vertą sulaukti dieną ir 
valandą, kai galėsiu dalyvauti Tavo Kristaus taurėje tarp daugy- 
bės kankinių, jog būčiau prikeltas dvasia ir kūnu amžinajam 
gyvenimui Šv. Dvasios šventume. O, kad tarp jų (kankinių) sto- 
čiau prieš Tave kaip graži ir maloni auka, nes Tu mane paruošei ir 
išanksto apreiškei, kaiptai išsipildys (kankinystė), Dieve teisinga- | 
sis ir pilnas tiesos. Už tai ir už viską garbinu Tave ir šlovinu per 
amžinąjį vyriausiąjį Kunigą Jėzų Kristų, mylimąjį Tavo Sūnų, per 
kurį Tau su juo ir Šv. Dvasia šlovė dabar ir per amžius. Amen“. 
Kai jis ištarė “Amen“ ir baigė melstis, budeliai uždegė laužą. 
Pakilo didžiulė liepsna, ir pamatėme stebuklą, kurį mums buvo 
duota matyti ir išsaugoti ateičiai. Taigi liepsnodama ugnis sudarė 
tarytum skliautą, panašų į išpūstą burę: taip liepsna buvo apsiau- 
tusi kankinio kūną. Jis buvo pačiam vidury, ir jo kūnas atrodė 
neapdegęs, o švytintis auksu ir sidabru. Ir štai mus pasiekė malo- 
nus kvepėjimas tarytum smilkalų ir kitokių kvepalų aromatas. 
Pagaliau bedieviai, matydami, kad ugnis nedegina jo kūno, liepė 
budeliui prisiartinti prie jo ir užmušti durtuvo smūgiu. Kai šis 
uždavė smūgį, išsiliejo tiek daug kraujo, jog buvo užpilta ugnis. 
Minia negalėjo atsistebėti, jog išrinktųjų mirtis taip didžiai skiriasi 
nuo bedievių. Tokiu išrinktuoju, be abejonės,buvo mūsų įstabusis 
kankinys,kuris mūsų laikais kaip mokytojas tapo apaštalu, prana- 
šu ir Smirnos Katalikų Bažnyčios vyskupu. Kiekvienas žodis, 

kuris išėjo iš jo lūpų, arba jau išsipildė, arba dar išsipildys. 

Tuo būdu pavydus ir nekenčiamas nedorėlis (piktoji dvasia), 
teisingųjų žmonių giminės priešininkas, regėjo Polikarpo kanki- 
nystės didybę irjo nuo pradžių nekaltą gyvenimą. Žiūrėjo ir matė, 
kaip buvo apvainikuotas šventumo vainiku, kaip priėmėatlygini- 
mą, kurio niekad nepraras. Ir todėl stengiasi, kad mes negalėtume 
surinkti jo kūno relikvijų, nepaisant daugelio tikinčiųjų troškimų. 
Todėl kai kurie žmonės prikalbėjo Niketą, Herodo tėvą ir Alkės 
brolį, kad pasakytų prokonsului, jog šis neatiduotų kankinio 
kūno. Jie baiminosi, kad žmonės nepradėtų garbinti Polikarpo. 
Taip įkalbinėjo prokonsulą ir prašant žydams, kurie sutrukdė 
mums išimti iš ugnies kūną. Jie negalėjo suprasti, kad mes neatsi- 
žadėsime Kristaus, kentėjusio dėl visų išganymo - dėl visų pasau- 
lio išganytųjų, - nei imsime teikti dievišką šlovę kam nors kitam. 
Mes garbiname Dievo Sūnų, o kankinius mylime už jų begalinį 
prisirišimą prie savo Karaliaus ir Mokytojo. O kad galėtume tapti 
jų (kankinių) bendrininkais ir bendramokiniais! 

Šimtininkas, matydamas žydų priešinimąsi, leido viešai išsta- 
tyti Polikarpo kūną apžiūrai - kaip reikalavo paprotys, o paskui jį 
sudegino. Vėliau mes surinkome kaulų liekanas, šlovingesnes už 
brangakmenius ir vertesnes už auksą, ir padėjome sergėti tinka- 
moje vietoje. Kai bus įmanoma, rinksimės tenai su džiaugsmu ir - 
duos Dievas - švęsime jo kankinystės gimtadienį, prisimindami ir 
tuos, kurie iškentėjo kankinimus su pergale. Tenai ir mes ruošimės 
išbandymui bei kovai, kurios mus pačius laukia. 

Tiek apie palaimintąjį Polikarpą, kuris kartu su Filadelfijos 
tikinčiaisiais Smirnoje sulaukė kankinio mirties kaip dvyliktasis iš 
eilės. Tik jis labiausiai išsilaikė žmonių atmintyje ir net pagonys 
visur apie jį kalba“. 

Štai kaipbuvoapvainikuotas Polikarpo-įstabausir apaštalinio 
vyro - gyvenimas. Smirnos bažnyčios broliai šį aprašymą pateikė 
mūsų minėtame “Laiške“. Tame pačiame “Laiške" surašytos ir 
kitos kankinystės, vykusios Smirnoje tuo pačiu metu, kai mirė 
Polikarpas. Tarp kitų ant laužo žuvo Metrodoras, kuris buvo 
laikomas Markiono klaidatikystės kunigu. Kaip vienas šlovin- 
giausiųjų kankinių pasižymėjo Pionijus. Apie jo žodžius, apie 
drąsią kalbą, ginant tikėjimą prieš žmones ir viršininkus, apie 
pamokslus, kuriuos viešai skelbė, apie paguodos Žodžius tiems, 

kurie buvo nusilpę persekiojimo metu, apie raginimus broliams, 
lankantiems jį kalėjime, apie jo kentėjimus, apie tai, kaip paskui 
buvo vinimis prikaltas, apie didvyriškumą ant degančio laužo, 
apiejo mirtį po nežmoniškų kankinimų, - apie visus tuos dalykus 
labai plačiai kalba jo garbei skirtas raštas. Raginame skaitytojus 
susipažinti su tuo raštu mūsų “Senųjų kankinių aktų rinkinyje". 
Be to, esama dar kitų paminklų kankinių iš Pergamo, Azijos 
miesto. Jie byloja apie Karpą, Papilą ir vieną moteriškę Agatonikę. 
Jie tvirtai ir garbingai išpažino tikėjimą. 


Kaip filosofas Justinas, skelbdamas Romoje Dievo žodį, 
priėmė kankinio mirtį 


16. Anais laikais, kuriuos mes minėjome, mums žinomas Justi- 
nas įteikė minėtiems imperatoriams antrą knygą “Mūsų tikėjimo 
apgynimui". Jis susilaukė puikaus kankinystės vainiko dėl klas- 
tingų filosofo Krescenso pastangų. Tas savo gyvenimu ir elgesiu 
norėjo būti panašus į kinikus, kaip pats save vadindavo. Justinas 
kelis kartus nugalėjo jį ginčuose prie liudininkų ir per savo kanki- 
nystę gavo pergalės palmę už tiesą, kurią skelbė. Šis uolus tiesos 
mylėtojas savo “Apologijoje“ viską iš anksto tiksliai nusakė. Ne- 
trukus viskas tiksliai išsipildė. Štai jo žodžiai: 

“Man visiškai nėra staigmenos, jog vienas vadinamųjų filosofų 
trokšta mano pražūties ir nori mano sukaustymo. Galbūt tai yra 
„Krescensas, kuris ne tiek išminties, kiek tuštybės bičiulis. Juk 
negalima pavadinti filosofu žmogaus, kuris krikščionių nepažįs- 
ta, tačiau viešai skundžia juos, kaltindamas bedievyste, ir daro tai 
pataikaudamas ir norėdamas patikti suklaidintai miniai. Būda- 
mas nesusipažinęs su Kristaus mokslu ir puldamas jį, jis iš tiesų 
yra didelis nedorėlis, daug piktesnis už paprastus žmones, kurie 
dažnai nenori nei kalbėti, nei pasakoti apie dalykus, kurių nepa- 
žįsta. Ojeigu jis domėjosi tuo mokslu, tačiau nesuprato jo didybės 
arba supratęs vengė sekti juo, kad nebūtų įtariamas esąs krikščio- 
nis, - tuomet jis dar blogesnis ir dar negarbingesnis, bijodamas 
pakilti virš klaidingos opinijos. Žinokite, jog esu jam uždavęs šia 
tema daug klausimų ir įsitikinau bei įrodžiau, kad jis nieko neiš- 
mano. O jeigu jums nežinomi šie mudviejų ginčai, esu pasiruošęs 
Jūsų akivaizdoje pateikti jam tuos pačius klausimus, kad įrody- 

čiau savo žodžių tiesą. Taip pasielgti būtų verta imperatoriaus 
didybės. Jei esate girdėję mano klausimus ir mano atsakymus, 
tuometjums bus visai aišku, kad jis nesupranta mūsų reikalų, o jei 
supranta, - tuomet nedrįsta pasisakyti, bijodamas tardymų. Tad 
aišku, jog esu pasakęs tiesą; jis ne tiek išminties, kiek tuštybės 
bičiulis. Juk jis nevertina gražiausiojo Sokrato principo“'?. 

Tiek Justinas. Kad jį iš tiesų pražudė, kaip buvo pats pasakęs, 
klastingos Krescenso pastangos, patvirtina Tacianas, kuris jau- 
nystėje buvo pasišventęs graikų mokslams ir įgijęs nemažą garsą. 
Jis paliko daugybę raštų. Savo knygoje “Į graikus“ jis taip kalba: 
“Justinas, aukščiausios pagarbos vertas žmogus, teisingai pasakė, 
jog tie, apie kuriuos aukščiau buvo kalbama, panašūs į piktada- 
rius“. Po kelių žodžių apie filosofus jis priduria: “Krescensas, 
kuris įsitvirtino sostinėje, iš jų visų buvo didžiausias iškrypėlis ir 
visiškas godumo vergas. Jis, kuris mokėniekinti mirtį, pats labiau- 
siai bijojo mirties. Jis uoliai stengėsi užtraukti Justinui mirtį kaip 
didžiausią blogybę, nes Justinas mokė tiesos ir įrodė, jog šitie 
filosofai - tai palaidūnai ir apgavikai“. Štai kokia buvo JUSNO 
kankinystės priežastis. 


Apie kankinius, kuriuos mini Justinas savo raštuose 


17. Tas pats vyras savo pirmoje “Apologijoje" atsimena kitus, 
kurie anksčiau mirė kankinio mirtimi. Jo pasakojimus verta čia 
pridėti. Jis rašo: 

“Viena moteris turėjo vyrą, didelį palaidūną, ir pati anksčiau 
gyveno palaidą gyvenimą. Pažinusi Kristaus mokslą, ji tapo dora 
moterimi ir stengėsi palenkti savo vyrą į dorą gyvenimą. Išdėstė 
jam pamokymus, kuriuos buvo girdėjusi, papasakojo apie amži- 
nos ugnies bausmę, laukiančią tų, kurie nedorai ir neprotingai 
gyvena. Tačiau jis laikėsi savo nedorų įpročių ir savo elgesiu 
skaudino žmoną. Ji ėmė galvoti, jog būtų nuodėminga gulėti su 
žmogumi, kuris elgiasi priešingai prigimčiai bei teisingumui, 
ieškodamas neleistinų džiaugsmų; ji norėjo su juo išsiskirti. Ta- 
čiau giminės ėmė prašyti ją, duodami įvairiausius patarimus, kad 
nesiskirtų ir neprarastų vilties pataisyti vyrą. Ji įveikė save ir liko 
gyventi santuokoje. Kai vyras išvyko į Aleksandriją ir kai ji gavo 
žinią, kad jis dar nedoriau elgiasi, - nepanorėjo būti jo nusižengi- 

mų bendrininke - gyvendama santuokoje ir bendraudama su juo 
prie stalo ir lovoje, - davė jam vadinamąjį išsiskyrimo raštą ir 
pasitraukė nuo jo. Gražus jos vyras atrodytų turėjo džiaugtis, kad 
jožmona, kuri anksčiau palaidai gyvenusi,su tarnais ir samdiniais 
girtavusi ir dar kitaip nusikalsdama, atsižadėjo blogo gyvenimo ir 
troško, kad vyras taip pat pasitaisytų. Tačiau vyras supykęs, kad 
ji pasitraukė nuo jo prieš jo valią, apskundė ją, kad esanti krikščio- 
nė. Tuo tarpu jinai kreipėsi į Tave, Viešpatie, su prašymu, kad jai 
būtų duota galimybėsutvarkyti savo reikalus ir po to stoti į teismą. 
Tu suteikei jai šitą malonę. Kadangi vyras nesugebėjo tuomet jos 
apkaltinti, jis nukreipė savo kaltinimus prieš kažkokį Ptolemėją, 
kurį Urbicijus nubaudė už tai,kad jis buvo moters krikščioniškojo 
gyvenimo mokytojas. Štai kaip jis pasielgė: jis prikalbėjo vieną 
pažįstamą šimtininką, kad uždarytų Ptolemėją kalėjiman. Turė- 
damas jį savo valdžioje pateikė tik vieną klausimą, ar jis esąs 
krikščionis. Kai Ptolemėjas, mylintis tiesą ir nekenčiąs apgavystės 
ir melo, išpažino esąs krikščionis, šimtininkas jį liepė supančioti ir 
ilgąlaiką kankino kalėjime. Kai jį vėl atvedė pas Urbicijų, jam ir vėl 
buvo pateiktas vienas klausimas, ar jis krikščionis. Atsimindamas 
iš Kristaus gautąsias malones, jis vėl išpažino esąs dieviškosios 
dorybės mokinys. O kas išsigina kurio nors dalyko, paneigia jį 
arba dėl to, kad blogai jį supranta, arba vengia išpažinimo todėl, 
kad jaučiasi nevertas paneigiamojo dalyko. Aišku, kad taip nega- 
lima pasakyti krikščionybės atveju. Kai Urbicijus davė įsakymą, 
kad Ptolemėją nubaustų mirtimi, tūlas Lucijus, taip pat krikščio- 
nis, matydamas neteisingą nuosprendį, taip kreipėsi į Urbicijų: 
“Kam nubaudei šį žmogų, jeigu niekas neįrodė, kad jis būtų 
svetimautojas, palaidūnas, žudikas, vagis ar plėšikas, kad padaręs 
kokį nors nusikaltimą. Juk jis tiktai prisipažino esąs krikščionis. 
Urbicijau, tavo nuosprendis nesutinka su valdovo Pijaus pažiūro- 
mis; jis nesutinka nei su filosofo, imperatoriaus sūnaus pažiūro- 
mis, nei su šventojo Senato nuostatais“. Urbicijus į tai nieko 
neatsakė, tik kreipėsi į Lucijų: atrodo, kad ir pats esi krikščionis. 
Lucijui atsakius: taip, aš esu,liepė vesti ir jį nužudyti. Tas atsiliepė 
tardamas, jog esąs dėkingas išsilaisvinęs iš piktų valdovų ir einąs 
pas Dievą - gerąjį Tėvą ir Karalių. Prie šių žmonių prisijungė ir 
tūlas trečias asmuo, ir jis buvo nubaustas ta pačia bausme“. Prie 
šitų pasakojimų, kaip teisingą išvadą, Justinas prideda minėtą 

pasakymą: “man nėra jokia staigmena, kad vienas iš vadinamųjų 
filosofų ieško mano pražūties, ir t.t." 


Justino raštai, išlikę iki mūsų dienų 


18. Justinas paliko mums labai daug naudingų raštų, kurie 
liudija, koks išlavintas buvo jo protas ir kaip jam rūpėjo Dievo 
reikalai. Siūlome juos perskaityti tiems, kurie trokšta išminties, o 
naudos sumetimais čia nurodome tik tuos, kurie mums žinomi. 

Pirmas jo veikalas yra kalba, skirta Antoninui Pamaldžiajam, jo 
sūnums ir Romos senatui mūsų tikėjimo apgynimo reikalu. Kitas 
veikalas - tai mūsų tikėjimo “Antroji apologija“, kurią paaukojo 
minėtojo imperatoriaus įpėdiniui bei bendravardžiui - Antoninui 
Verui, kurio laikai mums dabar rūpi. Dar viena jo knyga yra raštas 
“Į graikus“. Joje plačiai aptariama daugybė ginčytinų klausimų, 
kuriuos svarsto ir mūsiškiai, ir graikų filosofai, be to, autorius 
nagrinėja demonų prigimtį. Nematau čia reikalo duoti ištraukų iš 
tos knygos. Yra dar vienas skirtas graikams raštas, pavadintas 
“Kritika“, išsilaikęs iki mūsų dienų. Kitas raštas “Apie Dievo 
vienybę“ pagrįstas ne tik mūsų raštuose, bet ir graikų knygose. 
Rašte “Psalmininkas" bei aiškinamojoje knygoje “Apie sielą“, kur 
pateikiami įvairūs požiūriai, pateikiamos graikų filosofų nuomo- 
nės ir žadama atskiroje knygoje atsakyti graikams ir išdėstyti savo 
pažiūras. Jis taip pat surašė “Dialogą prieš žydus“; toks dialogas 
įvyko Efeze tarp Justino ir Trifono - įžymiausiojo anų laikų žydo. 
Čia Justinas pasakoja, kokiu būdu Dievo malonė atvedė jį į tikėji- 
mo pažinimą, kaip uoliai jis buvo atsidavęs filosofijos mokslams 
ir kaip karštai jis ieškojo tiesos. Apie žydus jis pasakoja, kad jie 
spendę pinkles Kristaus mokslui, ir kreipėsi į Trifoną tokiaisžo- 
džiais: 

“Ne tik neatsisakėte savo piktų darbų, bet sąmoningai siunti- 
nėjote tam tikslui parinktus vyrus iš Jeruzalės į visą pasaulį, kad jie 
kalbėtų esą atsiradusi bedieviška krikščionių sekta, kad dėstytų, 
ką prieš mus skelbė visi mūsų iš tikrųjų nepažįstą žmonės. Todėl 
jūs esate kalti dėl neteisingumo ne tik savo atžvilgiu, bet ir prieš 
visus kitus žmones“. 

' Beto,jis rašo, kad jo laikais Bažnyčioje tebegyvavo pranašavi- 
mo charizmos.Jis užsimena apie Apreiškimą Jonui ir tvirtina, jog tai 

apaštalo veikalas. Jis mini kai kuriuos pranašų žodžius ir įrodo 
Trifonui, kad žydai juos išbraukė iš Šv. Rašto. Be to, esama dar 
daugybės kitokių jo raštų, paplitusių tarp brolių. Šio vyro raštai 
jau senovės žmonėms atrodė tokie garbingi, jog Irenėjas remiasi jo 
žodžiais. Antai ketvirtoje knygoje “Prieš erezijas" sako: 

“Teisingai sako Justinas savo veikale Prieš Markioną, jog netgi 
pačiam Viešpačiui nepatikėtų, kad esąs kitas Dievas šalia Sutvė- 
rėjo“. 

To paties veikalo penktoje knygoje taip rašoma: 

“Teisingai pasakė Justinas, kad prieš Viešpaties atėjimąšėtonas 
niekad nedrįso piktžodžiauti Dievui, mat dar nežinojo apie savo 
pasmerkimą“. 

Reikėjo tai pasakyti, kad mylinčius mokslą žmones būtų gali- 
ma paskatinti uoliai skaityti šito rašytojo raštus. Tiek apie Justiną. 


Kas Vero laikais valdė Romos ir Aleksandrijos bažnyčias 


19. Aukščiau minėto valdymo laikotarpio aštuntaisiais me- 
tais'3 Soteras užėmė sostą po Aniceto, kuris vienuolika metų 
tarnavo vyskupu. Aleksandrijos bažnyčios priešakyje keturiolika 
metų stovėjo Keladionas, o jo įpėdiniu tapo Agripinas. 


Kas valdė Antiochijos bažnyčią 


20. Šeštasis po apaštalų Antiochijos bažnyčios vyskupas buvo 
garsusis Teofilis. Herono įpėdinis, ketvirtasis vyskupas ten buvo 
Kornelijus, o po jo, penktasis iš eilės, užėmė sostą Erosas. 


Anų laikų įžymieji Bažnyčios rašytojai 


21. Anuomet Bažnyčios pasididžiavimas buvo Hegezipas, kurį 
jau pažįstame iš ankstesnio pasakojimo. Be to, garsėjo Dionyzas, 
Korinto vyskupas, Pinitas, Kretos vyskupas, Pilypas, Apolinaras, 
Melitonas, Musanas, Modestas, o pirmiausia - Irenėjas. Šių vyrų 
raštų dėkaiki mūsų dienų liko išsaugota neiškreipta tikro tikėjimo 
tradicija. 

Hegezipas ir tie, kuriuos jis mini 


22.Hegezipas penkiose savo Atsiminimų knygose paliko mums 
gražiausią savo tikėjimo paminklą. Jis pasakoja, kad savo kelionės 
į Romą metu susitiko su daugybe vyskupų ir pas visus atrado tą 
patį mokslą. Po kelių žodžių, skirtų Klemenso laiškui Korintiečiams, 
pasakoja, kas ten yra ir ko verta paklausyti: 

“Ir gyvena Korinto bažnyčia tikrame tikėjime 

Iki Primo, kuris Korinte tarnavo vyskupu. 

Aš susitikau su jais, važiuodamas į Romą, 

Ir pasilikau su korintiečiais keletą dienų. 

Tomis dienomis kartu su jais džiaugiausi tikėjimo vienybe. 

Kai buvau Romoje, 

Nustačiau įpėdinystę iki Aniceto, 

Kurio diakonu buvo Eleuteras. 

O po Aniceto įpėdinystę perėmė Soteras, 

Pojo - Eleuteras. 

Su kiekviena įpėdinyste ir kiekvienam mieste taip klostosi 
reikalai 

Kaip liepia Įstatymas ir Pranašai, ir Viešpats“. 

Tas pats rašytojas taip pat pasakoja apie savo laikų erezijos 
pradžią šitaip: 

“Po Jokūbo Teisingojo kankinystės, 

Kuris buvo panašus į Viešpatį, 

Kuris už tą patį reikalą kentėjo, 

Vyskupu buvo paskirtas Simeonas, 

Kristaus giminaičio Kleopo sūnus. 

Jam visi atidavė pirmenybę, 

Nes jis buvo Viešpaties giminaitis. 

Mat tuomet Bažnyčia buvo vadinama Mergele, 

Nes dar nebuvo sutepta klaidingų mokslų. 

Pradžią padarė Tebutis. 

Todėl, kad jis netapo vyskupu. 

Jis ėmė skleisti sugedimą, išplaukiantį iš septynių sektų, 

Kurioms jis pats priklausė bei kurios pasitaikė tarp žmonių. 

Išjų Simonas, o iš jo simoniečiai, 

Ir Kleobijus, o iš jo kleobiečiai, 

Ir Dositėjas, o iš jo dositėjiečiai, 

Ir Gortajas, o iš jo gortajiečiai, 

Ir mazpotejiečiai, Iš jų išeina menandriečiai, 

Ir markioniečiai, ir karpokratiečiai, 

Kiekvienas jų išvesdavo savo mokymą, kuris skirdavosi nuo 
kitų sektų. 

Išjų išėjo klaidingi kristai, 

Klaidingi pranašai ir apaštalai, 

Kurie išardė Bažnyčios vienybę, 

Skleidę pražūtingą mokymą apie Dievą ir apie jo Kristų". 

Tas pats Hegezipas ten pat pasakoja apie senovės sektas, kurios 
buvo iškilusios tarp žydų. 

“Buvo įvairių tikėjimų 

Tarp apipjaustytųjų, tarp Izraelio sūnų. 

Jie buvo nukreipti prieš Judo giminę ir prieš Kristų: 

Esėjai, galilajėniečiai, hemerobaptistai, 

Masbotejiečiai, samariečiai, sadukėjai ir fariziejai“. 

Hegezipasrašoir apie daugelį įvairių dalykų, kuriuos iš dalies jau 
esame minėję, kalbėdami apie juos tam tikru metu ir tam tikroje 
vietoje. Jis pateikia kai kurias smulkmenas iš Evangelijos pagal žydus, 
taip pat ištraukas iš siriškų raštų, mini kai kurias žydų kalbos 
ypatybes. Iš to aiškiai galima suprasti, kad jis buvo žydų kilmės 
krikščionis; beje, jis užsimena ir apie kitus reikalus, apie kuriuos 
žinojo iš žodinio žydų padavimo. Ne tik jis, bet taip pat Irenėjas ir 
daug kitų senovės vyrų Salmono priežodžius vadino Išmintimi, 
kupina dorybių. Kalbėdamasapie vadinamuosius Apokrifus jis pažy- 
mi, kad jo laikais eretikai parašė kai kuriuos šitos rūšies raštus. 

Bet mums reikia eiti prie kito iš eilės klausimo. 


Dionyzas, Korinto vyskupas, ir jo parašyti laiškai 


23. Pirmiausia mums reikia pakalbėti apie Dionyzą, kuris 
sėdėjo Korinto bažnyčios soste ir savo uolumu Dievo reikaluose 
ne tik rūpinosi pavaldiniais, bet ir globojo svetimuosius. Didžiau- 
sios naudos jis davė visiems savo Katalikiškais laiškais, kuriuos 
parašė įvairioms bažnyčioms. Vienas iš jų - Laiškas Lakedemonie- 
čiams, teisingojo mokslo katechezė ir skatinimas gyventi taikoje ir 

„vienybėje. Kitas jo Laiškas Atėniečiams skatina tikėti ir gyventi 

pagal Evangeliją. Jis bara atėniečius už nerūpestingumą, už tai, 
kad vos neatkrito nuo tikėjimo, kai jų vyskupas Publijus ano 
laikotarpio persekiojimo metu numirė kankinio mirtimi. Diony- 
zas užsimena taip pat ir apie Kvadratą, kuris po Publijaus kanki- 
nystės tapojų vyskupu, ir liudija, kad jo rūpesčiu tikintieji susibū- 
rė ir atgaivino savo tikėjimą. Be to, sužinome, kad Dionyzas 
Areopagitas, kurį, pasak Apaštalų darbų, buvo atvertęs apaštalas 
Paulius, buvęs pirmasis Atėnų bažnyčios vyskupas. Yra dar kitas 
jo Laiškas Nikomediečiams, kuriame jis kovoja su Markiono erezija 
ir gina tikėjimo tiesą. Jis taip pat rašė Gortinos bažnyčiai, taip pat 
visoms kitoms Kretos bažnyčioms. Jis šlovina jų vyskupą Pilypą, 
kurio kankinystę išgarsino Bažnyčia, be to, primena, kad reikią 
vengti bendravimo su eretikais. Savo Laiške Amastrio bažnyčiai, 
taip pat Ponto bažnyčioms, užsimena apie Bakchilidąir Elpistoną, 
kurie paskatinę jį surašyti tą Laišką. Čia jis aiškina Šv. Raštą, o jų 
vyskupą vadina Palmu. Jis duoda tikintiesiems daug nurodymų 
santuokos ir skaistybės klausimais ir kviečia priimti tuos, kurie 
atsiverčia iš kurio nors nuopuolio ar paprasto nusižengimo, ar net 
iš erezijos paklydimo. Prie ankstesnių raštų reikia prijungti dar 
Laišką Knosiečiams, kuriame jų vyskupą Pinitą pamoko, kad prie- 
varta neužkrautų broliams sunkios skaistybės naštos, o verčiau 
atsižvelgtų į daugumos tikinčiųjų silpnumą. Pinitas savo atsaky- 
me išreiškia Dionyzui pagarbą bei sutikimą, tačiau savo ruožtu 
kviečia, kad jau dabar duotų lengvesnio dvasinio maisto, kad dar 
Sykį jo liaudį apdovanotų raštu, turinčiu didesnę galią; mat žmo- 
nės, maitinami vien tik pienišku maistu, galėtų pasilikti kūdikys- 
tėsbūsenojeir pasenti nesubrendę. Šitame Laiške, kaip labai tiksliai 
nutapytame paveiksle, regimas tikrasis Pinito tikėjimas, rūpestis 
pavaldinių gerove, jo iškalba bei gilus Dievo reikalų suvokimas. 

Be to, yra dar Dionyzo laiškas Romiečiams, kuris buvo parašytas 
ano meto vyskupui Soterui. Manau būsiant naudinga pridurti išjo 
tas ištraukas, kuriose šlovinami romėnų palaikomi įpročiai net iki 
šių dienų persekiojimo. Štai jo žodžiai: 

“Nuo pradžios tarp jūsų yra paprotys, kad broliams būtų 
teikiami įvairūs patarnavimai, kad daugybei bažnyčių, išmėtytų 
visuose miestuose, būtų siunčiama parama ir tenkinami vargdie- 
nių reikalai, kad būtų padedama broliams, kenčiantiems kasyklo- 
se. Šia savo parama jūs, romėnai, kurie siunčiate ją nuo pradžios, 

sergite savo gimtąjį paprotį, kurį jūsų palaimintasis vyskupas 
Soteras ne tik išsaugojo, bet ir išplėtė. Jis šventiesiems siunčia 
gausybę dovanųir brolius, kurie ateina pas jį, priima palaiminimo 
žodžiais kaip tėvas mylintis savo vaikus". 

Tame pačiame rašte Dionyzas mini Klemenso laišką Korintie- 
čiams ir pasakoja, kad jis nuo seno pagal paprotį skaitomas bažny- 
čioje. Štai ką jis sako: 

“Šiandien šventėme Viešpaties dieną ir skaitėme jūsų Laišką. 
Mes jį visuomet skaitysime kaip pamokymą, panašiai kaip ir 
Laišką, kurį seniau buvote parašę per Klemensą“. 

Be to, jis dar kalba apie savo Laiškus, sakydamas, kad jie buvę 
suklastoti: 

“Brolių prašomas rašiau Laiškus. Bet velnio apaštalai primaišė 
piktžolių, šį tą iš jų išbraukė ir šį tą pridėjo. Virš jų kabo pasmer- 
kimas. Nenuostabu, jog kai kurie jų išdrįso klastoti netgi Viešpa- 
ties raštus; mat paniekinę vienus rašinius, išdrįso ir kitus klastoti". 

Beto, esama dar kito Dionyzo laiško ištikimai seseriai Christo- 
forai, kur rašo jai, atsižvelgdamas į jos reikalus, pateikdamas jai 
dvasios maisto. Tiek apie Dionyzą. 


Teofilis, Antiochijos vyskupas 


24. Teofiliui, apie kurį sakėme, jog buvo Antiochijos vyskupas, 
priklauso trys knygos Autolikui, apimančios pagrindines tikėjimo 
tiesas, ir dar vienas raštas Prieš Hermogeno ereziją, kur autorius 
remiasi liudijimais, paimtais iš Apreiškimo Jonui. Be to, jis parašė ir 
kitas katechetines knygas. Kadangi anuomet eretikai tarsi piktžo- 
lėmis užteršdavo švarias apaštalų mokslo sėklas, bažnyčių gany- 
tojai stengėsi atskirti klaidatikius tarsi laukinius žvėris nuo Kri- 
staus avelių. Laikydavo juos atokiai nuo eretikų, negailėdavo 
pamokymų ir perspėjimų, stodavo į atvirą kovą su klaidatikiais, 
diskutuodavo žodžiu, atmesdami priekaištus, ar rašydami kriti- 
kos rašinius, kur atremdavo kaltinimus rūpestingai paruoštais 
įrodymais. Kad Teofilis kartu su kitais dalyvavo foje kovoje, 
matyti iš jo parašytos garsios knygos Prieš Markioną. Šis veikalas 
kartu su anksčiau minėtais raštais išliko iki mūsų dienų. 

Antiochijos sostą po jo užėmė Maksiminas - septintasis vysku- 
pas po apaštalų. 

Pilypas ir Modestas 


25. Pilypas, kurį pažįstame iš Dionyzo Laiško, buvo Gortinos 
Bažnyčios vyskupas. Jis su dideliu užsidegimu ėmėsi rašyti knygą 
“Prieš Markioną" „Taip darėir Irenėjas,ir Modestas. Pastarasis dar 
sėkmingiau nei kiti iškėlė į dienos šviesą ir visiems parodė, koks 
to žmogaus mokslas. Be to, rašė dar daugelis, kurių raštai išliko iki 
mūsų dienų. 


Melitonas ir tie, kuriuos jis mini 


26. Anais laikais labai garsėjo Melitonas, Sardų bažnyčios 
vyskupas, ir Apolinaras, Jeruzalės vyskupas. Kiekvienas jų krei- 
pėsi į jau minėtąjį, anuomet viešpatavusį Romos imperatorių, su 
nuosavomis “Apologijomis“. Iš jų raštų mums yra žinomi šie: 
Melitono - dvi knygos “Apie Velykas“, “Apie gerą gyvenimą ir 
apie pranąšus“, “Apie bažnyčias“, “Apie Viešpaties dieną“ ,beto, 
“Apie Žmogaus tikėjimą“, “Apie sutvėrimą“, “Apie pojūčių pa- 
klusnumą tikėjimui“; taip pat “Apie sielą ir kūną, arba apie 
vienybę“, “Apie krikštą“, “Apie tiesą ir tikėjimą ir apie Kristaus 
gimimą“, toliau jo pranašingas raštas bei “Apie sielą ir kūną“, 
“Apie vaišingumą", "Raktas", “Apie velnią ir Apreiškimą Jonui“, 
“Apieįsikūnijusį Dievą“, pagaliau trumpas rašinys: “Antoninui". 

Pradėdamas knygą “Apie Velykas“, Melitonas nurodo laiką, 
kada ją rašė: 

“Prie Servilijaus Pauliaus, Azijos prokonsulo, kai Sagaris mirė 
kankinio mirtimi, Laodikėjoje iškilo didelis ginčas dėl Velykų, 
būtent, kada jas reikėjo anuo metu švęsti. Tuomet ir buvo surašyta 
knyga“. 

Apie tą knygą Klemensas Aleksandrietis užsimena savo veika- 
Ie“Apie Velykas" „kurį parašė, kaip pats sako, ryšium su Melitono 
knyga. 

Knygoje, skirtoje imperatoriui, Melitonas išvardija daugybę 
skriaudų, kurios ištiko mus jo valdymo laikotarpiu, būtent: 

“Ko niekuomet nebūdavo, įvyko dabar. Žmonių giminė, pasi- 
žyminti pamaldumu, yra persekiojama Azijoje remiantis naujais 
potvarkiais. Begėdžiai skundikai ir godūs svetimo turto žmonės 

naudojasi proga ir atvirai plėšia žmones; naktį ir dieną grobia iš 
nekaltų žmonių“. 

Toliau dar priduria: 

“Ojeigu taip ardoma Tavo įsakymu, - tuomet viskas tvarkoj. 
Mat teisingas valdovas niekuomet negali leisti neteisingų potvar- 
kių, ir todėl mes su noru priimame tokios mirties garbę. Tuomet 
mes turime tik vieną prašymą: pasistenk pirmiau pats pažinti 
apkaltintus asmenis ir liepk teisingai nuspręsti, ar jie užsitarnavo 
mirties ir kankinimų, o gal tikriau - išlaisvinimo ir ramybės. O 
jeigu tai nėra Tavo valios potvarkis, - kurių, beje, netiktų leisti 
netgi barbarams, - tuomet dar karščiau Tavęs prašome, kad ramiai 
nežiūrėtum į tos rūšies galvažudystes“. 

Toliau, jis dar rašo šitaip: 

“Antai filosofija, kurią mes laikome savąja, pirmiausia klestėjo 
tarp barbarų. Paskui paplito tarp Tavo liaudies, šauniai valdant 
Augustui, Tavo protėviui. Ji žadėjo daug gera ir Tavo valdymui. 
Juk iš tos versmės augo Romos galybės didybė ir šlovė. Juk Tu 

tapai laukiamu valdovu ir liksi toks kartu su savo sūnumi, jei 
globosi filosofiją, kuri išaugo kartu su valstybe ir gimė Augusto 
laikais, - ją didžiai gerbė kartu su kitomis religijomis Tavo protė- 
viai. Čia glūdi įrodymas, kad mūsų tikėjimas geras, nes jis išsivys- 
tė kartu su sėkmingu valstybės augimu; Augusto laikais neįvyko * 
nieko bloga, bet viskas šauniai sekėsi, viskas derinosi su liaudies 
troškimais. 

Kai kurie imperatoriai, paklusdami šmeižikų įkalbinėjimams, 
norėjo suteršti mūsų religijos gerą vardą. Taip įvyko valdant 
Neronuiir Domicianui. Išjų kilo netikęs paprotys skleisti apie mus 
Smeižikų melagystes. Tačiau visą tą aklumą ištaisė tavo dievobai- 
mingi tėvai. Dažnai ir daugeliui skirtais reskriptais jie draudė 
tuos, kurie drįsdavo užpuldinėti krikščionis. Taip Tavo senelis 
Hadrianas, kaip žinia, rašė daug kam, pavyzdžiui, Azijos prokon- 
sului Fundanui; taip pat ir Tavo tėvas, dar anuomet, kai kartu su 
juo esi valdęs, išleido reskriptą Larisos, Tesalonikų, Atėnų ir 
kitiems graikų miestams, kad nebūtų vartojama prievarta. Apie 
Tave, kuris esi tokių pačių pažiūrų ir kuris turi daugiau žmoniš- 
kumo bei tiesos meilės, - esame įsitikinę, jog Tu padarysi visa, ko 
prašome“. 

Štai ką randame minimame veikale. Įžangoje į savo Išrašus, tas 

pats autorius pateikia visur pripažintų Senojo Testamento knygų 
katalogą, kurį pateikti laikau būtina. Štai jo žodžiai: 

“Melitonas broliui Kristuje Onezimui siunčia sveikinimus. Ka- 
dangi dažnai iš uolumo Dievo žodžiui sakydavai norįs turėti 
išrašus iš Įstatymoir Pranašų, kurie kalba apie Išganytoją ir visą 
mūsų tikėjimą; sakydavai norįs žinoti tikslų skaičių bei tvarką 
Senojo Testamento knygų, - aš pasistengiau tai padaryti. Žinau 
Tavo uolumą tikėjimo atžvilgiu, žinau Tavo mokslo siekimą ir tai, 
kad iš meilės Dievui kovoje už amžinąjį išganymą tuos reikalus 
laikai aukščiau už viską. Štai buvau Rytuose ir aplankiau vietovę, 
kur visa tai buvo skelbiama ir veikiama; ten tiksliai pažinau Senojo 
Testamento knygas ir siunčiu Tau jų sąrašą. Štai jis: penkios Mozės 
knygos: "Pradžios", "Išėjimo", “Skaičių", “Kunigų", “Pakartoto 
Įstatymo“; “Jošuės“, "Teisėjų", “Rutos", keturios Karalių knygos, 
dvi “Kronikų knygos" ,“Dovydo psalmės“ ,“Saliamono patarlių“, 
arba “Išminties knygos“ ,“Ekleziasto“, “Giesmių giesmė“ ,“Jobo“; 
pranašų knygos: “Izaijo" ,“Jeremijo" „Dvylikos pranašų“ vienoje 
knygoje, “Danieliaus“, “Ezekielio“, “Ezdro“. Iš tų knygų paruo- 
šiau išrašus, kuriuos paskirsčiau šešiose knygose“. " 

Tiek apie Melitoną. 


Apolinaras 


27. Iš Apolinaro veikalų nemaža yra saugomų pas brolius. Štai 
tie, kurie išsilaikė iki mūsų dienų: Raštas aukščiau minėtajam 
imperatoriui; penkios knygos “Į graikus“, dvi knygos, “Apie 
tiesą“, dvi knygos “Į žydus". Vėliau parašė veikalą “Prieš frygie- 
čių ereziją“, kuri netrukus turėjo paskelbti savo naujoves, o tuo 
pradėjo, sakyčiau, augti iš žemės, matanuomet Montanas kartu su 
savo pranašėmis tai klaidai padėjo pamatus. 


Musanas 


28. Musanui, kurį jau minėjome, priklauso puikus rašinys, 
skirtas kai kuriems broliams, kurie palinko į vadinamųjų enkrati- 
tų ereziją. Anuomet buvo jos pradžia ir ji paleido į gyvenimą 
naują, pražūtingą ir klaidingą mokymą. 

Taciano erezija 


29. Šitos klaidos kūrėjas buvo Tacianas, tas pats, kurio žodžius 
apie nuostabųjį Justiną esame minėję aukščiau ir sakėme, kad jis 
buvęs to kankinio mokinys. Apie tai kalba Irenėjas savo pirmoje 
knygoje “Prieš erezijas“. Štai kas rašoma apie jį ir jo sektą: 

“Nuo Saturnino ir Markiono išeina vadinamieji enkratitai, 
kurie skelbia esą netinka sudarinėti santuokas. Jie iš pat pradžių 
neigė santuoką ir manė, kad kūrėjas blogai padaręs, sutverdamas 
vyrą ir moterį žmonių giminės dauginimuisi. Jie taip pat įvedė 
susilaikymą nuo vadinamųjų mėsiškų patiekalų, tuo parodydami 
nedėkingumą visų gyvių tvėrėjui Dievui. Jie taip pat nepripažįsta 
pirmojo žmogaus išganymui. Šiuo metu yra tikra, kad tai išradi- 
mas tūlo Taciano, kuris pirmasis įvedė šiuos piktžodžiavimus. Jis 
buvo Justino mokinys, bet būdamas kartu su mokytoju nebuvo 
pareiškęs nieko panašaus. Deja, po to, kai šis mirė kankinio 
mirtimi, atkrito nuo Bažnyčios. Apimtas puikybės dėl savo moky- 
tojavimo tarnystės ir apakintas įsitikinimo, jog esąs už kitus aukš- 
tesnis, sukūrė naują sistemą. Panašiai kaip ir Valentinas jis daug 
kalbėjo apie kažkokius neregimuosius eonus. Kaip Markionas ir 
Saturninas skelbė, kad santuoka esanti nuodėmingas ir nedoras 
dalykas, pagaliau pripažino, kad Adomas galįs būti išganytas". 

Tiek anuomet parašė Irenėjas. Kiek vėliau minėtą ereziją sustipri- 
no tūlas Severas, todėl jo šalininkai gavo severiečių vardą. Beje, jie 
pripažįsta Įstatymą, Pranašus ir Evangelijas, tačiau savotišku būdu 
aiškina šventųjų knygų mintį. Jie šmeižia apaštalą Paulių ir atsisako 
jo Laiškų; nepripažįsta ir Apaštalų Darbų. Pirmasis jų kūrėjas Tacianas 
kažkokiu būdu jungė ir lygino Evangelijas, pavadindamas savo 
darbą “Diatesaronu“ .Šiąknygąiršiandien galima surasti. Jis,atrodo, 
išdrįso taisyti kai kuriuos apaštalo žodžius, tariamai norėdamas 
pagražinti stilių. Jis paliko po savęs daugybę raštų, iš kurių dažnai 
minima jo Kalba į graikus, kurioje užsimena apie senovės laikus ir 
tvirtina, kad Mozė bei žydų pranašai buvę senesni už visus įžymiuo- 
sius graikų vyrus. Ši knyga, atrodo, esanti gražiausia ir naudingiau- 
sia iš visų jo kūrinių. 

Tiek apie šiuos rašytojus. 

Siras Bardesanas ir laikomi jo parašytais dokumentai 


30. Tais pačiais laikais, kai erezijos plito Mesopotamijoje, įžy- 
mus vyras Bardesanas, sirų kalbos žinovas, rašė dialogus prieš 
Markioną ir kitus klaidų skelbėjus. Jo knygos parašytos gimtąja 
kalba kaip ir didžioji kūrinių dalis. Jo mokiniai, - o jų turėjo labai 
daug dėl savo iškalbingumo, - išvertė tas knygas iš sirų į graikų 
kalbą. Prie šių raštų priklauso labai vykęs dialogas “Apielikimą", 
skirtas Antoninui. Yra knygų, kurias parašė anuomet įvykusio 
persekiojimo metu. Jis anksčiau priklausė Valentino mokyklai, 
tačiau laiku susivokė ir sukritikavo didesnę dalį šitų fantazijų. Jis 
pats buvo įsitikinęs, jog surado tikrą tiesą. Tačiau jis visai nusivalė 


seną klaidų purvą. 


Tuo pačiu metu mirė Romos Bažnyčios vyskupas Soteras**. 


IšNAŠOS 


1 Turima galvoje 109 metai. (Popiežius 
Evaristas - ca 99-ca 107 m.) 

2 Tai yra Kerdonas. 

3 Trajanas mirė 117 m. Hadrianas valdė 
117-138 m. 

4 Tai yra 119 (Popiežius Aleksandras ca 
107-ca 116 m.) 

5 Antinojas, kilęs iš Bitinijos, buvo 
gražuolis, Hadriano numylėtinis, kuris 
mistikos paveiktas nusižudė Hadriano 
garbei. Hadrianas iškėlė jį į dievų eilę ir 
jo garbei pastatė miestą. 

6 Antoninas Pijus valdė 138-161 m. 
Popiežius Telesforas - ca 125-ca 136 m. 


10. 590 


7 Tai yra Simono Burtininko sekėjai. 

8 Hyginas ca 136-ca 140 m. 

9 Žymiausieji Mažosios Azijos miestai 
buvo sudarę autonominę sąjungą - 
“Azijos Sąjunga“. 

10 Markas Aurelijus 161-180 m. 

11 Kitas tekstas yra vadinamas 
“Martyrium Polycarpi“. 

12 Pasak Sokrato: “Negalima žmogaus 
labiau aukštinti už tiesą“. 

13 Turima galvoje 168-169 metai. 
Popiežius Anicetas ca 154-165 m. 

14 Soteras 165-174 m. 

NUO MARKO AURELIJAUS IKI SEVERO. 
VYSKUPŲ KAITA. VYSKUPAI PANEIGIA 
MARCIJONO IR MONTANO MOKYMĄ. 
JŲ SUSITARIMAS DĖL VELYKŲ 
ŠVENTĖS DATOS 


Prologas 


Romos Bažnyčios vyskupas Soteras užbaigė gyvenimą aštun- 
taisiais savo valdymo metais, o jo įpėdiniu, kaip dvyliktasis po 
apaštalų, tapo Eleuteras. Tai buvo septynioliktaisiais imperato- 
riaus Antonino Vero valdymo metais, kai atskirose šalyse iš naujo 
prasidėjo labai žiaurūs mūsų persekiojimai. Kad miestuose tūks- 
tančiai tikinčiųjų mirė kaip kankiniai, galima spręsti iš to, kas 
įvyko tik vienoje tautoje. Taip jau atsitiko, kad įvykiai, verti 
paminėti, buvo užrašyti ir perduoti įpėdiniams raštu.Visą tokio 
plataus aprašymo tekstą esame įjungę į mūsų raštą “Kankinių 
aktų rinkinys“. Tai ne vien istorinis dokumentas, bet ir mums 
skirtas pamokymas. Kas tinka mūsų pasakojimams, čia pateiksiu 
ištraukomis. 3 

Kai kurie istorinių knygų autoriai, pasitenkina kovos pergalė- 
mis,laimikiais, išplėštais iš priešininkų, aprašinėja vadų veiklumą 
ir didvyriškumą tų kareivių, kurie susitepė rankas krauju, baisio- 
mis žudynėmis gindami vaikus, tėvynę ir kitas savo gėrybes. Tuo 
tarpu mano knyga nagrinėja Dievo veikimą, todėl privalo aprašyti 
giliausią ramybę bei sielos harmoniją, privalo paminėti vardus 
žmonių, kurie vyriškai kentėjo išbandymus, vertindami tiesą la- 
biau už tėvynę, o tikėjimą - labiau už artimus asmenis. Amžinai 

bus atmenami tikėjimo gynėjai, jų skausmingai išbandytas didvy- 
riškumas, pergalės prieš neregimus priešininkus ir pagaliau juos 
puošiantys vainikai. 


Kas ir kokiu būdu Vero viešpatavimo metais 
kovojo dėl religijos 


1. Galija - tai kraštas, kuriame jau buvo paruošta arena čia 
netrukus prasidėsiančioms tik ką minėtoms kovoms. Jomis gar- 
sios ir iš kitų miestų išsiskiriančios sostinės - Lijonas ir Vjena. Pro 
abu miestus teka Rodanas, savo galingais vandenimis drėkinąs 
aną žemę. 

Taigi įžymiausios ano krašto bažnyčios išsiuntė Azijos bei 
Frygijos bažnyčioms raštišką ataskaitą apie kankinius. Joje pasa- 
kojama apie tokius įvykius. Pateikiu viską pažodžiui: 

“Kristaus tarnai, gyvenantys Galijoje, būtent, Vjenoje ir Lijone, 
sveikina Azijoje ir Frygijoje gyvenančius brolius, kurie išpažįsta tą 
patį tikėjimąir išganymo viltį. Jums Dievo Tėvo ir mūsų Viešpaties 
Jėzaus Kristaus ramybė, malonė ir šlovė". 

Po šių žodžių įžanginėse pastabose kalbama apie kitus reika- 
lus, o po to eina pasakojimas: 

“Mes negalime tiksliai papasakoti ar aprašyti mūsų kentėjimo 
baisumo, pagonių neapykantos šventiesiems, viso to, ką iškentėjo 
palaimintieji kankiniai. Mat priešininkas puolė mus visa savo 
galybe ir leido mums pajusti, koks baisus jis bus ateityje. Jis 
panaudojo visas priemones, kad pamokytų savo šalininkus ir 
paruoštų juos kovai su tikinčiaisiais. Mums buvo uždaryti ne tik 
rūmai, pirtys ir turgūs, bet apskritai krikščionims nebuvo galima 
viešai pasirodyti. Vis dėlto Dievo malonė stojo į kovą, uždengė 
silpnuosius ir pastatė priekyje tokius stulpus, kurie buvo tokie 
tvirti ir atsparūs, jog sugebėjo išlaikyti visą Piktojo spaudimą. Jie 
stojo pasitikti šėtoną, iškentėjo visokeriopą panieką ir visas kan- 

"čias ir, kas nuostabiausia, laikydami viską niekais, godžiai ieškojo 
Kristaus bei darbais patvirtino: “Aš manau, jog šio laiko kentėji- 
mai negalilygintis su būsimąja garbe,kuri mumyse bus apreikšta" 
(Rom 8, 18). 

Visų pirma, jie didvyriškai iškentė nesuskaičiuojamas skriau- 
das, daromas pagonių: riksmus, mušimą, tąsymą, apiplėšimus, 

užmėtymą akmenimis, kankinimą, žodžiu, viską, kuo pasireiškė 
mus užpuolusi įtūžusi minia. Po to kariuomenės tribūnas ir mies- 
to vadovai nutempė kankinius į turgų, kurjie buvo tardomi miniai 
stebint ir kur išpažino savo tikėjimą. Pagaliau juos visus uždarė į 
kalėjimą iki valdytojo atvykimo. 

Vėliau juos nuvedė pas valdytoją, kuris užsipuolė juos visu 
žiaurumu. Vienas iš brolių buvo Vetijas Epagatas, žmogus, kupi- 
nas Dievo ir artimo meilės. Jo gyvenimas buvo toks tobulas, kad, 
nepaisant jaunumo, jis užsitarnavo tokį pripažinimą, kaip ir Za- 
charijas. Mat jis be priekaišto vykdė visus Viešpaties įsakymus bei 
nuostatus (plg. Lk 1,6) ir nenuilsdamas tarnavo artimui. Jis degė 
Dievo uolumu, o jo dvasia liepsnojo. Tokio charakterio vyras 
nenorėjo pakęsti neteisingo teismo ir pasipiktinęs pareikalavo, 
kad jį atskirai apklausinėtų, po to stojo ginti brolius, įrodinėda- 
mas, jog mes nedarome bedieviškų ir nedorų darbų. Tuomet 
minia, kuri supo tribunolą, ėmė ant jo šaukti: mat buvo visiems 
pažįstamas žmogus. Valdytojas, deja, visai nepaisė jo pagrįstų 
įrodymų, bet davė tik vieną klausimą, arjis taip pat esąs krikščio- 
nis. O kai jis tą garsiai patvirtino, buvo nukankintas. Jis, kuris 
guosdavo krikščionis, kuris turėjo savyje Guodėją, kuris buvo 
perpildytas dvasios daugiau už Zachariją. Tobulą dvasios dovaną 
jis išreiškė meile, buvo pasirengęs atiduoti gyvybę gindamas 
brolius. Jis iš tiesų buvo ir yra tikras Kristaus mokinys, kuris seka 
paskui Avinėlį, kur tik tas eitų. 

Nuo tos valandos tarp brolių prasidėjo skilimas. Vieni sakėsi 
esą pasirengę tapti kankiniais ir su dideliu džiaugsmu skelbė savo 
tikėjimą. Tačiau atsirado ir tokių, kuriems pritrūko ryžtingumo ir 
kurie buvo per silpni tokiam sunkiam išbandymui. Apie dešimt 
Žmonių atkrito. Jie mus labai nuliūdino, sukėlė mums neapsako- 
mą skausmą ir aptemdė drąsą tų, kurie dar nebuvo areštuoti, 
tačiau, nepaisydami išbandymų, laikėsi prie kankinių ir jų neap- 
leido. Mus apėmė baimė, nes jų tikėjimo išpažinimas tapo netik- 
ras. Mes nebijojome mūs laukiančių kentėjimų, bet numatėme 
pabaigą ir mus baugino vienintelė mintis, kad dar kas nors neat- 
kristų. Tuo tarpu kiekvieną dieną buvo gaudomi tie, kurie nusi- 
“ pelnė papildyti kankinių skaičių, kad iš abiejų Bažnyčių (t.y. 
Lijono ir Vjenos) kalėjime atsirastų visi uolieji nariai, o pirmiausia 
tie, ant kurių pečių rėmėsi visa mūsų santvarka. Buvo suimti netgi 

keli pagonys, mūsų brolių namiškiai, nes valdytojas buvo oficia- 
liai paskelbęs, kad būtų persekiojami visi, priklausantys mūsų 
bendrijai. Anie tarnai, šėtonui sąmokslaujant, o jiems pabūgus 
kentėjimų, kuriuos regėjo kenčiant šventuosius, skatinant karei- 
viams, primelavo, kad mes rengiame pokylius valgydami žmo- 
gieną, kad gyvename kraujomaišoje kaip Edipas, ir dar daugelį 
dalykų, apie kuriuos mums net nevalia nei kalbėti, nei mąstyti, nei 
tikėti, jog kas nors panašaus galėtų būti. Kai tokios paskalos 
plačiai pasklido, visi ėmė baisiausiai neapkęsti mūsų. Net tie, 
kurielig šiol laikėsi santūriai dėl giminystės ryšių, užsidegė mums 
baisia rūstybe ir griežė dantimis. Išsipilde tai, ką buvo pasakęs 
Viešpats: “Ateis valanda, kada jūsų žudikai tarsis atlieką šventą 
pareigą Dievui“ (Jn 16,2). Nuo to laiko šventieji kankiniai kentėjo 
kančias, kurių neįmanoma aprašyti, nes šėtonas įtempė visas 
jėgas,kadišjų lūpų išgautų pritarimą. Bejokiosaiko išaugo minios 
įtūžimas, valdytojo bei kareivių rūstybė Sanktui, Vjenos diakonui, 
Maturui, kuris dar tebuvo neofitas, bet jau uolus tikėjimo gynėjas, 
taip pat Atalui iš Pergamo, kuris visuomet buvo tarytum stulpas 
ir atrama, palaikantis mūsų brolius, pagaliau Blandinai. Per ją 
Kristus parodė, jog tai, kas žmonėms atrodo menka bei nereikš- 
minga, Dievas įvertina ir pašlovina už stipriai pasireiškiančią 
karštą meilę, nepasiduodančią apgaulingoms iliuzijoms. 

Visi baiminosi dėl jos. Jos kūno šeimininkė!, kuri kartu su 
kankiniais nepabūgo išbandymo, itin nerimavo, nes manė, kad 
Blandina negalės visko ištverti dėl savo silpno kūno. Tačiau 
Blandina pasirodė tokia ištverminga, jog kankintojai netekdavo 
jėgų ir labai pavargdavo. Tie, kurie ją pakaitomis nuo ryto iki 
vakaro kankino, buvo priversti prisipažinti esą nugalėti. Jie netgi 
nežinojo, kokių naujų kankinimų imtis, ir stebėjosi, kad taip ilgai 
ji išlieka gyva. Visas jos kūnas buvo apdraskytas ir sunkiai suža- 
lotas. Kankintojai pareiškė, jog turėję pakakti vienos vienintelės 
kankinimų rūšies,o ką bekalbėti apie tiek daug ir tokių baisių! Tuo 
tarpu šventoji kankinė kaip narsus karys iš tikėjimo išpažinimo 
sėmėsi naujų jėgų. Ją stiprino, teikė tvirtybės ir malšino skausmą 
žodžiai: “Esu krikščionė. Mes nedarome nedorų darbų“. 

Taip pat ir Sanktas nepaprastu bei antžmogišku narsumu 
iškentė visokiausias kančias, tačiau bedieviai puoselėjo viltį, kad 
dėl kankinimų ilgumo ir žiaurumo iš jo lūpų išsprūs kokie nors 

neatsargūs žodžiai. Nepaisant visko, jis taip atkakliai priešinosi, 
jog nepasakė nei savo vardo, nei tautos, nei miesto, iš kurio buvo 
kilęs, nei to, ar jis vergas ar laisvas žmogus. Į visus klausimus jis 
lotyniškai tvirtino: “Esu krikščionis“. Šis išpažinimas jam atstojo 
vardą, miestą, kilmę ir visa kita. Nieko kita pagonys neišgirdo iš 
jolūpų. Tuomet valdytojas ir budeliai ėmė tarpusavy lenktyniauti 
kankinimų žiaurumu, nebežinodami ką išsigalvoti. Jie ėmė dėti 
priejautrių kūno vietų įkaitinto vario plytas. Jo kūnas degė, tačiau 
jis pats nesusvyravo ir buvo stiprus savo tikėjimo išpažinimų. 
Dangiškojo gyvenimo vandens versmė, trykštanti iš Kristaus š0- 
no, gaivino jį ir stiprino. Jo kūnas liudijo, ką jis buvo iškentėjęs. Iš 
tiesų jo kūnas tapo viena žaizda, viena mėlynė, jis susitraukė ir 
neteko žmogiškos išvaizdos. Jame kenčiantis Kristus rodė stebuk- . 
lus; jis pažemino priešininką ir parodė pavyzdį kankiniams, jog 
nėra nieko baisaus tiems, kurie dega Tėvo meile ir Kristaus šlove. 
Po kelių dienų bedieviai vėl pradėjo jį kankinti, manydami, kad iš 
naujo žalodami sutinusius ir karščiuojančius sąnarius jį nugalės, 
mat jis negalėjo pakęsti paprasčiausio rankos prisilietimo. Be to, 
kankintojai tikėjosi įvarysią baimės kitiems. Nieko panašaus ne- 
įvyko - priešingai, jo kūnas atsigavo ir išsitiesė naujų kankinimų 
akivaizdoje; jo sąnariai atgavo buvusią išvaizdą ir lankstumą, 
šitaip tie nauji kankinimai Kristaus malonei veikiant tapo jam 
atgaiva. 

Tarp tų, kurie išsigynė tikėjimo, buvo ir tūla Biblidė, ir atrodė, 
kad ją nugalėjęs velnias tenorėjęs pabloginti jos pasmerkimą, 
siekdamas, kad ji imtų piktžodžiauti. Taigi vedė ją kankinti, kad ji 
mums pateiktų bedieviškus kaltinimus, nes parodė silpnumą ir 
drąsos stoką. Tačiau kankinimų metu ji tarytum pabudo ir atsiga- 
vo, lyg pakilusi iš gilaus miego. Žemiškieji kentėjimai jai priminė 
amžiną bausmę pragare, ji ėmė priešintis kankintojams ir tarė: 
“Kaipgi krikščionys galėtų valgyti vaikus, jeigu jiems nevalia 
vartoti netgi neprotingų gyvulių kraujo?“ Po to išpažino esanti 
krikščionė ir papildė šlovingą kankinių būrį. 

Kadangi tironiškos bausmės dėl Kristaus tikėjimo kankinių 
ištvermingumo ėmė prarasti galią, velnias išgalvojo naujų kanki- 
nimų: kankinių bendras įkalinimas, taip pat laikymas šalia atma- 
tų, kojų laužymasir dar baisesnės kančios, kuriomis velnio apsėsti 
budeliai buvo pratę kankinti kalinius. Nėra ko stebėtis, jei daugu- 

ma krikščionių užduso kalėjime. Viešpats norėjo, kad šitaip baig- 
dami savo gyvenimą jie pašlovintų Dievą. Tie žmonės, kurie 
iškentėjo baisias kančias atrodė negalėsią ilgiau gyventi, nors ir 
geriausiai globojami, ištverdavo kalėjime. Nesulaukė jokios žmo- 
nių pagalbos, tačiau Viešpaties palaikomi dvasia ir kūnu jie tapo 
kitiems paguodair paspirtimi. Buvo ir tokių naujokų, kurių kūnas 
nebuvo užgrūdintas, todėl jie neištvėrė sunkaus kankinimo ir 
mirė. 

Palaimintasis Potinas, kuriam buvo patikėtos Lijono vyskupo 
pareigos, tuo metu turėjo 90 metų, ir jo kūnas buvo labai nusilpęs. 
Jį stiprino vien tik dvasia ir-troškimas tapti kankiniu. Jį nutempė 
prieštribunolą. Jo kūnas ištiesų buvo senatvės ir ligos sunaikintas, 
tačiau jo dvasia buvo galinga, nes per ją turėjo triumfuoti Kristus. 
Kai kareiviai vedė jį į tribunolą, kartu su juo žengė vietinė valdžia, 
iš paskos sekė didelė minia, kuri nepaliaudama šaukė, tarytum jis 
būtų Kristus. Toks šaunus buvo jo liudijimas. Kai valdytojas 
paklausė, kas yra krikščionių Dievas, jis atsakė: “Jei būsi vertas, 
pažinsi Jį". Po šių žodžių jis buvo negailestingai išvilktas laukan 
ir mušamas. Stovėjusieji arti žalojo jį negailestingai ir rankomis, ir 
kojomis, nepaisydami seno amžiaus. Tie, kurie buvo toliau, mėtė 
įjį kas pakliuvo po ranka. Jie visi manė, jog būtų didelė nuodėmė 
ir bedievystė, jei kuris jų vengtų kankinti Potiną. Jie norėjo atker- 
Šyti už savo dievus. Kankinys vos alsavo, kai jį įmetė į kalėjimą. 
Ten po dviejų dienų jis mirė. 

Tuomet Dievas atėjo su ypatingais savo planais. Apsireiškė beri- 
bis Jėzaus gailestingumas, kuris retai aplanko brolius ir seseris ir yra 
viena iš priemonių, kuriomis Kristus pasinaudojo. Taigi tie, kurie 
pirmojo kalinimo metu išsigynė krikščionybės, buvo uždaryti kalė- 
jimeir kartu su kitais kaliniais kentė tas pačias kančias. Jųišsigynimas 
tuometu nieko nedavė. Priešingai, tie, kurie prisipažino esą krikščio- 
nys, buvo įkalinti kaip Kristaus išpažinėjai ir jiems nebuvo primeta- 
ma kitokių kaltinimų. Tuo tarpu anie buvo sulaikyti kaip žmogžu- 
džiai ir nusikaltėliai ir gavo dvigubą bausmę. Krikščionis stiprino 
kankinystė, pažadėjimų viltys, Kristaus meilė ir Tėvo Dvasia. O 
atkritėlius sunkiai slėgė sąžinė. Kalėjime juos buvo galima atpažinti 
iš liūdnos išvaizdos. Išpažinėjai spindėjo džiaugsmu ir rimtimi. Jų 
veiduose švietė iškilus grožis, ir net grandinės juos puošė; jie buvo 
panašūs į Kristaus sužadėtines, pasipuošusias aukso papuošalais. Jie 

skleidė Kristaus kvapą, ir ne vienam atrodė, jog jie naudoja kvepalus. 
Tuo tarpu atkritėliai nedrįso pakelti aukštyn akių, buvo prislėgti, 
negražūs,kankinami gėdos,ir net pagonys tyčiojosi išjų kaip išblogų 
ir bailių žmonių. Juos slėgė žmogžudystės kaltinimas, be to, jie buvo 
praradę garbingą vardą. Tai regėdami, kiti semdavosi jėgų, suimtieji 
nesvyruodami išpažindavo tikėjimą ir visai nepaisydavo velnio 
gundymų". 

Po to rašoma apie kitus reikalus ir taip pasakojama: 

“Po tojų kankinystė įvairiais būdais ėjo prie pabaigos. Jie pynė 
vieną vainiką Tėvui iš įvairiaspalvių gėlių ir nešė jį dovanų. Iš 
tiesų, didvyriški kovotojai, kurie tiek daugel kovojo ir pasiekė 
šaunių laimėjimų, vertai gavo puikų nemirtingumo vainiką. 

Tad Maturą, Sanktą, Blandiną ir Atalą nuvedė į amfiteatrą 
laukiniams žvėrims sudraskyti ir publikos reginiui, nužmogėju- 
siems pagonims pasidžiaugti. Tai buvo kovos su žvėrimis diena, 
paskirta mūsų kankiniams. 

Maturas ir Sanktas amfiteatre gavo iškęsti įvairių rūšių kanki- 
nimus, tartum iki to! nebūtų nieko kentėję. Jie buvo kaip tieatletai, 
kurie nugalėjo priešininką įvairiose pratybose ir dabar turėjo stoti 
į galutinę kovą dėl vainiko. Dar sykį, pagal vietos paprotį, turėjo 
būti botagais plakami, laukinių žvėrių draskomi ir dar kentėti, ko 
labai troško apsvaigę žiūrovai, nes jie šaukė iš visų pusių. Galiau- 
siai juos pasodino ant įkaitintų geležinių kėdžių, ir kankiniai duso 
dėl kepinamo kūno smarvės. Bet ir tai nepatenkino pagonių. Jie 
įnirtingai troško naujų kankinimų, kad būtų palaužta kankinių 
ištvermė. Nepaisant visko, jie iš Sankto lūpų tegirdėjo tikėjimo 
išpažinimą, kurį jis kartojo nuo pat pradžios. Visi jie išlaikė šiuos 
baisius išbandymus, ir galų gale buvo atiduoti aukos žudynėms. 
Visą tą dieną jie teikė pasauliui reginį, nes patys turėjo kautis kaip 
gladiatoriai. 

Blandiną pririšo prie stulpo ir paleido laukinius žvėris. Kai 
mūsų kovotojai regėjo ją kalbant, tarytum ant kryžiaus, kai girdėjo 
ją garsiai besimeldžiančią, visi sukaupė didžią drąsą, nes išbandy- 
mo metu savo akimis matė savo sesers asmeny Tą, kuris buvo už 
juos nukryžiuotas, kad savo tikintiesiems užtikrintų, jog tas, kuris 
kenčia Kristaus garbei, amžinai bendrauja su gyvuoju Dievu. Kai 
jos nenorėjo pulti joks žvėris, ji buvo atrišta nuo stulpo, vėl įmesta 
į kalėjimą ir palikta kitai kovai“, kad laimėtų pergalę daugybėje 

kovų (išbandymų), kad klastingoji angis būtų verta negailestingo 
pasmerkimo, kad būtų paguoda broliams, kad ji - maža, silpna ir 
paniekinta moteriškė apsivilktų Kristumi - didžiuoju, nepailstan- 
čiu kovotoju ir taptų nugalėtoja, apvainikuota tyrumo vainiku, 
įgytu daugybėje rungtynių. 

Atalas, kurio minia nekantriai laukė, nes buvo plačiai žinomas 
žmogus, įžengė į areną kaip atletas su tyra sąžine, pasiruošęs 
kautynėms. Jis buvo puikiai pasirengęs, turintis tvirtus krikščio- 
nybės pagrindus ir visuomet buvo tiesos liudytojas. Jį pirmiausia 
apvedė aplink amfiteatrą, o priešais buvo nešamas lotyniškas 
užrašas: “Tai yra Atalas - krikščionis“. Pagonys siautėjo šaukdami 
ant jo, o tuo metu valdytojas sužinojo, kad Atalas yra romėnas. 
Tuomet liepė jį sugrąžinti į kalėjimą kartu su kitais, o jų bylos 
klausimu parašė imperatoriui ir laukė atsakymo. 

Tas delsimas buvo naudingas kankiniams, o jų ištverme pasi- 
reiškė neišsakomas Kristaus gailestingumas. Jis įkvėpė mirštan- 
tiems gyvenimą, jis apdovanojo malonėmis tuos, kurie nebuvo 
kankiniai. Motiną Mergelę Bažnyčią ėmė džiaugsmas, jog tie, 
kuriuos pagimdė negyvus, sugrįžta priejos gyvi. Matišsigynusieji 
tikėjimo iš naujo stojo kovon už jį ir grįžo Bažnyčion, sėmėsi naujo 
gyvenimo, mokėsi tikėjimo ir pilni gyvybės ir jėgos stojo prieš 
teismą, kad būtų naujo valdytojo tardomi, o tas, kuris nenori 
nusidėjėlio mirties, maitino juos džiaugsmu. Pagaliau atėjo impe- 
ratoriaus atsakymas, kad reikia juos nužudyti. Jei kuris jų atsisa- 
kytų tikėjimo - reikėtų paleisti. Tuo metu prasidėjo vietinė pago- 
nių šventė, kurios metu rinkosi gausios minios. Valdytojas liepė 
palaimintuosius iškilmingai atvesti į tribunolą, kad suteiktų žmo- 
nėms reginį. Čia jie buvo iš naujo tardomi. Tiems, kurie turėjo 
Romos pilietybę, liepė nukirsdinti galvas, o visus kitus metė 
sudraskyti laukiniams žvėrims. 

Didžios šlovės anuo metu sulaukė Kristusiš anksčiau išsigynu- 
siųjų (tikėjimo): dabar jie, stebintis pagonims, ryžosi išpažinti 
tikėjimą. Juos tardė atskirai, suprantama, numačius juos išleisti į 
laisvę. Tačiau jie išpažino tikėjimą ir buvo prijungti prie katalikų 
grupės. Nuošalėje liko tik tie, kurie niekuomet nebuvo tikėję, kurie 
neturėjo vestuvinio drabužio (plg. Mt 22,11-13) ir nepaisė Dievo 
baimės. Jie savo gyvenimu piktžodžiavo tikėjimui, žodžiu, tai 
buvo pražūties sūnūs (plg. Jn 17,12). Visi kiti liko vienybėje su 

Bažnyčia. Juos tardant, tūlas Aleksandras, kilęs iš Frygijos, gydy- 
tojas, nuo seno gyvenęs Galijoje, gerai žinomas dėl Dievo meilės ir 
drąsos, turintis apaštališką charizmą, - stovėjo netoli tribunolo ir 
rodė kankiniams ženklus, skatindamas juos išpažinti tikėjimą. 
Tiems, kurie buvo apsupę tribunolą, atrodė, jog jis kenčia, lyg 
moteris, gimdanti kūdikį (plg. Gal 4,19). Tada žmonės, pasipikti- 
nę, kad -buvusieji atkritėliai dabar išpažįsta tikėjimą, ėmė šaukti 
ant Aleksandro, kaltindami, jog tai esąs jo darbas. Valdytojas 
patraukė jį atsakomybėn, o kai paklausė, kas jis toks, šis bematant 
atsiliepė esąs krikščionis. Valdytojas labai užsirūstino ir pasmerkė 
jį laukiniams žvėrims sudraskyti. 

Kitą dieną Aleksandras pasirodė amfiteatre kartu su Atalu, nes 
pastarąjį valdytojas irgi pasmerkė žvėrim s sudraskyti, norėda- 
mas įsiteikti miniai. Kai abu iškentėjo visokius kankinimus specia- 
liais įrankiais ir kai iškentėjo žiauriausią išbandymą, jiems buvo 
perpjautos gerklės. Aleksandras neišleido nei garso, nei atodūsio, 
tik savo širdyje kalbėjosi su Dievu. Atalas buvo pasodintas į 
įkaitintą geležinę kėdę ir kepinamas taip, kad visur pasklido 
smarvė. Tuomet jis kreipėsi lotyniškai į žmones: “Tai, ką jūs man 
dabar darote, ir yra žmogiškojo kūno valgymas. Gi mes žmogie- 
nos nevalgome ir nedarome nieko pikta“. Kai jo paklausė, koks 
esąs Dievo vardas, jis atsakė: “Dievas neturi vardo kaip žmonės“. 

Po viso to, paskutinę išbandymų dieną, vėl buvo atvesta Blan- 
dina,o su ja Pontikas, maždaug penkiolikos metų berniukas. Beje, 
juos vedžiojo kasdien, kad matytų kitų kankinimus. Juos vertė 
prisiekti stabams, tačiau jie laikėsi tvirtai ir niekino gundymus. 
Minia ėmė taip nekęsti jų dėl tvirtumo, jog daugiau nebegailėjo 
berniuko jaunystės ir merginos. Juos pradėjo kankinti kaip ir kitus 
ir bandė įvairiais būdais, kad priverstų duoti stabams priesaiką, 
tačiau viskas buvo veltui. Pontiką stiprino sesuo, ir pagonys tai 
pastebėjo. Stiprinamas jos paguodos ir dvasinės galios, berniukas 
vyriškai kentėjo ir atidavė Dievui dvasią. 

Palaimintoji Blandina liko paskutinė, kaip šlovinga motina, 
įkvėpusi savo vaikams ryžto, apvainikuoto pergale, išsiuntusi 
juos pas karalių, pati, iškentėjusi visus savo vaikų išbandymus, 
paskubėjo paskui juos, kupina džiaugsmo savo paskutinėje kelio- 
nėje, tarytum šaukiama į vestuvių pokylį, o ne pas laukinius 
žvėris. Ji iškentėjo plakimą, žvėris, įkaitintą geležį. Galiausiai ji 


154 


Nuo Marko Aurelijaus iki Severo 


buvo įmesta į tinklą ir atiduota jaučiui subadyti. Žvėris niokojo ją 
gana ilgai, bet ji šito nebejautė, nes gyveno viltimi, pažadėtomis 
gėrybėmis ir kalbėjosi su Kristumi. Pagaliau ji buvo papjauta, ir 
pagonys turėjo pripažinti, jog nė viena iš jų moterų niekuomet 
nebūtų iškentėjusi tokios daugybės baisių kankinimų. 

Bet ir dabar dar nebuvo numalšintas pagonių piktumas ir 
žiaurumas šventiesiems. Šitų barbariškų žmonių, įsiutinto lauki- 
nio žvėries (t.y. šėtono), nebuvo galima apraminti. Jų nežabotos 
aistros itin pasireiškė neapykanta kankinių kūnams nauju, ypatin- 
gu būdu. Pralaimėję jie nesusigėdo, nes, matyt, buvo apkvaitę, jų 
pyktis vis labiau augo, kaip žvėries; tiek valdytojas, tiek žmonės 
reiškė jiems neapykantą, kad išsipildytų, kas parašyta: “Piktada- 
rys toliau tedaro piktadarybes, kas susitepęs, tesusitepa dar la- 
biau, teisusis toliau tevykdo teisumą, ir šventasis dar tepašventė- 
ja“ (Apr 22,11). 

Taigi tie, uždusę kalėjime, numesti šunims suryti, buvo budriai 
saugomi, kad savieji jų nei dieną, nei naktį nepalaidotų. Paskui lyg 
parodai buvo išdėstyti likučiai, dar nesuryti žvėrių. Kitų kankinių 
galvos ir liemenys taip pat buvo pavesta sergėti kareiviams, ilgą 
laiką neleidžiant jų palaidoti. Buvo tokių, kurie, matydami šias 
relikvijas, negalėjo suvaldyti įniršio ir griežė dantimis. Jie degė 
noru dar baisiau keršyti netgi sudraskytiems kūnams... 

Kiti juokėsi ir šaipėsi iš kankinių, aukštindami savo stabus, 
sakydami, jog šie nubaudę krikščionis. Dar kitų švelnesnio būdo 
žmonių akyse atsispindėjo gailestis, tačiau ir jie nevengė priekaiš- 
tų: “Kur yra jų Dievas ir ko vertas tarnavimas jam, jeigu dėl jo 
prarado gyvybę“. Tokie jausmai kilo jų sielose. O mus skaudino 
gailestis, kad negalėjome palaidoti jų kūnų. Mums negalėjo padėti 
nei nakties tamsa, nei papirkimas, nei gąsdinimo žodžiai. Sargai 
buvo budrūs, tarytum jų lauktų didelė nauda iš to, kad kūnai liks 
nepalaidoti". 

Šiek tiek toliau, po kitų smulkmenų, taip pasakojama: 

“Kankinių lavonai buvo visiškai išniekinti ir šešias dienas 
gulėjo po atviru dangumi. Po to jie buvo sudeginti, o pelenus 
bedieviai išbėrė į Rodano upę, kuri tekėjo netoliese, kad žemėje 
nebeliktų kankinių atminimo. Jie taip pasielgė, lyg būtų galėję 
nugalėti Dievą, o iš kankinių atimti prisikėlimą. Jie kalbėjo, kad 
kankiniams neprivalo likti prisikėlimo vilties, kuria jie remiasi, 

kurios pagalba skleidžia naują religiją ir niekina visus kankini- 
mus, su noru bei viltimi pasitikdami mirtį. Pažiūrėsim, ar iš tiesų 
prisikels iš mirusiųjų, ar jų Dievas galės jiems padėti ir išlaisvinti 
iš mūsų rankų?" 


Kaip Dievui brangūs kankiniai priimdavo ir gydydavo 
atkritusius persekiojimo metu 


2. Toks buvo Bažnyčių likimas viešpataujant aukščiau minė- 
tam imperatoriui (Antoninui Verui). Iš to galima paprasčiausiai 
spręsti, kas darėsi kitose provincijose. Prie to, kas pasakyta, verta 
pridurti tolimesnių ištraukų iš to paties rašinio, kur kalbama apie 
minimųjų kankinių gerumą ir artimo meilę: “Jie tapo uoliausiais 
sekėjais Kristaus, kuris, turėdamas Dievo prigimtį, nereikalavo 
jos, tarsi grobio, kad būtų lygus Dievui" (plg. Fil 2,6). 

Nepaisydami dieviškos garbės ir to, kad daugel kartų išpažino 
tikėjimą, kovodami su laukiniais žvėrimis, būdami uždaryti kalė- 
jime, žaizdoti bei randuoti, jie nevadino savęs kankiniais ir neno- 
rėjo, kad mes juos taip vadintume. Jei kuris mūsų laiške ar kalboje 
juos pavadindavo kankiniais, jie griežtai tokį bardavo. Jie noriai šį 
titulą palikdavo Kristui - ištikimajam ir tikrajam kankiniui, pirm- 
gimiui tarp mirusiųjų ir vieninteliam dieviškojo gyvenimo kūrė- 
jui. Jie prisimindavo kankinius, kuriuos pasaulis buvo užmiršęs, 
irsakydavo: "Štai, tikrieji kankiniai, kurių liudijimą teikėsi priimti 
Kristus, kurių kankinystę užantspaudavo, o mes esame tik pa- 
prasti ir maži išpažinėjai". Ir su ašaromis akyse prašė brolius | 
karštai už juos melstis, kad būtų ligi galo ištvermingi. Ir jie savo 
kankinystės jėgą įrodė darbais. Pagonių akivaizdoje drąsiai kalbė- 
jo tiesą, savo ryžtingumą įrodė ištverme, vyriškumu bei drąsa. 
Nenorėjo priimti kankinių titulo vien tik dėl Dievo baimės“. 

Šiek tiek toliau pasakojama: “Jie nusižemino prieš Galybės 
ranką, kurios dėka susilaukė didingo išaukštinimo. Jie teisino 
visus ir nieko nekaltino, stengėsi išlaisvinti visusir nieko nesisten- 
gė supančioti. Net ir už savo kankintojus, panašiai kaip tobulas 
kankinys Steponas, jie meldėsi: “Viešpatie, neįskaityk jiems šios 
nuodėmės!“ (Apd 7,60). 

Jeigu meldėsi už tuos, kurie svaidė į juos akmenimis, tai kaip 
karštai jie turėjo melstis už brolius“. 

Po kitų aprašytų smulkmenų taip bylojama: 

“Sunkiausią kovą jie kovojo su juo (šėtonu) tikros meilės gink- 
lu, idant sugriebtų žvėrį už gerklės, o šis paleistų gyvus tuos, 
kuriuos tarėsi surysiąs. Jie nelaikė savęs pranašesniais už atkritė- 
lius, bet priešingai > savo nuosavybe padėdavo vargingiesiems, 
nes turėjo motinos širdį ir liejo gausias ašaras prieš Tėvą už 
silpnuosius. Maldavo gyvenimo, ir Jis jiems teikė, o jie patys dalijo 
artimiesiems. Jie laimėjo visus išbandymus ir iškeliavo pas Dievą. 
Visuomet mylėjo ramybę, linkėjo mums ramybės ir su ramybe 
iškeliavo pas Dievą. Pasitraukdami, jie nepaliko motinai skausmo, 
nesukėlė tarp brolių sąmyšio, bet paliko vien tik džiaugsmą, 
ramybę, vienybę ir meilę“. 

Reikėjo pridurti pasakojimą apie šventųjų brolių meilę nupuo- 
lusiems, atsižvelgiant į negailestingą ir nežmonišką elgesį tų, 
kurie vėliau taip žiauriai elgėsi su Kristaus nariais?. 


Ką regėjo sapne Atalas? 


3. Tame pačiame jau minėtame rašinyje apie kankinius yra dar 
vienas pasakojimas, kurį verta išryškinti ir kurį, niekam netruk- 
dant, pateikiame skaitytojui. Štai jis: “Tarp jų buvo tūlas Aikibija- 
das, kuris gyveno labai tvarkingai. Jis neimdavo nieko daugiau į 
burną, tik duoną ir vandenį. Lygiai taip jis norėjo gyventi ir 
kalėjime. Tuo tarpu Atalą po jo pirmojo kovos išbandymo amfite- 
atre aplankė apreiškimas, jog Alkibijadas elgiasi netinkamai, ne- 
vartodamas to, ką Dievas sutvėrė, todėl duoda kitiems piktinantį 
pavyzdį. Alkibijadas paklausė, ėmė valgyti viską, nedarydamas 
skirtumo, ir dėkojo Dievui. Prie kankinių iš tiesų budėjo Dievo 
malonė ir Šventoji Dvasia buvo jų patarėja. Tiek apie šį reikalą. 

Apie Montano šalininkus, Alkibijadą ir Teodotą, anuomet Frygi- 
joje ėmė plisti garsas, jog jie turį pranašavimo dvasią. Anuomet dar 
pasitaikydavo daug Dievo charizmų stebuklų įvairiose bažnyčiose, 
ir daug žmonių tvirtai tikėjo turį pranašavimo dovaną. Kadangi jų 
pranašavimai buvo skirtingi, Galijos broliai paskelbė šiuo klausimu 
sąžiningąir teisingą nuomonę. Be to, dar pridėjo sąrašus tų kankinių, 
kurie paaukojo savo gyvybę. Sąrašai buvo sudaryti jiems būnant 
kalėjime ir skirti broliams Azijoje bei Frygijoje, taip pat ano meto 
Romos vyskupui Eleuterui, siekiant išsaugoti taiką Bažnyčioje. 

Kaip kankiniai savo laišku rekomendavo Irenėją 


4. Be to, tie patys kankiniai rekomendavo minėtajam Romos 
vyskupui Irenėją, kuris anuomet jau buvo Lijono Bažnyčios prez- 
biteris, ir davė jam garbingą liudijimą, kurį patvirtina jų pačių 
žodžiai: 

“Linkime, kad Tau dabar ir visuomet gerai sektųsi, tėve Eleu- 
terai. Esame pavedę Irenėjui, mūsų broliui ir bičiuliui, kad tau 
įteiktų laiškus, ir prašome, kad jį maloniai priimtum. Tikėdami, 
jog gryno teisingumo vėliava iškelta deramoje vietoje, rekomen- 
duojamejį tau kaip Bažnyčios presbiterį, nes jis toks yra iš tikrųjų". 

Nėra reikalo pridurti minimajame laiške pateikto kankinių 
sąrašo. Jame pažymėta, kuriems buvo nukirstos galvos, kurie 
buvo mesti žvėrims sudraskyti ir kurie mirė kalėjime. Neišvardy- 
simeir dar gyvų išpažinėjų. Kas norėtų - gali lengvai sužinoti tuos 
dalykus, jeigu tik paims į ranką rašinį, kurį esu pridėjęs, kaip jau 
sakiau, prie savo “Kankinių aktų rinkinio“. 

Štai, kas buvo įvykę viešpataujant Antoninui. 


Kaip Dievas išklausė tikinčiųjų maldas ir pasiuntė lietų 
imperatoriui Markui Aurelijui 


5. Yra žinoma, jog šito Antonino brolis, Markas Aurelijus 
Cezaris, stodamas į kovą su germanais bei sarmatais, negalėjo 
pajudėti iš vietos, nes kariuomenė buvo nusilpusi iš troškulio. 

Tuomet vadinamosios melitiečių legijos* kareiviai, kuriuos 
tikėjimas išsaugojo iki mūsų laikų, išsirikiavę kautynėms prieši- 
ninko akivaizdoje, puolė ant kelių, kaip paprastai būna mūsų . 
maldos metu,ir kreipėsi į Dievą malonės. Tai matydami priešinin- 
kai labai nustebo, tačiau kartu, kaip skelbia žinia, įvyko dar 
nuostabesnis dalykas. Netikėta audra privertė priešus bėgti, ir jie 
patyrė nuostolių, kartu staiga prapliupo gausus lietus, ir jis atgai- 
vino tuos karius, kurie šaukėsi Dievo pagalbos ir kurie vos nepra- 
žuvo iš troškulio. 

Apie šitą įvykį pasakoja netgi pagonys, kurie tyrė mūsų laikų 
istoriją, ir, žinoma, tai aprašė mūsų rašytojai. Mat pagonių istorikai, 
nesuprasdami tikėjimo, pateikia patį stebuklingą faktą, bet nepasa- 
ko, kad jis buvęs maldos rezultatas. Tuo tarpu mūsiškiai, kaip tiesos 

bičiuliai, pateikė šį atsitikimą paprastai ir nuoširdžiai. Vienas iš jų, 
Apolinaras, pasakoja, jog nuo ano įvykio legija, kuri savo maldomis 
išprašė stebuklą, gavo iš imperatoriaus įvykio atminimui pažymėti 
titulą: “lotynų žaibovaldė legija“ (legio fulminatrix arba fulminata). 
Šitų įvykių patikimas liudytojas gali būti Tertulianas. Savo “Apolo- 
gijoje“ „skirtoje Romos senatui, apie kurią jau rašėme (plg. II,2; 25; III, 
33),jis patvirtina šį pasakojimą dar tvirtesniu irryškesniu argumentu. 
Jisrašo, kad jo laikais dar buvo Morkaus*laiškų,kuriuoseišmintingas 
imperatorius liudija, jog Germanijoje, jo kariuomenei nusilpus dėl 
vandens trūkumo, kareiviai išsigelbėję krikščionių maldos dėka. Be 
to, imperatorius turėjęs pagrasinti mirties bausme tiems, kurie būtų 
panorėję apskųsti mūsiškius. Be to, minimas rašytojas dar priduria: 
“Taigi tųįstatymų, kuriuos mums taikė bedieviai, netikėliaiir žiaurūs 
žmonės,- nepaisė Vespasianas, nors ir buvo žydų nugalėtojas. Traja- 
nas tuos įstatymus iš dalies sušvelnino, drausdamas ieškoti krikščio- 
nių, pagaliau Hadrianas nepatvirtino jų, nors kreipė dėmesį įsmulk- 
menas; jų nepaisė ir cezaris, vadinamas Pamaldžiuoju“. 

Štai, kas buvo įvykę, ir tegul šį pasakojimą panaudoja kas kaip 
išmanydamas. 

Tuo tarpu pereikime prie tolimesnio pasakojimo. 

Kai Potinas, užbaigęs devyniasdešimt metų, mirė kartu su 
Galijos kankiniais, jo įpėdiniu Lijono vyskupijos soste tapo Irenė- 
jas. (Prieš tai soste sėdėjo Potinas.) Irenėjas, kaip žinome, jaunys- 
tėje buvo Polikarpo mokinys. Savo trečioje knygoje “Prieš erezi- 
jas" Irenėjas pateikia Romos vyskupų sąrašą iki Eleutero, kurio 
laikus dabar minime ir kuomet jis aprašė savo meto įvykius. Štai 
tas sąrašas: 


Romos vyskupų katalogas 


6. “Palaimintieji apaštalai, įsteigę ir pastatę Bažnyčią, vyskupo 
valdžią atidavė Linui. Šį Liną mini apaštalas Paulius “Laiškuose 
Timotiejui“. Jo įpėdiniu tapo Anakletas. Po jo, trečioje vietoje po 
apaštalų, vyskupu tapo Klemensas, kuris taip pat buvo matęs 
palaimintuosius apaštalus ir buvo su jais bendravęs. Jo ausyse dar 
tebeskambėjo jų žodžiai, dar gyvas buvo jų pasakojimas. Jis paži- 
no apaštalus, nes dar tebegyveno daugelis tų, kurie buvo priėmę 
apaštalų mokslą. Antai Klemenso laikais iškilo nesutarimų tarp 

brolių Korinte. Tada Romos Bažnyčia parašė korintiečiams svarbų 
“Laišką, kad paskatintų juos gyventi taikoje ir atgaivinti jų tikė- 
jimą bei padavimą, kuriuos buvo gavę iš apaštalų“. 

Kiek toliau Irenėjas štai ką byloja: “Klemenso įpėdiniu tapo 
Evaristas, po Evaristo atėjo Aleksandras, o po jo, kaip šeštasis po 
apaštalų, atsistojo Ksistas, po jo - Telesforas, kuris šlovingai užbai- 
gė gyvenimą kankinio mirtimi. Po to ėjo Higinas, toliau - Pijus, o 
dar toliau - Anicetas. Aniceto įpėdinis buvo Soteras, o dabar, 
dvyliktoje vietoje po apaštalų, vyskupo soste sėdi Eleuteras. Tokia 
tvarka ir tokios įpėdinystės keliu apaštalų padavimas Bažnyčioje 
ir tiesos skelbimas pasiekė mūsų laikus“. 


Kaip iki anų dienų tikinčiuosius veikė stebuklingos galios 


7. Irenėjas visa tai aprašo, kaip ir mūsų aukščiau pateiktame 
apsakyme, savo penkiose knygose, kurias pavadino: “Klaidingai 
vadinamojo mokslo atmetimas ir sugriovimas““. Antroje veikalo 
knygoje jis pažymi, kad iki jo laikų kai kuriose Bažnyčiose išsilaikė 
Dievo galybės stebuklai. Jis rašo: “Žinoma, negali mirusio prikelti 
vien malda, kaip darydavo Viešpats ir apaštalai ir kaip neretai 
atsitikdavo tarp brolių. Tuomet, esant reikalui, visa Bažnyčia su 
apylinke pasninkais ir maldavimais prašydavo, kad grįžtų miru- 
sio dvasia, ir žmogus gaudavo malonę šventųjų asmenų maldos 
dėka“ (Adv. haer. 11,31). 

Ir vėl trumpai rašo: "Jei kas tvirtina,esą Viešpats tokius stebuk- 
lus daręs tik dėl akių, tuomet atkreipkime dėmesį į pranašingus 
raštus irjais remkimės, kad visa tai buvo apie Viešpatį išpranašau- 
ta, kad visa tiksliai išsipildė ir Jis iš tiesų yra Dievo Sūnus. Todėl 
tikrieji Jo mokiniai, kurie iš jo gavo malonę, Jo vardu daro tokius 
stebuklus esančių žmonių gerovei, atsižvelgiant į savo gautąsias 
dovanas (plg. Ef 4,7). Antai vieni tikrai ir realiai išvarinėja demo- 
nus,ir neretai iš piktųjų dvasiųišlaisvintieji priima tikėjimą ir stoja 
į Bažnyčią. Kiti pažįsta ateitį, turi regėjimus ir skelbia pranašystes. 
Vėlkiti,uždėdami rankas, gydo ligonius, grąžina jiems sveikatąir, 
kaip minėta, jų prikelti mirusieji tarp mūsų gyveno daugel metų. 
Tad kaipgi? Neįmanoma pateikti charizmų skaičiaus, nežinia, 
kiek visame pasaulyje Bažnyčia gauna iš Dievo malonių per Jėzų 
Kristų, nukryžiuotą prie Poncijaus Piloto, kiek duoda gero pago- 

nims; nieko neveda į klystkelius, iš nieko už tai neima pinigų, nes 
veltui gavusi iš Dievo veltui dovanoja žmonėms "(plg. Mt 10,8). 

Kitoje vietoje tas pats Irenėjas rašo: “Kaip girdime, daug brolių 
Bažnyčioje turi pranašavimo charizmas. Dvasios galybe jie kalba 
įvairiomis kalbomis, atskleidžia žmonių paslaptis, kiek tai nau- 
dinga, ir apreiškia Dievo slėpinius“. 

Tiek apie įvairias charizmas, kurios dar išsilaikė iki anų dienų, 
tarp asmenų, kurie buvo jų verti. 


Kaip Irenėjas mini Dievo knygas 


8. Kadangi šio veikalo pradžioje esame pažadėję tinkamoje 
vietoje pateikti ištraukas iš senovės presbiterių ir bažnytinių rašy- 
tojų raštų, kuriuose anuo metu buvo išsaugota kanoniškų knygų 
tradicija, tai prie jų priklauso taip pat ir Irenėjas, kurio žodžius 
pateikiame, ir pirmiausia tuos, kurie liečia šventąsias Evangelijas. 
Jie skamba taip: “Taigi Matas parašė ir išleido žydams Evangeliją, 
parašytą jų kalba, tuo metu, kai Petras ir Paulius skelbė Romoje 
Evangeliją ir steigė Bažnyčią. Jiems mirus, Morkus, Petro mokinys 
ir vertėjas, mums pateikė raštu tai, ką Petras skelbė. Lukas, Pau- 
liaus bičiulis, savo knygoje užrašė Evangeliją taip, kaip tas apašta- 
las skelbė. Po to Jonas, Viešpaties mokinys, kuris buvo priglaudęs 
galvą prie Jo krūtinės,taip patišleido Evangeliją, būdamas Efeze“. 

Apie tai Irenėjas kalba trečioje savo veikalo knygoje. Penktoje 
knygoje jis rašo apie Apreiškimą Jonui bei apie Antikristo vardo 
skaičių ir taip sako: 

“Taip yra iš tikrųjų, ir visuose rūpestingai atliktuose senovės 
nuorašuose randame tą skaičių, o tie, kurie savo akimis buvo 
regėję Joną, tai patvirtina. Paprastas apskaičiavimas mus moko, 
jog žvėries vardo skaičius gali būti išreikštas graikų aiškinimo 
būdu, jų raidėmis“. Dar toliau rašo tuo pačiu reikalu: 

“Neturime drąsos visu tikrumu pasisakyti Antikristo vardo 
klausimu. Jei dabar reikėtų aiškiai paskelbti jo vardą, - jį būtų 
pasakęs tas, kuris regėjo apreiškimą. Juk matė jį ne taip seniai, 
beveik mūsų atminimo laiku, Domiciano valdymo pabaigoje“. 

Tiek minimajame savo veikale pasakoja Irenėjas apie “Apreiš- 
kimo“ knygą. Taip pat užsimena apie Pirmąjį Jono laišką, labai 
dažnai juo pasiremdamas. Kalba ir apie Pirmąjį Petro laišką. Be to, 

ne tik pažįsta, bet ir pripažįsta “Ganytoją“, kaip raštą, tardamas: 
“Taigi, Raštas tobulai išreiškia: 

“Pirmiausia tikėk, jog yra vienas Dievas, 

kuris visa sutvėrė ir sutvarkė ir t.t."7 

Panaudoja kelis posakius ir iš Saliamono "Išminties" knygos: 

“Dievo regėjimas duoda tyrumą, 

o tyrumas mus priartina prie Dievo“. 

Be to, Irenėjas perduoda žinią apie kažkokio apaštalinio pres- 
biterio “Atsiminimus", bet jo vardo nemini, ir prideda jo “Dievo 
raštų aiškinimą“. Taip pat užsimena apie Justiną kankinįir Ignotą, 
pasinaudodamas liudijimu, paimtu iš jų raštų. Dar pažada, jog 
atskiroje knygoje duosiąs atkirtį Markionui, pasinaudodamas jo 
paties knygomis. 

Štai ką Irenėjas byloja apie Dievo įkvėptos Septuagintos knygos 
vertimą: 

“Tada Dievas tapo žmogumi ir mus išganė pats Viešpats, 
duodamas mums Mergelę kaip ženklą. Juk ne taip kalba kai kurie, 
dabar bandantys pakeisti Rašto vertimą: “Štai Mergelė pradės ir 
pagimdys Sūnų“ (plg. Iz 7,14). 

Taip verčia Teodotionas iš Efezoir Akvilas iš Ponto,-arba žydų 
prozelitai, kuriais sekė ebionitai ir kurie tvirtino, esą Kristus gimęs 
iš Juozapo“. Truputį toliau priduria?: 

"Pirmiau negu romėnai užvaldė visą savo valstybę, kai dar 
makedoniečiai viešpatavo Azijoje, Ptolemėjas Lagas panorėjo pa- 
puošti savo įsteigtą biblioteką Aleksandrijoje visais vertingais 
žmogaus proto kūriniais. Jis kreipėsi į Jeruzalės gyventojus su 
prašymu, kad norėtų turėti jų raštus, išverstus į graikų kalbą. 
Žydai, kurie dar gyveno makedoniečių valdžioje, išsiuntė pas 
Ptolemėją septyniasdešimt senų vyrų, gerai išmanančių Raštus ir 
mokančių abi kalbas. Taip Dievas per juos įvykdė savo planus. 
Ptolemėjas norėjo kiekvieną jų atskirai išmėginti, nes bijojo, kad 
bendrai susitarę jie versdami neužtemdytų Raštuose glūdinčios 
tiesos. Todėl išskirstė juos ir liepė kiekvienam jų versti tą patį. Taip 
jis pasielgė su visomis knygomis. Kai vėliau šie vertėjai susirinko 
pas Ptolemėją ir palygino savo vertimus, Dievui buvo atiduota 
šlovė, o vertimai buvo pripažinti iš tiesų dieviška tiesa. Mat visi 
surašė tą patį nuo pradžios iki galo, visi pasinaudojo tais pačiais 
sakiniais ir žodžiais tokiu būdu, jog pagonys suprato, kad Raštai 

išversti Dievo įkvėpimu. Ir netenka stebėtis šita Dievo veikla. Mat 
žydams nelaisvėje būnant prie Nabuchodonosaro, Raštai buvo 
užteršti. Žydams grįžtant į savo kraštą po 70 metų Artakserkso 
laikais, Dievas įkvėpė Ezdrą, kunigą iš Levio giminės, kad atvertų 
visas senųjų pranašų knygas ir sugrąžintų liaudžiai Mozės teisę“. 
Tiek pasakoja Irenėjas. 


Komodo laikų vyskupai 


9. Antoninas viešpatavo devyniolika metų, po jo valdžia atite- 
ko Komodui"". Pirmaisiais jo valdymo metais Aleksandrijos vys- 
kuposostą užėmė Julijonas. Prieš jį Agripinas užbaigė savo vysku- 
pavimą, kuris tęsėsi dvylika metų. 


Apie filosofą Panteną 


10. Anuo metu Aleksandrijos krikščionių mokyklos priešakyje 
stovėjo garsus savo žiniomis vyras, vardu Pantenas. Nuo nepamena- 
mųlaikų Aleksandrijoje buvo šventųjų mokslų mokykla, kuri išsilai- 
kėiki mūsų dienų ir, kaip žinia, buvo vadovaujama vyrų, pasižymė- 
jusių iškalba ir uolumu Dievo reikaluose. Iš jų tarpo anuomet labiau- 
siai buvo iškilęs Pantenas, kuris, beje, buvo išėjęs iš vadinamųjų 
stoikų filosofinės mokyklos. Pasakojama, kad jis labai užsidegė 
. didvyriškumo dvasia tarnauti Dievo žodžiui. Taip jis tapo Kristaus 
Evangelijos skelbėju Rytų tautose ir net pasiekė Indiją. Iš tiesų 
anuomet dar tebebuvo žodžio evangelistai, kurie Dievo uolumu 
veržėsi sekti apaštalais skleidžiant ir puoselėjant Dievo žodį. Vienas 
jų ir buvo Pantenas. Esama žinių, kad jis pasiekė Indiją, kur susipa- 
žino su Mato evangelija"!, kurią jis, matyt, pamatė pas kai kuriuos 
gyventojus, pažįstančius Kristų, Evangeliją tenai esą skelbęs Bartolo- 
mėjas - vienas iš apaštalų - jis ir palikęs žmonėms Evangeliją pagal 
„Matą, surašytą hebrajų kalba. Ji išlikusi iki (Panteno) dienų. Pantenas, 
atlikęs daug šaunių darbų, pagaliau atsistojo Aleksandrijos mokyk- 
los priešakyje, kur žodžiu bei raštu aiškino Dievo mokslą. 


Apie Klemensą Aleksandrietį 


11. Tais pačiais laikais Aleksandrijoje į Dievo Raštus gilinosi ir 
tuo garsėjo Klemensas, bendravardis ano senojo Romos vyskupo 

ir apaštalų mokinio. Jis savo “Apybraižose“ prisimena Panteną 
kaip savo mokytoją ir, kaip man atrodo, kalba apie jį taip pat savo 
“Margumynų“ pirmoje knygoje, kur pasakoja apie įžymiausius 
apaštalų įpėdinius tokiais žodžiais: “Pirmiausia tai nėra rašytinis 
veikalas, sudarytas žmonių akims, ne, - tai mano prisiminimų 
lobynas senatvėje, tai vaistas nuo užmiršimo, tai pilnas paprastu- 
mo atvaizdas ir anų šaunių bei gyvų pokalbių atšvaistas, prisimi- 
nimas to, ką esu girdėjęs, taip pat palaimintųjų ir iš tiesų šaunių 
vyrų atmintis. Vienas jų, Jonėnas, gyveno Graikijoje, kitas buvo iš 
didžiosios Graikijos. Anas buvo gimęs Libane, tas - Egipte. Kiti 
gyveno Rytuose, o iš jų vienas buvo asiras, kitas - žydas iš Pales- 
tinos. Paskutinis, kurį buvau sutikęs ir su kuriuo bendravau, savo 
rimtumu pranoko visus, o su juo susipažinau Egipte, kur jis 
slapstėsi. Taigi šie vyrai išsaugojo tikrą palaimintojo mokslo tradi- 
ciją, kurią buvo gavę tiesiog iš šventųjų apaštalų Petro, Jono ir 
Pauliaus, kaip vaikai iš tėvų. Ir kiek nedaugel tų, kurie panašūs į 
savo tėvus! Ačiū Dievui, jie išsilaikė iki mūsų laikų, idant išplatin- 
tų savo protėvių bei apaštalų sėklą". 


Apie Jeruzalės vyskupus 


12. Anuomet buvo pagarsėjęs Jeruzalės Bažnyčios vyskupas 
Narcizas, kurį dar ir šiandien daugelis labai brangina. Jis buvo 
penkioliktas iš eilės palikuonis vyskupo soste nuo žydų karo 
Hadriano laikais. Nuo to laiko pradėjo kurtis vietinė Bažnyčia iš 
pagonių. Anksčiau ta Bažnyčia buvo sudaryta iš žydų ir, kaip 
minėjome aukščiau, pirmuoju vyskupu iš pagonių tapo Morkus. 
Po jo vyskupo sostą užėmė Kasianas, kaip matyti iš vietinių 
vyskupų sukcesijos sąrašų, paskui - Publijus, po to - Maksimas, 

„vėliau - Julijonas, toliau - Gajus, po jo - Simachas, paskui - Gajus II 
ir vėl kitas Julijonas, po jo - Kapitonas, Valensas bei Dolichianas ir 
pagaliau - Narcizas, kuris apskritai buvo trisdešimtas iš eilės 
vyskupas, pradedant apaštalų laikais. 


Apie Rodoną ir jo paminėtą Markiono atskalą 


13. Anais laikais Rodonas, kilęs iš Azijos, kuris, kaip pats sako, 
buvo mokinys mums jau pažįstamo Taciano Romoje. Jis rašė 

įvairius veikalus ir kartu su kitais priešinosi Markiono erezijai. Jis 
pasakoja, kad jo laikais ši klaidatikybė suskilo į skirtingas sektas, 
pamini to susiskaldymo veikėjus ir labai tiksliai atmeta jų išgalvo- 
tus, klaidingus mokymus. Bet paklausykime jo paties žodžių: 

“Jie suskilo savo mokymu todėl, kad remiasi pagrindais, kurių 
neįmanoma palaikyti. Štai vienas jų, Apelis, kuris didžiuojasi savo 
gyvenimo būdu ir senu amžiumi; jis pripažįsta tik vienintelį 

rincipą ir tvirtina, esą pranašystės kylančios iš piktosios dvasios. 

ia jis laikosi kažkokios merginos nuomonės. Ši demono apsėsta 
mergina buvo vardu Filomena. Kiti, kaip anas jūreivis Markionas, 
pripažįsta du elementus. Prie jo priklauso Potitas ir Bazilikas. Jie 
sekė paskui šitą vilką iš Ponto, nes kartu su juo nesuprato, kuo 
remiasi visų dalykų padalos. Jie sau palengvino uždavinį ir pa- 
prasčiausiai, be jokio pamato, priėmė du elementus. Pagaliau kiti 
nuklydo į dar blogesnes aklavietes, nes įvedė ne du, o net tris 
elementus. Jų kūrėjas ir vadovas yra Sineras, sprendžiant iš to, ką 
skelbia jo mokyklos šalininkai“. 

Tas pats Rodonas pasakoja apie savo pokalbius su Apeliu ir 
taip sako: “Senasis Apelis leidosi su mumis į diskusiją, kurios 
metu jam buvo įrodyta, jog daugeliu klausimų jis klysta. Todėl 
pareiškė, kad nėra reikalo tiksliai svarstyti to, kas kalbama, bet 
reikalinga kiekvienam ištverti savo tikėjime. Mat jis tvirtino, kad 
išganyti būsią visi, kurie visiškai pasitikėjo Nukryžiuotuoju ir 
darė gerus darbus. Mažiausiai ištirtu klausimu, kaip jau minėta, jis 
laikė mokymą apie Dievą. Jis skelbė, jog esąs tik vienas pradas, 
beje, ir mes taip mokėme“. Toliau Rodonas išdėsto visą jo moksli- 
nę sistemą ir priduria: “Kai aš jo paklausiau ,“Kur tavo įrodymai 
arba kaip gali tvirtinti, jog egzistuoja tik vienas pradas? Paaiškink 
mums“, jis atsakė, kad pranašystės tarpusavyje prieštarauja, jų 
tvirtinimai nesutampa. Nesutampa, taigi yra melagingos ir prieš- 
taringos. Kodėl esanti tik viena priežastis, - jis sakėsi nežinąs, o tik 
jam taip atrodą. Kai po to prašiau, kad pasakytų tiesą, jis prisiekė, 
kad iš tiesų nesuprantąs, jog egzistuoja nepagimdytas Dievas, bet 
taip tikįs. Tuomet aš nusijuokiau ir ėmiau išmėtinėti, kad vadinąs 
save mokytoju, o nemokąs įrodyti savo mokslo“ !. 

Tame pačiame veikale tas pats Rodonas kreipiasi į Kalistioną ir 
prisipažįsta buvęs Romoje Taciano mokiniu. Pasakoja, kad Tacia- 

nasrašęs knygą “Klausimai" S, kurioje pažadėjęs išaiškinti Šventų 
jų Raštų mįslingas ir neaiškias vietas. Jis pats, Rodonas, pasakoja, 
kadatskirame rašinyje pateiksiąs aiškinimus išanų Taciano “Klau- 
simų“. Taip pat yra ir jo “Heksamerono aiškinimas". 

Apelis buvo daugybę kartų nusikaltęs Mozės įstatymui; dau- 
gelyje raštų priešgyniavo Dievo žodžiams ir, kaip atrodo, labai 
uoliai stengėsi juos paneigti bei iškraipyti. 

Tiek apie šiuos dalykus. 


Apie netikruosius Frygijos pranašus 


14. Dievo Bažnyčios priešininkas, kuris dega baisia neapykan- 
ta gėriui ir myli blogį, niekuomet nepraleidžia progos spęsti 
žmonėms pinkles. Jis padarė, kad atsirado negirdėtų erezijų prieš 
Bažnyčią. Tarp jų šalininkų buvo tokių, kurie tarytum nuodingos 
gyvatės išsisklaidė po Aziją ir Frygiją, ir perdėtai pakiliai kalbėjo 
apie Montaną, kaip apie Parakletą, o jį lydinčias moteris - Priscilę 
bei Maksimilę - vadino jo pranašėmis. 


Apie Blasto atskalą Romoje 


15. Dar kiti savo veiklą išplėtė Romoje. Jų priešakyje stovėjo 
Florinas, kuris Bažnyčioje buvo praradęs presbiteriatą. Su juo 
kartu buvo panašiu būdu suklydęs Blastas. Jie daug žmonių 
atplėšė nuo Bažnyčios ir patraukė savo pusėn ir kiekvienas jų 
savaip stengėsi suklastoti tiesą. 


Kas išliko atminime apie Montaną ir 
jo melagingus pranašus 


16. Prieš vadinamąją frygiečių ereziją Didžioji Galybė, kovo- 
janti už tiesą, pastatė gynybos mūrą, tvirtą ir nenugalimą, Apoli- 
narą iš Hieropolio, apie kurį jau buvo užsiminta. Šu juo veikė ir 
daugelis ano meto iškalbingų vyrų. Tai jie mums paliko daug 
medžiagos mūsų Istorijai“. Štai kaip vienas jų pradeda savo 
veikalą, nukreiptą prieš tuos eretikus,sakydamas, jog jam yra tekę 
sujais kovoti diskutuojant žodžiu, įrodinėjant tiesą. Štai jo žodžiai: 

“Seniai ir ilgai, mano mielas Avercijau Marcelai,esu prašomas 
parašyti raštą prieš ereziją tų, kurie savo vardą yra gavę iš Miltia- 

do. Delsiau iki šiolei ne todėl, jog neturėčiau drąsos pasipriešinti 
meluiir paliudyti tiesą, bet iš baimės, kad kam nors nepasirodytų, 
jog noriu ką nors pridėti prie Naujojo Testamento evangelinio 
mokymo, nes prie jo negalima nieko pridėti ir nieko atimti iš to, 
kuris nusprendė savo gyvenime vadovautis Evangelija. Buvau 
Galatijos Ankyroje ir atradau vietinę Bažnyčią visai demoralizuo- 
tą tomis naujovėmis, kurios, pasak vietinių žmonių, nesančios 
jokios pranašystės, o veikiau, kaip įrodysime, tikros melagingos 
pranašystės. Kiek buvo įmanoma, diskutavau Bažnyčioje Viešpa- 
čiui padedant daug dienų šiais klausimais ir dėl visų jų keliamų 
dalykų ir pripildžiau tą Bažnyčią džiaugsmo bei sutvirtinau tiesa. 
Mano priešininkai, bent šį kartą, iš tiesų pralaimėjo ir prieštarau- 
tojai liko didžiai nusiminę. Vietiniai presbiteriai kreipėsi į mane 
prašydami, kad įamžinčiau raštu tas diskusijas su tikrojo mokymo 
priešais, kurios vyko dalyvaujant mūsų bičiuliui kunigui Zotikui 
iš Otriso. Šito nepadariau,bet pažadėjau,kad Viešpačiui padedant 
čia parašysiu knygą ir bematant pasiųsiu jiems“ *, 

Apie tai ir dar daugiau pasakoja savo veikalo įžangoje, o paskui 
taip rašo apie minimos erezijos autorių: “Jų maišto ir atskilimo nuo 
Bažnyčios priežastis tokia: Mizijoje, Frygijos pasienyje, yra vietovė, 
vadinama Ardabau. Ten tarp naujai pakrikštytųjų buvo Montanas. 
Tuo metu, kai Azijos prokonsulas buvo Gratas, Montanas užsidegė 
nežabotu troškimu užimti vadovo vietą ir atvėrė duris priešininkui. 
Demonas jį taip supančiojo, kad jo dvasia ėmė maištauti. Jis pajuto 
ekstazę, pradėjo dūkti, kalbėti, leisti keistus garsus. Jis prieštaravo 
Bažnyčios papročiams, kurie reikalauja laikytis tradicijos ir eilės 
kalbėti. Tarp tų, kurie anuomet klausė jo netikusių kalbų, buvo tokių, 
kurie reiškė nepasitenkinimą juo, kaip žmogumi apsėstu, demonų 
vergu, valdomu apgaulingos dvasiosir keliančiu sąmyšį minioje. Šie 
Žmonės ginčijosi su juo, liepė jam nutilti, nes prisiminė aiškų Viešpa- 
ties priesaką ir perspėjimą sergėtis ir budėti dėl klaidingų pranašų. 
Kiti, tarsi kažkokios šventos dvasios apšviesti bei apdovanoti prana- 
šavimo dovana,ir kartu apimti puikybės, užmiršę aiškius Viešpaties 
priesakus,šaukėsi tosneprotingosir veidmainingos dvasios, žmonių 
suvedžiotojos,apžavėti ir apsvaiginti, prašėjį kalbėti. [mantriai,o gal 
ir svaigindamas velnias ruošė pražūtį tiems, kurie neklausė Viešpa- 
tiesir deramai jo nepagerbė, o paskui akstino ir kaitino jų dvasią, kuri 
tarytum sapne buvo užmerkusi akis tikrajam tikėjimui. Jis pašaukė 

dvi moteriškes, pripildėjas melo dvasia, ir jos skleidė nesklandžius 
bei keistus garsus, kaip jau buvo minėta. Tuos, kurie džiaugėsi tais 
reiškiniais ir jais gyrėsi, dvasia skelbė esant šventaisiais ir skatino jų 
puikybę savo pažadais, o retkarčiais apsukriai jiems į akis priekaišta- 
vo, kad būtų matyti, jog moka bartis. Vis dėlto nedaug frygiečių 
leidosi apgaunami. Visai katalikų Bažnyčiai, kuri gyvuoja pasaulyje, 
ta dvasia piktžodžiavo, nes melagingos pranašystės ten nesulaukė 
nei pagarbos, nei pritarimo. Azijos tikintieji daugelyje vietų susirink- 
davo ir sąžiningai aptardavo naujus mokymus, išaiškindavo jų 
klaidingumą ir pasmerkdavo ereziją. Šitaip klaidų skleidėjai buvo 
išmesti iš Bažnyčios ir atskirti nuo bendruomenės“. 

Taip pasakojama rašinio pradžioje, o visoje knygoje plėtojama 
jų klaidų kritika. Antroje knygoje taip kalbama apie minėtų asme- 
nų mirtį: “Kadangi jie vadindavo mus pranašų žudytojais už tai, 
kad nepriėmėme jų plepių pranašų, - kuriuos jie skelbė buvus 
pasiųstais žmonėmis, - mums, dėl Dievo, rūpi gauti išjų atsakymą 
į mūsų klausimus. “Sakykite, mielieji, ar tarp tų, kurie nuo Mon- 
tano ir anų moterų laikų pradėjo savo daugžodžiavimą, sakykite, 
ar yra bent vienas, kurį būtų persekioję žydai, ir bent vienas, kurį 
būtų užmušę netikintieji? Nėra nė vieno! Sakykite, kuris jų buvo 
dėl Kristaus vardo suimtas ir prikaltas prie kryžiaus? Nė vieno! O 
gal šventyklose kurią nors iš jų moterų plakė ar akmenimis svai- 
dė? Niekados ir niekur! Beje, kitokia mirtimi užbaigė gyvenimą 
Montanas ir Maksimilė. Neprotingos dvasios suvedžioti jie pasi- 
korė, tačiau ne kartu, bet kiekvienas savo metu. Visur pasklido 
žinia, kad toks buvo jų galas ir užbaigė gyvenimą kaip išdavikas 
Judas. Taip pat dažnai galima rasti pasakojimą, jog kažkoks Teo- 
doras, keistuolis ir pranašų bendrijos iždininkas, vieną kartą 
buvęs iškeltas ir nešamas į dangų. Taigi jis pasidavęs ir patikėjęs 
apgaulės dvasiai, tačiau po to buvęs nutrenktas žemyn ir niekin- 
gai žuvęs. Taip jau bent pasakojama. Tačiau mes to nematėme, 
todėl mums atrodo, kad nieko tikra nėra žinoma. Galbūt taip arba 
kitaip i iš šio pasaulio pasitraukė Montanas ar Teodoras bei nese- 
niai minėtoji moteriškė“. 

Be to, toje pačioje knygoje pasakojama, kad šventieji vyskupai 
mėgino nugalėti dvasią, kuri buvusi Maksimilėje, bet jiems su- 
trukdę kai kurie žmonės, atvirai stoję priešininko pusėn. Štai 
autoriaus žodžiai: “Tegu dvasia, bylojanti per Maksimilę, neatsi- 

liepia, kaip savo knygoje sako Asterijus Urbonas: “Veja mane 
šalin, tarsi vilką nuo avių. Bet aš ne vilkas. Aš - žodis, dvasia ir 
galybė. Tegu verčiau parodo savo galią, slypinčią dvasioje, tegu 
patvirtina, tegu per dvasią priverčia pripažinti tuos, kurie anuo- 
metbuvo bandomi ir kovojo su plepalų dvasia. Lai stoja išmėginti 
vyrai ir vyskupai, Zotikas iš Kumanės ir Julijonas iš Apamėjos. 
Tačiau Temisono šalininkai užspaudė jiems burnas ir neleido 
apgalėti melagingos ir žmones klaidinančios dvasios“. 

Toje pačioje knygoje jis pateikia ir kitų dalykų, paneigdamas 
Maksimilės klaidingus pranašavimus. Ten pat pažymi laiką, kuomet 
rašė, ir prisimena jos pranašystes, kuriose kalbama apie būsimuosius 
karus ir sąmyšius. Atskleisdamas melą, jis taip sako: “Argi melas 
nepaaiškėjo? Jau praslinko trylika metų nuo tos moteriškės mirties, o 
pasaulyje nebuvo karo -nei mažo, nei visuotinio,o krikščionys Dievo 
gailestingumu džiaugiasi pastovia taika“. 

Tiek iš antrosios knygos. Pateiksiu dar nedideles ištraukas iš 
jos, kur kalbama apie tuos, kurie giriasi turį daug kankinių: “Kai 
būna apgalėti dėl savo tvirtinimų ir nebegali sau pagelbėti,tuomet 
mėgina šauktis savo kankinių ir sakosi daug jų turį, o tai esąs 
nepaneigiamas įrodymas per juos veikiančios, vadinamosios pra- 
našingos dvasios. Suprantamas dalykas, tačiau tolimas nuo tiesos! 
Be abejonės, kai kurios erezijos turi daug kankinių, tačiau mes su 
jomis nesutinkame ir nelaikome jų teisingomis. Antai markionie- 
čiai - taip vadinami nuo Markiono erezijos - tvirtina, kad turi daug 
Kristaus kankinių, tačiau iš tikrųjų jie neišpažįsta Kristaus“. Šiek 
tiek toliau priduria: “Be to, kai ištikimieji Bažnyčios nariai gauna 
pašaukimą kankinystei už tikrąjį tikėjimą, o po to susitinka su 
vadinamaisiais frygiečių erezijos kankiniais, jie traukiasi šalinnuo 
jų ir žengia į mirtį, nesijungdami su jais, nes nenori turėti nieko 
bendra su Montano ir jo bičiulių dvasia. Kad tai tiesa, aišku iš to, 
jog Apamėjoje prie Meandro mūsų dienomis taip įvyko su kanki- 
niais, kurie kentėjo kartu su Gajumi ir Aleksandru iš Eumenėjos". 


Apie Miltiadą ir jo raštus 
17. Tas pats autorius savo veikale užsimena apie Miltiadą, 


sakydamas,jog irjis parašęs veikalą, smerkiantį jau minėtą ereziją. 
Pateikęs kai kuriuos šitų klaidatikių teiginius, jis rašo: “Atradau 

šiuos dalykus viename jų rašinyje, kur puolama mūsų brolio 
Miltiado knyga. Šis įrodinėja, kad pranašas neprivalo kalbėti 
ekstazėje, - iš ten paėmiau trumpą ištrauką“. 

Toliau toje pačioje knygoje autorius mini tuos, kurie pranašavo 
Naujame Testamente ir prie jų priskiria kažkokią Amją bei Kvadra- 
tą, sakydamas: “Melagingas pranašas, kurį lydi begėdiškumas ir 
įžūlumas, krinta į melagingą ekstazę, pradeda savu noru prarasti 
sąmonę, 0 paskui pereina, kaip minėta, į sielos pavergimą. Tokių 
reiškinių negalima rasti tikrų, dvasios įkvėptų pranašų pavyz- 
džiuose, nei Senajame, nei Naujajame Testamentuose, ir nėra ko 
girtis nei Agabu, nei Judu, nei Silasu, nei Pilypo dukterimis, nei 
Amja iš Filadelfijos, nei Kvadratu, nei kitais asmenimis, kurie 
priklauso melagių pranašų būriui". 

Ir toliau aiškina: "Jei iš tikrųjų po Kvadrato ir Amjos iš Filadel- 
fijos, kaip sakoma, Montano bičiulės paveldėjo pranašavimo cha- 
rizmą, tegu mums parodo, kas ją perėmė iš Montano ir jo moterų. 
Juk negali pranašavimo charizma užgesti visoje Bažnyčioje iki 
antrojo Viešpaties atėjimo, kaipmoko Apaštalas“. Tačiau jis nega- 
li nurodyti nė vieno, nors jau prabėgo keturiolika metų nuo 
Maksimilės mirties“. 

Tiek apie šį rašytoją. Minėtasis Miltiadas paliko mums dar kitų 
savo teologinio uolumo paminklų raštuose, kuriuos nukreipė 
prieš graikus bei žydus. Abiem klausimais atskirai jis diskutuoja 
knygose, be to, pasauliniams valdovams jis parašė filosofijos 
“Apologiją", kurią pats išpažino. 


Kaip Apolonijus nugalėjo frygiečius ir ką jis prisiminė 


18. Prieš vadinamąją frygiečių ereziją, kuri anuo metu plito 
Frygijoje, argumentuotai pasisako Apolonijus, bažnytinis rašyto- 
jas, kuris paskyrė atskirą veikalą prieš frygiečius. Jiems parodė, 
kad jų pranašavimai, prisilaikantys savų žodžių, yra klaidingi, ir 
nurodo, kokį gyvenimobūdą pasirinko erezijos vadeivos. Paklau- 
sykime jo paties žodžių apie Montaną: “Kas yra šis naujasis 
pranašas, parodo jo darbai ir mokymas. Tai tas, kuris mokė, kaip 
nutraukti santuokos ryšius, kuris skelbė naujus pasninkų nuosta- 
tus, kuris mažus Frygijos miestelius Pepuzą ir Timijoną pavadino 
Jeruzale, kad juoseiš visur rinktųsi žmonės, tai tas, kuris įvedė 

mokestį ir aukų pretekstu priiminėjo dovanas, kuris savo erezijos 
skelbėjams mokėjo algas, kad per godumą šie skleistų jo žodį“. 

Taip jis rašo apie Montaną. Apie jo pranašes kalbama toliau: 
“Nurodome, kad tos pirmosios pranašės nuo to laiko, kai jas 
apsėdo dvasios, pametė savo vyrus. Vadinasi,baisi melagystė, jei 
Priscilė tebevadinama mergina!“ 

Po to priduria: “Juk gerai žinai, kad visas Raštas'“* draudžia 
pranašui imti dovanas ir pinigus. Kai matau, jog pranašė renka 
auksą, sidabrą ir brangius drabužius, argi neturėčiau jos atmesti?“ 

Toliau taip išsireiškia apie vieną jų išpažinėją: “Štai Temisonas 
neabejotinai godus žmogus, kuris neturėjo išpažinėjų Žymės, ta- 
čiau didele pinigų suma išsipirko iš kalėjimo. Po šito, atrodytų, 
turėjo tapti nuolankus, tačiau jis drįso girtis kankinyste, vaizduoti 
apaštalą, rašyti kažin kokį katalikišką laišką, mokyti tuos, kurie 
turėjo užjį tvirtesnį tikėjimą. Jis dalyvaudavo tuščiuose disputuo- 
se, piktžodžiavo Viešpačiui, apaštalams ir šventajai Bažnyčiai“. 

Jis rašo ir apie kitus iš būrio tų, kurie gerbiami kaip kankiniai: 
“Jau nekalbant apie juos, lai mums pranašė papasakoja apie 
Aleksandrą, kuris pats save vadina kankiniu, su kuriuo kartu 
daugelis sėda prie stalo ir kurį didžiai gerbia. Nereikia mums 
išvardyti jo nedorybių bei nusižengimų, už kuriuos jis buvo 
nubaustas, apie jį byloja dokumentai. Tad kas čia atleidžia kitam 
nuodėmes? Ar pranašas nedorėliui - kankiniui, ar kankinys go- 
džiam pranašui. Juk Viešpats yra pasakęs: “Neįsigykite nei aukso, 
nei sidabro, nei variokų savo kapšams prikimšti“ (Mt 10,9). 

Beje, jie elgiasi tiesiog priešingai, nes ima tai, kas uždrausta. 
Mes parodysime, kaip tie, kuriuos jie vadina pranašais ir kanki- 
niais, rankioja skatikus ne tik iš turtuolių, bet ir iš vargdienių, 
našlaičių ir našlių. Jeigu jiems nepriekaištauja sąžinė, lai stoja 
mums prieš akis ir pasiaiškina šiuo klausimu, kad toliau nebenu- 
sidėtų, kai jiems bus įrodyta blogybė. Reikia išbandyti pranašų 
vaisius, nes medis pažįstamas iš vaisių (Mt 12,33). Tegu tie, 
kuriuos tai liečia, žino, kad jį teisė Emilijus Frontikas, Efezo 
prokonsulas, tačiau ne dėl Kristaus vardo, bet dėl nusikaltimų, 
kuriuos buvo padaręs ir tapęs atkritėliu. Tuomet melavo, kad 
einąs į teismą dėl Viešpaties vardo; jis apgavo vietinius tikinčiuo- 
siusirbuvo paleistasiš kalėjimo. Jo vietinė parapija, iš kurios buvo 
kilęs, nepriėmė jo, nes buvo piktadarys. Kas norėtų tiksliau susi- 

pažinti su jo darbais, tegul pažvelgia į viešąjį Azijos archyvą. Su 
tokiu žmogumi daugel metų išgyveno pranašas ir jo nepažįsta!? 
Atskleisdami jo nusikaltimus, parodome tikrąjį “pranašo" veidą. 
Galima nurodyti panašius dalykus ir kitiems. Jeigu jiems netrūks- 
ta drąsos, tegul pasiaiškina“. 

Beto, kitoje savo knygos vietoje štai ką priduria apie pranašus, 
kuriais jie didžiuojasi: “Jeigu neigia, kad jų pranašai imdavo 
dovanas, tegu pripažįsta, kad jie nėra tikri pranašai, nes pateiksi- 
me jiems įrodymus, jog iš tiesų imdavo dovanas, beje, duosime 
tūkstančius įrodymų. Juk būtinai reikia pranašų vaisius išbandyti. 
Pasakyk man, ar pranašas vaikšto į pirtį? Ar pranašas naudoja 
puošimuisi tepalus? Ar pranašas puikuojasi drabužiais? Ar pra- 
našas linksminasi už stalo ir lošia kauliukais? Ar pranašas skolina 
pinigus už palūkanas? Tegul pasako mums, ar galima taip daryti, 
ar ne, o'aš jiems įrodysiu, jog tokių dalykų yra buvę“. 

Tas pats Apolonijus tame pačiame rašte sako, jog jam rašant 
knygą ėjo keturiasdešimtieji metai nuo Montano pasirodymo su 
savo pranašystėmis. Be to, pasakoja, kad Zitikas, kurį paminėjo 
aukščiau išvardytas autorius'?, pasipriešino tariamajai Pepurėjo 
pranašei Maksimilei ir bandė nugalėti joje veikiančią dvasią, 
tačiau jos šalininkai sutrukdė jo pastangas. 

Taip pat užsimena apie tokį Trasėją, vieną iš ano meto kanki- 
nių. Pasakoja, esą pagal padavimą Išganytojas prisakęs savo apaš- 
talams, kad jie dvylika metų nepasitrauktų iš Jeruzalės. Be to, 
naudojasi liudijimais iš Apreiškimo Jonui, ir pasakoja, kad Jonas 
Dievo galybe Efeze prikėlęs mirusį. Pagaliau dar pateikia kitokių 
dalykų, kurių pagalba vykusiai ir išsamiai sukritikavo minimos 
erezijos paklydimą. Tiek Apolonijus. 


Serapiono nuomonė apie frygiečių atskalą 


19. Apolinaro raštus prieš minimąją ereziją prisimena Serapio- 
nas, kuris anuomet po Maksimino buvo Antiochijos Bažnyčios 
vyskupas. Jį mini savo “Laiške Karikusui ir Poncijui", kur kriti- 
kuoja minėtą ereziją ir priduria: 

“Kad žinotum, jog tos mokyklos, vadinamos pranašų vardu, 
veikimas melagingas, kuris kelia pasibaisėjimą visoje žemėje pas- 
klidusiai Jėzaus Brolijai, siunčia jums taip pat laiškus Klaudijaus 

Apolinaro, šventojo vyskupo Azijos Hieropolyje". Tame pačiame 
Serapiono “Laiške yra įvairių vyskupų pasisakymų. Vienas jų 
rašo: “Aš, Aurelijus Kvirinijus kankinys, linkiu jums sėkmės“. 
Kitas rašo taip: “ Aelijus Publijus Julijus, Debeltos vyskupas Traki- 
jos kolonijoje. Palaimintasis Sotas iš Anchialos norėjo išvaryti 
Prisceilės demoną, bet veidmainiai neleido šito padaryti“. Tuose 
pačiuose “Laiškuose“ yra dar daugelio vyskupų, panašios dva- 
sios įkvėptųjų, rankomis padarytų įrašų. Tokie buvo šitie įvykiai. 


Kaip Irenėjas raštu sukritikavo Romos atskalūnus 


20. Prieš tuos, kurie Romoje stengėsi griauti sveiką bažnytinę 
drausmę, Irenėjas rašė įvairius Laiškus. Vieną jų “Apie atskalą“ jis 
paskyrė Blastui, o kitą - Florinui: “Apie monarchiją, arba apie tai, 
jog Dievas nėra blogio kūrėjas“. Tokią pažiūrą, kaip atrodo, gynė 
Florinas. Kadangi vėliau jis kartojo Valentino klaidą, Irenėjas dar 
parašė knygą “Aštuoniukė“, kur pabrėžia, jog priklausąs prie 
pirmosios apaštalų palikuonystės. Rašinio pabaigoje randame jo 
plunksna parašytą gražią pastabą, kurią čia privalau pateikti: 
“Maldauju tave, kuris perrašinėsi šitą knygą, dėl mūsų Viešpaties 
Jėzaus Kristaus, dėl jo šlovingojo atėjimo, kai ateis teisti gyvųjų ir 
mirusiųjų! Palygink tai, ką būsi surašęs, ir rūpestingai pataisyk 
pagal originalą, iš kurio esi nurašęs“. Be abejonės, naudinga 
pastaba, kurią čia kartojame, nes anie senovės tikrai šventi vyrai 
buvo mums didžiausio kruopštumo pavyzdys. 

Ocituojamame “Laiške Florinui“ Irenėjas prisimena, kaip abu 
bendravo su Polikarpu: 

“Tie mokymai, Florinai, švelniai tariant neišplaukia iš sveikos 
minties šaltinio. Tie mokymai nesiderina su Bažnyčia ir stumia į 
bedievystę tuos, kurie jų klauso. Tokių mokymų netgi didžiausieji 
eretikai, kurie stovėjo už Bažnyčios ribų, niekuomet neišdrįso 
skelbti. Tų pamokymų tau neperdavė presbiteriai, gyvenusieji 
prieš mus ir bendravusieji su apaštalais. Antai, kai dar buvau 
vaikas,regėjau tave Žemojoje Azijoje prie Polikarpo šono. Mačiau, 
kaip šauniai elgeisi cezario dvaro prabangoje ir kaip stengeisi 
patikti (Polikarpui). Anuos laikus atsimenu geriau negu nesenus 
įvykius. Tokie vaiko amžiaus įspūdžiai vystosi kartu su siela, 
suauga su ja taip, kad galiu netgi parodyti vietą, kur sėdėdavo 

palaimintasis Polikarpas, kur kalbėdavo, kaip išeidavo ar įeidavo, 
kokia buvo jo gyvenimo eiga, kaip jis atrodė, kaip kalbėdavo 
žmonėms, kaip pasakodavo apie savo ryšius su Jonu ir kitais, 
mačiusiais Viešpatį. Kaip prisimindavo jų žodžius bei ką girdėjo 
iš jų apie Viešpatį, apie jo stebuklus, mokymą, kaip Polikarpas, 
op šventąjį Raštą pasakodavo, ką buvo pasisavinęs iš Gyvybės 

džio liudytojų. Tuomet aš godžiai klausydavausi tokių dalykų 
su pamėgimu, kurį man davė Dievas, ir išlaikiau juos atmintyje - 
ne popieriuje, - o savo širdyje. Per Dievo malonę aš stengiausi 
regėti tuos dalykus akimisir galiu paliudyti Dievo akivaizdoje, jog 
anas palaimintasis ir apaštališkas presbiteris, jei būtų išgirdęs ką 
nors panašaus (t.y. apie erezijas), būtų užsikimšęs ausis ir sušukęs 
kaipįpratęs: "O gerasis Dieve, kokius tik laikus man davei sulauk- 
ti, jog turiu pakęsti tokius akibrokštus“. Jis būtų pabėgęs iš vietos, 
kur sėdėjo, jeigu būtų išgirdęs tokias kalbas. Tuo galima įsitikinti 
iš jo "Laiškų", kuriuos iš dalies rašė kaimyninėms Bažnyčioms, 
idant jas sustiprintų, iš dalies kai kuriems broliams, kad juos 
perspėtų ir pamokytų". 

Tiek Irenėjas. 


Kaip Apolonijus Romoje mirė kankinio mirtimi 


21. Tais pačiais laikais, valdant Komodui, mūsų padėtis pakrypo 
į gerąją pusę, ir taika bei ją lydinti Dievo malonė pasklido po viso 
pasaulio Bažnyčias. TuometIšganytojo žodisnesuskaičiuojamai dau- 
gybei sielų iš visų tautų įkvėpė pamaldžią pagarbą visų dalykų 
Sutvėrėjui. Net labai daug romėnų, pagarsėjusių turtais ir kilme, 
ieškojo išganymo kartu su savo šeimomis. Deja, šito negali pakęsti 
demonas, kuris dega neapykanta gėriui, ir kuris iš prigimties yra 
pavyduolis. Jis ir vėl rengėsi kovai ir rezgė mums įvairias pinkles. 
Pavyzdžiui, Romos mieste jis surengė teismą Apolonijui, tarp tikin- 
čiųjų garsėjusiam savo žiniomis ir filosofija. Jis paskatino vieną iš 
savo pagalbininkų, kuriuos naudoja tokiems reikalams, kad vietoj jo 
(demono) apskųstų šitą vyrą. Tačiau šis skundas nebuvo laimingas, 
nes pagal cezario potvarkį mirties bausmė taip pat grėsė ir krikščio- 
nims skundikams. Taigi bematant jam buvo sulaužytos blauzdos, 
pagal nuosprendį, kurį išleido teisėjas Perenijus. 

Dievui didžiai mielą kankinį teisėjas kalbino ilgai ir atkakliai, 

kol pagaliau pareikalavo, kad šis pasiteisintų senatui. Tuomet 
Apolonijus visų akivaizdoje pasakė puikią kalbą, gindamas tikė- 
jimą, kurį išpažino. Galiausiai jam buvo nukirsta galva, remiantis 
senato dekretu. Mat buvo senas įstatymas, jog nereikia išlaisvinti 
krikščionių, kurie jau stojo prieš teismą, jei neišsižadės savo tikė- 
jimo. Kas norėtų sužinoti Apolonijaus žodžius, pasakytus teisėjui, 
jo atsakymus į Perenijaus klausimus ir visą apologiją, kurią pas- 
kelbė visam senatui, - gali pasižiūrėti “Senųjų kankinių aktus“. Aš 
esu juos surinkęs. 


Kurie vyskupai buvo pagarsėję anuo metu 


22. Dešimtaisiais Komodo viešpatavimo metais Viktoras tapo 
įpėdiniu Eleutero, kuris per trylika metų ėjo vyskupo pareigas!*. 
Tuo patmetu dešimtuosius vyskupavimo metus baigė Julijonas, o 
jovieton Aleksandrijos parapijų priešakyje stojo Demetrijus. Anuo 
metu garsėjo aštuntasis Antiochijos Bažnyčios vadovas, anksčiau 
minėtas vyskupas Serapionas. Palestinos Cezarėjos priešakyje 
stovėjo Teofilis, o Narcizas, kurį taip pat esame minėję, vadovavo 
Jeruzalės Bažnyčiai. Tuo pat metu graikų Korinto vyskupas buvo 
Bakchilas, o Efezo Bažnyčioje - Polikratas. Be šių asmenų, aiškus 
dalykas, buvo dar daug kitų žymių vyrų. Mes išvardijome tuos, 
kurie savo raštuose mums perdavė tikrąjį tikėjimą. Juos, kaip ir 
tiko, pavadinome vardais. 


Apie ginčą, kuris anuomet kilo Velykų klausimu 


23. Anuo metu buvo kilęs svarbus ginčijamas klausimas. Visos 
Azijos Bažnyčios manė, jog remiantis labai senu padavimu kaip 
joms atrodė, kad Išganytojo Velykų šventę reikia švęsti keturiolik- 
tą mėnulio dieną, kai žydai mini avinėlio paaukojimo šventę. Tą 
dieną, nesvarbu kuri tai būtų savaitės diena, reikia baigti pasnin- 
ką. Tačiau tokios tvarkos kitos Bažnyčios visame pasaulyje nepri- 
pažino, o apaštalų padavimo galia, kuri nepaliovė veikusi iki šios 
dienos, laikėsi papročio, kad pasninką reikia užbaigti ne kurią 
nors kitą, bet mūsų Išganytojo Prisikėlimo šventės dieną. 

Tuo reikalu rinkdavosi vyskupų Suvažiavimai ir sinodai, ku- 
riuose buvo skelbiami laiškai viso pasaulio tikintiesiems. Juose 

buvo aiškinama Bažnyčios pažiūra, jog Viešpaties Prisikėlimo 
paslapties minėjimas turįs būti švenčiamas tiktai sekmadienį ir tik 
šitą dieną galima užbaigti gavėnios pasninką. 

Dar iki šios dienos gyvuoja anuomet Palestinoje susirinkusių 
vyskupų raštas. Vyskupų susirinkimui vadovavo Cezarėjos vys- 
kupas Teofilis ir Jeruzalės vyskupas Narcizas. Tuo pačiu klausimu 
yra ir kitas Laiškas, kurį paskelbė Romos sinodas, vadovaujant 
vyskupui Viktorui. Be to, dar yra raštas Ponto vyskupų, kuriems 
- kaip vyriausias - vadovavo Palmas. Toliau yra Galijos parapijų 
raštas, išleistas vadovaujant vyskupui Irenėjui, po to Osroenos ir 
vietinių miestų vyskupų raštas; atskirai Korinto Bažnyčios vysku- 
po Bakchilo laiškas ir dar daug kitų. Visi vyskupai reiškia tą pačią 
nuomonę, daro tą patį sprendimąjir tvirtina tą patį įstatymą. Viena 
jų taisyklė, būtent, yra toji, kurią aukščiau esame nurodę. 


Apie Azijos pasipriešinimą 


24. Azijos vyskupų, kurie palaikė tvirtinimą, jog būtina laikytis 
senovinio papročio, priimto iš pirmųjų laikų, priešakyje stovėjo 
Polikratas. “Laiške Viktorui ir Romos Bažnyčiai“ ,jis išdėstė tradi- 
ciją, kurios jis laikosi, tokiais žodžiais: 

“Mes tą dieną švenčiame ne lengvabūdiškai; 

Nieko nepridėdami ir nieko neatimdami. 

Juk Azijoje iškilo ryškios žvaigždės, 

kurios pasirodys Viešpaties atėjimo dieną, 

kai ateis iš dangaus šlovėje ir 

prikels visus šventuosius, 

Pilypą, vieną iš dvylikos apaštalų, 

palaidotą Hierapolyje, 

ir dvi jo dukteris, kurios paseno mergystėje. 

Yra dar viena jo duktė, kuri gyveno 

pilna Šventosios Dvasios ir kuri 

ilsisi Efeze. Taip pat yra ir Jonas, 

kuris ilsėjosi ant Viešpaties krūtinės, 

kuris, kaip kunigas, nešiojo diademą, - 

ir kankinys, ir mokytojas, - ilsisi Efeze. 

Dar yra Polikarpas Smirnoje, - ir vyskupas, 

ir kankinys; yra Trasėjas, - ir vyskupas, 

ir kankinys iš Eumenėjos, 

kuris ilsisi Smirnoje. 

Ar bereikia minėti Sagarį - vyskupą 

ir kankinį, kuris palaidotas Laodikėjoje, 

arba palaimintąjį Papirijų 

ir eunuchą Melitoną, kuris per visą 

gyvenimą buvo pilnas Šventosios Dvasios, 

kuris ilsisi Sarduose, laukdamas 

dangaus atsivėrimo, kai atsikels iš numirusiųjų. 

Visi šitie laikėsi Velykų keturioliktąją 

dieną pagal Evangeliją. Jie nepažeidė 

šios taisyklės ir visuomet žengė laikydamiesi tikėjimo. 

Taip pat ir aš, Polikratas, 

mažiausias tarp jūsų visų, žengiu pagal savo artimųjų pada 
vimą, 

o po kai kurių nešu įpėdinystę. 

Štai septynetas mano giminaičių 

buvo vyskupai. Aš esu aštuntasis. 

Ir visuomet mano giminės šventė tą dieną, 

kurią liaudis susilaikydavo nuo rauginto maisto. 

Taigi aš, broliai, 

kuris gyvenu Viešpatyje septyniasdešimt 

penktus metus, kuris bendravau 

su viso pasaulio broliais, 

kuris atidžiai perskaičiau visą Šventąjį Raštą, 

aš nesibijau jokių grasinimų, 

nes didesni už mane yra pasakę;: “Dievo reikia labiau klausyti 
nei Žmonių". 

Kartu Polikratas pateikia žinių apie vyskupus, kurie buvo prie 
jo, kai rašė savo raštą, ir jie pritarė jo nuomonei. Jis sako: 

“Galėčiau išvardyti čia su manimi esančius 

vyskupus, kurių susirinkimo iš manęs 

norėjote ir kuriuos aš sušaukiau. 

Jeigu surašyčiau jų vardus, - 

būtų labai daug. Jie žino, 

kad esu mažas žmogus, tačiau jie 

patvirtino mano laišką. Jie žino, 

kad neveltui esu pražilęs, 

bet visuomet gy venau Jėzuje Kristuje". 

Tuo metu Romos Bažnyčios vadovas Viktoras iškėlė sumany- 
mą atskirti nuo bendrosios vienybės visas Azijos bendruomenes 
bei kaimynines Bažnyčias, tarytum jos būtų kito tikėjimo, ir viešai 
paskelbė raštu, jog visi anie broliai - be išimties - yra išmesti iš 
vienybės. Bettoks elgesys nepatiko kitiems vyskupams. Jie kreipė- 
si į Viktorą primindami, kad stengtųsi sukurti taiką, vienybę ir 
artimo meilę. Iki mūsų dienų išliko gyvi jų balsai, pilni priekaištų 
Viktorui. Tarp kitų parašė laišką ir Irenėjas, Galijos brolių vardu, 
kurių viršininkas jis buvo. Jis, beje, pritaria, kad reikia švęsti 
Viešpaties Prisikėlimo paslaptį tiktai sekmadienį, tačiau deramu 
būdu kviečia Viktorą, kad jis nemėgintų atskirti Dievo Bažnyčių, 
kurios sergsti senovinį paprotį, pridurdamas daug kitų dalykų: 
“Juk ginčijamasi ne tik dėl dienos, bet ir dėl pasninko būdo. Vieni 
teigia, kad jie privalą pasninkauti tik vieną dieną, kiti - dvi dienas, 
darkiti- darilgiau. Bešitų esama ir tokių, kurie dieną apskaičiuoja 
per keturiasdešimt dienų ir nakties valandų. Tokia papročių įvai- 
rovė atsirado ne šiandien, ne mūsų dienomis, bet labai seniai, - 
mūsų pirmtakų dienomis, kurie dėl nerūpestingumo, o gal dėl 
savo paprastumo ir nežinojimo, priėmė tokį paprotį, perdavė jį 
savo įpėdiniams ir liepė jo laikytis. Nepaisant visko, jie gyveno 
taikoje, todėl ir mes taip pat privalome taikoje gyventi,o skirtumas 
dėl pasninko tik sutvirtina tikėjimo vienybę. 

Kartu Irenėjas prideda pasakojimą, kurį verta čia pateikti. 
“Tarp jų taip pat buvo presbiteriai, kurie iki Sotero vadovavo 
Bažnyčiai, kurią dabar valdai, būtent, Anicetas, Pijus, Hyginas, 
Telesforas, Ksistas, tačiau jie nei patys nesilaikė ano papročio, nei 
leido jo laikytis savo valdiniams, Ir nors patysjo nesilaikė, gyveno 
santaikoje su tikinčiaisiais, atvykusiais iš Bažnyčių, kur buvo 
kitoks paprotys. Tuo tarpu papročių skirtumą aiškiai matė tie, 
kurie jo nepripažino. Vis dėlto niekada taip nebuvo, kad dėl šios 
priežasties kas nors būtų atskirtas. Priešingai, presbiteriai, tavo 
pirmtakai, kurie nesilaikė to papročio, siųsdavo Eucharistiją tikin- 
tiesiems tų Bažnyčių, kurios laikėsi skirtingo papročio. Kai Anice- 
to laikais palaimintasis Polikarpas buvo Romoje ir išryškėjo nesu- 

tarimai (kitais klausimais, neturinčiais didesnės svarbos), juodu 
netruko susitarti. Tarp jų nekilo ginčų ir dėl rimtų klausimų. 
Anicetas nesugebėjo įtikinti Polikarpo atsisakyti papročio, kurio 
tas visuomet laikėsi kartu su Jonu, Viešpaties mokiniu, bei su 
kitais apaštalais, su kuriais bendravo. Taip pat ir Polikarpas 
neįtikino Aniceto, kuris tvirtino, kad nereikią laikytis savo pirm- 
takų presbiterių"* papročių. Nepaisant to, juodu išsaugojo vieny- 
bę, o bažnyčioje Anicetas, išreikšdamas savo pagarbą, leido Poli- 
karpui atnašauti Eucharistiją. Aiškus dalykas, kad juodu išsiskyrė 
taikiai, ir visoje Bažnyčioje viešpatavo taika tarp tų, kurie sergėjo 
savo papročius. 

Taigi Irenėjas, kuris neveltui turėjo tokį vardą (“Taikdarys“) ir 
skleidė taiką, panašiai mokė ir kalbėjo dėl taikos tarp Bažnyčių. Jis 
rašė ne tik Viktorui, bet kartu daugeliui kitų bažnytinių vadovų 
šito ginčo klausimu. 


Kai visi vieningai sutarė Velykų klausimu 


25. Tuo metu Palestinos vyskupai, apie kuriuos ką tik kalbėjo- 
me, būtent, Narcizas ir Teofilis, o su jais Kasijus, Tyro Bažnyčios 
vyskupas, Klaras, Ptolemaidos vyskupas, ir kiti, kurie buvo kartu 
susirinkę, išsamiai apsvarstė jiems perduotą apaštalų padavimo 
sukcesiją Velykų klausimu ir savo rašto pabaigoje paskelbė: 

“Pasistenkite, kad mūsų laiškas būtų perrašytas ir išsiuntinėtas 
visoms Bažnyčioms, kad mums nepriekaištautų tie žmonės, kurie 
lengvai klysta. Skelbiame jums, kad Aleksandrijoje švenčiamos 
Velykos tą pačią dieną, kaip ir pas mus. Susitarėme laiškais, kad 
sutartinai bei kartu minėsime šventąją dieną“. 


Kurie Irenėjo - tiesos mylėtojo veikalai 
išliko iki mūsų dienų 
26. Neskaitant minėtų raštų bei laiškų, kuriuos išleido Irenėjas, 
yra jo trumpa, bet labai naudinga kritinė studija prieš graikus 
“Apie žinojimą“, be to, raštas, kurį jis sieja su brolio Marciano 
vardu: “Apaštalų pasakojimo patvirtinimui yra dar viena nedide- 
lė knyga įvairiais klausimais, kurioje Irenėjas prisimena “Laišką 

žydams“ ir vadinamąją Saliamono “Išmintį", pateikdamas kai 
kurias ištraukas. Tokie Irenėjo veikalai, apie kuriuos žinios išsilai- 
kė iki mūsų dienų. 

Komodo valdymas baigėsi? po trylikos metų, o praslinkus 
pilniems šešiems mėnesiams po jo mirties, laikinai valdant Perti- 
naksui, galų gale valdžią paėmė cezaris Severas. 


Kuriuos anuomet garsių vyrų veikalus mes turime 


27. Labai daug senovės paminklų po daugelio Bažnyčios vyrų 
išsilaikė iki mūsų dienų. Štai veikalai, kuriuos mes patys pažįsta- 
me: Heraklito knyga “Apie apaštalą“, Maksimo knygos apie ere- 
tikų dažnai svarstytą klausimą: “Iš kur atsiranda blogis bei apie 
materijos sutvėrimą“. Kandido knyga “Apie heksameroną“, 
Apiono raštas tuo pačiu klausimu, be to, Seksto “Apie mirusiųjų 
prisikėlimą“. Arabiano veikalas, pagaliau gausūs kitų autorių 
raštai, apie kuriuos dėl žinių stokos sunkiau pasakyti, kada jie 
atsirado ir kokia buvo jų istorija. Taip pat iki mūsų laikų išsilaikė 
dar daugelio rašytojų raštai, kurių netgi nemokame išvardyti; tai 
buvo tikro tikėjimo Bažnyčios vyrai, kaip liudija jų Rašto aiškini- 
mas, deja, mes jų nepažįstame, nes daugelis knygų neišsaugojo 
autorių vardų. 


Apie pirmuosius Artemono atskalos skleidėjus; kokie jie buvo 
ir kaip jie drįso klastoti Šv. Raštą 


28. Vienas tų vyrų parašė veikalą prieš Artemono ereziją, kurią 
mūsų laikais mėgino atgaivinti Paulius išSamosatos*!. Veikale yra 
pasakojimas, susijęs su mus dominančia istorija. Jame minimas 
erezijos atmetimas, nes erezija skelbė, kad Išganytojas buvęs tiktai 
žmogus. Neseniai klaida pasirodė su savo mokymais, o jos auto- 
riai stengėsi pasiteisinti senove. Knygoje yra daug kitų įrodymų, 
kurie sugriauna aną melagingą piktžodžiavimą. Mes skaitome: 
“Taigi jie tvirtina, kad visi senoliai ir netapaštalai buvo priėmę bei 
mokė to paties, ką jie dabar skelbia, kad tikrasis mokslas išsilaikė 
iki Viktoro - tryliktojo iš eilės po Petro, Romos vyskupo, - laikų. 
Tiesa buvusi iškreipta pradedant jo įpėdiniu Zefirinu. Tas tvirtini- 
mas galėtų atrodyti teisingas,jeigu jam visų pirma neprieštarautų 
Dievo knygos. 

Be to, yra kai kurių brolių raštai, senesni už Viktoro laikus ir 
surašyti ginant tiesą, tiek prieš pagonis, tiek prieš savo meto 
erezijas. Jie kalba apie Justiną, Miltiadą, Tacianą, Klemensą ir 
daugelį kitų, ir visi tie raštai tvirtina, jog Kristus yra Dievas. Kas gi 
nežinotų Irenėjo, Melitono ir kitų knygų, kurios skelbia, kad 
Kristus yra Dievas ir žmogus? Kiek daugel psalmių ir himnų buvo 
sukurta ankstyvaisiais amžiais tikinčiųjų brolių, kur Kristus šlovi- 
namas kaip Dievo Žodis ir teigiama jo dievystė? Kaipgi galima 
manyti, kad gyvenusieji prieš Viktorą mokė taip, kaip jie sako, 
jeigu per tiek laiko buvo skelbiamas vienas Bažnyčios mokslas? 
Kaip nesigėdina skleisti apie Viktorą melagystes, jeigu puikiai 
žino, kad Viktoras išmetė iš tikėjimo vienybės batsiuvį Teodotą - 
tosbedieviškos atskalos vadą bei tėvą, kuris pirmasis ėmėtvirtinti, 
jog Kristus yra tik žmogus? Jeigu Viktoras taip galvotų, kaip moko 
piktžodžiaujantys klaidatikiai, kaipgi jis būtų galėjęs pasmerkti 
Teodotą-šios erezijos kūrėją?“ Tiek apie Viktorą, kuris per dešimt 
metų ėjo vyskupo pareigas. Po jo vietą užėmė Zefirinas, maždaug 
devintais Severo viešpatavimo metais? 

Tik ką minimame veikale apie erezijos pradžią autorius pasa- 
koja ir apie kitus įvykius iš Zefirino laikų ir taip juos aprašo: 
“Priminsiu daugeliui brolių įvykį, kuris buvo mūsų laikais. Jeigu 
tai būtų įvykę Sodomoje, manau, netgi anie žmonės būtų ėmę 
atgailauti. Gyveno toks Natalijus, išpažinėjas, - ne prieš daugel 
metų, bet mūsų laikais. Atsitiko, kad jis buvo suklaidintas Askle- 
piado ir kito Teodoto, bankininko, kurie abu buvo kurpiaus Teo- 
doto mokiniai. O šis dėl savo mokslo, tikriau sakant dėl savo 
kvailumo, buvo išmestas iš vienybės, kaip minėta, ano meto 
vyskupo Viktoro valia. Natalijus už pinigus leidosi įkalbamas 
priimti tos erezijos vyskupo titulą ir gaudavo kas mėnuo 150 
denarų. Prisidėjęs prie eretikų, jis dažnai regėjimuose gaudavo 
Viešpaties įspėjimus, nes Dievas gailestingas ir mūsų Viešpats 
Jėzus Kristus nenorėjo, kad už Bažnyčios ribų pražūtų jo kančios 
liudytojas. Deja, Natalijus nelabai kreipė dėmesį į tuos regėjimus, 
apkvaiteęs dėl pirmosios vietos sektoje ir pagautas godumo, kuris 
pražudė tiek daug žmonių. Pagaliau šventieji angelai skaudžiai jį 
plakė per visą naktį, ir pakilęs rytą jis užsidėjo atgailos drabužį, 
pasibarstė pelenais ir atgailaudamas su ašaromis puolė vyskupui 
Zefirinui po kojų; puolė po kojų ne tik dvasiškiams, bet ir pasau- 

liečiams, laistydamas ašaromis gailestingojo Kristaus gailestingą- 
ją Bažnyčią. Jis ilgai maldavo, rodė plakimo žymes ir galų gale su 
dideliu vargu buvo priimtas į Bažnyčios vienybę“. 

Pateikiame dar kitas to paties autoriaus pastabas apie tuos 
eretikus. Štai jos: “Jie nepabūgo klastoti Dievo raštų, jie atmetė 
senojo tikėjimo kanoną, nesuprato Kristaus, nes neieškojo to, ką 
skelbia Dievo knygos, bet dėjo visas pastangas, idant surastų kokį 
nors būdą įrodyti savo bedievybę. Kai jiems kas nurodo Šventojo 
Rašto žodį, jie suka galvą, ar nebūtų galima jo pagalba sudaryti 
paprastą ar sudėtingą silogizmą. Taigi jie pamiršta Dievo Šventąjį 
Raštą ir užsiiminėja geometrija, kaip žmonės, kilę iš žemės ir 
kalbantys apie žemę, o nepažįstantys to, kuris ateina iš aukštybių. 
Tuo būdu Euklidas yra juos sužavėjęs, Aristotelis ir Teofrastas 
juos didžiai stebina, o Galenui kai kurie beveik meldžiasi. Kad 
žmonės piktnaudžiauja pagonių mokslus savo erezijų įrodinėji- 
mui,kad bedieviškai klastoja Dievo raštų grynąjį tikėjimą, kad tos 
rūšies žmonės yra toli nuo tikėjimo, matyt, nereikia nė įrodinėti. 
Todėl jie taip drąsiai ištiesė rankas į Šventąsias knygas, nuduoda- 
mi, kad trokšta jas pataisyti. Tai, ką sakau apie juos, nėra melas, ir 
visi, kas tik nori, gali įsitikinti. Jei kas nors surinktų visus jų 
nuorašus ir rūpestingai juos sulygintų, atrastų nemažų skirtingu- 
mų. Asklepiado kopijos nesutinka su Teodoto kopijomis. Nesun- 
ku surinkti jų gausybę, nes jų mokiniai uoliai perrašinėja tai, ką jie 
yra “pataisę“, o teisingiau sakant - suklastoję. Su šitais vėlgi 
nesutinka Hermofilo tekstai, o Apoloniado kopijos skiriasi netgi 
vienos nuo kitų. Antai, palyginę ankstyvuosius jų tekstus su 
vėlesniais taisiniais, pamatysime daugybę skirtumų. Koks įžūlu- 
mas glūdi šitame nusikaltime, to jie patys, matyt, nesupranta. Juk 
jie netiki, kad Dievo Raštą yra įkvėpusi Šventoji Dvasia, taigi jie 
yra netikėliai arba laiko save gudresniais už Šventąją Dvasią, 
vadinasi, yra apsėsti piktojo. Jie tiesiog nebegali atsižadėti savo 
įžūlumo. Daug kopijų jie perrašė savo rankomis, tačiau iš savo 
katechetų nebuvo gavę tokių raštų ir negali parodyti originalų, iš 
kurių padarė savo nuorašus. Kai kurie jų netgi nesistengė klastoti; 
jie paprasčiausiai atmetė "Įstatymą" ir “Pranašus" „ir neteisingo ir 
bedieviško mokslo apgaulė juos nugramzdino į giliausią pražū- 
ties bedugnę“. 

Tačiau gana šio pasakojimo. 

IŠNAŠOS 

1 Blandina buvo vergė. 

2 Pirmųjų amžių krikščionių literatūroje 
“kova" vartojama kankinių išbandymo 
prasme, todėl ir kankinių antkapiai 
vadinami pergalės paminklais. 

3 Žr. toliau: 6, 43 apie Novatą ir jo 
šalininkus. 

4 Čia minima legija XII iš Melitenės prie 
Eufrato upės. 

5 Doja, tai apokrifas, kuris buvo 
cituojamas Justino I Apologijos priede. 

6 Sutrumpintai veikalas vadinamas 
“Adversus hacreses". 

7 Hermas, Mand. 1. 

8 Iren., Adv. haer., 6, 38. 

9 Plg. Adv. haer. 3, 21. Irenėjas 
neabejotinai remiasi legendiniu Aristėjo 
laišku, rašytu I a. pr. Kr. 

10 Komodas viešpatavo 180-192 m. 

11 Manoma, kad tai buvusi ne Indija, o 


pietų Arabija. 

12 Ši knyga Žuvusi. 

13 Visi Rodono raštai yra žuvę. 

14 Šis rašinys yra žuvęs. Taip pat nėra 
Žinių ir apie autorių. 

15 Plg. Ef 4, 11; 1 Kor 1,7. 

16 Cf. Didachė, 11,12. 

17 Plg. 5, 16. 

18 Eleuteras 174-189 m. 

19 Paskutiniuose paragrafuose 
vartojamas žodis “presbiteris" 
("vyresnysis") pažodine prasme reiškia 
ne hierarchinį laipsnį, bet tiesiog 
vyresnį asmenį. 

20 Komodas žuvo 193 m. 

21 Artemonas buvo ebionistinio 
monarchizmo atstovas. 

22 Viktoras I, 189-198 m. ir Zefirinas, 
198-217 m. 

NUO SEVERO IKI DECIJAUS. ORIGENO IR JO 
BENDRAAMŽIŲ VISUOTINIS PERSEKIOJIMAS 


Persekiojimai Severo laikais 


1.Kai Severas pradėjo persekioti Bažnyčias!, tikėjimo didvyriai 
įvairiose vietose drąsiai pasitikdavo kankinio mirtį, tačiau dau- 
giausia jų buvo Aleksandrijoje. Iš Egipto ir iš visos Tebaidos*buvo 
siunčiami Dievo kovotojai tarsi į mūšio vietą, kur, nepaisant 
įvairiausių kankinimų ir mirties, jielaimėdavo pas Dievą kankinių 
vainikus. Tarpjų buvo taip patir Leonidas, žinomas kaip Origeno 
tėvas. Jam buvo nukirsta galva, ir liko jo sūnus, visai dar vaikas. 
Aišku, kad čia reikės papasakoti, kaip Origenas nuo tos pačios 
dienos suliepsnojo meile Dievo žodžiui, juoba kad daugybė žmo- 
nių jį didžiai gerbia. 


Origeno uolumas 


2.. Be abejonės, daug turėtų pasakyti tas, kuris norėtų aprašyti 
šito vyro gyvenimą. Beje, iš tokio aprašymo išeitų atskiras veika- 
las. Tuo tarpu mes tik trumpai apžvelgsime didžiąją jo darbų dalį, 
kiek tai įmanoma, ir tą mažumą, kurią papasakosime remdamiesi 
daugeliu laiškų ir tais pasakojimais, kurie iki šios dienos sklando 
tarp jo bičiulių. 

Smulkmenas iš Origeno gyvenimo, pradedant, taip sakant, 
nuojo vystyklų, verta įsidėmėti. Tai buvo Severo valdžios dešim- 
taisiais metais, Aleksandrijoje ir visame Egipte valdant Letui, kai 

Julijono vyskupo postą užėmė Demetrijas ir atsistojo tenykš- 
čių parapijų priešakyje. 

Kai labai įsiliepsnojo persekiojimai, ir tūkstančiai tikinčiųjų 
laimėjo kankinių vainikus, karštas kankinystės troškimas užvaldė 
jaunojo Origeno sielą, ir jis būtinai norėjo pasitikti pavojų ir stoti 
į kovą. ž 

Nedaug betrūko ir būtų pasibaigęs jo gyvenimas, tačiau Dievo 
Apvaizda per jo motiną sulaikė pavojų daugybės žmonių gerovei. 

Pirmiausia motina maldavo jį karštais žodžiais ir prašė, idant 
jis pagailėtų jos motiniškų jausmų. Kai ji pamatė, jog jis neatsisako 
savo pasiryžimo, o sužinojęs apie tėvo sulaikymą bei įkalinimą 
visa siela trokšta kankinystės, ji paslėpė jo drabužius ir taip 
privertė jį pasilikti namuose. 

Negalėdamas nieko padaryti ir nerasdamas ramybės dėl di- 
džio kankinystės troškimo, nepaisant ankstyvo amžiaus, jis para- 
šė tėvui laišką, karštai ragindamas priimti kankinystę. Jis ragino 
tėvą tokiais žodžiais: “Žiūrėk, idant, paisydamas mūsų, nepakeis- 
tum savo nusistatymo“. Štai ką reikėjo paminėti, kaip Origeno 
tvirtą nusistatymą irnuoširdžiausią prisirišimą prie tikėjimo anks- 
tyvoje jaunystėje. 

Jis buvo padėjęs tvirtus tikėjimo mokslo pamatus, nes nuo 
ankstyvos jaunystės nagrinėjo Šv. Raštą ir be sąlygų buvo pasi- 
šventęs šiam darbui. Jo tėvas, neskaitant paprastos mokyklos 
užsiėmimų, ypatingą dėmesį kreipė į sūnaus darbą Šv. Rašto 
skyriuje. 

Pirmiausia jis skatino sūnų, kad šis šalia graikų mokslo atskirai 
studijuotų šventuosius mokslus, reikalavo kasdien lavinti atmintį 
ir tikrindavo pamokas. 

Vaikas dėl to nejautė jokio nemalonumo; jis su didžiausiu noru 
mokėsi ir taip į viską gilinosi, kad nesitenkino paprastu Dievo 
žodžio skaitymu, bet jau tuomet ieškojo gilesnės žodžių prasmės 
ir netgi tėvui keldavo susirūpinimą, klausdamas, kaip reikia su- 
prasti Dievo įkvėptąjį Raštą. 

Leonidas tariamai ir dėl akių sudrausdavo sūnų, priminda- 
mas, kad neieškotų dalykų, kurie pranoksta jo amžiaus pažinimo 
galimybes. Tačiau savo viduje labai džiaugėsi ir karštai dėkojo 
Dievui, Visatos Kūrėjui, kad teikėsi jį padaryti tokio vaiko tėvu. 

Pasakojama, kad neretai jis pasilenkęs prie užmigusio vaiko 

atidengdavo jo krūtinę ir, matydamas joje Šventosios Dvasios 
šventyklą, su pagarba bučiuodavo, jausdamasis laimingas, kad 
yra tokio puikaus vaiko tėvas. Šitos ir panašios smulkmenos 
tebegyvena žmonių atmintyje apie Origeno vaikystės metus. 

Kai tėvas baigė gyvenimą kankinio mirtimi, Origenas liko su 
motina ir šešiais jaunesniais broliais dar neturėdamas pilnų septy- 
niolikos metų?. 

Tėvo palikimas žuvo, nes jį pasiglemžė cezario iždas, todėl 
Origeno ir visos šeimos padėtis buvo labai sunki. Vis dėlto Dievo 
Apvaizda ištiesė pagalbos ranką. Origeną priėmė ir globojo labai 
turtinga ir rimta moteris. Kartu ji globojo ir vieną vyrą, kuris buvo 
gerai žinomas Aleksandrijos eretikas. Jis buvo kilęs iš Aleksandri- 
jos, ir moteris jį globojo tarsi įsūnį. 

Origenas su juo bendraudamas visada karštai liudydavo savo 
tikėjimo tiesą. Nors daugybė žmonių, ne tik eretikų, bet ir mūsiš- 
kių, susirinkdavo pas tą Paulių (toks buvo jo vardas), nes laikė jį 
išmintingu vyru,tačiau Origenas niekuometneprisijungdavo prie 
jų bendros maldos. Mat nuo vaikystės laikėsi Bažnyčios nuostatų, 
o eretikų mokymas, kaip pats kartą pasakė, jam buvo bjaurus. 

Jau tėvas išmokė Origeną graikų kalbos pagrindų, ir jis, tėvui 
mirus, visiškai atsidėjo šioms studijoms. Po tėvo mirties jis greitu 
laiku padarė didelę pažangą gramatikoje, todėl nepaisant jauno 
amžiaus turėjo geras pragyvenimo sąlygas. 


Kaip jaunystėje jis skelbė Kristaus žodį 


3. Taigi Origenas buvo pasišventęs savo mokslams,o tuo tarpu, 
- kaip jis pats savo raštuose pasakoja, - Aleksandrijoje nebuvo nė 
vieno katecheto, nes visi išsibėgiojo, bijodami persekiojimų. Ir 
tuomet pas jį rinkdavosi pagonys paklausyti Dievo žodžio. 
Tarpjų Origenas pirmuoju mini Plutarchą, kuris savo garbingą 
gyvenimą baigė kankinio mirtimi. Toliau mini Heraklą, Plutarcho 
brolį, kuris taip pat davė pavyzdį filosofiško bei asketiško gyveni- 
mo, todėl buvo pripažintas vertu po Demetrijo užimti Aleksand- 
rijos vyskupo sostą. 
„ Aštuonioliktaisiais gyvenimo metais Origenas atsistojo kate- 
chetinės mokyklos priešakyje ir garsėjo savo darbais persekiojimų 
metais, Aleksandriją valdant Akvilui. Origeną gerbė tikintieji už 

tai, kad visus šventuosius kankinius - tiek pažįstamus, tiek ir 
nepažįstamus - palaikydavo ir teikdavo jiems patarnavimus. 

Origenas lankydavo juos ne tik kalėjimeir ne tik iki tos valandos, 
kaijiemsbūdavo paskelbti nuosprendžiai,betnepamiršdavošventų- 
jų kankinių ir tuomet, kai jie būdavo vedami mirti. Jis viską darydavo 
drąsiai ir visiškai nepaisydamas pavojaus. Jam taip drąsiai elgiantis 
ir sveikinant kalinius pabučiavimu, ne kartą galėjo atsitikti, kad 
įsikarščiavusių pagonių minia būtų jį akmenimis užmušusi, jei ne 
Dievo dešinės globa ir Jo nuolatiniai stebuklai. 

Ta pati Dievo ir dangaus malonė ir kitomis aplinkybėmis 
daugel kartų globojo Origeną nuo įvairiausių pinklių, paruoštų 
jam dėl uolumo ir drąsos, skelbiant Kristaus žodį. Iš tiesų netikin- 
tieji taip baisiai jo neapkentė, kadjie rinkdavosi prie jo namų kartu 
su kareiviais, kur jis mokė šventųjų tikėjimo tiesų vis gausesnius 
mokinių būrius. ' 

Taigi jis vis atkakliau buvo persekiojamas, ir visame mieste 
nerasdavo vietos pasislėpti. Iš vienų namų jis turėdavo keltis į 
kitus, ir iš visur būdavo išvaromas, nes ištisos minios eidavo 
klausyti jo mokymo apie Dievą, ir visi jo darbai liudijo jo teisingos 
filosofijos tobulumą. 

Buvo sakoma, kad jo žodis - lygiai toks, kaip ir gyvenimas, o 
gyvenimas - toks kaip ir žodis. Štai kodėl pirmiausia Dievo malo- 
nės dėka jis patraukdavo prie savęs tūkstančius. 

Kai Origenas pamatė, jog pas jį renkasi vis daugiau mokinių 
(mat tik jam Bažnyčios vadovas Demetrijas buvo patikėjęs kate- 
chizavimą), tada suprato, jog užsiėmimai gramatikos klausimais 
negali būti suderinti su Dievo mokslo studijomis. Todėl nedelsda- 
mas atsisakė gramatikos dėstymo, įsitikinęs, kad gramatika ne- 
naudinga ir tik trukdo šventiesiems mokslams. 

Be to, išmintingai apsvarstęs, kad nereikėtų šauktis svetimos 
pagalbos, pardavė visus savo turėtus senovės autorių raštus (ku- 
riais anksčiau taip uoliai domėjosi), ir jam visiškai užteko keturių 
obolų, kuriuos kasdien išmokėdavo pirklys. Ilgus metus gyveno 
laikydamasis tokio filosofinio gyvenimo būdo, tramdydamas vi- 
sas jaunystės aistras. Ištisas dienas dirbdavo įtemptą mokytojo 
darbą,o didžiąją nakties dalį studijuodavo Dievo knygas. Gyveno 
labai kukliai, nuolat pasninkavo, trumpindavo miegui skirtą lai- 
ką, ir visaip vengdavo gulti į patalą, pasirinkdamas pliką žemę. 

Tačiau, pasak jo, pirmiausia reikėjo sergėti Išganytojo žodžius, 
surašytus Evangelijoje, kur pasakyta; jog nevalia turėti dvejų 
drabužių ir dvejų kurpių ir nesirūpinti rytojumi. 

Maža to, nepaisydamas jauno amžiaus, kentėdavo šaltį ir 
menkai rengdavosi, taip pratindamasis prie visiško neturto. Tuo 
jis labai stebino artimuosius, kurių daugelis jo gailėdavo ir prašy- 
davo naudotis jų turtu, nes matė, kiek reikia vargti atliekant 
tikėjimo mokytojo pareigas. 

Tačiau Origenas nenutraukė savo marinimosi. Apie jį pasako- 
ja, kad daugelį metų vaikščiojęs basas, neturėjęs kurpių, labai ilgai 
nevartojęs vyno ir kitokių nebūtinų dalykų palaikyti gyvybei, kad 
jam netgi grėsęs pavojus nusilpti ir prarasti sveikatą. 

Tiems, kurie tai matė, rodėtokį pavyzdingą filosofiško gyveni- 
mo būdą, kad įgydavo vis daugiau mokinių. Panašiai jis paveik- 
davęs ir netikinčiuosius pagonis ir net neeilinius žmones, o moks- 
lininkus ir filosofus, kuriuos patraukdavęs prie savo mokslo. 

Buvo tokių, kurie nuoširdžiai ir visa širdimi priimdavo tikėjimą 
Dievo žodžiu ir paskui pasižymėdavę anų laikų persekiojimų 
metu, kad keli iš jų buvę suimti ir mirę kankinio mirtimi. 


Kiek jo mokinių mirė kankinio mirtimi 


4. Pirmasis iš kankinių buvo tik ką minėtas Plutarchas. Kai jį 
vedė mirti, nedaug trūko, jog mūsų Origenas, lydėjęs jį iki pasku- 
tinės gyvenimo valandėlės, būtų žuvęs nuo bendrapiliečių rankų, 
nes jį palaikė kankinio mirties priežastimi. Tačiau Dievo valia ir 
tuomet jį išgelbėjo. 

Kitas po Plutarcho kankinys iš Origeno mokinių tarpo buvo 
Serenas,kurisužtikėjimą iškentėjo laisvai priimtą ugnies išbandymą. 

Trečiasis, išėjęs iš tos pačios mokyklos kankinys, buvo Hera- 
klidas,o po jo- Heronas. Anas buvo katechumenas,o šis - neofitas. 
Abiem buvo nukirstos galvos. Be šitų, iš Origeno mokyklos kaip 
tikėjimo gynėjas dar garsėjo kitas Serenas, kuris, iškentėjęs daug 
įvairių kankinimų, taip pat buvo nukirsdintas. Iš moterų Heraidė, 
dar tebebūdama katechumenė, kaip sakė Origenas, gavo ugnies 
krikštą ir taip užbaigė savo gyvenimą. 

Potamjenė 


5.Septintuoju galima laikyti Bazilidą. Jis vedė mirti Potamjenę, 
kurios garbei dar ir šiandien įvairias giesmes gieda jos tautiečiai. 
Daugybę puolimų ji atrėmė kovodama su tais, kurie tykojo jos 
kūną ir mergystę puošiančios skaistybės. Kaip jos siela, taip ir jos 
' kūnas savo grožiu buvo panašūs į visiškai pražydusią gėlę. Ji 
iškentėjo tūkstančius kankinimų ir pagaliau po baisių ir siaubą 
keliančių išbandymų kartu sumotina Markėle mirė ugnies 
liepsnose. 

Pasakojama, kad teisėjas, vardu Akvilas, įsakė draskyti visą 
joskūną, o paskui pagrasino atiduosiąs ją išniekinti gladiatoriams. 
Tuomet ji valandėlei susimąstė, paklausta, kokį sprendimą pri- 
ėmusi, ji atsakė taip, kad sukėlė baisų jų pasipiktinimą. 

Vos ji baigė savo kalbą, bematant buvo pasmerkta, o Bazilidas, 
vienas iš sargybinių kareivių, nuvedė ją mirti. Minia pradėjo jai 
grasinti ir įžeidinėti. Tada Bazilidas ėmė ginti ir stumti užpuoli- 
kus, rodydamas jai didžiausią gailestį ir užuojautą. Potamjenė 
maloniai priėmė jo užuojautą ir ragino jį idant būtų tvirtas dvasia. 
Ji žadėjo po mirties už jį melsti Viešpatį ir greitu laiku atsidėkoti už 
jo gailestingumą. 

Po tų žodžių ji drąsiai priėmė kankinės mirtį. Ant jos buvo 
liejama verdanti smala;nuo kojų iki galvos, pamažu ir palaipsniui. 

Štai kokią kovą atlaikė ši mergaitė, pagerbta giesmėmis. Netru- 
kus po to iš Bazilido jo ginklo draugai kažkokia proga pareikalavo 
priesaikos. Jis atsakė, kad jam nevalia prisiekti, nes esąs krikščio- 
nis ir atvirai tai išpažįsta. Iš pradžių viskas atrodė lyg pokštai, 
tačiau jam atkakliai atsisakinėjantbuvo nuvestas pas teisėją. Kai ir 
ten pakartojo savo išpažinimą, buvo įmestas į 
kalėjimą. 

Ten jį aplankė broliai Dieve ir klausinėjo dėl jo staigaus ir 
nepaprasto pasiryžimo. Jis, matyt, atsakęs, jog Potamjenė, praslin- 
kus trims dienoms po jos mirties, pasirodžiusi jam nakties metu, 
uždėjusi ant galvos vainiką ir pasakiusi, kad meldusi Viešpatijam 
malonės ir buvusi išklausyta, o jis netrukus tą malonę gausiąs. 
Tuomet broliai suteikė jam Viešpaties antspaudą (Krikštą), o kitą 
dieną jis garbingai išlaikė kankinimus ir buvo nukirsdintas. 

Ta proga daugybė aleksandriečių priėmė Kristaus mokslą, 
sakydami, kad Potamjenė jiems apsireiškusi sapne ir paraginusi. 
Tiek apie šį reikalą. 


Klemensas Aleksandrietis 


6. Panteno įpėdinis buvo Klemensas, kuris anuomet vadovavo 
katechetinei mokyklai Aleksandrijoje ir Origeną laikė savo moki- 
niu. Aiškindamas savo “Kilimų" turinį, Klemensas pirmoje kny- 
goje duoda chronologine lentelę, kuri baigiama Komodo mirtimi. 
Iš to išplaukia, kad savo veikalą jis rašė Severo laikais ir YBėE 
aprašo aną laikotarpį. 


Rašytojas Judas 


7. Tuo pat metu rašytojas Judas išleido paaiškinimą “Apie septy- 
niasdešimt Danieliaus savaičių“* ir nustatė chronologiją iki dešimtų- 
jų Severo viešpatavimo metų. Jis manė, kad skelbiamas Antikristo 
pasirodymas anuomet buvęs visai arti. Tuomet daugybę žmonių 
labai sukrėtė persekiojimai, kurie siautėjo prieš mūsų brolius. 


Apie narsų Origeno poelgį 


8. Eidamas katecheto-mokytojo pareigas Aleksandrijoje, Ori- 
genas pasiryžo vienam poelgiui, kuris, be abejonės, byloja apie jo 
jaunatvišką nesubrendimą, kita vertus, rodo jo tikėjimą ir skaisty- 
bės meilę. 

Žodžius “Ir yra eunuchų, kurie patys save tokius padarė dėl 
dangaus karalystės“ (Mt 19,12) jis suprato per daug paprastai ir 
vaikiškai. Jis troško įvykdyti, kas buvo Viešpaties pasakyta, kita 
vertus, troško netikintiesiems atimti pagrindą bjaurioms paska- 
loms, kad jis, būdamas toks jaunas, moko ne tik vyrus, bet ir 
moteris. Taigi jis nusprendė pažodžiui įvykdyti Išganytojo Žo- 
džius ir stengėsi tai nuslėpti nuo savo mokinių. 

Žinoma, tai nebuvo jo galioje, nors ir stengėsi poelgį nuslėpti. 
Apie tai vėliau sužinojo Dernetrijas, vietinės Bažnyčios galva. Jis 
be galo stebėjosi Origeno drąsa, pagyrė jo uolumą ir tikėjimo 

nuoširdumą; sustiprino jo dvasią ir paskatino, kad dar uoliau eitų 
katecheto pareigas. 

Toks buvo anuomet Demetrijo elgesys. Deja, kiek vėliau, maty- 
damas, kad Origenui labai sekasi ir kad vis plačiau sklinda jo 
didybės bei šlovės garsas, pasidavė žmogiškai silpnybei, ėmė 
laiškuose, skirtuose viso pasaulio vyskupams, Origeno poelgį 
vaizduoti kaip nusikaltimą. Jis taip rašė, nes įžymiausieji Palesti- 
nos vyskupai, būtent Cezarėjos ir Jeruzalės, pripažino, kad Orige- 
nas vertas išaukštinimo bei aukščiausios garbės, ir suteikė jam 
kunigystę, uždėdami rankas. 

„Kai Origenas dar labiau išgarsėjo, kai jo vardas buvo visiems 
žinomas, kai įgijo dorybės ir išminties garbę, tuomet Demetrijas, 
negalėdamas prie jo kitaip prikibti, pateikė jam piktą ir sunkų 
kaltinimą dėlankstyvoje jaunystėje padaryto poelgio ir dar išdrįso 
apkaltinti tuos, kurie jį išaukštino kunigystės šlove. Bet tai buvo 
kiek vėliau. 

Tuo tarpu Origenas Aleksandrijoje laisvai ėjo tikėjimo mokyto- 
jo pareigas, šviesdamas visus, kurie į jį kreipdavosi, bet kuriuo 
metu, ir be išlygų visą savo laiką pašvęsdavo Dievo mokslui ir 
savo mokiniams. 

Severas valdė aštuoniolika metų, o po jo valdžią paėmė jo 
sūnus Antoninas. Tarp tų, kurie persekiojimo metu parodė vyriš- 
kumą ir kuriuos Dievo Apvaizda išsaugojo kovose dėl Kristaus 
išpažinimo, buvo Aleksandras, anksčiau minėtas kaip Jeruzalės 
vyskupas. Jis pasižymėjo tokiu karštu Kristaus išpažinimu, jog 
tapo vertas užimti minėtąjį Jeruzalės vyskupo sostą, nors dar 
tebegyveno jo pirmtakas Narci*as?. 


Narciso stebuklai 


9.Tarp daugelio įvairių Narciso stebuklų, kuriuos tos Bažny- 
čios tikintieji mini remdamiesi brolišku padavimu ir perduoda iš 
kartos į kartą, yra išlikęs pasakojimas apie tokį nuostabų įvykį, 
kuris atsitiko jo valia. 

Vieną kartą,o tai buvo Velykų vigilijos dieną, diakonams pritrūko 
alyvos. Kai dėl to visi susirinkusieji labai nusiminė, Narcisas įsakė 
tiems, kurie turėjo rūpintis šviesa, pasemti ir atnešti vandens. 

Tas įsakymas kaip mat buvo įvykdytas. Kupinas gyvo tikėjimo 

Viešpačiujisėmėmelstis prie vandens, paskui liepėišpilstyti vandenį 
į žibintus. Kai buvo įvykdytas jo nurodymas, tuomet aukščiausia 
galybe, stebuklingu, dievišku būdu vanduo virto tikra alyva. Kiek 
žinoma, daugelis brolių išsaugojo truputį tos alyvos iš anų laikų iki 
šios dienos, nes laikė ją mažu ano stebuklo įrodymu. 

Beto, pasakojama daug ir vertų prisiminti šio vyro gyvenimo 
smulkmenų, iš jų, štai ką. Jo rimto ir griežto gyvenimo negalėjo 
pakęsti keli pikti žmonės. Bijodami įkliūti ir būti nubausti už 
daugybę nusikaltimų, kurie slėgė jų sąžines, jie sugalvojo prieš 
Narcisą sąmokslą, pasiskubino aplenkti jį ir paskleidė baisų 
šmeižtą. 

Kad klausytojai patikėtų, jiepatvirtino savo kaltinimus priesai- 
ka. Vienas kalbėjo, kad jį ugnis sudegintų, kitas priesaikavo, kad 
jo kūną baisi liga suėstų, o trečias sakė, kad regėjimą prarastų. 
Tikintieji nepaisė jų šnektų, nes Narciso santūrumas bei doras 
gyvenimas aiškiai švietė visų akyse. 

Tačiau jis pats negalėjo pakęsti niekšybės ir nuo seno linkęs į 
atsiskyrėlio gyvenimą pasitraukė iš savo Bažnyčios ir pasislėpė 
nuo Žmonių toli dykumoje, kur praleido daug metų. 

Tuo tarpu budri teisingumo akis nepamiršo šio įvykio ir greitu 
laiku nubaudė bedievius tomis bausmėmis, kurias jie patys sau 
užsitraukė priesaikomis. Pirmasis šmeižikas sudegė su visa šei- 
myna. Galima sakyti, jog tai įvyko be rimtos priežasties. Nakties 
metu nukrito kibirkštis jo namuose, kuris bematant paskendo 
liepsnose. Antrasis netikėtai buvo užpultas nuo kojų iki galvos tos 
ligos, kurią pats minėjo. 

Pagaliau trečiasis, pamatęs savo bendrininkų likimą, išsigan- 
dęs neišvengiamos Dievo bausmės, viešai prisipažino su bendrais 
apšmeižęs žmogų. Jį apėmė toks sielvartas, gailestis, jis taip mel- 
dėsi ir liejo ašaras, kol neteko abiejų akių. Štai kokiu būdu jie liko 
nubausti už šmeižtą. 


Jeruzalės vyskupai 


10. Kai Narcisas pasitraukė nuo žmonių ir niekas nežinojo, kur 
jis, kaimyninių Bažnyčių vadovai sumanė kam nors duoti vysku- 
po šventimus. Tai buvo Dijas, kuris neilgai gyveno. Jo įpėdiniu 
tapo Germanionas, o po šito - Gordijas. Jo laikais vėl pasirodė 

Narcišas, tarsi prisikėlęs iš numirusių, o broliai jį vėl iškėlė į 
vyskupo sostą. Visi dar su didesne pagarba priėmė jį dėl to, kad 
grįžo iš atsiskyrėliško gyvenimo, ir dėl keršto, kuriuo Dievas 
nubaudė kaltuosius. 


Aleksandras 


11. Kadangi Narcisas dėl savo senatvės jau negalėjo eiti parei- 
gų, Dievo Apvaizda pažadino kartu su juo eiti vyskupo tarnystę 
jau minėtąjį Aleksandrą, kitos Bažnyčios vyskupą, per apreiški- 
mą, kurį jis regėjo nakties metu. 

Šiuo Dievo sprendimu Aleksandras iškeliavo iš Kapadokijos 
krašto, kur turėjo garbę užimti vyskupo sostą, į Jeruzalę pasimelsti 
ir aplankyti šventąsias vietas. Tikintieji ten priėmė jį labai širdin- 
gai ir jau nebeleido grįžti namo dėl antro apreiškimo, kurį ir jie 
regėjo nakties metu. Taigi doriausieji iš jų aiškiai buvo girdėję 
balsą, kuris jiems bylojo, kad jie privalą išeiti prieš miesto sieną ir 
priimti Dievo jiems išrinktą vyskupą. Jie taip ir pasielgė, pritariant 
kaimyninių Bažnyčių vyskupams, ir jėga privertė pas juos pasilik- 
ti Aleksandrą. 

Beje, pats Aleksandras iki šiandien išlikusiuose savo “Laiškuo- 
seantinoitams“ primena, kad Narcisas kartu su juo buvo užėmęs 
vyskupo sostą. Štai ką jis pažodžiui rašo savo “Laiškuose": “Jus 
sveikina Narcizas, kuris sėdėjo prieš mane šitos Bažnyčios soste, 
kuris dar ir dabar savo maldomis kartu su manimi eina vyskupo 
pareigas. Jam dabar šimtas ir šešiolika metų ir primena jums, 
lygiai taip kaip ir aš, idant būtumėte vieningi". 

Tokia buvo anų įvykių raida. Antiochijoje, Serapionui mirus, 
vyskupo soste kaip įpėdinis atsisėdo Asklepiadas, kuris persekio- 
jimo metu taip pat buvo pasižymėjokaip išpažinėjas. 

Aleksandras užsimena apie jo iškėlimą vyskupo pareigoms, 
rašydamas antiochiečiams, tokiais žodžiais: “Aleksandras, Jėzaus 
Kristaus vergas ir kalinys, palaimintajai Antiochijos Bažnyčiai 
siunčia sveikinimus Viešpatyje! Pakenčiami ir nesunkūs tapo 
man, Viešpačiui padedant, mano pančiai, kai mane kalėjime pa- 
siekė žinia, kad Dievo Apvaizdos lėmimu jūsų šventosios An- | 
tiochijos Bažnyčios vyskupu paskirtas Asklepiadas, didžiai nusi- 

pelnęs vyras, pasiaukojęs tikėjimo labui“. 

Tą laišką, kaip pažymėta, jis išsiuntė per Klemensą (Aleksand- 
rietį). Štai kas rašoma laiško pabaigoje: "Šitą laišką siunčiu jums, 
ponai ir mano broliai, per Klemensą, palaimintąjį kunigą, dory- 
bingąirrimtą vyrą, kurį jūs pažįstateir pažinsite dar geriau. Jis čia 
yra buvęs Dievo Apvaizdos ir rūpestingumo dėka ir sustiprino ir 
išplėtė Viešpaties Bažnyčią“. 


Serapionas ir jo raštai 


12. Iš Serapiono knygų, tikriausiai, yra kur nors išsilaikiusių 
memuarų, mūsų rankose yra tik šios knygos: “Domnus“, kuris 
persekiojimų metu atkrito nuo Kristaus tikėjimo ir grįžo į žydų 
prietarus; toliau: “Poncijui ir Karikui“, skirta šiems Bažnyčioms 
vyrams, taip pat keletas “Laiškų“ kitiems asmenims. 

Be to, dar yra veikalas “Apie vadinamąją Petro evangeliją“, 
kuriame kritikuojamos neteisingos smulkmenos, mat dėl šios 
“Evangelijos“ kai kurie Rosos (Sirijoje) Bažnyčios tikintieji 
susipainiojo klaidingame moksle. Bus naudinga iš šios knygos 
pateikti ištraukas, kuriose Serapionas pasisako apie minimą 
knygą. 

Jis taip rašo: “Štai mes, broliai, pripažįstame Petrą ir kitus 
apaštalus, taip pat kaip ir Kristų, bet dar turime tiek proto, kad 
atmestume melagingus raštus, turinčius jų (apaštalų) vardus, nes 
žinome, jog nieko panašaus iš jų nesame paveldėję. 

Kai buvau su jumis, maniau, kad visi esate prisirišę prie tikrojo 
tikėjimo. Todėl nežinodamas apie jų pasiūlytą "Evangeliją", vadi- 
namą Petro vardu, esu pasakęs: Jeigu, kaip atrodo, vien tik tai yra 
jūsų bailumo priežastis, - skaitykite ją! Bet dabar, sužinojęs iš to, 
kas man pasakyta, kad anie žmonės gudriai slėpė savo ereziją, 
skubiai sugrįšiu pas jus, taigi, broliai, laukite manęs! 

Mes, broliai, žinome, kokią ereziją skleidė Markionas, kaip pats 
sau prieštaravo ir nežinojo ką sakąs. Jūs patys tuo įsitikinsite iš to, 
ką jums parašiau. 

Mes pasirūpinome gauti tą "Evangeliją" iš kitų žmonių, kurie ją 
naudojo, būtent, iš įpėdinių tų, kurie pirmieji ją įvedė ir kuriuos 
vadiname doketais; mat didžioji dalis jų pažiūrų išplaukia iš doketų 

mokyklos. Perskaitėme ją ir radome, kad didžiąja dalimi “Evangeli- 
ja“ sutampa su Išganytojo mokslu, bet kai kurios smulkmenos yra 
skirtingos ir tuos dalykus jums aprašėme“. Tiek apie Serapioną. 


Klemenso raštai 


13. Klemenso “Kilimų"“ išsilaikė visos be išimties aštuonios 
knygos, kurioms autorius sugalvojo atitinkamą pavadinimą: “Ti- 
to Flavijaus Klemenso mokslinių svarstymų apie tikrąją filosofiją 
kilimai“. 

Tiek patknygų sudaro “Apybraižas“ „kuriose mini savo moky- 
toją Panteną, pateikdamas jo Šv.Rašto aiškinimą ir jo padavimą. 

Beto, turimejo “Paraginimą graikams“ „tris knygas, “Auklėto- 
jas“,knygas “Koks turtuolis pasieks išganymą?“, “Apie Velykas“, 
“Apie pasninką“, “Apie apkalbą“, “Paskatinimas būti kantriam, 
arba į neofitus“, “Bažnytinis kanonas arba kreipimasis į žydžiuo- 
jančius“, kurį priskyrė anksčiau minėtajam vyskupui Alek- 
sandrui. 

Savo “Kilimuose"“ Klemensas neapsiriboja vien Šv. Rašto audi- 
niu, bet įaudžia, jo manymu, tinkamus graikų rašytojų žodžius, 
išdėsto visur žinomas mokslines graikų ir barbarų sistemas, be to, 
kritikuoja klaidingas erezijas. 

Jis taip pat prisideda prie gilaus istorinio pažinimo ir papildo 
mūsų žinias. Be viso šito, pateikiamos filosofų nuomonės, todėl 
veikalas ir pavadintas “Kilimais“. 

„ Knygoje taip patremiamasi liudijimais, paimtais iš raštų, kurie 
visuotinai nepripažinti, iš “Saliamono išminties“, “Jėzaus Siracho 
sūnaus“, “Laiško žydams“, “Barnabo laiško“, “Klemenso laiško“ 
ir “Judo laiško“. 

Beto, prideda Taciano “Kalbą į graikus“, mini kronininką Kasia- 
ną. Toliau prisimena Filoną, Aristobulą, Juozapą, Demetriją ir Eupo- 
demą - žydų rašytojus, kurie savo veikaluose įrodė, jog Mozėir žydų 
tauta nepalyginamai senesnės už graikų genealogijas. 

Tik ką minėtojo vyro (Klemenso Aleksandriečio) raštai turi 
daugybę kitokių vertų paminėti smulkmenų. Antai pirmoje kny- 
goje jis pasakoja apie save, jog buvo artimai susipažinęs su apaš- 
talų tradicija, be to, žada tose pačiose knygose pateikti “Pradžios 
knygos“ aiškinimą. | 

Savo rašte “Apie Velykas“ išpažįsta, jog bičiuliams reikalau- 
jantjis perdavė jaunajai kartai padavimus, kuriuos buvo gavęs iš 
senųjų presbiterių. Ten pat mini Militoną, Irenėją ir kitus, pateik- 
damas jų žodžius. 


Klemenso minėtieji raštai 


14. Savo “apybraižose" Klemensas paprasčiausiai pateikia su- 
trumpintus abiejų Testamentų raštus, neišskiriant nė knygų, ku- 
rios nėra visuotinai pripažintos, būtent: “Judo laiško“, likusių 
“Katalikiškų laiškų“, “Barnabo laiško“ ir vadinamosios “Petro 
apokalipsės". 

Apie “Laišką žydams" sako, kad jis kilęs iš Pauliaus ir buvęs 
parašytas žydų kalba, tačiau Lukas jį rūpestingiausiai išvertęs ir 
pateikęs graikams. Štai kodėl šito laiško vertimas yra to paties 
literatūrinio pobūdžio kaip ir “Apaštalų Darbai“. 

Kad jame nėra įžanginio įrašo: “Paulius apaštalas...“, tam yra 
priežasčių. “Mat rašydamas, - sako, - žydams, kurie juo nepasiti- 
kėjo, nenorėjo jau iš pradžių jų atstumti, nurodydamas savo 
vardą“. 

Truputį toliau priduria: “Taigi, pasak palaimintojo presbiterio, 
Viešpats, būdamas Aukščiausiojo apaštalu, turėjo pasiuntinybę 
žydams, o Paulius, vykdydamas pasiuntinybę pagonims, būda- 
mas kuklus, neįrašo sau žydų titulo. Viena, kad norėjo pagerbti 
Viešpatį, o antra, kad rašė žydams virš savo pareigos, matjis buvo 
paskirtas pagonių skelbėju ir apaštalu“. 

Tose pačiose knygose Klemensas pateikia senų presbiterių 
padavimą,liudijantį Evangelijų tvarką. Jis skamba taip: “Pirmiau- 
sia turėjo būti parašytos Evangelijos, kuriose randamos genealo- 
gijos. , 

Morkaus Evangelija turėjusi būti parašyta dėl šios priežasties. 
Kai Petras Romoje viešai skelbė Dievo žodį ir Šventajai Dvasiai 
padedant pasakojo Evangeliją, tada gausūs jo klausytojai prašė 
Morkų, kuris nuo seno lydėjo Petrą ir atsiminė jo žodžius, idant 
surašytų tai, ką Petras skelbė. Morkus taip ir padarė, palikdamas 
Evangeliją tiems, kurie jos prašė. 

Sužinojęs apie tai, Petras nedavė nei jokio patarimo, nei tam 
priešinosi, nei tai skatino. Tuo tarpu Jonas kaip paskutinis, matyda- 
mas, jog Evangelijos viską pasakoja iš medžiaginės pusės, savo 
mokinių prašomas ir Dvasios įkvėptas, parašė dvasinę Evangeliją“. 

Tiek Klemensas. 

Anksčiau minėtasis Aleksandras taip pat mini Klemensą kartu 
su Pantenu viename savo laiškų, rašytų Origenui,sakydamas, jog 
anuos vyrus labai gerai pažinojęs. Štai ką jis rašo: 

“Kaip žinai, buvo Dievo valia, jog mūsų draugystė ištvėrė nuo 
senovės tėvų iršiandien tapo dar stipresnė ir karštesnė. Kaip tėvus 
pripažįstame anuos palaimintuosius, gyvenusius anksčiau už 
mus, su kuriais neužilgo susitiksime, būtent, Panteną, iš tiesų 
palaimintą vyrą, ir šventąjį Klemensą, kuris buvo mano šeiminin- 
kas ir kuriam esu už daug ką dėkingas, pagaliau ir visus kitus išjų 
tarpo. Per juos pažinau ir tave, iš visų geriausiąjį -ir šeimininką, ir 
brolį“. 

Tiek šiuo klausimu. Adamantijas (toks buvo kitas Origeno 
vardas) jau buvo Romoje, kai Zefirinas valdė Romos Bažnyčią, 
matjis kadaise rašė trokštąs pamatyti labai seną Romos Bažnyčią. 

Tačiau jis ten neilgai pabuvo ir grįžo į Aleksandriją, kur dideliu 
uolumu ėjo savo įprastas katecheto pareigas. Tenykštis vyskupas 
Demetrijas anuo metu jį visaip skatino ir net prašė, kad nepailsda- 
mas darbuotųsi brolių labui. 


Heraklas 


15. Origenas matė, kad jam neužteks jėgų gilesnėms teologijos 
Šventojo Rašto studijoms ir katechizuoti tuos, kurie ėjo pas jį ir 
neleido jam pailsėti. Nenutrūkstama eilutė vieni po kitų nuo ryto 
iki vakaro ėjo per jo mokyklą žmonės. Pagaliau jis suskirstė 
žmones, iš savo mokinių išrinko Heraklą, susipažinusį su teologi- 
ja, turintį bendrąjį išsilavinimą, studijavusį filosofiją; paėmė jį 
pagalbininku katechizavimo darbui. Jam patikėjo mokyti tuos, 
kurie turėjo gauti pirmuosius pagrindus, o sau paliko jau pažen- 
gusius mokinius. 

Origeno uolumas studijuojant Šv. Raštą 


16. Origenas taip kruopščiai rengėsi tirti Dievo raštus, kad 
išmoko hebrajų kalbą ir įsigijo senuosius tekstus, surašytus hebra- 
jų kalba, kuriais naudojosi patys žydai. Be to, jis ieškojo kitokių 
vertimų, nepasitenkindamas Septuaginta. Jis atrado vertimus, 
kurie skyrėsi nuo viešai žinomų Akvilo, Simacho arba Teodocia- 
no, iškėlė juos dienos švieson, nežinia iš kur juos ištraukęs. 

Kadangi nežinojo, kieno buvo atlikti kai kurie vertimai, jis 
tepažymėjo, kad vieną buvo surašęs Nikopolyje, netoli nuo Akci- 
jaus, o antrą - kažkurioje kitoje vietoje. 

Psalmių Heksaplėse šalia keturių žinomų tekstų įdėjo ne tik 
penktąjį, bet ir šeštąjį, ir septintąjį vertimą, o jų, pasakoja, atradęs 
Jeriche, statinėje, Antonino Severo laikais. 

Visus tuos vertimus surinko į vieną knygą, pateikdamas juos 
lygiagrečiai su hebraišku tekstu, ir tokiu būdu davė mums rank- 
raštį, vadinamą Heksaple. Be to, atskirai Heksaplėse apdorojo 
Akvilo, Simacho ir Teodotiono vertimus kartu su Septuaginta. 


Vertėjas Simachas 


17. Reikia žinoti, kad vienas iš minėtųjų vertėjų, Simachas, 
buvo ebionitas. Ebionitų erezijos laikosi tie, kurie skelbia esą 
Kristus buvęs tik Juozapo sūnus, taigi laiko Kristų paprastu žmo- 
gumiirreikalauja tiksliai, žydišku būdu laikytis Įstatymo, kaipjau 
esame girdėję pasakojant anksčiau. Darir šiandien tebėra Simacho 
užrašai, kuriuose, atrodo, jis stengiasi, remdamasis Evangelija 
pagal Matą, pagrįsti minėtąją ereziją. Origenas pasakoja, kad tie jo 
raštai kartu su jo šventųjų knygų aiškinimais buvę gauti iš tūlos 
Julianos, kuri sakėsi juos gavusi su paties Simacho palikimu. 


Ambraziejus 


18. Anais laikais taip pat ir Ambraziejus laikėsi Valentino 
erezijos, tačiau tiesa, kurią skelbė Origenas, įtikino jį ir, lyg kažko- 
kiai šviesai apšvietus jo protą, jis sugrįžo prie tikrojo Bažnyčios 
mokymo. 

Beto, daugelį kitų mokytų vyrų patraukė Origeno garsas, todėl 

jie ėjo pas jį, idant įsitikintų jo šventojo mokslo žinių gilumu. 
Tūkstančiai eretikų ir daug įžymių filosofų uoliai klausė jo, moky- 
damiesi ne tik teologijos, bet ir pagonių filosofijos. 

Pastebėjęs mokinius turint tam tikrų gabumų mokė juos filoso- 
fijos, dėstė geometriją ir kitas įvadines disciplinas, paskui padėda- 
vo jiems toliau gilintis į filosofines sistemas, jas taip sumaniai 
išaiškindavo, kad net tarp graikų garsėjo kaip didis filosofas. 

Daugelis mažiau gabių mokinių buvo mokomi įprastinių mo- 
kyklinių disciplinų, ir jis sakė, kad tos disciplinos būsiančios jiems 
labai naudingos, nes leisiančios geriau suprasti šventąsias knygas 
ir parengsiančios jų skaitymui. Dėl šios priežasties jis buvo įsitiki- 
nęs, kad jam pačiam būtinai reikalinga geriau pažinti pasaulinius 
ir filosofinius mokslus. 


Prisiminimai apie Origeną 


19. Apie Origeno išsimokslinimą liudija patys ano meto graikų 
filosofai. Jų raštuose atrandame šiuo klausimu daugybę užuomi- 
nų,tiek skiriantjam savo veikalus, tiek juos atiduodant jo teismui, 
kaip savo mokytojui. - 

Bet kam tiek kalbėti, jeigu mūsų dienomis Sicilijoje Porfirijus, 
kuris daug knygų parašė prieš mus ir bandė jose suniekinti 
Šventąjį Raštą, užsimena ir apie jo aiškintojus. Negalėdamas nieko 
prikišti patiems pagrindams, nerasdamas argumentų, jis griebėsi 
egzegetų niekinimo bei šmeižto, ypač užsipuldamas Origeną. 

Jis sakosi pažinojęs Origeną jaunystėje ir mėgina jį apjuodinti, 
nepastebėdamas, kad šitaip jį pagiria. Jis sako apie jį tiesą, ypač 
ten, kur negali kitaip pasielgti, kita vertus, meluoja, manydamas, 
kad niekas to nepastebės. Vietomis kaltina Origeną, kad jis esąs 
krikščionis, o kitur aprašo jo pasiekimus filosofijos moksle. 

Štai jo paties žodžiai: “Yra žmonių, kurie nemokėjo nusigręžti 
nuo dvasinio žydiškų raštų vargingumo, todėl uoliai ieškojo juose 
paslėptos prasmės, taigi mėgino aiškinti abstrakčiu būdu, nede- 
rindami su tekstu, kurio nesugebėjo apginti prieš svetimuosius; jie 
temokėjo išsakyti nusistebėjimą ir pagyrimą savo namiškių au- 
sims. Antai,kaipjieišdidžiai skelbia tarsi sunkiausią mįslę visiškai 
aiškius Mozės žodžius, kuriuos jie dievina, tarsi būtų Dievo ora- 
kulai, pilni paslapčių. Tokiomis iliuzijomis jie stengiasi aptemdyti 

kritišką protą ir tokiu keliu imasi aiškinimų“. 

Papasakojęs dar apie kai kuriuos dalykus, kalba toliau: “Ypač 
šios rūšies kvailumu pasižymėjo žmogus, kurį aš asmeniškai 
pažinau savo ankstyvos jaunystės metais. Jis buvo labai pagarsė- 
jęs ir net šiandien plačiai žinomas iš savo paliktųjų veikalų. Turiu 
galvoje Origeną, didelio garso žmogų tarp panašių pažiūrų 
mokytojų. 

Jisbuvo Amonijaus, įžymiausio mūsų laikų filosofo, mokinys", 
ir daug naudos turėjo iš mokytojo, įgijo puikų išsimokslinimą, 
tačiau praktiniame gyvenime nuėjo į priešingą pusę. 

Amonijus buvo krikščionis, tėvų išauklėtas krikščioniškai. 
Tačiau vos įgavęs proto ir paragavęs filosofijos bematant pradėjo 
gyventi laikydamasis valstybės įstatymų. Origenas, priešingai, 
buvo graikas, įgijo graikų išsimokslinimą, tačiau pasinėrė į barba- 
rų mokslą, veltui praleido gyvenimą ir iššvaistė žinias. Jo gyveni- 
mas buvo krikščioniškas ir priešingas įstatymams. Jo pažiūros į 
dalykus ir į dievybę buvo graikiškos, tačiau jis tikėjo graikų 
minčiai priešingomis pasakomis, nors ir rėmėsi graikų principais. 

Iš tiesų jis niekuomet nesiskyrė su Platonu ir iš rankų neišleis- 
davo Numenijaus, Kronijaus, Apolofano, Longino, Moderato, 
Nikomacho bei kitų garsiųjų pitagoriečių raštų. Jis naudojosi 
knygomis stoiko Hairamono bei Kornuto. Iš jų išmoko graikų 
alegorinio aiškinimo bei panaudojo jį žydų raštams“. 

Taip sako Porfirijas trečioje knygoje savo veikalo prieš krikščio- 
nis. Tiesa yra tai, ką jis pasakoja apie Origeno darbštumą ir plačias 
žinias, tuo tarpu neabejotinai meluoja (ko negalėtų padaryti krikš- 
čionių priešas?), sakydamas, kad Origenas atsivertė iš helenizmo, 
o Amonijus metė krikščioniškąjį gyvenimą ir tapo pagoniu. 

"Taigi Origenas liko ištikimas krikščioniškajam auklėjimui, kurį 
gavo iš savo tėvų, kaip jau esame pasakoję. Taip pat ir Amonijus 
išsaugojo tyrą ir neklaidingą Dievo filosofijos mokslą iki paskuti- 
nės savo gyvenimo akimirkos. Tai liudija iki šios dienos išlikę šio 
vyro kūriniai, dėl kurių jis tapo garsus. Čia priklauso veikalas 
"Apie harmoniją tarp Mozės ir Jėzaus“, be to, dar kitos knygos, 
kurias galima rasti grožio mylėtojų rankose“. 

Tegul būna šio melagio šmeižto liudijimas ir patvirtina visapu- 
sišką Origeno išsimokslinimą, taip pat ir graikų moksle. Kai kurių 
užsipultas dėl tokio uolaus jo pasišventimo graikų studijoms 

Origenas viename laiške apsigynimui rado tokius žodžius: 

“Kai visas atsidaviau Dievo žodžiui ir mano žinios susilaukė 
garso, ėmė į mane kreiptis tai eretikai, tai graikų mokyti vyrai, 
filosofai. Tuomet man pasirodė, jog aš privalau geriau pažinti 
eretiškas pažiūras ir tai, ką iš tikrųjų buvo tvirtinę filosofai. 

Taip elgiausi sekdamas Pantenu, kuris daugeliui žmonių di- 
džiai pasitarnavo kaip tik todėl, kad buvo tam tikslui pasiruošęs. 
Taip pat sekiau Heraklu, kuris šiuo metu tarnauja Aleksandrijoje 
presbiteriu. Jį sutikau pas filosofinių mokslų mokytoją, pas kurį 
Heraklas studijavo jau penkerius metus prieš tai, kai aš pradėjau 
klausyti tų pačių paskaitų. 

Jis atsisakė paprastų drabužių, kuriuos dėvėjo iki to laiko ir 
apsigobė filosofo apsiaustu, kurį dėvi iki šios dienos, ir kiek 
galėdamas gilinasi į graikiškas knygas“. Taip rašė Origenas, 
gindamasis nuo priekaištų, kad studijuoja graikų mokslą. 

Tuo metu, kai jis dėstė Aleksandrijoje, atvyko karys su laiškais 
Demetrijui, vietiniam vyskupui ir ano meto Egipto prefektui, nuo 
Arabijos valdytojo, idant jam kuo greičiau atsiųstų Origeną, nes 
norįs jį pamatyti. Origenas atvyko į Arabiją, atliko, kas jam buvo 
skirta, ir vėl grįžo į Aleksandriją. 

Tuo metu mieste prasidėjo kariniai neramumai. Origenas iške- 
liavo iš Aleksandrijos, nuvyko į Palestiną ir atidarė mokyklą 
Cezarėjoje. Ten į jį kreipėsi vietiniai vyskupai, kad jis viešai 
bažnyčioje dėstytų ir aiškintų Šventąjį Raštą, nors tuomet jis dar 
neturėjo kunigystės šventimų. 

Tai išplaukia iš to, kad, paneigdami Demetrijo kaltinimus, 
Jeruzalės vyskupas Aleksandras ir Cezarėjos vyskupas Teoktistas 
rašė: “Jis savo laiške kaltino, kad negirdėta ir niekada nebuvo 
mūsų atminime, jog pasauliečiai vyskupų akivaizdoje skelbtų 
homilijas. 

Nežinau, kaip galima taip aiškiai klysti. Kur tik atsiranda 
gabūs žmonės, galintys pasitarnauti broliams, ten visur šventieji 
vyskupai prašė, kad jie kalbėtų žmonėms. Pavyzdžiui, Larandoje 
Neonas prašė Euelpidą, Ikonijoje Celsas - Pauliną, Sinadoche 
Atikas - Teodorą, - jie visi yra mūsų palaimintieji broliai. Panašu, 
kad taip daroma ir kitur, tik mes šito nežinome“. 

Taigi Origenas, nors ir jaunas, susilaukė ne tik savo artimųjų, 
bet taip pat svetimų kraštų ir įvairių vyskupų pagarbos. 

Be to, ir Demetrijas pakvietė jį laišku ir, tarpininkaujant savo 
bažnyčios diakonams, reikalavo, kad jisgrįžtų į Aleksandriją ir ten 
vėl eitų savo pareigas. 


Apie išlikusius ano meto vyrų veikalus 


20. Anuo metu garsėjo daugybė mokytų vyrų, pasišventusių 
Bažnyčiai. Po jų iki šios dienos išliko laiškų, kuriuos jie buvo rašę 
ir kuriuos nesunku atrasti. Jie išsilaikė iki mūsų dienų Aelijos 
bibliotekoje (t.y. Jeruzalėje), kurią įsteigė tuometinis vyskupas 
Aleksandras. Šia biblioteka ir mes pasinaudojome, rinkdami me- 
džiagą šiai knygai. 

Iš šių laiškų pažymėtini Berilo raštai. Be laiškų, jis parašė 
įvairių savo gražios dvasios kūrinių. Jis buvo arabų Bastros vysku- 
pas. 

Panašiai ir Hipolitas, kuris taip pat vadovavo kitai bažnyčiai. 
Turime taip pat labai iškalbingo vyro Gajaus dialogą, kuris įvyko 
Romoje Zeferino laikais su frygiečių erezijos atstovu Prokla. Gajus 
priverčia nutilti priešininkus, kurie lengvabūdiškai ir įžūliai lei- 
džia naujus raštus. Gajus išvardija vien tik trylika Apaštalo laiškų; 
jis nemini Laiško žydams, nes anuo metu kai kurie romėnai nepri- 
pažino jo apaštaliniu. 


Apie vyskupus, garsėjusius anais laikais 


21. Tuo laikotarpiu Antoninas valdė septynerius metus ir šešis 
mėnesius; jo įpėdiniu tapo Makrinas, kuris mirė po metų,o Romos 
imperijos valdymą paėmė antrasis Antoninas. Pirmaisiais jo vieš- 
patavimo metais gyvenimą baigė Romos vyskupas Zefirinas, 
aštuoniolika metų ėjęs vyskupo pareigas. 

Pojo vyskupu tapo Kalikstas. Jis valdė penkerius metusir savo 
tarnystę paliko Urbonui. Po Antonino ketverių metų viešpatavi- 
mo valdžią Romoje paėmė cezaris Aleksandras. Tuo pačiu laiku 
Antiochijos bažnyčioje Asklepiado įpėdiniu tapo Filetas. 

Cezario motina, vardu Mamea, buvo labai religinga moteris. 
Kai Origeno garbė pasklido visame pasaulyje ir pasiekė jos ausis, 
ji užsidegė noru ir net laikė sau garbe asmeniškai pažinti šį vyrą ir 

įsitikinti jo viešą nusistebėjimą keliančiomis žiniomis Dievo da- 
lykuose. 

Būdama Antiochijoje, ji pasiuntė savo gvardijos kareivių ir jį 
pasikvietė. Origenas kurį laiką pasiliko prie jos, aiškindamas jai 
įvairius klausimus, liečiančius Viešpaties garbę bei Dievo mokslo 
galybę, paskui jis sugrįžo prie savo kasdieninių pareigų". 


Iki mūsų dienų išlikusieji Hipolito veikalai 


22. Anuomet Hipolitas, be daugelio kitų veikalų, parašė trakta- 
tą“ Apie Velykas“ „kuriame nurodė chronologiją, nustatė Velykinį 
Kanoną, apimantį šešiolika metų, užbaigdamas pirmaisiais Alek- 
sandro viešpatavimo metais. Iš kitų jo raštų iki mūsų dienų 
išsilaikė: “Heksameronas“, “Kas ėjo po Heksamerono“, “Prieš 
Markioną“, “Apie Giesmių Giesmę“, “Apie kai kurias Ezechielio 
dalis“, “Apie Velykas“, “Visų erezijų paneigimas“. Be to, būtų 
galima atrasti dar daug kitų raštų, kurie išlikę pas daugelį brolių. 


Origeno uolumas. Kaip jis pasiekė Bažnyčios 
kunigystės garbę 


23. Tuo tarpu Origenas pradėjo rašyti komentarus Šventajam 
Raštui. Šiam reikalui jį skatino Ambraziejus įvairiausiais būdais, 
ne tik jį girdamas ir prašydamas, bet ir visaip jį palaikydamas. 

Daugiau nei septyni stenografai (greitraščio specialistai),kurie 
keisdavosi nustatytomis valandomis,buvo Origenui po ranka, kai 
jis diktuodavo. Nemažiau buvo kopijuotūjų ir merginų, kaligrafi- 
jos specialisčių. Tam tikslui Ambraziejus negailėjo jokių išlaidų ir 
apmokėdavo šių darbuotojų išlaikymą. Maža to, su nepaprastu 
uolumu jis pats studijavo ir darbavosi Šventojo Rašto srityje, ypa- 
tingu būdu skatindamas Origeną rašyti komentarus. 

Tokia buvo padėtis, kai Pontijanas pakeitė Urboną po jo aštuo- 
nerių metų valdžios Romos bažnyčios vyskupo soste!?. Antiochi- 
joje po Fileto pradėjo valdyti Zebenas. 

Kaip tik tuo laiku Origenas, keliaudamas labai svarbiais reika- 
lais į Graikiją, lankėsi Palestinoje ir Cezarėjos mieste iš vietinių 
vyskupų rankų gavo kunigystės šventimus. Norint aprašyti dėl 
šios priežasties kilusius neramumus, bažnyčios vadovų nuospren- 

džius sąmyšių kėlėjams,be to, visus kitus reikalus, kuriuos Orige- 
nas savo jėgų žydėjime atliko dėl Dievo Žodžio, - reikėtų atskiro 
veikalo. Iš dalies apie tai pasakojau antroje knygoje “Apologijos", 
kurią parašiau gindamas Origeną. 


Egzegetiniai Origeno veikalai, parašytieji Aleksandrijoje 


24. Prie to, ką pasakojome, dar reikėtų pridurti, jog Origenas, 
kaip jis pažymi šeštoje savo knygos “Evangelijos pagal Joną ko- 
mentarai“, pirmąsias penkias knygas parašė tebegyvendamas 
Aleksandrijoje. Iš veikalo, skirto šiai Evangelijai, tik dvidešimt dvi 
knygos išliko iki mūsų laikų. 

Devintoje knygoje savo “Pradžios Knygos komentaruose“ (jų 
esama iš viso dvylika) Origenas nurodo, kad Aleksandrijoje para- 
šė ne tik pirmąsias aštuonias knygas, bet taip pat ir dvidešimt 
penkių psalmių komentarus, be to, "Raudų" komentarus, iš kurių 
turime penkis tomus. Juose jis mini savo knygas “Apie prisikėlimą 
iš numirusiųjų“, kurių yra dvi. 

Kurį laiką gyvendamas Aleksandrijoje, dar tebevaldant Alek- 
sandrui, parašė traktatą “Apie krikščionybės papročius“*' ir dar 
dešimtknygų, vadinamųjų “Kilimų“, kaip nurodo jo paties pasta- 
bos, užrašytos atskirų knygų pradžioje. 


Kokiu būdu Origenas naudojosi abiejų 
Testamentų knygomis 


25. Aiškindamas pirmąją Psalmę, Origenas pateikia Senojo 
Testamento šventųjų knygų sąrašą, rašydamas: “Reikia žinoti, kad 
Senojo Testamento knygų, pasak žydų tradicijos, yra 22,būtenttiek, 
kiek yra hebraiškų raidžių“. 

Paskui priduria: “Štai tos 22 knygos, pagal žydų tvarką: 

Ta, kurią mes vadiname “Pradžios knyga“, žydai vadina nuo 
pirmojo knygos žodžio: “Bresith“, t.y. "Pradžioje"; 

“Išėjimo knyga“, “Ouelesmoth“ , t.y. “Tokie yra vardai“; 

“Kunigų knyga“, “Ouicraa", t.y. “Ir sušuko“; 

“Skaičių knyga“, “Ammesphekodeim"; 

“Pakartoto Įstatymo“, “Helleaddebarim", “Tokie žodžiai“; 

“jozuė, Navio sūnus“, “Joshuabennun"; 

“Teisėjų knyga" ir “Rutos knyga", jų yra vienoje knygoje - 
“"Sophetim“; 

“I ir II Karalių knygos“ - viena - "Samuelio", t.y. “Dievo 
pašauktojo“; 

“III ir IV Karalių knygos“ -jų viena, “Ouammelch Dawid“ t.y. 
“Dovydo karalystė“; 

“I ir II Kronikų knygos“ ,- viena, “Dabreiamin“, t.y. “Dienų 

knygos“; 

“Ir II Ezdro knyga“, - viena “Ezra", t.y. “Pagalbininkas“; 

“Psalmių knyga“, - “Spharthellim"; 

“Saliamono patarlės“ - “Meloth"; 

“Ekleziastas" - “Coelth"; 

“Giesmių Giesmė“ - “Sirassireim"; 

“Izajas" - “Iessia"; 

“Jeremijas" su “Raudomis" ir “Laišku“ - viena knyga; 

"Danielius" - "Daniel"; 

“Ezechielis“ - “Jezekiel"; 

"Jobas"; 

“Estera" - “Esther". o 

Be šitų, dar yra “Makabėjų knyga“, kuri jų vadinama “Sar- 
bethsabanaiel“. 

Tuos raštus Origenas išvardija anksčiau minėtame savo vei- 
kale. Tuo tarpu savo pirmoje “Evangelijos pagal Matą“ komenta- 
rų knygoje liudija, sutinkamai su kanonu, jog pažįsta tiktai ketu- 
rias evangelijas ir taip rašo: 

"Remdamasis padavimu, štai ką sužinojau apie keturias evange- 
lijas,kurias Dievo Bažnyčia pripažįsta vienintelėmis tikromis. Pirmą- 
ją parašė muitininkas, tapęs Jėzaus Kristaus apaštalu, - Matas. Jis 
išleido ją žydų kilmės tikintiesiems ir surašė hebrajų kalba. 

Antroji yra Evangelija pagal Morkų, kurią parašė Morkus, 
remdamasis Petro mokymu, todėl Petras savo “Katalikiškame 
laiške“ vadina jįsūnumi,sakydamas: “Jus sveikina kartu išrinktoji 
Babilonė ir mano sūnus Morkus“!?. 

Trečioji yra Evangelija pagal Luką, Pauliaus pagirta ir parašyta 
tiems, kurie kilę iš pagonių. Pagaliau paskutinė yra Evangelija 
pagal Joną. 

Penktoje Evangelijos pagal Joną komentarų knygoje pats Ori- 
genas taip sako apie apaštališkus laiškus: “Tas, kuris tapo vertas 

pasitarnauti Naujajam Testamentui ne pagal raidę, o pagal dvasią, 
būtent Paulius, kuris skelbė evangeliją nuo Jeruzalėsiraplinkui iki 
Ilyriko, nerašė ne tik visoms Bažnyčioms, kurioms skelbė mokslą, 
betir tiems, į kuriuos kreipdavosi, nedaugel eilučių paskyrė savo 
laiškuose. 

O Petras, ant kurio buvo pastatyta Kristaus Bažnyčia ir kurios 
nenugalės pragaro vartai, tepaliko vieną, visuotinai pripažintą 
laišką; galbūt jis paliko ir antrąjį, tačiau tai yra abejotina, 

Oką pasakyti apie tą, kuris ilsėjosi ant Jėzaus krūtinės - apie 
Joną, kuris paliko vieną evangeliją ir kuris atvirai pareiškė, jog 
būtų galėjęs parašyti tiek knygų, kad visas pasaulis jų nesutalpin- 
tų?“ Jis dar parašė “Apreiškimą", o vėliau gavo įsakymą nutilti ir 
jau neberašė “Septynių griaustinių balso“ *, 

Jis paliko taip pat trumpą laišką, galbūt dar antrą ir trečią, nes 
pastaruosius ne visi pripažįsta esant autentiškus. Bet ir šie du 
laiškai kartu neturi nė šimto eilučių“. 

Beto, apie Laišką žydams parašytose homilijose Origenas pasisa- 
ko tokiais žodžiais: “Vadinamojo Laiško žydams stilius neturi apašta- 
lui būdingo grubumo. O šiaip apaštalas prisipažįsta, kad jo kalba yra 
prastuoliška, t.y. jo išsireiškimai labai paprasti. Tuo tarpu minimas 
laiškas stiliaus požiūriu yra parašytas geresne graikų kalba. 

Tai pripažins kiekvienas, pastebintis stiliaus skirtumus. Kad 
laiškas pasižymi minties gilumu, niekuo neatsiliekančiu nuo vi- 
suotinai žinomų apaštalo laiškų, turi pripažinti kiekvienas, kuris 
tik su dėmesiu įsigilina į apaštalo žodžius“. 

Netrukus po to Origenas rašo: “Jeigu kam nors rūpėtų mano 
nuomonė, sakyčiau, kad mintys ištiesų priklauso apaštalui,tačiau 
išsireiškimo būdas ir sandara būdingi kitam asmeniui, kuris iš 
atminties cituoja apaštalo mintis ir kaip mokinys užrašo mokytojo 
žodžius. Jei kuri nors Bažnyčia mano, jog laiško autorius yra 
Paulius, - aš sutinku; matyt, ne be pagrindo senieji perdavė mums 
šį laišką, kaip Pauliaus kūrinį. 

Vienas Dievas težino, kas iš tiesų tą laišką parašė, mus pasie- 
kusiomis žiniomis, tą laišką parašęs Klemensas, tas, buvęs Romos 
vyskupas, kiti sako esą jį parašęs Lukas, tas pats, kuris davė mums 
“Evangeliją" ir “Apaštalų Darbus“. Tiek šiuo klausimu. 

Kaip jį vertino vyskupai 


26. Ėjo dešimtieji metai minėtojo viešpatavimo (Aleksandro 
Severo), kai Origenas iš Aleksandrijos persikėlė į Cezarėją, patikė- 
damas Heraklui tenykštę katechetinę mokyklą. Netrukus po to 
mirė Aleksandrijos vyskupas Demetrijas, kuris pilnus 43 metus 
ėjo savo pareigas. Jo įpėdiniu tapo Heraklas. 


Heraklas užima Aleksandrijos vyškupo sostą 


27. Anuo metu garsėjo Firmilijanas, Cezarėjos Kapadokijoje 
vyskupas, kuris Origeną labai gerbė ir Bažnyčių naudai ne tik 
pasikvietė jį į savo kraštą, betir pats aplankė jį Judėjoje ir kurį laiką 
buvo su juo, norėdamas pagilinti teologijos žinias. Be to, ir Alek- 
sandras, Jeruzalės vyskupas, bei Teoktistas, Cezarėjos vyskupas, 
gerbė Origeną kaip vienintelį mokytoją, leido jam aiškinti Šven= 
tąjį Raštą ir apskritai plėtoti bažnytinį švietimą. 


Maksimino persekiojimai 


28. Imperatorius Aleksandras viešpatavo trylika metų, o jo 
įpėdiniu tapo Maksiminas Cezaris. Iš neapykantos Aleksandro 
šeimai, kuri didžia dalimi buvo krikščioniška, jis pradėjo perse- 
kioti krikščionis ir išleido įsakymą, kad mirtimi būtų baudžiami 
bažnyčios viršininkai, kaip nusikaltę evangelijos mokymu. Tuo- 
met Origenas rašo savo knygą “Apie kankinystę“ kurią didikavo 
Ambraziejui ir Protoktetui, Cezarėjos bažnyčios kunigams. Mat 
juodu persekiojimo metu patyrė daugybę nepaprastų pavojų ir 
labai pasižymėjo savo tikėjimo išpažinimu. Tuo tarpu Maksimino 
valdymo laikotarpis truko ne ilgiau kaip trejus metus. Apie šį 
persekiojimo laikotarpį Origenas rašė dvidešimtantroje “Evange- 
lijos pagal Joną komentarų“ knygoje ir keliuose laiškuose. 


Kaip Fabijonas, stebuklingu Dievo veikimu, buvo 
nurodytas tapti Romos vyskupu 


29. Kai po Maksimino Romos valdžią paėmė Gordijanas, 
Pontijano, kuris šešerius metus sėdėjo Romos vyskupo soste, 

įpėdiniu tapo Anteras. Jis tevaldė vieną mėnesį, o po jo vyskupo 
pareigas paėmė Fabijanas. 

Pasakojama, kad Fabijanas, Anterui mirus, kartu su kitais iš 
kaimo atvyko gyventi į Romą. Čia iš tiesų stebuklingu būdu, 
Dievo valia ir dangaus malone, jis buvo išrinktas vyskupu. 

Susirinkę draugėn išrinkti įpėdinį į vyskupo sostą, daugelis 
brolių planavo jį rinkti iš įžymių vyrų. Apie Fabijaną, kuris ten taip 
pat buvo, niekas net nepagalvojo. Tuomet, kaip sako padavimas, 
staiga iš aukštybių nusileido balandis ir atsitūpė jam ant galvos. 
Taigi pasikartojo gyvas Šventosios Dvasios nužengimo ant Išga- 
nytojo paveikslas. 

Tai matydami visi žmonės, tarsi Dievo Dvasios įkvėpti, su 
didžiausiu entuziazmu vienbalsiai nutarė, jog šis žmogus vertas 
garbės ir iškėlė jį į vyskupo sostą. 

Tuo pat metu Antiochijoje mirė vyskupas Zebenas, o jo įpėdi- 
niu tapo Babilas. Aleksandrijoje po Demetrijo vyskupo tarnystę 
perėmė Heraklas. Jo vietoje tenykštėje mokykloje katecheto parei- 
gas pradėjo eiti Dionyzas, taip pat Origeno mokinys. 


Apie Origeno mokinių daugybę 


30. Kai Origenas Cezarėjoje buvo užimtas įprastiniais dar- 
bais, prie jo ėmė burtis ne tik daugybė vietinių gyventojų, bet ir iš 
tolimų kraštų atvykusių jo sekėjų. Geriausiai iš jų žinomas Teodo- 
ras, kuris buvo ne kas kitas kaip iš mūsų dienų vyskupų kilęs 
garsusis Grigalius, taip pat ir jo brolis Atenodoras. Abudu visa 
siela buvo pamilę graikų ir romėnų mokslus. Origenas įdiegė 
jiems meilę filosofijai ir paskatino juos gilintis į Dievo mokslą. Abu 
išbuvo kartu su juo penkerius metus ir taipstudijavo teologiją, jog, 
nepaisant jų jauno amžiaus, abu pripažinti vertais užimti Ponto 
bažnyčių vyskupystes. 


Apie Afrikietį 
31. Anais laikais taip pat garsėjo Afrikietis, vadinamųjų mar- 


ginių autorius!*. Žinomas jo laiškas Origenui, kuriame jis abejoja 
dėl Danieliaus knygoje aprašytos istorijos apie Zuzaną, tvirtinda- 

mas, jog ji esanti neautentiška ir AlERUnE: Origenas jam davė 
išsamų atsakymą. 

To paties Afrikiečio kitas veikalas - Es “Chronografi- 
jos“knygos, parašytos prisilaikant didžiausio tikslumo, išliko iki 
mūsų laikų. Jis pasakoja, kad pats nukeliavo į Aleksandriją pavi- 
liotas Heraklo, apie kurį buvo sakoma, jog esąs didelis filosofijos 
ir kitų graikų mokslų žinovas; vėliau jis tapo tenykštės bažnyčios 
vyskupu. 

To paties Afrikiečio yra “Antrasis laiškas Aristidui apie taria- 
mus Kristaus genealogijos neatitikimus Mato ir Luko evangelijo- 
se“. Jame labai aiškiai parodytas Evangelijų sutarimas, remiantis 
ikijolaikų išlikusiu pasakojimu, kurį esu pateikęs šitame veikale!“. 


Origeno komentarai, parašytieji Palestinos Cezarėjoje 


32. Anuomet Origenas parašė “Izaijo komentarus" ir “Eze- 
chielio“ komentarus. Iki mūsų dienų išliko trisdešimt knygų 
trečiajai Izaijo daliai iki apokaliptinių žvėrių vizijos dykumoje. 
Išliko “Ezechielio komentarai - 25 knygos, - tai viskas ką apie šį 
pranašą jis parašė. 

Vėliau,būdamas Atėnuose, jis pabaigė Ezechielio“ komenta- 
rą ir pradėjo “Giesmių Giesmės“ aiškinimus, prieidamas iki penk- 
tos knygos. Sugrįžęs į Cezarėją, pabaigė iki devintosios. 

Bet kam gi dabartiksliai vardyti šio vyro knygų sąrašą, kuriam 
reikėtų atskiros knygos? Beje, aš parašiau tokią “Pamfilo gyveni- 
mas“ ,kur aprašytas šventasis, mūsų laikų kankinys. Ten paminė- 
ta nepaprasta Pamfilo meilė Dievui ir ta pačia proga pateiktas jo 
surinktoje bibliotekoje saugomų Origeno veikalų bei kitų bažny- 
tinių autorių sąrašas. Štai ten ir gali kiekvienas, kuris tik nori, 
perskaityti Origeno veikalų sąrašą, kur minimos iki mūsų laikų 
išlikusios knygos. O dabar laikas grįžti prie mūsų istorinio pasa- 
kojimo. 


Berilo paklydimas 
33. Berilas, tik ką minėtas arabų Bastros vyskupas, nusiženg- 


damas Bažnyčios principams, mėgino propaguoti kažkokius moks- 
lus, priešingus tikėjimui. Jis išdrįso tvirtinti, jog mūsų Išganytojas 

pasiliekantieji nuolat žengė anksčiau atsisveikinusių pė- 
domis. 

Pagonys elgėsi visiškai priešingai. Prasidėjus epidemijai, jie 
atstumdavo ligonius ir vengdavo net savo artimiausių žmonių, 
išvarydavo juos leisgyvius klajoti ir nesirūpino palaidoti miru- 
sius. Taip elgdamiesi jie manė apsisaugosią nuo mirtinos ligos, 
tačiau, kad ir ką jie būtų darę, išvengti jos negalėjo“. 

Vėliau, kai miestelėnai vėl gyveno ramiai, Dionyzas pasiuntė 
dar vieną šventinį laišką Egipto bendruomenei, o vėliau dar 
keletą. Taip pat išlikę jo laiškai dėl šventadienio ir dėl religinio 
auklėjimo. 


Galijeno valdymas 


Vėl rašydamas Hermamonui ir Egipto bendruomenei Diony- 
zas daug pasakoja apie nusikalstamus Decijaus ir jo įpėdinių 
darbus ir prisimena taiką valdant Galijenui. 

23. Verta išklausyti, ką jis pasakoja apie šiuos dalykus: 

“Makrianas, pavaręs vieną imperatorių ir užsipuolęs kitą, iš- 
nyko kartu su visa savo šeima be pėdsakų, o Galijenas buvo 
paskelbtas ir visų pripažintas imperatoriumi. Jis buvo ir senas, ir 
naujas imperatorius, nes valdė ir prieš juos, ir po jų. Kaip buvo 
pasakyta pranašui Izaijui: “Pirmieji, dalykai štai jie įvyko, taip pat 
naujų aš jums skelbiu“?. Jūs žinote, kad debesis, patekęs tarp 
saulės ir žemės, kuriam laikui paslepia ir užtemdo ją, užima jos 
vietą. Tačiau, kai debesis pasitraukia ar išsisklaido, saulė vėl 
pasirodo ir šviečia kaip švietusi. Lygiai taip Makrianas, prasiver- 
žęs į priekį ir mokėjęs įgyti Galijeno imperatoriškas teises, išnyko 
(jis niekada neegzistavo!), o Galijenas yra toks pats, kaip ir anks- 
čiau, ir tartum nusimetusi savo amžiaus naštą ir išsivaliusi nuo 
buvusių liekanų, monarchija dabar klesti kaip niekada anksčiau, 
ją mato ir girdi iš toliau, ir plečiasi ji į visas puses“. 

Toliau jis nurodo laiką, kada jis tai parašė: “Mankilo mintis dar 
kartą peržvelgti skirtingų valdovų karaliavimo laiką. Pastebėjau, 
kad kadaise įžymūs nedori imperatoriai greitai pamirštami, o tas, 
kuris buvo religingesnis ir labiau atsidavęs Dievui, peržengė 
septynerių metų ribą ir dabar baigia devintus metus, kuo mes 
tikrai galime džiaugtis“. 

Nepas ir schizma 


24. Be laiškų, jis surado laiko perašyti du pamfletus “Apie 
Pažadus“. Juos parašė dėl to, kad Nepas, vienas iš Egipto vysku- 
pų,mokė,jog pažadai, kurie Šventajame Raštebuvo duoti šventie- 
siems, bus išpildyti taip, kaip to tikisi žydai, ir numatė, kad šioje 
žemėje bus kūno malonumų tūkstantmetis. Manydamas, jog gali 
remtis Apreiškimu Jonui įrodinėdamas savo keistą nuomonę, jis 
parašė apie tai knygą ir pavadino ją “Alegorijų paneigimas“. Į tai 
Dionyzas atsakė dviem pamfletais: pirmajame jis išdėstė savo 
paties nuomonę dėl šios doktrinos; antrajame nagrinėjo Apreiški- 
mą Jonui, paminėjęs Nepą tokiais žodžiais: 

“Jiesiūlo Nepo traktatą, kuris, kaip jie visiškai įsitikinę, negin- 
čijamai įrodo, jog žemėje bus Kristaus karalystė. Apskritai aš 
gerbiu ir myliu Nepą už jo ištikimybę tikėjimui ir darbštumą, už 
kruopštumą tyrinėjant Šventąjį Raštą ir jo sukurtus himnus, kurie 
vis dar yra paguodos šaltinis daugeliui mūsų brolių krikščionių, ir 
aš labai nenorėčiau jo kritikuoti, ypač dėl to, kad jis jau atgulė 
amžino poilsio. Tačiau labiau už viską mes turime mylėti ir gerbti 
tiesą, ir, jei pritinka girti ir pritarti kiekvienam teisingam teiginiui, 
mūsų pareiga yra tirti ir kritikuoti kiekvieną neteisingą rašinį. Jei 
Nepas būtų dabar čia ir dėstytų savo mintis tik žodžiu, užtektų 
pokalbio metu,nieko neužrašant, klausimais ir atsakymais įtikinti 
ir patraukti į savo pusę mūsų kovingus oponentus? Tačiau buvo 
paskelbtas veikalas, kuris kai kuriems žmonėms atrodo labai 
įtikinamas, o kai kurie mokytojai mano, kad Įstatymų ir Pranašų 
knygos yra bevertės, ir siūlo nesekti Šventuoju Raštu, kartu jie 
neteikia reikšmės Apaštalų laiškams? ir skelbia absurdiškas išva- 
das iš šio traktato mokymo, tarytum jis būtų kažkokia didelė ir 
mįslinga paslaptis. Jie nepripažįsta, kad mūsų paprastesni broliai 
gali turėti aukštų ir kilnių minčių nei apie šlovingą ir tikrai 
dievišką mūsų Viešpaties pasireiškimą, nei apie mūsų pačių pri- 
sikėlimą iš numirusių, kai mus surinks kartu ir mes būsime 
panašūs į Jį?“; jie įtikinėja laukti Dievo karalystėje to, kas yra 
nereikšminga, mirtinga ir panašu į dabartį. Mums nieko kito 
neliko, o tik iki galo išsiaiškinti šį reikalą taip, tarytum brolis 
Nepas būtų su mumis... 

Kaiatvykau į Arsinojaus apylinkes, kur, kaipjūs žinote, dauge- 

žmogus, kuris labai didžiuojasi tuo, jog gali skelbti bedievišką ir 
nedorą mokslą, vadinamąjį helkesaitų mokymą, kuris neseniai 
atsirado bažnyčiose. Kokias netikusias pažiūras skleidžia sekta, 
išdėstysiu jums, idant nesileistumėte jos suviliojami. Ji atmeta kai 
kurias Šventojo Rašto dalis, o paskui ir vėl pradeda remtis viso 
Senojo Testamento ir Evangelijų žodžiais. Bet ji visai nepripažįsta 
“Apaštalų". Toliau skelbia, kad tikėjimo atsižadėjimas esąs ne- 
svarbus dalykas, nes protingas žmogus, esant reikalui, išsigina 
lūpomis, bet ne širdimi. Jie taip pat rodo knygą, apie kurią sako, 
esą ji atsiųsta iš dangaus. Kas jos klauso ir ja tiki, gausiąs nuodė- 
mMių atleidimą ir būtentkitokį, negu tas, kurį paliko Jėzus Kristus". 


Apie įvykius Decijaus valdymo metu 


39. Po septynerių Pilypo viešpatavimo metų, valdžią paėmė 
Decijus", kuris iš neapykantos savo pirmtakui pradėjo Bažnyčių 
persekiojimą. Romoje savo gyvenimą baigė Fabijanas, o po jo į 
vyskupo sostą atsisėdo Kornelijus. 

Palestinoje Jeruzalės vyskupas Aleksandras iš naujo dėl Kri- 
staus bylos stojo prieš vietininko tribunolą Cezarėjoje. Jis ir vėl 
tvirtai išpažino tikėjimą ir kentėjo kalėjime, nepaisant senyvo 
amžiaus ir garbingo žilumo. 

Išdidžiai ir garbingai paliudijęs tribunolui, jis mirė kalėjime, o 
jo įpėdiniu ir Jeruzalės vyskupu tapo Mazabanas. 

Šis taip pat kaip ir Aleksandras žuvo Antiochijoje, Babilo 
kalėjime, išpažinęs tikėjimą, o tenykštės bažnyčios priešakyje 
atsistojo Fabijus. 

Laikantis tiesos ir tikslumo, viskas aprašyta įvairiuose Orige- 
no laiškuose. Ir tai, kiek daug ir sunkių išbandymų jis patyrė, ir 
kaip visa tai baigėsi, kaip piktas demonas prieš jį sukėlė visą savo 
kareiviją, kaip jį puolė visa savo gudrybe ir galybe ir kaip į jį 
nukreipė savo dėmesį labiau negu į visus kitus, su kuriais kovojo. 
Kokiebaisūs buvo šito vyro kentėjimai dėl Kristaus Žodžio! Kokie 
pančiai, kančios ir kūno kentėjimai padaryti geležimi, kokie kan- 
kinimai kalėjime! Kaip per daugelį dienų jis gulėjo sukaustytas 
išskėstomis kojomis, kaip jam buvo grasinta ugnimi, kaip vyriškai 
jis atlaikė visas kitas priešininkų jam teikiamas kančias! Kokia 
buvo šitų kentėjimų pabaiga, kaip teisėjas liepė kuo rūpestingiau- 

siai žiūrėti, kad jis nebūtų numarintas; kiek po to jis dar paliko 
didžiai vertingų raštų tiems, kurie reikalavo pagalbos! 


Apie Dionyzo likimą 


40. Tai, kas ištiko Dionyzą, papasakosiu remdamasis jo laišku 
“Germanui" ,kurjis apie save taip sako: “Kalbu akivaizdoje Dievo, 
kuris mato, jog nemeluoju. Niekuomet aš pats nei be Dievo pagal- 
bos nesirengiau bėgti. 

Anuomet, kai prasidėjo Predecijaus persekiojimas, o Sabinas tą 
pačią valandą išsiuntė frumentarijų (policijos seklį) manęs ieškoti, aš 
keturias dienas namuose laukiau jo ateinant. Tuo tarpu jis, ieškoda- 
mas manęs, bėgiojo po visokias vietas, sekdamas kelius, upes ir 
laukus, visur, kur, jo nuomone, turėjau pasislėpti arba kur esu 
vaikščiojęs. Jis tiesiog tapo aklas, kad nepasižiūrėjo mano namuose, 
nes netikėjo, kad būdamas ieškomas lindėčiau namuose. 
stebuklingu būdu atvėrė kelią, visai to nenorėdamas iškeliavau 
kartu su vaikais ir daugeliu brolių. Kad tai buvo Dievo Apvaizdos 
darbas, paaiškėjo vėliau, kai viskas ne vienam išėjo į naudą“. 

Kiek toliau Dionyzas pasakoja, kas jam atsitiko išbėgus, ir 
priduria: “Saulei leidžiantis kartu su savo bičiuliais pakliuvau 
kareiviams į rankas. Jie mane nusivedė į Taposirį“?. Tuo metu 
Dievo Apvaizdos potvarkiu Timotiejaus atsitiktinai nebuvo na- 
muose, ir jis liko nesuimtas. Kai vėliau sugrįžo, atrado apleistus 
namus, prie kurių stovėjo sargybiniai, o mes buvome išvaryti į 
kalėjimą“. 

Dar toliau jis pasakoja: “Bet koks buvo tas stebėtinas Apvaiz- 
dos potvarkis? Pasakysiu vien tiesą. Kažkoks kaimietis sutiko 
bėgantį ir labai susijaudinusį Timotiejų. Anas jį paklausė, ko taip 
skubąs. Timotiejus pasakė teisybę. 

Kaimietis keliavo į vestuvių pokylį, o tokie susirinkimai pagal 
vietinius papročius trukdavo ištisą naktį. Apie viską sužinojęs, 
kaimietis nuėjo į vestuves ir ten papasakojo, kas atsitiko. Anie 
žmonės vieningai, tarsi davus ženklą, pašoko ir kiek jėgos leidžia 
atskubėjo prie mūsų. Garsiai šaukdami jie užpuolė mus. Kai 
sargybiniai gelbėdamiesi skubiai spruko į šalis, anie atėjo prie 
mūsų, kurie gulėjome ant plikų gultų. 

tojas nė nemanė, kad užtenka pasivadinus kartąir visiems laikams 
toliau tęsti savo pasakojimą. Jis vėl prie to sugrįžta: “Aš, Jonas, 
jūsų brolis ir sielvarto, karalystės bei ištvermės bendrininkas 
Jėzuje, buvau saloje, vardu Patmas, dėl Dievo žodžio ir Jėzaus 
liudijimo"*“. Pabaigoje jis vėl šneka taip: “Palaimintas tas, kas 
laikosi šios knygos pranašystės žodžių, ir aš, Jonas, kuris visa tai 
matė ir girdėjo“. 

Pats Jonas teigia, jog jis tai užrašė, ir mes turime juo tikėti. 
Tačiau kuris Jonas? Čia jis nesako, kaip dažnai mini evangelijoje, 
kadjisbuvo mūsų Viešpaties mylimas apaštalas, kuris prisiglaudė 
prie Jo krūtinės, Jokūbo brolis, matęs ir girdėjęs mūsų Viešpatį. Jis 
tikrai būtų pasinaudojęs vienu iš šių nuorodų, jei būtų norėjęs 
atskleisti savo vardą. Tačiau jis jų nevartoja, tik pasivadina mūsų 
broliu ir vienminčiu, Jėzaus liudininku, palaimintu todėl, kad 
matėir girdėjo apreiškimus. Aš manau, kad daugelio vardas buvo 
toks, kaip ir apaštalo Jono, nes vyrai, kurie jį mylėjo, žavėjosi juo 
ir didžiai jį gerbė ir kurie norėjo, kad Dievas mylėtų juos, kaip 
mylėjo jį, nepaprastai džiaugėsi gavę jo vardą. Panašiai Paulius ir 
Petras yra mėgstami tikinčiųjų vaikų vardai. Mes randame dar 
vieną Joną Apaštalų Darbuose. Joną, pavarde Markas, kurį kartu šu 
savimi pasiėmė Barnabas ir Saulius?, ir apie kurį sakoma taip: 
“Jiems talkino Jonas“*. Ar čia tas autorius? Nemanau. Nes jis 
nevyko su jais į Aziją, kaip užrašyta: “Iš Pafo Paulius ir jo palydo- 
vai atplaukė į Pergę Pamfilijoje. Čia Jonas pasitraukė nuo jų ir 
sugrįžo į Jeruzalę"*. Aš manau, kad tarp Azijos krikščionių buvo 
dar vienas Jonas, nes sakoma, kad Efeze buvo du kapai, priskiria- 
mi Jonui. 

Taip pat ir iš minčių, iš vartojamų žodžių ir jų derinimo mes 
lengvai darome išvadą, kad tai skirtingi autoriai. Tarp evangelijos 
irlaiško yra visiška harmonija, ir prasideda jie vienodai. Viename 
rašoma: “Pradžioje buvo žodis“, kitame - “Kas buvo nuo pra- 
džios“. Viename rašoma: “Tas Žodis tapo kūnu ir gyveno tarp 
mūsų: mes regėjome Jo šlovę - šlovę Tėvo viengimio Sūnaus“. 
Kitame randame tą patį tik kiek kitais žodžiais: “Ką girdėjome ir 
ką savo akimis regėjome, ką patyrėme ir ką mūsų rankos lietė, tai 
rašome apie gyvenimo žodį“. Ši įžanga, kaip matome iš to, kas 
išplaukia, skirta tiems, kurie skelbia, kad Viešpats netapo kūnu. 
Todėl autorius atsargiai priduria: “Mes regėjome ir liudijame, ir 

skelbiame jums amžinąjį gyvenimą, kuris buvo pas Tėvąir pasiro- 
dėmums. Ką matėmeir girdėjome, skelbiame ir jums“. Jis nuosek- 
liai laikosi savo plano ir viską išdėsto, naudodamas tas pačias 
antraštes ir tokia pačia kalba. Pateiksiu keletą trumpų pavyzdžių. 

Pastabus skaitytojas matys, kad abiejose knygose nuolatos 
pasitaiko žodžiai: Gyvenimas, Šviesa, Nusigręžti nuo tamsos, 
Tiesa, Malonė““, Džiaugsmas, Viešpaties kūnas ir kraujas, Pasku- 
tinis teismas, Nuodėmių atleidimas*!, Dievo meilė mums, Jo įsa- 
kymas “mylėkite vienas kitą“, paliepimas vykdyti visus Jo Įsaky- 
mus, pasaulio Pasmerkimas, velnias, Antikristas, pažadėtoji Šven- 
toji Dvasia, Dievo vaikai*?, Tikėjimas“, kurio nuolat reikalaujama 
išmūsų; TėvasirSūnus. Apibendrinant kiekvienas, kuris nuodug- 
niai ištirs jų ypatybes, neišvengiamai pamatys, kad Evangelija ir 
Laiškas yra rašyti to paties žmogaus. Tačiau tarp jų ir Apreiškimo 
nėra jokio panašumo; jie niekuo nesusiję ir vargu ar rasime juose 
bent vieną bendrą skiemenį“. Tuo labiau mes nerasime jokios 
užuominos ar minties apie Apreiškimą Jono Laiške (nekalbant jau 
apie Evangeliją), ar apie Laišką Apreiškime. Kaip tai skiriasi nuo 
Pauliaus, kuris savo laiškuose užsimena apie jo patirtus apreiški- 
mus“, kurių atskirai jis neužrašė. 

Skirtumą tarp Evangelijos bei Laiško ir Apreiškimo mes taip pat 
galime nustatyti iš jų frazeologijos. Du pirmieji parašyti ne tik be 
graikų kalbos vartosenos klaidų, bet yra ir puikus logiško mąsty- 
mo ir nuoseklaus dėstymo pavyzdys. juose nėra nė vieno barba- 
rizmo, gramatinės klaidos ar kokio nors vulgarizmo. Nes per 
Dievo malone jų autorius turėjo tiek žinojimo, tiek iškalbos dova- 
ną. Aš neneigiu, kad tas kitas matė apreiškimus ir gavo žinią bei 
pranašystę; tačiau tenka pažymėti, kad jis naudoja ne tikrąją 
graikų kalbą ir stilių: joje randame svetimų idiomų ir kartais 
gramatikos klaidų. Nėra reikalo dabar jas nurodyti, nes aš apie tai 
pasakiau ne tam, kad jį sumenkinčiau - nemanykite taip, bet tik 
tam, kad įrodyčiau, jog šios knygos nepanašios". 


Dionyzo laiškai 
26. išlikę ir daugiau Dionyzo laiškų, pavyzdžiui, tie, kuriuos, 


pasmerkdamas Sabelijų, jis pasiuntė Amonui, Bernisos vyskupui, 
Telesforui, Eufranorui, vėl Amonui ir Euporui. Jis taip pat parašė 


247 


Bažnyčios istorija 


Visi kiti žengė vienų ar kitų pavyzdžiu arba gelbėjosi bėgdami. 

Kai kurie buvo sugauti, dalis jų ištvėrė iki pančių ir kalėjimo, 
o kiti, išsėdėję kalėjime daug dienų, pirmiau negu bus pastatyti 
prieš tribunolą visko atsižadėjo. Dar kiti kentėjo iki tam tikros 
ribos, bet toliau priimti kankinimus nebenorėjo. 

Tik tie, kurie stovėjo tarytum Viešpaties stulpai, nepajudina- 
mMiir palaiminti, Jo sustiprinti bei apdovanoti savo tvirto tikėjimo 
vertos galybės, tapo tikrais Dievo karalystės liudytojais. 

Pirmasis iš jų buvo Julijonas, žmogus, sergantis podagra ir 
negalintis nei atsistoti, nei vaikščioti. Jis buvo atgabentas kartu su 
dviem žmonėmis, kurie jį nešė. Vienas iš jų čia pat atkrito, tuo tarpu 
kitas, vardu Kronjonas, pravarde Eunas, ir pats senasis Julijonas 
išpažino Viešpatį. Tuomet per visą milžinišką miestą juos gabeno ant 
kupranugarių ir visiems matant plakė botagais. Galiausiai žmonės 
užmėtė juos negesintomis kalkėmis, ir jie sudegė. 

Toje eisenoje atsirado kareivis, kuris pasipriešino jų skriaudi- 
kams. Žmonių apkaltintas ir jis buvo pastatytas prieš tribunolą. 
Didvyriškas Dievo karys Bezas pasižymėjo toje kovoje už tikėjimą 
ir buvo nukirsdintas. 

Dar vienas libiečių kilmės krikščionis, gražiu vardu Mokaras 
(palaimintasis), teisėjų įkalbinėtas, kad atsižadėtų tikėjimo, bet 
nesutikęs to padaryti, buvo gyvas sudegintas. Po to Epimachas ir 
Aleksandras, kurie iškentėję tūkstančius kankinimų, peiliųir rykš- 
čių, ilgą laiką dejavo kalėjime, o po to irgi buvo užmėtyti negesin- 
tomis kalkėmis. 

Sujais kartu buvo keturios moterys bei šventa mergina Amo- 
narija, kurią teisėjas liepė kankinti ypatingu būdu, nes ji buvo iš 
anksto pasakiusi, kad netarsianti nė žodžio, kurio jis reikalausiąs. 
Ji laikėsi savo pažado ir buvo pasmerkta mirti. Liko pagyvenusi ir 
garbinga Merkurija, be to ir Dionyzija, daugelio vaikų motina, 
kuri Dievą mylėjo labiau už vaikus. Vietininkas gėdijosi toliau jas 
kankinti nematydamas jokios prasmės ir nenorėdamas būti mote- 
rų nugalėtas. Todėl jos buvo kardu nukirstos, ir joms nereikėjo 
toliau kentėti išbandymų. Amonarija, kuriai teko pirmajai kovoti, 
iškentėjo už visas. 

Toliau buvo išduoti egiptiečiai Heronas, Ateras ir Izidorius, o 
su jais kartu maždaug penkiolikos metų jaunuolis Dioskoras. 

Teisėjas pirmiausia ėmė tardyti jaunuolį, mėgindamas jį paveikti 

gražiais žodžiais, tarytum šis būtų buvęs nuolaidus, arba priversti 
kankinimais, laikydamas jį silpnu, tačiau Dioskoras nei nusileido, 
nei pasidavė. Teisėjas liepė kitus žiauriausiu būdu draskyti, o kai 
šie viską iškentėjo, atidavė ir juos ugniai. Tuo tarpu Dioskorą, 
kuris taip puikiai pasirodė viešumoje ir taip protingai atsakinėjo 
į klausimus, teisėjas labai stebėdamasis paleido laisvėn sakyda- 
mas, kad dėl jauno amžiaus jam duodąs laiko apsigalvoti. 

Ir dar šiandien tasai Dievui mielas Dioskoras tebėra su mu- 
mis, laukdamas dar žiauresnės kovos ir nevystančio pergalės 
vainiko. 

Kažkokį Nemezijų, taip pat egiptietį, apskundė, esą jis pade- 
dąs plėšikams. Kai šis šimtininko akivaizdoje pasiteisino dėl šio 
nepagrįsto kaltinimo, jam buvo iškeltas skundas kaip krikščioniui 
ir jis supančiotas atvestas pas vietininką. Neteisingas teisėjas 
skyrė jam dvigubai daugiau kankinimų ir smūgių, kiek skiriama 
galvažudžiams, o paskui liepė nusikaltėlių draugėje sudeginti šį 
palaimintąjį, kuris šitaip tapo išaukštintas panašumu į Kristų. 

Netoli tribunolo buvo grupė kareivių - Amonas, Zenonas, 
Ptolemėjas, Ingenas, o prie jų senis Teofilis. Kai kuris nors krikš- 
čionis, stojęs prieš teismą, nusilpdavo ir būdavo linkęs pasiduoti, 
jie stovėdami arti griežė dantimis, pasilenkdavo ir ištiesę rankas 
visu kūnu rodė įspėjimo ženklus. 

Šitaip jie atkreipė į save visų dėmesį. Nelaukdami, kol juos 
suims, jie patys nubėgo prie kaltinamųjų suolo ir pasiskelbė esą 
krikščionys. Vietininką ir jo teisėjus apėmė baimė. Kaltinamieji 
rodė nepaprastą drąsą laukdami kančių, o teisėjai išsigando. Tuo- 
met jie triumfuodami apleido tribunolą ir džiūgavo parodę liudi- 
jimą, nes pats Dievas juos pašlovino. 


Kiti Dionyzo pasakojimai 


42. Dar daugelį kitų miestuoseir kaimuose sudraskė pagonys, 
tačiau aš priminsiu tiktai vieną, idant parodyčiau pavyzdį. Ischi- 
rijonas buvo vieno iš viršininkų apmokamas turto administrato- 
rius. Šeimininkas liepė jam paaukoti atnašą. Kai šis atsisakė, ėmė 
jį įžeidinėti, o kai pasipriešino, ėmė jį pulti, kai tas ir toliau gynėsi, 
šeimininkas sugriebė ilgą lazdą, perdūrė jam pilvą ir tokiu būdu 
jį nužudė. 

Kapadokijos, tebūna palaimintas jų atminimas, padėti mums 
paneigti šį neteisingą mokymą. Dionyzas į Antiochiją atsiuntė 
„ laišką, kuriame, ignoruodamas šios klaidos pradininką, kreipėsi 
ne į jį, bet į visą dieceziją: mes pridedame laiško nuorašą. Firmili- 
janas pats atvyko du kartus ir pasmerkė Pauliaus naujoviškas 
mintis. Tai gali patvirtinti visi, kurie ten buvo, ir apie tai žino 
daugelis kitų, tačiau, Pauliui pažadėjus pasikeisti, Firmilijanas 
pertraukė susirinkimą, tikėdamas, kad šis reikalas sėkmingai 
susitvarkys, nepadaręs gėdos Žodžiui. Taip jį apgavo žmogus, 
kuris paneigė savo Dievą ir Viešpatį ir atsisakė to, kuo anksčiau 
tikėjo. Galutinai įsitikinęs, kad šis nedorėlis neigia Dievą, Firmili- 
janas pasiryžo atplaukti į Antiochiją trečią kartą ir nuvyko į Tarsą. 
Tačiau tuo metu, kai susirinkę mes jo laukėme atvykstant, jis 
atsisveikino su šiuo pasauliu". 

Toliau jie aprašo Pauliaus gyvenimo būdą: “Kadangi jis atsisa- 
kė kanonų ir nukrypo į melagingas doktrinas, tai nėra jokios 
būtinybės vertinti žmogaus, nepriklausančio Bažnyčiai, veiksmų, 
netgi jei tas žmogus, nieko nepaveldėjęs iš savo protėvių ir nieko 
neįgijęs savo rankų ar proto pastangomis, dabar sukaupė milži- 
niškus turtus, nesilaikydamas įstatymų, plėšdamas bažnyčias ir 
prievartaudamas savo brolius krikščionis. Jis atimdavo iš nuken- 
tėjusių jų teises, žadėdamas jiems padėti, jeigu jie už tai sumokės, 
tačiau nesilaikė duoto žodžio ir krovėsi turtus iš teismo procedū- 
rose susipainiojusių žmonių noro atsipirkti iš savo persekiotojų. 
Faktiškai jis manė, jog maldingumas esąs pasipelnymo šaltinis“. 

Taip pat nebūtina smerkti jo už tai, kad jis ambicingas ir 
pasipūtęs, siekia pasaulietinės garbės ir trokšta, kad jį vadintų 
ducenarijumi“, o ne vyskupu, ir už tai, kad jis išdidžiai vaikšto 
miesto aikštėse“, lydimas asmens sargybinių,ir garsiai skaito arba 
diktuoja laiškus. Dėl viso to į Tikėjimą žvelgiama su antipatija ir 
neapykanta, kurios kyla dėl išpuikimo ir beribio išdidumo. 

Taip pat nebūtina jo smerkti už tai, kad šis šarlatanas veidmai- 
niauja tikinčiųjų sueigose vaidindamas ir siekdamas populiaru- 
mo ir trokšdamas, kad paprasti žmonės žavėtųsi juo, sėdinčiu 
aukštamesoste, kurį sumeistravo jam paliepus (kaip tai nepanašu 
į Kristaus mokinį!), ant pakylos arba vadinamajame sekretume??, 
kuriuo jis naudojasi, mėgdžiodamas pasaulio valdovus. Sėdėda- 

mas ant paaukštinimo jis pliaukšteli sau per šlaunį ar trepteli koja, 

ir jei kas nors neploja ir nemosuoja, kaip teatre, nosinaitėmis, 
nešaukia ir nesistoja kartu su jo sekėjais, vyrais ir moterimis, kurie 
čia susirinkę taip netikusiai elgiasi, o klausosi, kaip dera Dievo 
namuose, pagarbiai ir ramiai, tai jis juos plūsta ir įžeidinėja. Visų 
akivaizdoje jis grubiai ir nepadoriai šneka apie tuos, kurie jau 
atsisveikino su šiuo pasauliu, bet kadaise skelbė Dievo žodį,ir tuo 
pat metu giriasi taip, tarytum jis būtų ne vyskupas, o apgavikas ir 
sukčius. 

Jis draudžia giedoti visus himnus, skirtus mūsų Viešpačiui 
Jėzui Kristui, kaip šiuolaikinių rašytojų naujus kūrinius, tačiau 
pasirūpina, kad didžiosios Velykų šventės dieną apeigų metu 
moterys dainuotų himnus jam pačiam: šiurpas ima jų klausantis! 
Be to, pataikaujantiems aplinkinių vietovių ir miestų vyskupams 
ir presbiteriams jis leidžia sakyti pamokslus. Jis nepripažįsta, kad 
Dievo Sūnus nusileido iš dangaus - vėliau mes tai paaiškinsime 
smulkiau, ne tik konstatuodami šį faktą, bet ir įrodydami jį, 
remdamiesi pridedamų užrašų ištrraukomis, o ypač tomis, kuriose 
jis teigia, kad Jėzus Kristus yra “iš apačios“. O tie, kurie bažnyčioje 
dainuoja jam himnus ir ditirambus, sako, kad jų šventvagiškas 
mokytojas yra iš dangaus nusileidęs angelas, o jame yra tiek 
tuštybės, jog jis nedraudžia taip kalbėti net jam matant ir girdint. 

Okąsakyti apiejo paties irjo presbiterių bei diakonų “dvasines 
nuotakas“, kaip jas vadina Antiochijos žmonės? Visi kartu jie 
slepiašiąir kitas didžiąsias nuodėmes, o kad jie nedrįstų apkaltinti 
jį nusižengus žodžiais ir darbais ir bijotų dėl savęs pačių, o jis 
galėtų laikyti juos po savo padu, jis viską apie juos žino. Jis netgi 
padarė juos turtingus ir taip užsitikrino į save panašių ištikimybę 
ir susižavėjimą. 

Tačiau kodėl mes turime apie tai rašyti? Mes žinome, brangūs 
broliai, kad vyskupas ir visa dvasininkija turėtų gerais darbais 
rodyti žmonėms pavyzdį; mes taip pat žinome, kad daugelis 
nusidėjo, pasiimdami “dvasines nuotakas“, o ant kitų krito įtari- 
mo šešėlis. Net jeigu mes sutiksime, jog jis nepaleistuvauja, jis 
privalėjo bentjau pasistengti išvengti įtarimų, kurie kyla dėl tokių 
veiksmų, kad neišvestų ko nors iš doros kelio ir nepastūmėtų sekti 
jo pavyzdžiu. Ar galėjo jis pabarti kitą vyrą ar patarti jam daugiau 
nebendrauti su nuotaka“, kad nesukluptų - kaip įspėja Šventasis 
Raštas,* - jeigu jis pats vieną jau išvarė ir dabar turi savo namuose 

Toliau jis sako: “Kokią neįtikėtiną permainą, mielas broli, kokį 
pasikeitimą jo gyvenime pastebėjome trumpu laiku! Mat šitas 
Žmogus, neva toks garsus, didžiausiomis priesaikomis tvirtinęs, 
jog iš viso netrokštąs vyskupo pareigų, staiga tarsi iš laidynės 
išmestas pasirodo tarp mūsų kaip vyskupas. 

Tas mokytojas, tas bažnytinio mokslo gynėjas įsigeidė ir jėga 
pamėgino užgrobti vyskupystę, kurios niekas jam nenorėjo duoti. 
Jis susirado du bendrininkus, kurie išsižadėjo amžinojo gyveni- 
mo, išsiuntė juos į kažkokią mažą bei nereikšmingą vietovę Itali- 
jojeir ten gudriai sugalvota išmone apgavo tris vyskupus, papras- 
tus žmogelius. Jis liepė pranešti jiems, kad jie turį kuo greičiausiai 
ir būtinai vykti į Romą, idant kitiems vyskupams dalyvaujant 
būtų galima užbaigti iškilusį nesusipratimą. 

Kai šie vyskupai, paprasti žmogeliai, nepažinę nei intrigų, nei 
klastos atvyko į Romą, liepė savo bendrams juos uždaryti. Apie 
dešimtą valandą (vakare), kai jie išgėrė ir buvo apsvaigę, Novatas 
prievarta įsakė jam duoti vyskupo šventimus, nuduotu ir nereikš- 
mingu rankų uždėjimu. Ir štai dabar jis gudriai ir įžūliai gina savo 
vyskupystę, nors ji jam visiškai nepriklauso. 

Netrukus po to vienas tų vyskupų sugrįžo į Bažnyčios prie- 
globstį, gailėdamasis ir išpažindamas savo nuodėmę. Mes jį pri- ' 
ėmėme į bendriją kaip pasaulietį, atsižvelgdami į visų susirinku- 
sių Žmonių prašymą. Kitoms dviem vyskupijoms, vietovėje, kur 
gyveno likusieji vyskupai, mes įšventinome du įpėdinius ir pa- 
siuntėme į anas vietas. 

Ar šitas tariamasis Evangelijos gynėjas nežinojo, kad Katali- 
kų Bažnyčioje tegali būti tik vienas vyskupas (kiekvienoje vysku- 
pijoje)? Beabejo, žinojo, antraipmūsų vietinėje bažnyčioje nebūtų 
46 kunigų, septynių diakonų, septynių subdiakonų, 42 akolitų,52 
egzorcistų, lektorių bei ostiarijų, daugiau nei 1500 našlių ir var- 
guolių, kuriuos visus gaivina Viešpaties malonė ir meilė? 

Ir ta visa didelė bendruomenė, taip reikalinga Bažnyčiai, ir 
didelis būrys tų, kurie Apvaizdos dėka yra turtingi, kartu su liaudi- 
mi, labai gausia ir nesuskaičiuojama, nesutrukdė jų beviltiško ir 
nereikalingo žingsnio ir nepašaukė jų atgal į Bažnyčios vienybę. 

Dar toliau Kornelijus rašo: “O dabar atsakykime į klausimą, 
kokiais veikalais ar kokiu gyvenimo pavyzdžiu remdamasis jis 
išdrįso pasiglemžti vyskupystę? Gal dėl to, kad nuo pat pradžios 

priklausė Bažnyčiai, kad už ją dažnai kovojoir neretai dėl tikėjimo 
atsidurdavo dideliuose pavojuose? 

Deja, taip nebuvo. Pirmasis jo tikėjimo pradininkas buvo 
šėtonas, kuris jį apsėdo ir ilgą laiką jame gyveno. Kai jam į pagalbą 
paskubėjo egzorcistai, jis sunkiai susirgo. Kai manyta, jog jis arti 
mirties, lovoje gavo krikštą užpylimo būdu, kiek galima tvirtinti, 
jog žmogus pakrikštytas? 

Pasveikęs jis negavo nieko, ką būtų turėjęs gauti pagal Bažny- 
čios nuostatus. Jis nebuvo vyskupo sutvirtintas. O nepriėmęs 
sutvirtinimo, kaipgi galėjo gauti Šventąją Dvasią?" 

Ir šiek tiek toliau: “Iš bailumo ir gyvenimo meilės persekioji- 
mo metu išsižadėjo kunigystės. Kai jį diakonai kvietė ir prašė, kad 
išeitų iš slėptuvės, kurioje buvo užsidaręs, ir kad skubiai padėtų 
broliams, kaip padėti privalo ir gali kunigas broliams esant pavo- 
juje ir reikalaujant pagalbos, ne tik nepaklausė diakonų prašymo, 
betužpyko, išėjo sau juos pamesdamas ir sakydamas, jog daugiau 
nenorįs būti kunigu, mat jis dabar esąs kitos filosofijos šalininkas“. 

Po kelių sakinių priduria štai ką: “Taigi šis žinomas žmogus 
pametė Dievo Bažnyčią, kurioje atrado tikėjimą, paskui vyskupo 
malone kunigystės garbę, kurią gavo rankų uždėjimu pašvenčiant 
jį kunigu, nors tam priešinosi visi dvasininkai ir daugelis pasaulie- 
čių. Mat žmogų dėl ligos pakrikštytą lovoje užpylimo būdu, kaip 
su juo atsitiko, nederėjo priimti į dvasininkų luomą. Juk pats 
vyskupas prašė, kad jam vienam, išimties keliu, būtų leista duoti 
šventinimus"“. 

Toliau Kornelijus pateikia dar vieną pavyzdį, blogesnį už 
visas šio Žmogaus klaidas, tardamas: “Kai jis atnašavo auką ir 
kiekvienam dalijo ir davė dalelę (aukos), tuomet vietoj padėkos 
maldų vargšus žmones vertė duoti priesaiką. Jis imdavo priiman- 
čio Komuniją abi rankas ir nepaleisdavo, kol žmogus prisiekdavo 
- aš kartoju jo paties žodžius: “Prisiek mūsų Viešpaties Jėzaus 
Kristaus krauju ir kūnu, kad manęs niekad neapleisi ir nesugrįši 
pas Kornelijų“. 

Ir vargšas žmogus negaudavo Komunijos, kol pats savęs 
nepasmerkdavo, o imdamas duoną, užuot sakęs "Amen", turėjo 
sakyti “Negrįšiu pas Kornelijų“. 

Paskui taip pasakoja: “Žinok ir tai, kad dabar jis yra apleistas 

šventuosius hebrajų raštus. Jis taip pat labai gerai orientavosi 
daugumoje humanitarinių mokslų ir buvo susipažinęs su graikų 
mokslo pagrindais. Beto, jis buvo eunuchas iš prigimties. Impera- 
torius, matydamas tame stebuklą, pagerbė jį savo draugyste ir 
paskyrė jį Tyro dažyklos valdytoju, Aš girdėjau, kaip jis labai 
sumaniai aiškino Šventąjį Raštą. 
Po Kirilo Antiochijos vyskupu tapo Tiranas. Būtent jam vysku- 
paujant, bažnyčios buvo labiausiai puolamos. 
Laodikėjos vyskupijoje Sokratą pakeitė Eusebijas iš Aleksand- 
rijos. Jis atvyko į Siriją dėl Pauliaus, tačiau trokštantys suvokti 
dieviškuosius dalykus mokiniai atgal jo neišleido. Jis buvo vienas 
gražiausių tikro tikėjimo pavyzdžių mano laikais, kuo lengvai 
galime įsitikinti iš jau minėtų Dionyzo pastabų. Jo įpėdiniu buvo 
paskirtas Anatolijus ir, kaip sakoma, vieną gerą žmogų pakeitė 
kitas. Anatolijus gimė Aleksandrijoje ir savo išsimokslinimu, pa- 
saulietinėmis žiniomis bei filosofine išmintimi pirmavo tarp įžy- 
miausių mano laikų žmonių, o aritmetikoje, astronomijoje, fiziko- 
je, metafizikoje ir taip pat kalbėtojo mene jis neturėjo sau lygių. 
Kaip tik todėl Aleksandrijos piliečiai pasiūlė jam įkurti ten Aristo- 
telio sekėjų mokyklą. Piruchėjos, esančios Aleksandrijoje, apgul- 
ties metu jis išgarsėjo daugeliu žygių: jam vienbalsiai buvo suteik- 
ta unikali pareigūnų privilegija. Aš paminėsiu tik vieną pavyzdį. 
Sakoma, kad tada, kai gynėjai pabaigė kviečius ir alkis mieste 
buvo grėsmingesnis už priešą už sienų, mūsų didvyris sugalvojo 
tokį planą. Kadangi kita miesto dalis kovojo Romos pusėje, todėl 
nebuvo apgulta. Eusebijas, prieš išvykdamas į Siriją, atsidūrė toje 
pusėje. Jis buvo toks įžymus ir taip gerbiamas, kad tai darė įspūdį 
net Romos kariuomenės vadui. Anatolijus pasiuntė Eusebijui 
pranešimą apie bado grėsmę apgultiesiems. Gavęs tokią žinią, 
Eusebijas paprašė romėnų generolą pažadėti, kaip didžiausią 
malonę, neliečiamybę pabėgėliams iš priešo pusės: gavęs pažadą, 
jis apie tai pranešė Anatolijui, kuris tučtuojau sukvietė Aleksand- 
rijos piliečių tarybą ir kreipėsi į juos, prašydamas ištiesti dešinę 
ranką draugystei su romėnais. Pamatęs, jog; jie supyko dėl jo 
pasiūlymo, jis pasakė: “Aš nemanau, kad jūs pasakysite “ne“, jei 
patarsiu jums leisti tiems, kurie čia nereikalingi ir nenaudingi, - 
seniams,moterimsir mažiems vaikams palikti miestą ir eiti, kur jie 
nori. Kodėl mes laikome šiuos žmones be jokio tikslo, nors jie jau 

prie mirties? Kodėl mes leidžiame sužalotiems ir suluošintiems 
mirti badu, nors turėtume maitinti tik vyrus ir jaunuolius ir dalyti 
mūsų vertingą duoną tik tiems, kurie gali ginti miestą“. Šitaip 
argumentuodamas jis įtikino tarybą ir pirmasis atsistojo balsuo- 
damas už tai, kad visiems vyrams ir moterims, kurie netinka 
karinei tarnybai, būtų leista išvykti iš miesto, nes likę be jokios 
naudos mieste jie neturės vilties išgyventi ir žus iš bado. Visa 
taryba pritarė šiam pasiūlymui, ir jam pavyko išgelbėti beveik 
visus,buvusius šiapus vartų. Jis pasistengė, kad pirmiausia išvyk- 
tų Bažnyčios nariai, o po to ir visi kiti, nepaisant jų amžiaus; ir ne 
tik tie, kuriems buvo leista balsavimu, bet ir daugelis kitų, kurie 
persirengę moteriškais drabužiais, kaip jis sumanė, prasmuko pro 
vartus ir nuskubėjo romėnų pozicijų link. Ten juos pasitiko Euse- 
bijus, kuris kaip tėvas ir gydytojas rūpinosi ilgos apgulties išsekin- 
taisžmonėmis. Štai kokie buvotie du ganytojai. Laodikėjos bažny- 
Čiai teko garbė, kad jie vadovavo jai vienas po kito: dieviška lemtis 
atvedė juos ten iš Aleksandrijos po anksčiau aprašyto karo. Ana- 
tolijus parašė nedaug, tačiau ir tų darbų, kurie pateko man į 
rankas, užtenka įsitikinti jo išsimokslinimu ir įvairiapusiškomis 
žiniomis. Minėtuose veikaluose jis pateikia savo požiūrį į Velykų 
šventę. Todėl dabar verta pacituoti šią ištrauką. 


Iš Anatolijaus Kanonų dėl Velykų šventės 


“Pirmaisiais metais visas devynerių metų ciklas prasideda 
pirmo mėnesio jaunu mėnuliu - pagal egiptiečius dvidešimt šeštą 
Famenoto dieną, pagal makedoniečių kalendorių - dvidešimt 
antrą Distro dieną ir romėnų apskaičiavimais - kovo 22. Šią dieną 
matome, kad saulė ne tik pasiekusi pirmąjį Zodiako ženklą, betjau 
ten keliauja kelinta diena. Visiems žinoma, kad tai yra ekvinokci- 
jos ženklas - pirmasis iš dvylikos mėnesių ir viso ciklo pradžia, 
planetų judėjimo atskaitos taškas. O prieš jį einantis ženklas žymi 
paskutinį mėnesį, yra dvyliktas ženklas, paskutinė ir baigiamoji 
planetų judėjimo rato dalis. Todėl esu įsitikinęs, kad, kas pradeda 
nuo šio ženklo pirmąjį mėnesį ir atitinkamai nustato “keturioliktą 
dieną“ pagal Paschalį, daro didelę ir rimtą klaidą. Tai ne mano 
paties atradimas: žydai jau seniai žinojo šį faktą, net iki Kristaus, 
ir rūpestingai to laikėsi. Tai mes Žinome iš Filo, Juozapo ir Musėjo 

Jis dar rašė Kornelijui, Romos vyskupui, iš kurio gavo “Laišką 
prieš Novatą“. Jame pranešama, kad Tarso Kilikijoje vyskupo 
Heleno, dėka,taip pat padedant visiems kaimynams vyskupams 
bei Firmilijanui iš Kapadokijos ir Teoktistui iš Palestinos, jis buvęs 
pakviestas susitikti su jais Antiochijoje, mat buvo atsiradę tokių, 
kurie stengėsi paremti Novato atskalą. 

Jis dar rašo, kad jam buvę pranešta apie Fobijo mirtį, o Demetrijas 
buvęs paskirtas jo įpėdiniu į vyskupo sostą Antiochijoje. Taip pat ir 
apie Jeruzalės vyskupą jis rašo: “Įstabusis Aleksandras buvo įmestas 
į kalėjimą ir dievobaimingai užbaigė gyvenimą". 

Be šitų raštų, turime dar kitą Dionyzo laišką, būtent, diakoninį*, 
skirtą broliams Romoje, pasiųstą per Hipolitą. Jis dar rašo romėnams 
"Laišką apie taiką“ „taip pat “Apie atgailą“ ir tenykščiams išpažinė- 
jams, kurie dar laikėsi Novato pažiūrų. Į juos kreipėsi dar ir kituose 
dviejuose laiškuose, jiems sugrįžus į Bažnyčios vienybę. Dionyzas 
susirašinėjo laiškais su daugybe kitų asmenų, ir tie, kurie iki šios 


dienos skaito jo raštus, semiasi naudą iš jo palikimo. 


IŠNAŠOS 


1 Tai buvo 202 ar 203 m. 

2 Aukštutinis Egiptas, kurio sostinė 
buvo senas Tėbų miestas. 

3 Iš čia manoma, kad Origenas buvo 
gimęs apie 185 m., nes Leonidas tapo 
kankiniu apie 202 m. 

4 Apie Judą težinome iš Eusebijo. 
Panašų komentarą parašė ir Hipolitas, 
kuris taip pat išgyveno persekiojimų 
laikotarpį. 

5 Eusebijas klysta. Jo paties išskaičiuo- 
tas paskutinis Jeruzalės vyskupas buvo 
Narcisas (Plg. V, 12,2). 

6 Graikiškai “Stromateis"; matyt, norėta 
pabrėžti turinio įvairovę. Tokia knygų 
įvairovė, jų "margumynai" buvo 
būdingi ano meto literatūrai. 

7 Amonijus Sakas, neoplatonizmo 
mokytojas, miręs 241 metais. 

8 Eusebijas, be abejonės, sumaišė 
Amonijų Saką su kitu Amonijumi, kuris 
buvo krikščionių rašytojas. 

9 Pateikiame kelias Romos Imperijos 
vadovų valdymo datas: Septimas 


Severas 193-211 m., Karakala 211-217, 
Makrinas 217-218, Heliogabalas 218- 
222, Aleksandras Severas 222-235 m. 
10 Urbonas I 222-230 m. 

11 Tai svarbiausias Origzeno dogminis 
kūrinys, Rufino išverstas į lotynų kalbą. 
121 Pt 5,13. 

13 Plg. Jn 21, 25. 

14 Plg. Apr 10,4. 

15 Sekstas Julijus Afrikietis - Romos 
karininkas, Septimo žygio prieš 
osrocnicčius dalyvis, vėliau Edesos 
karaliaus Abgaro bičiulis. Krikščionis, 
Aleksandrijoje klausęs Heraklo 
dėstymo. Domėjosi taip pat gamtos 
mokslais. 

16 Plg. aukščiau 1, 7, 2 ir toliau. 

17 Pilypas Arabas 244-249 m. Viduram- 
žiais krikščionys tikėjo, kad jis buvęs 
tikintis žmogus. 

18 Celsas išleido savo veikalą prieš 
krikšūonis apie 178 metus. Šiame 
veikale randame beveik pusę Celso 
tekstų. 

19 Pilypas žuvo 249 m.; Decijus - 249- kiek galima vengiama, 

251 m. 23 Matyt, klausimo esmė ta, kaip 

20 Vietovė netoli Aleksandrijos. gaunamas bažnytinių bausmių ir 

21 Ne Novatas, o turėtų būti Novacio- atskyrimo nuo Bažnyčios atleidimas. 
nas. Novatas - tai Afrikos kunigas, š šv. 24 Taip užrašyta eilėje kodeksų! 
Kiprijono priešas. 25 Hermopolis - miestas Egipte. 


22 Turima galvoje Krikštas panardinant| 26 Diakoninis laiškas griežčiausiai 
žmogų į Vandenį. Krikšto užpilantbuvo skirtas diakonato pareigų aptarimui. 


15. 590 225 


Septintoji knyga 


NUO GALIO IKI GALIJENO. KIPRIJANO IR 
DIONYZO DARBAI. SABELIJAUS, 
NOVACIJONO, NEPO, PAULIAUS 

IR MANIKĖJŲ EREZIJOS 


Rašydamas "Bažnyčios Istorijos" septintąją knygą, aš vėl pasi- 
telksiu į pagalbą garsųjį Aleksandrijos vyskupą Dionyzą. Savo 
laiškuose jis aprašė ano laikmečio įvykius. Remdamasis jais, aš 
pradedu savo pasakojimą. 


Decijaus ir Galio piktadarystės 


1. Ėjo antrieji Decijaus valdymo metai, kai jis buvo nužudytas 
kartu su sūnumis. Jo įpėdiniu tapo Galis. Tuo metu mirė Origenas, 
kuriam buvo 70 metų!. Laiške Hermamonui Dionyzas taip rašė 
apie Galį: “Galis nesuprato, kur klydo Decijus, ir nesisaugojo to, 
kas jį sužlugdė. Jis suklupo ant to paties akmens, nors ėjo atsimer- 
kęs. Galis valdė niekieno nekliudomas, ir viskas klostėsi taip, kaip 
jis norėjo, bet jis išvijo šventuosius žmones, kurie meldė Dievą 
suteikti jam ramybę ir sveikatą. Ištremdamas juos, jis prarado 
maldas, kuriomis jie meldė jam gero. 


Romos vyskupai: atgailaujančių eretikų krikšto problema. 
Sabelianizmas 


2. Romos mieste Kornelijaus vyskupystė truko maždaug trejus 


metus. Jam pakeisti buvo išrinktas Lucijus, tačiau jis mirė neišbu- 
vęs šiose pareigose nė aštuonių mėnesių. Jo vietą užėmė Steponas. 

Dionyzas kreipėsi į jį savo pirmuoju laišku dėl krikšto, nes tuo 
metu buvo kilusi arši polemika, ar tuos, kurie atsisakė visokios 


"erezijos, turėtų apvalyti krikštas. Be abejo, buvo ir toks senas 


paprotys, kad tokiais atvejais reikalinga tik malda kartu su rankų 
uždėjimu. 

3. Kiprijonas, Kartagenos vyskupijos ganytojas,buvo pirmasis, 
kuris tvirtino, kad juos reikėtų vėl priimti tik apvalytus krikšto. 
Tačiau Steponas manė, jog negalima įvesti naujovės ignoruojant 
tradicijas, kurios nusistovėjusios nuo pat pradžių, todėl energin- 
gai protestavo. 

4. Taigi Dionyzas parašė jam šiuo klausimu labai ilgą laišką, 
kurį baigdamas nurodė, jog susilpnėjus persekiojimams, bažny- 
čios visur nusisuko nuo Novacijono naujovės, ir tarp jų vėl įsiga- 
lėjo taika. 

5. “Leisk man tave, broli, užtikrinti, kad visos anksčiau nesuta- 
rusios bažnyčios Rytuose ir dar toliau susivienijo ir visi jų vysku- 
pai sutaria visais klausimais,labai džiaugdamiesi netikėtu santar- 
vės atkūrimu - Demetrijas Antiochijoje, Teoktistas Cezarėjoje, 
Mazabanis Elijoje, Marinas Tyre (nes Aleksandras apleido šį pa- 
saulį), Heliodoras Laodikėjoje (mat Telimidras paliko mus), Mele- 
nas Tarse kartu su visomis Kilikijos bažnyčiomis ir Firmilianas 


„kartusu visa Kapadokija. Ašišvardijau tik įžymiausius vyskupus, 


nenorėdamas, kad laiškas būtų perdaug ilgas ir nuobodus. Tačiau 
kad ir kaip būtų, visa Sirija ir Arabija, kurioms tu padedi kiek gali 
irsu kuriomis dabar palaikai ryšį, Mesopotamija, Pontas ir Bitinija 
- žodžiu, visi visur džiaugiasi nauja harmonijos bei broliškos 
meilės dvasia ir dėkoja Dievui“. 

Steponas buvo vyskupas dvejus metus, po to jo pareigas per- 
ėmė Ksistas?. Jam Dionyzas parašė antrąjį laišką dėl krikšto, 
kuriame aiškiai išdėstė Stepono ir kitų vyskupų požiūrį. Apie 
Steponą jis rašė: 

“Jis rašė, nurodydamas Heleną, Firmilianą ir visus, kurie buvo 
iš Kilikijos, Kapadokijos ir,be abejo, Galatijos, bei kitų kaimyninių 
šalių, kad jis nenori turėti su jais jokių reikalų dėl vienos priežas- 
ties - jie dar kartą krikštija eretikus. Pamėgink suvokti šios padė- 
ties rimtumą. Juk žinoma, kad sprendimai šiuo klausimu buvo 
priimti didžiausiuose vyskupų sinoduose ir, jei mano informacija 
yra teisinga, ten buvo nutarta, kad tie, kurie atsisako erezijų, 

pirmiausia yra mokomi, po to nuplaunami ir iš naujo apvalomi 
nuo seno, nešvaraus poveikio purvo. Taigi aš savo laiške atkrei- 
piaujo dėmesį į šiuos klausimus... Aš taip pat parašiau du laiškus 
- pirmą trumpą, antrą ilgesnį - savo mieliems bičiuliams - presbi- 
teriams Dionyzui ir Filemonui, kurie vienu metu pritarė Steponui 
ir rašė man šiuo klausimu". 

6.Tame pačiame laiške jis mini Sabelijaus eretikus, nurodyda- 
mas, kad jo laikais jų buvo daug: 

“Doktrina, kuri dabar skleidžiama Pentapolio* Ptolemaidėje, 
yra bedieviška, išsiskirianti baisiu piktžodžiavimu prieš Visagalį 
Dievą, mūsų Viešpaties Jėzaus Kristaus Tėvą; visišku netikėjimu 
tik Jo pagimdytų Sūnumi, visų ao Pirmagimiu, Žodžiu, 
paverstam žmogumi, ir abejingumu Šventajai Dvasiai. Iš abiejų 
pusių iš pradžių gavau manifestus, po to jų sekėjai pasiruošė 
aptarti šį klausimą. Tada aš parašiau, kaip galėjau, Dievui pade- 
dant, laiškus, kuriuose išaiškinau šį klausimą gana pamokančiai. 
Įdedu tau jų kopijas“. 


Bjauri eretikų klaida. Bažnyčios valdymas. 
Novacijono heterodoksija 


7. Trečiame Dionyzo laiške dėl krikšto, parašytame Romos 
presbiteriui Filemonui, randame tokį pasakojimą: 

“Aš pats išstudijavau eretikų raštus ir mokymus, užteršdamas 
kuriam laikui savo protą jų bjauriomis mintimis, tačiau tai man 
buvo naudinga, nes įrodžiau sau jų klaidingumą, ir mano pasi- 
bjaurėjimas jais dar labiau sustiprėjo. Vienas presbiteris labai 
stengėsi sulaikyti ir atgrėsti mane nuo kapstymosi jų nedorumo 
purve, nes tuo galįs pakenkti savo sielai. Aš supratau, kad jis 
teisus. Tačiau Dievas atsiuntė regėjimą man sustiprinti, ir aš 
išgirdau, kaip valdingas balsas ištarė šiuos žodžius: “Studijuok, 
kątik gali surasti, tu pasirengęs tirti ir tikrinti viską - ši dovana nuo 
pat pradžių buvo tavo tikėjimo pagrindas“. Aš priėmiau šį regė- 
jimą, nes pripažįstu apaštalų priesaką, duotą daugiau sugeban- 
tiems: “Įrodykite, kad jumis galima pasikliauti“*. Toliau, komen- 
tuodamas šias erezijas, jis tęsia: 

“Štai taisyklės ir principai, kuriuos aš perėmiau iš mūsų palai- 
mintojo popiežiaus? Heraklo. Tie, kurie atėjo iš eretikų sektų, 

nebepriklauso Bažnyčiai. (“Nebepriklauso“ - ne visai tinkamas 
žodis - juos vis dar laikė parapijos tikinčiaisiais, kai apie juos 
pranešdavo, kaip apie nuolatinius kurio nors heterodoksų moky- 
tojo mokinius.) Todėl jis pašalindavo juos iš Bažnyčios ir nesutik- 
davo klausyti jokių prašymų, kol jie viešai neišpažindavo viso to, 
ką jie girdėjo iš mūsų karingų priešininkų“. Tada jis priimdavo 
juos atgal, nereikalaudamas, kad jie būtų vėl pakrikštyti, nes jie. 
anksčiau jau buvo gavę šventą krikštą iš jo rankų“. 

Nuodugniai išnagrinėjęs šį klausimą, jis tęsia: “Aš taip pat 
sužinojau, kad ši praktika nėra naujovė Afrikoje, gerokai anks- 
čiau, mano pirmtakų vyskupų laikais, ją naudojo gausingiausiose 
parapijose ir Bažnyčios sinoduose Ikonijoje, Sinadoje ir daugelyje 
kitų vietų. Aš nenorėjau suardyti jų tvarkos ir įtraukti juos į 
kivirčus bei nesantaiką“. “Nepanaikinsi ir neperkelsi savo artimo 
ribų, kokias pranokėjai paskyrė tavo tėviškėje“7. 

Savo ketvirtą laišką apie krikštą jis parašė Dionyzui iš Romos, 
kuris buvo neseniai įšventintas į presbiterius ir netrukus turėjo 
tapti šios diecezijos vyskupu. Iš jo mes galime sužinoti, kokią gerą 
nuomonę Dionyzas iš Aleksandrijos turėjo apie šio vyro mokytu- 
mą ir kilnų būdą. Aptaręs kitus dalykus, štai ką jis sako apie 
Novacijono mokymą: 

8. “Savaime suprantama, kad aš piktinuosi Novacijano moky- 
mu. Juk jis suskaldė Bažnyčią ir įtraukė kai kuriuos mūsų brolius 
įšventvagystes ir burnojimą prieš Dievą; jis skelbė patį nedoriau- 
sią mokymą apie Dievą, begėdiškai teigė, kad mūsų maloningiau- 
sias Viešpats Jėzus Kristus nebuvo gailestingas, ir lyg to būtų 
negana, jis laikė neesminiu šventąjį krikštą, atmetė tikėjimą ir 
išpažintį, o kai dar buvo vilties, kad Šventoji Dvasia pasiliks arba 
net sugrįš pas juos, jis galutinai ištrėmė Jį." 


Kaip eretikai iškreipė krikštą 


9. Savo penktąjį laišką jis parašė Romos Vyskupui Ksistui. Jame 
pateikė daug kaltinimų eretikams ir papasakojo tokį įvykį iš savo 
patirties: 

“Mano brangus broli, 

Man iš tikrųjų reikia Jūsų patarimo, be to, norėčiau išgirsti Jūsų 
nuomonę dėl problemos, su kuria susidūriau, nes bijau, kad aš gal 

elgiuosi neteisingai. Mūsų bendruomenėje yra vienas žmogus, kuris 
ilgą laiką buvo laikomas ištikimu krikščioniu ir kuris tapo jos nariu 
anksčiau, negu aš buvau išrinktas vyskupu, ir, manau, anksčiau, 
negu palaimintasis Heraklas paskirtas popiežiumi. Pabuvęs neseniai 
įvykusiose krikšto apeigoseir pasiklausęs klausimų bei atsakymų, jis 
atėjo verkdamas ir dejuodamas pas mane, puolė man po kojų ir 
prisipažino, kad krikštas, kurį jis gavo iš eretikų, visai nepanašus į 
mūsų krikštą ir neturi nieko bendra su juo: aname buvo daug 
burnojimo prieš Dievą iršventvagysčių. Dėl tojis dabar kentėjo ir net 
nedrįso pakelti akių į Dievą, nes buvo pradėjęs nuo labai bedieviškų 
žodžių ir apeigų. Jis troško gauti tikrą apsivalymą, priėmimą ir 
palaiminimą. Aš nemaniau, kad galiujam tai suteikti,todėl pasakiau, 
kad potokioilgo buvimo su mumis tai nereikalinga, nes jis pakanka- 
mai ilgai klausėsi eucharistinių maldų ir kartu su visais tarė amen, 
stovėjo prie stalo ir tiesė rankas laukdamas šventojo maisto, o gavęs 
priėmė mūsų Viešpaties Kūną ir Kraują. Aš nemaniau, kad galiu iš 
pagrindų jį pakeisti, todėl raginau atsikratyti būgštavimų, tvirtai 
tikėti ir pasikliauti tikra viltimi ateiti ir prisidėti priešventųjų dalykų. 
Tačiau jis ir toliau liūdi ir bijo net prisiartinti prie stalo ir,nepaisyda- 
mas mano kvietimo, su didėliu vargu prisijungia prie "stebėtojų" 
pamaldų metu“. 

Be tų laiškų, kurie, kaip minėjome, išliko, yra dar vienas jo 
laiškas apie krikštą, kurį jis kartu su savo bendruomene siuntė 
Ksistui ir Romos bažnyčiai ir kuriame jis plačiai ir nuodugniai 
svarsto minėtą klausimą. Išliko dar vienas jo laiškas, siųstas Dio- 
nyzui iš Romos, kuriame rašoma apie Lukianą. 


Valerijonas ir persekiojimai jo valdymo metu 


10. Mažiau negu po dvejų metų Galisirjo bendrai užleido vietą 
Valerijonui ir jo sūnui Galijenui. Ką manė Dionyzas apie Valerijo- 
ną, galima sužinoti iš jo laiško Hermamonui, kuriame sakoma: 

“Jonas patyrė panašų apreiškimą. Jam buvo duota burna pagy- 
roms ir burnojimui prieš Dievą; jam buvo duota valdžia ir ketu- 
riasdešimt du mėnesiai“. 

Stulbina abu Valerijono valdymo periodai, iš kurių ypač išsi- 
skiria pirmasis: Valerijonas buvo nuostabiai draugiškas ir malo- 
nus Dievo žmonėms. Nė vienas imperatorius iki jo - netir tie, kurie 

vadino save krikščionimis, - nepalaikė jų ir nesielgė su jais taip 
palankiai, kaip iš pradžių Valerijonas. Jis priėmė juos viešai, 
draugiškai ir su meile; jo rūmai, pilni pamaldžių žmonių, tapo 
Dievo bažnyčia. Tačiau kaip viskas pasikeitė po to, kai Egipto 
žynių mokytojas? ir vadovas įtikino Valerijoną jais atsikratyti, 
ragindamas žudyti ir persekioti tyrus ir šventus žmones, nes jie 
trukdojo bjauriems burtams! Jau vien savo buvimu, savo išvaizda, 
paprasčiausiai drąsiomis kalbomis jisgalėjo ir gali paversti niekais 
piktųjų dvasių pinkles. Jis taip pat prikalbino Valerijoną atlikinėti 
velniui skirtas apeigas, pasibjaurėtinas apgaules ir aukoti bedie- 
viškas aukas, perpjaunant gerkles vargšams berniukams, bei nau- 
doti nelaimingų tėvų vaikus kruvinoms duoklėms, plėšti ką tik 
gimusių kūdikių širdis, pjaustyti ir žaloti Dievo rankų darbą, 
tarytum šie veiksmai galėjo atnešti jiems laimę... 

Piktosios dvasios turbūt susižavėjo Makriano, kuris tikėjosi 
gauti imperiją, padėkos aukomis. Iš pradžių jis buvo visos impe- 
rijos iždo sąskaitininkas, tačiau visiškai nesilaikė visų pripažintų 
principų. Ir išsipildė pranašiškas prakeikimas: “Vargas tiems, 
kurie eina paskui savo dvasią ir nieko nemato“ "“. Nes jis neturėjo 
nė menkiausio supratimo apie apvaizdos visuotinumą ir neįtarė, 
kad yra teismas To, kuris yra pirma visų daiktų, per visus ir 
visuose!!. Taip jis tapo Jo Visuotinės Bažnyčios priešu, atstūmė 
Dievo malonę ir pasitraukė nuo jos, nuo savo paties išganymo, 
įrodydamas, kad jam tinka jo vardas! 

Valerijonui, kurį jis prikalbino taip elgtis, pačiam kliuvo įžeidi- 
mai ir patyčios“, kaip kad buvo pasakyta Izaijui: “Šie pasirinko 
savo paties kelius ir savo paties bjaurumus;jų sielos džiaugėsi tuo. 
Aš pasirinksiu jų apgaulės ir atlyginsiu jiems už jų nuodėmes“ “, 

Makrianas, kuris beprotiškai norėjo tapti imperatoriumi, nors 
tam visai netiko, ir neįstengdamas prisitaikyti imperatoriaus ap- 
darų sau, pasiūlė juos savo dviem sūnums, kurie paveldėjo tėvo 
nuodėmes. Nes Dievo ištarta pranašystė buvo neabejotinai teisin- 
gajųatžvilgiu. “Ašesu Viešpats, tavo Dievas, galingasir pavydus, 
atkeršijąs vaikams lig trečiajai ir ketvirtajai kartai už tėvų neteisy- 
be“". Užkraudamas savo paties piktus siekius - iš kurių nieko 
neišėjo - ant savo sūnų galvų, jis sutepė juos savo paties piktumu 
ir neapykanta Dievui. 

Kaip, valdant Valerijonui, gyveno Dionyzas ir kiti 


11. Persekiojimai, kurie buvo tokie aršūs jam valdant ir tai, ką 
patyrė Dionyzas ir kiti dėl savo atsidavimo visatos Dievui, vaiz- 
džiai aprašyta jo ilgokame pasakojime prieš Germaną, to meto 
vyskupą, kuris bandė jį apšmeižti: “Man gresia pavojus pasinerti 
stačia galva į visišką kvailumą, nes esu priverstas smulkiaipapa- 
sakoti apie nuostabų Dievo gerumą man. Kadangi sakoma, kad 
saugoti karaliaus paslaptį yra gerai, o atskleisti Dievo darbus yra 
garbinga, aš atremsiu Germano puolimą. 

Aš stojau prieš Emilijaną ne vienas, bet kartu su savo broliu 
“ presbiteriu Maksimu ir diakonais Faustu, Eusebijuir Cheremonų; 
prie mūsų taip pat prisijungė vienas krikščionis iš Romos. Emili- 
janas, pradėdamas teismo procesą, nepasakė man: “Jums drau- 
džiama rinktis į sueigas“. Tai būtų tuščia kalba - to jis nė už ką 
nesakytų, nes ketino pradėti iš pat pradžių. Jis nedraudė susirin- 
kimų, o draudė mums būti krikščionimis: jis liepė man atsisakyti 
mano tikėjimo, manydamas, kad man pasikeitus kiti seks mano 
pavyzdžiu. Aš ramiai atsakiau, kad “Dievo reikia klausyti labiau, 
negu žmonių“““. Pasakiau jam be užuolankų, kad garbinu vieną 
vienintelį Dievą ir į jokį kitą jo niekada nepasikeisiu ir nenustosiu 
būti krikščioniu. Tai išgirdęs jis liepė man tučtuojau vykti į Kefro 
kaimą netoli dykumos“. 

Galbūt jus sudomins tai, kaip abiejų pusių kalbos pateko į 
oficialius metraščius. 

“Kai Dionyzą, Faustą, Maksimą, Marcelą ir Cheremoną atvedė 
įteismą, valdytojo pareigas einantis Emilijanas pasakė: “Kalbėda- 
mas su jumis, aš minėjau, kad mūsų valdovai yra kilniaširdžiai: jie 
leido jums išvengti bausmės, jeigu sugrįšite prie to, kas yra natū- 
ralu, ir garbinsite tuos dievus, kurie saugo jų sostą, užmiršę 
netikruosius dievus. Koks bus jūsų atsakymas? Manau, kad jūs 
būsite dėkingi už jų kilniaširdiškumą, nes jie rūpinasi jūsų pačių 
gerove“. 

Dionyzas: “Ne visi žmonės garbina visus dievus; kiekvienas 
meldžiasi tiems, kuriuos tiki. Mes tikime vieną Dievą, visų daiktų 
Kūrėją, kuris patikėjo sostą Savo mylimiems imperatoriams Vale- 
rijonui ir Galijenui; Jį mes garbiname, Jam mes nuolatos meldžia- 
mės, prašydami, kad jų sostas būtų nepajudinamas". 

Emilijanas, einantis valdytojo pareigas: "Kas trukdo jums gar- 
binti ir jį, jeigu jis dievas, ir tikruosius dievus? Jums buvo liepta 
melstis dievams, kuriuos pažįsta visi". 

Dionyzas: “Niekam kitam mes nesimeldžiame“. 

Emilijanas, einantis valdytojo pareigas: “Matau, kad esate ne- 
dėkingi ir nevertinate mūsų imperatoriaus atlaidumo, todėl drau- 
džiu jums gyventi šiame mieste. Jūs privalote persikelti į Libiją ir 
gyventi vietovėje, kuri vadinama Kefra. Šią vietą, mūsų imperato- 
riaus paliepimu, parinkau aš. Jums draudžiama rinktis įsueigas ar 
įžengti į kapines, kaip jūs jas vadinate!?. Jei bus pranešta, kad kuris 
nors iš jūsų neišvyko į mano nurodytą vietovę arba kuris nors bus 
pastebėtas dalyvaujant kokioje nors sueigoje, turės rimtų nemalo- 
numų.Jūs būsite atidžiai ir nuolat stebimi. Todėl privalote tučtuo- 
jau vykti į nurodytą vietovę“. 

Nors ašir sirgau, tačiau jis išsiuntė mane, nesutikdamas atidėti 
to nė vienai dienai. Tai argi turėjau aš laiko sušaukti sueigą ar ką 
nors tokio?.. 

Tačiau mes nesiliovėme rengti mūsų bendrų susitikimų su 
Viešpačiu, ir aš dar labiau stengiausi suburti miesto krikščionis, 
lyg būčiau kartu su jais - nebūdamas pas juos kūnu, kaip sakė 
Pranašas,tačiau būdamas dvasia"*. Kefreapie mus susibūrė didelė 
bendruomenė tikinčiųjų, kurių dalis atvyko paskui mus iš miesto, 
o kiti susirinko iš įvairių Egipto vietų. Ir ten Dievas mums atvėrė 
žodžio duris". Iš pradžių mus persekiodavoir apmėtydavo akme- 
nimis, tačiau vėliau gana daug stabmeldžių atsisakė savo stabų ir 
įtikėjo Dievą. Niekada anksčiau jie negirdėjo Dievo žodžio, bet 
dabar mūsų pastangomis jis buvo pasėtas tarp jų. Nėra abejonės, 
kad būtent šiuo tikslu Dievas atvedė mus pas juos ir, kai įvykdėme 
savo misiją, vėl mus išskyrė. 

Emilijanas nusprendė perkelti mus į, jo manymu, atšiauresnes 
vietoves, labiau būdingas Libijai. Jis liepė sutelkti visus krikščionis 
Marėjos srityje, išskirstydamas grupėmis į įvairius šios vietovės 
kaimus. Mums jis parinko vietą netoli kelio, kad galėtų sučiupti 
pirmuosius. Akivaizdu, jog jis tvarkė viską taip, kad nusprendęs 
galėtų muslengvai sugauti. Odėl manęs,tai aš neturėjau nė menkiau- 
sio supratimo, kur yra tas Kefras, kai man liepė ten vykti - net pats 
pavadinimas buvo man mažai girdėtas, tačiau aš išvykau ramiai ir 
nesiskųsdamas. Tačiau staiga sužinojaujjog privalau tuojau pat vykti 

į Koladiono sritį, ir tie, kurie buvo šalia, matė, kaip tai mane paveikė. 
Čia pats save pabarsiu: iš pradžių aš susierzinau ir labai supykau. Be 
abejo, tos vietovės man buvo geriau žinomos, tačiau žinojau, jog ten 
nėra krikščionių ar šiaip padorių žmonių, kad toje vietovėje keliauto- 
jams gresia pavojai ir plėšikų užpuldinėjimai. Tačiau pasijutau ge- 
riau,kai draugai man priminė, jog ši vietovė yra arčiau miesto ir,jeigu 
Kefre mes galėjome pasimatyti su daugeliu mūsų draugų iš Egipto, 
o mūsų bažnyčia susilaukė didesnės paramos, tai mūsų naujieji 
namai yra daug arčiau miesto, todėl galima tikėtis, kad turėsime 
daugiau galimybių matytis su tais, kuriuos labiausiai mylime, su 
savoartimiausiaisir mieliausiais. Jie galės atvykti ir kurį laiką viešėti, 
ir kaip atokiuose priemiesčiuose, bus rengiamos vietinės sueigos. 
Taip ir buvo“. 

Smulkiai papasakojęs apie savo nuotykius, jis tęsia: 

“Beabejo, Germanas didžiuojasi, kad daug kartų viešai išpaži- 
no savo tikėjimą ir gali papasakoti apie daugybę išmėginimų, 
kuriuos jam teko patirti, tačiau visa tai jis galėtų pasakyti ir 
kalbėdamas apie mane: valdant Decijui ir Sabinui ne kartą buvau 
teismo nubaustas, ištremtas, mano turtas konfiskuotas, grobsty- 
tas, aš atsisakiau privilegijų, paniekinau pasaulietinę garbę, likau 
abejingas valdytojų ir tarybų palankumui ir nemalonei, iškenčiau 
grasinimus, riksmus, pavojus, persekiojimus, benamystę, vargus 
ir visokias kitokias nelaimes. Niekas nepasikeitė ir valdant Emili- 
janui. Tačiau kuo čia dėtas Germanas? Kas buvo pasakyta apie jį? 
Dėl Germano aš nesielgsiu kaip visiškas neišmanėlis, todėl smul- 
kiai nepasakosiu, ką pagalvojo draugai, kurie tai sužinojo". 

Savo laiške Domicijui ir Didimui jis vėl mini persekiojimus: 

"Neužtektų laiko išvardyti visų mūsų žmonių, nes jų buvo 
labai daug, ir nors jūs jų nepažįstate, privalau paminėti, kad tiek 
vyrai, tiek moterys, paaugliai ir senukai, mergaitės ir senutės, 

„ kareiviai ir civiliai, nepaisant rasės ir amžiaus, žuvę nuo kalavijo, 
nuo kankinimų ar ant laužo, didvyriškai išlaikė šiuos išmėgini- 
mus ir pasipuošė kankinių vainikais. O kitiems tenka labai ilgai 
laukti, kol Dievas juos priims, kaip ir man iki šiol buvo lemta. 
Neabejoju, kad ateis ir man skirtas laikas, kurį žino Tas, kuris 
pasakė: “Aš išklausiau tavęs priimtinu metu, aš tau pagelbėjau 
išganymo dieną““, Tu domiesi mūsų reikalais ir nori sužinoti, 
kaip mes gyvename. Aišku, girdėjai, kad, kai Gajų, Faustą, Petrą, 

Paulių 'ir mane kaip kalinius vežė centurionas, magistratai, jų 
tarnai ir kareiviai, mus užpuolė būrys iš Marėjos, ir, nors mes 
prieštaravome ir atsisakėme vykti su jais, jėga mus išsigabeno. 
Dabar tik Gajus, Petras ir aš, netekę savo draugų, kalime plikoje, 
išdegintoje Libijos vietovėje, trys dienos kelio nuo Paritonijaus... 

Mieste keturi presbiteriai - Maksimas, Dioskūras, Demnetrijas ir 
Lucijus - išėjo į pogrindį ir slapta lanko krikščionis. Geriau pasau- 
lyje žinomi Faustinas ir Akvila klajoja po Egiptą. Po žudynių saloje 
gyvi liko diakonai Faustas, Cheremonas ir Eusebijas - tas pats 
Eusebijas, kurį Dievas nuo pat pradžių įkvėpė ir paruošė tam, kad 
jis galėtų taip energingai rūpintis kalėjime buvusių išpažintojų 
poreikiais ir atlikti pavojingą pareigą - paruošti laidojimui palai- 
mintųjų kankinių kūnus. Nes valdytojas, kaip jau minėjau, net ir 
dabar vienus, prieš jį atvesdintus, žmones be gailesčio siunčia 
žiauriai mirti, kitiems skiria baisius kankinimus, o dar kitus su- 
kaustęs grandinėmis marina kalėjime, neleisdamas niekam priejų 
prieiti, ir laukia, kol ką nors pagaus tai darant. Tačiau Dievas 
suteikia atokvėpį esantiems sunkioje padėtyje per brolių krikščio- 
nių ryžtą ir atkaklumą". 

Reikėtų paminėti, kad Eusebijas, kurį Dionyzas čia vadina 
diakonu, truputį vėliau buvo paskirtas Laodikėjos Sirijoje vysku- 
pu, o Maksimas, kurį jis mini kaip presbiterį, tuo metu tapo, po 
Dionyzo, Aleksandrijos bažnyčios vadovu, be to, Faustas, kuris 
tada išpažino tikėjimą taip pat kilniai kaip ir pats Dionyzas, buvo 
išsaugotas iki mano paties laikų persekiojimų, kuomet labai ilgo 
gyvenimo saulėlydyje jam nukirto galvą ir jis tapo kankiniu. 


Kankiniai Palestinos Cezarėjoje 


12. Tų pačių Valerijono persekiojimų metu dievišką kankinys- 
tės vainiką gavo trys vyrai, kurie tapo laukinių žvėrių grobiu, nes 
garbingai išpažino Kristų Palestinos Cezarėjoje. Jų vardai buvo 
Priskas, Malkasir Aleksandras. Pasakojama, kad šie vyrai gyveno 
kaime ir iš pradžių kaltino save už apatiją ir abejingumą: jie 
niekino dovanas, kurias jų laikmetis skyrė tiems, kurie karštai jų 
troško, tačiau nesiryžo priimti kankinių vainiko. Tai apsvarstę jie 
išvyko į Cezarėją, kur stojo prieš teismą ir atsisveikino su pasauliu, 
kaip jau buvo aprašyta. 

Taip pat užfiksuota, kad, be jų, tame pačiame mieste tuo pat 
metu panašius išmėginimus patyrė dar viena moteris. Tačiau - 
manoma, kad ji priklausė Markiono sektai. 


Taika, valdant Galijenui: to meto vyskupai 


13. Netrukus po to Valerijonas pateko į persų vergiją?! Jo 
sūnus, kuris dabar tapo vieninteliu valdovu, tvarkė reikalus pro- 
tingiau. Iš jo pirmųjų veiksmų buvo įsakai, nutraukiantys perse- 
kiojimus prieš mus. Jis leido laisvai atlikti savo normalias pareigas 
žmonėms, skelbiantiems Dievo žodį. Štai jo įsako tekstas: 

“Imperatorius Cezaris Publijus Licinijus Galijenas Pijus Felik- 
sas Augustas kreipiasi į Dionyzą, Piną, Demetriją ir kitus vysku- 
pus. Aš liepiau visame pasaulyje paskelbti apie savo malonę. Visi 
maldos namai bus grąžinti jų savininkams. Jūs, vyskupai, tuo 
būdu galite naudotis tuo, kad šis įsakas gina jus nuo visokio 
kišimosi į jūsų veiklą. Aš suteikiu jums visišką veiksmų laisvę: 
atitinkamai Aurelijus Kvinijus, mano vyriausiasis ministras, pasi- 
rūpins, kad šis įsakas būtų vykdomas“. 

Kad prasmė būtų aiškesnė, išvertėme įsaką iš lotynų ir graikų 
kalbų. 

Mes taip pat turime dar vieną to patiesimperatoriaus potvarkį, 
skirtą kitiems vyskupams, leidžiantį jiems atgauti žemes, kuriose 
yra “kapinės". 

14. Tuo metu Romos bažnyčiai vis dar vadovavo Ksistas, 
Antiochijos bažnyčiai - Fabijaus įpėdinis Demetrijas, Kapadokijos 
Cezarėjos bažnyčiai - Firmilijanas ir Pontiko bažnyčioms - Orige- 
no mokiniai Gregoris ir jobrolis Atenodoras. Palestinos Cezarėjoje 
po Feoktisto mirties vyskupu tapo Domnas; tačiau Domnas išsilai- 
kė labai neilgai, ir jo įpėdiniu buvo išrinktas Teoteknas, mano 
amžininkas. Jis irgi priklausė Origeno mokyklai. Ir pagaliau Jeru- 
zalėje, kai Mazabanas apleido šį pasaulį, jo sostą užėmė Himenė- 
jas, kuris garsėjo ir mano paties gyvenimo metais. 


Marino kankinystė Cezarėjoje: pasakojimas apie Astyriją 
15. Bažnyčios anuo metu visur džiaugėsi taika; nepaisant to, 


Palestinos Cezarėjoje Marinas, kuris buvo turtingas ir kilęs iš geros 
šeimosir labai pasižymėjo tarnaudamas kariuomenėje, buvo nukirs- 

dintas už tai, kad išpažino Kristų. Tai atsitiko taip. Tarp Romėnų 
vynuogės vytelė yra pagarbos ženklas, ir sakoma, kad tie, kurie ją 
laimi, tampa centurionais. Išsilaisvino viena vieta ir pagal vyresniš- 
kumą Marinas turėjo teisę būti pakeltas į šias pareigas. Tačiau prieš 
jam priimant šį paaukštinimą, kitas vyras priėjo prie tribūnos ir 
pareiškė, kad pagal seniai priimtus įstatymus Marinas neturi teisės 
eiti kurias nors pareigas Romos kariuomenėje, nes jis yra krikščionis 
ir neaukoja imperatoriams; tuo būdu šios pareigos atiteko jam. Tai 
išgirdęs teisėjas - jo vardas buvo Achėjas - pirmiausiai paklausė, 
kokių pažiūrų laikosi Marinas; kai jis pamatė, kad šis atkakliai 
skelbiasi esąs krikščionis, leido jam pagalvoti apie tai tris valandas. 

Kai tikjis išėjo iš teismo, priejo per minią prasibrovė Teoteknas, 
diecezijos vyskupas, paėmė jį už rankos ir nuvedė į bažnyčią. 
Tenai atvedė jį prie altoriaus ir praskleidęs apsiaustą parodė 
kalaviją prie jo šono. Tada paėmė šventųjų evangelijų knygą, 
padėjo ją priešais jį ir pasiūlė jam pasirinkti, kam iš šių dviejų 
daiktų jis teikia pirmenybę. Nė akimirkos neabejojęs jis ištiesė 
rankąir paėmė šventąją knygą. “Tada būk tvirtas,- pasakė Teotek- 
nas: - Būk ištikimas Dievui. Tebūna tau duota tai, ką, Jo įkvėptas, 
pasirinkai. Eik ramus“. Kai tik Marinas sugrįžo, teismo prižiūrė- 
tojas pakvietė jį stoti prieš teismą: malonės laikas baigėsi. Jis stojo 
prieš teisėją su aukštai iškelta galva ir parodė dar didesnį atsida- 
vimą tikėjimui. Neatidėliojant, kaip stovintį, jį nuvedė ir įvykdė 
mirties bausmę. 

16. Toje pačioje Cezarėjoje taip pat prisimenamas Astyrijas už 
tą drąsą, kuria jis pradžiugino Dievo širdį. Romos Senato narys, 
imperatorių labai gerbiamas, savo kilmės ir turtų dėka jis buvo 
gerai žinomas visuomenėje. Jis buvo ten, kai tas kankinys sutiko 
mirtį, ir rūpindamasis žmogaus palaikais sudėjo juos ant puikaus 
ir brangaus rūbo, negailėdamas išlaidų paruošė juos laidojimui ir 
tinkamai palaidojo. 

Apie šį vyrą jo pažįstami, kurie išgyveno iki mano laikų, 
pasakoja daug kitų istorijų. Tarp jų yra ir šis stebuklingas įvykis. 

17. Netoli Pilypo Cezarėjos, finikiečių vadintos Panėja, Kalno, 
vardu Panėjas, šlaituose yra šaltiniai, kurie, kaip manoma, duoda 
pradžią Jordano upei22. Sakoma, kad tam tikrą šventės dieną į juos 
metama auka, ir kad ji, velnio galia, stebuklingai išnyksta iš akių. 
Šis reiškinys atrodo stebintiems jį kaip stebuklas, apie kurį reikia 

visur kalbėti. Kartą Astyrijas buvo ten, kur tai vyko ir, kai jis 
pamatė, kad šis dalykas nustebino minią, jis pasigailėjo suklaidin- 
tųjų ir, žvelgdamas į dangų, per Kristų maldavo Dievą, kuris yra 
virš visų, nugalėti piktąją dvasią, kuri klaidino žmones, ir neleisti 
jų apgaudinėti. Sakoma, kad, kai jis taip pasimeldė, auka tą pačią 
akimirką iškilo į vandens paviršių. Taigi jų stebuklas prapuolė ir 
daugiau toje vietoje nieko stebuklingo niekada neįvyko. 


Kraujuojančios moters statula 


18. Kadangi jau paminėjau šį miestą, nemanau, kad galėčiau 
praleisti istoriją, kurią verta prisiminti tiems, kurie ateis po mūsų. 
Teigiama, kad kraujuojanti moteris, kurią, kaip žinome išŠventojo 
Rašto, išgydė mūsų Išganytojas, buvo kilusi iš čia. Mieste buvo 
rastas jos namas ir ten vis dar buvo nuostabus Išganytojo pagalbos 
jai paminklas. Ant aukšto akmeninio pjedestalo prie jos namų 
vartų stovėjo bronzinė moters statula, atsiklaupusi ant vieno 
kelies ir primenanti maldautoją su ištiestomis rankomis. Priešais 
ją stovi kita, iš tos pačios medžiagos, stačio žmogaus figūra; jo 
dvigubasapsiaustas tvarkingai dengia jo pečius,ojo ranka ištiesta 
į moterį. Prie jo kojų ant akmens plokštės išaugo egzotiškas 
augalas, kuris išsistiebė iki bronzinio apsiausto krašto, ir buvo 
vaistas nuo visų ligų. Ši statula, apie kurią buvo sakoma, kad jos 
vėidobruožai primena Jėzų, vis dar buvo ten ir mano laikais, todėl 
aš mačiaują savo akimis, kai gyvenau tame mieste“. Nieko keista, 
kad pagonys, kurie prieš daugelį metų patyrė tokį mūsų Išgany- 
tojo dosnumą, galėjo išreikšti savo dėkingumą tokiu būdu, nes Jo 
apaštalų, Pauliaus ir Petro, ir, žinoma, paties Kristaus bruožai 
išliko spalvotuose portretuose, kuriuos aš pažiūrėjau. Kaipgi ki- 
taip galėjo būti, jei senovės Žmonės visada laikėsi savo pagoniško 
papročio garbinti juos kaip išgelbėtojus tokiu nevaržomu būdu*. 


Vyskupo Jokūbo sostas 
19. Jokūbo, kuriam pirmajam Išganytojas ir Jo apaštalai suteikė 
Jeruzalės bažnyčios vyskupystę ir kurį, kaip rodo šventosios 


knygos, vadino Kristaus broliu, sostas išliko iki šios dienos. Te- 
nykščiai krikščionys savo ruožtu prižiūri jį labai atsidavę ir rūpes- 

tingai, leisdami visiems pamatyti, kokia didelė pagarba buvo 
rodoma praeityje ir teberodoma iki šios dienos šventiems žmo- 
nėms, esantiems didelėje Dievo malonėje. 


Dionyzo laiškai dėl Velykų šventės ir įvykių Aleksandrijoje 


20. Be jau cituotų laiškų, Dionyzas tuo metu parašė dar ir 
Laiškus dėl švenčių, kuriuose jis išdėstė savo nuomonę apie Velykų 
šventęsu nepaprastu rimtumu. Vienas laiškas adresuotas Flavijui, 
kitas - Domicijui ir Dichimui. Pastarajame jis iškelia mintį dėl 
aštuonerių metų ciklo, ir parodo, kad teisėtai švęsti Velykas gali- 
ma tik po pavasario ekvinokcijos. Be šių laiškų, jis parašė dar vieną 
savo broliams presbiteriams Aleksandrijoje ir kitiems, buvusiems 
tuolaiku skirtingose vietose. Šiuos laiškus jis rašė vis dar vykstant 
persekiojimams. ' 

21. Kai taika jau beveik įsigalėjo, jis grįžo į Aleksandriją; tačiau, 
kai ten iš naujo prasidėjo kova tarp frakcijų, jis jau nebegalėjo 
tėviškai globoti visų miesto krikščionių, nes jie buvo pasiskirstę į 
dvi priešiškas stovyklas. Todėl, kai atėjo Velykos, jis vėl buvo 
priverstas susisiekti su jais laiškais iš pačios Aleksandrijos. Tada 
jis parašė dar vieną laišką dėl šventės Hieraksui, vyskupui Egipte, 
kuriame taip byloja apie to laiko nesutarimus Aleksandrijoje: 

“Nieko nuostabaus, kad su-gyvenančiais toli sunku susisiekti 
net per laiškus, kai man pačiam pasidarė beveik neįmanoma 
suprasti save ar apmąstyti ką nors. Man labai rūpi pasiųsti laiškus 
tiems, kurie tiek daug man reiškia, tos pačios šeimos broliams, 
kurie laikosi tos pačios nuomonės, kurie priklauso tai pačiai 
bažnyčiai, tačiau, atrodo, tokie laiškai jų pasiekti negali. Lengviau 
būtų nukeliauti netikį kokią nors užsienio šalį, betir iš tolimiausių 
Rytų į tolimiausius Vakarus, negu pasiekti Aleksandriją iš pačios 
Aleksandrijos. Didžioji neaprėpiama dykuma, kuriai perkirsti 
Izraelio tautai prireikė dviejų kartų, buvo mažiau atšiauri ir nepri- 
einama, negu pačiame miesto centre esanti gatvė! Jūra, kuri persi- 
skyrė ir leido jiems persikelti, kelias, ant kurio egiptiečius prarijo 
vandenys, labai aiškiai išpranašavo mūsų ramius ir tykius uostus, 
kurie juose įvykdytomis žmogžudystėmis taip dažnai priminė 
Raudonąją jūrą. Upė, kuri teka per miestą, vienu metu atrodė 
sausesnė, negu bevandenė dykuma, labiau išdeginta, negu ta, per 

kurią keliaudama Izraelio tauta taip ištroško, jog Mozė ėmė mal- 
dauti ir vienintelio Stebukladario valia iš uolų jiems pasipylė 
vanduo. Kartą jis pakilo taip aukštai, jog užtvindė viską aplinkui 
- ir kelius, ir laukus, grasindama mums tokiu potvyniu, kuris 
įvyko Nojaus laikais. Visuomet jis taip užterštas krauju, žmogžu- 
dystėmis ir skenduoliais, kad primena tuos laikus, kai, Mozei 
paliepus, faraono akyse jis pavirto krauju ir smarve. Ar galėtų 
egzistuoti vanduo, kuris išvalo viską nuplaunantį vandenį? Ar 
įmanoma užlieti šią jūrą galingu, žmogui neįveikiamu okeanu ir 
išplauti jos purvus? Ar galėtų didžioji, iš Edeno tekanti upė, 
sutelkusi keturias sroves, į kurias ji pasidalija, į vieną, Gijoną3, 
"nuplauti tuos purvus ir kraują? Kada gi oras, užterštas nuodingais 
garais, kylančiais iš visų pusių, vėl taps švarus? Nuo žemės kyla 
tokios miglos, nuo jūros ir upių pučia tokie vėjai, o nuo įlankų 
ateina tokie rūkai, kad iškrinta rasa, susidariusi iš pūvančių lavo- 
nų išskyrų. O žmonės vis dar stebisi ir nesupranta, iš kur kyla 
nuolatinės epidemijos, baisios ligos, įvairūs marai, išsigimimai ir 
didelis mirtingumas, vis dar nesuvokia, kodėl šiame dideliame 
mieste nebėra tiek gyventojų, nuo kūdikių iki pačių seniausių, 
kiek gyveno tais laikais, kuriuos prisimena tvirtesni senoliai. 
Žmonių nuo keturiasdešimtiki septyniasdešimt metų buvo nepa- 
lyginti daugiau, ir tas skaičius nepasiektas dar ir dabar, nors mes 
suskaičiavome ir užregistravome, kaip turinčius teisę į maisto 
davinį, visus nuo keturiolikos iki aštuoniasdešimt; tiems, kurie 
atrodo jauniausi, duodama tiek pat metų, kiek ankstesnės mūsų 
kartos seniausiems. Žmonės mato, kad žmonių žemėje nuolatos 
mažėja, jie nyksta, tačiau nė kiek nesijaudina, nors galutinė žmo- 
nijos žūtis kasdien vis artėja“. 

22. Karui pasibaigus, kaip tik artėjant šventei, prasidėjo baisi 
epidemija. Dionyzas vėl parašė laišką krikščionių bendruomenei, 
kuriame pavaizdavo nelaimės baisumus: 

. “Kiti žmonės manytų, kad tai netinkamas laikas šventei: jiems 
netinka nei šis, nei bet kuris kitas laikas, net jeigu tai būtų ne 
sielvarto, o neįsivaizduojamo džiaugsmo metas. Dabar, deja, vi- 
sur sklinda dejonės, visi gedi ir aprauda tuos, kurie mirė ir miršta 
kiekvieną dieną. Panašiai kaip Šventajame Rašte pasakyta apie 
Egipto pirmagimius, taip čia dabar aidi baisios dejonės: nėra nė 

vieno namo, kuriame nebūtų nors vieno numirėlio - o kaip aš 
norėčiau, kad toks būtų bent vienas! 

Tačiau dar prieš tai mes išgyvenome daug baisių dalykų. Iš 
pradžių mus supo ir puldinėjo persekiotojai ir žudikai, tačiau mes 
vieninteliai ir tada šventėme šią šventę. Kiekviena vieta, kur mus 
užpuldavo, tapo mums šventimo vieta, nesvarbu, ar tai būtų 
laukas, dykuma, laivas, užeiga ar kalėjimas. Visur nuostabiausia 
švente džiaugėsi kankiniai, nes jie šventė danguje. 

Poto tiek krikščionis, tiek pagonis užgriuvo karas ir badas. Mes 
turėjome kentėti pastarųjų skriaudžiami, tačiau mes pasimokėme 
iš to, ką jie darė vieni kitiems ir kaip jie nukentėjo vieni nuo kitų, 
ir dar kartą mes džiaugėmės ramybe, kurią tik mums vieniems 
suteikė Kristus. Tačiau, kai mes ir jie galėjome truputį atsikvėpti, 
nežinia iš kur užgriuvo ši liga, kuri juos gąsdina labiau už visokius 
siaubus ir kuri jiems baisesnė už visokias nelaimes, ir, kaip rašė jų 
istorikas““, tai “vienintelis dalykas, kuris pranoko tai, ko laukta“. 
O mums tai buvo pamoka ir išbandymas, vertingas kaip ir visi 
ankstesni mūsų išmėginimai, nes liga neaplenkė mūsų, nors la- 
biausiai nuo jos nukentėjo pagonys... 

Dauguma mūsų brolių krikščionių parodė didžiausią meilę ir 
ištikimybę ir, negailėdami savęs, rūpinosi vienas kitu. Nepaisyda- 
mi pavojaus, jie globojo ligonius, tenkino kiekvieną jų poreikį ir 
patarnavo jiems nuo Kristaus, kartu su jais ramūs ir laimingi 
atsisveikindami su šiuo pasauliu, nes jie užsikrėsdavo šia liga nuo 
kitų, perimdami savo kaimynų negalią ir su džiaugsmu prisiim- 
dami jų skausmą. Daugelis slaugydami ir gydydami kitus ir 
mirdavo vietoj jų, paversdami dažnai kartojamą frazę, kuri šiaip 
yra tik tuščio mandagumo pasireiškimas, realybė: “Jūsų nuolan- 
kus tarnas atsisveikina su jumis“. Geriausi mūsų broliai tokiu 
būdu atidavė savo gyvybes. Daug presbiterių, diakonų ir pasau- 
liečių taip nusipelnė didelės garbės, todėl tokia mirtis, didelio 
pamaldumo ir stipraus tikėjimo rezultatas, visais atžvilgiais pri- 
lygsta kankinystei. Savo noru jie glaudė šventųjų žmonių kūnus 
prie savo krūtinių, užspausdavo jų akis ir užčiaupdavo burnas, 
nešdavo juos ant savo pečių ir pašarvodavo juos; likdavo budėti 
priejų,nuplaudavo juos ir suvyniodavo į laidojimo drobulę. Labai 
greitai ir jiems būdavo suteikiami tie patys patarnavimai, nes 

pasiliekantieji nuolat žengė anksčiau atsisveikinusių pė- 
domis. 

Pagonys elgėsi visiškai priešingai. Prasidėjus epidemijai, jie 
atstumdavo ligonius ir vengdavo net savo artimiausių žmonių, 
išvarydavo juos leisgyvius klajoti ir nesirūpino palaidoti miru- 
sius. Taip elgdamiesi jie manė apsisaugosią nuo mirtinos ligos, 
tačiau, kad ir ką jie būtų darę, išvengti jos negalėjo“. 

Vėliau, kai miestelėnai vėl gyveno ramiai, Dionyzas pasiuntė 
dar vieną šventinį laišką Egipto bendruomenei, o vėliau dar 
keletą. Taip pat išlikę jo laiškai dėl šventadienio ir dėl religinio 
auklėjimo. ; 


Galijeno valdymas 


Vėl rašydamas Hermamonui ir Egipto bendruomenei Diony- 
zas daug pasakoja apie nusikalstamus Decijaus ir jo įpėdinių 
darbus ir prisimena taiką valdant Galijenui. 

23. Verta išklausyti, ką jis pasakoja apie šiuos dalykus: 

“Makrianas, pavaręs vieną imperatorių ir užsipuolęs kitą, iš- 
nyko kartu su visa savo šeima be pėdsakų, o Galijenas buvo 
paskelbtas ir visų pripažintas imperatoriumi. Jis buvo ir senas, ir 
naujas imperatorius, nes valdė ir prieš juos, ir po jų. Kaip buvo 
pasakyta pranašui Izaijui: “Pirmieji, dalykai štai jie įvyko, taip pat 
naujų aš jums skelbiu“? Jūs žinote, kad debesis, patekęs tarp 
saulės ir žemės, kuriam laikui paslepia ir užtemdo ją, užima jos 
vietą. Tačiau, kai debesis pasitraukia ar išsisklaido, saulė vėl 
pasirodo ir šviečia kaip švietusi. Lygiai taip Makrianas, prasiver- 
žęs į priekį ir mokėjęs įgyti Galijeno imperatoriškas teises, išnyko 
(jis niekada neegzistavo!), o Galijenas yra toks pats, kaip ir anks- 
čiau, ir tartum nusimetusi savo amžiaus naštą ir išsivaliusi nuo 
buvusių liekanų, monarchija dabar klesti kaip niekada anksčiau, 
ją mato ir girdi iš toliau, ir plečiasi ji į visas puses“. 

Toliau jis nurodo laiką, kada jis tai parašė: “Man kilo mintis dar 
kartą peržvelgti skirtingų valdovų karaliavimo laiką. Pastebėjau, 
kad kadaise įžymūs nedori imperatoriai greitai pamirštami, o tas, 
kuris buvo religingesnis ir labiau atsidavęs Dievui, peržengė 
septynerių metų ribą ir dabar baigia devintus metus, kuo mes 
tikrai galime džiaugtis“. 

Nepas ir schizma 


24. Be laiškų, jis surado laiko parašyti du pamfletus “Apie 
Pažadus“. Juos parašė dėl to, kad Nepas, vienas iš Egipto vysku- 
pų,mokė,jog pažadai,kurie Šventajame Raštebuvo duoti šventie- 
siems, bus išpildyti taip, kaip to tikisi žydai, ir numatė, kad šioje 
žemėje bus kūno malonumų tūkstantmetis. Manydamas, jog gali 
remtis Apreiškimu Jonui įrodinėdamas savo keistą nuomonę, jis 
parašė apie tai knygą ir pavadino ją “Alegorijų paneigimas“. [tai 
Dionyzas atsakė dviem pamfletais: pirmajame jis išdėstė savo 
paties nuomonę dėl šios doktrinos; antrajame nagrinėjo Apreiški- 
mą Jonui, paminėjęs Nepą tokiais žodžiais: 

“Jie siūlo Nepo traktatą, kuris, kaip jie visiškai įsitikinę, negin- 
čijamai įrodo, jog žemėje bus Kristaus karalystė. Apskritai aš 
gerbiu ir myliu Nepą už jo ištikimybę tikėjimui ir darbštumą, už 
kruopštumą tyrinėjant Šventąjį Raštą ir jo sukurtus himnus, kurie 
vis dar yra paguodos šaltinis daugeliui mūsų brolių krikščionių, ir 
aš labai nenorėčiau jo kritikuoti, ypač dėl to, kad jis jau atgulė 
amžino poilsio. Tačiau labiau už viską mes turime mylėti ir gerbti 
tiesą, ir, jei pritinka girti ir pritarti kiekvienam teisingam teiginiui, 
mūsų pareiga yra tirti ir kritikuoti kiekvieną neteisingą rašinį. Jei 
Nepas būtų dabar čia ir dėstytų savo mintis tik žodžiu, užtektų 
pokalbio metu, nieko neužrašant, klausimais ir atsakymais įtikinti 
ir patraukti į savo pusę mūsų kovingus oponentus*. Tačiau buvo 
paskelbtas veikalas, kuris kai kuriems žmonėms atrodo labai 
įtikinamas, o kai kurie mokytojai mano, kad Įstatymų ir Pranašų 
knygos yra bevertės, ir siūlo nesekti Šventuoju Raštu, kartu jie 
neteikia reikšmės Apaštalų laiškams? ir skelbia absurdiškas išva- 
das iš šio traktato mokymo, tarytum jis būtų kažkokia didelė ir 
mįslinga paslaptis. Jie nepripažįsta, kad mūsų paprastesni broliai 
gali turėti aukštų ir kilnių minčių nei apie šlovingą ir tikrai 
dievišką mūsų Viešpaties pasireiškimą, nei apie mūsų pačių pri- 
sikėlimą iš numirusių, kai mus surinks kartu ir mes būsime 
panašūs į Jį?“; jie įtikinėja laukti Dievo karalystėje to, kas yra 
nereikšminga, mirtinga ir panašu į dabartį. Mums nieko kito 
neliko, o tik iki galo išsiaiškinti šį reikalą taip, tarytum brolis 
Nepas būtų su mumis... 

Kaiatvykau į Arsinojaus apylinkes, kur, kaipjūs žinote, dauge- 


243 


Bažnyčios istorija 


lis seniai laikėsi šios nuomonės, ir net buvo schizmų ir ištisų 
bažnyčių atsiskyrimo faktų, aš sukviečiau presbiterius ir kaimo 
parapijų mokytojus kartu su pasauliečiais, kurie norėjo dalyvauti, 
ir paraginau juos viešai iki galo išsiaiškinti šį klausimą. Jie amnešė 
man šią knygą, kaip neabejotiną ir nepaneigiamą įrodymą, ir aš 
praleidau su jais tris dienas nuo aušros iki sutemų, papunkčiui 
kritikuodamas jos turinį. Skaitant man padarė milžinišką įspūdį 
šių gerųjų žmonių sveikas protas, visiškas nuoširdumas, loginė 
nuovoka ir mąstymo aiškumas, kai mes metodiškai ir draugiškai 
nagrinėjome klausimus, prieštaravimus ir sąlyčio taškus. Mes 
nesilaikėme užsispyrusiai savo nuomonių, jei buvo įrodyta, kad 
jos neteisingos. Nevengdami sunkumų ir kiek leido mūsų jėgos, 
bandėme spręsti mūsų problemas; mes nebuvome perdaug išdi- 
dūs ir nugalėti ginče prisipažindavome pralaimėję ir klydę: dorai 
ir sąžiningai, nuoširdžiai pasitikėdami Dievu, mes pripažinome, 
kokias išvadas galima daryti iš Šv. Rašto įrodymų ir pamokymų. 
Baigdamas šios doktrinos autorius ir kūrėjas, vardu Koracijonas, 
visiems esantiesiems garantavo ir pažadėjo, kad ateityje jos nesi- 
laikys, dėl jos nesiginčys, jos neminės ir neskleis, nes jį visiškai 
įtikino kitos pusės argumentai. Kalbantapie kitus, daug kam labai 
patiko ši diskusija ir visuotinė santarvės ir sutarimo dvasia“. 


Apreiškimas Jonui 


Štai ką jis sako toliau apie Apreiškimą Jonui: 

25. “Kai kurie mūsų pirmtakai atmetė šią knygą, skyrių po 
skyriaus visiškai ją sukritikavo ir paskelbė, kad ji nesuprantama, 
nelogiška, o jos pavadinimas netikras. Jie teigia, kad tai ne Jono 
knyga ir kad tai visiškai ne apreiškimas, nes jį aklinai slepia stora 
nesuprantamumo uždanga: nebūdamas apaštalas, knygos auto- 
rius toli gražu nebuvo nei šventasis, nei Bažnyčios narys, nes jis 
buvo Kerintas, sektos, pavadintos jo vardu, įkūrėjas, kuris norėjo 
susieti savo kūrinį su pagarbą keliančiu vardu. Jie sako, kad jis 
skleidė tokią doktriną - kad Kristaus karalystė bus žemėje, o jo 
svajonių rojų užpildė dalykai, kurių jis pats geidė, nes buvo gašlus 
savo kūno vergas - neribotas apsirijimas ir ištvirkavimas pobū- 
viuose, išgertuvėse ir vestuvių puotose arba (pavadinus šiuos 
dalykus, jo manymu, padoresniais vardais) šventėse, atnašavi- 

muose ir aukojimuose. Tačiau aš pats niekada nedrįsčiau atmesti 
šios knygos, apie kurią daugelis gerų krikščionių kuo geriausiai 
mano, tačiau suvokdamas, kad mano proto galių nepakanka jai 
tinkamai įvertinti, manau, jog įvairių jos dalių interpretacija yra 
didžiąja dalimi paslaptis, nepasiekiama mūsų protui. Aš jos nesu- 
prantu, tačiau įtariu, kad jos žodžiuose slypi kažkokia gilesnė 
prasmė; aš nesprendžiu apie šiuos dalykus savo protu, bet labiau 
pasikliaunu tikėjimu ir taip darau išvadą, kad jie mano protui 
nepasiekiami; aš nelaikau beverčiu to, ko nesuprantu iš pirmo 
žvilgsnio; mane greičiau stebina tai, kad aš to nesuprantu“. 

Išnagrinėjęs visą Apreiškimo knygą ir įrodęs, kad jos neįmanoma 
suprasti pažodžiui, jis tęsia: 

“Beveik priartėjęs prie savo pranašystės pabaigos, pranašas 
palaimina tuos, kurie jam pritaria, ir taip pat save: “Palaimintas, 
kas laikosi šios knygos pranašystės žodžių, ir aš, Jonas, kuris visa 
tai matė ir girdėjo“?!. Taigi aš neneigsiu, kad jo vardas buvo Jonas 
ir kad tai yra Jono kūrinys, nes sutinku, jog jį parašė šventas ir 
įkvėptas autorius. Tačiau nesu pasirengęs pripažinti, kad jis buvo 
tas apaštalas, Zebediejaus sūnus ir Jokūbo brolis, kuris parašė 
evangeliją, vadinamą Evangelija pagal Jonąir visuotinį laišką. Spren- 
džiant iš jų pobūdžio ir vadinamojo Apreiškimo kalbos stiliaus bei 
bendro tono, manau, kad jų autorius nėra tas pats asmuo. Evange- 
listas niekur nemini savo vardo; nei evangelijoje, nei laiške... Jonu, 
nesivadina nei pirmu, nei trečiu asmeniu, kai tuo tarpu Apreiškimo 
autorius iškelia save jau pačioje pradžioje: “Jėzaus Kristaus Ap- 
reiškimas, kurį Dievas jam davė, kad jis atskleistų jo tarmams; ir 
per savo pasiųstą angelą jis padarė jį žinomą savajam tarnui,Jonui, 
kuris paliudijo Dievo žodį, Jėzaus bei Kristaus liudijimą - visa, ką 
buvo matęs“**. Po to jis rašo laišką: “Jonas septynioms Azijos 
bažnyčioms: malonė ir ramybė jums". Tačiau evangelistas juk 
nepradėjo visuotinio laiško savo vardu, o be jokių įžangų pradėjo 
nuoiškilmingos dieviškojo apreiškimo paslapties: “Kas buvo nuo 
pradžios, ką girdėjome ir savo akimis regėjome“'**. Būtent su šiuo 
apreiškimu Viešpats pasveikino Petrą: “Palaimintas tu, Simonai, 
Jono sūnau, nes ne kūnas ir kraujas tai tau apreiškė, bet mano 
Tėvas, kuris yra danguje“. Maža to, nei antrame, nei trečiame 
išlikusiuose Jono laiškuose, nors jie tokie trumpi, Jonas nemini- 
mas: jis minimas anonimiškai, kaip “presbiteris“. Tačiau šis rašy- 

tojas nė nemanė, kad užtenka pasivadinus kartąir visiems laikams 
toliau tęsti savo pasakojimą. Jis vėl prie to sugrįžta: “Aš, Jonas, 
jūsų brolis ir sielvarto, karalystės bei ištvermės bendrininkas 
Jėzuje, buvau saloje, vardu Patmas, dėl Dievo žodžio ir Jėzaus 
liudijimo"*. Pabaigoje jis vėl šneka taip: “Palaimintas tas, kas 
laikosi šios knygos pranašystės žodžių, ir aš, Jonas, kuris visa tai 
matė ir girdėjo“. 

Pats Jonas teigia, jog jis tai užrašė, ir mes turime juo tikėti. 
Tačiau kuris Jonas? Čia jis nesako, kaip dažnai mini evangelijoje, 
kadjisbuvo mūsų Viešpaties mylimas apaštalas, kuris prisiglaudė 
prie Jo krūtinės, Jokūbo brolis, matęs ir girdėjęs mūsų Viešpatį. Jis 
tikrai būtų pasinaudojęs vienu iš šių nuorodų, jei būtų norėjęs 
atskleisti savo vardą. Tačiau jis jų nevartoja, tik pasivadina mūsų 
broliu ir vienminčiu, Jėzaus liudininku, palaimintu todėl, kad 
matėir girdėjo apreiškimus. Aš manau, kad daugelio vardas buvo 
toks, kaip ir apaštalo Jono, nes vyrai, kurie jį mylėjo, žavėjosi juo 
ir didžiai jį gerbė ir kurie norėjo, kad Dievas mylėtų juos, kaip 
mylėjo jį, nepaprastai džiaugėsi gavę jo vardą. Panašiai Paulius ir 
Petras yra mėgstami tikinčiųjų vaikų vardai. Mes randame dar 
vieną Joną Apaštalų Darbuose. Joną, pavarde Markas, kurį kartu su 
savimi pasiėmė Barnabas ir Saulius“, ir apie kurį sakoma taip: 
"Jiems talkino Jonas“*. Ar čia tas autorius? Nemanau. Nes jis 
nevyko su jais į Aziją, kaip užrašyta: “Iš Pafo Paulius ir jo palydo- 
vai atplaukė į Pergę Pamfilijoje. Čia Jonas pasitraukė nuo jų ir 
sugrįžo į Jeruzalę“*?. Aš manau, kad tarp Azijos krikščionių buvo 
dar vienas Jonas, nes sakoma, kad Efeze buvo du kapai, priskiria- 
mi Jonui. 

Taip pat ir iš minčių, iš vartojamų žodžių ir jų derinimo mes 
lengvai darome išvadą, kad tai skirtingi autoriai. Tarp evangelijos 
ir laiško yra visiška harmonija, ir prasideda jie vienodai. Viename 
rašoma: “Pradžioje buvo žodis“, kitame - “Kas buvo nuo pra- 
džios“. Viename rašoma: “Tas Žodis tapo kūnu ir gyveno tarp 
mūsų: mes regėjome Jo šlovę - šlovę Tėvo viengimio Sūnaus“. 
Kitame randame tą patį tik kiek kitais žodžiais: “Ką girdėjome ir 
ką savo akimis regėjome, ką patyrėme ir ką mūsų rankos lietė, tai 
rašome apie gyvenimo žodį“. Ši įžanga, kaip matome iš to, kas 
išplaukia, skirta tiems, kurie skelbia, kad Viešpats netapo kūnu. 
Todėl autorius atsargiai priduria: “Mes regėjome ir liudijame, ir 

skelbiame jums amžinąjį gyvenimą, kuris buvo pas Tėvą ir pasiro- 
dėmums. Ką matėme ir girdėjome, skelbiame ir jums“. Jis nuosek- 
liai laikosi savo plano ir viską išdėsto, naudodamas tas pačias 
antraštes ir tokia pačia kalba. Pateiksiu keletą trumpų pavyzdžių. 

Pastabus skaitytojas matys, kad abiejose knygose nuolatos 
pasitaiko žodžiai: Gyvenimas, Šviesa, Nusigręžti nuo tamsos, 
Tiesa, Malonė“?, Džiaugsmas, Viešpaties kūnas ir kraujas, Pasku- 
tinis teismas, Nuodėmių atleidimas*!, Dievo meilė mums, Jo įsa- 
kymas “mylėkite vienas kitą“, paliepimas vykdyti visus Jo Įsaky- 
mus, pasaulio Pasmerkimas, velnias, Antikristas, pažadėtoji Šven- 
toji Dvasia, Dievo vaikai“?, Tikėjimas“?, kurio nuolat reikalaujama 
iš mūsų; Tėvas irSūnus. Apibendrinantkiekvienas, kuris nuodug- 
niai ištirs jų ypatybes, neišvengiamai pamatys, kad Evangelija ir 
Laiškas yra rašyti to paties žmogaus. Tačiau tarp jų ir Apreiškimo 
nėra jokio panašumo; jie niekuo nesusiję ir vargu ar rasime juose 
bent vieną bendrą skiemenį“. Tuo labiau mes nerasime jokios 
užuominos ar minties apie Apreiškimą Jono Laiške (nekalbant jau 
apie Evangeliją), ar apie Laišką Apreiškime. Kaip tai skiriasi nuo 
Pauliaus, kuris savo laiškuose užsimena apie jo patirtus apreiški- 
mus“, kurių atskirai jis neužrašė. 

Skirtumą tarp Evangelijos bei Laiško ir Apreiškimo mes taip pat 
galime nustatyti iš jų frazeologijos. Du pirmieji parašyti ne tik be 
graikų kalbos vartosenos klaidų, bet yra ir puikus logiško mąsty- 
mo ir nuoseklaus dėstymo pavyzdys. Juose nėra nė vieno barba- 
rizmo, gramatinės klaidos ar kokio nors vulgarizmo. Nes per 
Dievo malonę jų autorius turėjo tiek žinojimo, tiek iškalbos dova- 
ną. Aš neneigiu, kad tas kitas matė apreiškimus ir gavo žinią bei 
pranašystę; tačiau tenka pažymėti, kad jis naudoja ne tikrąją 
graikų kalbą ir stilių: joje-randame svetimų idiomų ir kartais 
gramatikos klaidų. Nėra reikalo dabar jas nurodyti, nes aš apie tai 
pasakiau ne tam, kad jį sumenkinčiau - nemanykite taip, bet tik 
tam, kad įrodyčiau, jog šios knygos nepanašios“. 


Dionyzo laiškai 
26. Išlikę ir daugiau Dionyzo laiškų, pavyzdžiui, tie, kuriuos, 


pasmerkdamas Sabelijų, jis pasiuntė Amonui, Bernisos vyskupui, 
Telesforui, Eufranorui, vėl Amonui ir Euporui. Jis taip pat parašė 

keturis pamfletus ta pačia tema. Jie adresuoti jo bendravardžiui 
Romoje. Mano kolekcijoje yra daug kitų jo laiškų ir taip pat ilgi, 
laiško forma parašyti dokumentai; pavyzdžiui, laiškas apie Gam- 
tą, adresuotas jo berniukui Timotiejui, ir kitas apie gundymą, 
skirtas jau minėtam Eufranorui. Be to, rašydamas Bazilidui, Pen- 
tapolio Primatui,jis mini, jog parašė komentarą Ekleziasto knygos 
įžangai. Išliko ir daugiau įvairių laiškų minėtam adresatui. 


Paulius iš Samosatos skelbia ereziją Antiochijoje 


Dabar pereikime prie kitos temos ir aprašykime savo meto 
asmenį dėl ateities kartų. 

27.Ksistas išbuvo Romos bažnyčios vadovu vienuolika metų“, 
ojo įpėdiniu tapo Aleksandrijos vyskupo bendravardis Dionyzas. 
Tuo pat metu Antiochijoje su šiuo pasauliu atsisveikino Demetri- 
jas ir vyskupystė atiteko Pauliui iš Samosatos. Kadangi jis, nepai- 
sydamas Bažnyčios mokymo, nepripažino ir negerbė Kristaus, 
teigdamas jog Jis savo kilme yra tik paprastas žmogus, Dionyzas 
iš Aleksandrijos buvo pakviestas dalyvauti sinode, tačiau dėl 
amžiaus ir ligos tas atsisakė atvykti ir pasiuntė laišką, kuriame 
išreiškė savo nuomonę šiuo klausimų. Tačiau kiti vyskupai nu- 


skubėjo į Antiochiją, kad sustabdytų šio Kristaus avelių naikintojo 
veiklą. 


Įžymūs ano meto vyskupai 


28. Labiausiai iš jų išsiskyrė Firmilijanas, vyskupas Cezarėjos 
Kapadokijoje, broliai Gregoris ir Atenodoras, Pontiko bendruo- 
menių ganytojai, Helenas, Tarso vyskupas, Nikomas, Ikonijos 
vyskupas ir, aišku, Himenėjas iš Jeruzalės bažnyčios ir Teoteknas 
iš mano kaimyninės Cezarėjos bažnyčios. Turiu paminėti dar 
vieną - Maksimą, kuris pasižymėjo ganydamas Bastros krikščio- 
nis. Kartu su presbiteriais ir diakonais Antiochijoje jų susirinko 
daug daugiau, tačiau tie, kuriuos paminėjau, buvo įžymiausi. Visi 
jie daug kartų buvo susitikę įvairiomis progomis ir kiekviename 
susirinkime jie ginčydavosi visokiais klausimais. Paulius ir jo 
draugai visą laiką bandė nuslėpti ir užmaskuoti savo heterodok- 
sines mintis, o kiti darė viską, ką galėjo, kad atskleistų ir iškeltų 

viešumon jo ereziją ir burnojimą prieš Kristų. 

Tuo tarpu, dvyliktaisiais Galijeno valdymo metais*?, mirė Dio- 
nyzas, kuris septyniolika metų vadovavo Aleksandrijos bažny- 
čiai. Jo įpėdiniu tapo Maksimas. Galijeną, kuris penkiolika metų 
buvo imperatoriumi, pakeitė Klaudijus, kuris po dviejų metų, 
paliko savo sostą Aurelijui. 


Pauliaus ekskomunikacija; jį smerkiantis vyskupų laiškas 


29. Jo valdymo metu įvyko baigiamasis sinodo susirinkimas, 
kuriame dalyvavo labai daug vyskupų“ ir kuris demaskavo bei 
galų gale aiškiai ir vienbalsiai pasmerkė už heterodoksiją An- 
tiochijos erezijos pradininką ir atskyrė jį nuo Katalikų Bažnyčios 
visame pasaulyje. Nepaisydamas visų išsisukinėjimų, griežčiau- 
siai reikalavo, kad jis pasiaiškintų, buvo Malchijonas. Tai buvo 
labai mokytas vyras, retorikos mokyklos, vieno iš helenistinio 
išsimokslinimo centrų Antiochijoje direktorius. Jis buvo paskirtas 
tos bendruomenės presbiteriu dėl savo tikrai nuoširdaus tikėjimo 
Kristumi. Jis pasirūpino, kad jo diskusija su Pauliumi būtų užra- 
šyta, ir mes žinome, jog ji išliko iki šių dienų. Tiktai jis ir sugebėjo 
demaskuoti tą gudrų veidmainį. 

30. Todėl susirinkę ganytojai parašė bendrą laišką, kuriame 
išdėstė savo sprendimą: nors jis buvo adresuotas Romos vyskupui 
Dionyzui ir Aleksandrijos vyskupui Maksimui, tačiau jį išsiunti- 
nėjo į visas Imperijos provincijas. Tame laiške jie visiems paaiški- 
no, ką jie nuveikė, kuo ydinga Pauliaus heterodoksija, kokius 
klausimus ir įrodymus jie pateikė Pauliui: jie taip pat trumpai 
papasakojo apie jį patį ir jo gyvenimą. Kad neužmirštume tiesos 
apie tai, čia pateiksime, ką jie rašė: 

“Helenas, Himenėjas, Teofilis, Teoteknas, Maksimas, Proklas, 
Nikomas, Elijanas, Paulius, Bolanas, Protogenas, Hieraksas, Euti- 
chas, Teodoras, Malchijonas, Lucijus ir visi kiti aplinkinių miestų 
ir šalių bendruomenių nariai - vyskupai, presbiteriai, diakonai ir 
parapijiečiai sveikina savo mylimus brolius Viešpatyje Dionyzą ir 
Maksimą ir visus mūsų brolius kunigus visose šalyse - vyskupus, 
presbiterius ir diakonus - ir visą Katalikų Bažnyčią visame pasau- 
lyje. Mes pakvietėme daugelį vyskupų, net ir tuos, kurie gyveno 
tolėliau, pavyzdžiui, Dionyzą iš Aleksandrijos ir Firmilijaną iš 

Kapadokijos, tebūna palaimintas jų atminimas, padėt mums 
paneigti šį neteisingą mokymą. Dionyzas į Antiochiją atsiuntė 
laišką, kuriame, ignoruodamas šios klaidos pradininką, kreipėsi 
neįjį, bet į visą dieceziją: mes pridedame laiško nuorašą. Firmili- 
janas pats atvyko du kartus ir pasmerkė Pauliaus naujoviškas 
mintis. Tai gali patvirtinti visi, kurie ten buvo, ir apie tai žino 
daugelis kitų, tačiau, Pauliui pažadėjus pasikeisti, Firmilijanas 
pertraukė susirinkimą, tikėdamas, kad šis reikalas sėkmingai 
susitvarkys, nepadaręs gėdos Žodžiui. Taip jį apgavo Žmogus, 
kuris paneigė savo Dievą ir Viešpatį ir atsisakė to, kuo anksčiau 
tikėjo. Galutinai įsitikinęs, kad šis nedorėlis neigia Dievą, Firmili- 
janas pasiryžo atplaukti į Antiochiją trečią kartą ir nuvyko į Tarsą. 
Tačiau tuo metu, kai susirinkę mes jo laukėme atvykstant, jis 
atsisveikino su šiuo pasauliu“. 

Toliau jie aprašo Pauliaus gyvenimo būdą: “Kadangi jis atsisa- 
kė kanonų ir nukrypo į melagingas doktrinas, tai nėra jokios 
būtinybės vertinti žmogaus, nepriklausančio Bažnyčiai, veiksmų, 
netgi jei tas žmogus, nieko nepaveldėjęs iš savo protėvių ir nieko 
neįgijęs savo rankų ar proto pastangomis, dabar sukaupė milži- 
niškus turtus, nesilaikydamas įstatymų, plėšdamas bažnyčias ir 
prievartaudamas savo brolius krikščionis. Jis atimdavo iš nuken- 
tėjusių jų teises, žadėdamas jiems padėti, jeigu jie už tai sumokės, 
tačiau nesilaikė duoto žodžio ir krovėsi turtus iš teismo procedū- 
Tose susipainiojusių žmonių noro atsipirkti iš savo persekiotojų. 
Faktiškai jis manė, jog maldingumas esąs pasipelnymo šaltinis“. 

Taip pat nebūtina smerkti jo už tai, kad jis ambicingas ir 
pasipūtęs, siekia pasaulietinės garbės ir trokšta, kad jį vadintų 
ducenarijumi“, o ne vyskupu, ir už tai, kad jis išdidžiai vaikšto 
miestoaikštėse?!, lydimas asmens sargybinių,ir garsiai skaito arba 
diktuoja laiškus. Dėl viso to į Tikėjimą žvelgiama su antipatija ir 
neapykanta, kurios kyla dėl išpuikimo ir beribio išdidumo. 

Taip pat nebūtina jo smerkti už tai, kad šis šarlatanas veidmai- 
niauja tikinčiųjų sueigose vaidindamas ir siekdamas populiaru- 
mo ir trokšdamas, kad paprasti žmonės žavėtųsi juo, sėdinčiu 
aukštamesoste, kurį sumeistravo jam paliepus (kaip tai nepanašu 
į Kristaus mokinį!), ant pakylos arba vadinamajame sekretume??, 
kuriuo jis naudojasi, mėgdžiodamas pasaulio valdovus. Sėdėda- 

mas ant paaukštinimo jis pliaukšteli sau peršlaunį ar trepteli koja, 

ir jei kas nors neploja ir nemosuoja, kaip teatre, nosinaitėmis, 
nešaukia ir nesistoja kartu su jo sekėjais, vyrais ir moterimis, kurie 
čia susirinkę taip netikusiai elgiasi, o klausosi, kaip dera Dievo 
namuose, pagarbiai ir ramiai, tai jis juos plūsta ir įžeidinėja. Visų 
akivaizdoje jis grubiai ir nepadoriai šneka apie tuos, kurie jau 
atsisveikino su šiuo pasauliu, bet kadaise skelbė Dievo žodį, ir tuo 
pat metu giriasi taip, tarytum jis būtų ne vyskupas, o apgavikas ir 
sukčius. 

Jis draudžia giedoti visus himnus, skirtus mūsų Viešpačiui 
Jėzui Kristui, kaip šiuolaikinių rašytojų naujus kūrinius, tačiau 
pasirūpina, kad didžiosios Velykų šventės dieną apeigų metu 
moterys dainuotų himnus jam pačiam: šiurpas ima jų klausantis! 
Be to, pataikaujantiems aplinkinių vietovių ir miestų vyskupams 
ir presbiteriams jis leidžia sakyti pamokslus. Jis nepripažįsta, kad 
Dievo Sūnus nusileido iš dangaus - vėliau mes tai paaiškinsime 
smulkiau, ne tik konstatuodami šį faktą, bet ir įrodydami jį, 
remdamiesi pridedamų užrašų ištraukomis, o ypač tomis, kuriose 
jis teigia, kad Jėzus Kristus yra “iš apačios". Otie, kurie bažnyčioje 
dainuoja jam himnus ir ditirambus, sako, kad jų šventvagiškas 
mokytojas yra iš dangaus nusileidęs angelas, o jame yra tiek 
tuštybės, jog jis nedraudžia taip kalbėti net jam matant ir girdint. 

Okąsakyti apiejo patiesir jo presbiterių bei diakonų “dvasines 
nuotakas“, kaip jas vadina Antiochijos žmonės? Visi kartu jie 
slepiašiąir kitas didžiąsias nuodėmes, o kad jie nedrįstų apkaltinti 
jį nusižengus žodžiais ir darbais ir bijotų dėl savęs pačių, o jis 
galėtų laikyti juos po savo padu, jis viską apie juos Žino. Jis netgi 
padarė juos turtingus ir taip užsitikrino į save panašių ištikimybę 
ir susižavėjimą. 

Tačiau kodėl mes turime apie tai rašyti? Mes žinome, brangūs 
broliai, kad vyskupas ir visa dvasininkija turėtų gerais darbais 
rodyti žmonėms pavyzdį; mes taip pat žinome, kad daugelis 
nusidėjo, pasiimdami “dvasines nuotakas“, o ant kitų krito įtari- 
mo šešėlis. Net jeigu mes sutiksime, jog jis nepaleistuvauja, jis 
privalėjo bentjau pasistengti išvengti įtarimų, kurie kyla dėl tokių 
veiksmų, kad neišvestų ko nors iš doros kelio ir nepastūmėtų sekti 
jo pavyzdžiu. Ar galėjo jis pabarti kitą vyrą ar patarti jam daugiau 
nebendrauti su “nuotaka“, kad nesukluptų - kaip įspėja Šventasis 
Raštas>3 - jeigu jis pats vieną jau išvarė ir dabar turi savo namuose 

dvi gražias ir jaunas, ir ima jas kartu su savimi išvažiuodamas iš 
namų, gyvendamas, aš galiu pridėti, prabangoje ir be saiko jaus- 
mo. Nenuostabu, kad visi aimanuoja ir verkia slapčia, nes jie taip 
bijo tironiškos jo valdžios, jog nedrįsta jo kaltinti. Tačiau, kaip jau 
minėjome, galima būtų pareikalauti dėl tokių dalykų pasiaiškinti, 
jeigu jis būtų sąmoningas katalikas ir būtų mūsų būryjęe?*. Tačiau 
jis išjuokė sakramentą“ ir prisijungė prie bjaurios Artemo sektos 
(mūsų nemaloni pareiga“ įvardyti jo tėvą), todėl nemanome, jog 
turime prašyti jį dėl to pasiaiškinti. 

Kadangi jis nusistatė prieš Dievą ir nenorėjo nusileisti, todėl 
mums nieko kito neliko, kaip ekskomunikuoti jį ir į jo vietą 
Katalikų Bažnyčioje paskirti kitą vyskupą. Dievo apvaizda padė- 
jo, tuo mes neabejojame, mums pasirinkti Domną, sūnų palaimin- 
tos atminties Demetrijo?", kuris kadaise pasižymėjo vadovauda- 
mas tai pačiai vyskupijai. Jis turi visas tas puikias savybes, kurių 
reikia vyskupui, ir mes pranešamejums apie jo paskyrimą, kad jūs 
galėtumėte jam parašyti ir gauti išjo dvasinę vienybę patvirtinantį 
laišką. O šis žmogelis tegul geriau rašo Artemui, tada Artemas ir 
jo kompanija galės būti jo dvasios draugai“*. 

Kai Pauliaus tikėjimo niekas nebepripažino, ir jis prarado savo 
vyskupystę, Antiochijos bažnyčios dvasinį vadovavimą perėmė, 
kaip jau minėjau, Domnas. TačiauPaulius kategoriškai atsisakė 
atiduoti bažnyčios pastatą, todėl buvo kreiptasi imperatorių Au- 
relijų, kuris nusprendė labai teisingai ir liepė atiduoti pastatą 
tiems, kuriems šio tikėjimo vyskupai Italijoje ir Romoje adresavo 
laišką. Taip pasaulietinė valdžia su didžiausia gėda išvarė minėtą 
žmogų iš bažnyčios. 

Taip Aurelijus elgėsi su mumis tuo metu. Tačiau vėliau jo 
elgesys su mumis pasikeitė, o kai kuriejo patarėjai ragino jį pradėti 
mūsų persekiojimą ir apie tai visur buvo daug kalbama. Tačiau, 
kai jis pasiruošė tai daryti ir jau norėjo pasirašyti prieš mus 
nukreiptus įsakus, dieviškasis teisingumas, sugriebęs jį geležine 
ranka, pavertė niekais jo ketinimus - aiškus įrodymas visiems, kad 
šio pasaulio valdovams niekada nebūtų lengva atsilaikyti prieš 
Kristaus bažnyčias, jei mus globojanti dieviškoji ir dangiškoji 
ranka neleistų savo pačios paskirtu laiku, nusprendusi mus nu- 
bausti ir pataisyti, to padaryti. Kad ir kaip ten būtų, bet Aurelijus 
valdė tik šešerius metus. Po jo imperatoriumi tapo Probas“?, kuris 

buvo valdžioje maždaug tiek pat, o po jo ėjo Karas, kuris valdė 
bendrai su sūnumis Karinu ir Numerianu. Jie viešpatavo trum- 
piau, negu trejus metus, ir po to valdžia perėjo Diokletijanui ir 
tiems, kuriuos išrinko vėliau. Jiems valdant, vyko krikščionių 
persekiojimai ir buvo griaunamos bažnyčios, ką aš pats mačiau. 

Netrukus prieš tai Romos Vyskupą Dionyzą, kuris buvo šiose 
pareigose devynerius metus, pakeitė Feliksas. 


Tuo metu prasidėjęs Manikėjų heterodoksinis nukrypimas 


31. Tuo tarpu maniako, kurio varde“ atsispindėjo piktosios 
dvasios įkvėpta jo erezija, sutrikęs protas karštligiškai darbavosi, 
nes piktoji dvasia, pats Dievo priešas Šėtonas, iškėlė jį, kad pražu- 
dytų daugelį. Barbaras gyvenime, tai buvo matyti iš jo kalbos ir 
manierų, ir iš prigimties demoniškas ir maniakiškas, jis taip ir 
elgėsi. Jis apsimetė esąs Kristus, o vieną kartą paskelbė, jog jis esąs 
pati Šventoji Dvasia, taigi buvo ne tik maniakas, bet ir pagyrūnas. 
Kitą kartą jis vaidino Kristų ir pasirinko dvylika apaštalų, kurie 
turėjo padėti įgyvendinti jo beprotiškas mintis. Jis surinko dauge- 
lio seniai išnykusių šventvagiškų erezijų klaidingas ir bedieviškas 
doktrinas ir sukurpė iš jų kratinį, o po to, atvažiavęs iš Persijos, 
užkrėtė juo kaip mirtinu nuodu mūsų pačių pasaulį. Iš to kilo 
velniškas Manichėjo vardas, kuris dar ir dabar plačiai vartojamas. 
Štai koks yra pagrindas minėtu laikotarpiu išsikerojusio Pažini- 
mo, kurį taip vadinti yra klaidinga. 


Įžymūs mano meto Bažnyčios žmonės 


32. Tuo metu Feliksą, kuris vadovavo Romos bažnyčiai penke- 
rius metus, pakeitė Eutichas. Jis šias pareigas ėjo nepilnus dešimt 
mėnesių“! ir paliko jas Gajui, mano amžininkui, kuris vadovavo 
bažnyčiai maždaug penkiolika metų. Jo įpėdiniu buvo išrinktas 
Marcelinas, tačiau jis vėliau žuvo persekiojimų“? metu. 

Kitados Antiochijos vyskupija iš Domno perėjo Timėjui, kurio 
įpėdiniu tapo mano amžininkas Kirilas. Jam vyskupaujant, aš 
susipažinau su Dorotėjumi, išsimokslinusiu vyru, kuris buvo 
įšventintas Antiochijos presbiteriu. Įsitraukęs į teologijos studijas, 
jis taip puikiai išmoko hebrajų kalbą, kad galėjo skaityti ir suprasti 

šventuosius hebrajų raštus. Jis taip pat labai gerai orientavosi 
daugumoje humanitarinių mokslų ir buvo susipažinęs su graikų 
mokslo pagrindais. Be to, jis buvo eunuchas iš prigimties. Impera- 
torius, matydamas tame stebuklą, pagerbė jį savo draugyste ir 
paskyrė jį Tyro dažyklos valdytoju. Aš girdėjau, kaip jis labai 
sumaniai aiškino Šventąjį Raštą. 
Po Kirilo Antiochijos vyskupu tapo Tiranas. Būtent jam vysku- 
paujant, bažnyčios buvo labiausiai puolamos. 
Laodikėjos vyskupijoje Sokratą pakeitė Eusebijas iš Aleksand- 
rijos. Jis atvyko į Siriją dėl Pauliaus, tačiau trokštantys suvokti 
dieviškuosius dalykus mokiniai atgal jo neišleido. Jis buvo vienas 
gražiausių tikro tikėjimo pavyzdžių mano laikais, kuo lengvai 
galime įsitikinti iš jau minėtų Dionyzo pastabų. Jo įpėdiniu buvo 
paskirtas Anatolijus ir, kaip sakoma, vieną gerą žmogų pakeitė 
kitas. Anatolijus gimė Aleksandrijoje ir savo išsimokslinimu, pa- 
saulietinėmis žiniomis.bei filosofine išmintimi pirmavo tarp įžy- | 
miausių mano laikų Žmonių, o aritmetikoje, astronomijoje, fiziko- 
je, metafizikojė ir taip pat kalbėtojo mene jis neturėjo sau lygių. 
Kaip tik todėl Aleksandrijos piliečiai pasiūlė jam įkurti ten Aristo- 
telio sekėjų mokyklą. Piruchėjos, esančios Aleksandrijoje, apgul- 
ties metu jis išgarsėjo daugeliu žygių: jam vienbalsiai buvo suteik- 
ta unikali pareigūnų privilegija. Aš paminėsiu tik vieną pavyzdį. 
Sakoma, kad tada, kai gynėjai pabaigė kviečius ir alkis mieste 
buvo grėsmingesnis už priešą už sienų, mūsų didvyris sugalvojo 
tokį planą. Kadangi kita miesto dalis kovojo Romos pusėje, todėl 
nebuvo apgulta. Eusebijas, prieš išvykdamas į Siriją, atsidūrė toje 
pusėje. Jis buvo toks įžymus ir taip gerbiamas, kad tai darė įspūdį 
net Romos kariuomenės vadui. Anatolijus pasiuntė Eusebijui 
pranešimą apie bado grėsmę apgultiesiems. Gavęs tokią Žinią, 
Eusebijas paprašė romėnų generolą pažadėti, kaip didžiausią 
malonę, neliečiamybę pabėgėliams iš priešo pusės: gavęs pažadą, 
jis apie tai pranešė Anatolijui, kuris tučtuojau sukvietė Aleksand- 
rijos piliečių tarybą ir kreipėsi į juos, prašydamas ištiesti dešinę 
ranką draugystei su romėnais. Pamatęs, jog jie supyko dėl jo 
pasiūlymo, jis pasakė: “Aš nemanau, kad jūs pasakysite “ne“, jei 
patarsiu jums leisti tiems, kurie čia nereikalingi ir nenaudingi, - 
seniams,moterims ir mažiems vaikams palikti miestą ir eiti, kurjie 
nori. Kodėl mes laikome šiuos žmones be jokio tikslo, nors jie jau 

prie mirties? Kodėl mes leidžiame sužalotiems ir suluošintiems 
mirti badu, nors turėtume maitinti tik vyrus ir jaunuolius ir dalyti 
mūsų vertingą duoną tik tiems, kurie gali ginti miestą“. Šitaip 
argumentuodamas jis įtikino tarybą ir pirmasis atsistojo balsuo- 
damas už tai, kad visiems vyrams ir moterims, kurie netinka 
karinei tarnybai, būtų leista išvykti iš miesto, nes likę be jokios 
naudos mieste jie neturės vilties išgyventi ir žus iš bado. Visa 
taryba pritarė šiam pasiūlymui, ir jam pavyko išgelbėti beveik 
visus,buvusius šiapus vartų. Jis pasistengė, kad pirmiausia išvyk- 
tų Bažnyčios nariai, o po to ir visi kiti, nepaisant jų amžiaus; ir ne 
tik tie, kuriems buvo leista balsavimu, bet ir daugelis kitų, kurie 
persirengę moteriškais drabužiais, kaip jis sumanė, prasmuko pro 
vartus ir nuskubėjo romėnų pozicijų link. Ten juos pasitiko Euse- 
bijus, kuris kaip tėvas ir gydytojas rūpinosi ilgos apgulties išsekin- 
tais žmonėmis. Štai kokie buvotie du ganytojai. Laodikėjos bažny- 
čiai teko garbė, kad jie vadovavo jai vienas po kito: dieviška lemtis 
atvedė juos ten iš Aleksandrijos po anksčiau aprašyto karo. Ana- 
tolijus parašė nedaug, tačiau ir tų darbų, kurie pateko man į 
rankas, užtenka įsitikinti jo išsimokslinimu ir įvairiapusiškomis 
žiniomis. Minėtuose veikaluose jis pateikia savo požiūrį į Velykų 
šventę. Todėl dabar verta pacituoti šią ištrauką. 


Iš Anatolijaus Kanonų dėl Velykų šventės 


“Pirmaisiais metais visas devynerių metų ciklas prasideda 
pirmo mėnesio jaunu mėnuliu - pagal egiptiečius dvidešimt šeštą 
Famenoto dieną, pagal makedoniečių kalendorių - dvidešimt 
antrą Distro dieną ir romėnų apskaičiavimais - kovo 22. Šią dieną 
matome, kad saulė netik pasiekusi pirmąjį Zodiako ženklą, betjau 
ten keliauja kelinta diena. Visiems žinoma, kad tai yra ekvinokci- 
jos ženklas - pirmasis iš dvylikos mėnesių ir viso ciklo pradžia, 
planetų judėjimo atskaitos taškas. O prieš jį einantis ženklas žymi 
paskutinį mėnesį, yra dvyliktas ženklas, paskutinė ir baigiamoji 
planetų judėjimo rato dalis. Todėl esu įsitikinęs, kad, kas pradeda 
nuo šio ženklo pirmąjį mėnesį ir atitinkamai nustato “keturioliktą 
dieną“ pagal Paschalį, daro didelę ir rimtą klaidą. Tai ne mano 
paties atradimas: žydai jau seniai žinojo šį faktą, net iki Kristaus, 
ir rūpestingai to laikėsi. Tai mes žinome iš Filo, Juozapo ir Musėjo 

pasakojimų, tačiau ne tik iš jų, bet ir iš tokių ankstesnių rašytojų, 
kaip du garsieji Aristobulo Didžiojo mokytojai Agatobulai. Aris- 
tobulas buvo vienas iš tų Septyniasdešimties, kurie išvertė šventą- 
sias žydų knygas Ptolemėjui iš Filadelfijos ir jo tėvui; be to, jis dar 
parašė tiems patiems karaliaus Mozės įstatymų komentarus. Šie 
pripažinti autoritetai, aiškindami izraelitų išėjimo iš Egipto prob- 
lemas, teigia, jog Velykos (Pesacho) turėtų būti atnašaujamos 
tuojau pat po pavasario ekvinokcijos, pirmojo mėnesio viduryje, 
oši įvyksta, kai saulė kerta pirmąjį soliario, vadinamojo Zodiako, 
ciklo ženklą. Aristobulas priduria, kad Velykų šventės metu būti- 
na, kad ne tik saulė, bet ir mėnulis kirstų lygiadienio ženklą. Yra 
du tokie ženklai: vienas pavasarį, kitas rudenį, ir jie yra diametria- 
liai priešais vienas kitą. O Velykoms skirta keturioliktoji mėnesio 
diena posaulėlydžio; tada mėnulis bus diametraliai priešais saulę; 
tą mes matome, kai būna mėnulio pilnatis: saulė yra pavasario, 0 
mėnulis, neišvengiamai, - rudens ekvinokcijos ženkle. Man žino- 
mi daug kitų jų teiginių, - vieni įtikėtini, kiti pateikiami kaip 
galutiniai įrodymai, kuriais remdamiesi jie bando parodyti, kad 
Velykų ir Neraugintos Duonos šventes visada reikia švęsti po 
ekvinokcijos. Tačiau aš negaliu reikalauti, kad tie, kuriems buvo 
patikėtas Mozės Įstatymas, laikytųsi tokios įrodymo eigos. Jie 
privalo per visus laikus atidengtu veidu kaip veidrodis atspindėti 
Kristų ir Kristaus gyvenimą“, Jo pamokas ir kentėjimus“*. Tai, kad 
pagal žydų kalendorių ekvinokcija vyksta pirmąjį mėnesį gali 
patvirtinti ir nuorodos iš Enocho“. 

Anatolijus mums taip pat paliko dešimties dalių knygą “ Arit- 
metikos elementai" ir veikalus, kurie byloja, jog jis visą gyvenimą 
studijavo teologiją. Vyskupu jį pirmą kartą įšventino Teoteknas, 
Palestinos Cezarėjos vyskupas, kuris labai norėjo, kad po jo mir- 
ties vyskupiją perimtų Anatolijus. Jie kartu, tiesa neilgai, vadova- 
vo tai pačiai bažnyčiai. Tačiau sinodas pakvietė Anatolijų į Antio- 
chiją spręsti Pauliaus klausimą ir, važiuojant pro Laodikėją, vieti- 
niai krikščionys, Eusebijui bemiegant, Anatolijų pagrobė. 

Kai Anatolijus atsisveikino su šiuo gyvenimu, jo įpėdiniu tapo 
Steponas, kuris buvo paskutinis vyskupas iki persekiojimų. Visi 
žavėjosi jo filosofijos ir kitų pasaulietinių mokslų išmanymu, 
tačiau, prasidėjus persekiojimams, paaiškėjo, jog jis nebuvo tiek 
pat atsidavęs dieviškajam Tikėjimui. Paaiškėjo, jog jis yra veid- 

mainis ir bedvasis bailys, o ne tikras filosofas. Nepaisant to, 
bažnyčia dėl jo nesugriuvo, o ant kojų ją vėl pastatė tas, kurį Pats 
Dievas, visų Išganytojas, iš karto parinko tos diecezijos vyskupu. 
Tai buvo Teodotas, kuris gerais darbais pateisino savo vardą“ ir 
vyskupo titulą. Jis labai gerai išmanė kūno gydymo paslaptis, o 
gydydamas sielas neturėjo lygių, nes tiek gerumo, nuoširdžios 
užuojautos ir tikro dėmesio rodė jis visiems, kurie kreipėsi į jį 
pagalbos, be to, jis daug laiko skyrė teologijos studijoms. Toks 
buvo šitas žmogus. 

Palestinos Cezarėjoje Teotekną, kuo sąžiningiausiai atlikusį 
vyskupo pareigas, pakeitė Agapijas. Aš žinau, kad ir jis labai daug 
dirbo ir tikrai nuoširdžiai rūpinosi savo žmonių gerove kuo dos- 
niausiai padėdamas vargšams. Kai jis buvo vyskupas, aš susipa- 
žinau su tikrai nepaprastu žmogumi, kuris gyveno kaip tikras 
filosofas. Jo vardas Pamfilas, jis buvo tos diecezijos presbiteris. Jo 
gyvenimui ir asmenybei aprašyti reikėtų labai daug vietos, todėl 
apie visas jo gyvenimo smulkmenas, jo įkurtą mokyklą, jo kančias 
nuolatos išpažįstant savo tikėjimą persekiojimų metu ir apie tai, 
kaip jis užsidėjo kankinio vainiką, aš papasakojau jam vienam 
skirtoje knygoje. Iš ten gyvenusių žmonių jis buvo nuostabiausias, 
tačiau tarp mano amžininkų buvo dar du tikrai išskirtini žmonės 
-Pjerijus, vienas iš Aleksandrijos presbiterių, ir Meletijus, Pontiko 
provincijos Primas. Pjerijus pasižymėjo tuo, kad gyveno visiška- 
me skurde. Jis daug pasiekė filosofijoje, labai gerai žinojo teologi- 
jos teoriją ir praktiką ir buvo puikus pamokslininkas. Meletijus, 
arba Melifliujas, kaip jį vadino mokslininkai, buvo toks žmogus, 
kurį pavadintume visažiniu mokslininku. Visus žavėjo jo iškalba, 
nors galima paminėti, jog tuo jį apdovanojo gamta. Tačiau ar 
galėjo jam kas nors prilygti pasišventimu mokslui ir žinių gilumu. 
Sutikęs jį iš karto suprasdavai, kad kiekvienoje intelektualinėje 
veikloje tai buvo geriausiai pasirengęs ir puikiausiai informuotas 
žmogus. Nemažiau įspūdinga buvo ir jo stiprybė. Aš mačiau, kaip 
jis elgėsi persekiojimų metu, kai septynerius metus jo buvo ieško- 
ma visoje Palestinoje. 

Jeruzalės Bažnyčioje vyskupo Himenėjo, kurį minėjome prieš 
kurį laiką, pareigas perėmė Zabdas. Labai greitai jis užmigo 
amžinu miegu, ir apaštališkąjį sostą, saugomą ten po šiai dienai, 
užėmė Hermas, paskutinis vyskupas iki mano laikų persekiojimų. 


17. 590 Ė 257 


Bažnyčios istorija 


Aleksandrijoje Maksimą, kuris po Dionyzo mirties išbuvo vys- 
kupu aštuoniolika metų, pakeitė Teonas. Jam būnant vyskupu į 
presbiterius buvo įšventinti Priskas ir visų labai gerbiamas Achi- 
las, kuriam buvo patikėta Šventojo Tikėjimo mokykla, nes jis 
pasižymėjo neįprastais ir neprilygstamais gabumais filosofijoje, 
beto, gyveno taip, kaip moko evangelija. Teoną, kuris devyniolika 
metų darė viską, ką galėjo, Aleksandrijos vyskupijoje pakeitė 
Petras, kuris savo ruožtu puikiai darbavosi dvylika metų. Nepil- 
nus trejus metus iki persekiojimų jis vadovavo bažnyčiai, o per 
likusį savo gyvenimą laikėsi griežtėsnių taisyklių, tad visiems 
buvo akivaizdu, kad jam rūpi bažnyčių gerovė. Todėl devintai- 
siais persekiojimų metais jam nukirto galvą, ir taip jis pelnė 
kankinio vainiką. 

Šiose knygose aš smulkiai aprašiau, kas kuo buvo tuos 305 
metus,kurie praėjo nuo mūsų Išganytojo gimimo iki mūsų maldos 
namų sugriovimo“. Dabar, kad žinotų ateities kartos, aprašysiu, 
kokias nuolatines ir baisias kančias patyrė tie, kurie mano laikais 
taip didvyriškai kovojo už tikrąją religiją. 

NUO DIOKLETIANO IKI MAKSIMIANO. 
PERSEKIOJIMAI 


Septyniose knygose nuosekliai išvardijus apaštališkųjų parei- 
gybių įpėdinius, be galo svarbu, kad šioje aštuntoje dalyje aš 
užfiksuočiau mano dienų įvykius, kuriuos būtina labai rūpestin- 
gai aprašyti, kad apie juos sužinotų ateities kartos. [tai atsižvelg- 
damas pradėsiu savo pasakojimą. 


Įvykiai prieš mano laikų persekiojimus 


1. Kokią unikalią ir didžią garbę bei laisvę teikė prieš mano 
laikų persekiojimus visi žmonės, tiek graikai, tiek ir ne graikai, 
mokymui apie tikrąjį tikėjimą visatos Dievu, pasauliui duotą per 
Kristų! Aš negaliu jo aprašyti iaip, kaip jis to vertas. Būkite 
liudininkai tos geros valios, kurią mūsų žmonėms rodė pasaulio 
galingieji, net patikėję jiems valdyti provincijas ir leidę neaukoti 
nepriimtinyaukų, nes draugiškai žiūrėjo į jų mokymą. Ką turėčiau 
pasakyti apie žmones, buvusius imperatoriaus rūmuose ir šalia 
aukščiausių valdovų? Argi jie neleido savo namiškiams - žmo- 
noms, vaikams ir tarnams! - savo akivaizdoje drąsiai priimti 
dieviškąjį mokymą ir gyvenimo būdą, beveik neprieštaraudami, 
kad jie giriasi laisve, suteikta Tikėjimui? Argi neišskyrė jų ir 
nevertino labiau už kitus tarnus? Kaip pavyzdį prisiminčiau 
įžymųjį Dorotėjų labiausiai atsidavusį ir ištikimiausią tarną, todėl 
jis buvogerbiamas labiau už pareigūnus ir provincijų valdytojus. 
Kartu su juo paminėčiau garsųjį Gorgonijų ir visus tuos, kurie 
Dievo žodžio dėka irgi taip buvo gerbiami. Akivaizdaus prokura- 

torių ir valdytojų pritarimo nusipelnė kiekvienos bažnyčios vy- 
resnieji. Kaip aprašyti tuos gausius susibūrimus, didžiulius susi- 
rinkimus kiekviename mieste ir perpildytus maldos namus?Nesi- 
tenkindami sertais pastatais, visuose miestuose jie nuo pamatų 
pastatėerdvias bažnyčias. Laikui bėgant, tai vyko toliau ir kasdien 
vis labiau plito, ir joks pavydas nesulaikė to, ir jokia piktoji dvasia 
negalėjo to pakeisti ar sustabdyti pasinaudojus žmogiškosiomis 
pinklėmis, kol dieviškoji dangaus ranka saugojo ir gynė savo 
žmones, nes jie buvo to verti. 

Tačiau didėjanti laisvė padarė mus išdidžiais ir tingiais; mes 
ėmėme pavydėti vieni kitiems ir keikti vieni kitus, pjaustydami 
savo pačių gerkles progai pasitaikius aštriabriauniais žodžiais, 
vyresnieji puolė vyresniuosius, o pasauliečiai būriais kovojo tar- 
pusavyje, ir neapsakomas veidmainiavimas ir apsimetinėjimas 
tapo įprasti. Pagaliau, kol susirinkimai vis dar buvo gausūs, 
dieviškasis teisingumas su begaline malone, švelniai ir pamažu 
pradėjo įvedinėti savo tvarką ir kariuomenėje prasidėjo krikščio- 
nių persekiojimai. Deja, nieko nesuprasdami, mes net nemėgino- 
me siekti Dievo atlaidumo ir malonės ir kaip tikriems bedieviams 
mums atrodė, jog mūsų poelgiai liks nepastebėti ir neįvertinti, ir 
mes darėme niekšybę po niekšybės. Tie, kurie vadino save gany- 
tojais, užmiršo santūrumą ir Dievo baimę ir kivirčijosi tarpusavy- 
je, nieko kita nedarydami, tik skleisdami vis toliau ginčus, grasi- 
nimus, pavydą, abipusį priešiškumą ir neapykantą, beatodairiš- 
kai reikalaudami taip trokštamos despotinės valdžios. Tada išsi- 
pildė Jeremijo žodžiai ir Viešpats savo narse apdengė tamsybe 
Siono dukterį; numetė iš Dangaus į žemę Izraelio kilniąją... savo 
narso dieną (Jis) neatsiminė (savo kojų pakojo!) ir Viešpats taip pat 
paskandino jūroje visą Izraelio grožį ir sugriovė visas jo sienas*. Ir 
beto, kaip išpranašauta Psalmėse, Jis paniekino savo tarno sando- 
rą ir galutinai išniekino (sugriaudamas bažnyčias) jo šventovę ir 
sugriovė visas jo sienas: jo tvirtovėmis Jis padarė bailumą. Plėšė jį 
visi praeinantieji keliu; jis ėmė daryti gėdą savo kaimynams. Nes 
Jis išaukštino jo priešų dešinę ranką, sustabdė jo sąjungininkus ir 
nepadėjo jam karo metu. Be to, Jis dar neleido jam apsivalyti ir 
numetė jo sostą žemėn, sutrumpino jo dienas ir galų gale apdengė 
jį gėda?. 

Bažnyčių griovimas 


2. Iš tikrųjų viskas išsipildė mano laikais; savo akimis mačiau, 
kaip nuo viršaus iki apačios, iki pačių pamatų buvo griaunamos 
bažnyčios, kaip Dievo įkvėptas Šventasis Raštas buvo deginamas 
miestų aikštėse, o bažnyčių ganytojai gėdingai slapstėsi įvairiose 
vietose, kai tuo metujų priešai viešai,išstatę pajuokai,žemino kitus 
- prisiminkime kito pranašo žodžius: nes panieka buvo išlieta ant 
kunigaikščių ir Jis privertė juos klaidžioti nepereinamuose tyruo- 
se*. Tačiau ne mano darbas aprašinėti jų pasigailėtinas nelaimes 
tuo metu, ir nemanau, kad turiu įamžinti jų kivirčus ir nežmoniš- 
kumą vienas kitam prieš prasidedant persekiojimams, todėl nu- 
sprendžiau pasakoti apie juos tik tiek, kad pateisinčiau dieviškąjį 
sprendimą. Taigi esu pasiryžęs nieko nesakyti net apie tuos, ku- 
riuos persekiojimai sugundė ar kurių išganymo laivas sudužo" ir 
kurie savo noru puolė į audringos jūros gilumas; aš aprašysiu tik 
tuos dalykus, iš kurių visų pirma galime gauti naudos mes patys, 
O po to - ir ateinančios kartos. Tad leiskite man dabar trumpai 
aprašyti sunkius Dievo žodžio kankinių išmėginimus. 

Devynioliktais Diokletiano valdymo metais, Dystro mėnesį, 
kurį romėnai vadino Kovu, artėjant Išganytojo Kančios šventei, 
visur buvo paskelbtas imperatoriaus įsakymas sulyginti bažnyčias 
su žeme ir sudeginti Šventuosius raštus. Jame buvo įspėjama, kad 
tie, kurie užima garbingas pareigas, neteks jų, o iš namiškių bus 
atimta laisvė, jeigu jie ir toliau išpažins krikščionybę. Toks buvo 
pirmasis įsakas, nukreiptas prieš mus. Netrukus po to vienas 
paskui kitą pasirodė kiti įsakai, kuriuose buvo liepta visų bažnyčių 
vadovus pirma uždaryti į kalėjimus, o po to bet kuriomis priemo- 
nėmis priversti juos atnašauti. 


Sunkūs išmėginimai persekiojimų metu. 
Šlovingieji Dievo kankiniai 


3. Tuo metu daugelis bažnyčių vadovų didvyriškai išlaikė 
baisius kankinimus; jie rodė pavyzdį, kaip iškęsti nežmoniškus 
išmėginimus; tačiau buvo daug ir tokių, kurie baimės surakinto- 
missielomis pasidavė, vos tik pajutę pirmąjį puolimą. Kalbantapie 
kankinius, kiekvienas buvo skirtingai kankinamas: ką be gailesčio 

nuplakė rimbais, ką pasmerkė nepakeliamoms kančioms ant kan- 
kinimų suolo, todėl kai kurie labai liūdnai baigė savo gyvenimą. 
Tačiau skirtingi žmonės labai skirtingai išlaikė šį sunkų išmėgini- 
mą: vieną jėga atvesdavo prie šlykščių ir bedieviškų aukų ir 
paleisdavo tarytum jis būtų jas atnašavęs, net jeigu jis nieko to 
nedarė; kitas, kuris net arti nebūdavo priėjęs prie tos bjaurasties, o 
tuo labiau palietęs jos, tačiau apie kurį kiti sakydavo, jog jis 
atnašavo, nueidavo, nebandydamas paneigti šio nepagrįsto kalti- 
nimo. Vieną paimdavo leisgyvį ir išmesdavo, tarytum jis jau būtų 
lavonas, o kitą, gulėjusį ant žemės, galėdavo ilgai vilkti, pririštą už 
kojų, nors jis ir buvo tarp tų, kurie atnašavo savo noru. Vienas 
skelbdavo visu balsu, kad neatnašaus, kitas šaukdavo, kad jis - 
krikščionis, džiūgaudamas, kad išpažįsta Išganytojo Vardą, o dar 
kitas tvirtindavo, kad jis niekada neaukojo ir niekada neaukos. 
Juos nutildydavo smūgiais į veidą kareiviai, kurių didžiulis būrys 
buvo išrikiuotas tokiam tikslui: sudaužytomis lūpomis ir skruos- 
tais juos jėga pašalindavo. Vienintelis tikrosios religijos priešų 
gyvenimo tikslas buvo išgarsėti tuo, kad užbaigė savo darbą. 
Tačiau tokiais būdais negalėjo jie atsikratyti šventųjų kankinių. 
Kokiais žodžiaisgalėčiau aš deramai juos įvertinti? 

Galiu papasakoti apie tūkstančius, kuriesu nuostabiu užsidegi- 
mu šlovino Visatos Dievą, ne tik prasidėjus visuotiniam persekio- 
jimui, bet ir daug anksčiau, kai dar vyravo ramybė. Nes pagaliau 
tas, kuris gavo valdžią“, ėmė tarytum atsibusti iš gilaus miego, 
prieš tai keletą kartų, slapta ir vogčiomis, kėsinęsis į bažnyčias po 
Decijaus ir Valerijano trukusioje pertraukoje. Jis nepasiruošė iš 
karto karui prieš mus, bet kurį laiką veikė tik prieš tuos, kurie 
priklausė legionams. Jis manė, kad su kitais bus nesunku susidoro- 
ti, jeigu jis pradės kovoti legionuose ir ten nugalės. Galima buvo 
matyti, kad daug tarnaujančių kareivių mielai rinkosi civilinį 
gyvenimą, kad nereikėtų išsižadėti savo ištikimybės Visatos Kūrė- 
jui. Vyriausiasis vadas, nesvarbu kas jis buvo?, pirmiausia ėmė 
persekioti kariškius, darydamas atranką tarp tų, kurie tarnavo 
legionuose, ir leisdamas jiems pasirinkti: arba paklusti įsakymams 
ir likti savo vietose, arba netekti jų, jei nepaklus įvedamam įstaty- 
mui. Tačiau daugybė Kristaus Karalystės kareivių bejokios dvejo- 
nės pasirinko geriau išpažinti Jį, negu stengtis neprarasti pasaulie- 
tinės garbės ir gerovės. Vienur kitur kai kuriems iš jų jau buvo 

atimti ne tik jų postai, betir gyvybė, kaip atpildas užjų nepalaužia- 
mą atsidavimą: kurį laiką šio sąmokslo organizatorius elgėsi atsar- 
giai ir tik kelis kartus praliejo kraują?: be abejo, jį išgąsdino tikinčių- 
jų skaičius, ir jis vengė pradėti karą prieš visus juos iš karto. Tačiau 
jam atvirai pradėjus savo karą, žodžiais neįmanoma aprašyti kil- 
nių Dievo kankinių daugybės, kuriuos kiekvieno miesto ir kiekvie- 
nos vietovės žmonės turėjo garbės pamatyti savo akimis. 


Kankiniai Nikomedijoje ir imperatoriaus rūmuose 


4. Kai Nikomedijoje buvo išleistas įsakas prieš bažnyčias ir 
iškabintas viešoje vietoje, vienas garsus asmuo", sprendžiant pa- 
saulietiniu požiūriu, aukštuomenės žmogus, skatinamas religinio 
entuziazmo ir įkvėptas liepsningo tikėjimo, tučtuojau nuplėšė jį ir 
sudraskė į skutelius už bedieviškumą ir šventvagiškumą. Tuo pat 
metu tame mieste buvo du imperatoriai, iš visų vyriausias ir tas, 
kuris buvo ketvirtas pagal rangą'?. Tačiau jis buvo tik pirmasis iš 
daugelio, kurie tuo metu šitaip pasižymėjo, ir patyrė suprantamus 
tokio drąsaus savo poelgio padarinius, iki paskutinio atodūsio 
išlaikydamas linksmumą ir ramybę. 

Iš visų tų, kuriuos kada nors aukštino giesmėje už jų dorybes ir 
šlovino už drąsą, tarp graikų ir ne graikų, niekada nebuvo įžymes- 
nių už dieviškuosius šio laikmečio kankinius - Dorotėjų ir impera- 
toriaus tarnus, kurie juo sekė. Imperatoriški šeimininkai juos labai 
vertino ir elgėsi su jais taip, tarytum tai būtų jų pačių vaikai, tačiau 
jie patys manė, kad priekaištai ir kančios užreligijąir įvairūs būdai, 
sugalvoti jiems nužudyti, yra iš tiesų didesnis lobis, negu pasaulie- 
tinė garbė ir prabangus gyvenimas". Aš aprašysiu, kokia mirtimi 
mirė vienas iš jų, ir leisiu savo skaitytojams iš to padaryti išvadą, 
kas atsitiko su kitais. 

Aukščiau minėtame mieste tie patys valdovai atvedė vieną 
žmogų į viešą vietą ir liepė jam atnašauti. Kai jis atsisakė, buvo 
liepta jį išrengti, pakabinti nuogą ir plakti rimbais, kol jis pasiduos 
irįvykdys įsakymą, norsir visai to nenorėdamas. Kai,nepaisantšių 
kankinimų, jis nė už ką nesutiko tai daryti, jie sumaišė actą su 
druska ir pylė ant sužalotų jo kūno vietų, kur jau buvo matyti 
kaulai. Kai ir šias baisias kančias jis sutiko su panieka, buvo 
atneštas indas su liepsnojančiomis žarijomis ir tai, kas liko iš jo 

kūno, buvo kepinama, tarytum tai būtų mėsos patiekalas stalui. 
Tai buvo daroma po truputį, saugojantis, kad jo kančių-pabaiga 
neateitų per daug greitai,o tiems, kurie užkėlė jį antlaužo,nebuvo 
leista sustoti, kol po tokių kankinimų jis pareikš, jog yra pasirengęs 
paklusti. Tačiau jo nepajudinamas ryžtas nugalėjo, ir kankinimų 
metu jis išleido paskutinį atodūsį. Tokia buvo vieno iš imperato- 
riaus tarnų, Petro, kankinystė, verta to vardo, kuriuo jį vadino. 

Kitų didvyriškumas buvo taip pat didelis, tačiau, kad išsaugo- 
čiau šios knygos proporcijas, apie tai nepasakosiu, tik pridursiu, 
kad Dorotėjus, Gorgonijus ir daugelis kitų imperatoriaus šeimy- 
nykščių buvo daug kartų kankinami ir galų gale pasmaugti, bet 
nusinešė su savimi savo įkvėpimo pergalę. 

Būtent tuo metu Antimas, tuometinis Nikomedijos bažnyčios 
vadovas,liudijo Kristų ir už tai jam buvo nukirsta galva. Pojo žuvo 
iš karto daugybė kankinių, nes dėl neaiškios priežasties tuo pat 
metu kilo gaisras Nikomedijos rūmuose ir visai nepagrįstai dėl jo 
buvo apkaltinti mūsų žmonės. Imperatoriaus įsakymu tenykščiai 
Dievo garbintojai buvo masiškai išžudyti: vienus iškapojo kalavi- 
jais, kitus sudegino ant laužo; užrašyta, kad įkvėpimo ir mistinės 
aistros apimti tiek vyrai, tiek moterys patys šoko į laužą. Daugelį 
kitų valstybiniai budeliai surišo,sumetė į mažus laivelius ir išgabe- 
no į jūros gilumas. O imperatoriaus tarnus, kurie jau buvo mirę ir 
palaidoti suatitinkamomis apeigomis, vėl iškasė vadinamieji meis- 
trai, kurie manė, kad verta vėl pradėti ir juos taip pat išmesti į jūrą, 
absurdiškai tikėdami,kad gulinčius kapuose kai kurie žmonės ims 
juos garbinti kaip dievus! 

Tokia buvo padėtis Nikomedijoje persekiojimo pradžioje. Ta- 
čiau, kai truputį vėliau, Meliteno! srityje, taip pat ir visoje Sirijoje 
buvo bandoma pulti imperiją, imperatorius įsakėsukaustyti ir 
įkalinti visų bažnyčių vadovus. Tai, kas atsitiko po to, yra neapra- 
šoma: kiekviename mieste daugybė žmoniųbuvo sumesti už grotų 
ir visi kalėjimai, seniausiai statyti, žmogžudžiams ir kapų niekin- 
tojams, buvo pilni vyskupų, presbiterių ir diakonų, skaitovų ir 
piktųjų dvasių išvarytojų ir juose nebuvo vietos nuteistiesiems už 
nusikaltimus. 

Netrukus po pirmojo išėjo antrasis įsakas, kuriame buvo sako- 
ma, jog atnašavusius kaliniusreikia paleisti į laisvę, o tuos, kurie 
atsisakys, suluošinti nuolatiniais kankinimais. Ir dar kartą - argi 

įmanoma suskaičiuoti visus kankinius kiekvienoje imperijos pro- 
vincijoje, ypač Afrikoje ir Mauritanijoje, Tėbuose ir Egipte? Šiuo 
metu kai kurie jų išvyko iš Egipto į kitus miestus ir provincijas, ir 
ten jie parodė ko verti, taipdami kankiniais. . 


Egiptiečių kankiniai Fenikijoje, pačiame Egipte ir Tėbuose 


5. Kad ir kaip būtų, mes žinome apie tuos, kurie tapo šviesiais 
žiburiais Palestinoje, Tyre ir Fenikijoje. Ar nors vienas žmogus, 
matęs juos, galėjo nesistebėti, kaip negailestingai plakami rimbais 
kantriai visa tai iškentė šie iš tikrųjų stulbinantys tikrosios religijos 
šalininkai; kaip tuoj pat nuplakti jie buvo atiduoti žvėrims žmo- 
gėdroms, ir juos puolė panteros, įvairiausios meškos, šernai ir 
buliai, varomi iki raudonumo įkaitintomis geležimis; kaip šie 
kilnūs žmonės be baimės šešėlio pasitiko šiuos plėšrius žvėris. Aš 
pats ten buvau, kai visa tai vyko, ir mačiau, kaip akivaizdžiai 
pasireiškė kankiniams dieviškoji mūsų Išganytojo Jėzaus Kristaus, 
kurį jie liudijo, galia. Kurį laiką žmogėdros nedrįso paliesti Dievo 
mylimųjų kūnų ar net prisiartinti prie jų, o puolė tuos, kurie juos 
erzino ir pykdė, esančius anapus užtvaros; tik šventieji kovotojai, 
kurie stovėjo nuogi ir mosavo rankomis, kaip jiems buvo įsakyta, 
kadatkreiptų žvėrių dėmesį į save, buvo palikti ramybėje: kartais, 
kai žvėrys pasukdavo jų link, juos staiga sustabdydavo kažkokia 
nežemiška jėga ir jie grįždavo atgal. Žiūrovai buvo priblokšti, kai 
tas tęsėsi ilgą laiką, todėl, kai vienas žvėris pasitraukdavo, tas pats 
kankinys buvo siundomas kitu ir trečiu. 

Negali būti nieko nuostabesnio, negu šių šventųjų drąsa, susi- 
dūrus su tokia prievarta, ir ta nepalaužiama, atkakli jaunų kūnų 
ištvermė. Kad jūs matytumėte, kaip nė dvidešimties metų neturin- 
tis jaunuolis, nesukaustytas grandinėmis, stovėjo pakeltomis ran- 
komis kaip kryžius, baimės neužtemdytu ir aiškiu protu, susikau- 
pęs irramus meldėsi Visagaliui, nė kiek nejudantis ir nesitraukian- 
tis nė Žingsnio iš tos vietos, kur stovi, nors lokiai ir panteros įniršę 
ir alkani beveik lietė jo kūną. Tačiau kažkokia antgamtinė, paslap- 
tinga jėga surakino jų nasrus, ir jie pabėgo atgal. Kad jūs pamaty- 
tumėte kitus -iš viso jų buvo penki - įmestus įsiutusiam buliui. Kai 
prisiartindavo kas nors iš už užtvaros, jis pasmeigdavo juos savo 
ragais, iškeldavo aukštyn ir badydavo, ko! juos leisgyvius iš ten 

- išnešdavo, tačiau, kai įpykęs jis puolė žemai nuleidęs galvą vienišą 
šventųjų kankinių būrelį, neįstengė net priartėti prie jų, tik trypė 
kojomis ir mosavo ragais į visas puses. Erzinamas įkaitintomis 
geležimis, jis niršo ir siautė, tačiau dieviškoji Apvaizda atitraukda- 
vo jį atgal. Kadangi ir jis nepadarė jokios žalos tiems, kurie turėjo 
būti jo aukomis, budeliai užsiundė kitus žvėris. Galų gale, ir šiems 
gyvūnams neparodžius savo kraugeriško būdo, visi iki vieno 
kankiniai žuvo nuo kalavijo. Tačiaujų nepalaidojo žemėje,o sume- 
tė įjūros bangas. 

Taip buvo kankinami egiptiečiai, kurie taip garbingai gynė 
tikėjimą Tyre. Tačiau tokios pačios pagarbos užsitarnavo ir nukan- 
kintieji jų pačių šalyje, kur daugybė vyrų, moterų ir vaikų, panie- 
kinę šį laikiną gyvenimą, pasirinko mirtį už mūsų Išganytojo 
mokymą. Vienus kankino ant suolo, laužydami kaulus, negailes- 
tingai plakdami rimbais ar naudodami begalę kitų siaubingų 
kankinimo būdų, kurių buvo tiek daug, kad neįmanoma visų 
aprašyti, o galiausiai sudegino; kitus nuskandino jūroje; dar kiti 
džiaugsmingai ištiesė savo kaklus po budelio kirviu; vieni mirė 
kankinami, kiti marinami badu; dar kiti nukryžiuoti, iš jų vieni 
taip, kaip kryžiuodavo nusikaltėlius, o kiti daug žiauriau - buvo 
kalami prie kryžiaus žemyn galva ir laukiama, kol jie mirs badu. 

Žodžiais neįmanoma aprašyti, kokias nežmoniškas kančias 
patyrė kankiniai Tėbuose. Juos plėšė į gabaliukus nuo galvos iki 
kojų,naudodami panašias į žvėries leteną molines šukas,kol mirtis 
neišvaduodavo jų. Moteris pririšdavo už vienos kojos ir pakabin- 
davo aukštai žemyn galva, visiškai apnuogintas, be mažiausio 
drabužėlio, ir tai buvo pats gėdingiausias, šlykščiausias ir nežmo- 
niškiausias reginys visiems, kurie jį matė. Kitus pririšdavo prie 
medžių ir kelmų, ir jie mirdavo baisia mirtimi, nes įvairių įtaisų 
pagalba būdavo pritraukiamos viena prie kitos dvi storiausios 
šakos, prie jų kiekvienos pritvirtindavo kankinio kojas ir po to 
leisdavo šakoms grįžti į normalią padėtį: taip jiems per akimirką 
pavykdavo suplėšyti savo aukų galūnes. Ir tai tęsėsi ne keletą 
dienų ar savaičių, bet daug metų. Kartais nužudydavo dešimt ar 
daugiau, kartais dvidešimt; būdavo, kad mirdavo mažiausiai tris- 
dešimt, o kai kada beveik šešiasdešimt, o pasitaikydavo, kad per 
vieną dieną žūdavo šimtas vyrų, moterų ir mažų vaikų, pasmerktų 
iškęsti daugybę kaitaliojamų bausmių. 

Aš buvau tenai ir pats mačiau daugelį egzekucijų. Kai kurioms 
aukoms nukirsdavo galvas, kitus sudegindavo. Per vieną dieną 
nužudydavo tiek daug, kad kirvis, atšipęs ir nusidėvėjęs nuo 
skerdynių, pats skilinėjo, o išvargę budeliai turėjo kartkartėmis 
ilsėtis. Visą laiką mačiau, kad tie, kurie patikėjo save Dievo Patep- 
tajam, buvo pilni nuostabaus įkarščio ir tikrai dieviškos jėgos ir 
užsidegimo. Vos tik nuteisdavo pirmąją grupę, tuoj pat iš visų 
pusių ant pakylos priešais teisėją užšokdavo kiti ir pasiskelbdavo, 
kad jie yra krikščionys. Jie nekreipė jokio dėmesio į kankinimus 
pačiais baisingiausiais būdais, bet drąsiai kalbėjo apie savo atsida- 
vimą Visatos Dievui ir linksmai, juokdamiesi ir džiaugdamiesi 
išklausydavo galutinį mirties nuosprendį: jie dainuodavo ir siųs- 
davo padėkos himnus Visatos Dievui iki paskutinio atodūsio. 

Jie buvo nuostabūs, tačiau daug, daug nuostabesni buvo tie, 
kurie garsėjo savo turtais, aukšta kilme, geru vardu, išsimokslini- 
mu ir filosofija, tačiau viską paaukojo dėl tikrosios religijos ir 
tikėjimo mūsų Išganytoju ir Viešpačiu Jėzumi. Toks buvo Filoro- 
mas, kuriam buvo patikėtas svarbus postas imperatoriškoje admi- 
nistracijoje Aleksandrijoje. Dėl savo aukštos padėties ir romėniško 
rango jis turėjo karinę asmens sargybą ir kasdien vykdė teismo 
tardymus. Toks buvo Filėjas, Tmujo*? vyskupas, gerbiamas už jo 
patriotinę veiklą, nuopelnus valstybei ir filosofinius darbus. Dau- 
gybėgiminaičių ir draugų maldavo jo, taip pat ir aukšti pareigūnai 
bei pats teisėjas prašė pasigailėti savęs ir savo žmonos bei vaikų, 
tačiau viso to nepakako priversti jo pasiduoti gyvenimo troškimui 
ir paniekinti mūsų Išganytojo įspėjimą tiems, kurie pripažįsta ir 
atsisako Jo. Todėl su vyrišku ir filosofiniu ryžtu, ar greičiau su 
nuoširdžiu atsidavimu ir meile Dievui,jieišklausė tvirti kaip uolos 
visus teisėjo grasinimus ir įžeidimus, o po to jiems buvo nukirstos 
galvos. 


Kankinio Filėjo įvykių Aleksandrijoje aprašymas 


6. Kadangi aš minėjau, kad Filėjas garsėjo savo pasaulietiniu 
išsimokslinimu, leiskime jam pačiam būti liudininku, kad pamaty- 
tume, koks jis buvo žmogus, ir kartu papasakoti daug tiksliau, 
- negu aš galiu, ir savais žodžiais apie to meto kankinimus Alek- 
sandrijoje. 

IŠTRAUKA IŠ FILĖJO LAIŠKO TMUIČIUI 


“Matydami visus tuos pavyzdžius ir precedentus, ir patikimus 
kelrodžius dieviškajame Šventajame Rašte, palaimintieji kankiniai iš 
mūsų tarpo neabejojo, bet savo sielose“ žvelgdami kuo nuoširdžiau- 
siai į Visagalį ir pasiryžę mirti už savo tikėjimą, jie tvirtai laikėsi savo 
pašaukimo, prisimindami, kad mūsų Viešpats Jėzus Kristus dėl mūsų 
tapo žmogumi, kad sunaikintų visas nuodėmes ir leistų mums įeiti į 
amžinąjį gyvenimą. Nes Jis, turėdamas Dievo prigimtį, godžiai nesi- 

" laikėsavo lygybės su Dievu,bet apiplėšė pats save, priimdamas tamo 
išvaizdą ir tapdamas panašus į žmones, nusižemino iki mirties, iki 
kryžiaus mirties'. Taigi, siekdami aukštesniųmalonės dovanų", Kri- 
staus kankiniai išlaikė visokiausias kančias ir išniekinimus, kokius 
blogis tik galėjo sugalvoti, o kai kuriais atvejais ne vieną, o du kartus: 
ir kai jų ginkluoti sargai varžėsi ne tik tuo, kas labiau jiems pagrasins, 
bet ir dėl to, kas baisiau tuos grasinimus įvykdys, nesusvyravo, nes 
tobula meilėstumia baimę šalin". Kokiais žodžiais galėtume apsakyti 
jų didvyrišką drąsą kankinimų metu? Kiekvienas, kuris norėjo, galėjo 
juos įžeidinėti; vieni mušė juos lazdomis, kiti - rimbais, treti - diržais, 
odarkiti - virvagaliais. Patyčios ir žiaurumai nuolat keitėsi, ir reginys 
buvo labai pasibjaurėtinas. Vienus kankinius, surišę jiems rankas už 
nugaros, pakabindavo kartuvėse ir įtaisais ištempdavo jų galūnes, 
tada kankintojamsbūdavoliepiama darbuotis prie kiekvienos jų bejė- 
gių kūnų dalies; ir jei žmogžudžiams pataisos įrankiais apdorodavo 
tik šonus, tai tiems - net pilvus, kojas ir veidus. Kitus pakabindavo už 
vienos rankos ir palikdavo kyboti: jokia kančia negalėjo būti baisesnė 
už tą sąnarių ir galūnių tempimą. Kitus pririšdavo prie stulpų, veidu 
į juos taip, kad kojos nesiektų žemės, ir dėl kūno svorio virvės vis 
labiau ir labiau juos veržė. Taip jie kentėjo ne tik gubernatoriaus 
plūstami, bet beveik visą dieną. Eidamas prie kitos grupės, guberna- 
torius liepdavo žemesnio rango pareigūnams stebėti, ar pirmojoje 
grupėje kankinimai nepalauš kurio nors ir neprivers nusileisti. Jis 
liepė kankinti juos be jokio gailesčio, o kai bus prie mirties, nupjauti 
virves ir nuvilkti juos šalin. Su mumis buvo įsakyta elgtis taip, 
tarytum mes jau nebeegzistavome, ir tai buvo antrasis kankinimas, 
kurį mūsų priešai sugalvojo papildyti kūno bausmėmis. Net ir po šių 

baisių kančių vienus surakindavo kaladėse, ištempdami jų kojas per 
keturias skyles viena nuo kitos, kad priverstų gulėti ant nugaros, 
netekus jėgų dėl tų atvirų žaizdų, kuriomis mušimai išvargino visą 
kūną. Kitus numesdavo ant žemės, ir jie, iškentę nepaliaujamą kan- 
kintojų smurtą, gulėdavo bejėgiai, ir į juos žiūrėti buvo baisiau, negu 
į patį kankinimą, nes jų kūnuose matėsi begalinio ir beribio jų kankin- 
tojų išradingumo žymės. 

Vieni tokiomis sąlygomis mirė nuo kankinimų, užtraukdami gėdą 
priešams savo nepajudinamu apsisprendimu; kiti leisgyviai įmesti į 
kalėjimą po kelių dienų užgeso, išsekinti baisių kančių, dar kiti po ' 
kiek laiko draugų prižiūrimi atsigavo ir kalėjime jiems grįžo pasitikė- 
jimas savimi. Taigi, kai buvo duotas įsakymas, jiems pasiūlė pasirink- 
ti arba paliesti nekenčiamą auką stabams (tada juos paliktų ramybėje 
ir jų persekiotojai grąžintų jiems laisvę, nešančią prakeikimą), arba 
atsisakyti atnašauti stabams ir užsitraukti aukščiausią bausmę. Nė 
akimirkos neabejodami, jie su džiaugsmu pasirinko mirtį, žinodami, 
ką nurodo mums Šventasis Raštas: “Kas aukoja kitiems dievams, o ne 
vienam Viešpačiui, bus užmuštas“'* ir “Neturėsi svetimų dievų mano 
akivaizdoje“ ??. 


Tokią žinią pasiuntė savo vyskupijos krikščionimsšis kankinys, 
tikrai mylėjęs ir išmintį, ir Dievą, prieš galutinį nuosprendį. Būda- 
mas kalėjime, jis aiškino, kokia jo padėtis ir tuo pat metu ragino 
krikščionis net po jo mirties tvirtai laikytis tikrosios Kristaus religi- 
jos. 


Kankiniai Frysgijoje; daugelio kitų vyrų ir moterų 
sunkūs išmėginimai 


7. Tačiau kam man ilgai pasakoti ir kaupti pavyzdžius tų 
pergalių, kurias pasiekė atsidavę kankiniai visame pasaulyje, ypač 
tie, kuriuos dabar puolė ne pagal įstatymus, o kaip priešus karo 
metu? 

Pavyzdžiui, legionieriai apsupo mažą krikščionių miestelį Fry- 
gijoje ir sudegino jį kartu su visais gyventojais - vyrais, moterimis 
ir vaikais, - besimeldžiančiais Visagaliui Dievui. Ir kodėl? Todėl, 
kad visi be išimties miestelio gyventojai - pats Meras, magistratai. 

visi pareigūnai ir visi miestiečiai - paskelbė, jog jie - krikščionys, ir 
kategoriškai atsisakė paklusti įsakymui ir stabmeldžiauti. 

Taip pat reikia paminėti vieną žmogų, vardu Adauktas, kurį 
romėnai iškėlė į aukštas pareigas. Jis buvo kilęs iš kilmingos italų 
šeimos, greitai kopė imperatoriškos administracijos karjeros laip- 
tais ir sėkmingai vadovavo romėnų vadinamajam “magistratui“, 
arba finansų ministerijai. Be to, puikiu pavyzdžiu tapo tie nuosta- 
būs dalykai, kuriuos jis darė, skatinamas religinio užsidegimo. Jis 
drąsiai išpažino Dievo Pateptąjį ir pasipuošė kankinio vainiku: 
baisius išmėginimus dėl savo religijos patyrė būdamas finansų 
ministras. 

Ar reikia man minėti kitų vardus, ar suskaičiuoti tuos žmones, 
ar aprašyti nuolat besikeičiančius žiaurumus, kuriuos patyrė tie 
nepaprasti kankiniai? Kartais juos nužudydavo kirviu, kaip atsiti- 
ko Arabijoje, kartais jiems sulaužydavo kojas,- toks buvo jų likimas 
Kapadokijoje. Kartais juos pakabindavo už kojų žemyn galva virš 
lėtos ugnies, ir jie uždusdavo nuo dūmų, kylančių degant mal- 
koms, kaip buvo- Mesopotamijoje; kartais jiems nupjaudavo no- 
sis,ausis ir rankas, o kitas kūno dalis supjaustydavo kaip mėsą, - 
taip darė Aleksandrijoje. 

Ar reikia vėl priminti Antiochijos kankinius, kuriuos kepė virš 
žarijų, numarindami neiš karto, o tęsdami kuo ilgiau šį kankini- 
mą? Arba tuos, kurie įkišdavo savo rankas į liepsną, kad tik 
nereikėtų paliesti tos pasibjaurėtinos stabmeldiškos aukos? Kai 
kurienegalėdavo išlaikyti tokio išmėginimoiršokdavo nuo aukštų 
namų stogo, kol jų dar nesučiupo ir neatidavė į budelių rankas, 
laikydami mirtį pergale, išplėšta iš klastingų Dievo priešų rankų. 

Antiochijoje gyveno šventas asmuo“, kurio moteriškame kūne 
apsigyveno tvirta dvasia. Visų gerbiama už turtą, kilmę ir protą, 
religinių principų dvasia išauklėjo dvi savo dukteris, kurios dar 
buvo netekėjusios, pačiame mergiško žavesio žydėjime. Jos daug 
kam kėlė pavydą, todėl buvo dedamos visos pastangos surasti tą 
vietą, kur jos slėpėsi; kai buvo sužinota, kad jos gyvena kitoje 
šalyje, jas apgaule parviliojo į Antiochiją, ir ten jos pateko į kareivių 
rankas. Matydama, kad jos dukterims ir jai pačiai gresia baisus 
pavojus, ji atvirai pasakė, kad jos gali tikėtis visokiausių baisių 
kančių ir paties baisiausio - skaistybės atėmimo. Ji įteigė savo 
dukterims ir sau pačiai, kad reikia saugotis net užuominos apie tai. 

Ji pasakė, kad leisti demonams pavergti savo sielas yra blogiau už 
mirtį ir kad vienintelisbūdas to išvengti - rasti priegblobstį pas 
Viešpatį. Visos trys su tuo sutiko, todėl jos pasitaisė savo rūbus ir, 
nukeliavusios lygiai pusę kelio, kukliai pasiprašė sargybinių mi- 
nutėlei pasitraukti ir nusiskandino šalia tekančioje upėje. 

Šios trys moterys nusižudė. Tačiau Antiochijoje buvo dar dvi 
mergaitės, seserys, tikros krikščionės, aristokratiškos kilmės, gy- 
venusios nepriekaištingai, jaunutės, žavingos savo išvaizda ir 
rimtos, religingos, tikras pamaldumo pavyzdys; tačiau jos, tary- 
tum žemė būtų nepajėgusi pakęsti tokio tobulumo, buvo paskan- 
dintos jūroje velnio tarnų įsakymu. 

Su kitais Ponte buvo daromi tokie dalykai, nuo kurių klausyto- 
jus apimtų šiurpas. Į abiejų rankų pirštus po nagais buvo suvaro- 
mos nusmailintos nendrės, virš laužo ištirpinamas švinas ir ta 
verdanti, kunkuliuojanti masė pilama jiems ant nugarų, ir taip 
sudeginami gyvybiškai svarbūs organai; kitų intymioms kūno 
dalims teko iškęsti gėdingus ir negailestingus kankinimus, ku- 
riuos išradingai pasiūlė kilmingieji teisėjai, įstatymų gynėjai, pui- 
kuodamiesi savo žiaurumu, kaip savo protingumo įrodymu: nuo- 
lat sugalvodami naujus baisumus, tarytum dalyvautų varžybose, 
jieišvisų jėgų stengėsi pranokti vienas kitą. Šie kankinimai liovėsi, 
kai- galų gale išsekinti aršaus piktumo, pavargę nuo žudynių, 
prisigėrę ir pasisotinę kraujo liejimu, jie ėmė elgtis kitaip, kaip 
jiems atrodė, gerai ir žmoniškai, manydami, jog nieko bloga mums 
nebedaro. Jie šnekėjo, kad nedera teršti miesto jų pačių rasės 
žmonių krauju ar duoti pagrindą apkaltinti aukščiausią valdžią 
žiaurumu, nes ši valdžia esanti visiems atlaidi ir gera; geriau esą 
leisti šios humaniškos imperatoriškos valdžios malonę pajusti 
kiekvienam, todėl nuo šiol niekas nebūsiąs baudžiamas mirtimi: 
tik dėl imperatoriaus gerumo jie nustoję skirti mums šią bausmę. 
Tada buvo įsakyta taikyti “švelniausią bausmę“: išdurti akis ir 
suluošinti vieną koją. Štai ką reiškėjų “gerumas" ir mums paskirta 
"“švelniausia bausmė". Dėl tokio "žmoniškumo" , kurį parodė Die- 
vo priešai,jau neįmanoma suskaičiuoti milžiniškos gausybės žmo- 
nių, kuriems visų pirma kalaviju buvo iškirsta dešinioji akis ir 
prideginta ugnimi, o po to atimta kairė koja, įkaitintomis geležimis 
sužalojant jos sąnarius. Po to šie žmonės buvo išsiųsti į provincijos 
vario kasyklas, ir ne tam, kad jie duotų kokią nors naudą, bet kad 

būtų pasmerkti fiziniams sunkumams ir kad patirtų įvairiausias 
patyčias. Nepasakosiu apie kitas kančias, tekusias jų daliai, kurių 
jie patyrė daug, jog neįmanoma visų aprašyti,kaip neįmanoma 
aprašyti visų jų didvyriškų pergalių. 


Bažnyčios vyresnieji, kurie savo krauju įrodė, 
kad jų skelbiama religija yra tikra 


8. Iš bažnyčios vyresniųjų, mirusių kankinio mirtimi svarbiuo- 
se miestuose, pirmasis, kurio vardą privalome įrėžti paminkluose 
ištikimiems Dievo tarnams, buvo vyskupas Antimas iš Nikomedi- 
jos. Jam nukirto galvą. Tarp Antiochijos kankinių pats kilniausias 
visą savo gyvenimą buvo vietinis presbiteris Lucianas, kuris paties 
imperatoriaus akivaizdoje skelbė Nikomedijoje dangiškąją Kri- 
staus karalystę: iš pradžių žodžiu gindamas tikėjimą, o po to ir 
darbais. Iš Finikijos kankinių garsiausiais, be abejo, yra Dievo 
mylimi dvasinių Kristaus globotinių ganytojai: Tiranionas, Tyro 
bažnyčios vyskupas, Zenobijas, Sidono bažnyčios presbiteris, ir 
Silvanas, Emezos ir kaimyninių bažnyčių vyskupas. Silvaną kartu 
su kitais atidavė laukiniams žvėrims pačioje Emezoje, kur jis ir 
prisijungė prie kankinių būrio; kiti du šlovino Dievo žodį Antiochi- 
joje, iškęsdami viską iki paskutiniosios. Tą iš jų, kuris buvo vysku- 
pas, nuskandino jūrų gelmėse, o Zenobijas, geriausiasis iš ganyto- 
jų, drąsiai pasitiko mirtį kankinimais. Palestinoje Silvaną, Gazos ir 
kaimyninių bažnyčių vyskupą, nukirsdino Feno vario kasyklose 
kartu su kitais 39 kankiniais. Ten pat buvo sudeginti du vyskupai 
iš Egipto - Pelijas ir Nilas bei dar keletas žmonių. 

O dabar taip pat reikia paminėti daugiausia garbės Cezarėjos 
bendruomenei atnešusį Pamfilą. Jis buvo presbiteris ir nuostabiau- 
sias mano laikų žmogus, tų heroiškų pasiekimų, kuriuos aš pami- 
nėsiu kiek vėliau, įsikūnijimas. Iš tų, kurie šlovingai užbaigė gyve- 
nimą Aleksandrijoje, Tėbuose ir visame Egipte, visų pirma turiu 
paminėti Petrą, pačios Aleksandrijos vyskupą, kuris buvo puikus 
tikrosios Kristaus-religijos mokytojo pavyzdys, bei kartu su juo 
tarnavusius presbiterius Faustą, Diją ir Amoniją, kurie tapo Kri- 
staus kankiniais, be jų, dar reikia paminėti Egipto bažnyčių vysku- 
pus Filėją, Mesichiją, Pachimiją ir Teodorą. Be jų, dar buvo nesu- 
skaičiuojama daugybė kitų įžymių asmenų, kurių kankinystę mini 

įvairiose vietovėse esančios bažnyčios. 

Aš nesugebėsiu aprašyti kančių tų, kurie visame pasaulyje 
kovojo dėl tikrojo Dievo garbinimo, ir smulkiai papasakoti, kas 
juos ištiko: tai galėtų padaryti tik tie, kurie matė įvykius savo 
akimis. Tačiau aš įamžinsiu tas kovas, kurių liudininkas pats 
buvau, ateities kartoms kitame savo veikale?“ Kad ir kaip būtų, 
šioje knygoje toliau tęsiu savo užrašus ir papasakosiu, kaip buvo 
atsisakyta prieš mus vykdomos veiklos ir apie tai, kas dėjosi, 
vykstant persekiojimui, nes šie dalykai yra labai svarbūs mano 
skaitytojui. 

Neįmanoma aprašyti Romos valdančiųjų viršūnių padėties iki 
karo prieš mus, tais laikotarpiais, kai imperatoriai buvo mums 
draugiški ir taikiai nusiteikę, - tokia gausa buvo gėrybių, kuriomis 
jie naudojosi. Aukščiausi pasaulinio masto imperijos valdovai, 
pasiekę dešimtus ir dvidešimtus savo valdymo metus, leido laiką 
šventėse ir liaudies susibūrimuose, linksmiausiose puotose ir pra- 
mogose, vyraujant visuotinei ir tvirtai taikai. Tačiau, nejausdami 
jokio pasipriešinimo savo valdžios stiprėjimui, o ji kasdien darėsi 
labiau absoliuti, jie staiga pasidarė mums nepakantūs ir pradėjo 
negailestingai mus persekioti. Dar nepasibaigus antriesiems tokio 
valdymo metams, aukščiausioji valdžia patyrė didžiausią sukrėti- 
mą, kuris apvertė visą sistemą aukštyn kojomis. Vyriausiąjį?! iš 
keturių imperatorių pakirto ūmi liga, dėl kurios sutriko jo protas, 
todėl kartu su kitu po jo pagal padėtį imperatoriumi? jis turėjo 
atsisakyti valstybinių pareigų. O dar prieš tai visą imperiją jis 
padalijo į dvi dalis“, ko niekada, kiek siekia atmintis, nebuvo 
atsitikę, ir paskyrė savo sūnų Konstantiną imperatoriumi ir augus- 
tu (aukščiausiu Romos valdovu) vietoj savęs. Netrukus po to 
gamtai skolą grąžino imperatorius Konstancijus, kuris visą gyve- 
nimą buvo švelnus ir geras savo pavaldiniams ir palankius dieviš- 
kajam mokymui. Jį pirmąjį iš keturių romėnai priskyrė dievams, ir 
po mirties jam buvo pareikšta geriausiam irromiausiam imperato- 
riui priklausanti visokeriopa pagarba. Tai buvo vienintelis mano 
laikų imperatorius, kuris tikrai buvo vertas savo aukštos padėties. 
Su visais jis buvo labai malonus ir geranoriškas, o svarbiausia - 
nedalyvavo prieš mus vykdomose kampanijose, netgi apsaugojo 
Dievo tarnus, savo pavaldinius, nuo žalos ir skriaudų, taip pat 
negriovė bažnyčių ir niekaip kitaip mums nekenkė. Todėl savo 


274 


mi 


Nuo Diokletiano iki Maksimiano 
gyvenimą pabaigė lydimas palaimos, nes tik jis vienas mirė, dar 
būdamas imperatoriumi, draugiškoje ir garbingoje aplinkoje, pa- 
likdamas savo sostą teisėtam, visais atžvilgiais labai protingam ir 
labai religingam sūnui. , 

Vėliau, visiems senatoriams nubalsavus, Sircinijus buvo pas- 
kelbtas imperatoriumi ir augustu. Tai buvo sunkus smūgis Maksi- 
mianui, kuris visur buvo vadinamas tik Cezariu. Todėl, būdamas 
tironas iki kaulų smegenų, jis begėdiškai pasisavino šį garbės 
vardą ir tapo apsišaukėliu augustu. Tuo metu buvo išaiškinta, kad 
sąmokslą nužudyti Konstantiną slapta rengė žmogus, kuris, kaip 
jau minėta, atsižadėjęs vėl ėmė eiti valstybės valdymo pareigas, ir 
kuris sulaukė negarbingos mirties**: jis buvo pirmasis, kurio svei- 
kinimo užrašai, statulos ir visa kita, kas paprastai statoma, buvo 
nuversta, kad neprimintų niekšiškos pabaisos. 


Tikrosios religijos priešų elgesys “ 

9. Jo sūnus Maksentijus, kuris despotiškai užgrobė valdžią 
Romoje, iš pradžių apsimetė pritariąs mūsų tikėjimui. Taip jis 
norėjo nuraminti valstybės piliečius ir jiems įsiteikti. Jis įsakė savo 
valdiniams daugiau nepersekioti krikščionių ir, prisidengdamas 
religija, bandė pasirodyti atidus kitiems ir daug romesnis už savo 
pirmtakus. Tačiau paaiškėjo, jog jis visai ne toks, koks norėjo 
pasirodyti žmonėms. Jis visas pasinėrė į nuodėmes ir neliko nė 
vieno bjauraus ir amoralaus poelgio, kuriuo jis nebūtų susitepęs, 
nes buvo labai linkęs į svetimavimą ir visokį seksualinį ištvirkavi- 
mą. Jis atimdavo garbingas, ištekėjusias moteris iš jų vyrų, išnie- 
kindavo jas ir nuplėšdavo jų garbę, o po to grąžindavo jas teisė- 
tiems vyrams; be to, jis žiūrėdavo, kad jo aukos nebūtų niekam 
nežinomi ir nežymūs žmonės, todėl nuo jo girtų užgaidų kentėjo 
patys įžymiausi ir vyriausi Romos senato nariai. Visas miestas, 
paprasta liaudis ir magistratai, garsūs žmonės ir niekam nežinomi 
drebėjo prieš jį, išsekinti jo žiaurios tironijos: net ir tada, kai jie 
nesipriešinoir leidosi trypiami, negalėjo išvengti šio tirono krauge- 
riško žiaurumo. Kartą dėl menkiausios priežasties jis pasiuntė 
savo asmenssargybą žudyti žmonių, ir tūkstančius Romos piliečių 
pačiame miesto centre išskerdė ne skitai ar kiti atėjūnai, bet iki 
dantų ginkluoti bendrapiliečiai. Neįmanoma nustatyti, kiek sena- 

torių buvo nužudyta, norint pasisavinti jų turtą: juos šimtais pa- 
smerkdavo mirčiai dėl kokio nors sufabrikuoto kaltinimo. Tironas 
pasiekė savonusikaltimų viršūnę, kai griebėsi raganavimo: įtikėjęs 
magiškomis formulėmis, jis kartais prapjaudavo pilvus nėščioms 
moterims, kartais tirdavo naujagimių vidurius, skersdavo liūtus ir 
išradinėjo atgrasius ritualus demonams iškviesti ir išvengti karo 
grėsmės, nes tokiomis priemonėmis jis vylėsi iškovoti pergalę. 

Rytų despotas Maksiminas, tarytum būtų iš to paties molio, 
sudarė slaptą sąjungą su Maksentijumi Romoje ir ilgą laiką dėjosi 
nieko apie tai nežinąs. (Vis dėlto vėliau jis buvo demaskuotas ir 
susilaukėbausmės, kurios nusipelnė.) Stebino ne tik tai, kad savo 
nusikaltimais jie buvo tikri kraujo broliai, bettai, kad Maksiminas 
aplenkė savo bendrą piktadarybėmis. Jis labiausiai gerbė ir pasiti- 
kėjo šundaktariais ir apsišaukėliais,išsigąsdavo menkiausio garso 
ir buvo baisiai prietaringas, todėl visiškai priklausė nuo savo 
įsivaizduotų stabų ir demonų. Jis nepajudėdavo nė per žingsnį, kol 
neatlikdavo būrimų ir orakulų. Todėl dar ryžtingiau ir su didesne 
energija, negu jo pirmtakai, ėmė mus persekioti. Jis liepė pastatyti 
šventyklas kiekviename mieste ir rūpestingai sutvarkyti šventą- 
sias vietas, kurios per ilgą laiką buvo apleistos; kiekvienoje vietoje 
ir miestejis paskyrė žynius stabams garbinti ir aukščiausius žynius 
su ginkluota asmens sargyba kiekvienai provincijai, kuriuos išrin- 
ko iš žymiausių ir veikliausių valstybės pareigūnų tarpo; visiškai 
negalvodamas apie padarinius suteikė didžiausias privilegijas ir 
gubernatorių postus visokiems apsišaukėliams, nes jie buvo pa- 
maldūs dievų numylėtiniai. 

Tarpais jis kamavo ir engė ne vieną miestą ar sritį, bet ištisas 
provincijas, be jokio saikoreikalaudamas aukso, sidabro ir kitų 
gėrybių, užkraudamas labai didelius mokesčius ir įvairiausias 
teismines baudas. Atimdamas iš turtingųjų nuosavybę, kurią jie 
buvo paveldėjęiš savo protėvių, jis dosniai dalijo begalinius turtus 
ir gėrybes savo padlaižiams. Jo girtuoklystės orgijos trukdavo taip 
ilgai, kad pasigėręs jis visiškai netekdavo proto ir išleisdavo tokius 
įsakymus, dėl kurių kitą dieną išsiblaivęs gailėdavosi. Jis nepaken- 
tė jokių varžovų ištvirkaujant bei tenkinant savo įgeidžius ir pasi- 
šovė būti nedorybių mokytoju tiek valdiniams, tiek valdomiems. 
Jis susilpnino kariuomenę, leisdamas jai daryti ką nori ir nereika- 

laudamas jokios atsakomybės, pasiūlė gubernatoriams ir kariuo- 
menės vadams, tarytum jie būtų tokie pat tironai kaip ir jis, grobti 
ir plėšti savo valdinius. Ar reikia priminti jo nusikaltimus, padary- 
tus dėl gobšumo, ar suvedžiotų moterų daugybę? Jis negalėjo 
pravažiuoti pro miestą,nepalikęs jo išniekintų žmoniųirišprievar- 
tautų mergaičių. 

Jis galėjo elgtis kaip nori su visais, tik ne su krikščionimis, kurie 
nepabūgo mirties ir niekino jo gėdingą tironiją. Todėl krikščionys 
vyrai buvo deginami, kapojami ir nukryžiuojami, metami plėšrū- 
nams ir skandinami jūroje; jiems būdavo nupjaustomos galūnės ir 
išdeginami ženklai; išduriamos ar išplėšiamos akys; sumaitojamas 
visas kūnas; be to, jie buvo priversti kentėti badą, grandines ir 
sunkų darbą kasyklose, bet jie buvo pasiryžę viską iškęsti dėl savo 
religijos ir nerodyti stabams pagarbos, nes ji priklauso tik Dievui. 
O moterys, dieviško žodžio įkvėptos, parodė, jog jos taip pat 
drąsios, kaip ir vyrai. Vienos patyrė tokius pačius kankinimus kaip 
ir vyrai, ir kartu su jais gavo atpildą už drąsą; kitos, velkamos 
nuplėšti garbę, ryždavosi verčiau nusižudyti, negu patirti gėdą. 
Tarp tų, kurias tironas bandė išprievartauti Aleksandrijoje, tik 
viena labai garsi krikščionė? savo didvyriška dvasia įveikė Maksi- 
mino gašlumąirištvirkimą. Ji buvo turtinga, kilminga irišsilavinu- 
si,otyrumą vertino labiau už viską. Nepaisant jo nesėkmingų pa- 
stangų ir jos pasiryžimo mirti, jis negalėjo jos nužudyti, nes aistra 
buvo stipresnė už pyktį, todėl jis tik ištrėmė ją ir nusavino visąjos 
turtą. Daugybė kitų tapo provincijų gubernatorių gašlumo auko- 
mis, mat atsisakiusios net kalbėti apie intymius santykius, jos buvo 
žiauriai nukankintos. 

Jos buvo nuostabios, tačiau palmės šakelę reikia atiduoti mote- 
riai iš Romos*- taip pat krikščionei, kuri buvo kilmingiausia iš visų 
aukų, kurias pasirinko tenykštis tironas Maksentijus, savo elgesiu, 
deja, net per daug primenąs Maksiminą. Kai jai pranešė, kad tirono 
pakalikai jau prie durų, ir kad jos vyras, dabar Romos prefektas, 
įbaugintas leido jiems sučiupti ją ir išsigabenti, ji paprašė leisti jai 
tinkamai apsirengti tokia proga. Nuėjusi į savo kambarį, užsiraki- 
no duris ir įsmeigė į širdį durklą. Imperatoriaus sąvadautojams 
liko jos negyvas kūnas. Savo darbais, kurie bylojo daug garsiau už 
žodžius, ji skelbė visiems tada gyvenusiems ir būsimiems žmo- 

nėms, kad vienintelis nenugalimas ir nesunaikinamas dalykas yra 
krikščionio dorybė. Štai kaip toli buvo nuėjusi niekšybė, kurią 
vienu metu skleidė tie du tironai, pasidaliję tarp savęs rytines ir 
vakarines žemes. Arkasnors,ieškantis šių nusikaltimų priežasties, 
galėtų ramiai žiūrėti į mūsų persekiojimą? Ypač dėl to, kad ši 
bauginanti sumaištis nesibaigė tol, kol krikščionys neatgavo savo 
laisvės. 


Kas atsitiko tiems, kurie nepriklausė Bažnyčiai 


10. Tuos dešimt metų, kol vyko persekiojimas, jie be pertraukos 
rezgė sąmokslus vieni prieš kitus ir kariavo vieni su kitais. Jūromis 
plaukioti buvo neįmanoma, nes iš kur žmonės būtų plaukę, jų laukė 
patyčios ir smurtas: juos kankindavo, perplėšdami šonus, tardė, 
naudodami begalinį kankinimų arsenalą, teisindamiesi tuo, kad 
tai galibūti priešo agentai; galų gale juos nukryžiuodavo arba su- 
degindavo. Be to, visur sparčiai buvo gaminami skydai ir šarvai, 
ruošiamos ietys, ietigaliai ir kitokios karinės atsargos, nekalbant jau 
apie karo laivus ir jų įrangą. Niekas nelaukė nieko kita, tik priešo 
puolimo bet kurią dieną. Maras ir badas, sekę po to, užgriuvo ir juos. 
Aš pateiksiu kai kurias smulkmenas, kai ateis laikas. 


Pagerėjimas 


11. Tokios sąlygosišliko visą persekiojimo laikotarpį, kuris, per 
Dievo malonę pradėjęs rimti po aštuntųjų, visiškai pasibaigė de- 
šimtaisiais metais. Kai tapo akivaizdu, kad mus saugo ir mumis 
rūpinasi dieviškoji dangaus Apvaizda, atsitiko nuostabus dalykas 
- mūsų valdovai, tie patys žmonės, kurie ilgą laiką skatino prieš 
mus vedamą karą, pačiu nuostabiausiu būdu pasikeitė, iškilmin- 
gai atsižadėjo savo ankstesnio požiūrio ir mums palankiais įsakais 
ir dekretais užgesino nuožmaus persekiojimo ugnį. Visa tai įvyko 
ne žmogaus valia - ne dėl to, kad valdovai, kaip kai kam galėtų 
atrodyti, buvo gailestingi ir humaniški. Atvirkščiai: nuo pat pra- 
džiųjie kasdien prigalvodavo vis naujų, dar griežtesnių priemonių 
prieš mus: įvairiausiomis ir nuolat painesnėmis pinklėmis jie visą 
laiką stengėsi kaip dar labiau pasityčioti iš mūsų. Tai buvo akivaiz- 
dus pasireiškimas dieviškosios Apvaizdos, kuri atleido papras- 

tiems žmonėms, bet nubaudė šių nedorybių kaltininką, kuriam 
pirmiausia ir tenka atsakomybė už šį žiaurų persekiojimą. Iš tikrų- 
jų, šie reikalai neišvengiamai turėjo taip susiklostyti dieviškuoju 
sprendimu, nes, kaip sako Šventasis Raštas, “Vargas žmogui, per 
kurį jie ateina“. Jį persekiojo Dievo paskirta bausmė, pirmiausia 
tekusi kūnui irjo sielai. Bejjokios priežasties jo genitalijose prasidė- 
jo pūliuojantis uždegimas, o vėliau atsivėrė gili, kraujuojanti opa. 
Ši neišgydoma liga įsiskverbė į pačius vidurius. O iš jų pasipylė 
kirmėlių knibždėlynas ir pasklido šleikštulį keliantis kvapas; nes 
visas jo dramblotas kūnas dar prieš ligą nuo persivalgymo virto 
milžinišku ištežusių riebalų gabalu, kuris vėliau supuvo, ir tie, 
kurieprieidavo arčiau, išvysdavo pasibaisėjimą ir šleikštulį kelian- 
tį vaizdą. Kai kurie gydytojai negalėjo pakęsti tos keistos ir neap- 
sakomai bjaurios smarvės, todėl būdavo nužudyti vietoje; kiti, 
kurie nebegalėjo niekuo padėti, nes visa ši masė taip buvo ištinusi 
ir sugedusi, jog nebuvo jokios vilties jai pasveikti, irgi be gailesčio 
buvo pasmerkti mirčiai? 


Imperatoriai atsižada praeities 


12. Kovojant su šia baisia liga, jį ėmė graužti sąžinė, kam taip 
žiauriai elgėsi su Dievo tarnais. Todėl jis susitvardė ir pirmiausia 
leido atvirai išpažinti visatos Dievą, po to pasikvietė savo teismo 
pareigūnus ir liepė jiems kuo greičiau sustabdyti krikščionių per- 
sekiojimą. Maža to, vykdant imperatoriškąjį įstatymą, skatinti 
statyti bažnyčias ir atlikti įprastas apeigas, papildomai meldžiantis 
už Imperatoriškąją Didenybę. Po šių nurodymų tuojau pat impe- 
ratoriškieji įsakai buvo paskelbti visuose miestuose, taip išdėstant 
mūsų laikų imperatorių atsivertimą: 

“Imperatorius Cezaris Galerijus Valerijus Maksiminas Augus- 
tas, Vyriausiasis šventikas, Germanų Valdovas, Egiptiečių Valdo- 
vas, penkis kartus Sarmatų valdovas, du kartus Persų Valdovas, 
šešis kartus Karpų Valdovas, Armėnų Valdovas, Vyriausiasis Gy- 
dytojas, Adiabenicus Maximus, Aukščiausias Teisėjas dvidešimtą 
kartą, devynioliktą kartą karvedys, aštuntą kartą Konsulas, Tėvy- 
nės Tėvas, Prokonsulas; Imperatorius Cezaris Flavijus Valerijus 
Konstantinas Pijus Feliksas Neprilygstamas Augustas, Vyriausia- 
sis šventikas, Aukščiausias Teisėjas, penkis kartus Karvedys, Kon- 

sulas, Tėvynės Tėvas, Prokonsulas ir Imperatorius Cezaris Valeri- 
jus Licinianas Licinijus Pijus Feliksas Neprilygstamas Augustas, 
Vyriausias Šventikas, Aukščiausias Teisėjas ketvirtą kartą, Karve- 
dys trečią kartą, Konsulas, Tėvynės Tėvas, Prokonsulas - provinci- 
jų Žmonėms: būkite pasveikinti. 

Be visa kita, ką darome tautos labui ir gerovei, mes iki šiolei 
troškome, kad kiekvienas trūkumas būtų ištaisytas, kaip to reika- 
lauja galiojantys Romos įstatymai ir viešoji tvarka; todėl mes 
nutarėme, kad krikščionys, kurie atsisakė savo protėvių tikėjimo, 
grįžtų prie teisingų pažiūrų. Kadangi ydingi samprotavimai atve- 
dė juos prie tokio išdidumo ir beprotystės, kad jie atsisakė eiti 
ankstesnių kartų pramintu keliu (kurį galbūt prieš daugelį metų 
nutiesė jų pačių protėviai), susikūrė patys sau įstatymus, tinkan- 
čiusjų idėjoms bei asmeniniams skoniams, ir gyveno pagal juos; be 
to, dar rinkdavosi visokiais tikslais įvairiose vietose. 

Todėl, kai mes išleidome įsaką, reikalaujantį, kad jie grįžtų prie 
senovėje nustatytų apeigų, daugeliui jų ėmė grėsti didelis pavojus, 
daugelis buvo teisiami ir nubausti mirtimi įvairiais būdais. Daugu- 
majų iš tikrųjų laikėsi savo beprotystės, ir mes pamatėme, kad jie 
nei šlovino kaip priklauso dangaus dievus, nei garbino krikščionių 
dievą". Todėl, atsižvelgdami į mūsų geranoriškumą ir seną papro- 
tį, pagal kurį nuolat atleidžiame nuo bausmės visus žmones, mes 
nusprendėme ir šiuo atveju su džiaugsmu parodyti savo atlaidu- 
mą, todėl krikščionims vėl leidžiama egzistuoti ir atstatyti namus, 
kuriuose jie susirinkdavo, su sąlyga, kad jie nepažeis viešosios 
tvarkos. Kitame laiške mes paaiškinsime teisėjams, kokiais princi- 
pais jie turės vadovautis. Taigi, atsižvelgiant į šią mūsų malonę, jų 
pareiga yra melstis savo dievui už mūsų valstybės ir jų pačių 
saugumą, kad valstybė visu kuo išliktų sveika, o jie galėtų gyventi 
be rūpesčių savo pačių namuose“. 

Taip lotynų kalba skambėjo įsakas, kurį aš kaip mokėjau išver- 
čiau į graikų kalbą. O dabar metas aptarti, kas atsitiko po šito. 


PRIEDAS* 


Vos tik šio įsako autorius taip prisipažino, jis tuojau pat nusikratė kūno negalėmis; 
tačiaunetrukus jis mirė. Yra žinoma, kad jis buvo svarbiausiasšio pražūtingo persekio- 
jimo rengėjas, nes daug pirmiau, negu kiti imperatoriai, leido imtis tam tikrų veiksmų. 
Jisnaudojo fizinę prievartą, kad priverstų atsimesti krikščionis kariuomenėje, o pradė- 
jojis nuo savo namiškių. Iš vienų jis atėmė jų karinį laipsnį, kitus labai gėdingai įžeidė, 

dar kitiems jis net grasino mirtimi. Galų gale jis sukurstė kitus imperatorius pradėti 
visuotinį persekiojimą, 

Nederėtų nutylėti ir apie šių žmonių mirtį. Ištų keturių, kurie pasidaliję valdė pasaulį, 
du vyresni amžiumi ir padėtimi", atsistatydino greičiau negu po dvejų metų prasidė- 
jus persekiojimui, kaip jau esu sakęs, ir praleido visą likusį gyvenimą kaip paprasti 
piliečiai, taip jie sulaukė ir savo paskutinės valandos. Vyriausias padėtimi ir amžiumi 
mirė po ilgos ir labai sunkios ligos. Antrasis pagal svarbą pasikorė, ir taip išsipildė 
velnio įkvėptapranašystė, nes buvo kaltas dėl daugybės žvėriškumų. Iš jaunesniųjų 
žemiausias pagal rangą, kuris, kaip minėjome, buvo viso persekiojimo inidatorius, 
Sulaukė aukščiau aprašyto likimo, o jo tiesioginis valdovas, pats romiausias ir nuosai- 
kiausias iš imperatorių, Konstancijus, visą valdymo laiką buvo vertas savo aukštos 
padėties. Visur ir visada jis buvo atidus ir geranoriškas; maža to, jis nedalyvavo kare 
pricš mus ir išgelbėjo Dievo tarnus, savo valdinius, nuo patyčių ir skriaudų; be to, jis 
negriovė bažnyčių, neatnešė mums jokių kitų nelaimių. Todėl jo gyvenimo pabaiga 
pelnytai buvo laiminga ir pilna palaimos; nes tik jis vienas, vis dar būdamas impera- 
toriumi, mirė, apsuptas geranoriškumo ir šlovės, o jo įpėdiniu tapo jo teisėtas, išmin- 
tingas ir religingas sūnus. Legionai tuojau pat paskelbė jį Absoliučiu Valdovu ir 
augustu, ir jis pasiryžo prilygti savo tėvui pagarba mūsų religijai. 

Štai taip, vienas po kito, baigė savo gyvenimus tie keturi vyrai, apie kuriuos rašiau 
anksčiau. Paskutinis mirė tas, apie kurį aš ką tik rašiau?! Kartu su tais“?, kurie 
aukščiausią valdžią gavo vėliau, jis paskelbė dokumentą, mūsų pateiktą anksčiau, ir 
kuriame visi galėjo perskaityti prisipažinimą, kurį aprašiau. 

MAKSIMINAS VĖL PUOLA BAŽNYČIĄ. 
PERSEKIOJIMO PABAIGA 


Tariamas nuolaidumas 


1. Imperatoriaus valios pasikeitimas, kurį išdėstėme aukščiau, 
buvo paskelbtas visoje Azijoje ir gretimoseimperijos provincijose. 
Kai ši užduotis buvo įgyvendinta, paaiškėjo, kad Maksiminui, 
tironui Rytuose, - pikčiausiam, koks tik galėjo gimti, religijos 
priešui, griežtai draudusiam garbinti visatos Dievą, - tai, kas buvo 
parašyta, visiškai nepatiko; užuotsupažindinęs visus su jau minė- 
tu laišku, jis žodžiu liepė jam pavaldiems pareigūnams šiek tiek 
švelniau elgtis su mumis. Kadangi jis negalėjo pakeisti savo valdo- 
vosprendimo,tąįsaką atidėjo į šalį ir pasirūpino, kad jo valdomoje 
teritorijoje jis niekada neišvystų dienos šviesos, ir tik žodžiu įsakė 
jam pavaldiems pareigūnams taip griežtai mūsų nepersekioti. Jie 
šį įsakymą užsirašė, kad galėtų pranešti vieni kitiems. Pavyzdžiui, 
Sabinas, kuriam jie suteikė garbingą Jo Ekscelencijos Prefekto 
titulą, perdavė imperatoriaus pageidavimus provincijų valdyto- 
jams lotynų kalba parašytame laiške, kurį pateikiame išverstą: 

“Mūsų Dieviškieji valdovai, Imperatoriai, ilgą laiką su nuosta- 
biausiu uolumu ir pasišventimu stengėsi nukreipti visų žmonių 
mintis į šventą ir teisingą gyvenimo būdą, kad net ir tie, kurie 
laikosi neabejotinai svetimų romėnams papročių, galėtų pareikšti 
nemirtingiems dievams jiems priklausančią pagarbą. Tačiau kai 
kurietaip aršiai priešinosi ir spyriojosi, kad sveika įsakymo logika 
neįstengė pakeisti jų nusistatymo, o bausmės grėsmė jų nebaugi- 
no. Kadangi taip elgiantis daugeliui ėmė grėsti pavojus, mūsų 

Dieviškieji valdovai, visagaliai monarchai, būdami, kaip visada, 
didžiai atsidavę dievams, nusprendė, jog jų dieviškajam tikslui 
nereikalinga, kad dėl tokios priežasties žmonėms grėstų toks 
didelis pavojus. Todėl jie įsakė savo ištikimam valdiniui pranešti 
raštu jūsų išmintingajai Didenybei tai, kad, jeigu kuris nors krikš- 
čionis išpažins savo tautos religiją, jūsų pareiga apsaugoti jį nuo 
priekabių irpavojaus,beto,nė vienas žmogus negali būti baudžia- 
mas už tai, kaip už nusikaltimą, nes per ilgą laiką tapo akivaizdu, 
kad jokiomis priemonėmis neįmanoma jų įtikinti atsisakyti savo 
ryžtingo pasipriešinimo. Todėl jūsų budriosios Didenybės parei- 
ga parašyti kiekvienos gyvenamosios vietovės magistratams ir 
vyresniems pareigūnams, kad jie suprastų, jog jų pareiga nesiimti 
jokių veiksmų, kurie neatitinka to, kas čia išvardyta“. 

Todėl provincijų valdytojai, nusprendę, kad laiške išvardyti 
nurodymai yra tikri, pasiuntė magistratams ir kaimų vyresnie- 
siems laiškus, kuriuose išaiškino imperatoriškąjį sprendimą. Šią 
naują politiką jie ne tik išdėstė raštu, bet dar ir parėmė veiksmu. 
Norėdami visiškai įvykdyti imperatoriaus valią, jie pasirūpino 
išlaisvinti visus tuos, kuriuos laikė kalėjimuose už tai, kad jie 
išpažino Dievą; jie netgi paleido tuos kalinius, kurie už bausmę 
buvo sukaustyti grandinėmis kasyklose, nes dėl savo naivumo jie 
tikėjo, kad imperatorius tikrai ketino visa tai padaryti. 

Kai šie nurodymai buvo įvykdyti, atrodė, jog tamsią naktį 
staiga sužibo šviesos spindulėlis. Visuose miestuose galima buvo 
matyti perpildytas bažnyčias, gausius susirinkimus ir laiku atlie- 
kamas religines apeigas. Tai pribloškė visus neatsivertusius pago- 
nis, kuriuos nustebino šis stebuklingas pasikeitimas ir kurie gar- 
siai paskelbė, kad vienintelis didis ir tikras yra krikščionių Dievas. 
Tiemūsų žmonės, kurie didvyriškai iki galo išlaikė visus persekio- 
jimo išmėginimus, vėl pakėlė visų akivaizdoje galvas, o tie, kurių 
tikėjimas buvo palūžęs, sielos sujauktos, iš visų jėgų stengėsi 
pasitaisyti, maldaudami tų, kurie atsilaikė, ištiesti jiems pagalbos 
ranką, ir prašydami Dievą malonės. Tuo pat metu iš kasyklų 
kančių buvo išvaduoti drąsūs tikrosios religijos gynėjai. Jiems 
buvo leista grįžti namo, ir jie, važiuodami per miestus, džiūgavo, 
kupini neapsakomos laimės ir begalinio tikėjimo savo teisumu. 
Keliuose ir miestų aikštėse juos pasitikdavo daugybė vyrų ir 
moterų, giedančių Dievą garbinančias psalmes ir himnus. Galima 

buvo išvysti, kaip tie, kurie visai neseniai buvo kaliniai, vejami iš 
savo gimtinių ir žiauriai baudžiami, laimingais ir besišypsančiais 
veidais vėl atgauna drąsą, ir net tie, kurie anksčiau troško mūsų 
kraujo, pamatę šį nuostabų, visiškai netikėtą pasikeitimą, kartu su 
mumis džiaugėsi tuo, kas įvyko. 


Pasikeitimai į blogąją pusę. Stabas Antiochijoje. 
Mums priešiški sprendimai. Suklastotas “"Memorandumas" 


2. Visa tai buvo daugiau, negu galėjo leisti tironas, kuris, kaip 
sakiau, valdėrytinį kraštą, nes jis nekentė kilniadvasiškumo,o visi 
dori žmonės kėlė jo priešiškumą; faktiškai jis nė šešių mėnesių 
nesitaikstė su tokia padėtimi. Jis padarė viską, ką galėjo sugalvoti, 
kad sutrikdytų šią ramybę. Pirmiausia, jis surado pretekstą, kad 
galėtų drausti mums rinktis kapinėse; po to, pasinaudojęs grupe 
nenaudėlių, siuntė sau pačiam delegacijas, kurios skundėsi mu- 
mis, prieš tai sukurstęs Antiochijos piliečius paprašyti, kad jis 
suteiktų jiems didelę malonę, griežtai drausdamas krikščionims 
gyventi jų šalyje, ir padarytų taip, kad ir kitur tai būtų daroma. 
Visa tai sumanė toks Teoteknas, kilęs iš Antiochijos, gudrus ir 
nedoras apgavikas, nepateisinęs savo vardo!. Jis buvo miesto 
policijos viršininkas. . 

Ir vėl šis žmogus puolė mus. Pasiryžęs sučiupti mūsų besislap- 
stančius žmones, tarytum jie būtų kokie vagys ar plėšikai, jis 
nesibjaurėjo jokiomis priemonėmis mums apšmeižti ir apjuodinti: 
naudojo įvairiausias gudrybės, pasmerkė mirčiai tūkstančius žmo- 
nių, po to pastatė Maloningojo Dzeuso stabą ir naudojo visokius 
triukus ir gudrybės; sugalvojo velniškas apeigas, bedieviškus 
įšventinimus ir pasibjaurėtinus apsivalymus?, ir net stebint pa- 
čiam imperatoriui demonstravo savo magiškus sugebėjimus,skelb- 
damas melagingas pranašystes. Imperatoriui tyliai pritariant, šis 
Žmogus užsiundė demoną ant krikščionių: dievas, - jis sakė, - liepė 
išvalyti miestą ir jo apylinkes nuo “imperatoriaus priešų“. 

Šis žmogus pirmasis ėmė daryti tai, į ką buvo linkes, tačiau ir 
kitų miestų, paklūstančių šiam imperatoriui, valdžia netruko sekti 
jo pavyzdžiu: provincijų valdytojai iš karto pamatė, kad impera- 
torius pritaria tokiam elgesiui, ir liepė savo pavaldiniams elgtis 
lygiai taip pat. Tironas su džiaugsmu savo įsaku pritarė jų spren- 


284 


Maksiminas vėl puola Bažnyčią 


dimams, ir taip vėl iš naujo įsiliepsnojo mūsų persekiojimas. Pats 
Maksiminas kiekvienam miestui skyrė šventikus, tik pagalvokite, 
- šventikus stabams, ir taip pat aukščiausius šventikus? - garsius 
politiniame ir visuomenės gyvenime vyrus, kurie su entuziazmu 
garbino dievus ir jiems tarnavo, absurdiškas imperatoriaus prie- 
taras skatino visus jo valdinius, tiek valdančius, tiek valdomus, 
siekti jo palankumo iš visų jėgų puolant mus. Trokšti mūsų kraujo 
ir ieškoti naujų būdų išlieti mums savo pagiežą buvo didžiausia 
paslauga, kurią jie galėjo padaryti, tikėdamiesi jo malonių. 

Jie netgi paskelbė suklastotas Poncijaus Piloto “Atmintines" 
apie mūsų Išganytoją, kuriose Jį šventvagiškai apjuodino. Valdo- 
vui pritarus, jie išsiuntinėjo jas į visas jo valdomas žemes ir savo 
įsakais paskelbė, kad jos būtų viešai iškabintos tiek kaimuose, tiek 
miestuose, ir kad mokytojai prižiūrėtų, jog vaikai per pamokas 
nagrinėtų jas ir išmoktų mintinai“. 

Tuo metu, kai visa tai buvo daroma, Damaske, Finikijoje, 
vienas karininkas - romėnų vadinamas “dux“ - liepė jėga išvesti iš 
miesto aikštės keletą pasileidusių moterų ir pagrasino joms kanki- 
nimais. Šitaip jis privertė jas pasirašyti pareiškimą, kuriame buvo 
teigiama, jog jos anksčiau buvusios krikščionės, todėl žinančios, 
kad krikščionys pažeidinėja įstatymus ir kad jie savo bažnyčiose 
užsiima amoraliais dalykais, be to, jis surašė ir daug kitų tikėjimą 
šmeižiančių dalykų, kuriuos jis liepė joms patvirtinti. Šį praneši- 
mąjis perdavė imperatoriui irjo liepiamas paskelbė šį dokumentą 
visuose miestuose ir apylinkėse. 

Tačiau netrukus tas karininkas nusižudė ir taip sumokėjo už 
savo pagiežingumą. 


Šio laikotarpio kankiniai 


3. Mums vėl teko kentėti ištrėmimus ir žiaurius persekiojimus, 
nes visi provincijų valdytojai mus nuožmiai puolė. Tuo metu 
keletą žymiausių Dievo žodžio pamokslininkų nuteisė mirti, ne- 
leidžiant jiems apskųsti nuosprendį. Emesoje, Fenikijos miestely- 
je, trys iš jų, kurie prisipažino esą krikščionys, buvo atiduoti 
laukiniams žvėrims sudraskyti. Tarp jų buvo ir vyskupas Silva- 
nas, labai senas žmogus, kuris keturiasdešimt metų ėjo šias parei- 
gas. Tuo pačiu metu bejokios priežasties ir be įspėjimo staiga buvo 

suimtas Petras, kuris labai gražiai vadovavo Aleksandrijos bažny- 
čioms ir buvo pavyzdingas vyskupas, kilniai gyvenęs ir nuodug- 
niai išstudijavęs Šventąjį Raštą. Nieko nepaaiškinus, jis buvo išves- 
tas ir tuojau pat nukirsdintas, lyg Maksiminui įsakius. Tokia pati 
dalia ištiko ir daugelį kitų Egipto vyskupų. 

Lucianas, nepriekaištingos reputacijos ir valingas žmogus, ge- 
rai išmanantis teologiją, Antiochijos diocėjos presbiteris, buvo 
nugabentas į Nikomediją, kur tuo metu buvo sustojęs imperato- 
rius. Valdovo akivaizdoje jis gynė doktriną, kurios laikėsi, už tai 
buvo įmestas į kalėjimą ir po to nužudytas. 

Maksiminas, nekęsdamas visko, kas yra gera, taip staigiai ir 
aršiai mus užpuolė, kad palyginti su šiais ankstesni persekiojimai 
atrodė nereikšmingi. 

Miestų centre- negirdėtas dalykas -buvo iškabintos bronzinės 
lentelės su jose išraižytais prieš mus nusiteikusių miestų nutari- 
mais ir įsakais, kurie rėmėsi imperatoriaus sprendimais minimais 
klausimais; vaikai mokyklose kasdien kartojo Jėzaus ir Piloto 
vardus bei įžūliai suklastotas “atmintines". 

Čia, manau, būtina pacituoti tą dokumentą, kurį Maksiminas 
užfiksavo lentelėse, kad visiems paaiškėtų, kaip šis Dievo priešas 
įžūliai ir pagyrūniškai puikavosi savimi, ir tada suprasime jį 
persekiojantį dieviškąjį teisingumą ir Jo nepakantumą bedievių 
daromam blogiui. Būtent jis neilgai trukus privertė jį elgtis su 
mumis visiškai priešingai ir raštu leisti įstatymus, skelbiančius jo 
politiką. 


MAKSIMINO ĮSAKO, KURIUO JIS ATSAKĖ Į PRIEŠ MUS 
NUKREIPTUS NUTARIMUS, VERTIMO KOPIJA, 
NURAŠYTA NUO LENTELĖS TYRE 


“Pagaliau menkai žmogiškojo proto puikybei pavyko išblaškyti 
visą tą tamsų klaidingumo rūką, kuris lig šio! sunkia nežinia gaubė 
žmonių, ne tiek blogų, kiek nelaimingų, sąmonę ir vis dar ją kamavo; 
pagaliau jie suprato, kad juos valdo ir saugo palanki visagalių dievų 
apvaizda. Aš nesugebėsiu išreikšti to begalinio dėkingumo, malonu- 
mo ir džiaugsmo, kurį man suteikė nuostabūs jūsų religingumo 
“rodymai"; nors ir iki šiol visi žinojome, kokią gilią pagarbą ir kokį 
pamaldumą jūs visados reiškėte nemirtingiems dievams savo tikėji- 

mu ne tik tuščiais ir bereikšmiais žodžiais, bet ir nuolatiniais bei 
svariais darbais. Todėl jūsų miestas vertas to, kad būtų vadinamas 
nemirtingų dievų šventykla ir namais; yra daug faktų, kurierodo, jog 
jūsų miestas klesti todėl, kad yra dangiškųjų dievų buveinė. 

Taip jūsų miestas visiškai ignoravo savo asmeninius interesus ir 
neragino patenkinti savo ankstesnių pageidavimų, susijusių su jo 
patiesreikalais, o kai jis pamatė, kad tos smerktinos beprotybės sekėjų 
vėl ėmė gausėti - panašiai kaip užmirštas rūkstantis laužas, kuris vėl 
įsidegęs virsta milžiniška liepsnojančia mase - jis tuojau pat puolė 
prašyti pagalbos apsaugoti miestą, kuriame gimsta visi atsidavimo 
dievams religiniai jausmai. Be abejonės, šią sveiką mintį įteigė jums 
dievai už tą tikėjimą, kurį parodėte savo ištikimybe jiems. Todėl jis, 
aukščiausias ir galingiausias Jupiteris, jūsų šlovingiausio miesto glo- 
bėjas, jūsų protėvių dievų, jūsų moterų ir vaikų, jūsų židinio ir namų 
gynėjas, saugantis, kad jie neišnyktų ir nebūtų sunaikinti, įkvėpė jūsų 
širdyse ryžtą teisingai nuspręsti ir tuo aiškiai parodė, kaip puiku, 
šlovinga ir naudinga yra su reikiama pagarba vykdyti šventąsias 
apeigas, skirtas nemirtingiems dievams. 

Kas galėtų būti toks kvailasir bukaprotis,kad nematytų, jogtikdėl 
geranoriškos dievų veiklos žemė neatstumia pasėtų į ją sėklų ir 
nesužlugdo ūkininko vilčių ir lūkesčių? Kad žemėje nekyla nesulai- 
koma bedieviškų karų banga, kai aromatingas padangių oras pa- 
švinksta ir purvais apskretę žmonių kūnai suvelkami į lavonų krū- 
vas? Kad jūra nešėlsta ir nebanguoja, siaučiant baisiems vėjams? Ir 
kad netikėtai nepratrūksta taifūnai, viską sunaikinantys savo kelyje? 
Ir kad žemė, visų motina ir žindyvė, neprasmenga į savo giliausias 
gelmes su baisingu drebėjimu, kalnai, kurie stūkso jos paviršiuje, 
neišnyksta susidariusiose bedugnėse? Kaip mes visi žinome, visi šie 
ir dar baisesni dalykai anksčiau kartodavosi labai dažnai. Tačiau 
vienu kartu šios nelaimės ištiko dėl tos lemtingos klaidos, slypinčios 
šių begėdiškų žmonių beprotiškuose kvailiojimuose, kuri pavergė jų 
protusir dėl savo gėdingų darbų vos neprivertė kentėti viso pasaulio. 

Tegul jie pažvelgia į plačiąsias lygumas, kuriose jau siūbuoja 
prinokusios kviečių varpos, ir į pievas, kurias po dosnaus lietaus 
nukloja žydintys augalai, o mes mėgaujamės nuosaikiais ir labai 
švelniais orais. Tegul ir jie džiaugiasi, visi iki vieno, kad dėl mūsų 

pamaldumo, dėl mūsų aukų ir mūsų garbinimo pavyko numaldyti 
grėsmingiausių ir nenuolaidžiausių orų galią; ir todėl tegul jie džiau- 
giasi, kad gali naudotis užtikrinta taika ir ramybe. O visi tie, kuriuos 
įstengėme saugiai sugrąžinti iš to klaidingo aklumo ir padėjome 
atgauti sveiką ir patenkinamą proto būklę, tegul džiaugiasi dar 
labiau, tarsi jie būtų išgelbėti iš netikėtos audros ar rimtos ligos ir nuo 
tolaiko gavę didelį gyvenimo vaisių derlių. Tačiau, jeigu jie užsispirs 
ir toliau laikysis savo bjaurios kvailystės, tegul juos išvaro, kaip jūs 
prašėte, iš miesto ir tuojau pat nuveja tolyn nuo jo ir jo apylinkių, kad 
dėljūsų pagirtino užsidegimo šiuo reikalu, jūsų miestas būtų išvaly- 
tas nuo visų bedievybės užkratų ir kad galėtų, siekdamas eiti savo 
užsibrėžtu keliu, su tinkamu nuolankumu nuolatos garbinti nemir- 
tingus dievus. 

Kad jūs žinotumėte, kaip malonu mums buvo išgirsti jūsų pagei- 
davimą šiuo reikalu, kaip trokšta mūsų protas, todėl ne vien tik po 
nutarimų ir prašymų, bet ir savo paties noru parodyti geradarystę, 
mes leidžiame savo atsidavusiems valdiniams prašyti kokios tik 
norite dovanos už šį jūsų dievobaimingumą. Nuspręskite dabar, ko 
norite, ir gausite savo dovanas: jos nedelsiant bus jūsų. Tai, kad jos 
teikiamos jūsų miestui, visais laikais bus jūsų atsidavimo nemirtin- 
giems dievams įrodymas“. 


Kiekvienoje Imperijos provincijoje ant lentelių buvo išraižytas 
šis puolimas prieš mus, atimdamas mums visas viltis, nes, atvirai 
kalbant, šie dalykai, kiek tai įmanoma, galėjo suklaidinti net 
išrinktuosius. Iš tikrųjų, daugumos viltys silpnėjo, o tie, kurie 
buvo atsakingi už šį mums priešišką dokumentą, keliose vietovė- 
se dar turėjo nueiti šiek tiek kelio, kai staiga Dievas, savo Bažny- 
čios Gynėjas, nebeleido tironui daugiau garsiai girtis prieš mus ir 
Pats apsireiškė, kaip mūsų sąjungininkas danguje. 


Badas, maras ir karas 
4. Buvo žiema, tačiau įprastiniai lietūs ir liūtys nesiliejo, kaip 
būdavo anksčiau, ir tada be jokio įspėjimo prasidėjo badas, po 


kurio ėmė siautėti maras ir dar viena epidemija - piktybinės 
pustulos liga, kuri dėl baisios išvaizdos buvo žinoma kaip karbun- 

kulas. Ji apimdavo visą kūną, ir ligoniams grėsdavo rimtas pavo- 
jus, tačiau labiausiai nuo jos kentėjo akys, ir šimtai vyrų, moterų ir 
vaikų dėl šios ligos prarado regėjimą. 

Be to, tironas turėjo kariauti su armėnais. Ši tauta nuo senų 
senovės buvo Romos draugė ir sąjungininkė. Armėnus, kurie 
buvo krikščionys ir uolūs Dievo garbintojai, šis Dievo priešas 
pabandė priversti, kad jie aukotų stabams ir demonams, todėl iš 
draugų juos padarė priešais, iš sąjungininkų - priešininkais. 

Visos šios nelaimės įvyko tuo pačiu metu, ir tai rodė, jog šis 
išpuikęs tironas tuščiai gyrėsi ir didžiavosi prieš Dievą, nes turėjo 
pakankamai įžūlumo paskelbti, kad jo ištikimybė stabams ir jo 
priešiškumas mums saugo jo valdomą kraštą nuo bado, maro ir 
net karo. Šie dalykai, ištikę tuo pačiu metu, tapo jo paties nuopuo- 
lio pradžia. Karas su armėnais visiškai išsekino tiek imperatorių, 
tiek jo legionus; kitų Žmonių jo valdomuose miestuose dėl bado ir 
maro buvo tokia varginga būklė, kad vienas kviečių matas kaina- 
vo 2500 Atikos drachmų. Žmonės šimtais mirė miestuose ir dar 
daugiau kaimuose, todėl kaimų registrų, kuriuose kadaise buvo 
tiek daug vardų, dabarneliko, nes vienu kartu maisto trūkumas ir 
epideminė liga išnaikino beveik visus gyventojus. Vieni žmonės iš 
karto parduodavo savo turtą labiau pasiturintiems už nedidelį 
maisto kiekį, kiti išsiskirdavo su savo brangenybėmis po truputį, 
kol dėl nuolatinių trūkumų jie beviltiškai nuskursdavo; dar kiti 
prarasdavo sveikatą kramtydami mažus gabalėlius gyvulių paša- 
ro ir be atrankos valgydami įvairius augalus, tarp kurių būdavo ir 
nuodingų, ir tai baigdavosi labai liūdnai. Oką kalbėti apie moteris, 
buvusias miesto visuomenės pažibas, tos turėjo pamiršti gėdą ir 
eiti prašyti išmaldos į miestų aikštes, ir tik išjų drovių žvilgsnių bei 
tvarkingų rūbų galima buvo spręsti, kad jos kilmingai išauklėtos. 

Kai kurie žmonės, perkarę lyg šmėklos ir atsidūrę ant mirties 
slenksčio, klupinėjo ir svyrinėjo į visas puses, o kai neįstengdavo 
stovėti, griūdavo ant žemės ir gulėdami gatvėje maldaudavo 
praeivių duoti jiems nors gabalėlį duonos. Paskutinę savo gyveni- 
mo minutę jie dar įstengdavo pasakyti, jog labai nori valgyti, - be 
šių skausmingų žodžių, daugiau jie nieko neištardavo. Kiti žmo- 
nės,kurie priklausė turtingųjų luomui, išsigandę elgetų daugybės 
ir dosniai daliję išmaldą, netrukus tapo negailestingi ir šykštūs, 

bijodami, kad netrukus ir patys gyvens ne ką geriau; todėl miestų 
aikštėse ir siaurose gatvėse dienųdienas gulėdavo nepalaidoti 
nuogi mirusiųjų kūnai, keldami gailestį visiems, kurie juos matė. 
Kai kuriuos net suėdė šunys, ir kaip tik dėl šios priežasties gyvi 
likę žmonės pradėjo naikinti šunis, bijodami, kad tie pasius ir ims 
misti žmogiena. Toks pat baisus buvo ir maras, kuris palietė visas 
šeimas, o ypač tas, kurios dar turėjo maisto ir badas jų neišguldė. 
Turtingi žmonės, valdovai, gubernatoriai ir begalė pareigūnų, 
kuriuos badas tarsi tyčia paliko marui, mirdavo labai staiga ir 
greitai. Visa aplinkui prisipildė raudų, ir visuose skersgatviuose, 
aikštėse ir gatvėse galima buvo matyti vien laidotuviųprocesijas, 
kurių dalyviai, kaip įprasta, grojo fleitomis ir mušėsi į krūtines. 
Šitaip siautėjo mirtis, apsiginklavusi badu ir maru, išguldydama 
ištisas šeimas per keletą akimirkų, ir galima buvo matyti, kaip 
viena raudotojų grupė neša laidoti du ar tris kūnus. 

Toks buvo atpildas už Maksimino garsias pagyras ir nukreip- 
tus prieš mus miestų nutarimus, o visi pagonys pamatė beribio 
krikščionių entuziazmo ir atsidavimo vaisius. Tik jie šios baisios 
nelaimės metu įrodė konkrečiais darbais savo užuojautą ir žmo- 
niškumą. Vieni kiauras dienas beatvangos slaugė mirštančiuosius 
ir laidojo mirusius, kurių buvo milžiniška. daugybė ir kuriais 
nebuvo kam pasirūpinti; kiti surinko daugybę pamėklėmis virtu- 
sių Žmonių iš viso miesto ir dalijo jiems duoną, todėl jie buvo visur 
labai giriami, ir visi žmonės šlovino krikščionių Dievą, pripažin- 
dami, kad tik šie žmonės vieninteliai yra dievobaimingi ir tikrai 
religingi, - argi apie tai nebyloja jų darbai? 

Viskas baigėsi tuo, kad Dievas, didysis ir dangiškasis krikščio- 
nių Gynėjas, parodęs tokiomis priemonėmis savo pyktį, kaip 
įspėjimą visiems žmonėms už tas žiaurias skriaudas, kurias iš jų 
patyrėme, vėl sugrąžino mums savo apvaizdos malonę ir drąsi- 
nančią šviesą: Tarytum juodžiausioje tamsoje Jis nuostabiausiu 
būdu apšvietė mus taikos, išeinančios iš Jo, šviesa, ir visiems tapo 
aišku, kad pats Dievas stebėjo mus visą laiką: iš pradžių Jis baudė 
savo Žmones ir per tam tikrą laiką sunkiais išbandymais pataisė 
juos; tada, pakankamai nubaudęs, Jis vėl parodė savo gailestingu- 
mą ir malonę visiems, kurie dėjo į Jį savo viltis. 

Dievo mylimų imperatorių pergalė 


5. Taigi Konstantinas, imperatorius ir imperatoriaus sūnus, 
religingas žmogus ir labai religingo tėvo sūnus ir, kaip jau minėta, 
apdairusir protingas, -ir Licinijus, kitas pagal rangą, abu gerbiami 
už savo išmintingas ir religingas pažiūras, du Dievui brangūs 
Žmonės, paraginti Visų karalių Karaliaus, Visatos Dievoir Išgany- 
tojo, pakilo į kovą prieš du bedieviškiausius tironus. Dievas tapo 
jųsąjungininku pačiu nuostabiausiu būdu: Maksentijus žuvo nuo 
Konstantino rankos Romoje,o Rytų valdovas*išgyveno tik truputį 
ilgiau ir gėdingo galo susilaukė nuo Licinijaus, kurio protas tada 
dar buvo sveikas. 

Vyriausias pagal imperatoriškąjį rangą ir padėtį Konstantinas 
pirmasis pasigailėjo tironijos aukų Romoje. Maldoje prašydamas 
Dievo danguje ir su Jo Žodžiu Patį Jėzų Kristų, visų Išganytoją, 
padėti jam, visos savo kariuomenės priešakyje jis pradėjo puoli- 
mą, siekdamas grąžinti romėnamsjų protėvių laisvę. Maksentijus 
savo ruožtu labiau pasitikėjo apgaulingomis gudrybėmis, negu 
savo pavaldinių gera valia, ir neturėjo drąsos nors žingsnį žengti 
už miesto vartų. Užuot taip daręs, jis pasamdė didžiulę daugybę 
sunkiųjų pėstininkų ir begalę legionierių centurijų ir dislokavo 
juos visose srityse, kraštuose ir miestuose netoli Romos ir visoje 
Italijoje, kurią jis privertė vergauti. Tas imperatorius, kuris tikėjosi 
pagalbos iš Dievo, puolė pirmąją, antrąją ir trečiąją tirono pajėgų 
grupuotes, visiškai jas sutriuškino, užėmė didelę Italijos dalį ir 
beveik pasiekė Romos vartus. Kad jam nereikėtų dėl tirono kovoti 
suromėnais, pats Dievas tarytum grandinėmis nutempė tironą. Ir 
tada išsipildė Šventojo Rašto žodžiai, kurie nuo seno buvo įspėji- 
mas piktadariams. Žodžiai, kuriuos dauguma laikė mitiniais ir 
jais netikėjo, bet kuriais tikintieji niekada neabejojo. Visų akyse 
įvykęs stebuklas privertė jais patikėti tiek netikinčius, tiek tikin- 
čius. Paties Mozės ir dievobaimingos senosios žydų tautos laikais. 

“Faraono vežimus ir jo kariuomenę jis įmetė į marias; 

Rinktinius jo vadus paskandino Raudonojoje jūroje. 

Bangos apdengė juos". 

Lygiai taip Maksentijus kartu su savo asmens sargyba, sudary- 
ta iš pėstininkų ir ietininkų, 

“gelmes nugrimzdo kaip akmuo“““, 
kaijis, bėgdamas nuo Dievo duotos Konstantinui galybės; pradėjo 
keltis per upę, kuri buvo jo kelyje, prieš tai pastatęs labai gerą tiltą 
iš valčių nuo vieno kranto iki kito ir taip sukūręs įrankį sau 
pražudyti. Mes galėtume taip rasos: 

“Jis taisė duobe ir iškasė, 

bet įkrito į tą duobe, kurią pats padarė. 
Jo piktumas gręšis prieš jo paties galvą 
ir jo smurtas sugrįš ant jo paties viršugalvio“?. 

Taigi, plaukiojančiam tiltui suirus, persikelti per upę nepavy- 
ko, ir po akimirkos valtys, žmonės ir visa kita nuskendo, 0 visų 
pirma nugrimzdo tas didžiausias niekšas, po to - jo rinktinė 
sargyba, kaip ir išpranašavo Šventojo Rašto žodžiai: 

“Jie nuskendo kaip švinas smarkiuose vandenyse“. 

Todėl, jei ne žodžiais, tai tikrai darbais, panašiai kaip didysis | 
tarnas Mozėir jo bendražygiai, tie žmonės, kurie Dievo padedami 
iškovojo pergalę, galėtų irgi dainuoti tą patį himną, kurį senovėje 
dainavo apie baisųjį tironą: 

“Aš giedosiu Viešpačiui, nes jis prakilniausis, 

žirgą ir vežimą jis įmetė į jūrą. 
Mano jėga ir mano stiprybė yra Viešpats, 
Jis pasidarė mano gelbėtojas“? 

Ir 

“Kas tarp dievų yra tau lygus, Viešpatie? 

Kas lygus tau, kurs esi kilnus šventumu; 
Garbingas šlovingumu, kurs darai stebuklus"'?. 

Šiuos žodžius kartu su daugeliu panašių ar visai tokių pačių 
Konstantinas savo darbais sudainavo kaip himną visų mūsų 
Viešpačiui, savo triumfo kūrėjui, Dievui. Po to jis įjojo į Romą, 
dainuodamas pergalės dainas, ir kartu su moterimis ir mažais 
vaikais jų pasitikti susirinko visi Senato nariai, įžymiausi kitų 
sferų piliečiai ir visi Romos gyventojai. Žibančiomis akimis ir iš 
visos širdies jie sveikino jį kaip išvaduotoją, išgelbėtoją ir geradarį, 
su begaliniu džiaugsmu girdami jį. Tačiau jis, tarsi turėdamas 
įgimtą pagarbumą Dievui, liko abejingas jų šauksmams ir ovaci- 
joms, puikiai suvokdamas, kad jam padėjo Dievas: nedelsdamas 
jis liepė pastatyti Išganytojo Kančios kryžių po jo paties statulos 
ranka - ir pastatyti labiausiai lankomoje Romos vietoje, o į dešinę 

jos ranką įdėti Išganytojo ženklą ir iškalti šį lotynišką užrašą: 

| “Šiuo išganymo ženklu, kuris yra tikras drąsos įrodymas, aš 
išgelbėjau jūsų miestą nuo tirono jungoir išlaisvinau jį; maža to, aš 
suteikiau laisvę Romos Senatui ir Liaudžiai,ir sugrąžinau jiemsjų 
senąją šlovę ir didingumą". 

Po to pats Konstantinas kartu su imperatoriumi Licinijumi, 
kurio proto dar netrikdė manija, vėliau jį apėmusi, pirmiausia 
padėkojo Dievui, visų jų pergalių įkvėpėjui; po to abu siekdami 
vieno tikslo suformulavo kuo išsamiausiai labai nuoseklų įstaty- 
mą krikščionių naudai. Tadaapie stebuklus, kuriuos Dievas pada- 
rėjųpaprašytas, apie savopergalę prieš tironą ir apie šitą įstatymą 
jie pranešė Maksiminui, kuris vis dar buvo Rytinių provincijų 
valdovas ir apsimetinėjo esąs jų draugas. Nors ir didelis buvo 
tironas, labai nuliūdo apietai sužinojęs. Jis nenorėjo, kad atrodytų, 
jog jis nusileidžia kitiems, tačiau nedrįso nuslėpti šio įstatymo, 
bijodamas tų, kurie jį išleido. Todėl jis norom nenorom tarsi savo 
patiesiniciatyva perdavė nuo jopriklausantiems valdytojams šį 
pirmąjį oficialų raštą krikščionių naudai; jame jis, meluodamas 
apie save, pretenduoja į poelgius, kurių niekada nepadarė. 


TIRONO LAIŠKO VERTIMO KOPIJA 


6. “Džovijas Maksiminas Augustas rašo Sabinui. 

Aš patenkintas, kad jums ir visiems kitiems aišku, jog mūsų 
valdovai Diokletianas ir Maksimianas, mūsų tėvai, supratę, jog be- 
veik visi žmonės nustojo garbinti dievusir susidėjo su vadinamaisiais 
krikščionimis, turėjo pagrindą įsakyti, kad visi tie, kurie pamiršo savo 
pačių nemirtingus dievus, būtų viešai pamokyti ir nubausti, kad 
prisimintų, jog turi garbinti tuos dievus. Tačiau su palankiais ženklais 
ką tik atvykus į Rytus man pranešė, kad kai kuriose vietovėse teisėjai 
dėl aukščiau minėtos priežasties ištremia daug žmonių, kurie galėtų 
būti naudingi bendruomenei. Todėl aš nurodžiau visiems teisėjams, 
kadateityje jie nesielgtų su provincijos gyventojais griežtai, betgeriau 
ragintų juos garbinti dievus įtikinėjimais ir prašymais. Paklusdami 
mano įsakymui, teisėjai vykdė jiems duotus nurodymus ir Rytinėje 
srityje daugiau nieko nekliudė ir netrėmė, nes, atlaidžiai su jais 
elgiantis, jie vėl ėmė garbinti dievus. 

Tačiau vėliau, kai aš praeitais metais, palankių ženklų lydimas, 
atvykau į Nikomediją ir ten viešėjau, į mane kreipėsi kai kurie miesto 
piliečiai. Atsinešę dievų atvaizdus, jie nuoširdžiai prašė, kad jokio- 
mis aplinkybėmis tokiems žmonėms nebūtų leista gyventi jų mieste. 
Tačiau sužinojęs, kad toje pačioje srityje gyvena labai daug žmonių, 
kurie išpažįsta tą religiją, aš nuoširdžiai padėkojau jiems už jų prašy- 
mą, bet pastebėjau, kad jis toli gražu nėra visuotinis. Todėl, jei yra 
tokių, kurie ir toliau atkakliai laikosi tų pačių prietarų, tai kiekvienas 
privalo siekti tų tikslų, kuriuos jis pats pasirenka, ir, jei norėtų, jis 
galėtų pripažinti, jog garbina dievus. Nepaisant to, aš neturėjau 
pasirinkimo ir atsižvelgiau į Nikomedijos ir kitų miesto žmonių 
pageidavimus, nes jie labai karštai prašė manęs to paties - kad nė 

“ vienam krikščioniui nebūtų leista gyventi jų miestuose, nes nuo pat 
pradžių visi mano pirmtakai elgėsi lygiai taip, be to, ir patys dievai, 
bekurių visos žmonijos ir visos Imperijos tvarka sugriūtų, norėjo, kad 
aš patenkinčiau jų Dievybės vardu pareikštą prašymą. Taigi padėtis 
yra tokia. Tiek nurodymuose šiuo klausimu, kuriuos jums anksčiau 
siuntėme raštu, tiek irtiesioginiuosepaliepimuosebuvopasakyta, kad 
su tais provincijų gyventojais, kurie nusprendė laikytis šito papročio, 
reikia būti santūriems ir pakantiems, o ne griežtiems. Siekdamas 
apsaugoti juos nuo privilegijuotų pareigūnų ar kieno nors kito įžeidi- 
mų ir prievartavimo, aš nusprendžiau pasiųsti dar ir šį laišką, kad 
atkreipčiau jūsų dėmesį į tai, jog daug geriau įkalbinėjimaisįtikinti 
provincijos gyventojus tinkamai gerbti dievus. Todėl, jei kas nors 
savo noru nuspręs, jog reikia melstis dievams, tai tokius asmenis 
reikia tinkamai pasveikinti, tačiau, jei kas nors nuspręs laikytis savo 
pačių religijos, prašom jiems netrukdyti. Baigdamas norėčiau jums 
patarti vykdyti šiuos nurodymus ir niekam neleisti įžeidinėti ir 
prievartauti mūsų provincijos gyventojų, nes, kaip jau sakyta, tik 
įkalbinėjimais ir įtikinėjimais galima sugrąžinti mūsų provincijos 
gyventojams tikėjimą dievais. Kad šis mūsų įsakymas pasiektų visus 
mūsų provincijų gyventojus, jūs turite išleisti savo įsaką ir taip pat 
viešai paskelbti tai, ką mes liepėme“. 


Kadangi jis išsiuntė šiuos įsakymus ne savo noru, o būtinybės 
verčiamas,visi pripažino,jog juo negalima nei tikėti, nei pasitikėti, 

nes jau praėjusį kartą, padaręs panašių nuolaidų, jis elgėsi priešin- 
gai ir veidmainiškai. 


Tirono gyvenimo pabaiga 


7.Jo nuopuolio priežastys yra tokios: valdymo našta, kuri jam 
taip nepelnytai buvo patikėta, pernelyg prislėgė jo pečius, be 
tojjam trūko apdairumoirimperinės mąstysenos, todėl reikalus jis 
tvarkė nerangiai; maža to, dėl savo išpuikimo ir pagyrūniškumo, 
išauklėjimu, išsilavinimu, charaktėriu, protu ir, svarbiausia, iš- 
mintimi ir pagarba tikrajam Dievui,buvo visapusiškai pranašesni 
už jį, jis buvo neprotingai drąsus. Jis elgėsi labai įžūliai, viešai 
skelbdamas, jog jis esąs aukščiausias pagal rangą. Po to jo bepro- 
tybė virto tikru silpnaprotiškumu, ir jis nutraukė sutartį, kurią 
buvo sudaręs su Licinijumi,ir pradėjo žūtbūtinį karą. Labai greitai 
jis sukėlė visuotinį sąmyšį ir neramumus visuose miestuose. Su- 
rinkęs visas turimas pajėgas, su milžiniška kariuomene, pasiruo- 
šusia mūšiui, pajudėjo pasitikti Licinijų, dėdamas visas viltis į 
demonus, kuriuos, tik pamanykite, jis laikė dievais, ir pasitikėda- 
mas savimi, nes turėjo be galo daug pėstininkų. 

Kai šios kariuomenės susitiko!!, paaiškėjo, kad Dievas jam 
nepadeda,nes nejam,o jo priešininkui, kuris tada dar buvo soste, 
Pats tikrasis ir vienintelis Dievas skyrė pergalę. Pirmiausia krito jo 
sunkieji pėstininkai, kuriais jis taip pasikliovė, po to jo asmens 
sargyba, palikusi jį visišką bejėgį, perėjo į jo priešo pusę. Todėl šis 
apgailėtinas žmogus skubiai nusiėmė imperatoriškos valdžios 
ženklus"? kurių jis buvo nevertas, ir nevyriškai, nes buvo visiškas 
bailys, įsimaišė nepastebėtas į minią. Po to bėgo, slapstydamasis 
laukuose ir kaimuose. Nors jis labai stengėsi išnešti kudašių, 
tačiau vos išvengė savo persekiotojų, o ta padėtis, į kurią jis 
pateko, patvirtino absoliučią šventųjų žodžių tiesą: 

“Nenugali karalius su didele kariuomene, - 

kovotojas neišsigelbsti dideliu stiprumu. 
Žirgas apvilia laukiančius pergalės 

ir neišgelbsti savo jėgos didumu. 
Štai Viešpaties akys ant tų, kurie jo bijo, 

ant tų, kurie pasitiki jo malone, 

Kad išgelbėtų nuo mirties jų gyvybes“ ". 

Taip tironas gėdingai pasiekė savo paties žemes“. Beprotiškai 
įtūžęs, jis sučiupo ten daug šventikų ir pranašųtų dievų, kuriuos 
jis kadaise taip garbino ir kurių pranašystės paskatino jo karingu- 
mą, apkaltinęs tuo, kad jie apgavo jį, ir, maža to, neapsaugojo jo - 
ir nužudė juos. Po to jis pagerbė krikščionių Dievą ir norėdamas 
garantuoti krikščionims laisvę, išleido įstatymą, kuris visiškai tiko 
jų poreikiams. Tačiau smėlisjau išbėgo,ir po kelių dienųjis liūdnai 
baigė savo gyvenimą. 

Štai jo išleistas įstatymas: 


TIRONO ĮSAKO KRIKŠČIONIŲ NAUDAI, IŠVERSTO 
IŠ LOTYNŲ Į GRAIKŲ KALBĄ, KOPIJA 


“Imperatorius Cezaris Gajus Valerijus Maksiminas, Germanikas 
Sarmatikas, Pijus Feliksas Invictus Augustas. 

Tai, kad mums nuolatos rūpi mūsų provincijų gyventojų gerovė ir 
kad mes norime aprūpinti juos tais dalykais, kurie naudingi visiems, 
tokiais dalykais, kurie geri visai visuomenei, teikianaudąjaiir patenkina 
kiekvieno žmogaus norus, yra visiems žinoma tiesa, nes visi, kurie 
susipažins su faktais, be abejonės supras, jog taip yra iš tikrųjų -tuo esu 
įsitikinęs. Tuo tarpu mes sužinojome, kad prieš tai, teisinantis tuo, jog 
mūsų dieviškieji tėvai Diokletianas ir Maksimianas taip įsakė, krikščio- 
nims buvo draudžiama rinktis, o valstybės tarnautojai visapusiškai 
prievartavo ir plėšikavo, ir kad ilgainiui tai darė vis daugiau ir daugiau 
žalos provincijų gyventojams, todėllabai norime, kad į jų interesus būtų 
rūpestingai atsižvelgiama - mat grobstomas jų asmeninis turtas: praei- 
tais metais kiekvienos provincijos valdytojui mes pasiuntėme po laišką, 
kuriame rašėme, kad, jei kas nors nusprendžia sekti tokiu papročiu ar 
išpažinti tokią tikėjimo formą, jis gali be kliūčių siekti savo tikslo ir jam 
niekas neturi trukdyti ar to neleisti, ir jiems turi būti leidžiama daryti be 
jokios baimės ar įtarimų kaip tik tai, ko kiekvienas nori. Tačiau mes 
pastebėjome, kad net ir po to kai kurie teisėjai nesilaikė mūsų įsakymų, 
todėl žmonės nepasitikėjo mūsų nurodymais ir abejojo, ar gali dalyvauti 
apeigose, kurios jiems patinka. Kad išsklaidytume iš baimės kilusius 

įtarimusar abejones, mesliepėme išplatinti šį įsaką ir išaiškinti, kad visi, 
kurie nori priklausyti šiai sektai ir išpažinti šį tikėjimą, gali per mūsų 
malonę ir savo paties valia bei noru dalyvauti tokiose religinėse apeigo- 
se, kurios jam yra įprastos ir priimtinos. Taip pat suteikiamas leidimas 
statyti jų vadinamuosius Viešpaties Namus“, Be to, kad mūsų malonė 
būtų dar didesnė, mes nusprendėme išleisti dar vieną įsaką; jei kurie 
nors namai ar žemės, kurie anksčiau buvo teisėta krikščionių nuosavy- 
bė, mūsų pirmtakų įsakymu perėjo Iždui, ar juos konfiskavo kurio nors 
miesto taryba - nepaisant to, ar šis turtas buvo parduotas viešame 
aukcionear padovanotas kokiamnorsasmeniui,-mes įsakome,kad visa 
tai būtų grąžinta buvusiems teisėtiems savininkams krikščionims, kad 
ir šituo visiems būtų parodytas mūsų religingumas ir nuoširdi globa“. 


Tai buvo tirono žodžiai, o juk dar nepraėjo nė metai nuo to 
laiko, kai buvo kabinėjamos lentelės su jo antikrikščioniškais 
įsakais. Tas pats žmogus, kuris visiškai neseniai skelbė, jog mes 
esamebedieviai ir pavojingi visuomenei, todėl mums draudžiama 
gyventi kaimuose ar dykumose, jau neminint miestų, - dabar kūrė 
įsakus ir dekretus krikščionių naudai; ir tiems, kuriuos taip nese- 
niai naikino ugnimi ir kalaviju, kuriuos jo akyse sušerdavo žvė- 
rims ir paukščiams, kuriems teko patirti visokiausias bausmes, 
kankinimusir mirtį, lyg tie vargšeliai būtų buvę bedieviai,- dabar 
tas pats Žmogus leidžia išpažinti savo religiją ir atstatyti Dievo 
namus; ir pats tironas sutinka, kad jie turėtų įstatyminės teises. 

Už tai, kad jis visa tai leido, buvo savotiškai atlygintas; kad ir 
kaip būtų, jis gavo daug mažiau, negu nusipelnė, kai jį netikėtai 
pasiekė Dievo rykštė, ir per šį karą antrojo susirėmimo metu jis 
sulaukė galo. Mirtį jis pasitiko ne kaip generolas, vedantis savo 
kariuomengeįkovą, kuris dėl savo draugų ir teisingumo vėlelgiasi 
vyriškai ir drąsiai pasitinka likimą mūšyje, bet kaip netikęs Dievo 
priešas; tuo metu, kai jo kariuomenė kovėsi mūšio lauke;jis slėpėsi 
namuose, kol susilaukė jo nusikaltimus atitinkančios bausmės. 
Visiškai netikėtai jį pakirto Dievo rykštė: jį surėmė baisūs ir 
nepakeliami skausmai, ir jis krito paslikas; alkis išsekino jį, o jo 
kūną rijonematoma, Dievo siųsta ugnis, kol iš jo ankstesnio pavi- 
dalo neliko nieko, išskyrus kaulų rinkinį, panašų į griaučiais 
pavirtusį vaiduoklį, kurį pamačius galėjo kilti tikviena mintis,kad 

jo visiškai suiręs kūnas tapo jo sielos kapu. Karštinė, kuri jį degino, 
plėtėsi vis labiau ir labiau iki pačių jo kaulų smegenų, kol jo akys 
išsprogo ir iškrito iš akiduobių. Tačiau net šitoks jis vis dar galėjo 
kvėpuoti ir viską prisipažino Dievui, prašydamas mirties. Jis 
pripažino, jog nusipelnė šių kančių už tai, kad su tokiu įsiūčiu 
puolė Kristų, ir tada viskas pasibaigė. 


Galutinis tikrosios religijos priešų sunaikinimas 


8. Maksiminas, paskutinis tikrosios religijos priešas ir, be 
abejo, baisiausias, pasitraukė iš kelio. Todėl per Visagalio Dievo 
malonę nuo pamatų buvo atstatomos bažnyčios ir su didesne 
laisve negu anksčiau skelbiama Kristaus žinia, kuri garsiai skam- 
bėjo Visatos Dievo garbei, o tikrosios religijos priešų antireliginė 
veikla buvo pasmerkta, kaip didžiausia gėda ir negarbė. Nes 
aukščiausieji valdovai paskelbė Maksiminą pirmuoju bendru visų 
priešu ir visur buvo skelbiama, jog jis buvo bedieviškas, bjaurus, 
Dievo nekenčiamas tironas. Vieni portretai, iškabinėti visuose 
miestuose jo ir jo vaikų garbei, buvo sudaužyti, metant juos iš 
aukšto žemėn, kituose juodais dažais užteplioti veidai ar kitaip 
suniokoti. Daugybė jo garbei pastatytų statulų taip pat buvo 
nugriauta, sudaužyta ir palikta riogsoti, kad kiekvienas, norintis 
įžeisti ir pasityčioti iš jų, galėtų tą padaryti. 

Po to iš kitų tikrosios religijos priešų buvo atimti visi apdova- 
nojimai, ir visi Maksimino šalininkai, ypač tie, kurie priklausė 
valdantiems sluoksniams ir jam valdant buvo užėmę įvairius 
postuš ir, pataikaudami jam, be jokios atsakomybės įnirtingai 
persekiojo mūsų mokymoskelbėjus, buvo pasmerkti mirti. Vienas 
išjų- Peukecijas, kurį tironas mėgo ir gerbė labiau už kitus, triskart 
konsulas, kurį Maksiminas buvo paskyręs vyriausiuoju finansų 
ministrų; kitas - Kulkianas, kuris ėjo visas pareigas paeiliui ir kuris 
didžiavosi, kad nužudė begalę krikščionių Egipte; neminėsime 
daugelio kitų, kurie labai padėjo stiprėti ir plėsti Maksimino 
tironiją. 

Teoteknui irgi buvo atlyginta, nes teisingumas reikalavo, kad 
tai, ką jis padarė krikščionims, niekada nebūtų užmiršta. Pastaty- 
dines stabą Antiochijoje, jis manė atsidūręs pasaulio viršūnėje. Iš 
tikrųjų, Maksiminas padovanojo jam valdytojo postą, tačiau, kai į 

Antiochiją įžengė Licinijus, jis išgaudė apsišaukėlius ir kankino 
naujai sukurto stabo pranašus ir šventikus, norėdamas sužinoti, 
kaip jie darė savo apgavystes. Kankinimai neleido nuslėpti tiesos, 
ir kai paaiškėjo, kad visa ta paslaptis tebuvo Teotekno gudrybių 
sukurta apgaulė. Licinijus davė jiems tai, ko jie nusipelnė: visų 
pirma Teotekną, o po to jo bendrininkus visokiais būdais kan- 
kino, o vėliau atidavė budeliui. 

Prie jų prisijungė Maksimino sūnus, su kuriais jis jau buvo 
pasidalijęs imperatorišką garbę, jų vaikus visi matė tapytuose 
portretuose. Tie, kurie iki šiol gyrėsi savo giminyste su tironu ir iš 
puikybės bandė despotiškai elgtis su visais aplinkiniais, susilaukė 
to paties likimo ir negarbės, nes jų niekas nepaisė, ar jie nežinojo, 
ar nesuprato šventųjų knygų nurodymo: 

Nepasitikėkite kunigaikščiais, 

žmogumi, per kurį neateina išgelbėjimas. 

Kai išeis jo dvasia, jis grįš į savo žemę; 

tuomet dings visi jo sumanymai!“, 

Taip buvo atsikratyta piktadarių, o jiems priklausiusi impera- 
toriškoji valdžia tapo stabili ir neginčijama, ji atiteko Konstantinui 
ir Licinijui, ir tik jiems. Savo pirmąja .pareiga jie laikė išvalyti 
pasaulį nuo priešiškumo Dievui —— | 

Neužmiršę palaiminimų, kurių Dievas jier jiems negailėjo, jie pa- 
rodė savo kilnius ketinimus ir meilę Dievui, savo atsidavimą ir 
dėkingumą Dievybei, išleisdami įstatymą krikščionių naudai. 


IŠNAŠOS 

1 Teoteknas reiškia “Dievo vaikas“. 101š15,11. 

2 Eusebijas sumaniai panaudojo 11313 m. balandžio 30 d. 

Dionyzo sodrią kalbą. 12 Kaip Pompėjus prie Farsalo. 

3 Imituodamas vyskupus ir arkivysku- 13 Ps 32, 16-19. 

pus. 14 Kilikiją. 

4 Indokrinacija - ne XX a. išradimas. 15 Čia pirmą kartą literatūroje minimas 
5 Maksiminas. žodis “kyriakon", kuris vėliau virto 
61š 15,45. “kirk“ ir “church". Visur kitur autorius 
7Ps 7, 16-17. vartoja žodį “ekklesia“, reiškiantį 

81š 15, 10. "bažnyčią". 

9 1š15,1-2. 16 Ps 145, 3-4. 

TAIKA IR BAŽNYČIOS ATSIGAVIMAS. 
KONSTANTINO PERGALĖ 


Dievo mums duota taika 


1. Dėkojame Dievui Visagaliui, Visatos karaliui už visas jo 

malones; širdingai dėkojame mūsų sielų Išganytojui ir Atpirkėjui, 

Jėzui Kristui, kurį mes meldžiame, kad ramybė dėlišorinių reikalų 
ir širdies rūpesčių būtų su mumis nuolatos ir per amžius. 

Kartu su savo maldomis aš dabar pridedu dešimtąją “Bažny- 
čios istorijos“ knygą prie visų ankstesnių. Ją aš dedikuoju jums, 
mano didžiai gerbiamas Paulinai, prašydamas savo antspaudu 
patvirtinti jas visas; kadangi šis skaičius yra tobulas, tai man 
derėtų čia pateikti nepriekaištingą pasakojimą, švenčiant Bažny- 
čios atkūrimą ir paklūstant Dieviškosios Dvasios raginimui: 

Giedokite Viešpačiui naują giesmę, 

nes jis yra padaręs stebuklų. 
Pergalę prirengė jam jo dešinė 
ir jo šventas petys. į 
Viešpats davė pažinti savo išgelbėjimą; 
pagonių akivaizdoje jis apreiškė savo teisybę!. 

Leiskite man dabar, kaip liepia šios šventos eilutės, paklusniai 
giedoti naują giesmę, nes po tų be galo niūrių reginių ir pasakoji- 
mų man teko laimė pamatyti ir iškilmingai pažymėti tai, ko 
daugelis dorų žmonių, tapusių Dievo kankiniais, iki mūsų iš 
tikrųjų troško matyti žemėje, tačiau nepamatė, troško išgirsti, 
tačiau neišgirdo. Bet jie, kuo labiausiai skubėdami, gavo kur kas 
geresnių dalykų danguje, buvo paimti į dieviškos malonės rojų; 

tuotarpu kai mane, pripažįstantį,jog net mano dabartinė dalia yra 
geresnė, negu nusipelniau, be galo apstulbino dosni Kūrėjo malo- 
nė, ir pilnas nuostabos aš visomis savo sielos jėgomis meldžiuosi 
Jam, liudydamas rašytinių pranašysčių teisingumą: 
Ateikite, matykite Viešpaties darbus, 
kokių nuostabių dalykų jis yra padaręs žemėje. 
Jis sustabdo karus iki žemės krašto, 
sutrupina lankus,sulaužo ietis ir sudegina ugnimi skydus“. 

Laimingas, kad visa tai akivaizdžiai įvyko mano laikais, norė- 
čiau toliau tęsti savo pasakojimą. 

Visa Dievo priešų giminė pražuvo,ir Jis vienu smūgiu sunaiki- 
no ją nepalikdamas jokių pėdsakų. Pasitvirtino dar vienas dieviš- 
kas posakis: 

Aš mačiau bedievį, kurs kėlėsi puikybėn 

ir kurs plėtėsi kaip šakotas kedras. 
Aš praėjau, ir štai jo nebebuvo; 
aš ieškojau jo, ir jo nebeatrasta“. 
Nuo tada išaušo šviesi ir spinduliuojanti diena, kurios netem- 
„dė jokie debesys, ji dangiškos šviesos spinduliais apšvietė Kri- 
staus bažnyčias visame pasaulyje, ir net tiems, kurie nepriklausė 
mūsų bendruomenei, maloniai buvo leista džiaugtis jei ne tomis 
pačiomis malonėmis, tai bent jų dalimi ir rezultatais to, kuo 
Dievas mus apdovanojo. 


Bažnyčių atkūrimas 


2. Taip visi žmonės išsilaisvino iš tironų priespaudos ir išsiva- 
davo iš savo buvusių vargų; visi jie skirtingais būdais pripažino, 
kad dievobaimingų žmonių gynėjas yra vienintelis tikras Dievas. 
Be viso to, mes, kurie siejome savo viltis su Dievo Mesijumi, 
buvomeneapsakomai laimingi, ir mūsų širdys prisipildė dieviško 
džiaugsmo, kai pamatėme, jog visos vietovės, kur visai neseniai 
dėl tironų piktumo buvo dykynės, dabar lyg po ilgai trukusio ir 
mirtino smaugimo vėl ėmė atgyti, ir kad nuo pamatų aukštyn vėl 
ėmė stiebtis katedros, savo didingumu smarkiai pralenkdamos 
tas, kurias prieš tai buvo sugriovęs priešas. 

Imperatoriai, kurie irgi nusipelnė didžiausių pagyrų, išleido 
daug įsakų krikščionių naudai ir tuo dar labiau ir patikimiau 

patvirtino malones, kuriomis Dievas mus gausiai apdovanojo; ir 
vyskupai susilaukė daugybės asmeninių imperatoriaus laiškų, 
papildytų pagarbos ženklais ir piniginėmis dovanomis. Tinkamo- 
je savo pasakojimo vietoje aš pasinaudosiu proga ir šioje knygoje, 
kaip šventoje lentelėje, užrašysiu iš lotynų į graikų kalbą išverstų 
šių laiškų turinį, kad visi, kurie ateis po mūsų, galėtų juos prisi- 
minti. 


Visuotinės pašventimo ceremonijos 


3. Kitas etapas buvo tai, ko mes visi ilgėjomės ir dėl ko meldė- 
mės - miestuose vyko naujai pastatytų maldos namų pašventini- 
mo iškilmės, vyskupų susirinkimai, tolimų šalių atstovų susitiki- 
mai, draugiški pokalbiai tarp kongregacijų, darnus Kristaus kūno 
narių susivienijimas. Sulig pranašo žodžiais, kurie iš anksto mis- 
tiškai nurodė, kas turi įvykti, kaulai susiėjo su kaulais, kiekvienas 
prie savo sąnario", ir įvyko visa tai, ką Šventasis Raštas neklysda- 
mas numatė mįslingomis pranašystėmis. Visi tikintieji jautė tą 
bendrą dieviškos Dvasios jėgą ir “buvo vienos sielos““, taip pat“ 
karštai tikėjo ir iš jų lūpų skambėjo vienas pagiriamasis himnas. 
Taigi ir mūsų vadovai atliko ceremonijas su visomis iškilmėmis ir 
įšventindavo į kunigus su didingomis Bažnyčios apeigomis ir 
sakramentais, vienur giedodami psalmes ir maldas, kurios mums 
Dievo duotos, kitur laikydami dieviškas ir mistines pamaldas,tuo 
tarpu virš visųjų buvo neišreiškiami Išganytojo Kančios simboliai. 
Ir visi kartu, seni ir jauni, vyrai ir moterys, visomis savo proto 
išgalėmis, džiūgaudami širdyje ir sieloje, maldomis šlovinojų 
laimės Kūrėją, ir dėkojo pačiam Dievui. 

Po to visi ten buvę aukšti dvasininkai pasakė atitinkamas 
kalbas, tuo uždegdami didžiulę klausytojų minią. 

Vienas vidutinių gabumų žmogus atėjo su iš anksto paruošta 
kalba. Tai buvo bažnyčios susirinkimas, ir daugybė ten susirinku- 
sių kunigų tyliai ir ramiai išklausė jį. Kreipdamasis tiesiai į vieną 
. vyskupą, puikų ir Dievui brangų žmogų, kurio iniciatyva ir pa- 
stangomis Tyre buvo pastatyta didingiausia katedra MES Feniki- 

joje, jis pasakė tokią kalbą. 

IŠKILMINGA KALBA DĖL BAŽNYČIŲ STATYBOS, 
SKIRTA PAULINUI, TYRO VYSKUPUI 


4. "Dievo draugai ir kunigai, pasipuošę šventais bažnytiniais 
rūbais ir dangiška šlovės karūna, gavę dieviškąjį patepimą ir kunigiš- 
kus Šventosios Dvasios apdarus; ir Jūs, toks jaunas, tačiau šių šventų- 
jų Dievo namų pažiba, išaukštintas brandžia išmintimi, gauta iš 
Dievo, ir taip pat garsus savo neįkainojamais jaunatviškos dorybės 
darbais, Jūs, kuriam Dievas, laikantis savo rankose visą visatą, Pats 
suteikė aukščiausią garbę pastatyti Jo namus žemėje ir vėl pašvęsti 
juos Kristui, Jo vieninteliam ir pirmagimiui Žodžiui ir Kristaus šven- 
tai ir didingai nuotakai - ar turiu Jus pavadinti naujuoju Beselėeliu?, 
Dievo bažnyčios architektu, ar dar vienu Saliamonu, naujos ir daug 
kilnesnės Jeruzalės karaliumi, ar naujuoju Zorababeliu, kurio pasta- 
tytų Dievo namų garbŽ bus daug didesnė už pirmųjų,. Ir taip pat Jūs, 
šventosios Kristaus kaimenės, gerųjų žodžių namų, savitvardos mo- 
kyklos ir tikrosios religijos universiteto augintiniai, nuoširdūs ir 
brangūs Dievui. 

Labai seniai, kai mums garsiai skaitydavo įkvėptus stebuklingų 
Dievo ženklų ir Viešpaties stebuklų žmonėms aprašymus, mes galė- 
jome giedoti Dievui himnus ir giesmes, nes mus mokė taip sakyti: 

Dieve, mes savo ausimis girdėjome, 

mūsų tėvai pasakojo mums 
dalyką, kurį esi padaręs jų dienomis, 
senovės dienomis". 

Tačiau dabar žmonės sužino apie aukštyn pakeltą dangišką mūsų 
Dievo, didžiai gailestingo ir visų Karaliaus, dešinęrankąneištariamų 
žodžių, bet iš darbų, jei galime taip pasakyti, ir savo akimis matome, 
kadankstesnių amžių tradicijos buvo teisingos ir vertos pasitikėjimo. 
Todėl mes galime giedoti antrąjį pergalės himną, skelbdami: 

Kaip esame girdėję, taip matėme 

kareivijų Viešpaties mieste, : 

Mūsų Dievo miestę!?. 

Ir kokiame mieste, jei ne šiame Dievo naujai pastatytame mieste? 
Tai - Gyvojo Dievo Bažnyčia, tiesos šulas ir atrama", apie kurią 
Šventajame Rašte dar ir taip džiaugsmingai skelbiama: 

Garbingi dalykai skelbiami apie tave, 
Dievo mieste!!ž 

Kadangi didžiai gailestingas Dievas per Savo Vienintelio Sūnaus 
malonę atvedė mus į šį miestą, tegul kiekvienas pakviestas svečias 
dainuoja, ne, geriau šaukia: 

Man linksma buvo, kai man sakė: 

“Mes eisime į Viešpaties namus!" 

Ir: : 

Viešpatie, aš mėgstu tavo namų buveinę 

ir tavo garbės padangtės vietą". 

Šlovinkime ir garbinkime ne tik kiekvienas atskirai, bet ir visi 
kartu viena dvasia ir viena siela, sakydami: 

Viešpats didis ir labai šlovintinas 

mūsų Dievo mieste“. 

Nes didis Jis tiesa ir dideli Jo namai, ir begalinė Jo valdomoji vieta, 
ir išvaizda Jis dailesnis už žmones“: Didis yra Viešpats, kurs tik 
vienas tedaro stebuklus; didis yra Tas, kuris “daro didelių ir nesu- 
prantamų, ir nuostabių dalykų be skaičiaus“'6; kuris pakeičia laikus 
ir amžius, Jis griauna karalystes ir pastato, pakelia vargšą iš dulkių, 
iškelia beturtį iš mėšlo". Jis numeta galiūnus nuo sostų ir išaukšlina 
mažuosius, alkstančius gėrybėmis apdovanoja, galingą petį sulau- 
žo!“ Ne tik tikintiems, bet ir bedieviams Jis įrodė senųjų pasakojimų 
teisingumą. Jis yra Stebukladarys, didžių darbų Meistras, visatos 
Valdovas, viso pasaulio Kūrėjas, Visagalis, vienas vienintelis Dievas. 
Jo garbei dainuokime naują giesmę, mintimis BugZ dem prie šios: 

Šlovinkite Viešpatį, 

Kurs padarė pats vienas didelių stebūklų, 

nes jo gailestingumas amžinas... 
Kurs sumušė didelius karalius, 

nes jo gailestingumas amžinas; 
Kurs užmušė galingus karalius, 

nes jo gailestingumas amžinas... 

Kurs mūsų pažeminime atsiminė mus, 

nes jo gailestingumas amžinas; 

Ir išvadavo mus iš mūsų neprietelių, 

nes jo gailestingumas amžinas“, 

Šlovinkime garsiai Visatos Tėvą šiais žodžiais nesustodami. Gar- 
binkime antrąjį mūsų palaimos šaltinį, mūsų Vedlį į Dievo pažinimą, 
tikrosios religijos Mokytoją, piktadarių ir tironų Naikintoją, mūsų 
gyvenimo Pertvarkytoją, vilties Suteikėją, Jėzų, kurio vardas visada 
skamba mūsų lūpose. Nes tik jis vienas, būdamas gailestingiausio 
Tėvo vienatinis gailestingiausias Sūnus, įgyvendindamas Savo Tėvo 
meilę žmogui, labai noriai priėmė mūsų, žmonių, esančių daug 
žemiau ir pasmerktų mirti, prigimtį. Tikras gydytojas, gelbėdamas 
ligonių gyvybes, mato baisų pavojų, tačiau vis tiek liečia užkrėstą 
vietą ir, gydydamas kitą žmogų, suteikia sau pačiam kančių; tačiau 
mesbuvomene tik ligoniai ar kentėme dėl baisių opų irjau pūliuojan- 
čių žaizdų, bet netgi gulėjome tarp lavonų, kai Jis savo pastangomis 
išgelbėjo mus iš mirties bedugnės, nes niekas kitas nebuvo pakanka- 
mai stiprus, kad pats nenukentėjęs padėtų išgelbėti tokią daugybę 
žmonių. Pats vienas Jis prisiėmė mūsų skausmingiausią mirtingą 
prigimtį, pats vienas kentėjo mūsų sopulius; pats vienas Jis prisiėmė 
bausmę už mūsų nuodėmes. Kai mes buvome ne leisgyviai, o jau 
palaidoti ir iki to laiko supuvęir dvokiantys, Jis pakėlė mus; ir kaip Jis 
darė prieš daugelį metų, taip dabar savo karšta meile žmonėms Jis 
pranoksta visas mūsų ar kieno nors kito viltis, gelbėdamas mus ir 
suteikdamas mums Jo Tėvo palaiminimą be apribojimų - Jis yra 
Gyvybės Davėjas, Šviesos Nešėjas, mūsų didysis Gydytojas, Karalius 
ir Viešpats, Dievo Mesijas. Matydamas, kad visa žmonija palaidota 
niūrioje naktyje ir gilioje tamsoje dėl piktųjų demonų apgaulių ir 
prakeiktų dvasių veiklos, vien tik Savo pasirodymu tada Jis visiems 
laikams nutraukė - taip lengvai, kaip saulės spinduliai ištirpdo 
vašką, - veržiančius mus nuodėmių pančius. 

Ir tada dėl šios nuostabios malonės ir dosnumo pavydas, kuris 
nekenčia gėrio, demonas, kuriam patinka blogis, sprogdamas iš 
pykčio surikiavo prieš mus visas mirtį nešančias pajėgas. Iš pradžių 
jis elgėsi lyg pasiutęs šuo, kuris kanda į jį metamą akmenį ir išlieja 
šiems negyviems daiktams savo pyktį tiems, kurie bando jį nuvyti: jis 
nukreipė savo žiaurų įniršį į maldos namų akmenis ir negyvas 
pastatų sijas, suduodamas, kaip jis pats įsivaizdavo, mirtiną smūgį 
bažnyčioms. Po to jis baisingai šnypštė ir leido kitokius gyvatei 
būdingus garsus: vienu metu bedieviškais tironų grasinimais, kitą 

kartą - šventvagiškais tironų įsakais. Be to, jis taškėsi savo paties 
užnuodytomis seilėmis ir savo žalingais, sielą žeidžiančiais nuodais 
paralyžiavo jo pavergtas sielas ir beveik sunaikino jas, atnašaudamas 
mirtį sėjančias aukas negyviems stabams ir siundydamas mus visais 
žmogaus pavidalą turinčiais žvėrimis su visais jų žiaurumais. 
Tačiau dar kartą po kruopštaus mokymo, kurį savo kantrybe ir 
ištverme visuose teismuose įrodė puikiausi jo karalystės kariai,staiga 
pasirodė Angelas, didysis Dievo karo vadas, ir nušlavė viską, kas 
buvo priešiška ir nedraugiška, i tokią užmarštį ir nebūtį, kad buvo 
pamiršta, jog tai egzistavo. Tačiau tam, kas Jam buvo brangu ir 
artima, Jis visiems matant suteikė aukščiausią garbę, ir ne tik žmo- 
nėms, bet ir dangiškiems kūnams - saulei, mėnuliui ir žvaigždėms, 
dangaus skliautui ir žemei. Taigi dabar, kaip niekada anksčiau, 
labiausiai išaukštinti imperatoriai, suvokdami tą garbę, kuria Jis 
teikėsi juos apdovanoti, spjaudė į negyvų stabų veidus, niekino 
neteisėtas demonų apeigas ir išjuokė senąsias melagystes, kurias 
palikuonims perdavė jų tėvai. Vienu ir vieninteliu Dievu jie pripa- 
žino bendrą jų ir visų žmonių Geradėją, o Kristų jie pripažino Dievo 
Sūnumi ir Aukščiausiu visatos Viešpačiu, vadindami Jį “Išganyto- 
ju“. Ant paminklų ir miesto, kuris yra visų miestų žemėje karalius, 
centre karališkais rašmenimis parašė neišdildomą Jo triumfų ir Jo 
pergalių prieš bedievius metraštį. Todėl taip įvyko, kad nuo laiko 
pradžios net ir labiausiai išaukštintieji šioje žemėje nepripažįsta 
Jėzaus Kristaus, mūsų Išganytojo, paprastų žmonių karaliumi, bet 
garbina]į kaip tikrą visatos Dievo sūnųir kaip Dievą. Ir čia nėra nieko 
stebėtino. Kurisiš kada nors gyvenusių karalių pasiekė tokią didybę, 
kadjo vardasbūtų skambėjęs visų žemėje gyvenančių žmonių ausyse 
ir lūpose? Kuris karalius įgyvendino tokius teisingus ir nešališkus 
įstatymus ir buvo pakankamai stiprus, kad jie būtų paskelbti visai 
žmonijai nuo vieno žemės krašto iki kito? Kas privertė necivilizuotų 
tautų barbariškus ir necivilizuotus papročius užleisti vietą jo paties 
civilizuotiems ir labai žmoniškiems įstatymams? Kas ištisus amžius 
puolamasiš visų pusių rodė tokią antžmogišką didybę, kad visą laiką 
buvo pačiame jėgų žydėjime ir išliko jaunas visą savo gyvenimą? Kas 
taip tvirtai įkūrė negirdėtą nuo laiko pradžios tautą, kuri nesislepia 
kokiame nors žemės kamputyje, bet gyvena visame plačiame pasau- 


306 


Taika ir. bažnyčios atsigavimas 


lyje? Kas taip apginklavo savo kareivius tikrosios religijos ginklais, 
kadjų sielos pasirodė tvirtesnės už plieną mūšiuose su priešininkais? 
Kuris karalius turi rankose tokią galią, vadovauja savo kariuomenei 
po mirties, įamžina pergales prieš savo priešus ir užpildo visus 
kaimus, sritis ir miestus tiek graikų, tiek negraikų įžadais prisiimto- 
mis aukomis - savo paties karališkaisiais namais ir šventyklomis, 
panašiais į šią katedrą su jos puikiais papuošimais ir aukojimais? 

Šie dalykai iš tikrųjų kelia pagarbą ir pribloškia, stulbina ir stebina 
ir yra neginčijamas įrodymas, kad mūsų Išganytojas yra Karalius: 

Nes Jis tarė - ir buvo padaryta; 

nes Jis liepė ir jie buvo sutverti?, 

Kas gi galėjo atsispirti aukščiausio Valdovo ir Viešpaties valiai, 
Pačiam Dievo Žodžiui? Norintrūpestingai ištirti ir interpretuoti šiuos 
dalykus, reikia gerai suvokti juos pačius. Tačiau Jo, kurį vadiname 
Dievu, akyse mažiau svarbūs yra tie, kurie dėjo pastangas, už gyvą 
šventyklą, kurią sudarome mes visi,ir žvelgia į gyvųir nepajudinamų 
akmenų?! namą, tvirtai ir patikimai pastatytą ant apaštalų ir pranašų 
padėto pamato, turinčio kertiniu akmeniu patį Kristų Jėzų". Šį akme- 
nįatmetėne tik jau neegzistuojančio senojo pastato statybos vyresnie- 
ji, bet taip pat ir pastato, kuris vis dar stovi ir kurį sudaro žmonijos 
dauguma, meistrai - blogų pastatų blogi statybininkai. Tačiau jį 
pripažino Tėvas, kuris po to padarė jį visiems laikams kertiniu šios 
mūsų bendros Bažnyčios akmeniu. Kas išdrįstų tyrinėti ir aprašinėti 
šią šventyklą, pastatytą iš jūsų pačių, gyvojo Dievo gyvus namus, 
puikiausią ir tikrai didingą šventovę, kurios svarbiausios paslaptys 
paslėptos nuo žmonių masės ir iš tikrųjų yra Šventoji Vieta ir Šventy- 
bių Šventybė? Kas gali kada nors pažvelgti į aplinkinius šventus 
pastatus, išskyrus Vyriausiąjį visatos Kunigą, kuriam vienam leista 
atskleisti kiekvienos mąstančios sielos paslaptis? 

Tačiau galbūt yra dar vienas, kuris gali, vienintelis tarp lygių, 
užimti antrą vietą po Jo. Aš kalbu apie šios kareivijos viršininką, 
kuriam pirmas ir didis Vyriausiasis Kunigas Pats suteikė garbę būti 
antruoju čia vykstančiose kunigiškose apeigose, apie jūsų dvasinės 
kaimenės ganytoją, kurį Tėvas išrinko vadovauti jūsų žmonėms, 
tarytumbūtų Pats paskyręs jį Savo šalininku ir aiškintoju, apie naująjį 
Aaroną ar Melchizedeką, panašų į Dievo Sūnų?, paklusnų ir per 

bendras visų jūsų maldas nuolatos Jo saugojamą. Tada leiskime tik 
jam vienam, jei ne pirmuoju, tai bent antruoju, pamatyti ir ištirti 
slapčiausias jūsų sielų gelmes, kaip tai darė pirmasis ir didžiausias 
Vyriausiasis Kunigas, nes per ilgus metus jis nuodugniai pažino 
kiekvieną žmogų ir savo užsidegimu ir dėmesingumu surikiavo jus 
visus pagal tikrosios religijos tvarką ir mokymą; iš visų žmonių jis 
geriausiai gali papasakoti apie visus savo darbus, kuriuos įvykdė 
Dievui padedant. 

Mūsų pirmas ir didis Vyriausias Kunigas sako mums, kad Sūnus 
daro vien tai, ką mato darant Tėvą“. Šis kunigas žvelgia susikaupęs 
į Pirmąjį kaip į mokytoją ir panaudoja tai, ką Jis daro, kaip pavyzdį ir 
kaip menininkas, pasitelkdamas visus savo sugebėjimus, sukuria 
kažką labai panašaus, Jis nė kiek ne menkesnis už Besaleėlį, kurį Pats 
Dievas pripildė išminties ir supratimo dvasia, techninėmis ir mokslo 
žiniomis ir paskyrė šventyklų, simbolizuojančių dangiškąsias, archi- 
tektu. Lygiai taip pat šis žmogus, į kurio sielą iki galo buvo įspausti 
Kristus, Žodis, Išmintis ir Šviesa, pastatė Dievui, dangaus Valdovui, 
šią nuostabią šventyklą, kuri savo esme primena, kaip matome kitą, 
daug geresnę. Žodžiais neįmanoma deramai aprašyti nei jo didžia- 
dvasiškumo ir nesenkančio dosnumo, nei jūsų visų entuziazmo bei 
dosnių aukų, kai nuostabiai lenktyniaudamijjūs stengėtės nė kiek nuo 
jo neatsilikti įgyvendindami šį tikslą. 

Pradedant nuo pradžių pradžios, šis sklypas dėl mūsų priešinin- 
kųpinkliųbuvo užverstas purvinomis šiukšlėmis. Tačiau jis neatsisa- 
kė jo ir nepaliko piktai valiai tų, kurie buvo dėl to kalti, nors ir galėjo 
pasirinkti kurią nors kitą vietą, nes mieste jų buvo daugybė, visai 
lengvai išspręsti šią problemą ir neužsikrauti sau rūpesčių. Užuot 
taip daręs, jis pirmiausia pats pasirengė šiai užduočiai, po to savo 
entuziazmu uždegė visus krikščionis, surinko juos į didelį būrį ir 
paskelbė savo pirmąją kampaniją, nes jis jautė, kad bažnyčia, kurią 
dar neseniai puolė jos priešai, kuri nukentėjo anksčiau už kitas ir 
patyrė tuos pačius persekiojimus kaip ir mes anksčiau, negu jie 
pasiekė mus, ir kuri buvo kaip vaikų netekusi motina, turėtų pirmoji 
džiaugtis Dievo dosnumu. Nes kai didysis avių Ganytojas* išvaikė 
laukinius žvėris, vilkus ir visokiausias laukines būtybes ir, kaip 
skelbia Dievo žodis,sulaužėliūtų krūminius**, manydamas, kad būtų 

gerai, jeigu jo sūnūs vėl susirinktų kartu, labai teisinga buvo, kad Jis 
pastatė kaimenei avidę ir padarė gėdą priešams bei kerštautojams ir 
viešai pasmerkė šventvagiškus Dievo priešų nusikaltimus. 
| Dabar šių žmonių jau nebėra, iš tikrųjų šie Dievo priešai niekada 
ir neegzistavo, nes atnešę nelaimes kitiems žmonėms, taip pat ir 
patiems sau, jie gavo teisingą, nekeliančią juoko bausmę, nes pražudė 
patys save, savo draugus ir šeimas. Taip gyvenimas patvirtino, jog 
pranašystės, išraižytos senų senovėje šventose lentelėse, yra teisin- 
gos. Jomis Dievo balsas byloja tik tiesą, tačiau pasiklausykite, ką sakė 
i apie juos: 
Bedieviai traukia iš makščių kalaviją ir įtempia savo lanką, 
kad parblokštų nelaimingąjį ir beturtį 
ir žudytų tuos, kurie eina tiesiu keliu. 
Jų kalavijas perdurs jų pačių širdis, 
ir jų lankai bus sulaužyti?, 
Ir toliau: 
Miestus tu sugriovei: jų atsiminimas dingo; 
išdildei jų vardą amžių amžiams*, 
Nes iš tiesų, kai jie pateko į bėdą: 
Jie šaukėsi - ir nebuvo, kas juos gelbėtų; 
Viešpaties - ir jis jų neklausė. 
Anie sukniubo ir parpuolė, 
mes gi stovime ir pasiliekame?. 

Ir pasiklausykite šios pranašystės: 

Viešpatie, savo mieste Tu paniekinsi jų vaizduotės dalykus*. 

Koks teisingas šis teiginys, visi galėjo įsitikinti. 

Šie žmonės, kaip senovės gigantai,susikovė su Dievu irbaigė savo 
gyvenimą labai liūdnai. Kitaip negu jie, Bažnyčia, kuri buvo apleista 
ir žmonių atmesta, savo įkvėpta ištverme iškovojo pergalę, kurią mes 
matėme, todėl pranašiškas Izaijo balsas taip sako jai: 

Palikta ir nepereinama šalis linksminsis, 

tyruma džiaugsis ir žydės kaip lelija... 
Sustiprinkite pailsusias rankas 
ir sutvirtinkite susilpnėjusius kelius. 

Sakykite silpnasieliams: Būkite drąsūs ir nebijokite; 

štai jūsų Dievas darys kerštą ir atsilyginimą; 

pats Dievas ateis ir išgelbės jus... 

Nes ištryško paliktoje šalyje vandens tyrumoje - upių. 

Sausa šalis pavirs liūnu ir išdžiūvusi - šaltiniais". 

Šie dalykai buvo išpranašauti žodžiais labai seniai ir surašyti 
šventose knygose, tačiau apie tai, kad jie išsipildė, mes sužinojome ne 
iš kalbų, bet pamatėme savo akimis. Ji tapo dykuma, sausa žeme, 
bejėge našle, nes jie nukirto jos vartus kirviais, kaip medžius tanku- 
myne, kartu griaudami ją kirtikliais ir mūrininkų kūjais, jie sunaikino 
jos knygas ir padegė Dievo šventovę, jie iki galo išniekino Jo vardo 
būstą; visi, kurie ėjo pro šalį, skynė jos vaisius, prieš tai sulaužę jos 
tvoras; tankumynų šernai niokojo ją, ir vieniši laukiniai žvėrys rijo ją 
- ir tik stebuklinga Kristaus galybe dabar, kai Jis to nori, ji pražydo 
kaip lelija. O tuo metu Jis, kaip mylintis tėvas, liepė ją nubausti: 

Nes ką Viešpats myli, tą baudžia... 

ir plaka kiekvieną sūnų, kurį priglaudžia“, 

Tad ją tinkamai ir saikingai nubaudė, o dabar jai dar kartą liepta 
vėl džiūgauti, ir ji žydi kaip lelija ir skleidžia savo saldų dievišką 
kvapą visai žmonijai, nes, kaip sakoma Šventajame Rašte, dykumoje 
ištryško dieviško dvasinio atgimimo, kurį suteikė išganingas krikš- 
tas, srovė, ir dabar ten, kur visai neseniai buvo dykuma, sužaliavo 
vešlios pievos ir ištroškusią žemę užliejo gyvojo vandens šaltinis. 
Rankos, iki tol buvusios silpnos, įgavo jėgos, apie kurią byloja šie 
didingi ir nuostabūs darbai. Kadaise skaudančios ir sulinkusios kojos 
atgavo savo normalų judrumą ir neša dabar mus tiesiu keliu į Dievo 
pažinimą, kad kuo greičiau vėl prisijungtume prie maloningojo Ga- 
nytojo avelių. Jei tironų grasinimų įbaugintos kai kurios sielos sustin- 
g0, tai ir jų Išganingasis žodis nepaliko neišgydomų. Jis negaili joms 
gydančių vaistų ir ragina jas siekti dieviškosios paguodos: 

Ruoškitės jūs, kurie esate baikštūs širdyje, 

Būkite stiprūs, nebijokite. 

Šis mūsų naujasis ir puikusis Zorababelis išgirdo ir be vargo 
suprato tą žodį, kuris išpranašavo, kad tam, kurį Dievas leido nunio- 
koti, būtinai bus atlyginta palaima po tos karčios nelaisvės ir susidū- 
rimo su sunaikinimo pabaisa“. Jis nepraėjo pro tą kūną, kaip pro 
mirusį, bet manė, jog jo pirmoji užduotis yra prašymais ir maldomis 
suminkštinti Tėvo širdį, ojūs visi tam nuoširdžiai pritarėte. Pakvietęs 

vienintelį mirusiųjų Atgaivintoją būti sąjungininku ir bendražygiu, 
jis pakėlė parpuolusią bažnyčią, prieš tai išvalęs ją ir išgydęs jos ligas; 
po to jis aprengė ją - ne senu rūbu, kurį ji turėjo iš pat pradžių, bet 
tokiu, kuris atitiko tolimesnius dieviškųjų pranašų nurodymus, ku- 
riuose ypač pabrėžiama: “Didesnė bus šitų paskutiniųjų namų garbė 
kaip pirmųjų". 

Todėl visas plotas, kurį jis panaudojo, buvo daug didesnis, nes jis 
apsupo išorinį kiemą siena, kad kuo geriau apsaugotų visą statinį. Po 
to jis atvėrė plačius ir be galo aukštus vartus, pro kuriuos į vidų 
patekdavo kylančios saulės spinduliai, todėl net tie, kurie stovėdavo 
anapus pašventintos teritorijos, galėjo be kliūčių matyti vidų. Šie 
vartai tarytum nukreipdavo net ir Tikėjimui svetimų žmonių akis 
pirmųjų durų link, kad niekas nepraeitų pro šalį, iki širdies gelmių 
nesujaudintas minties apie ankstesnį nuniokojimą ir stebuklingą 
dabartinį pasikeitimą: jis tikėjo, kad galbūt vien tik šis vaizdas pa- 
trauks ir pastūmės prie įėjimo. 

Jis neleidžia įžengusiam pro vartus žmogui, tuojau pat eiti į 
šventąsias vietas viduje nešventintomis ir neplautomis kojomis; tarp 
pačios bažnyčios ir pirmųjų durų jis paliko daug vietos, kurią papuo- 
šė keturiomis eilėmis kolonų, ir šis sklypas dabar yra keturkampio 
formos. Tarpus tarp kolonų jis užpildė proporcingo aukščio medinė- 
mis pinučių pertvaromis. Viduryje jis paliko tarpą, pro kurį matyti 
dangus, todėl vidus yra šviesus ir atviras saulės spinduliams. Ten jis ' 
sudėjo šventojo apsivalymo simbolius, įrengė fontanus priešais pačią 
katedrą: einantieji į šventovės centrą gali apsivalyti jų gėlo vandens 
čiurkšlėmis. Tai pirmoji sustojimo vieta, puošianti visumą ir kartu 
tinkama stabtelti tiems, kuriems trūksta pradinių žinių. 

Praėjus pro šį nuostabų reginį, atsiveria įėjimai į katedrą per daugelį 
kiemo vartų. Jisįrengė trejus vartus vienoje pusėje, kurią ryškiai nušvies- 
davo saulė: centriniai buvo aukšti ir platūs, o šalutiniai - daug mažesni. 
Jis papuošė centrinius vartus bronzinėmis lentelėmis su geležiniais 
rėmaisir sudėtingais reljefais; tai suteikė jiems kvapą gniaužiantį žavesį, 
ir dabarjie panašūs į karalienę, stovinčią tarp dviejų klusnių sargybinių. 
Lygiai taip patjis įrengė vartus tarp kolonų išabiejų pastato pusių, o virš 
kolonų jis paliko atviras angas, pro kurias į pastatą galėjo patekti dar 
daugiau šviesos, ir išradingai papuošė jas puikiais medžio drožiniais. 

Pačią baziliką jis pastatė tvirtai ir iš dar brangesnių medžiagų, 
nėakimirką negalvodamas apie išlaidas. Manau, kad dabar ne laikas 
minėti tikslius pastato matmenis ar detaliai aprašinėti jo akinantį 
grožį, jo nepaprastą dydį, puikų meistrų darbą, aukštas, dangų 
siekiančias sienas ir brangius Libano kedrus, iš kurių padarytos 
lubos. Šventasis žodis turi mums ką pasakyti net apie juos: 

Pasisotina Viešpaties medžiai, 

Libano kedrai, kuriuos jis pasodino“. | 

Nemanau, kad būtų verta dabar smulkiai pasakoti, koks tobulas 
visas projektas ir neprilygstamas atskirų dalių grožis, nes nereikia 
aiškinti to, ką matome savo akimis. Tačiau aš dar pasakysiu: baigęs 
statyti šį puikų pastatą, apie kurį kalbėjau, ant aukštos pakylos jis 
įrengė ten sostus, derančius garbingiems prelatams, bei patogiai 
visoje katedroje išdėstytus suolus. Be to, viduryje jis pastatė Šventy- 
bių Šventybę - altorių - ir atitvėrė jį nuo lankytojų medinėmis pynu- 

tėmis, kurias meistrai padarė labai meniškai ir kuriomis visi žavisi. 

Jisnepamiršo ir grindų. Jas papuošė nuostabiais marmuro raštais, 
kurie tęsėsi ir už pastato sienų, salėse ir kambariuose, kurių jis daug 
pastatė iš abiejų pusių, meistriškai sujungdamas juos su bazilikos 
pastatu, kad jiems tiko tos pačios angos, pro kurias šviesa patenka į 
centrinį pastatą. Šios salės ir kambariai taip pat skirti tiems, kuriems 
dar reikalingas apvalymas Šventąja Dvasia ir šlakstymas vandeniu, o 
sumanė juos mūsų taikusis Saliamonas, kuris pastatė Dievo šventyk- 
lą, ir todėl pranašystė, kurią jau citavau,iš žodžių virto akivaizdžiu 
faktu, nes savo šlove šie namai tapo ir dabar iš tikrųjų yra geresni už 
buvusius. 

Suprantama ir teisinga, kad Bažnyčia turi pasinaudoti Išganytojo 
pastangų vaisiais, nes jos Ganytojas ir Viešpats visiems laikams 
prisiėmė mirtį dėljos ir po Savo Kančios pakeitė tą purviną kūną, kurį 
dėl jos Jis buvo prisiėmęs, į Savo spindintį šlovingą kūną, ir jau 
numarintą kūną iš gendančio pavertė negendančiu“. Jis pažadėjo jai 
daug geresnių dalykų, negu šitie, todėl ji trokšta gauti nuolatos ir 
visiems laikams daug didesnę dvasinio atgimimo garbę per negen- 
dančio kūno prisikėlimą, kartu su šviesos angelų choru Dievo kara- 
lystėje ir kartu su pačiu Jėzumi Kristumi, didžiuoju Geradariu ir 
Išganytoju. Tuo tarpu dabar ji, kuri kadaise buvo palikta ir apleista, 

per Dievo malonę pasipuošė šiais žie-dais, ir iš tikrųjų tapo panaši į 
leliją, kaip ir skelbia pranašystė; ir apsirengusi sužadėtinės suknia bei 
užsidėjusi žavesio vainiką, ji mokosi iš Izaijo šokti taip dėkodama 
Dievui Karaliui pripažinimo žodžiais. Paklausykite, ką ji sako: 
Aš džiaugte džiaugsiuos Viešpačiu, 
ir mano siela linksminsis mano Dievu, 
nes jis apvilko mane išgelbėjimo drabužiais, 
ir apsiautė mane teisybės apvalkalu 
kaip sužadėtinį, papuoštą vainiku, 
ir kaip sužadėtinę, pasipuošusią savo karoliais. 
Nes kaip žemė augina savo želmenis 
ir kaip sodas gamina savo sėklą, 
taip Viešpats Dievas želdins teisybę 
ir gyrių visų tautų akivaizdoje“. 
Taip kalbėdama ji šoka. O kaip sako jai Jaunikis, dangiškasis 
Žodis, pats Jėzus Kristus? Paklausykite Jo žodžių: 
Nebijok, nes tu nebūsi sugėdinta ir nerausi; 
nebebus tau gėdos; 
tu užmirši savo jaunystės sugėdinimą 
ir daugiau nebeatsiminsi savo našlystės apjuokos. 
Nes tave valdys tas, kurs padarė tave; 
jo vardas kareivijų Viešpats 
ir tavo atvaduotojas - Izraelio Šventasis; 
jis bus vadinamas visos žemės Dievu. 
Nes Viešpats pašaukė tave kaip pamestą 
ir liūdinčios dvasios moteriškę 
ir kaip moterį, atmestą nuo pat jos jaunystės, 
sako tavo Dievas. 
Valandėlei, trumpam laikui, aš palikau tave 
ir dideliu pasigailėjimu aš surinksiu tave. 
Užsidegimo valandą aš truputį paslėpiau nuo tavęs savo veidą 
ir pasigailėjau tavęs amžinu pasigailėjimu, 
sako tavo atvaduotojas Viešpats... 
Kelkis, kelkis, atsikelk, Jeruzale, 
kuri gėrei iš Viešpaties rankos jo rūstybės taurę; 
tu gėrei svaiginančią taurę iki dugnui 

ir ištuštinai ją iki mielių. 
Visų jos sūnų tarpe, kuriuos ji pagimdė, 
nėra kas ją palaikytų 
ir visų jos sūnų tarpe, kuriuos užaugino, 
nėra kas paimtų ją už rankos. 
Du dalyku sutiko tave, kas gi liūdės tavęs? 
Sunaikinimas ir sugriovimas, badas ir kalavijas, 
kas paguos tave? 
Tavo vaikai buvo išmesti, 
miegojo visų kelių kampuose kaip kilpa sugauta gazelė, 
kietai ištikti Viešpaties užsidegimo, tavo Dievo sudraudimo. 
Todėl tai išgirsk tu, varguže, ir girtoji ne nuo vyno. 
Štai ką sako Tavo valdovas Viešpats 
ir tavo Dievas, kurs kovos už savo tautą: 
Štai aš imu iš tavo rankos svaiginančią taurę, 
gilią mano užsidegimo taurę; 
tujos daugiau nebegersi. 
Aš ją duosiu į ranką tų, kurie tave pažemino 
ir kurie sakė tavo sielai: Susilenk, kad mes pereitume; 
ir tu padarei iš savo kūno lyg žemę ir tarsi kelią 
pereinantiems. 
Kelkis, kelkis, apsivilk savo stiprybe, Sione, 
apsivilk savo garbės drabužiais, Jeruzale, Šventojo mieste! 
nes daugiau nebeis per tave neapipjaustytasis ir suteptasis. 
Nusikratyk dulkes, kelkis, sėskis, Jeruzale; 
atsirišk savo kaklo pančius, belaisve Siono dukte. 
Pakelk aplinkui savo akis ir žiūrėk: 
Visi šitie renkasi, tau ateina. 
Kaip aš gyvas, sako Viešpats, 
šitais visais tu apsivilksi kaip papuošalu 
ir jais susijuosi lyg sužadėtinė. 
Nes tavo tyrai, tavo tyrlaukiai ir tavo sunaikintoji šalis 
bus dabar ankšta dėl gyventojų daugybės, 
o tie, kurie rijo tave, bus toli nuvaryti. 
Dar tavo nevaisingumo sūnūs sakys tavo ausyse: 
Vieta man ankšta, padaryk man vietos gyventi. 

Tu sakysi savo širdyje: Kas man šituos pagimdė? 

Juk aš buvau nevaisinga ir negimdanti, tremtinė ir belaisvė. 
Ir kas juos užaugino? juk aš buvau palikta ir viena. 
Ir kur šitie buvo?“ 

Izaijas išpranašavo kaip tik šitaip apie mus, ir tai jau seniai 
surašyta šventose knygose, tačiau reikėjo, kad jų teisingumą vieną 
dieną įrodytų gyvenimas. Kadangi Jaunikis Žodis šitaip šneka su 
savo Sužadėtine Šventąja Bažnyčia, tai ši Sužadėtinės palyda visiškai 
pagrįstai ištiesė jūsų rankas bendrose visų maldose ir pažadino, ir 
pakėlė apleistąją, kuri gulėjo nebegyva, nes žmonės buvo praradę 
viltį, Dievo, visuotinio Karaliaus, valia ir Jėzaus Kristaus galios 
pasireiškimų; prikėlusi ją, ši palyda padarė ją tokią, kokia ji turėtų 
būti, kaip yra nurodę šventieji pranašai. 

Ši katedra yra grožio stebuklas, absoliučiai pribloškianti, ypač 
tuos, kurių akys mato tik žemiškų daiktų išorę. Tačiau visi stebuklai 
nublanksta prieš savo prototipus, metafizinius prototipus ir dangiš- 
kus žemiškų daiktų pavyzdžius - aš turiu omenyje dieviškojo dvasi- 
nio pastato atkūrimą mūsų sielose. Pats Dievo Sūnus sukūrė šį 
pastatą pagal Savo paveikslą ir suteikė jam dievišką panašumą visu 
kuo ir visais atžvilgiais, negendančią prigimtį, nematerialią dvasią, 
tolimą kokiam nors žemiškam turiniui ir veikliai protingą. 

Visiems laikamsJis pirmiausia prikėlė jį iš nebūties į būtį ir padarė 
jį šventąja Sužadėtine ir šventykla Sau ir Tėvui. Jis pats tai aiškiai 
pasako taip prisipažindamas: 

Aš apsigyvensiu tarp jų ir ten vaikštinėsiu; 

Aš būsiu jų Dievas, 

ojie bus manoji tauta“?, 

Štai tokia yra tobula ir apvalyta siela, sukurta iš pat piedžių tam, 
kad atkartotų dangiškojo žodžio paveikslą. 

Tačiau dėl demono, kuriam patinka blogis, sukurstyto pavydo ji 
savo laisva valia pamėgo geidulingumą ir blogį, Dievybė pasitraukė 
nuo jos ir, likusi be gynėjo, ji greitai tapo lengva savo senų nedraugų 
gundymų auka. Neatsispyrusi savo nematomų ir dvasinių priešų 
mūrlaužėms ir katapultoms, ji triukšmingai griuvo, nepalikdama 
akmens ant akmens iš savo dorybės; ji tįįsojo nebegyva ant žemės, o 
būdingos jai mintys apie Dievą išnyko be pėdsako. Kai ji, sutverta 

pagal Dievo paveikslą“, gulėjo paslika, ją kniso ne tas laukinis šer- 
nas*!, kurį mes galime matyti, bet kažkoks demonas naikintojas ir 
laukiniai dvasios žvėrys, kurie sukėlė jos kūniškas aistras ir liepsno- 
jančiomis savo piktumo strėlėmis padegė tikrai dangišką Dievo šven- 
tovę išniekindami iki pamatų Jo vardo padangtę??. 

Po to jie palaidojo nelaimingąją po dideliu žemių kalnu ir atėmė - 
paskutinę išsigelbėjimo viltį. 

Tačiau, kai ji gavo pelnytą bausmę už savo nuodėmes, Gynėjas, 
Žodis, dieviškai šviesi ir gelbstinti Esybė, atstatė ją dar kartą, paklus- 
nią, gero linkinčiai Jo Tėvo, Visagalio, dvasiai. Pirmiausiai Jis pasirin- 
ko Jam labai brangių aukščiausių imperatorių sielas ir jų pagalba 
išvalė visą pasaulį nuo blogų ir piktų žmonių ir nuo pačių baisingiau- 
sių tironų, kurie nekentė Dievo. Po to Jis atvirai išvedė Savo paties 
sekėjus, kurie buvo Jam visą gyvenimą atsidavę, tačiau blogio siautė- 
jimo metu tyliai slapstėsi Jo sparnų prieglobstyje. Su Savo Tėvo 
dosnumu Jis pelnytai juos apdovanojo, o jų padedamas iškuopė tas 
sielas, kurios dar visai neseniai buvo užterštos visokiausiomis šiuk- 
šlėmis ir bedieviškų įsakymų liekanomis. Jis išvalė jas kapliais ir 
dvišakiais kauptukais - taip giliai jaudino Jo pamokos; ir kai Jo valia 
visų jūsų supratimo vieta tapo akinamai švari, nuo tada Jis patikėjo 
rūpestį šiam vadovui, kuris yra toks išmintingas ir brangus Dievui. 
Nuovokus ir įžvalgus kituose reikaluose, jis puikiai sugeba įvertinti 
jam patikėtų sielų savybes ir beveik nuo pirmosios dienos nesustoda- 
mas stato ir randa tinkamą vietą ir spindinčiam auksui, ir išbandy- 
tam, grynam sidabrui, ir brangiems bei vertingiems brangakme- 
niams iš jūsų tarpo. Taigi dar kartą pildosi šventoji mistinė pranašys- 
tė, ką jis padarė dėl jūsų - štai kaip ji skamba: 

Štai aš klosiu eilėmis tavo akmenis 
ir padarysiu tau pamatus iš safyrų; 
padarysiu iš jaspio tavo pylimus, 
tavo vartus - iš išraižytų akmenų 
ir visas tavo ribas - iš brangakmenių. 
Visi tavo sūnūs bus Viešpaties pamokyti, 
ir gausinga ramybė bus tavo vaikams. 
Tu būsi paremta teisybe“. 
Tikrai teisingai statydamas jis paskirstė:visus žmones pagal jų 

sugebėjimus. Su vienais jis pastatė išorinę sieną - jie pasitenkino tuo, 
kad jų tvirtas tikėjimas tapo apsaugine užtvara. 

Didžioji jų dauguma buvo žmonės, kurie neturėjo pakankamai 
stiprybės išlaikyti didesnį pastatą. Vieniems jų jis patikėjo įėjimus į 
pačią bažnyčią, pavesdamas jiems laukti prie durų ir būti vadovais 
įeinantiems, nes pagrįstai manė, jog per čia įžengiama į Dievo namus. 
Kiti tapo ramsčiais, laikančiais išorines kolonas, kurios stačiakampiu 
supa kiemą, ir pirmą kartą gavo galimybę susipažinti su keturiomis 
evangelijomis. Dar kitus jis išrikiavo išilgai abiejų bazilikos sienų. 
Nors jie dar mokosi ir ruošiasi, tačiau jie nėra toli nuo dieviškojo 
slapčiausių gelmių reginio, kuriuo mėgaujasi tikintieji. Iš pastarųjų jis 
išsirenka nesuteptas sielas, išgrynintas kaip auksas po dieviškojo 
apiplovimo; jais jis paremia kolonas, daug didingesnes už išorines, 
kurios semiasi stiprybės išgiliausio mistinio Šventojo Rašto mokymo, 
o dar kitiems jis parodo, iš kur sklinda šviesa. Jis papuošė katedrą 
milžiniškais vartais, kuriuos atstoja mūsų Visagalio Viešpaties, vie- 
nintelio Dievo, šlovinimas, o Tėvo aukščiausiąją galybę jis iš abiejų 
pusių sutvirtino pagalbinėmis Kristaus šviesos ir Šventosios Dvasios 
sijomis“. Kitoje pastato dalyje, nuo vieno galo iki kito, jis parodo visą 
tiesos šviesos gausą ir įvairovę kiekviename žmogyje, ir visur viso- 
kiausiais būdais jis sugebėjo padėti gyvus, saugiai sutvirtintus ir 
nepajudinamus žmogiškųjų sielų akmenis. Šitaip jis stato iš jų visų 
didingą karališką namą, kuris šviečia ir spinduliuoja tiek iš vidaus, 
tiek iš lauko, kad ne tik jų širdys ir protai, bet ir jų kūnai šlovingai 
praturtėjo daugiažiedėmis skaistybės ir santūrumo puošmenomis. 

Šioje šventykloje taip pat yra sostai, daugybė suolų ir kėdžių, ir 
visos tos sielos, kurioms duotos Šventosios Dvasios dovanos, senai- 
siais laikais apsireiškusios šventiesiems apaštalams ir juos lydin- 
tiems, kuriems jos pasirodė tarsi ugnies liežuviai, nusileidę ant kiek- 
vieno iš jų“. Galima sakyti, jog pats Kristus savo pilnatvėje surado 
poilsio vietą jų-visų valdovo asmenyje“ ir tuose, kurie užima vietą 
atitinkamai po jo pagal tai, kiek sugeba priimti Kristaus galybę ir kiek 
jiems yra paskirta Šventosios Dvasios. Kai kurių sielos galėtų būti 
suolai angelams, priskirtiems kiekvienam žmogui, kad juos mokytų 
ir globotų. O didingas, unikalus ir įspūdingas altorius yra ne kas kita 
kaip nesutepta visų jų bendro kunigo šventybių šventybė - Viešpaties 

Siela. Jo dešinėje aukštyn pakėlęs rankas, spindinčiomis akimis, stovi 
Vyriausiasis visatos Kunigas, pats Jėzus, vienintelis Dievo Sūnus, 
kuris priima saldžius tikinčiųjų smilkalų kvapus ir bekraujes, bekū- 
nes aukojamas maldas ir perduoda jas Dangiškajam Tėvui, visatos 
Dievui. Jis Pats parodo savo meilę Tėvui ir vienas pareiškia Jam 
reikiamą pagarbą; po to Jis prašo Tėvą ir toliau visados būti mums 
palankiam ir maloningam“?, 

Štai kokia yra toji didingoji katedra, kurią visame pasaulyje, kur 
tik šviečia saulė, pastatė didysis visatos Kūrėjas, Žodis, Pats atkurda- 
mas žemėje šį dvasinį dangaus skliautų atvaizdą, kad visa kūrinija ir 
visos mąstančios būtybės žemėje šlovintų ir garbintų Jo Tėvą. O 
dangaus karalystės ir tų pavyzdžių, kuriais čia žemėje sekama: aukš- 
tybių Jeruzalės, kaip ji vadinama“, dangiškojo Siono kalno ir Gyvojo 
Dievo padangių miesto, kuriame nesuskaičiuojami susirinkusių an- * 
gelų būriai ir pirmagimio, priimto į dangų, bažnyčia šlovina mums 

. nesuprantamais ir neišsakomais žodžiais, savo Kūrėją, Aukščiausiąjį 
visatos Valdovą - šių dalykų nė vienas mirtingasis negali tinkamai 
apdainuoti, nes iš tikrųjų nei akis neregėjo ir ausis negirdėjo, ir 
žmogui į mintį neatėjo tai, ką paruošė Dievas tiems, kurie Jį myli“. 
Dabar paaiškėjo, kad iš dalies mes esame verti šių dalykų, todėl visi 
drauge - vyrai, moterys ir vaikai, maži ir dideli, vieningi dvasia ir 
siela, - nuolat dėkokime ir šlovinkime Kūrėją tų dovanų, kuriomis 
mes džiaugiamės. Jis atleidžia mums visas mūsų kaltes, Jis gydo visas 
mūsų negales, Jis išvaduoja mūsų gyvybę nuo žuvimo, Jis apvaini- 
kuoja mus malone ir pasigailėjimu, Jis pasotina gėrybėmis mūsų 
gyvenimą. Jis nesielgia su mumis kaip vertos mūsų nuodėmės ir 
neatlygina mums kaip nusipelnėme savo kaltėmis! Nes kaip toli nuo 
Rytų iki Vakarų, taip Jis atitolina nuo mūsų mūsų nusikaltimus. Kaip 
tėvas pasigaili vaikų, taip Viešpats pasigaili tų, kurie Jo bijo“. 

Dabarirvisiemslaikams prisiminkimešiuos dalykus, ir tebūna šio 
susirinkimo ir šios džiugios ir labai šlovingos dienos Kūrėjas, šios 
šventės Viešpats, mūsų mintyse kiekvieną dienos ir nakties valandą 
ir norėčiau palinkėti - kiekvieną gyvenimo akimirką. Mylėkime ir 
garbinkime Jį visomis savo sielos išgalėmis; o dabar atsistokime ir 
garsiai malda prašykime Jį priimti mus į Savo avidę, saugoti mus iki 
pabaigos ir suteikti mums savo paties nepalaužiamą, nepajudinamą 

ir amžiną taiką Jėzuje Kristuje, mūsų Išganytojuje, per kurį tebūna Jis 
pagarbintas per amžių amžius. Amen“. 


Imperatoriškųjų įstatymų nuorašai 


5. Dabar pats laikas pateikti ir imperatorių Konstantino ir 
Licinijaus įsakų vertimus iš lotynų kalbos“!. 


* IMPERATORIŠKŲJŲ ĮSAKŲ, IŠVERSTŲ Iš LOTYNŲ 
KALBOS, NUORAŠAS 


Jau daug laiko mes siekiame, kad tikėjimo laisvė nebūtų ribojama, 
kad kiekvienam žmogui, sulig; jo polinkiais ir noru, būtų leista išpa- 
Žinti savo tikėjimą taip, kaip jis to pageidauja. Todėl mes įsakėme,kad 
tiek krikščionims, tiek ir ne krikščionims nebūtų draudžiama ištiki- 
mai laikytis savo religinių pažiūrų ir apeigų. Tačiau, atsižvelgiant į 
tai, kad įsakas, suteikiantis šią teisę minėtiems asmenims, buvo 
akivaizdžiai susijęs su įvairiausiomis sąlygomis, kai kuriems iš jų, 
galimas daiktas, dar ir jį paskelbus buvo neleidžiama išpažinti savo 
tikėjimo. 

Kai Aš, Konstantinas Augustas ir Aš, Licinijus Augustas, gerų 
ženklų lydimi, atvykome į Milaną ir pradėjome aiškintis visus klau- 
simus, susijusius su visuomenės nauda ir gerove, be kitų bendrai 
geroveiskirtų priemonių, arba, tiksliau sakant, kaip vieną išsvarbiau- 
sių dalykų mes nusprendėme paskelbti taisykles, kurios garantuotų 
pagarbą Dievui, duoti krikščionims ir visiems kitiems laisvę išpažinti 
tokį tikėjimą, kokį jie nori, kad bet kurios egzistuojančios dieviškos ir 
dangiškos jėgos galėtų rodyti savo palankumą mums ir visiems, 
kuriuos mes valdome. Todėl čia yra tas sprendimas, kurį sudarome 
nuosekliai ir rūpestingai viską apgalvoję: niekam negalima atimti 
teisės pasirinkti ir išpažinti krikščionišką tikėjimą ir apeigas; be to, 
kiekvienam leidžiama pasirinkti tą tikėjimą, kuris patenkina jo porei- 
kius, kad ta Dievybė galėtų visu kuo rodyti mums Savo įprastinę 
globą ir dosnumą. Įsakymą, išreiškiantį mūsų valią, derėjo išsiųsti, 
kad būtų panaikintos visos sąlygos, išvardytos ankstesniame laiške"! 
kurį pasiuntėme Jums dėl krikščionių, ir kad būtų panaikinta visiškai 
nepateisinama ir mūsų atlaidumui svetima tvarka ir kad dabar kiek- 

vienas asmuo, vis dar norintis laikytis krikščionių tikybos, galėtų tą 
daryti be jokių trukdymų. Mes nusprendėme labai nuodugniai išaiš- 
kinti visa tai Jums, kad žinotumėte, jog mes suteikėme minėtiems 
krikščionims visišką laisvę išpažinti jų pačių tikėjimą. Atkreipę dė- 
mesį į tai, kad mes suteikėme visišką laisvę, Jūs suprasite, jog ir 
visiems kitiems, norintiems laikytis savo apeigų ar tikėjimo, tai 
leidžiama - tokia privilegija, be abejo, sutampa su mūsų laikmečio 
ramybe, -todėl kiekvienam žmogui galima leisti pasirinkti ir išpažinti 
tąreligiją, kurią jis nori. Tai mes padarėme tam, kad būtų aišku, jog 
nemenkiname jokių apeigų ar tikėjimų. 

Mes taip pat siunčiame dar vieną potvarkį, liečiantį krikščionis. 
Anksčiau Jums siųstame laiške buvo išvardyti smulkūs, anksčiau 
nustatyti nurodymai dėl tų jų vietų, kuriose anksčiau jie nuolatos 
rinkdavosi. Dabar Mes įsakome, kad paaiškėjus, jog kokie nors asme- 
nys yra nusipirkę šias vietas iš mūsų iždo arba iš kurio nors kito 
šaltinio, jie privalo neatlyginamai ir nereikalaudami jokios kompen- 
sacijos grąžinti jas krikščionims. Čia neleistinas joks aplaidumas ar 
neryžtingumas. Jei kurie nors asmenys gavo jas kaip dovanas, jie 
privalo nedelsdami grąžinti minėtas vietas krikščionims; jei tie, kurie 
nusipirko tas vietas, ar tie, kurie gavo jas kaip dovaną, norėtų apeliuo- 
tiį mūsų dosnumą, jie gali kreiptis į prefektąar vietos teisėją, kad taip 
patgalėtų turėti naudos iš mūsų pažiūrų platumo. Visas šis turtas turi 
būtijūsų energingais veiksmais perduotas krikščionims nedelsiantir 

„ neatidėliojant. 

Kadangi anksčiau minėti krikščionys valdė ne tik tas vietas, kur 
nuolatos rinkdavosi, bet dar ir kitas vietas, kurios priklausė ne asme- 
nims, obuvo visos krikščionių bendruomenės nuosavybė, tai, remiantis 
aukščiau išdėstytu įstatymu, jūs įsakysite sugrąžinti visą šį turtą bejokių 
atsikalbinėjimų anksčiau minėtiems krikščionims, tai yra jų bendruo- 
menei ir vietinėms grupėms, vadovaujantis, be abejo, aukščiau minėtu 
nutarimu, pagal kurį asmenys, grąžinantys turtą be kompensacijos, kaip 
mes minėjome aukščiau, gali tikėtis mūsų dosnumo ir atlyginimo už 
patirtus asmeninius nuostolius. 

Jūs privalote visomis jėgomis padėti minėtajai krikščionių bend- 
ruomenei visais šiais reikalais, siekdami, kad mūsų įsakymas būtų 
kuo griežčiausiai vykdomas, kad mūsų pažiūrų platumas ir šiuo 

klausimu padėtų užtikrinti bendrą ir viešąją rimtį, nes dėl šio nutari- 
mo, kaip jau minėta, dieviškoji globa, kuria mes jau tiek kartų įsitiki- 
nome, lydės mus visur ir visada. Kad į šį mūsų įstatymo ir mūsų 
dosnumo pavyzdį visi atkreiptų dėmesį, norėtume, kad tai, ką mes 
parašėme, būtų išdėstyta jūsų paties ediktu ir visur paskelbta bei 
visiems pranešta, jog įstatymas, įteisinantis tokį mūgų dosnumą, būtų 
žinomas kiekvienam piliečiui. 


ANTROJO IMPERATORIAUS ĮSTATYMO, AIŠKINANČIO, 
KAD ŠI MALONĖ SUTEIKIAMA 
TIK KATALIKŲ BAŽNYČIAI, NUORAŠAS 


6. Būkite pasveikintas, Jūsų Ekscelencija Anulinai. 

Būdami geranoriški, mes norime, kad daiktai, kurie teisėtai pri- 
klauso kitam žmogyui, būtų ne tik nesugadinti, bet ir sugrąžinti, Jūsų 
Ekscelencija Anulinai. Todėl mes pageidaujame, kad, gavęs šį laišką, 
Jūs pasirūpintumėte, jog piliečių ar bet kurių kitų asmenų turtas, 
anksčiau priklausęs krikščionių katalikų bažnyčiai kai kuriuose mies- 
tuose ir kitose vietose, nedelsiant būtų sugrąžintas minėtoms bažny- 
čioms, nes mes nusprendėme, kad viskas, kas anksčiau priklausė | 
šioms bažnyčioms, bus sugrąžinta teisėtiems savininkams. Kadangi 
Jūsų Ištikimybė pats mato, kad šis mūsų įsakymas yra visiškai aiškus, 
privalote energingai veikti ir garantuoti, kad sodai, namai ir visa kita, 
kas teisėtai priklauso minėtoms bažnyčioms, būtų kuo skubiausiai 
joms sugrąžinta ir kad Jūs galėtumėte atitinkamu laiku pranešti 
mums, jog rūpestingai įvykdėte šį mūsų įsakymą. Mūsų linkėjimai 
Jums, Jūsų Garbiausia Ekscelencija Anulinai. 


IMPERATORIŠKOJO LAIŠKO, RAGINANČIO SUŠAUKTI 
VYSKUPŲ SINODĄ ROMOJE, SIEKIANT BAŽNYČIŲ 
VIENYBĖS IR SANTARVĖS, NUORAŠAS 


7. Konstantinas Augustas Miltiadui, Romos vyskupui, ir Mor- 
kui“. į 

Atsižvelgiant į raštų, kuriuos man pakartotinai siuntė Anulinas, 
įžymusis Afrikos prokonsulas, pobūdį ir kuriuose pranešama, jog 
Kikilianą, Kartagenos vyskupą, kai kurie jo kolegos Afrikoje apkalti- 

no įvykdžius daugelį nusikaltimų, man kelia nerimą tai, kad tose 
provincijose, kurias dieviškoji apvaizda dosniai patikėjo mano Atsi- 
davusiam valdiniui ir kuriose yra daug gyventojų, žmonės ir toliau 
elgiasi neteisingai ir tartum dalijasi į dvi dalis, o vyskupai susiskaldė 
tarpusavyje. Todėlaš nusprendžiau, kad Kikilianas kartu su dešimčia 
vyskupų, kurie neabejotinai jį kaltina, ir dešimt kitų, jo manymu, 
svarbių jo byloje, atplauktų į Romą. Ten dalyvaujant Jums ir Jūsų 
kolegoms Reticijui, Maternui ir Marinui, kuriems aš liepiau nedel- 
siant vykti į Romą, jam bus suteikta teisė pasisakyti tokiomis sąlygo- 
mis, kokios, Jūsų manymu, atitinka švenčiausiąjį įstatymą. Kad Jūs 
galėtumėte išsamiai susipažinti su šios bylos aplinkybėmis, savo 
laiške aš siunčiu Anulino pranešimų nuorašus Jums ir aukščiau 
išvardytiems Jūsų kolegoms. Perskaitęs juos, Jūsų Tvirtybe, nuspręs- 
kite, kokia procedūra labiausiai tinka minėtajai bylai tirti ir teisingam 
nuosprendžiui paskelbti, nes, kaip puikiai žino Jūsų Uolumas, aš taip 
gerbiu teisėtą katalikų bažnyčią, kad noriu, jog Jūs niekur nepaliktu- 
mėte jokių schizmų ar susiskaldymo. 

Tesaugo jus visus, Jūsų Ekscelencija, daugelį metų dangiškoji 
didžiojo Dievo galia. 


IMPERATORIŠKOJO LAIŠKO, LIEPIANČIO SUŠAUKTI 
ANTRAĄJĮ SINODĄ, SIEKIANT PANAIKINTI VYSKUPŲ 
SUSISKALDYMĄ, NUORAŠAS 


8. Konstantinas Augustas Krestui, Sirakūzų vyskupui. 

Kai praėjusį kartą tam tikri asmenys, žemų ir iškreiptų akstinų 
skatinami, pradėjo nesutarti reikaluose, susijusiuose su šventosios 
dangiškosios Galybės garbinimu ir Katalikų religija, Aš nuspren- 
džiau nutraukti tokius jų barnius. Todėl liepiau atvykti keliems 
vyskupams iš Galijos ir iškviesti iš Afrikos tuos vyrus, kurie pasidalijo 
ir įsivėlė į nuolatinius ir nesiliaujančius kivirčus, taip pat liepiau 
dalyvauti Romos vyskupui, kad šiuo būdu, jiems dalyvaujant, būtų 
galima nuodugniai išnagrinėti ir galutinai išspręsti iškilusį ginčytiną 
klausimą. Tačiau, pasirodo, kad kai kurie asmenys pamiršo tiek savo 
pačių išganymą, tiek pagarbą savo švenčiausiai religijai, ir netgi 
dabar nenustojo puoselėti savo asmeninio priešiškumo: jie nesutinka 
pripažinti jau priimto sprendimoir teigia, kad jų nuomonęir pažiūras 

išsakė tik keli žmonės arba kad sprendžiama buvo pernelyg skubotai, 
atidžiai neišnagrinėjus prieš tai visų tų dalykų, kuriuos reikėjo išsiaiš- 
kinti. Visa tai baigėsi tuo, kad kaip tik tie žmonės, kurie turėtų rodyti 
brolišką vienybę ir santarvę, nutolo vienas nuo kito pačiu gėdingiau- 
siu, jei ne visiškai pasibjaurėtinu, būdų; taip jie duoda žmonėms, 
kurių protai nepatyrė šios švenčiausios religijos, dingstį pajuokai. 
Todėl mano pareiga pasirūpinti, kad tai, kas po jau priimto sprendi- 
mo turėjo pasibaigti geranoriškai susitarus, dabar pagaliau, dalyvau- 
jant daugeliui, būtų nutraukta visiems laikams. 

Kadangi mes liepiame daugeliui vyskupų iš nesuskaičiuojamos 
daugybės skirtingų vietų susirinkti iki rugpjūčio pirmos į Arliją, todėl 
nusprendėme parašyti specialiai jums. Pasirūpinkite, kad garsusis 
Latronijus, mano valdytojas Sicilijoje, duotų jums valstybinę karietą; 
pakvieskite keliauti kartu dar du pavaldžius presbiteriui asmenis, 
kuriuos išsirinksite pats; pasiimkite tris tarnus, kurie pasirūpins jūsų 
poreikiais kelionės metu,iratvykite nustatytą dieną įjau minėtą vietą. 
Mes taip pat įsakėme prisistatyti tiems, kurie dabar nesutaria vienas 
su kitu. Kai bus išklausyti visi jų argumentai, Jūsų Tvirtybė galės 
kartu su vieninga ir harmoninga kitų ten susirinkusiųjų išmintimi 
pasirūpinti, kad šis paskutinis ginčas - kuris visų gailesčiui, dėl 
nepateisinamų barnių užsitęsė iki šių dienų, - galėtų pavirsti kad ir 
labai pavėluotai, nuoširdžiu religiniu jausmu, tikėjimu ir broliška 
santarve. 

Teduoda Visagalis Dievas jums sveikatos daugeliui metų. 


IMPERATORIAUS LAIŠKO, SUTEIKIANČIO BAŽNYČIOMS 
PINIGINES DOTACIJAS, NUORAŠAS. 


9. Konstantinas Augustas Kikilianui, Kartagenos vyskupui. 

Kadangi ašnusprendžiau, kad visose provincijose, būtent, Afriko- 
je, Numidijoje ir Mauritanijoje, kai kuriems išvardytiems teisėtos ir 
švenčiausios katalikų religijos dvasininkams reikia padėti apmokėti 
jų išlaidas, tai pasiunčiau laišką Ursui, Aukščiausiam finansų parei- 
gūnui Afrikoje, kuriuo pranešiau, kad jis privalo susitarti dėl 3000 
folių“ perdavimo grynais Jūsų Tvirtybei. Gavus šiuos pinigus Jūsų 
užduotis yra pasirūpinti, kad jie būtų paskirstyti visiems aukščiau 

išvardytiems asmenims pagal sąrašą, kurį Jums pateikė Hozijus“. 
Jeigu po to Jūs įsitikinsite, kad Jums vis dar trūksta lėšų įgyvendinti 
mano ketinimus dėl šio reikalo visų jų atžvilgiu, Jūs turite nedvejoda- 
mas paprašyti iš mūsų iždininko Heraklido tiek, kiek jūsų manymu 
yra reikalinga. Aš pats įsakiau jam nedvejojant išskirti jums pinigus, 
jeigu Jūsų Tvirtybė paprašys iš jo kokios nors sumos. 

Kadangi aš sužinojau, jog kai kurie geros reputacijos neturintys 
žmonės nori gėdingomis vilionėmis nuvesti blogu keliu švenčiausios 
katalikų bažnyčios tikinčiuosius, tai pranešu Jums, kad daviau nuro- 
dymus prokonsului Anulinui taip pat asmeniškai Patricijui, Prefektų 
Vikarijui, visais reikalais, o ypač šiuo, tinkamai pasiruošti ir jokiu 
būdu nepalikti be dėmesio tokių veiksmų. Todėl, jei pastebėsite, kad 
kasnorsiš tų žmoniųir toliau taip beprotiškai elgiasi, privalote tuojau 
patkreiptisįjau minėtus teisėjus ir perduoti tokį reikalą jų žinion, kad 
jie galėtų, kaip jiems esu pats nurodęs, juos paveikti. 

Tesaugo Jus daugelį metų dangiška Didžiojo Dievo galybė. 


IMPERATORIAUS LAIŠKO, ĮSAKANČIO ATLEISTI 
BAŽNYČIŲ VADOVUS NUO VISŲ VALSTYBINIŲ 
PRIEVOLIŲ, NUORAŠAS 


10. Sveikinu Jus, Jūsų Ekscelencija Anulinai. 

Daugelis faktų rodo, kad apgailėtinas religinių apeigų, kuriomis 
rodoma aukščiausia pagarba švenčiausiajai dangiškai Galybei, ne- 
paisymas atnešė visiems daug pavojų, o teisėtas jų atstatymas ir 
palaikymas suteikė didžiausią sėkmę romėnų vardui ir nuostabią 
gerovę visai žmonijai - malones, kuriomis apdovanojo dieviškasis 
palankumas. Todėl aš nusprendžiau, kad tiems žmonėms, kurie 
nuoširdžiai pasišventę ir nuolatos atsižvelgdami į šį įstatymą skiria 
savo jėgas dieviškųjų apeigų vykdymui, bus atlyginta už jų triūsą. 
Todėl aš pageidauju, Jūsų Ekscelencija Anulinai, kad jums patikėtoje 
provincijoje tie žmonės, kurie katalikų bažnyčioje, vadovaujamoje 
Kikiliano, patarnauja šioms šventoms apeigoms - jie paprastai 
vadinami dvasininkais, - visiems laikams būtų atleisti nuo visų 
valstybinių prievolių. Tai bus garantija, kad per jokią klaidą ar dėl 
šventvagiškos nemalonės jie nebus atitraukti nuo pamaldų, skirtų 

aukščiausiam Dievui, ir kad jie visuomet galės visiškai laisvai vykdyti 
savo pačių įstatymus. Iš visos širdies tarnaudami Dievui, jie, be abejo, 
labai prisidės prie visuomenės gerovės. 

Mūsų linkėjimai Jums, Jūsų Gerbiama Ekscelencija Anulinai. 


Nusikalstama Licinijaus beprotystė ir jo pražūtingas galas 


11. Štai tad kokias malones suteikia mums pasireiškęs dieviš- 
kasis mūsų Išganytojo palankumas; štai kokią gausybę gerų daly- 
kų atnešė visiems žmonėms taika, kuria mes džiaugėmės. Ir todėl 
mūsų naujas gyvenimas prasidėjo šventėmis ir iškilmėmis. Tačiau 
to, kas vyko, negalėjo pakęsti piktdžiugiško pavydo ir pagiežingo 
demono akys, ir lygiai taip patjau minėtų tironų likimas neatvedė 
į protą Licinijaus. Jam buvo patikėta aukščiausia valdžia klestėji- 
mo laikais, jis buvo antras pagal rangą po Didžiojo imperatoriaus 
Konstantino ir tapo labiausiai iš gyvųjų išaukštinto asmens svai- 
niu ir giminaičiu. Tačiau jis nusisuko nuo gerų žmonių rodomų 
pavyzdžiųirbandėnusikalstamomis beprotystėmis nurungti pik- 
tuosius tironus; jis pasirinko tų žmonių kelią, kurių gyvenimas, 
kaipjis savo akimis matė, baigėsi pražūtimi,užuotišsaugojęs savo 
vyresniojo draugystę ir pagarbą. Beprotiškai pavydėdamas vi- 
suotiniam geradariui, jis pradėjo prieš jį šventvagišką totalinį 
karą, visiškai negerbdamas prigimties įstatymų ir sutrypdamas 
iškilmingus įsipareigojimus, kraujo ryšius ir sutartis. Būdamas be 
galo maloningas imperatorius Konstantinas rodė jam nuoširdaus 
palankumo ženklus,neprieštaravo jo puikioms vedyboms su savo 
seserimi ir leido tapti savo gimine. Be to, jis išaukštino jį, padary- 
damas savo protėvių kilmingumo ir paveldėto imperatoriško 
kraujo dalininku, o kaip svainis bei kaip bendrai valdantis impe- 
ratorius suteikė jam privilegiją naudotis aukščiausia valdžia, 
perduodamas jo žinion lygią Romos valdomų žemių dalį. 

Tačiau Licinijus atsakė visiškai priešingu elgesiu: jis rezgė 
įvairiausias pinkles,siekdamas pakenkti savo vyresniajam, ir kūrė 
planą po plano, už gera atsimokėdamas blogu. Iš pradžių jis bandė 
laikyti savo intrigas paslaptyje ir apsimetė draugu, tikėdamasis, 
kad gudrybėmis ir apgaule lengviausiai pasieks savo tikslą. Ta- 
čiau pasirodė, kad Dievas yra tikras Konstantino Draugas, Gynė- 
jas ir Globėjas,nes atskleidė visus paslapčia rengiamus sąmokslus 

ir sužlugdė juos: toks galingas ir didis ginklas yra Dievobaimin- 
gumas, atremiant priešus ir apsaugojant save patį. Taip globoja- 
mas mūsų Imperatorius, Dievonumylėtinis, išvengė šio negarbin- 
go apgaviko pinklių. Pastarasis pamatė, kad jo slaptas planas 
visiškai nesipildo, nes Dievas atskleisdavo savo mylimam impe- 
ratoriui kiekvieną gudrybę ir apgaulę, todėl, negalėdamas toliau 
veikti paslapčia,ėmė kariauti atvirai. Nusprendęs kovoti su Kons- 
tantinu iki galo, jis beatodairiškai vėlėsi į konfliktą su visatos 
Dievu, kurį, kaip jis žinojo, garbino jo priešininkas. Todėl - iš 
pradžių tyliai ir atsargiai - jis pasiruošė pulti tuos savo pavaldi- 
nius, kurie tarnavo Dievui, nors jie niekada neparodė nė mažiau- 
sios neištikimybės jo valdžiai. Akstinu tam buvo baisus aklumas, 
kurįjamesukėlėjo įgimtas niekšiškumas. Todėl jis nepasimokė nei 
išlikimo tų, kurie persekiojo krikščionis prieš jį, nei iš tų, kuriuos 
jis pats ėmėsi bausti ir naikinti už jų blogus darbus, Atvirkščiai jis 
atmetėapdairumąjirišmintingumą, visiškai neteko sveiko proto ir 
pasiryžo pasigalynėti ne su ginamuoju, o su pačiu Dievu, Kons- 
tantino Gynėju. 

Pradėjo tuo, kad išvarė visus krikščionis iš savo namų, praras- 
damas, vargšelis, už jį kalbamas maldas Dievui, kurias tėvai 
išmokė juos atlikinėti už visus žmones“. Po to liepė paeiliui 
kiekvienamemiesteatrinkti kareiviusiratimtiišjų laipsnius, jeigu 
jie nesutiks aukoti piktosioms dvasioms. Šios priemonės buvo tik 
mažmožiai, palyginti su griežtesnėmis. Nėra jokio reikalo minėti 
atskirai kiekvieną šio Dievo priešo poelgį ir kalbėti apietai,kaipšis 
labiausiai įstatymų nepaisantis žmogus pats “leido neteisėtus 
įstatymus. Viename tiesiog buvo nurodoma, kad ten, kur žmonės 
kamuojasi kalėjime, jiems draudžiama duoti maisto netiš žmogiš- 
kumo, draudžiama užjausti tuos, kurie sukaustyti miršta badu; 
neleidžiama rodyti visiškai jokių jiems palankių jausmų, nelei- 
džiama jiems padėti, net jeigu žmogų prigimtis verčia pareikšti 
užuojautą savo kaimynui. Tarp kitų jo įstatymų vienas buvo 
atvirai begėdiškas ir labai žiaurus, nesuderinamas su jokiu civili- 
Zuotu požiūriu: jame liepiama tuos, kurie rodo gailestį, nubausti 
kaip ir tuos, kurie jį kelia, ir kiekvieną, kuris suteikia humanišką 
pagalbą, sukaustyti ir įmesti į kalėjimą, kad jis prisijungtų prie tų, 
kurie jau kalinami. Štai tokie buvo Licinijaus įsakymai. 

Ar reikia minėti jo naujoves, susijusias su vedybomis, ir tuos 

baisius pakeitimus, palietusius tuos, kurie atsisveikino su gyveni- 
mu. Jis įžūliai panaikino puikiai ir išmintingai parašytus senovi- 
nius Romos įstatymus ir vietoj jų išleido barbariškus necivilizuo- 
tus pakaitalus, kurie neteisėti ir neįstatymiški. Be to, jis sugalvojo 
begalę išlaidų sau pavaldžių tautų sąskaita, nuolatos reikalavo 
aukso ir sidabro, perkainuodavo žemę, pasisavindavo baudas, 
uždėtas seniai mirusiems kaimo gyventojams. Be viso to, šis 
žmonių nekentėjas sugalvojo, kaip tremti visiškai nekaltus žmo- 
nes ir įkalinti aukštos kilmės ir reputacijos vyrus, kurių teisėtas 
žmonas jis atimdavo ir atiduodavo savo ištvirkusiems tarnams 
įžeidinėti ir žeminti; jis pats, šis sukvailėjęs senis, pasinaudojo 
begale ištekėjusių moterų ir nekaltų mergaičių savo nežabotiems 
geiduliams patenkinti. Tačiau kodėl turėčiau pasakoti apie šiuos 
dalykus, kai palyginti jo tolesnis elgesys buvo toks absurdiškas, 
jog ankstesnis atrodo nesvarbus ir nereikšmingas? Vėlesnėse savo 
beprotybės stadijose jis ėmė kovoti su vyskupais. Jis manė, kadjie, 
būdami Dievo, kuris yra virš visų, tarnai, kliudo jam įgyvendinti 
jo piktadarybes, todėl ėmė rengti sąmokslą prieš juos. Iš pradžių 
bijodamas vyresniojo imperatoriaus, ne atvirai, bet kaip buvo 
įpratęs, paslapčia ir klastingai. Pasitelkęs į pagalbą valdytojus, jis 
susidorojo su įtakingiausiais vyskupais - nužudė juos nauju, iki 
tol negirdėtu būdu. Tai, kas įvyko Amasėjoje ir kituose Pontiko 
miestuose, pranoko beprotiškiausią žiaurumą. Kai kurios tenykš- 
tės Dievo bažnyčios vėl buvo sugriautos nuo stogo iki pamatų, o 
kitos užrakintos, kad nevyktų įprastiniai tikinčiųjų susibūrimai ir 
nebūtų deramai meldžiamasi Dievui. Ir kodėl? Todėl, kad jis 
netikėjo, jog tos maldos buvo kalbamos už jį - ta mintis kilo iš jo 
negrynos sąžinės. Jis neabejojo, kad mes viską darėme ir skyrėme 
savo maldas Dievui kaiptik užtąimperatorių, kurį Dievas mylėjo. 
Tai ir sukėlėjo pyktį, kurį jis išliejo ant mūsų galvų. Tarp valdytojų 
buvo pataikūnų, kurie darė tai, ko nori tas apgailėtinas žmogus, ir 
kai kuriems vyskupams skyrė bausmes, taikomas tik nusikaltė- 
liams; be jokios dingsties visiškai nekalti vyrai buvo suimami ir 
pasmerkti mirti, tarytum jie būtų žmogžudžiai. Kitus ištiko visiš- 
kai negirdėta mirtis: jų kūnai buvo sukapoti kalavijais ir supjaus- 
tyti lyg mėsa. Po šio žiauraus ir siaubingo reginio jie buvo sušerti 
jūros žuvims. Toks elgesys privertė Dievo dvasininkus vėl bėgti, 

ir dar kartą laukai, ir dar kartą dykumos, slėniai ir kalvos tapo 
Kristaus tarnų prieglobsčiu. 

Po to, kai šitaip pasiekė savo tikslą, piktasis imperatorius 
pradėjo visuotinį persekiojimą. Jo valdžia leido jam įgyvendinti 
savo užmačias ir tam nebūtų buvę jokių kliūčių, jei gresiančio 
pavojaus nebūtų pamatęs Dievas, priklausančių Jam sielų Gynė- 
jas, kuris baisiai niūrią naktį staiga uždegė didžiulį švyturį, išgel- 
bėjusį juos visus, ir iškelta ranka parodė savo tarnui Konstantinui 
tą vietą. 

Kaip deramą atpildą užatsidavimą, Dievas iš dangaus aukšty- 
biųsiuntė jam pergales prieš bedievius laurus,o kaltąjį Jis parbloš- 
kė kartu su visais jo patarėjais ir draugais po Konstantino kojomis. 


Konstantino pergalė; malonės, kurias jis suteikė 
savo pavaldiniams 


12. Licinijui stačia galva pasinėrus į beprotybę, imperatorius, 
Dievo draugas, nebegalėjo to daugiau pakęsti ir, protingai ap- 
svarstęs ir žmoniškumu sutramdėes teisingą griežtumą, nuspren- 
dė išgelbėti tirono aukas. Pašalinęs keletą bažnyčių griovėjų, jis 
paskubėjo gelbėti kitus žmones. Iki šiol jis darė Licinijui tik gera ir 
buvoatlaidus ten, kur užuojauta buvo nepelnyta. Tačiau Licinijus 
nepasitaisė: jis netapo geresnis, tik dar pikčiau liejo savo įniršį jam 
pavaldžioms tautoms; jo aukos nebeteko vilties išsigelbėti nuo jas 
tironizuojančio laukinio žvėries; 

Ir kaip šis kovotojas (Konstantinas, - vert.) už gėrį, kurio meilė 
dorybei susipynė su neapykanta blogiui, išvyko kartu su savo 
sūnumi Krispu*, žmogiškiausiu imperatoriumi, ištiesti pagalbos 
ranką visiems, kuriems grėsė mirtis. Po to tėvas ir sūnus, kartu 
pasirinkę Dievą, Visuotinį Karalių, ir visų Išganytoją, Dievo Sūnų, 
Vedlius ir Sąjungininkus, apsupo iš visų pusių Dievo priešus ir 
lengvai iškovojo pergalę**: Dievas, siekdamas savo tikslo, paleng- 
vino jiems kiekvieną mūšio žingsnį. Staiga, greičiau negu trunka 
tai pasakyti, tie, kurie prieš keletą dienų skleidė mirtį ir grasino 
žmonėms, išnyko, ir net jų vardai buvo pamiršti; jų portretus ir 
garbės ženklus pelnytai prarijo užmarštis; Licinijus pats patyrėtai, 
kas jo akyse ištiko prieš jį gyvenusius piktuosius tironus, nes 
neklausė draudimų ir nepasimokė iš nelaimių, kurios ištiko jo 

kaimynus; eidamas tuo pačiu, kaip ir jie, nedorybės keliu, jis 
pelnytai nukrito nuo tos pačios uolos“. 

Taigi, galų gale, nuvertęs savo priešininką, galingasis Konstan- 
tinas, kiekvienos dorybės, kurią gali suteikti tikroji religija, įsikū- . 
nijimas, kartu su savo sūnumi Krispu, Dievui labai brangiu impe- 
ratoriumi, visu kuo primenančiu tėvą, atsikovojo savo rytines 
žemes ir vėl suvienijo Romos imperiją, atnešė taiką jai nuo šiaurės 
iki pietų ir nuo rytų iki tolimiausių vakarų. Žmonės liovėsi bijoję 
savo buvusių engėjų ir ištisas dienas tęsėsi jų nuostabi šventė; 
visur įsigalėjo šviesa, ir žmonės, kurie kadaise nedrįso pakelti 
akių, šypsodamiesi ir džiaugdamiesi sveikino vienas kitą. Tiek 
kaimuose, tiek miestuose jie šoko ir dainavo, garbindami visų 
pirma, kaip jiems buvo nurodyta, mūsų Aukščiausiąjį Viešpatį 
Dievą, o po to - tokius brangius Dievui dievobaimingąjį imperato- 
rių irjo sūnus. Seni rūpesčiai buvo pamiršti,ir bedievystė pasken- 
do užmarštyje; esamos gėrybės teikė malonumą, būsimų buvo 
nekantriai laukiama. Visuose miestuose pergalingasis imperato- 
rius skelbė humaniškus įsakus ir leido įstatymus, kurie rodė jo 
dosnumą ir nuoširdų pamaldumą. Taip buvo pašalinta visokia 
tironija, ir vien tik Konstantinui bei jo sūnums galiausiai ir be 
abejonės atiteko karalystė, kuri jiems ir priklausė. Nusprendę 
pirmiausia išlaisvinti pasaulį iš neapykantos Dievui, jie džiaugėsi 
malonėmis, kuriomis jis juos apdovanojo, ir darbais, kuriuos matė 
visi žmonės, reiškė meilę dorybei,meilę Dievui ir savoatsidavimą 
bei dėkingumą Visagaliui. 

Imperatoriai Vyskupai 
Roma Aleksandrija Jeruzalė Antiochija 
Pr.Kr. 

PoKr. 
14 Tiberijus 
37 Gajus (Kaligula) 
41 Klaudijus 
Jokūbas (Petras) 
54 Neronas . 

Pijus Kasianas 

Pontianas Zebinas 
Heraklas = 

238 Gordianas Il Anteras 
Fabijanas Babylas 
244 Pilypas 
Dionyzas 
248 Decijus Komelijus Mazabanas  Fabijus 
251 Galas Demetrijas 
Lucijus I 
253 Valerijonas ir 

Smirna, 107, 126 - 131 
Tralas, 107 

; „  Nikomedija, 139, 264 - 265 

Kapadokija 5 Cezarėja, 207, 248 

Cilicja Tarsas, 224, 248 

Kreta Knosas, 136, 139 
Gortyna, 139 

Egiptas Aleksandrija, 61, 72, 90, 93, 115 - 116, 122, 
136, 163, 175, 186, 207, 210, 235, 258 

Nilopolis, 218 o 
Tmujis, 268 

Galatija Ikonija, 201, 248 
Laranda, 201 

Lijonas, 147 - 157, 159 
Vijena, 147 - 157 

Korintas, 73, 78, 90, 137,175 

Italija Roma, 73, 76, 78, 90, 106, 115, 116, 117, 122, 
123, 136, 146, 159, 160, 174, 202, 203, 248, 
253, 321 

Pentapolis, 248 

Osrojene Ne mažiau kaip du, 176 

Palestina Cezarėja, 175, 201, 207, 236, 248, 257 
Gaza, 273 


Jeruzalė, 48, 85, 89, 104, 106, 117, 164, 165, 
192 - 194, 212, 236, 248, 257 

Trakija Anchiala, 173 

Petro žmona, 102 
Domicianas Roma Daug įžymių žmonių, 91 
Trajanas Jeruzalė Simeonas, 104 

Rufas ir Zosimas ,108 
Daugelyje šalių Nesuskaiūuojama daugybė, 105 
Antoninas Pijus Roma Telesforas „122, 160 
Smima Germanikas, 126 
Polikarpas, 125 - 132, 176 
Metrodoras, 131 
Pionijus, 131 
Trasėjas, 176 
Pergamas Karpas, 
Papilas, 
Agatonikė, 132 
Markas Aurelijus Roma Justinas, 58, 132 - 135 
Ptolemėjas ir Lucijus, 134 
Atėnai Publijus, 142 
Laodikėja Sagaris „141 
Lijonas ir Vijena Vetijus Epagatas, 148 
Sanktas ir Maturas, 149, 151 - 152 
Atalas, 149, 151 - 154, 157 
Blandina, 149, 151 - 154 
Biblidė, 150 
Potinas, 151, 159 
Aleksandras, 154 
Pontikas, 154 
Alkibijadas, 157 
Daug kitų, 146 
Komodas Apamėja Gajus ir Aleksandras, 169 
Roma Apolonijus, 174 - 175 
Severas Aleksandrija Leonidas „184 - 185 
Plutarchas, 186 - 188 
Serenas (1 ir 2), 
Heraklidas, 
Heronas, 
23. 590 353 


Imperatorius 


Ševeras 


Decijus 


Valerianas 


Calijenas 


Diokletianas ir 
Galerijus 


Bažnyčios istorija 


Vietovė 


Aleksandrija 


Roma - 
Aleksandrija 


Egiptas 
Cezarėja 


Cezarėja 
Roma 
Nikomedija 


Tyras 
Egiptas ir Tėbai 


Afrika ir 

Heraidė, 188 - 189 
Potamjena, 189 - 190 
Bazilidas, 

Marcela, 189 - 190 
Fabijanas, 212 

Metras ir Kvintas, 214 - 215 

Apolonija, 215 

Serapionas, 215 

Julijanas ir Kronionas, 216 
Besas, 

Makaras, 

Epimachas, 

Aleksandras, 216- 217 

Amonarionas, 

Merkurija, 

Dionisija, 217 

Heras, 

Ateras, 

Izidorius, 217 

Nemesionas, 217 

Amonas, 

Zenonas, 

Ptolemėjas, 

Ingenas, 

Teofilis, 217 -218 

Cheremonas, 218 

Priskas, 

Malkas, 

Aleksandras, 235 

Marinas, 236 - 237 

Marcelinas, 253 

Euetius, 265 - 266 

Petras, 265 - 266 

Antimas ir daug kitų, 266 

Dorotėjas ir Gorgonijus, 260 - 

261, 265 - 266 

Penki egiptiečiai, 266, 273 
“Nesuskaičiuojama daugybė" 
266 - 268 

Filoromas, 268 

Filėjas, 268 - 270 
Hesychias, 

Pachymias, 

Teodoras, 274 

Grupės 

Frygija Visi kaimo gyventojai, 271 
Adauktas, 271 
Arabija, 
Kapadokija, “Kankiniai keliantys nuostabą“ , 
Mesopotamija 271-272 
Pontus Daugybė kankinių, 272 
Antiochija Moteris ir dukterys, 272 
Dvi seserys, 271 
Tiranionas Ir Zenobijus, 273 
Fajenas Silvanas iš Gazos ir kiti 39, 274 
Pelėjas ir Nilas, 274 
Cezarėja Pamtilas, 210, 257, 274 
Emesa Silvanas iš Emesos ir du kiti, 274, 
285 - 286 
Aleksandrija Petras ir daug vyskupų, 274, 285 

Nikomedija Lukianas, 273, 286 
ERETIKAI 
Apytikrė data Vadovai 
65 po Kr. Tebutis, 
Simonas, 
Kleobijus, 
Dositėjas ir 
Gortėjas, 137 - 138 
70 Menandras, 99 - 100, 118 

Bazilidas, 118 
Karpokratas ,119 
90 Kerintas, 101, 125 
140 Kerdonas, 122 
150 Valentinas, 122 
Morkus, 123 
Markionas, 122 - 125 
165 Apelis, 165 
Potitas, 165 
Bazilikas,165 
Sineras „165 
170 Tacianas, 144 
180 Severas, 144 
190 Bardesanas, 145 


355 


Grupės 


Nikolaitai, 
Frygijos eretikai 

80 

185 

Montanas, 143, 157, 166 - 173 

Teodotas, 157 

Priscilė, 166 

Temisonas, 171 

Aleksandras, 171 - 172 
Florinas ir Blastas, 116, 173 - 174 

Proklas, 73, 202 

Simachas, 198 

Teodotas Batsiuvys, 157, 181 
Asklepiodotas ir 

Teodotas Bankininkas, 181 
Natalijus „181 - 182 
Artemonas, 180, 252 

Berilas, 209 

Paulius iš Samosatos „180, 252, 313 
Sabelijus, 228, 247 

Manis ,253 - 254 

Novatas, 218 - 223 

Nepas ir Koracijonas, 243 - 244 


Pastaba. Minėtos grupės iš dalies sutampa. Manį galima prijungti prie Dosetikų, 

Ginamieji laiškai, 116 - 117 
Reskriptas, 121 - 122 


100-60 


Priedas 


? 
Aristas 
Agripa Kastoras 
Justinas Kankinys 


Hegesipas 


Dionyzas iš Korinto 
Pinytas 
Tacianas 


Melitas 


Markas Aurelijus 
Polikratas 
Irenėjas 


Rodas 
Serapionas 


Galų bažnyčios 


Anoniminiai 
Klementas iš 


Aleksandrijos 


Judas 

Apolonijas 
Bardėzanas 
Smirnos Bažnyčia 
Nežinomas 
Tertulianas 


Gajus 
Palestinos Vyskupystė 
Hipolitas 

Edeso archyvai,41 - 44 

Bar Kochbos maištas, 117- 118 
Bazilido paneigimas, 119 
Ginamasis žodis, 58, 100, 120 - 124, 
132-136 

Dialogai, 135 - 136 

Prieš Markioną, 122 - 123, 136 
Bažnyčios darbai, 69 - 71,90 - 92, 
104-105,120-121, 136- 138 
Laiškai, 73, 138 - 140 

Laiškas Dionyzui, 141 

Atsakymas graikams, 112 - 133, 
144-145 

Diatesaronas „144 

Peticija, 141 - 143 

Ginamasis žodis, 124 - 125 

Velykų šventė, 141 

Ištraukos „143 

Dekretas, 124 - 125 

Laiškas Viktorui, 103 - 104, 176 - 179 
Atsakymai eretikams, 59, 91, 93, 
99-100, 108-110, 118- 120, 

122- 124, 125 - 126, 144, 159 - 160 
Paneigimai, 160 - 161 

Oktetas, 173 - 174 

Laiškai, 174 - 175, 264 - 266 

Prieš Markioną, 164 - 166 

Laiškas Karikui ir Pontui, 173 
Petro evangelija, 194 - 195 

Galijos kankiniai, 147 - 156 
Laiškas Eleuterui, 157 

Prieš Miltiadą, 166 - 170 
Apybraižos 40, 48, 55, 60, 69, 

195 -197 

Įvairūs „101 - 102, 163 - 164, 190, 
197-198 

Velykų šventė, 141, 198 

Turtuolis, kuris suranda išganymą, 
93-96, 198 

Danielius, 190 - 191 

Prieš Montanistus, 170 - 171 
Dialogai, 145 

Polikarpo kankinystė, 125 - 132 
Pionijaus kankinystė, 132 - 133 
Ginamasis žodis, 50 - 51, 72 - 73, 93, 
105 - 106, 158 - 159 

Dialogai, 72 - 73, 101- 102, 103, 202 
Velykų šventė, 178 - 179 

Velykų šventė, 203 

? Aleksandras 
170-245 Julijus Afrikietis 
185-254 Origenas 
190-264 Dionyzas iš 

Aleksandrijos 

200-52 Kornelijus 
218-68 Galijėnas 

7 Malchijonas 

? Nežinomas 

? Anatolijus 
220-307 Filas 
233-304 Porfirijus 
242-311 Galerijus 

? Sabinas 
2-313 Maksiminas 
288-337 Konstantinas 


Pastaba, Daugelis šių datų apytikrės. 


Laiškai, 193 - 194, 200 

Datų žodynas, 209 

Laiškai, 31 - 34, 209 
Komentarai, 76, 203 - 206 
Heksapla ir Tetrapla, 198 
Prisikėlimas, 204 

Kankinystė, 207 

Laiškai, 200 - 201 

Pažadai, 101, 243 - 247 

Laiškai dėl krikšto, 227 - 230 
Švenčių laiškai, 239 - 242 

Kiti laiškai, 212 - 218, 222 - 224, 
230-232,242-244 

Laiškas Fabijui, 219 - 222 
Įsakas „249 - 253 

Laiškas Dionyzui ir Maksimui, 
249 - 250 

Piloto užrašai (Memoranda), 
37-38,40-41, 284- 285 
Kanonai, 255 - 256 

Laiškas Tmuičiui, 269 - 270 
Prieš Krikščionybę, 199 
Atsižadėjimas, 195 - 196 
Laiškas valdytojams, 282 - 284 
Nurodymas, 196 - 197 
Laiškas Sabinui, 293 - 295 
Isakas, 296 - 298 

Įsakai ir laiškai, 319 - 324 


NAUJOJO TESTAMENTO KANONINĖS KNYGOS 


Evangelija pagal Matą 

Evangelija pagal Morkų 
Evangelija pagal Luką 

Evangelija pagal Joną 

Apaštalų darbai 

Laiškas Romiečiams 

Pirmasis laiškas Korintiečiams 
Antrasis laiškas Korintiečiams 
Laiškas Galatams 

Laiškas Efeziečiams 

Laiškas Filiplečiams 

Laiškas Kolosiečiams 

Pirmasis laiškas Tesalonikiečiams 
Antrasis laiškas Tesalonikiečiams 

Pirmasis laiškas Timotiejui 
Antrasis laiškas Timotiejui 
Laiškas Titui 

Laiškas Filemonui 

Laiškas žydams 

Jokūbo laiškas 

Pirmasis Petro laiškas 
Antrasis Petro laiškas 
Pirmasis Jono laiškas 
Antrasis Jono laiškas 
Trečiasis Jono laiškas 

Judo laiškas 

Apreiškimas Jonu! 


Vardų rodyklė 


Abgaras, 41-44, 48 
Abraomas, 18, 27 

Achilas, 258 

Adiabenė, 58 

Aelija, 58, 118, 202 

Aemilianas, 232 - 233 
Afrikietis, 32, 208 

Agabas, 51, 55, 170 

Agapijas, vyskupas, 257 
Agripa I, 51,55 - 56 

Agripa II, 66,89,119 

Agripinas, vyskupas, 136, 163 
Akvila (vertėjas), 186, 198 
Albinas, 71 - 72 

Aleksandras, Jeruzalės vyskupas, 
193 - 197, 202, 207, 212 
Aleksandras, Romos vyskupas, 
115- 116, 160 

Aleksandras Severas, 154, 191 
Amja, 170 

Amonas, vyskupas, 217 
Amonijas (filosofas), 200 
Ananas, 71 

Anatolijus, vyskupas, 254 
Andrius, apaštalas, 76 
Anakletas, vyskupas, 90, 93, 159 
Anicetas, vyskupas, 122, 125, 137, 
160, 178 

Anas, 38-39 

Anianas, vyskupas, 72, 90, 93 
Anteras, vyskupas, 208 
Antimas, vyskupas, 265, 273 
Antinionas, 120 

Antipas, 52 

Antipatras, 30, 33 

Antoninas, 58, 120, 135, 198, 202 
Anulinas, 321, 324 


Apionas, 52, 110 

Apolinaras, 136, 141, 143, 173 
Apolonijus, 143, 172 - 173 
Archelajas, 31,37 

Ardabas, 167 

Aristidas (rašytojas), 116 
Aristionas, 111 

Aristobulas (filosofas), 195, 256 
Aristas, 160 

Aristotelis, 182 

Arsinojus, 243 

Asklepiadas, vyskupas, 182, 193 
Astorijas Urbonas, 220 
Astyrijus, 237 - 238 
Atėnodoras, vyskupas, 208, 248 
Atikas, vyskupas, 182 
Augustas, 29, 31 

Aurelijus, 252 

Avercijus, 166 


Babilas, vyskupas, 207 
Bakchylas, vyskupas, 175 - 176 
Barkabas, 119 

Barkofas, 119 

Bar Kochba, 117, 161 
Bardesanas, 145 

Barnabas, apaštalas, 34, 51, 55, 58 
Barsabas, 111 

Bartolomėjus, apaštalas, 163 
Berilas, vyskupas, 202, 210 
Betliejus, 29, 35 

Bethera, 118 


Cezarėja Pilypo, 237 
Celsas, vyskupas, 201 
Celsas (rašytojas), 211 
Cheremonas, vyskupas, 232 
Chrestas, vyskupas, 322 

Damazas, vyskupas, 107 
Damaskas, 285 
Decijus, 212, 226 

Demetrianas, vyskupas, 224, 236 
Demetrijas, vyskupas, 175, 185 - 186, 
190, 207, 227, 236, 248 

Demetrijas (rašytojas), 195 
Desposinis, 32 - 33 

Diokletianas, 260, 262, 296 
Dionyzas, Atėnų vyskupas, 78, 138 
Dionyzas, Aleksandrijos vyskupas, 208, 
213- 217, 222 - 224, 227, 235 
Dionyzas, Korinto vyskupas, 73, 78, 138 
Dionyzas, Romos vyskupas, 247, 249 
Dioskoras, 216- 217 

Dijas, 192 

Domicianas, 91 - 93, 142 

Domnas, Antiochijos vyskupas, 
252- 253 

Domnas, Cezarėjos vyskupas, 236 
Dorotėjas, presbiteris, 253 


Edesa, 41 - 44, 48 

Egipto pranašas, 67 

Elagabalas, 201 

Elena, karalienė, 58 - 59 

Eleuteras, vyskupas, 137, 157 - 160, 175 
Enochas, 256 

Erodas Didysis, 30 - 33,39 -40 
Erosas, vyskupas, 137 

Etiopija, 48 

Euklidas, 182 

Eumenas, vyskupas, 362 

Evodijus, vyskupas,93 

Eupolemas, 195 

Eusebijas, Cezarėjos vyskupas, 232 
Eusebijas, Laodikėjos vyskupas, 235, 
254 - 255 

Eutychas, vyskupas, 249, 253 
Evaristas, vyskupas, 106, 115, 160 
Ezra, 163 


Fabianas, vyskupas, 207 - 208, 212 
Fabijus, vyskupas, 212, 219, 222 
Fadas, 57 

Feliksas, vyskupas, 253 

Feliksas, prokuratorius, 66 - 67 
Festas, 66 - 69,71 

Filėjas, 268 - 270 

Filetas, 202 


Eiionas, 52 - 53, 61 - 66 

Firmilianas, vyskupas, 207, 227, 

248 -249 

Flavijos Domitilė, 91 

Floras, 105 Ž 
Fundanas, Minucijaus vyskupija, 121 


Gajus, vyskupas, 253 

Gajus, imperatorius, 51 - 52 
Gajus (rašytojas), 169, 202 

Galba, 79 

Galenas, 182 

Galerijus, 278 

Galilajenas, 138 

Galijenas, 226, 230 - 232, 236, 242 
Galis, 226, 230 

Germanas, 232, 242 
Germanionas, vyskupas, 192 
Gordianas, 207, 230 

Gordijus, vyskupas, 207 
Grigalius, vyskupas, 208, 236, 248 


Hadrianas (Adrianas), 116 - 118, 
120- 123, 159 

Hegezipas, 89, 91, 104, 227, 248 - 249 
Helenas, vyskupas, 224, 248 
Heliodoras, vyskupas, 227 
Hemerobaptistas, 189 

Heraklas, vyskupas, 186, 197 - 201, 210, 
228-230 

Haraklitas, 180 

Hermas, vyskupas, 257 

Heras, vyskupas, 108 

Hesichius, vyskupas, 273 

Heksaplė, 198 

Hieraksas, vyskupas, 239 

Hipolitas, vyskupas, 202 - 203 
Hošėja (Ausė), 23 

Hozijus, vyskupas, 324 

Hyginas, vyskupas, 122 - 123, 178 
Himenėjas, vyskupas, 249, 257 
Hirkanas, 31, 33 


Ignotas, vyskupas, 93, 106 - 109, 162 
Indija, 163 
Irenėjas, vyskupas, 59, 99, 158 - 160, 178 


Jokūbas, apaštalas, 41, 48 - 49, 69 
Ješua, Ananjo sūnus, 87 
Jonas, apaštalas, 48, 76,91 - 96, 

Priedas 


110-111,172- 176, 244 - 246 

Jonas Babtistas, 55, 97 

Jonas Presbiteris, 110 

Juozapas, 32 - 34, 37 - 38, 48 89 
Juozapas, 29, 87 - 88, 255 

Judas Galilėjietis, 29 

Judas Iskarijotas, 41, 47, 168 

Judas, Jokūbo brolis, 92, 104 

Judas Pranašas, 170 

Judas (rašytojas), 190 - 191 
Juljionas, Aleksandrijos vyskupas, 163, 
175, 185 

Juljionas, Apamėjos vyskupas, 169 
Justinas, 58, 123 - 124, 132 - 136, 144 
Justas, Aleksandrijos vyskupas, 116 
Justas, Jeruzalės vyskupas, 106, 111 
Justas (rašytojas), 89 


Kajafas, 38-39 

Kalistas, vyskupas, 202 
Kandidas, 180 

Karakalija, 121 

Karus, 253 

Kasianas, 164 

Kasijus, 179 

Keladionas, 123, 136 

Kefras, 232 - 233 

Kerdonas, 93 

Kikilianas, vyskupas, 321 - 322 
Kiprijonas, 219, 227 

Kirilas, 253 - 254 

Klaudijus, 55, 58, 66 - 67 
Klemensas Aleksandrietis, 55, 163, 190 
Klemensas, vyskupas, 78, 96 - 97, 
106, 159 

Kleopas, 89, 104 

Konstancijus 274, 281 
Konstantinas, 274 - 275, 279, 291 - 293, 
299, 319 -329 

Kornelijus, 51 

Krescensas, 132 - 133 

Krestas, vyskupas, 322 

Krispas, 329 

Kvadratas, vyskupas, 116,170 
Kvirinas, 29 


Lidnijus, 236, 291,299, 319, 325 -328 
Linas, vyskupas, 76, 78, 93, 159 
Lizanijas, 37 

Lucijus, vyskupas, 226 


Lukas, evangelistas, 67 - 68,77 - 78,196 
Lupas, 115 
Lucijus Kvetas, 116 


Makrianas, 231, 242 

Makrinas, 202 

Malchionas, 249 

Mamea, 202 

Marcelinas, vyskupas, 253 
Markijas Turbo, 116 

Markas Aurelijus, 124, 126, 146, 158 
Mareotis, 62 

Marinas, Arlio vyskupas, 322 
Marinas, Tyro vyskupas, 227 
Morkus, Jeruzalės vyskupas, 118 
Morkus, evangelistas, 60 - 61, 112, 
196, 205 

Marija iš Batezoro, 83 

Marija, Mergelė, 34 

Marija, Kleopo žmona, 164 

Morkus Aleksandrietis, 123 
Maternas, vyskupas, 322 
Mauritanija, 226, 323 

Maksentijus, 274 - 275, 291 
Maksimianas, 274 - 275, 280 
Maksiminas I, 207 

Maksiminas II, 277, 279, 282, 293 
Maksiminas, vyskupas, 140, 172 
Maksimas, Aleksandrijos vyskupas, 232 
Maksimas, Bastros vyskupas , 248 
Maksimas (rašytojas), 219 

Matas, 112, 161- 164 

Mazabanas, vyskupas, 212, 227, 236 
Meletijus, vyskupas, 257 
Melitonas, vyskupas, 125, 136, 141, 177 
Miltijadas, vyskupas, 170 
Minucijus Fuindanus, 121, 205 
Modestas, 136, 141 

Motiejus, 41, 47 

Mozė, 18 - 34, 256 

Musėjas, 255 

Musanas, 136, 143 


Narcizas, vyskupas, 164 - 165, 
175 - 176, 179 

Neonas, vyskupas, 201 
Neronas, 66 - 68, 72 - 73, 142 
Nerva, 93 

Nikomas, vyskupas, 248 - 249 

Onezimas, vyskupas, 107 
Origenas, 184 - 187, 195 - 199, 226 
Otonas, 79 


Pachimijas, 273 
Palmas, vyskupas, 176 
Panėja, 237 
Pantenas, 163 - 164, 190, 210 
Papijas, vyskupas, 60, 106, 111-112 
Partėja, 76 

Patma, 91 

Paulius, apaštalas, 35, 48 - 49, 58, 65 - 68, 
96-98, 109, 146 

Paulius, vyskupas, 180, 248 - 252 
Paulinas, vyskupas, 300, 303, 308 -314, 
317-318 : 
Pela, 79 

Pepuza, 170 

Pertinaksas, 180 

Petras, apaštalas, 41, 48, 55, 59 - 61, 
72-77, 93, 99, 103, 112, 164, 196, 238 
Petras, vyskupas, 214, 235, 258 
Pilypas, apaštalas, 103, 110, 176 
Pilypas, evangelistas, 49, 103, 170 
Pilypas Aziarchas, 129 

Pilypas, imperatorius, 210 - 211 
Pilypas, tetrarchas, 37 - 38 

Pilotas, 37 -38 

Pinas, vyskupas, 236 

Pinitas, vyskupas, 136, 139 

Pijus, vyskupas, 134, 178 

Pitagoras, 52 

Platonas, 52, 120 

Plinijus, 105 - 106 

Polibijus, vyskupas, 107 

Polikarpas, vyskupas , 107, 125 - 132, 
173-174,179 

Polikratas, vyskupas, 177 
Pontianas, vyskupas, 203, 207 
Porfirijas, 200 

Potinas, vyskupas, 151, 159 

Primas, Aleksandrijos vyskupas, 115 
Primas, Korinto vyskupas, 137 
Probas, 252 

Proklas, 73, 103 
Ptolemėjas iš Filadelfijos, 256 
Ptolemėjas, Lago sūnus, 217 
Publijus, vyskupas, 139 


Reticijus, vyskupas, 322 
Rodonas, 164- 166 
Rufas, 108 


Sabinas, Pretorijos prefektas, 282, 293 
Sabinas, Egipto prefektas, 213, 234 
Sagaris, vyskupas, 177 

Sejanas, 53 

Sekstas, 180 | 

Serapionas iš Aleksandrijos, 222 
Serapionas, vyskupas, 172, 193 - 194 
Serenijus Granijanas, 121 

Severas, 180, 190 

Silas, 170 

Silvanas, Gazos vyskupas, 174, 285 - 286 
Simeonas, 89, 104, 164 - 165, 181 
Simonas, 49, 58 - 60, 99 - 100 

Sokratas (filosofas), 133 

Sostenas, Sotas, vyskupas, 64 

Soteras, vyskupas, 136 - 137, 140, 
145-146 

Steponas, Ladikėjos vyskupas, 136 - 137, 
140, 145 - 146 

Steponas, Romos vyskupas, 227 


Tadanas, 133, 144, 164 - 165, 181 
Tadas, 41 - 48 

Telesforas, vyskupas, 117, 122, 178 
Telimidras, vyskupas, 227 
Teodoras, 273 

Teodotas, 181 - 182 

Teodotionas, 162, 198 

Teofilis, Antiochijos vyskupas, 136, 140 
Teofilis, Cezarėjos vyskupas, 
176-179,217 | 

Teoktistas, 201, 207, 224, 236 
Teofrastas, 182 

Teonas, vyskupas, 258 

Teoteknas, vyskupas, 236, 248 - 249 
Teoteknas, šerifas, 284, 298 
Teudas, 57 - 58 

Tiberijus, 37 - 38 

Timėjas, 253 

Timotiejus, 213 

Tiranionas, vyskupas, 274 
Tiranas, 254 

Titas, vyskupas, 78 

Titas, imperatorius, 79, 89 

Tomas, apaštalas, 89 

Trajanas, 76,92, 105, 115 
Trifonas, 135 


Urbonas, 202-203 
Urbicijus, 134 
Ursas, 323 


Valerianas, 232 
Valerijus Gratas, 38 


Priedas 


" Vespasianas, 87,90 
Viktoras, vyskupas, 175, 181 


Zabdas, vyskupas, 257 
Zebenas, vyskupas, 203, 208 
Zefirinas, vyskupas, 73, 180 - 181 
Zotikas, vyskupas, 167, 169 

Nuosekli ir detali katalikų bažnyčios I-IV a.a. istorija. 

santykiai, Pasakojamos krikščionių persekiojimų tragedijos. Aiškinamos katalikų bažnyčios 

